
ARGUMENT 


Alexandru BANTOŞ 


O aniversare 
mai puțin fastuoasă 


Sunt trei decenii de când anual, la 31 august, este marcată Ziua Lim- 
bii Române. Cu acest prilej, într-o atmosferă festivă, sunt elogiate 
frumuseţile și virtuțile graiului matern, sunt reamintite sinuozitățile 
prin care i-a fost dat să treacă după 1812 şi apoi după 1944, sunt evo- 
cate personalităţi care au contribuit la dezvoltarea și promovarea patri- 
moniului spiritual național. 


Sunt tot atâtea decenii de când guvernanţii noştri îşi amintesc, doar 
în această zi, că au obligaţiuni față de atributul esenţial al statalității — 
limba. Copleşiţi instantaneu de patriotism, ei își etalează la microfoane 
sau în fața camerelor de luat vederi ataşamentul față de limba noastră 
(pe care o numesc, în funcție de opțiunile lor politice, română, mol- 
dovenească, maternă, naţională, de stat, oficială etc. ), adeverind senti- 
mentele de afecțiune prin depunerea de flori la monumentul lui Ștefan 
cel Mare sau la busturile de pe Aleea Clasicilor din Chișinău. Urmă- 
rind ceremoniile oficiale, ascultând discursurile pătimașe, recitalurile 
de versuri, de cântece patriotice şi populare ce răsună pretutindeni în 
această zi (consemnată acum și în partea dreaptă a Prutului), se creea- 
ză impresia că pe lume nu este alt neam mai aprig, mai consecvent și 
mai dedicat întru salvgardarea limbii naționale. Dar... se stinge tumul- 
tul și fastul solemnităţilor și peste „Limba Noastră” (în acest an fără 
sintagma „cea română”), se aşterne colbul uitării, survine indiferența, 
neglijenţa, sfidarea societății preocupate mai mult de nesfârșitele pro- 
blemele ale supravieţuirii, decât de dilemele obârşiei noastre. 


Responsabilii de ingratul destin al basarabenilor, inclusiv cel identitar 
- guvernanţii —, nici după treizeci de ani de la legiferarea statalității gra- 
iului matern și declararea în 1991 a Independenţei Republicii Moldova 
nu conștientizează că misiunea lor în domeniul renașterii şi emancipă- 
rii naționale este un eșec rușinos, cu repercusiuni pentru generaţiile 

viitoare greu de estimat. Admițând excepţiile de rigoare, contribuţia 
formațiunilor politice la „creşterea limbii româneşti și-a Patriei cinsti- 
re” este mult prea insignifiantă. Or, criza identitară, de altfel ca şi cea 
din sfera economiei, persistă anume din vina elitei. Majoritatea celor 
aflați pe valul trecător al puterii au fost şi au rămas (prin acțiunile lor 
de sabotare și descurajare a procesului evolutiv al societății) adepţii 
vechilor dogme de sorginte bolșevică, tolerând în economie corupția, 
furtul, acapararea pe căi ilicite a averilor etc., iar în plan lingvistic mani- 
festând o indolenţă proverbială, perpetuează falsa idee a existenţei lim- 
bii moldovenești diferită de cea română și îngăduie utilizarea formei 
aberante și hibride, anacronice şi absurde a limbii. Din lașitate sau co- 
moditate politică, oamenii puterii au neglijat constant abordarea prin- 
cipială şi promovarea nestingherită a denumirilor științifice pentru et- 
nonimul și glotonimul populaţiei majoritare din Republica Moldova. 
De fapt, legislaţia lingvistică şi complexul problemelor provocate de ea 
a constituit pentru politicieni un subiect tabu. Moștenite în formula 
admisă pe când Republica Moldova se afla în componenţa imperiu- 
lui sovietic, deci cu numeroase și substanţiale carenţe de ordin prac- 
tic, fără necesarele şi imperativele modificări dictate de noul context 
politic şi juridic, legile au cauzat parţial tergiversarea, amânarea sau 
chiar stoparea procesului de regenerare a limbii române. Un exemplu, 
mai mult decât elocvent în acest sens, îl constituie nesfârșitul „agiotaj 
denominativ”. Falsul glotonim fixat în Constituţia Republicii Moldova 
în 1994 de către o majoritate parlamentară agro-comunistă, intoxica- 
tă de ideologia prorusă, este și în prezent cel postulat de moldavistica 
sovietică. Dar, fapt de-a dreptul inadmisibil, minciuna şi eroarea, de- 
naturarea adevărului persistă în Legea fundamentală și după adopta- 
rea în 2013 a Deciziei Curţii Constituţionale a Republicii Moldova, 
document ce stipulează irevocabil că româna este denumirea corectă a 
limbii de stat, obligând reformularea constituțională a acesteia. 


Derapajele „lingvistice” continuă și pentru că atitudinea celor de la 
cârma statului față de limba română a fost mereu una ocazională, de 
conjunctură, superficială, determinată de interese de partid, electo- 
rale, așa cum denotă sugestiv încercarea, cu eşec previzibil din start, 
de a pune în discuţie în parlamentul precedent, dominat de așa-zişii 
democrați, modificarea articolului 13 din Constituţie. Show-ul media- 
tic, cu vădit substrat electoral, s-a încheiat înainte de a ajunge la tribuna 

legislativului, mitul, chipurile, de orientare proromânească al acestei 
formaţiuni în frunte cu oligarhul fugar apunând în cel mai blamabil 


chip. 


Legislaţia lingvistică a fost ignorată şi chiar discreditată, deoarece con- 
duita în materie a fost, de regulă, stabilită de către teoreticieni care nu 
au coborât de pe baricadele ideologice proruseşti şi antinaționale și 
care nesocotesc cu bună știință argumentele lingvistice și istorice. Nu- 
mai astfel poate fi explicată maniera belicoasă, iresponsabilă de a pro- 
mova şi acum un punct de vedere perimat: „Pentru noi, limba noas- 
tră a fost și rămâne moldovenească. Vom apăra dreptul moldovenilor 
de a-și numi limba moldovenească și vom împiedica în orice mod în 
Parlament excluderea conceptului de limbă moldovenească din legea 
fundamentală a statului nostru. Patria noastră este Republica Moldo- 


va. Limba noastră este limba moldovenească” (vezi Patria noastră este 
Moldova). 


Cu o impertinență fățișă, impardonabilă, „moldoveniștii” (unii dintre 
ei ştiu doar limba rusă, așa cum indică o parte din discursurile rostite 
în actualul Parlament), sprijiniți de „specialiști” din Moscova, Sankt- 
Petersburg, Odessa, din alte orașe cu centre sovietologice finanțate de 
Kremlin, încearcă să repună în circuit „o himeră creată de o anumită 
politică etnico-culturală, străină, fără nicio bază reală”. De parcă nici 
nu ar exista lucrările lingviștilor autohtoni și străini în care a fost fun- 
damentată magistral identitatea noastră, implicit denumirea limbii. 
Certaţi cu adevărul ştiinţific şi istoric, mizând pe consecinţele unui dis- 
curs genealogic contrafăcut, ale unei violenţe istorice cu reverberaţii 
încă vii, promovând noţiunile de „popor moldovenesc” şi „limbă mol- 
dovenească”, o samă de politicieni, volens-nolens, aderă la „moldovenis- 
mul vinovat și mincinos, moldovenismul care în mod conștient cultivă 
dezbinarea, ura împotriva a tot ceea ce e românesc şi care încearcă, cu 
argumentele cele mai absurde, să afirme o identitate moldovenească 
opusă identităţii românești” (Coșeriu 2013: 11). 


Declarându-se apărători fideli ai statalității moldovenești care, în opinia 
lor, trebuie să se orienteze spre Uniunea Euro-Asiatică, moldoveniștii 
pledează cu insistență pentru reintroducerea în școală a Istoriei Mol- 
dovei și excluderea din programul de studii a Istoriei românilor. Con- 
form acestor pretenţii abuzive, limbii de stat i se rezervă un rol restrâns 

şi ambiguu, ca pe vremea URSS, în timp ce limba rusă urmează să-și 
păstreze, în viziunea lor, funcţiile din perioada sovietică: „PSRM își 
propune să apere în continuare statutul limbii ruse drept limbă de co- 
municare între națiuni și va depune efort pentru obținerea unei noi 
legi cu privire la funcționarea limbilor pe teritoriul RM sau păstrarea 
legii precedente” (vezi Patria noastră este Moldova). 


Este, desigur, o tactică perversă, deloc nouă și care, garnisită cu sloga- 
nuri pseudodemocratice, independiste, are menirea de a propaga ve- 
chea politică de deznaționalizare a românilor basarabeni. Concludent 
și intuitiv ca mesaj este în acest sens volumul Republica Moldova. Quo 
vadis (Editura Fundaţiei Culturale Române, București, 1999), semnat 
de Michael Bruchis, prestigios analist, eminent cercetător şi cunoscă- 
tor alrealităţilor basarabene: „Moscova, atât cea țaristă, cât şi cea sovie- 
tică, precum şi cea postsovietică, nu a dus niciodată lipsă de scenarii în 
promovarea politicii ei interne și externe. În cazul politicii lingvistice, 
linia generală a Kremlinului, atât în perioada împăraților albi, cât şi în 
cea a celor roșii, era extinderea continuă şi mereu crescândă a funcţiilor 
sociale ale limbii ruse, transformarea ei în limbă de comunicare inter- 
etnică şi reducerea în același timp în ritm susținut a funcţiilor sociale 
ale limbilor popoarelor nonruse ale imperiului” (Bruchis 1999: 99). 


Situaţia descrisă este foarte actuală pentru ţinutul nostru, deoare- 
ce, spre deosebire de Georgia, Armenia sau Țările Baltice, țări care 
au reușit să opună rezistență imperialismului lingvistic sovietic, deși 
acolo imigrația rusească a fost mai numeroasă, în Republica Moldova 
lucrurile au fost şi rămân a fi mai complicate, deoarece „cazul limbii ro- 
mâne de dincolo de Prut (din Basarabia — Al.B.) e mult mai grav decât 
al celorlalte limbi din țările foste sovietice (ţările ocupate de sovietici). 
Aceasta pentru că acolo s-a afirmat numai doctrina absurdă a «biling- 
vismului armonios» (doctrină ce obliga, în fond, folosirea exclusivă a 
limbii ruse — Al.B.), pe când în Republica Moldova s-a făcut și altceva: 
s-a pretins că această limbă nu e aceeaşi limbă cu limba română și deci 
nici cultura nu este aceeași cu cultura românească. Prin urmare, ar fi 
vorba de altă cultură. [...] Acest lucru s-a întâmplat numai în două 
țări: în Republica Moldova şi în Tadjikistan. S-a creat, așadar, o fan- 
tomă în lingvistică: s-a pretins că e o altă limbă și o altă cultură, iar 
această cultură începe cu regimul sovietic. Aceasta s-a întâmplat în cele 

două țări amintite, unde s-a pretins să se construiască o limbă locală, 
alta decât româna sau persana. Această fază a imperialismului lingvis- 
tic a fost faza cea mai gravă” (Coşeriu 2012: 12). 


Or, deși falsificarea identităţii românilor basarabeni a fost „retractată” 
şi nuanțată în literatura ştiinţifică de nivel superior (apărută în ultime- 
le decenii la Chişinău, Bălţi, Cernăuţi, Iaşi, Suceava, București etc.), 
iar „utopia lingvistică” pare că s-a năruit, „convingerile nebuloase la 
nivelul ideologiei populare au persistat și mai persistă. Utopia trece, 
efectele rămân” (Coșeriu 2003: 18). Iată de ce în mediul politic, dar nu 
numai, se constată și după aproape trei decenii de la „eliberarea noastră 
de sub sovietici” un comportament oarecum reținut față de România 
şi românism. 


Paradoxal, dar guvernanţii de la Chișinău, indiferent de culoarea poli- 
tică, în virtutea unor reflexe continuă să neglijeze tacit, subtil nu doar 
limba, ci şi cultura română în ansamblul ei, promovând cu obstinație 
evenimente, persoane, „tradiţii şi obiceiuri”, reprezentând elemente ale 
culturii locale (alteori de însemnătate îndoielnică, precum se poate les- 
ne deduce dacă analizăm unele manuale școlare, emisiuni TV şi radio, 
presa scrisă, mesajul unor festivaluri și conferințe omagiale) în detri- 
mentul promovării şi însușşirii valorilor literare și culturale, clasice sau 
moderne, emblematice pe întreg spaţiul limbii române. 


Cu regret, patrimoniul nostru spiritual comun, bifurcat de vitregiile is- 
toriei, se află în proces prea latent de omogenizare. Deşi legislaţia ling- 
vistică, de exemplu, încă la 1989 accentua „identitatea lingvistică mol- 
do-română, realmente existentă”, anticipând astfel premisele de aboli- 
re a arsenalului propagandistic antiromânesc, eventualele oportunități 
nu au fost suficient explorate şi exploatate. Cu ochii îndreptaţi mai 
mult spre răsărit, urmărind interese personale, de partid sau de grup, 
guvernanţii nu au avut curajul de a-și asuma sarcina să asigure conti- 
nuitate „revoluţiei lingvistice”, declanșate în anii '90 ai secolului trecut. 


... Sfârşitul lunii august, 1989, aduna la Chișinău circa un milion de 
persoane, ce-și revendicau imperativ dreptul la Limba Română și 
la alfabetul strămoșesc. La distanţă de trei decenii, un număr iden- 
tic, din nou circa un milion — o treime din concetățenii noștri tineri, 
competenți, performanțţi — se află peste hotare (departe de Republica 

Moldova, azi un stat în derivă, capturat, furat, trădat, înșelat!), în cău- 
tarea unei vieți mai bune și a unui alt destin. 


Cu griji vechi şi speranţe noi, purtând povara unei crude realități, ro- 
mânii basarabeni, acasă sau în lume, au mai puţine imbolduri să con- 
semneze cu fast o sărbătoare dragă inimii lor... 


Note | 


Bruchis 1999 = Michael Bruchis, Republica Moldova: 
Quo Vadis, Editura Fundaţiei Culturale Române, 1999. 


Coșeriu 2003 = Eugen Coșeriu, Latinitatea orientală, în 
„Limba Română” (Chişinău), nr. 6-10, 2003. 

Coșeriu 2012 = Eugen Coșeriu, Politici lingvistice, în 
„Limba Română” (Chişinău), nr. 11-12, 2012. 

Coșeriu 2013 = Eugen Coșeriu, Moldovenismul... nu se 
opune românismului, ci este o formă a lui..., în „Limba 
Română” (Chişinău), nr. 5-6, 2013. 

Patria noastră este Moldova = Patria noastră este Moldova. 
Limba noastră este moldovenească. [Accesat 19.08.19]. 
Disponibil: http://socialistii.md/psrm-patria-noastra-este- 
moldova-limba-noastra-este-moldoveneasca/. 

loan-Aurel POP 


Despre unii termeni 
referitori la Unire 


Cu ocazia centenarului Marii Uniri s-a vorbit 
şi s-a scris mult — așa cum era și firesc — des- 
pre toate unirile noastre din trecut, mai ales că 
unirea actuală a românilor (în sens de coeziune 
îndreptată spre scopuri nobile) este ca şi ine- 
xistentă. În legătură cu Mihai Viteazul s-a vehi- 


culat și ideea, care nu este chiar nouă, că atunci 
|.-A.P. — președintele 


Academiei Române, 
profesor și rector al a 
Universităţii Babeş-Bolyai” de unii și de alţii. Impotriva acestei interpretări 
din Cluj-Napoca. Autor au scris mulţi istorici, cu argumente solide, 

și coautor a peste 80 de 
cărţi, tratate și manuale 

și a peste 700 de studii și 
articole, mai recente fiind la 1599-1601 nu trebuie să fie întâmplători şi 
Istoria ilustrată a românilor nici inexacţi. De exemplu, este impropriu a se 
pentru tineri (2018) și Istoria, 
adevărul și miturile (2018). 
Doctor honoris causa al 10 
universități din țară şi de  „cucerire” se aplică, de regulă, atunci când se 
peste hotare. Membrual produc cotropiri, când un pământ, luat abuziv 


nu s-ar fi realizat o unire reală, pentru că dom- 
nul român ar fi fost un fel de condotier, năimit 


de aceea nu mai revin. Prin urmare, termenii 
prezentării în manuale şi cărți a acestui act de 


spune, din perspectiva românilor, „cucerirea” 
Transilvaniei de către Mihai Viteazul. Cuvântul 


unor academii și societăţi de Ja altul, nu are nicio legătură cu noul propri- 
savante străine, între care 


Academia Europeană de 
Știință și Artă de la Salzburg 
Austria), Academia era majoritar românească din punct de vedere 

Naţională Virgiliană din etnic şi confesional și care fusese nucleul (sau 

Mantova (Italia), Ateneo 
Veneto din Veneţia (Italia), 


Academia Europeană de 
Ştiinţe, Arte şi Litere din  nească, fiindcă nu era condusă de români, dar 


etar, socotit uzurpator. Or, în cazul acțiunii lui 
Mihai Viteazul, este vorba despre o ţară care 


unul dintre nucleele) etnogenezei româneşti. 
Transilvania nu era, sub aspect politic, româ- 


Paris (Franța) șa. tocmai aceasta era nedreptatea pe care a vrut 

s-o îndrepte Mihai Viteazul, împreună cu românii răsculați, „mânaţi de 
încrederea că au un principe din națiunea lor” (după cum scrie un izvor 
maghiar de epocă). Lexemul „cucerire” nu este însă adecvat nici din per- 
spectiva Republicii Creştine europene, în numele căreia a luptat Mihai 
Viteazul, înțeles prin tratate cu împăratul habsburgic (al Imperiului 
Romano-German) să îndepărteze de la putere un principe care făcea 
în Ardeal politica Porții Otomane. Luând puterea în Transilvania, de 
conivenţă cu liderii creştinătăţii europene, principele român a alăturat 
Transilvania taberei antiotomane. În cazul integrării Moldovei, din mai 
1600, în blocul politic alcătuit de Mihai Viteazul lucrurile stau la fel. 


Nici cuvântul „alipire” nu este tocmai potrivit pentru astfel de acte, în- 
trucât este unul popular și nu face parte din vocabularul de specialitate. 
În plus, uneori „alipire” are şi sens peiorativ. Astfel, cel mai potrivit ter- 
men pentru acțiunile întreprinse de Mihai Viteazul la nord și la est de 
Carpaţi este acela de „unire”, inclusiv din perspectiva istorică a „duratei 
lungi”, care a făcut din principele Țării Românești un erou național și în 
sensul în care actul s-a repetat în intervalul 1859-1918. Mihai Viteazul 
nu avea de unde să ştie că a prefigurat România modernă și nici că avea 
să devină erou naţional, însă noi cunoaștem asta și este legitim să mar- 
căm întreprinderea sa în funcţie de valorile noastre. 


Nici pentru ceea ce s-a întâmplat la 1859 terminologia românească în 
materie nu este destul de clară. Mulţi vorbesc despre „unirea Moldovei 
cu Ţara Românească” sau, mai grav, despre „alipirea Moldovei la Ţara 
Românească”. Formularea este complet greșită, deoarece atunci s-au 
unit două state egale, și nu s-au subordonat unul altuia. De altfel, nu- 
mele oficial al noului stat era Principatele Unite ale Moldovei și Țării 
Româneşti, ceea ce arată că Moldova era şi ea în prim plan. După în- 
cheierea scurtei existențe a Principatelor Unite, avem un stat numit 
România, cu un prinţ din Moldova şi cu o capitală în Țara Românească. 
Nici a spune „unirea Moldovei şi Munteniei” nu este exact, fiindcă este 
omisă Oltenia, ca și cum aceasta s-ar fi situat în afara actului de la 1859. 
De altminteri, denumirile „Țara Românească” şi „Muntenia” nu sunt 
sinonime, deoarece Ţara Românească medievală a cuprins Muntenia, 
Oltenia, nordul gurilor Dunării și, până la o vreme, Dobrogea sau anu- 
mite părți ale ei. De aceea, este corect să spunem „unirea Moldovei şi 
Ţării Românești” sau „unirea Ţării Românești şi Moldovei”. 


FAŢETELE CUVÂNTULUI EEE 


Scrisesem cândva - mai în glumă, mai în serios — că, dacă ne-am lua 
după suprafață și populaţie, atunci la 1918 România s-a unit cu provin- 
ciile istorice, şi nu invers. Cu alte cuvinte, teritoriul și oamenii veniți 
prin deciziile istorice de la Chișinău, Cernăuţi şi Alba Iulia în Vechiul 
Regat reprezentau mai mult decât avea România înainte de unire. 
Această constatare însă nu ne îndreptățește să răsturnăm realitatea și 
să spunem, de exemplu, că „la 1918 s-a unit România cu Transilvania”. 
În 1918 nu este vorba despre egalitatea de la 1859, fiindcă nu s-au unit 
țări cu același statut, ci anumite provincii din state destrămate au de- 
cis să facă parte din statul independent numit România. Astfel, ca să 
parafrazăm o zicere celebră, la 1859 nu a mers muntele la Mahomed, 
ci a venit Mahomed la munte. Toate provinciile în cauză — Basarabia, 
Bucovina, Transilvania, Banatul, Crişana, Maramureșul — au venit, ca 
fiicele sau fiii, „în sânul maicii lor, România”, cum s-a scris și s-a crezut 
atunci. În consecință, nici astăzi nu se cuvine să gândim sau să scri- 
em altminteri. În anii din urmă mi-a fost dat adesea să văd și să ascult, 
chiar de la vocile cele mai autorizate ale statului român, formularea 
„unirea României cu Basarabia”. Să visăm, să dorim, să milităm pen- 
tru „unirea României cu Basarabia”! Dacă Basarabia ar fi nucleul în- 
tregii românități şi dacă centrul viitorului stat unit ar fi la răsărit de 
Prut, atunci, evident, România s-ar putea uni cu Basarabia. Altminteri 
expresia nu are niciun sens și derutează. De aceea, se cade să spunem 
„unirea Basarabiei cu România”, „unirea Bucovinei cu România” sau 
„unirea Transilvaniei cu România”, 


Natural, aici s-ar putea formula cel puţin două feluri de obiecții. Prima 
cu referire la lipsa de importanţă a exprimării, fiindcă oamenii înțeleg 
oricum despre ce este vorba. În consecinţă, ideea este că nu trebuie 
să fim atât de tipicari, pentru că oamenii au capacitatea de a pătrunde 
până la esenţă. Nu este deloc aşa! Publicul are nevoie de preciziune, 
de claritate şi de puritate în exprimare. Limba română nu este pentru 
nimeni dintre cei care o vorbesc facultativă în privința formei ei. A 
doua obiecţie ar putea fi de fond și anume s-ar referi la „naţionalismul” 
conţinut în unele dintre aceste precizări ale mele. Exemplu: dacă 
Mihai Viteazul a atacat cu oaste o ţară/provincie și a câştigat lupta, 
atunci înseamnă că a cucerit-o sau dacă „batalioanele române au trecut 
Carpaţii”, în vara anului 1916, înseamnă că ele au fost trupe cuceritoa- 
re ale Transilvaniei. Felul acesta de gândire este nu doar incorect, sub 

masca de a fi „politic corect”, dar este şi fariseic şi restrictiv, iar unii îl 
doresc aplicat numai la români şi de către români. Istoria nu este ma- 
tematică, ci viață trecută și reconstituită (atât cât se poate). De aceea, 
rareori un eveniment sau un proces istoric este prezentat identic sau 
cu aceiași termeni în două istoriografii. Vă rog să aveţi curiozitatea și 
să luaţi două manuale sau cărţi de istorie despre epoca lui Napoleon, 
una scrisă în Franţa și cealaltă în Marea Britanie. Veţi constata ușor 
că termeni ca „agresiune”, „uzurpare”, „monstrul corsican” etc. lipsesc 
din varianta franceză, pe când în cea de dincolo de Canalul Mânecii 
abundă. De altminteri - altă curiozitate lingvistică, mai exact toponi- 
mică —, englezii nu zic în ruptul capului „La Mer de la Manche” (Marea 
Mânecii, ca francezii), ci „English Channel” (Canalul Englezesc). Aţi 
auzit vreun francez să spună, în drum spre Anglia, a trecut prin „Canalul 
Englezesc”? Niciodată! Lucrurile se prezintă la fel în cazul primei 
revoluţii americane, numită şi Războiul de Independenţă al Statelor 
Unite (1775-1883): tonul de prezentare şi termenii folosiţi nu se află 
deloc — după circa 250 de ani de la eveniment — la unison în Anglia și 
în SUA. Pentru americani nemulțumirea lor a fost legitimă și a fost, în 
fapt, revoluţie, iar pentru englezi referirile cele mai numeroase încă au 
în centru o simplă revoltă a coloniilor contra metropolei, una nelegiti- 
mă şi care a trebuit, prin urmare, pedepsită. Fiecare continuă, în multe 
privinţe, cu punctul său de vedere şi nu are de gând să renunţe la el de 
dragul uniformizării istoriei. 


În același spirit, nici noi, românii, nu ar trebui să ne mirăm prea tare că 
unii vorbesc despre „cucerirea Transilvaniei” de către Mihai Viteazul 
sau despre „smulgerea Basarabiei” din mâinile Rusiei — chipurile! — 
„mama sa ocrotitoare”. Istoria este prezentul oamenilor care au trăit 
în trecut, adică viaţa lor de odinioară. Şi atunci, în trecut, oamenii au 
avut păreri și interpretări diferite. Nu există în istorie un singur adevăr 
universal valabil, ci adevăruri. De asemenea, cum toată lumea știe că, 
între popoare, naţiuni și state a existat mereu o competiţie, iar această 
competiţie este în plină desfășurare. Pentru români, unirea lor politică 
a fost legitimă și ea nu poate fi pusă la îndoială, minimalizată sau tratată 
ambiguu, nici chiar la capitolul exprimare. 

Gabriela HAJA 

Politicile lingvistice 

ale Academiei Române 

și Dicţionarul limbii române 


Dicţionarele și gramaticile diverselor limbi au 
apărut din nevoia de a legitima cu argumen- 
te ştiinţifice o alcătuire statală și au avut rol 
unificator, de omogenizare a unor elemente 
distincte, inclusiv la nivel lingvistic. Iar acest 
proces a pornit, întâi intuitiv, apoi explicit şi 


programatic, de la premisele că limbajul stă la 

GH. - cercetător ştiinţific.“ baza conturării identității, deopotrivă indivi- 

la Institutul de 

Filologie Română 

„A. Philippide” al Filialei 

a Academiei Române; sef ciale, domeniul gândirii și domeniul valorilor. 
u 


duale şi colective, în domenii fundamentale 
ale activității umane: domeniul relaţiilor so- 


al Departamentului 
Lexicologie-Lexicografie; 

secretar ştiinţific, cu le-a stabilit, la înființare, Academia Română, 
delegaţie, al Institutului, înainte încă de ieşirea de sub suzeranitatea 


Nu altul a fost rostul obiectivelor pe care și 


în perioada 2010-2012 şi otomană, înainte cu mai bine de jumătate de 
| oo ta 
anaie remut, motei secol de Unirea de la 1918. Astfel, politica 
Cipariu” al Academiei li T demia y d f 
Române (2008), Diploma lingvistică a Academiei era în acord cu efortu- 
„Meritul Academic”a rile politice de obținere a unității teritoriale şi 


Academiei Române de recunoaștere a existenței naționale. 
(2010), Ordinul „Meritul 
Cultural”în grad de Cavaler Pornind de la această stare a lucrurilor, nu 
(2010). Publicaţii recente: ne mai pare exagerat purismul la care as- 
le ui el piră autorii primului dicționar academic, 
românească. Studii, proiecte SIE ; ; A 
P Dicționariul limbei române (LM, 1871-1876), 
(coordonator), lași, 2017; ? i f A d 
Unitate lingvistică -unitate A- T. Laurian şi I. C. Massim, precum și 
naţională (editor, în dorința de a impune o neologizare radicală 


colaborare), București, 2019. a vocabularului pornind de la lexicul roma- 

nic, după modelul limbii latine. Autorii propun o sistematizare a le- 
xicului prin adaptarea unor familii lexicale, potrivit normelor pe care 
sistemul limbii le permitea. Altminteri spus, în politica lingvistică pe 
care o susțin cei doi savanţi latiniști, se urmărește principiul definirii 
identității naţionale, prin recuperarea şi argumentarea continuității 
romanice. Pentru cei doi, dicționarul Academiei trebuia să fie „mo- 
nument al romanităţii noastre” (LM tom I: VI), pentru că „limba ce 
are nefericirea de a fi pătrunsă și, mai mult sau mai puțin, inundată 
de vorbe străine, ca și planta înfășurată în parazite, e împiedecată în 
dezvoltarea sa regulată și condamnată a lângezi și, prin aceasta, a opri 
zborul cugetărei însăşi” (LM tom I: VIII); de aceea „puritatea limbei 
este o cerință imperioasă nu numai a instinctului popular, ci şi a minţii 
sănătoasă și luminată prin experiență și reflexiune” (Ibidem). Primul 
dicționar finalizat al Academiei Române respectă formula secolului al 
XIX-lea „o limbă, un popor, o naţiune”, care a stat la baza alcătuirii sta- 
telor naţionale, a identităţilor naţionale. 


Acelaşi principiu este urmat de Bogdan Petriceicu Hasdeu, în prime- 
le trei volume ale Etymologicum magnum Romaniae. Dicţionarul limbei 
istorice şi poporane a românilor (HEM, 1886-1893), cu diferenţa că 
el pleacă de la ideea că ceea ce defineşte natura unei limbi este uzul 
şi de aceea este cu deosebire interesat de limba populară și de texte- 
le românești vechi. Dacă în LM există, cel puţin la nivel declarativ, 
aceeași intenţie, dar îndeplinită cu destule limite — „Dicţionariul, ca 
tezaur al limbei, caută, sub pedeapsa de a fi de puţin folos, să cuprindă 
limba în totul său, să îmbrăţișeze nu numai forma așa numită clasică, 
ci toate cuvintele și construcțiunile de cuvinte, nu numai câte se află 
scrise în verce epocă a limbei, ci şi câte se pot culege din viul grai al 
poporului, destul numai ca acele cuvinte și combinaţiuni de cuvinte 
să fie corecte şi conforme cu geniul limbei” (LM tom I: VI) -, Hasdeu 
porneşte de la realitatea contemporană lui și, pe lângă citarea izvoarelor 
(„fântâne”) textuale diverse (tipărituri şi manuscrise românești vechi, 
documente juridico-administrative, texte literare de secol XIX, culegeri 
de folclor, dicționare, glosare, manuscrise etc.), foloseşte răspunsurile 
la un chestionar pe care l-a elaborat spre a înregistra regionalismele și 
arhaismele păstrate în graiuri, precum și „terminologia tecnică vulgară. 
Răspunsurile la acest chestionar, tipărit sub titlul Dotaţiunea Carol I. 
Programă pentru adunarea datelor privitoare la limba română, păstrate 

în colecţia de manuscrise a Bibliotecii Academiei Române, au fost di- 
gitizate și au intrat în curs de editare critică, în cadrul unui proiect în- 
ceput în 2016, la Institutul de Filologie Română „A. Philippide” de la 
Filiala din laşi a Academiei Române. 


Meritul lui Hasdeu, chiar dacă lucrarea sa nu trece de cuvântul bărbat, 
este acela că își întemeiază cercetarea lexicografică nu pe un criteriu dog- 
matizant, precum cel al romanităţii pure — „Singurul criteriu care caută 
să conducă pre lexicograful român este şi nu poate fi decât romanitatea 
cuvintelor în formă ca și în materie” (LM tom I: VI) —, ci pe „valoarea 
de circulațiune” (HEM 1887: LII) a cuvintelor, indiferent de originea 
lor. Hasdeu crede că, folosind criteriul statistic îmbinat cu cel al uzu- 
lui, poate pune în evidență „adevărata fizionomie a graiului românesc” 
(HEM 1887: LIX), respectând principiul specificității. Plecând deci de 
la modelul gândirii economice, autorul dă mare importanţă fenomenu- 
lui circulaţiei cuvintelor în sensul de „mişcare productivă a valorilor” 
(HEM 1887: XLVI şi urm.) şi crede că, făcând etimologie prin meto- 
da comparativă, poate surprinde specificul naţional reflectat în lexic: „A 
face etimologia în sensul științific al cuvântului, lămurind prin metoda 
comparativă, întru cât e cu putință, nu numai originea vorbelor române 
ca materie, ca formă, ca sens, ca propozițiune, dar, totodată, sorgintea 
credințelor sau obiceielor exprese prin acele vorbe; a discerne în limba 
română [...] amestecul primar, care i-a dat naştere, şi multiplele amestecuri 
secundare [...], aceasta este ţinta” (HEM 1887: LIX). 


Preluând elemente din experiența antecesorilor, A. Philippide ela- 
borează noi norme de redactare a Dicţionarului limbii române (1897- 
1905), potrivit unor modele europene contemporane și respectă, 
pe lângă cele anterioare, mai cu seamă principiul exhaustivității şi pe 
cel al reprezentativității. În plus, consideră că, prin bogăţia exemple- 
lor, dicționarul Academiei poate deveni sursă de documentare pen- 
tru specialiştii care urmau să elaboreze gramatica limbii române sau 
studii de antropologie culturală. El redactează, în șase ani, porțiunile 
AC, Dăzvăţ şi prepoziţia de, adică o treime din lexic. Divergenţele în- 
tre concepțiile lui A. Philippide şi cele ale Comisiei Dicţionarului în 
privinţa elaborării dicționarului au dus la abandonarea lucrării care s-a 
păstrat în manuscris și se găsește, în formă scanată, la Institutul nostru. 
Forma originală este păstrată la Biblioteca Academiei Române din Iași. 

Influențat de lexiconul lui Emile Littré, lucrare de autor care ajun- 
sese deja la a doua ediţie în 1877, Philippide îşi structurează similar 
dicționarul (incluzând echivalarea în latină a cuvintelor titlu, apoi şi 
în franceză, pentru ca, la insistențele Comisiei Dicţionarului, să rămâ- 
nă treptat doar cu varianta franceză). Fiindcă timpul de lucru ce i se 
propusese era foarte scurt, savantul ieșean își alcătuieşte o echipă de 
tineri pe care îi implică în activitățile de documentare și, mai apoi, de 
completare, cu citate, a redactărilor sale. Documentarea pornește de la 
o bibliografie care includea toate lucrările lexicografice publicate pen- 
tru limba română până la acea dată, pe lângă o selecție de izvoare ce 
includea, ca şi la Hasdeu, literatura religioasă veche (primele forme de 
limbă literară românească), documentele istorice, literatura științifică 
şi artistică ş.a. Cele două machete ale dicționarului publicate ca mos- 
tre în timpul redactării au fost aprobate de academicienii responsa- 
bili. Totuşi, în urma conflictului insolubil, manuscrisul a fost păstrat 
de autor, iar ceea ce s-a preluat și folosit efectiv în redactarea ulterioa- 
ră a Dicţionarului, sub conducerea clujeanului Sextil Pușcariu, a fost 
colecţia de fişe ordonate alfabetic și semantic. 


Renunţând la principiul exhaustivităţii, Sextil Puşcariu, care preia fişierul 
(cca 500 000 de citate) predat Academiei de A. Philippide, consideră şi 
el important rolul Dicţionarului limbii române (DA 1907/1913-1948) 
în definirea identității naționale. De asemenea, continuă principiul 
reprezentativității, fiindcă operează selecţii ale izvoarelor și ale cuvinte- 
lor ce intră în dicționar, avându-se în vedere şi corelarea dacoromânei 
cu celelalte dialecte ale românei. 


Formal și metodologic, DA se înscrie în seria marilor dicționare eu- 
ropene, după model francez. La acesta se adaugă, negreșit, modul 
de analiză semantică și de definire pe care îl regăsim în Deutsches 
Wörterbuch început, în 1808, de Jakob şi Wilhelm Grimm. Principial, 
lingvistul clujean continuă tradiția creată de dicționarele academice 
românești anterioare, asumându-și însă tendința conservatoare, prin 
rezerva, accentuată la început, față de neologizarea lexicului. Treptat, 
această rezervă avea să devină mai relaxată. Pușcariu și colaboratorii 
săi C. Gălușcă, C. Lacea, I. Rădulescu-Pogoneanu, alături de alții care 
au participat la adunarea și ordonarea materialului lexical, lărgesc mult 
lista izvoarelor consultate în vederea culegerii de exemple, având în ve- 

dere același criteriu al uzului în selecția materialului și în stabilirea listei 
de cuvinte. Dicționarul avea să prezinte limba română în ansamblul 
său, cu înregistrarea elementelor lexicale din dialectele sud-dunăre- 
ne, cu preferința pentru lexicul vechi și cel popular, oferind explicații 
etimologice ample, urmărind filiația formelor și a sensurilor — toate 
acestea, după principii lingvistice, cu excepții impuse de „biografia” 
fiecărui cuvânt. Aceste excepții înseamnă concesii făcute de autori en- 
ciclopedismului, în măsura în care fac apel la date oferite de istorie, 
istoria culturală și de folclor (DA tom I: XXV). De asemenea, prin 
menţinerea traducerii în franceză a sensurilor/ definiţiilor (începută în 
HEM, preluată de Philippide prefera, însă, latina), la începutul fiecărui 
articol, dicționarul propunea deschiderea spre spaţiul cultural mai vast 
oferit de această limbă. 


În fine, seria nouă a Dicţionarului limbii române (DLR, 1965-2010) 
continuă ediția începută de S. Pușcariu urmând tradiția lexicografică 
academică românească, liniile sale de politică lingvistică și, parțial, teh- 
nica lexicografică, pentru a menţine o unitate de ansamblu a lucrării. 
Principiilor identităţii, specificităţii, reprezentativităţii, DLR îl adaugă 
pe acela al normativității. Noua serie, coordonată întâi singur de Iorgu 
Iordan, discipol al lui A. Philippide, apoi împreună cu Al. Graur și Ion 
Coteanu, pentru ca, din 2000, conducerea lucrării să fie preluată de 
Marius Sala și Gh. Mihăilă, este redactată după norme lingvistice și 
lexicografice clare, bine definite și respectate de cele trei echipe de 
specialişti care au fost angajate în realizarea proiectului, în trei insti- 
tute de cercetare ale Academiei Române de la București, Cluj şi Iaşi. 
Numărul izvoarelor din care au fost excerptate contextele cuvintelor 
studiate a sporit semnificativ, ajungânduse, la finele ediţiei, la peste 
2 500 de titluri. Totuşi, din pricina schimbării politicii de stat, se fac 
mari concesii în privinţa politicii lingvistice („se impun modificarea 
radicală a orientării filosofice imprimate întâi singur dicționarului, pre- 
cum şi revizuirea atentă a tehnicii lexicografice” (DLR tom VI: V)). 
Astfel, se renunţă la traducerea în franceză a definiţiilor, se renunță, de 
asemenea, la citarea elementelor din toate dialectele limbii române și, 
mai ales, la înregistrarea termenilor regionali din punctele de anche- 
tă ale Atlasului linguistic român aflate în afara granițelor stabilite prin 
Tratatul de pace de la Paris (1947). Ţinând seama de opţiunile politice 
ale coordonatorului principal şi de circumstanţele istorice, orientarea fi- 


EET ROMIÂINIĂ 


losofică a dicționarului în definirea terminologiilor (filosofice, științifice 
etc.) intrate în uzul general este cea marxistă. 


Dincolo însă de aceste cedări impuse de criterii extralingvistice, lucra- 
rea are meritul de a fi evitat, pe cât era cu putinţă, limbajul de lemn și 
dogmele noii puteri în definiţii ori în citatele ilustrative. Este adevărat 
că în lista de izvoare au fost incluși doi sau trei autori proletcultiști. 
Printr-un acord tacit, textele lor au fost, în genere, evitate. Era acesta 
restul unei activităţi coordonate de Iorgu Iordan, între 1949 şi 1953, în 
care s-a făcut o schiță a întregului dicționar, cu revizia volumelor seriei 
vechi şi cu citarea unui număr restrâns de izvoare, între care, urmare a 
unui pact temporar, se aflau, în cel mai impropriu chip, şi textele ideolo- 
gice ale noii puteri și portavocile regimului. Rămas în manuscris și cu- 
noscut sub numele de Baza DA/DLR, textul a servit ca punct de plecare 
pentru redactarea mai multor dicționare academice, între care și seria 
nouă a DLR (cf. Cuvânt-înainte la ediţia anastatică a DLR, 2010, tom 
I: 6-7). 


Cu totul remarcabil este faptul că, într-o epocă a epurărilor drastice, 
în care majoritatea reperelor valorice, mai cu seamă cele din perioa- 
da regalității, au fost eradicate, obnubilate, blamate, uitate, conduce- 
rea Academiei și, mai ales, responsabilii proiectului au recuperat şi au 
menţinut, în realizarea dicționarului, toate elementele tradiţiei lexico- 
grafice: de la izvoarele textuale biblice, până la dicționarele secolului 
al XIX-lea, inclusiv LM, de la răspunsurile la chestionarul lui Hasdeu, 
până la fişierul cules de Philippide şi echipa lui și, desigur, conside- 
rarea volumelor coordonate de Pușcariu ca un bun câștigat şi demn 
de a fi continuat, iar nu înlocuit de o altă redactare: „Prin continuarea 
Dicţionarului limbii române se realizează unul dintre marile deziderate 
ale culturii naţionale. Publicând această operă, noii redactori valorifică 
nu numai propria lor muncă, ci și strădaniile câtorva generaţii de cercetă- 
tori ai limbii române a căror activitate lexicografică a permis să nu se 
reia totul de la capăt” (subl. n, G.H.) (DLR tom VI: XV). 


DLR înregistrează, analizează (semantic, gramatical, stilistic) și ilus- 
trează prin citate evoluţia lexicului românesc, așa cum a fost el folosit 
în texte și în vorbire, de la începutul secolului al XVI-lea până în primul 
deceniu al secolului al XXI-lea, în funcţie de data apariţiei fiecărui vo- 
lum; lista sa de cuvinte este cea mai cuprinzătoare, iar descrierea se- 

mantică este cea mai rafinată și fidelă istoriei fiecărui cuvânt. Cel mai 
bine structurat și nuanţat din punctul de vedere al analizelor semanti- 
ce, DLR este o operă de referință pentru limba şi cultura română. 


Voi prezenta în cele ce urmează activitatea lexicografilor de la 
Institutul de Filologie Română „A. Philippide”, implicaţi, alături de 
echipele de la București și Cluj, în realizarea dicționarului Academiei. 
În Departamentul de Lexicologie-Lexicografie se derulează, în cadrul 
programului fundamental al Academiei Române Tezaurul lexical al 
limbii române, două proiecte de cercetare de importanță majoră pentru 
lexicografia românească: Dicţionarul limbii române (DLR), Serie nouă, 
Litera C (din 2011) şi Corpus lexicografic românesc electronic (CLRE), 
din 2014. Proiectul DLR, Serie nouă, Litera C este în faza de docu- 
mentare și de redactare; deocamdată, lista de cuvinte a Literei C, cu 
lexicul cel mai bogat, pentru limba română, conține 26 000 de lexe- 
me (ca un reper: cele opt volume redactate la Iași, pentru prima ediție 
DLR, adună mai puţine intrări, cum se poate vedea infra). Al doilea 
proiect, CLRE (inţial, proiect extrabugetar, 2010-2013), este în curs 
de dezvoltare și cuprinde peste o sută de dicționare din bibliografia 
DLR, din diverse perioade şi de felurite tipuri, digitalizate şi segmen- 
tate la nivel de intrare; ne propunem ca, pe măsură ce datele lexicale 
vor fi verificate și revizuite, iar mijloacele tehnice asigurate, să punem la 
dispoziția publicului larg accesul la această necesară și valoroasă sursă 
de informare. 


Echipa actuală este formată din opt lingviști: dr. Marius Radu Clim, 
dr. Mioara Dragomir, dr. Cristina Florescu, dr. Gabriela Haja, dr. Laura 
Manea, dr. Eugen Munteanu, dr. Alina Mihaela Pricop, dr. Elena 
Isabelle Tamba și un informatician, cu specializare în lingvistică 
computaţională, Mădălin-lonel Patraşcu (http://philippide.ro/pa- 
ges/lexicografie.html). 


De la înfiinţarea sa în 1968, când, de altfel, au fost create și celelalte de- 
partamente ale Institutului de Filologie Română „A. Philippide”, aflat 
sub direcțiunea filologului N. A. Ursu, care a proiectat structura organi- 
zatorică a instituţiei în funcție de mari teme de cercetare, fundamenta- 

le pentru cultura română, Departamentul de Lexicologie-Lexicografie 
a fost angrenat în redactarea unor tomuri din Dicţionarul limbii româ- 
ne (DLR), alăturându-se departamentelor similare de la Institutul de 
Lingvistică „Iorgu Iordan - Al. Rosetti” de la București și Institutul de 
Lingvistică şi Istorie Literară „Sextil Pușcariu” de la Cluj. În Institut, au 
fost începute şi continuate, în celelalte departamente, alte lucrări ma- 
jore: Dicţionarul literaturii române de la origini până la 1900 (dezvoltat, 
după 2000, prin Dicţionarul general al literaturii române); Noul Atlas 
lingvistic român pe regiuni. Moldova şi Bucovina; Tezaurul toponimic al 
României. Moldova; Arhiva de folclor a Moldovei şi Bucovinei (vezi www. 


philippide.ro). 


Tomurile DLR, Serie nouă, redactate la Iași, sunt cele privitoare la 
Literele E, L, $, V, W, X, Y şi au fost publicate în 8 volume, între anii 
1978 şi 2010. Ele însumează 23 238 de cuvinte-titlu analizate şi pre- 
zentate în 3 944 de pagini. 


Autorii lucrării, care au participat la diverse etape de lucru, de la docu- 
mentare și redactare la revizie și corelaţii, au fost, de-a lungul vremii, lexi- 
cografii Irina Andone, Lucia Cifor, Marius Radu Clim, Rodica Cocîrţă, 
Doina Cobeţ, Marcela Deutsch, Eugenia Dima, Mioara Dragomir, 
Cristina Florescu, Gabriela Haja, Laura Mona Manea, Zamfira Mihail, 
Dragoş Moldovanu, Corneliu Morariu, Eugen Munteanu, loan Oprea, 
Carmen Gabriela Pamfil, Rodica Radu, Elena Tamba, Despina Ursu, 
Mioara Vişoianu, Victoria Zăstroiu și analiştii programatori Monica 
Corodeanu, Adriana Ivanciu, Iolanda Lăcătușu, Georgiana Puşcașu. 
Au contribuit, în calitate de consultanţi foneticieni, specialiști în dia- 
lectologie, Stelian Dumistrăcel și Doina Hreapcă. Activităţile departa- 
mentului au fost coordonate de N. A. Ursu, Stelian Dumistrăcel, Doina 
Cobeţ, Eugenia Dima, loan Oprea, Cristina Florescu, Gabriela Haja. 


Contribuţia lexicografilor la realizarea şi finalizarea primei ediții a DLR 
a fost apreciată prin acordarea, în 2010, a Premiului „Timotei Cipariu” 
al Academiei Române pentru tomul IV, Litera L şi a Diplomei „Meritul 
academic” pentru contribuţia la finalizarea primei ediţii a dicționarului 
Academiei. 


Paralel cu activitatea de cercetare de bază, finanțată prin credite bu- 
getare, membrii departamentului au obținut, prin competiţie, fonduri 

extrabugetare pentru proiecte de cercetare. Aceste proiecte, secunda- 
re în raport cu proiectul de bază DLR, au făcut parte din strategia de 
dezvoltare managerială a cercetării lexicografice din departament și au 
fost subordonate, tematic, programului Tezaurul lexical al limbii româ- 
ne, constituindu-se ca elemente complementare, de augmentare ori 
de valorificare a resurselor și a experienţei cercetătorilor ca autori ai 
DLR. Prin intermediul acestor proiecte, lexicografia academică actua- 
lă a depăşit graniţele cercetărilor la nivel naţional, rezultatele obținute 
fiind puse în circuit internațional grație numeroaselor comunicări 
ştiinţifice susținute în străinătate, articolelor şi studiilor prezente în 
reviste sau în volume ale unor manifestări științifice internaţionale, 
publicate în străinătate și, mai cu seamă, mulțumită unui proiect eu- 
ropean la care România a participat ca partener, ENeL - European 
Network of eLexicography (2013-2017) (https://www.cost.eu/acti- 
ons/IS1305/#tabs|Name:overview), alături de alte douăzeci și nouă 
de ţări, în cadrul căruia s-a facilitat cunoaşterea a două dintre cele 
mai importante realizări: eDTLR - Dicţionarul tezaur al limbii româ- 
ne în format electronic (https://profs.info.uaic.ro/-dcristea/papers/ 
Cristea _Haja Moruz_Raschip_Patrascu.pdf) şi CLRE - Corpus 
lexicografic românesc esenţial devenit, după sporirea numărului de 
dicționare digitalizate, Corpus lexicografic românesc electronic. 


Proiectele secundare au presupus cercetări de pionierat în domeniul 
nostru. De aceea, merită subliniat faptul că, la Iaşi, s-au pus bazele di- 
gitalizării dicționarului tezaur al limbii române, DLR, prin realizarea, 
mai întâi a unor studii (2003-2005), apoi a celui mai amplu proiect de 
tip parteneriate, la nivel naţional, proiect care a generat, pe de o parte, 
apariţia altor direcţii şi proiecte de cercetare și, pe de altă parte, a schim- 
bat viziunea coordonatorilor proiectului academic care au decis ca ediția 
unificată şi actualizată a DLR să fie redactată direct în format electronic, 
structurat ca bază de date. Pentru prima oară, în România (la vremea 
respectivă era o noutate și la nivel mondial), s-a folosit metoda de lucru 
colaborativ, prin intermediul voluntarilor care au putut contribui la anu- 
mite etape de lucru, folosind instrumente online, special create pentru 
aceste activităţi. Trebuie subliniat faptul că, la realizarea obiectivelor 
proiectului eDTLR. Dicţionarul tezaur al limbii române în format elec- 
tronic (2007-2010) au contribuit, în calitate de voluntari, specialiști și 
studenți masteranzi și doctoranzi din mai multe centre universitare din 

România, dar, fapt încărcat de semnificaţie, şi din Republica Moldova 
(Chişinău, Bălţi). 


În cadrul aceluiași departament, s-a realizat între 2006 și 2007 primul 
corpus paralel al limbii române vechi (o tipăritură, Biblia de la 1688, 
şi două manuscrise inedite din secolul al XVII-lea, ms. 45 şi ms. 4389, 
aliniate la nivel de verset) analizat morfologic cu mijloace informatice 
şi prima ediţie critică a unui text românesc vechi în format electronic: 
Monumenta linguae Dacoromanorum. Biblia 1688. Regum I, Regum II. Au 
fost create instrumente de lucru online pentru validarea și corectarea ad- 
notărilor automate. 


De asemenea, a fost actualizată şi unificată din punctul de vedere al teh- 
nicii lexicografice, conform normelor actuale ale DLR, prima colecție 
de articole adunate într-un dicționar al derivatelor în -ime şi -işte din 
limba română (2007-2008). 


Mai mult, a fost realizată cea mai amplă monografie lingvistică și un 
dicționar dedicat unei terminologii speciale, anume terminologia me- 
teorologică a stărilor atmosferice, analizată, în premieră, atât la nive- 
lul limbajului ştiinţific de specialitate, cât şi la nivelul limbii popula- 
re. Efortul ştiinţific şi soluţiile inovative din volumul rezultat în urma 
acestei abordări interdisciplinare, prin care a fost pusă la punct o meto- 
dologie nouă de cercetare și au fost studiați monografic, în premieră la 
nivel european, deopotrivă termenii populari și cei ştiinţifici, precum 
şi relaţiile dintre cele două terminologii, volum intitulat Terminologia 
românească meteorologică (ştiinţific vs popular) a fenomenelor atmosferi- 
ce, laşi, 2015, au fost premiate de Academia Română. 


De asemenea, a fost alcătuită o substanţială sinteză privitoare la le- 
xicografia poliglotă din secolele XVII-XXI, incluzând limba română, 
precum și o cuprinzătoare bibliografie adnotată și ordonată cronolo- 
gic a dicționarelor multilingve din perioada precizată (2015-2017). 
Rezultatele obținute pot constitui o bază solidă pentru viitoare teme 
de cercetare. 


Se impune observaţia că, în cadrul acestor proiecte, s-au format echipe 
mixte, în care lingviştii lexicografi ieşeni au găsit cele mai bune căi de 
comunicare ştiinţifică cu specialiștii din alte domenii, precum filoso- 
fia, informatica, matematica, biologia, geografia, dar și cu specialiștii 

angajaţi în administraţia cercetării academice, fără al căror suport de- 
rularea proiectelor ar fi fost dificilă, cu atât mai mult cu cât mare parte 
din fondurile extrabugetare au fost investite în infrastructura atât de 
necesară cercetărilor actuale. 


În plus, mulțumită acestor finanţări suplimentare, au putut fi atraşi 
spre cercetare masteranzi și doctoranzi, iar cei mai buni au fost angajaţi 
(foarte puţini, totuși, față de nevoile existente!), prin concurs, pe pe- 
rioadă nedeterminată, în cadrul departamentului nostru, în cadrul 
Departamentului de Cercetare Interdisciplinar - Domeniul socio- 
uman și în cel al Facultăţii de Informatică ale Universităţii „Alexandru 
Ioan Cuza” din Iași. 


Lexicografii ieşeni s-au angajat, în calitate de colaboratori, la mari pro- 
iecte internaţionale, bilaterale ori multinaționale, de realizare a unor lu- 
crări de referință precum: Rumâănischdeutsches Wörterbuch de H. Tiktin 
(proiect internaţional interuniversitar, Freiburg-lași, 19791987; coor- 
donatori: Paul Miron, V. Arvinte; cercetători: Cristina Florescu, Eugen 
Munteanu, loan Oprea), Monumenta linguae Dacoromanorum. Biblia 
1688 (proiect internațional interuniversitar, Freiburg-lași, 1988-2015; 
coordonatori: Paul Miron (1988-2008), Al. Andriescu (2003-2008), 
Gabriela Haja (2006-2008), Eugen Munteanu (2010-2015); cercetă- 
tori: Eugenia Dima, Mioara Dragomir, Gabriela Haja, Elena Tamba); 
BalkaNet. Design and Development of a Multilingual Balkan WordNet 
(proiect european cu finanțarea UE, 2001-2004; Institutul de Cercetări 
pentru Inteligență Artificială, Academia Română, București; Facultatea 
de Informatică, Universitatea „Alexandru loan Cuza” din Iași; respon- 
sabili pentru România: acad. Dan Tufiş, Dan Cristea m.c.; cercetător: 
Gabriela Haja, http://www.dblab. upatras.gr/balkanet/workpacka- 
ges.htm); volumul dedicat limbii române din seria Handbuch der roma- 
nischen Lingusitik/Manuel de linguistique romane, (2012-2015; în curs 
de publicare la Editura de Gruyter; coordonatorii volumului pentru 
limba română: Wolfgang Dahmen și Eugen Munteanu; colaboratori 
din departament: Marius-Radu Clim, Cristina Florescu, Laura Manea, 
Elena Tamba); Dictionnaire Etymologique Roman (DERom). Première 
phase: le noyau panroman (proiect franco-german finanţat de Agence 
Nationale de la Recherche (ANR), Deutsche Forschungsgemeinschaft 
(DFG), Analyse et Traitement Informatique de la Langue Française 


EET PT RO MIÂINIĂ 


(ATILE), Université de Loraine, Fondurile europene de dezvoltare 
regională (FEDER); directori: Eva Buchi, Wolfgang Schweickard; 
cercetători din departament: Cristina Florescu, Laura Manea, Alina- 
Mihaela Pricop, Elena Isabelle Tamba; http://wwwiatilf.fr/DERom/). 


De asemenea, au fost publicate, în condiţii grafice excelente, prin pro- 
iecte susținute financiar de edituri din Republica Moldova, dicționare 
de referință pentru limba română: Dicţionarul enciclopedic ilustrat, 2004, 
2007 (Doina Cobeţ, Eugenia Dima, Cristina Florescu, Laura Manea, 
Elena Dănilă/Tamba); Dicţionarul explicativ ilustrat. Junior, 2005 (Doina 
Cobeţ, Eugenia Dima, Gabriela Haja, Laura Manea, Rodica Radu); Noul 
dicționar universal al limbii române, reeditat, în a cincea ediţie, în 2017 şi 
Dicţionar universal al limbii române ilustrat, 2011 (loan Oprea, Carmen- 
Gabriela Pamfil, Rodica Radu, Victoria Zăstroiu); Dicţionar de cuvinte 
şi sensuri recente, 2014 (Elena Tamba); Dicţionar general de sinonime al 
limbii române, 2013 (Doina Cobeţ, Laura Manea). 


Aşadar, lexicografii ieşeni se înscriu, prin preocupările lor, deopotrivă 
în tradiția filologică ieșeană, inițiată de savantul Alexandru Philippide, 
continuată de G. Ivănescu, Carmen-Gabriela Pamfil ș.a., cu aprehen- 
siune pentru teoriile lingvistice coşeriene, dar și în curentul actual, 
având o bună capacitate de adaptare la mijloacele moderne de cerceta- 
re lexicografică, pentru realizarea cărora, în parte, au ostenit (DLRex, 
eDTLR, CLRE, ENeL). 


x 


În prezent, a început actualizarea și unificarea, după normele DLR, 
a primelor volume ale dicționarului Academiei, coordonate de S. 
Puşcariu, conturându-se, în fapt, o nouă ediţie. Astfel, la Institutul 
de Lingvistică „Iorgu Iordan — Al. Rosetti” din București se lucrează 
Literele A şi B, la Institutul „Sextil Puşcariu” din Cluj, Literele F-J, iar 
la Institutul de Filologie Română „A. Philippide” din Iaşi, Litera C. Se 
elaborează interfaţa de scriere a dicționarului, în format .XML, potri- 
vit tehnicilor de redactare specifice DLR și se fişează materialul bibli- 
ografic, în curs de completare și actualizare. Ceea ce încă lipsește le- 
xicografiei informatizate academice este un corpus diacronic al limbii 
române, adnotat morfosintactic, la nivel de cuvânt. Graţie unui pro- 

iect cu finanțare extrabugetară câștigat în 2017 de colegii bucureșteni 
şi al cărui obiectiv principal îl constituie tocmai realizarea acestui tip 
de corpus, credem că maniera de lucru la DLR se va schimba mult, în 
sensul reducerii timpului necesar activităților pregătitoare, anterioare 
celor de analiză semică propriu-zisă. Tot la București, colegii noștri le- 
xicografi participă la realizarea unei interfeţe de scriere a DLR în for- 
mat electronic, în colaborare cu specialiști de la firma Oxygen. Echipa 
ieșeană, omogenă din punctul de vedere al formării profesionale, an- 
trenată în suficiente proiecte dedicate digitizării şi informatizării cer- 
cetării filologice și lexicografice, este pregătită pentru etapa actuală din 
istoria dicționarului Academiei Române. 


Ne referim la etapa lexicografiei electronice, în care resursele, instru- 
mentele de lucru, maniera de structurare a informaţiei pe care le vom 
folosi vor respecta standarde internaționale, încât rezultatele activităţii 
noastre de cercetare să poată fi corelate cu rezultate obținute pentru 
alte limbi. Proiectul ENeL. European Network of eLexicography, la care 
a participat şi România, inclusiv prin Institutul „A. Philippide”, a avut, 
între altele, și obiectivul stabilirii unor asemenea standarde comune 
pentru toate cele peste 30 de țări participante. În cercetarea lexico- 
grafică mondială se simte nevoia unei schimbări majore, astfel încât 
dicționarele viitorului să facă față modificărilor de paradigmă în gestio- 
narea cantității imense de informaţie (Big Data) pe care spaţiul virtual 
o vehiculează, dar și tendinţelor de creare a unor rețele transnaţionale 
de metadate, prin care datele sunt sau pot fi valorificate într-o multitu- 
dine de domenii. 


Există în Academia Română institute de cercetare care au ca obiect 
de investigaţie, între altele, prelucrarea limbajului natural cu mijloace 
informatice. Departamentul nostru are deja o tradiţie în colaborarea 
cu două dintre acestea, alături de Facultatea de Informatică (FII) a 
Universităţii ieşene, şi anume: Institutul de Cercetări pentru Inteligență 
Artificială (ICIA) de la Bucureşti şi Institutul de Informatică Teoretică 
(IT) al Filialei Iași a Academiei Române. Cele trei instituţii au dezvol- 
tat în ultimii ani cel mai mare corpus de limbă română contemporană, 
scrisă şi vorbită, adnotat morfologic la nivel de cuvânt, prin proiectul 
Corpus of Contemporary Romanian Language (CoRoLa; 2014-2017; 
http://www.racai.ro/en/research-activities/corola-programprioritar- 

al-academiei-romane/). În forma actuală, el poate constitui o sursă 
pentru un dicționar de colocaţii al limbii române, foarte util în cerceta- 
rea lexicologică și lexicografică sau pentru un dicționar al limbii române 
actuale, cu citate. De asemenea, cele trei instituţii au construit cea mai 
mare bază de date lexicale, structurată semantic (RoWordNet), care 
este aliniată cu WordNetul pentru limba engleză, în varianta 3.0, reali- 
zat la Princeton, unde a şi fost lansat conceptul (https://wordnet.prin- 
ceton.edu/) și cu alte peste 200 de asemenea baze de date lexicale ale 
limbilor lumii (http:// globalwordnet.org/wordnets-in-the-world/ ). 
Acesta este un exemplu de resursă globală, creată prin intermediul cer- 
cetărilor din domeniul corelării informațiilor (Linked Data). 


Cercetări fundamentale precum cele care duc la realizarea Dicționarului 
limbii române, ca şi a celorlalte lucrări majore elaborate în Institut, im- 
pun profesioniști cu specializare particulară, care nu pot fi formaţi în 
puţinii ani pe care un proiect de cercetare cu finanțare extrabugetară, 
limitată şi orientată spre produse cu impact economic imediat, îi îngăduie. 
Specialistul lexicograf se formează lucrând alături de seniori, în echipă, 
mai multă vreme, până să ajungă la statutul de redactor independent 
şi de revizor al unei asemenea mari lucrări. Cu atât mai mult cu cât 
problemele pe care limba română, studiată semantic, din perspectiva 
uzului, la nivel diacronic, diatopic, diastratic, diafazic, nu sunt puţine 
şi nici ușor de rezolvat. În prezent, la nivelul întregii țări, mai puţin de 
patruzeci de lexicografi lucrează efectiv, la documentarea, redactarea 
şi publicarea DLR, ceea ce este infim în raport cu volumul de muncă 
necesar, chiar în condiţiile actuale de informare. O comparaţie poate 
fi lămuritoare: DLR, prima ediţie, a fost elaborat de 334 de specialişti 
vreme de o sută de ani, cu pauze impuse de marile cataclisme istorice 
ale secolului al XX-lea, cuprinzând 37 de volume cu cca 175 000 de 
intrări şi cca 1 000 000 de exemple ilustrând şase secole de text româ- 
nesc. O primă formă electronică a DLR a fost finalizată după 39 de 
luni, în 2010, de un consorţiu format în cadrul proiectului eDTLR; 
Le Trésor de la Langue Français, dicţionarul limbii franceze moderne 
şi contemporane (secolele al XIX-lea și al XX-lea) a fost elaborat de o 
sută de cercetători, vreme de treizeci de ani, în 16 volume, cuprinzând 

100 000 de intrări şi 430 000 de exemple. Prima variantă digitizată a 
acestui dicționar a fost lansată în 2004, în urma efortului, care a du- 
rat douăzeci şi patru de ani, al unui număr semnificativ de specialiști 


(http://www.atilf.fr/spip.php?rubrique77). 


De aceea, cercetarea de tip umanist care are în vedere salvgardarea, 
analiza şi valorificarea moștenirii noastre culturale — iar una dintre cele 
mai importante astfel de moșteniri este limba însăși — trebuie protejată 
şi susținută financiar, pe perioadă nelimitată, din fonduri proprii, ca o 
investiţie și ca o strategie pe termen lung. Fiindcă ceea ce se obține în 
urma acestui tip de cercetare este asigurarea menținerii identității și a 
promovării valorilor culturale proprii, atât de importante în perioada 
actuală a globalizării informaţiei. Impactul cultural pe care cercetarea 
de tip umanist îl are poate fi imediat în mediul academic şi apoi în cel 
universitar, unde se formează viitorii specialişti. Dar acest tip de cer- 
cetare are efecte majore pentru mari perioade de timp, reverberând, 
după o generaţie, în învățământ, în mass-media, în formarea oricărui 
intelectual, în cele din urmă. 


Un dicţionar precum seria nouă a dicționarului Academiei surprinde 
nu doar înțelesurile unui cuvânt, așa cum reies ele din analiza contex- 
telor în care acesta apare, dar poate da seama de felul în care vorbitorul 
de limba română percepe realitatea şi de modul în care se raportează 
la aceasta. Urmărind originea, cronologia, proiecția spaţială şi dome- 
niile utilizării cuvintelor, putem observa cu acuratețe circulaţia ideilor, 
influențele filosofice, cele politice dar și pe cele ştiinţifice și tehnice, 
de la un moment dat. Toate acestea sunt posibile deoarece dicționarul 
Academiei este un construct care codifică nu limba, ci limbajul, în for- 
ma sa discursivă. Or, tocmai la nivelul acesta putem descoperi maniera 
în care se manifestă identitatea culturală. 


Politicile lingvistice contemporane sunt orientate spre adaptarea 
la facilităţile pe care tehnologiile actuale le oferă. De altfel, succesul 
limbii engleze este datorat, în mare parte, unei foarte bune maniere 
de promovare prin intermediul resurselor și al instrumentelor digitale. 
Strategiile limbilor romanice sunt de asemenea demne de luat în con- 
siderare. Şi pentru limba română s-au făcut importante demersuri. Dar 
cred că cel mai important demers este acela al realizării unor proiecte 
interinstituționale, la nivelul Academiei Române, prin care experiența 

cercetătorilor lingviști să fie pusă în relație cu experienţa specialiștilor 
în prelucrarea limbajului natural, prin care să fie conjugate rezultate 
obţinute paralel, astfel încât procesul de punere în valoare a limbii ro- 
mâne în mediul informatic actual să fie simplificat şi optimizat. 


Cu alte cuvinte, suntem datori să ne păstrăm temeiurile tradiţiei şi, pornind 
de la premisele create deja, să integrăm limba română, prin lucrările funda- 
mentale ale Academiei Române, în normalitatea societăţii informaţionale 
actuale, pregătiți fiind pentru schimbările de paradigmă viitoare. 

Mircea BORCILĂ 

Reflecţii privind procesul 

de integrare a lui Eugeniu Coșeriu 
în știința și cultura română 


Opera lui Eugeniu Coseriu (1921-2003) con- 
stituie, înainte de toate, obiectul unei ample 
şi aprofundate dezbateri științifice, care se 
desfășoară, de mai bine de o jumătate de se- 
col, pe mai multe meridiane culturale ale lu- 
mii. Tânărul plecat din România pe când nu 


împlinise încă 20 de ani, şi-a desăvârşit, cum 
ji - prof. salsa o se ştie, studiile în Italia, între anii 1940-1950 
A AT ORAE 99 (la Roma, Padova şi Milano), reuşind, apoi, să 

Universitatea „Babeș-Bolyai”, A da pi, , i 
Cluj-Napoca. Fondator, elaboreze - într-o primă etapă, la Universita- 
profesor și şef al Catedrei tea din Montevideo, în Uruguay (1950-1963) 
de lingvistică generală și şi apoi la Tübingen, în Germania — unul dintre 
semiotică (1997-2007). cele mai originale și mai impunătoare edificii 
A publicat 215 lucrări de : . i 
jngn istorică genial conceptuale din domeniul ştiinţelor contem- 
poetică și semiotică. . porane ale limbajului și ale culturii în gene- 
Vicepreședinte al Societăţii ral. Opera sa i-a conferit lui Coșeriu, chiar în 
de Ştiinţe Filologice din cursul dezvoltării ei, un imens prestigiu în co- 


România. Președinte al. munitatea ştiinţifică internațională’. Cu toate 
Societăţii Culturale „Lucian 


Blaga” al Centrului de Studii | i , _ 
Integraliste și al Asociaţiei Te a acestei opere se extinde, deja, ca durată, 


Cultural-Ştiinţifice peste limitele consemnate în cazul celebrului 
„Eugeniu Coșeriu. său predecesor franco-elveţian, Ferdinand 
de Saussure, și este, cu certitudine, departe 


acestea, procesul de interpretare și valoriza- 


de a se fi încheiat. Cei mai autorizați exegeți 
care s-au pronunţat asupra acestei opere (în 
ordine cronologică, în Anglia, Italia, Uniunea 
Sovietică, Germania, Spania, Japonia, Franţa, 

Statele Unite, Brazilia ș.a.) au ajuns să îl considere pe savantul nostru, 
încă din timpul vieţii sale, drept unul dintre cei mai temeinici înnoitori 
ai disciplinei lingvistice din jumătatea a doua a secolului al XX-lea și 
fondator autentic al unei doctrine proprii, a „lingvisticii integrale”, care 
îşi depăşeşte considerabil epoca, aparținând, în mod esenţial, secolului 
XXI”. Pe măsura dezvoltării efortului exegetic asupra ansamblului ope- 
rei sale și a confruntării cu “paradigmele' dominante din teoria și practi- 
ca cercetării disciplinare curente, i.e. generativismul' și 'cognitivismul, 
s-a ajuns însă, în mod inevitabil, şi la o estimare severă a dificultăților 
enorme care stau în calea procesului de „integrare” a noii concepții. 
Aceste dificultăți — motivate, în măsură considerabilă, și de gradul 
neobișnuit de profunzime și de complexitate al gândirii coșeriene — 
nu au putut determina totuși o stagnare a dezvoltării întregului proces 
exegetic pe plan internațional. În pofida unor „profeţii” sceptice sau 
chiar pesimiste mai vechi, conform cărora interesul pentru persona- 
litatea şi opera lui Coșeriu se va diminua treptat sau chiar va dispărea 
odată cu stingerea din viață a savantului (survenită accidental, la 7 sep- 
tembrie 2002, într-o clinică din Tübingen), putem constata, astăzi, cu 
satisfacție, că începutul nostru crepuscular de nou veac şi de mileniu 
atestă, dimpotrivă, o veritabilă „r e s u r e c ți e”, la scară mondială, 
a studiilor consacrate moștenirii sale științifice’. Numărul de lucrări 
adunate în volume de culegeri, apărute după moartea lingvistului, și, 
mai ales, instituționalizarea acestui curent de cercetări, prin organiza- 
rea, începând din 2007, tot la doi ani, în diferite țări ale lumii, a congre- 
selor și colocviilor internaţionale consacrate operei sale, cu publicarea 
documentelor acestora în volume de referinţă, au contribuit decisiv la 
declanșarea, în această perioadă, a unei remarcabile mișcări ideatice 
transculturale, care se legitimează, de pe acum, sub numele generic de 
„Linguistica coseriana”?. 


Am conturat — împreună cu colegii mei de la Centrul de Studii Inte- 
graliste „Eugeniu Coșeriu” din Cluj (fondat în 1998) şi de la recent 
înființata Asociaţie Cultural-Știinţifică „Eugeniu Coşeriu” (2017), 
din același Centru — o imagine de ansamblu asupra modului în care 
înţelegem noi acest proces, într-un prim volum antologic, conceput în 
sensul exigențelor marelui savant. În cele ce urmează voi prezenta, într-o 
formă sever simplificată, primele două momente ale unui demers si- 
noptic menit să dea seama de dinamica istorică a procesului științific 

investigat. Cea dintâi secvenţă va propune, astfel, o circumscriere a 
momentului originar, al primei tinereţi a lui Coșeriu, în care, cum 
recunoaşte el însuși, s-a produs atât „un început de integrare” a sa în 
cultura română a epocii, cât și, subliniez eu, emergența orientării şi a 
concepției fondatoare a întregii sale opere. Secvența secundă va schiţa, 
apoi, prin corelare în contrapunct, momentul critic al integrării ope- 
rei sale, realizate în afara ţării, în cultura și lingvistica română a anilor 
1950-1990, încercând să evidenţieze, în linii mari, motivele culturale 
care explică dificultăţile particulare ale receptării, precum și decalajul 
istoric înregistrat, în această perioadă, în recunoașterea și promova- 
rea creaţiei coşeriene în România, în comparaţie cu succesul aceste- 
ia în afara țării. Articularea sensului acestor două secvenţe nu poate 
intenţiona, fireşte, să se substituie unei dezbateri frontale şi aprofundate 
a dimensiunii hotărâtoare a momentului actual al procesului ştiinţific 
urmărit, dar ea mi se pare că ne conduce spre această finalitate, prin 
comprehensiunea sensului istoric de ansamblu al acestui proces. 


Primul pas pe calea unei considerări aprofundate a problemei “in- 
tegrării” lui Coșeriu în cultura română îl reprezintă, după convinge- 
rea mea, evaluarea corectă a apartenenței originare a viitorului lingvist la 
contextul culturii române interbelice, în care el şi-a dobândit stratul primar 
al formaţiei ştiinţifice şi orientarea genuină a întregii sale activități. Aceas- 
tă dimensiune a rămas, în general, puţin cunoscută nu numai în dez- 
baterile actuale occidentale, ci și la noi — deși lingvistul însuși a atras 
atenţia, cum vom vedea, în numeroase rânduri ale reflecţiilor sale târ- 
zii, asupra importanţei acestui moment auroral în biografia sa spiritua- 
lă. Scurte pledoarii pentru relevanţa acestui moment au schițat, recent, 
şi doi dintre cei mai importanţi promotori ai operei coşeriene în Ro- 
mânia — Eugen Munteanu, de la Iași, și Ileana Oancea, de la Timișoaras. 


Mă voi înscrie, cu observaţiile care urmează, în sensul acestor pledoa- 
rii, pornind însă, înainte de toate, de la ceea ce Eugeniu Coșeriu definea 
drept „cadrul ideal și baza dezvoltării [sale] ulterioare” Principalele 
puncte de reper pentru circumscrierea acestui cadru originar sunt fur- 
nizate de lingvistul nostru însuşi. Din unghiul adoptat, cea dintâi coor- 
donată a „cadrului” (sau orizontului inițial) vizat se impune a fi trasată 
prin raportare la spaţiul geografic-cultural și timpul istoric al primei 
sale tinereţi, cu „atmosfera” aparte şi educaţia dobândită în familie şi 

în şcoala românească a vremii. Coşeriu însuși își revendică, înainte de 
toate, apartenenţa la un spațiu european de particulară fecunditate 
culturală, pe care îl circumscrie geografic, într-un „dreptunghi de aur” 
din Nordul României, în regiunea „Moldovei de Nord” Această zonă 
este legitimată spiritual prin operele strălucite ale unei întregi pleiade 
de mari creatori: scriitorii Mihai Eminescu, Ion Creangă, Mihail Sa- 
doveanu; istoricul Nicolae Iorga; muzicienii George Enescu, Ciprian 
Porumbescu; pictorul Ion Luchian; „polihistorul” şi scriitorul Bogdan 
Petriceicu Hasdeu, considerat „primul lingvist” de talie europeană al 
României, şi „atâţia alţii” (Coşeriu 2001a: 785; 2001b: 805). Încercând 
să-şi explice „enigma” fecundității spirituale excepţionale a acestei re- 
strânse zone geografice, Coșeriu va invoca și prezenţa roditoare a unor 
„tradiţii”, „care există şi care s-au păstrat acolo”, precum şi a unei „at- 
mosfere aparte care le menţine” — aspecte pe care le va relaționa, între 
altele, şi cu „anumite legături mai vechi cu restul culturii europene” (de 
exemplu, cu „școala latină din Polonia” ș.a.) (Coșeriu 2001b: 804-805; 
subl. n. - M.B.). Aspectul cel mai pregnant al cadrului originar, pe 
care viitorul savant îl evidenţiază cu deosebire, este legat însă nu atât 
de spaţiul geografic-cultural ca atare, cât de timpul istoric cu adevărat 
crucial în care i-a fost dat să vină pe lume, la Mihăileni, în 9 mai 1921. 
Este un moment cu semnificaţie singulară pentru „neamul românesc” 
(cum își intitulează Iorga celebra revistă), moment pe care Coșeriu îl 
pune, ca şi cei mai mulți conaţionali ai săi, sub semnul metaforic al unei 
miraculoase și „fericite «conjuncţii a aștrilor»” În 1917 se prăbușește, 
cum se ştie, Imperiul Rus, iar în 1918 se înfăptuieşte ceea ce românii 
numesc „Marea Unire cu Patria-Mamă” a ținuturilor româneşti înstră- 
inate, între care și Basarabia, inclusiv ţinutul în care se va naște, peste 
numai trei ani, Eugeniu Coșeriu. În mărturisirile sale târzii, învățatul 
nostru va considera acest moment istoric drept „Întâiul Mare Noroc al 
vieții” sale: „faptul că m-am născut în ţara întregită și în acea atmosfe- 
ră românească, care pentru noi părea eternă” (Coșeriu 2001a: 792). 
Viitorul mare lingvist va crește și se va dezvolta, într-o primă etapă a 
vieţii sale, tocmai în acea „atmosferă” culturală românească din care 
s-a ivit, în numai 22 de ani, cea mai bogată și mai valoroasă „zestre” din 
întreaga istorie a culturii române. Mi se pare important să subliniez, în 
acest context, insistența lingvistului din anii târzii asupra sentimentu- 
lui puternic de apartenenţă la matricea acestei culturi: „Ne simţeam 

toți din această generaţie ca fiind pur și simplu români și mi se părea 
pur şi simplu absurd că ne-am putea despărţi vreodată de România și 
de cultura română” (Ibidem: 780). Acest sentiment a putut fi nutrit, la 
rădăcinile lui, şi pe traseul intim al descendenţei părinţilor lui dintr-o 
linie de înrudire care „ţinuse limba română la icoană”: „eram înrudiţi 
cu Mitropolitul Basarabiei, Gurie Grosu, care a jucat un rol important, 
deja ca arhimandrit în «Sfatul Țării», la prima unire din 1917-1918” 
(Ibidem: 782). În același spirit, Coşeriu își evocă părinţii, cu profun- 
dă recunoştinţă, pentru că l-au înzestrat — nu doar cu geniu nativ, am 
spune noi!, ci şi — cu preţiosul tezaur al „dragostei de carte şi al credinței 
în Dumnezeu”. Aceste valori axiale au fost „răsădite” în prundul primar 
al conştiinţei sale și l-au călăuzit, ca vectori de profunzime, nu doar 
ai conduitei şi ai verticalităţii sale morale exemplare, ci și ai formării 
sale intelectuale neobişnuit de temeinice. Ele răzbat, în orice caz, și în 
„setea de universalitate” pe care şi-o recunoaşte cu toată onestitatea de 
cuget, în anii senectuţii, ca originând în acest cadru și „ghidându-i”, 
apoi, din adâncime, ansamblul activităţii şi al manifestărilor vieţii sale 
intelectuale. 


Rolul cel mai pregnant pentru întreaga sa dezvoltare ulterioară l-a avut 
însă, fără îndoială, cum va sublinia mereu el însuși, „școala româneas- 
că” a timpului, pe care o consideră pilonul esenţial pentru formarea sa 
intelectuală. Educaţia primită mai întâi la Școala din Mihăileni, conti- 
nuând cu studiile medii la Liceul „Ion Creangă” din Bălți și culminând 
cu primul an de studii la Universitatea „Alexandru loan Cuza” din Iaşi 
i-a jalonat tânărului „învățăcel” dintâiul traseu al unei deveniri spirituale 
care îl va înscrie, ulterior, între cei mai importanţi intelectuali ai vremii 
sale. Pentru a evalua corect amplitudinea „ecoului” real și profund al 
educării conştiinţei sale în aceste instituţii, trebuie pornit de la adevă- 
rul foarte important — subliniat răspicat de Coșeriu! — că şcoala româ- 
nească dintre cele două războaie era, într-adevăr, o „școală excepțională”. 
Gradul înalt de exigenţă în educaţia sa formatoare s-a manifestat, cum 
atestă mărturisirile lingvistului, încă de la nivelul primar și liceal. Într-o 
formulare generală, învățământul românesc din Basarabia s-a dovedit, 
la aceste nivele, pentru tinerii din generaţia lui, „în același timp, sever și 
solid, poate tocmai pentru că aparținusem unui alt imperiu și trebuia să 
ne reintegrăm prin şcoală” (Coşeriu 2001b: 795; subl. n. - M.B.). Sur- 
sele documentare de până acum evidenţiază și certifică acest aspect, în 

biografia intelectuală coșeriană, în primul rând, din unghiul neobișnuitei 
extensiuni şi al extraordinarei varietăţi domeniale în care a fost cultiva- 
tă setea sa de cunoaștere, precum și al numărului neobișnuit de limbi 
învăţate în întreaga perioadă a studiilor sale românești. Consideraţii mai 
recente atrag cu îndreptăţire atenţia și asupra „legăturii directe dintre 
educaţia primită de copilul şi adolescentul Coşeriu și împlinirea ulte- 
rioară a fulminantei cariere coşeriene”, cu menţiunea că numai aceas- 
tă legătură „face să se înțeleagă fabulosul său destin planetar” și că, în 
absenţa ei, acest destin „nu ar fi putut să se împlinească” (Munteanu 
2016: 11-12). Aprofundând acest fir investigațional, am încercat să ar- 
gumentez — pe baza unei considerări interpretative analitice a nume- 
roaselor mărturii coșeriene şi a fondului documentar biografic dispo- 
nibil până în prezent — teza că, în cadrul studiilor sale la „liceul de elită” 
din Bălţi şi la Universitatea din Iași, se produce orientarea fundamenta- 
lă a conştiinţei viitorului savant, atât în sensul conturării domeniu- 
lui propriu al cercetării sale științifice originale, cât și în sensul de 
emergenţă a nucleului conceptual pe care se va clădi întregul edificiu 
teoretic al concepției “integralismului lingvistic’. 


Delimitarea în extensiune a viitorului domeniu de cercetare se produ- 
ce, cu certitudine, încă la sfârşitul studiilor liceale. Această perioadă 
este caracterizată, în primul rând, prin multitudinea intereselor de 
cunoaștere ale tânărului elev, pe care — cum ni se probează în volu- 
mul recent al lui T. Popovici — „îl interesau deopotrivă ştiinţele reale 
şi [cele] umaniste” și care obținuse, în ultima clasă, premiul I pe ţară 
la Concursul naţional de geografie (Popovici 2016: 47). Încă din peri- 
oada liceului se atestă, fără dubiu, și o focalizare netă a intereselor sale 
„ştiinţifice”, într-un sens care anticipează dezvoltarea activităţii sale ul- 
terioare. Un fapt semnificativ în această privință poate fi surprins într-un 
detaliu biografic care, la prima vedere, ar putea părea minor şi fără 
semnificaţie aparte: deși în urma amintitului premiu la geografie, cele- 
brul profesor Simion Mehedinţi îi oferise o bursă pentru anul I de stu- 
dii la Facultatea de Geografie a prestigioasei Universităţi din București, 
tânărul elev de la Liceul „Ion Creangă” din Bălți („copil sărac!”) a avut 
puterea să refuze această generoasă ofertă. Explicaţia recentă a harni- 
cului biograf basarabean că „Eugen era pasionat de limbă şi literatură” 
(Popovici 2016: 55) este corectă, însă incompletă. Ea apare precizată, 
de altfel, într-o mărturisire crucială (consemnată într-un alt context): 

în această perioadă, tânărul licean ajunsese la „ideea de a se ocupa 
de filologie, în sensul larg al cuvântului, adică de literatură, de ling- 
vistică și de istorie” (cf. Popovici 2016: 57-58; subl. n. - M.B.). „Ideea” 
a avut forţa directoare de a-l convinge pe tânărul Eugeniu să se înscrie 
la secţia Filologie modernă, din cadrul Universităţii din Iaşi. Viitorul 
student nu va urmări, desigur, la Iași, calificarea ştiinţifică într-o „fi- 
lologie” înţeleasă în sensul formal și pozitivist, impus ca dominant pe 
plan european în secolul al XIX-lea, ci va aspira spre o filologie pe care 
o credea nouă (cel puţin la noi), cu un profil mult mai vast și orientată, 
primordial, spre un „conținut” istoric-cultural: „Mă gândeam la o filolo- 
gie mult mai vastă, care conţine și istorie, și istoria culturii şi cultura în 
general, folclor ș.a.m.d” (cf. Coşeriu 2001a: 782; Coşeriu 2001b; subl. 
n. - M.B.). Această „filologie”, în sens larg, centrată, în primul rând, 
pe studiul „literaturii, limbii şi istoriei” nu exista, desigur, ca disciplină 
unitară, legitimată în sistemul de învățământ universitar românesc, cu 
toate că ea fusese deja anticipată în cercetările lui B. P. Hasdeu, la Iași 
şi, apoi, la Bucureşti, sau ale lui S. Puşcariu la Cluj — savanții pe care 
Coșeriu îi va considera, până la ultimele sale confesiuni, drept singurii 
lingviști români care au contribuit la „progresul teoretic al disciplinei” lor 
la nivel european (Coşeriu 1992d; Coşeriu 1996a; Coşeriu 1996b ş.a). 
Tânărul Coșeriu va dobândi însă, cu siguranţă, în mediul universitar și 
literar al Iaşiului din anii 1939-1940, orientarea sa proprie, şi comprehen- 
siune în privinţa domeniului înspre care aspira. O analiză atentă a texte- 
lor publicate de el, în această perioadă, în „Jurnalul literar” al lui George 
Călinescu (la care își începuse colaborarea încă din liceu) și în revista 
„Arhiva” din Iaşi, poate atesta, fără îndoială, semnele doveditoare nu 
numai pentru „un început de integrare în cultura română”, ci şi pen- 
tru prefigurarea orientării în care se va dezvolta, ulterior, întreaga sa 
operă ştiinţifică. Prin coroborarea unei asemenea analize cu mărturisi- 
rile din anii târzii se vor putea circumscrie, fără dubiu, acele „idei încă 
nebuloase, mai mult sau mai puţin vagi”, despre care Coșeriu susține, 
în repetate rânduri, că le avea „încă de la început” și care alcătuiesc, de 
fapt, însuşi nucleul originator al concepției sale ştiinţifice. Ele se refe- 
ră, în primul rând, la „această unitate de limbă, cultură și istorie”, 
la care mărturiseşte că se „gândea” mereu, încă înaintea studiilor din 
Italia și a „cristalizării” concepției sale la Montevideo (Coșeriu 1992b; 
Coşeriu 1992c). Rolul coagulant în acest proces genetic l-a avut, fără 

îndoială, intuiţia sa fundamentală asupra „naturii creative a limbaju- 
lui şi a locului acestuia printre celelalte activități umane”, despre care 
mărturiseşte revelator că „exista deja”, în momentul în care a scris „pri- 
mul studiu stilistic despre Ion Barbu” (publicat la Milano, în 1949) și 
care contribuise, fără îndoială, în mod decisiv la cimentarea conglome- 
ratului său ideatic originar al „unității filologice” și la deschiderea spre 
fundamentarea cea mai adâncă, la nivel filosofic, a concepţiei care stă la 
baza întregii sale opere. Fără a putea urmări, aici, articularea coerentă 
a acestei deschideri, voi sublinia doar că acest adevăr crucial privind 
nucleul genetic al concepţiei „integrale” este confirmat tranșant și în 
cele două volume de interviuri, realizate mai întâi în România, de către 
cel mai important discipol al său din București, Nicolae Saramandu, şi 
apoi în Germania, la Tübingen, de către Johannes Kabatek şi Alfredo 
Murguía. Primul reper situează acest „adevăr” între acele „i d e i”, pe 
care Coșeriu le avea din România, „mai mult sau mai puțin vagi, aşa 
mai mult ca intuiții” şi care i „s-au clarificat”, apoi, în Italia: „ideea mea 
fundamentală a fost [a existat] de la început și, de aceea, concepția 
s-a dezvoltat, apoi, aş spune eu, în mod coerent, şi nu s-a dezvoltat, aş 
spune chiar că s-a desfăşurat, s-a manifestat, deși era conținută in nuce 
de la început” (Coșeriu 1996a: 10-11, 13; subl. n. - M.B.). Volumul 
german certifică aceeași afirmaţie, decisivă pentru biografia spirituală 
a lui Coșeriu şi a operei sale, sub forma unei metafore, i-aş spune reve- 
latoare, care indică faptul că „rădăcinile trunchiului concepţiei” sale îşi 
trag seva dintr-un moment anterior studiilor italiene, cu precizarea că 
manifestarea acestora se „vădeşte” în „aplicaţia sa asupra poeziei lui Ion 
Barbu” (Kabatek & Murguia 1997: 144). În sfârșit, trebuie observat 
că şi cea de-a doua dimensiune fundamentală care constituie nucleul 
ideatic al concepţiei coşeriene se ivește în această perioadă și că ea vi- 
zează chiar „genul de știință” pe care Coșeriu îl intuia deja ca adecvat 
în studiul asupra noului „obiect” al „ştiinţei integrale” prefigurate. Pro- 
blema acestei dimensiuni va fi elaborată frontal cu ocazia decernării ti- 
tlului doctor honoris causa la Cluj, din 1992. Reluând un motiv anterior, 
expus la Granada în 1994, savantul nostru va insista, acum, că şcoala 
românească i-a dat, „ mai întâi”, nu numai „setea de universalitate”, ci 
şi „principiile” pe care le-a „formulat explicit mult mai târziu”, dar care 
l-au „ghidat [ulterior] mai mult sau mai puţin intuitiv” în întreaga sa 
activitate (Coşeriu 1992a: passim; 1996b: 598-600). 

Dimensiunea centrală a procesului de integrare a lui Eugeniu 
Coşeriu în ştiinţa și cultura română poate fi descoperită, fără îndo- 
ială, încă din momentul istoric (pe care l-am numit) “critic” al aces- 
tui proces (supra). Acest „moment” se manifestă pregnant în perioada 
anilor 1950-1990 ai secolului trecut şi el nu a fost supus, până în pre- 
zent, după cunoştinţa mea, unei examinări sistematice şi aprofundate. 
Împărtăşesc convingerea că se pot schiţa, totuși, coordonatele definito- 
rii ale momentului vizat pornind, ca şi în prima secvenţă, de la prețiosul 
corpus de convorbiri, dialoguri și mărturisiri, consemnate în deceniul 
„întoarcerii acasă”, de după aprilie 1992, în urma fructuoaselor întâl- 
niri cu intelectualii români din numeroase centre universitare ale țării 
(Cluj-Napoca, laşi, Constanţa, București, Timișoara, Sibiu, Suceava 
ş.a.) şi ale „patriei [sale] mici” (Chișinău, Bălţi). Imaginea globală a 
contextului cultural românesc, examinat acum, contrastează, fireşte, 
puternic cu „cadrul ideal” al „începutului de integrare” schițat anterior, 
în primul rând prin absenţa tonusului participativ şi prin distanțarea 
perspectivei hermeneutice adoptate de autor. Coșeriu tratează, acum, 
cu deplin temei, tema „integrării [sale] adevărate” în cultura română ca 
pe una care „nu se pune ca problemă din punctul [său] de vedere”, întru- 
cât el a „înţeles de la început că a face cultură română înseamnă a face 
cultură universală” (Coşeriu 2001b: 809; subl. n. - M.B.). „Problema” 
se legitimează și se justifică, principial și istoric, numai din unghiul de 
vedere al culturii române a timpului, care este pusă în fața exigenței de 
a integra valorile universale create de un exponent al ei, în afara hotare- 
lor țării şi, după cum bine se ştie, „averea” culturală nu se moștenește, ci 
se cucerește. Privind lucrurile din acest unghi, aspectul cel mai direct și 
mai şocant care se înfăţişează reflecției evaluatoare este cel al decalaju- 
lui istoric ce se înregistrează, în această perioadă, între recunoașterea și 
aprecierea operei coșeriene pe plan internațional, pe de o parte, şi receptarea 
ei în cultura română a epocii, pe de altă parte. Mărturisesc că acest aspect 
este cel dintâi care m-a izbit şi pe mine, cu strania lui evidenţă, chiar de 
la prima întâlnire cu adevăratul continent coșerian, și că el a constituit, 
apoi, ţinta celei dintâi întrebări pe care i-am adresat-o marelui savant la 
venirea sa în țară, în aprilie 19926. Răspunsul lui Coșeriu, în aparență 
foarte simplu, schițează, în realitate, o cartare esenţială a momentului 
istoric de criză în integrarea operei sale în România, cartare pe care 
o va relua şi dezvolta, apoi, în diverse alte contexte ale ultimului său 

deceniu. Lingvistul propune tratarea acestei probleme fundamentale 
a culturii române într-o perspectivă motivațională complex articula- 
tă, de-a lungul a trei coordonate definitorii, situate la nivele diferite: 
la nivelul mai general al istoriei est-europene ca atare, la un nivel par- 
ticular caracteristic culturii române și la nivelul specific al confruntării 
cu individualitatea operei sale științifice (Coșeriu 1992b). Voi puncta 
această perspectivă evaluativă prin doar câteva elemente invocate de 
savant și relevante pentru ansamblul explicaţiei sale istorice. 


Problema eșecului „integrării adevărate” în această perioadă apare 
tratată prin circumscrierea unui complex motivaţional indicat, „mai 
întâi”, generic și eliptic, prin „motivele pe care le ştim cu toţii, adică 
vremile prin care a trecut România” (Coşeriu 1992a: 811). Credin- 
cios viziunii sale filosofice asupra devenirii istorice a vieții culturale 
şi a imperativului său, derivat din aceasta, de a „nu confunda” acest 
spaţiu, funcțional autonom, cu cel al vieții politice, lingvistul nostru 
nu se va referi, însă, la „vremile prin care a trecut România” în modul 
obișnuit. Consideraţiile coşeriene refuză, din capul locului, adoptarea 
unei perspective global-nediferenţiate și esenţial reducționiste, deri- 
vate dintr-o situare simplistă a culturii româneşti a epocii sub zodia 
intruziunii factorului politic și a impunerii din afară, a unei ideologii 
neprielnice libertăţii şi creativităţii spirituale în ansamblul ei. Recunos- 
când, fără îndoială, ca și Mircea Eliade, „adâncimea” acţiunii de po- 
litizare a vieţii culturale românești din primele decenii ale perioadei 
considerate, Coșeriu propune o abordare specifică și atent nuanțată a 
realităților intelectuale concrete, pe care le evaluează chiar din unghiul 
de vedere al modului în care a fost receptată propria sa operă în această 
etapă istorică. Relevant pentru modul de abordare coșerian mi se pare 
chiar felul în care lingvistul întâmpină o considerație a mea, din con- 
vorbirea iniţială menţionată, privind „bariera” decisivă care s-a putut 
interpune în calea „ideilor sale” în această privinţă: întrucât aceste idei 
„nu se potrivesc deloc cu o teorie de tipul marxist, de exemplu, în ce 
priveşte esenţa limbajului”, sugeram direct că „paravanul unei anumite 
ideologii în teoria limbajului” ar putea explica fenomenul global al crizei 
integrării şi al decalajului istoric vizat (Ibidem: 812). Coşeriu respinge 
politicos o generalizare în acest sens, aducând în discuţie cazul, de 
relevanţă hotărâtoare, al modului în care a fost tratată cartea sa „cea 
mai importantă”, Sincronie, diacronie și istorie, în Uniunea Sovietică — 

pe de o parte, şi în România — pe de altă parte. Pe scurt, în ambele țări 
viaţa culturală era dominată, cum se știe, la fel de net, de filosofia și 
ideologia marxistă și, conform generalizării simplificatoare propuse, ar 
trebui să presupunem, așadar, că acţiunea de „barare” a ideilor sale s-a 
manifestat în mod identic sau cel puţin esenţial asemănător în ambele 
contexte culturale. Realitatea concretă infirmă însă în mod categoric o 
asemenea extrapolare, atât sub aspectul „recunoașterii” valorice a ca- 
podoperei coşeriene, cât și sub cel al receptării ei integrative în noile 
contexte. Lingyvistul nostru subliniază, astfel, că cea dintâi traducere a 
cărții în discuţie s-a publicat, de fapt, la scurt timp după ediţia spaniolă 
originală de la Montevideo (1958), în 1963, tocmai în limba rusă, la 
Moscova, şi anume în cadrul colecţiei academice de prestigiu dedica- 
te operelor internaționale „înnoitoare în lingvistică” (Novoe v lingvis- 
tike). Mai mult, cartea este introdusă, cum observă Coșeriu, printr-o 
„prefață foarte marxistă”, în care un important lingvist rus al epocii, 
V. A. Zveghinţev, recunoștea deschis că „şi noi, marxiștii, avem de 
învățat de la această teorie” (Apud Coșeriu 1992a: 812). Or, situaţia se 
prezintă radical diferit în contextul culturii române. Traducerea și edi- 
tarea acestei capodopere a lingvisticii moderne s-a putut realiza la noi 
numai după aproape 40 de ani de la ediția princeps din Montevideo, 
în 1997 (!), şi trebuie adăugat, în sprijinul argumentării lui Coșeriu, că 
evenimentul nu s-a produs aici ca urmare a vreunei acțiuni strategice 
a Academiei Române sau a vreunei universităţi ori societăți științifice 
din ţară, ci este rezultatul efortului singular și al devoţiunii exemplare 
manifestate de Nicolae Saramandu”. Continuând linia argumentării 
coşeriene, voi menţiona că traducerea şi publicarea capodoperei sale în 
limba rusă la Moscova a generat, în fosta Uniune Sovietică, un semnifi- 
cativ curent de dezbatere a problematicii sale teoretice şi de valorizare 
originală a unor concepte fundamentale promovate de „eminentul” ei 
autor". Prin comparaţie, nu putem consemna niciun ecou de asemenea 
anvergură în România, nici măcar după apariţia atât de târzie a cărții 
în discuţie. 


Cazul invocat mi se pare edificator pentru modul în care trata Coşeriu 
problema „vremilor prin care a trecut România” și a „circumstanțelor 
așa de ciudate” care atestă, de fapt, eșecul integrării operei sale în cul- 
tura noastră din perioada vizată. Concluzia indusă din considerarea 
destinului diferit al capodoperei sale în cele două arii est-europene îl 

conduce, inevitabil, într-o primă instanță, pe lingvistul nostru, spre o 
sentință dureroasă pentru cultura română a vremii: „s-ar fi putut şi 
aici să se adopte cel puţin aceeași atitudine ca în Uniunea Sovieti- 
că” (Coșeriu 1992a: 812; subl. n. - M.B.) Cu toate acestea, Coșeriu își 
amendează, imediat, această primă sentinţă, prin recursul la un com- 
plex de circumstanţe atenuante de specială relevanţă pentru întregul pro- 
ces. El se vede nevoit să recunoască astfel faptul că, „în general, cultura 
rusă, mai ales la centrul puterii, a fost mult mai deschisă decât cultura 
din celelalte țări așa-zise «socialiste»” — recunoaştere pe care o spriji- 
nă pe o explicaţie istorică lapidară, ce merită să fie reținută în întregi- 
me: „Acolo, fiind la centru, savanții şi oamenii de cultură se temeau mai 
puțin şi puteau justifica acest interes [pentru noile dezvoltări din ştiinţa 
internaţională occidentală] mult mai bine, pe când în celelalte țări, ce 
depindeau mai mult sau mai puţin de acest centru, nu se mai făcea și 
discuția cu ceilalți, adică cu «opoziția» culturală, fiindcă se înţelegea că 
aceasta a fost făcută deja în Uniunea Sovietică şi că aici li se dădea baza 
sigură și «definitivă», din punct de vedere teoretic, pentru a continua 
studiile concrete” (Coșeriu 1992a: 812-813; subl. n. - M.B.). Cum 
reiese limpede din formularea sa pătrunzătoare, problema „integrării” 
în această epocă istorică trebuie considerată, în primul rând, prin ra- 
portare la statutul și „sarcinile” considerabil diferite ale „savanților și 
oamenilor de cultură” din cele două sfere culturale. „Deschiderea” mai 
mare din sfera sovietică are ca temei statutar poziţia ierarhică de supra- 
ordonare care li se atribuie, ‘din principiu, exponenților ei în raport cu 
cei din România, de exemplu. Prin asumarea, cel puţin convențională, 
a poziţiei lor proprii în această ierarhie transculturală, oamenii noștri 
de cultură nu puteau să se substituie, aşadar, autorităţii de la „centru”, 
căreia îi revenea - într-un fel de ‘distribuție internațională socialistă a 
muncii, tacit acceptată - sarcina, de jure şi de facto, de a „purta discuţia” 
cu curentele inovatoare, inclusiv cu „opoziţia culturală” occidentală, şi 
de a furniza „baza sigură şi «definitivă», din punct de vedere teoretic” 
a studiilor concrete din domeniul ştiinţelor socio-umane. 


Întregul complex motivaţional, definitoriu pentru cazul concret al 
confruntării cu înnoirea radicală a acestui domeniu - prin reînteme- 
ierea coşeriană a ştiinţei limbajului ca știință centrală a culturii (şi nu a 
unui simplu „instrument de comunicare socială”, cum impunea dogma 
marxistă) — ar trebui serios aprofundat, desigur, şi prin considerarea 

complementară a factorilor reperabili la nivelele adiționale distinse de 
lingvistul nostru. Răspunzătoare pentru eşecul integrării în această pe- 
rioadă nu este numai „teama de a greşi” — care a putut fi, după toate 
probabilitățile, mai mare la oamenii noştri de cultură, chiar la „vârful 
puterii”. Răspunzătoare pentru eșecul integrării în România acestei pe- 
rioade se dovedește și atitudinea de neîncredere faţă de valorile proprii, 
pe care lingvistul o sesizează ca „permanentă într-o cultură încă în dez- 
voltare și într-un sens tânără”, cum este a noastră, asociată cu „tendința 
de a se teme de valorile naţionale, de a le recunoaște numai când ele au 
fost recunoscute și s-au afirmat deja puternic în străinătate” (Coșeriu 
1992a: 811). Această „dimensiune”, pe care savantul o consideră „poa- 
te caracteristică pentru cultura română”, se conturează, fără îndoială, 
mai pregnant, în a doua jumătate a perioadei critice analizate, i.e. în 
epoca cunoscutei „deschideri a culturii române spre valorile spirituale 
europene occidentale” — începută în preajma anului 1970. În această 
etapă se afirmă și tendinţa de discreditare a efortului de „afirmare a 
valorilor românești” şi de a „prefera ca ghiduri mai curând anumite 
concepţii dezvoltate în străinătate sau care sunt la modă într-o anumi- 
tă țară, de exemplu în Franța (mai ales)” (Coşeriu 1992a: 811; Coșeriu 
2001a: 786 ş.a.). Coşeriu pune pe seama manifestării acestei tendințe 
întregul curent „antitradiționalist” — ce se va amplifica de fapt în peri- 
oada imediat următoare cotiturii istorice din 1989 —, care va influenţa 
şi el, în bună măsură, modul în care a fost tratată opera sa în contex- 
tul cultural românesc. Dintre aspectele concrete, invocate frecvent în 
această privinţă, rețin ca deosebit de semnificativă referința sa expresă 
la prezentări panoramice de anvergură, realizate în România în dome- 
niul lingvisticii, pe de o parte, şi în cel al teoriei literare, pe de altă parte, 
în care contribuţiile sale concrete apar total ignorate sau chiar atribuite 
unor personalități ori curente „la modă”, dar „mai mult sau mai puțin 
trecătoare”. 


În sfârşit, deficiența fundamentală în receptarea ansamblului ope- 
rei coşeriene în România perioadei vizate trebuie pusă în legătură cu 
complexul motivaţional cel mai profund pe care savantul îl distinge în 
procesul integrării sale culturale și științifice. În formularea lingvistului 
însuși, explicația cea mai adâncă pentru dificultatea receptării şi pen- 
tru decalajul temporal al procesului de integrare a operei sale trebu- 
ie căutată în însuşi „terenul principal de cercetare [al său] și terenul 

de la care [pleacă] pentru a deschide, cu aceeași cheie, și alte domenii 
ale culturii” (Coşeriu 1992a: 812). În primul rând, lingvistica și teo- 
ria limbajului „au mai puţină răspândire publică şi sunt mai puţin «la 
modă» decât alte aspecte ale culturii”, cum ar fi, bunăoară, domeniul 
literar sau domeniul filosofic general. Teoria limbajului și lingvistica 
generală se bucură, evident, de „mai puţin interes” și mai puţină „acce- 
sibilitate”, ceea ce poate explica, fără îndoială, și dificultatea mult mai 
mare, de “principiu, pentru integrarea în mediul cultural românesc a 
operei ştiinţifice a lui Coșeriu, în comparaţie cu operele altor mari cre- 
atori români „care s-au realizat în străinătate”, cum ar fi Eugen lones- 
cu, Mircea Eliade sau Emil Cioran (menţionaţi frecvent de lingvistul 
nostru şi situaţi în această ordine pe scara sa valorică - Coșeriu 1999: 
580; Coșeriu 2001a: 786; Coşeriu 2001b: 806). Situaţia mi se pare cu 
atât mai păguboasă pentru noi, cu cât creaţia ştiinţifică a lui Coșeriu 
s-a înscris, chiar de la începuturile ei, cum am văzut, în proiectul glo- 
bal al unei fundamentări ştiinţifice unitare și „integrale” a domeniului 
umanioarelor şi ea se revelează, astăzi, tot mai pregnant ca vizând chiar 
nucleul central al reintemeierii teoretice a întregului domeniu al disci- 
plinelor culturale. 


Sintetizând cele două ‘momente’ punctate în prezentarea de față, se 
poate conchide că, împreună, acestea schițează cadrul istoric gene- 
ral în care trebuie înscris și evaluat procesul de integrare a lui Euge- 
niu Coșeriu în lingvistica și cultura română. Acest cadru nu include, 
evident, momentul actual — desigur, hotărâtor pentru finalizarea, 
sub raport strict ştiinţific, a procesului de ansamblu vizat —, dar ne 
ajută să înţelegem exigenţele de principiu și perspectivele de viitor 
ale integrării operei coșeriene. Pentru a deschide, doar, noul orizont 
problematic, mi se pare că orice efort hermeneutic se cuvine să por- 
nească, şi de data aceasta, de la ghidul orientativ oferit chiar de ling- 
vistul nostru. Judecata sintetică, formulată în ultimele mărturisiri ale 
vieţii sale, mi se pare că situează întreaga dezbatere la un nivel de 
exigenţă și gravitate excepțională: „din punctul de vedere al culturii 
românești, nu pot spune că aș fi fost cumva integrat, fiindcă, în realita- 
te, eu nu am pătruns în cultura română, nici măcar în lingvistica romă- 
nă” (Coşeriu 2001a: 787; subl. n. - M.B.); „Nu sunt deloc mulțumit 
de repercusiunea concepției mele și a activității mele în România, unde 
s-au urmat tot felul de orientări mai mult sau mai puţin trecătoare 

şi nu s-a înţeles, în realitate, care este sensul activității mele” (Coşeriu 
2001b: 809; subl. n. - M.B.). Verdictul extrem de sever, exprimat în 
aceste contexte “cvasi-testamentare”, nu a rămas, desigur, fără ecou 
în conştiinţa lingviştilor și a oamenilor de cultură români”. Convin- 
gerea mea este că judecata lui Coșeriu își păstrează și astăzi întreaga 
semnificaţie și actualitate culturală, ea trebuind să fie asumată, cu de- 
plină exigenţă, chiar din unghiul aspectelor fundamentale invocate în 
argumentarea savantului nostru. Este adevărat că în această perioadă 
s-au înregistrat progrese excepţionale în traducerea și editarea operei 
sale în România —, în primul rând prin strădania profesorului Eugen 
Munteanu de la Iași și a colaboratorilor săi —, ceea ce ne permite să 
depăşim “decalajul istoric” şi să afirmăm că, datorită acestui aport, 
„principalele opere coşeriene” cunosc astăzi și o versiune în limba 
română. Cu toate acestea, obiecţia coșeriană a inexistenţei unei „stra- 
tegii de ansamblu”, ridicată încă în 1992 (Coşeriu 1992d), îşi păs- 
trează şi astăzi validitatea, aşa cum observă cu pertinenţă Alexandru 
Bantoş: „procesul de «recuperare» a moştenirii coşeriene poartă 
un caracter aleatoriu, lipsind deocamdată o strategie unificată, coe- 
rentă şi de perspectivă a traducerii și editării operei acestuia” (Bantoş 
2013: 58; v. şi Oancea, Obrocea 2016: 42). Obiecţia mai importantă 
a lui Coşeriu privind faptul că „nu s-a creat niciun curent” (Coşeriu 
2001a; Coşeriu 2001b) care să dezvolte, în cercetarea românească, 
diversele domenii și deschideri ale lingvisticii integrale, își păstrea- 
ză şi ea, din păcate, în mare măsură, validitatea. Aportul substanţial, 
realizat la Bucureşti de Angela Bidu-Vrănceanu și Narcisa Forăscu, 
în promovarea lexematicii coşeriene, constituie, în această privință, 
mai degrabă o remarcabilă excepţie, ce nu s-a putut fructifica pentru 
ansamblul lingvisticii integrale coșeriene. În sfârşit, aspectul decisiv 
în sprijinul judecății esenţial negative a savantului nostru, cu privi- 
re la „integrarea sa adevărată” în lingvistica și cultura română rezi- 
dă, în ultimă instanţă, în observaţia sa crucială că „nu s-a înţeles în 
realitate care este sensul activităţii [sale] ştiinţifice”, articulat în 
ansamblul acestei opere. Savantul atestă totuși o excepţie în această 
privinţă, indicând interpretarea pe care am propus-o, încă în 1988, 
asupra concepției sale fondatoare (Borcilă 1988), precum și curen- 
tul de cercetări, inițiat în sensul dezvoltării „studiilor integraliste” în 
cultura română (Coşeriu 2001b: 809). 

Note | 


! Pentru a ilustra acest prestigiu, ar fi suficient să se indice doar câteva din semnele care 
îl atestă. Astfel, a fost ales: Vicepreşedinte și, apoi, Președinte al Societăţii Lingvistice 
Europene (1969-1971), Preşedinte al Societăţii de Lingvistică Romanică (1977-1983), 
Președinte al Societăţii Internaţionale de Științe Umane (1985); membru de onoare 
al mai multor Academii de Ştiinţe și Societăţi Ştiinţifice din întreaga lume, între care: 
Societatea de Lingvistică din Paris, Cercul Lingvistic din New York, Societatea de Ling- 
vistică din America, Cercul de Lingvistică de la Praga ș.a.; precum și doctor honoris causa 
al unui mare număr de universităţi din Europa și America. 

? Dintre reputaţii promotori ai acestei evaluări de ansamblu privind creaţia sa științifică, i-aș 
menţiona, în primul rând, pe lingyviştii japonezi Takashi Kamei (1981) şi Kennosuke Ezawa 
(1985); pe germanii Jörn Albrecht, Jens Liidtke şi Harald Thun (1988) şi Hans Helmut 
Christman (1988); pe americanul Michael Shapiro (1988); pe franceza Colette Laplace 
(1994); pe spaniolii José Maria Bernardo (1995) şi Jesús Martinez del Castillo (2012) ș.a. 

3 Pentru o succintă aproximare de ansamblu, v. Caraman (2013) (în sp., p. 120-122). 

* Simpozioanele și congresele internaţionale dedicate lui Coșeriu au fost organizate, 
până acum, în Franţa, la Aix-en-Provence (2007), în România, la Cluj-Napoca (2009), 
în Spania, la Almeria (2011), în Italia, la Udine (2013), în Germania, la Postdam (2015) 
şi în Peru, la Lima (2017). În urma acestora, au fost publicate 8 volume de culegeri ale 
lucrărilor. 

SV. Munteanu (2016: 10-12) şi infra; Oancea, Obrocea (2016: 63-72), unde se propune 
şi o încadrare a semnificației momentului în ansamblul dezvoltării „integralismului ling- 
vistic în contextul culturii române” (passim). 

é Formularea acestei întrebări nu a fost lipsită, evident, şi de o anumită doză de candoare: 
„cum se explică faptul că o personalitate recunoscută de atâtea academii de științe din lume, 
de atâtea foruri științifice mondiale — și care, îngăduiți-mi, se bucură de un enorm prestigiu 
ştiinţific în întreaga lume — este atât de puțin cunoscută la noi?” (Coșeriu 1992a: 811). 

7 Menţionez totuși că volumul anterior de interviuri (Coșeriu 1996) a fost publicat cu 
sprijinul Fundaţiei Culturale Române, conduse, pe atunci, de regretatul Augustin Buzu- 
ra, iar volumul din 1997 a apărut sub egida Editurii Enciclopedice din București. 

% O examinare analitică și critică a acestui întreg curent a fost întreprinsă în cea dintâi 
teză de doctorat consacrată, în România, lui Coșeriu, de către Eugenia Bojoga, la Cluj (v. 
Bojoga 2000; 2003). 

? Se cuvine să întâmpinăm reproșul repetat adresat lui Sorin Alexandrescu de a fi igno- 
rat total direcţia hermeneutică promovată în lingvistica textului cu mărturisirea că, în 
momentul alcătuirii, împreună cu Mihail Nasta, a celebrei antologii privind „orientările 
moderne în poetică și stilistică” (1972), nu s-a putut beneficia de însăși baza orientării 
filosofice coșeriene (comunicare personală din 1981 - M.B.). 

1 Reflecţiile prilejuite de aceste ultime mărturisiri s-au orientat în două direcţii distinc- 
te: pe de o parte, s-a urmărit o atenuare a sensului lor conceptual, prin sublinierea „sen- 
timentului dureros” încercat de savant „în momentul despărțirii de noi” (Anghelescu 
2002: 12); pe de altă parte, mai aproape de spiritul mărturisirilor citate, s-a insistat asu- 
pra cerinţei ca opera lui Coșeriu „să fie mai cunoscută în România: publicată, interpreta- 
tă, integrată”: „Este o sarcină a noii generaţii” (Caragiu Marioţeanu 2004: 14). 

Eugeniu Coșeriu și noua direcție 
în studiile cognitiviste 

Cluj-Napoca. Activează la 

și Istorie Literară „Sextil 
Pușcariu” al Academiei 
Române. A publicat articole 
în domeniile: integralismul 
lingvistic şi poetic, semantică 
și semiotică cognitivă, 
lexicologie. 
În teza de doctorat propune 
o valorizare specifică, în 
perspectiva dezvoltării 
disciplinare a lingvisticii 
integrale, a principalelor 
achiziţii ştiinţifice din 
domeniul metaforologiei, 
dobândite de mişcarea 
semanticii cognitive. 


În lucrarea de față mă voi referi la relaţia ac- 
tuală dintre abordarea integrală coşeriană și 
studiile cognitiviste, încercând să pledez în 
favoarea valorificării reciproce a celor mai im- 
portante achiziţii ştiinţifice dobândite în câm- 
pul cercetării proprii. 


1. Concepţia integrală coşeriană pare să 
furnizeze astăzi cadrul conceptual și teore- 
tic cel mai cuprinzător pentru o „matrice” 
integrațională coerentă și comprehensivă a 
direcțiilor și teoriilor actuale din lingvistică. 
În sensul realizării unui astfel de „demers te- 
oretic totalizator” (Borcilă 2001: 7), al cărui 
scop ultim îl constituie „unificarea conceptuală 
a întregului domeniu al lingvisticii contem- 
porane” (Ibidem), Coşeriu a pledat, în nu- 
meroase studii', pentru integrarea, la cele trei 
paliere ale limbajului, a direcțiilor lingvistice 
aparent divergente, dar de mare răspândire în 
momentul istoric în care savantul român îşi 
trasa liniile de forță ale concepţiei sale. „Pro- 
iectul” coşerian al fundamentării lingvisticii 
ca știință integrală a limbajului trebuie înţeles 
ca un cadru conceptual de mare anvergură, 
menit să ofere o bază „unitară” pentru integra- 
rea perspectivelor multiple asupra fenomenu- 
lui limbajului”. Valorificarea descoperirilor şi 

inovaţiilor din direcţiile lingvistice actuale vine, astfel, în complinirea 
„proiectului” coşerian și în perfectă coerenţă cu acesta, constituind o 
exigenţă impusă de însuși tipul de lingvistică, i.e. integrală, avut în ve- 
dere de E. Coseriu, încă de la început. 


Pe de altă parte, fiind vorba de o „unificare conceptuală” a diverselor 
direcţii din lingvistică, în sensul clarificat de M. Borcilă, nu trebuie să 
înțelegem integrarea cercetărilor din aceste orientări lingvistice ca sim- 
plă „preluare” a acestora „în spiritul lor originar” (Borcilă 2001: 53) şi 
încorporarea sau înscrierea în unul dintre cele trei paliere ale limbajului 
disociate de E. Coșeriu. Dimpotrivă, orice integrare comprehensivă 
a direcțiilor actuale şi/sau a unora dintre conceptele lor cardinale în 
lingvistica integrală nu poate fi făcută decât printr-o „reinterpretare a 
lor în perspectiva integrală” (Ibidem), i.e. pe baza teoretică şi conceptua- 
lă unitară a lingvisticii integrale coşeriene. 


2, Identificarea celor trei nivele de conținut semantic (desemnare, 
semnificat și sens) şi distincția tranșantă operată între semnificat și 
desemnare îi îngăduie lui Coșeriu să afirme necesitatea fundamentă- 
rii unei lingvistici a vorbirii, având ca domeniu principal o semantică 
designațională. Dezvoltarea acestui domeniu era necesară și a fost recu- 
noscută de lingvistul român. Coșeriu a admis însă că nu există încă o 
lingvistică a vorbirii în general pe deplin conturată‘. Cu atât mai puţin, 
subliniază Coșeriu, nu s-au întreprins încă cercetări sistematice care să 
„recupereze” şi să studieze „contribuţia cunoaşterii lucrurilor la acti- 
vitatea de vorbire” (Coseriu 2009 [1982]: 298). Odată cu emergenţa, 
în spaţiul nord-american, a semanticii cognitive, lingvistul român a 
circumscris foarte ferm, în câteva lucrăris, „posibilităţile şi limitele” se- 
manticii cognitive, afirmând răspicat că această direcție este compati- 
bilă cu proiectul său al unei „lingvistici a lucrurilor”. Mai ales în studiul 
din 1990 (v. Coseriu 2000 [1990]) el a subliniat, totodată, necesitatea 
reinterpretării acestei direcții „cognitiviste” pe o bază riguros lingvis- 
tică sau într-o concepţie fermă asupra semnificatului, atrăgând atenţia 
asupra paradoxului unei „semantici” delimitate anterior cunoașterii 
prin limbaj. Deși prin studiile menţionate Coșeriu a deschis și a in- 
dicat calea adecvată pentru explorarea contribuţiilor propuse de se- 
mantica cognitivă, o examinare sistematică prin care aceste contribuţii 
inovative ar putea fi consolidate pe baze cu adevărat semantice a rămas 

un obiectiv de îndeplinit „în viitor”. Propunerea inițială de apropiere a 
celor două orientări a fost, în general, primită cu rezerve atât în câm- 
pul de cercetare cognitivist (vezi, de exemplu, Taylor 1999), cât şi în 
„tabăra” urmașilor direcți ai lui E. Coşeriu (de exemplu, Kabatek 2000, 
2012). În cadrul studiilor integraliste, inițiate la Cluj, s-a încercat, cu 
toate acestea, începând cu anul 1997, o corelare a celor două direcţii 
semantice, mai ales în ceea ce priveşte semantica metaforei, care să 
urmărească tocmai sugestiile oferite de E. Coșeriu în studiul funda- 
mental menţionat. După cunoștința noastră, Programul „Studii inte- 
graliste”, inițiat de Mircea Borcilă, la Cluj, este singurul program care 
a promovat o examinare riguroasă și sistematică a semanticii cogniti- 
ve — a conceptelor ei definitorii şi a fundamentelor teoretice care stau 
la baza ei — în scopul reinterpretării și integrării pe bazele semantice 
ale lingvisticii integrale”. Acest fapt a fost remarcat şi de Zlatev (2011: 
127), care afirmă: „However, and perhaps somewhat paradoxically, IL has 
only recently attempted integration with other current schools of linguistic 
thought such as functional linguistics (e.g. Nedergaard Thomsen forthco- 
ming) and CL (Borcilă forthcoming; Faur forthcoming }”. 


3. Dezvoltarea şi sistematizarea nucleului conceptual al teoriei 
coşeriene a metaforei, cuprins deja în studiul lui Coșeriu din 1952 
(Coseriu 1985 [1952]), în care se stabilesc doar „bazele teoretice” care 
fac posibilă „întemeierea ştiinţifică a metaforologiei” (Borcilă 2003: 
55), a fost realizată de M. Borcilă, pornind de la studiul din 1997 (vezi 
Borcilă 1997), cu precădere în cadrul prelegerilor masterale și docto- 
rale din ultimul deceniu. În cadrul acestui Program de „Studii integra- 
liste” am încercat și eu, în ultimii ani, să contribui la dezvoltarea stu- 
diilor elocuţionale coșeriene prin câteva lucrări și prezentări care au 
urmărit valorificarea, în perspectivă integrală, a conceptelor de schemă 
imagistică și metaforă conceptuală, propuse iniţial în cadrul „teoriei 
metaforei conceptuale” din semantica cognitivă de orientare lakoviană 
(Faur 2013a, 2013b, 2013c etc.). În continuare, voi sintetiza traseul 
parcurs în vederea realizării acestei valorizări, punctând, în paralel, şi 
momentele esenţiale ale dezvoltării studiilor cognitiviste. 


Este cunoscut faptul că, odată cu emergenţa teoriei metaforei cogni- 
tive, înțelegerea metaforei ca fenomen lingvistic a devenit îndelung dis- 
putată. Spre deosebire de E. Coșeriu, care deja în 1952 situa „creația 

metaforică”, în sens larg, în mediul cognitiv al limbajului (Coseriu 1985 
[1952]; vezi şi Borcilă 2003), semantica cognitivă vede metafora ca 
un fenomen care creează conținuturi cognitive noi sau „domenii con- 
ceptuale” ale gândirii în cadrul unor „spații mentale”, anterioare și/sau 
independente de funcționarea limbajului. Datorită diferenței de abor- 
dare a fenomenului metaforic în cele două orientări, încercarea de a 
crea o punte de legătură între aceste perspective ‘cognitive şi nonre- 
torice' asupra metaforei m-a condus, în mod necesar, în primul rând la 
o examinare a fundalului conceptual al celor două teorii luate în con- 
siderare. 


Atât formularea teoriei metaforei conceptuale în cadrul „semanticii 
experiențiale” (vezi Lakoff, Johnson 2003 [1980]), cât şi reelaborarea 
ei, ulterioară, sub numele de „teoria embodimentului” (vezi Lakoff, 
Johnson 1999) a suscitat numeroase critici mai ales din interiorul 
câmpului de cercetare cognitivist. Aceste critici au vizat cu precădere 
pretenţia de universalitate a schemelor imagistice care stau la baza me- 
taforelor conceptuale. Un prim reper important în încercarea de eva- 
luare a acestor noțiuni cognitiviste îl constituie volumul lui Frank et al. 
(2008), care grupează studiile critice ale unor cercetători cognitivişti 
raportate la universalismul pe care se bazează teoria metaforei concep- 
tuale și care argumentează, în schimb, în favoarea nevoii de a conecta 
'corporalitatea' și cultura, cu alte cuvinte, în favoarea „situării socio- 
culturale” a schemelor imagistice și metaforelor conceptuale. În cele 
din urmă, cercetările întreprinse în perspectiva „situării socio-cultu- 
rale” a fenomenului metaforic au convers înspre semnalarea aceleiași 
necesități stringente de a reevalua câteva concepte centrale ale seman- 
ticii cognitive, pe care se fundamentează principial teoria metaforei 
conceptuale. La o privire şi o evaluare de ansamblu a acestei mișcări 
din primul deceniu al noului secol, s-a putut constata însă că nici aceas- 
tă orientare „socio-culturală” nu era pregătită pentru o schimbare ra- 
dicală a vechiului cadru teoretic și conceptual al semanticii cognitive. 
Eșecul înregistrat de reprezentanţii cei mai de seamă ai acestei perspec- 
tive în reconsiderarea critică a teoriei metaforei conceptuale (de exem- 
plu, Kimmel 2005, 2008; Yu 2008a, 2008b; Zinken, Hellsten, Nerlich 
2008) dovedea foarte clar imposibilitatea obţinerii unui progres radi- 
cal în direcţia reevaluării ei printr-o „extensiune” sau o „relaxare” a con- 
ceptelor cardinale ale teoriei „corporalităţii” (Borcilă 2013). Rațiunea 

principală a acestui eșec a constat în lipsa dezvoltării sistematice a unor 
noțiuni precum subiectivitate, intersubiectivitate, conştiinţă şi, mai ales, a 
noţiunii de semn lingvistic. Pe de altă parte, acest eşec trebuie corelat și 
cu lipsa dezvoltării unui cadru coerent, capabil să explice rolul formator 
al limbajului și al culturii în teoria cognitivistă a „corporalității” şi, prin 
urmare, relația dialectică între cultură și corporalitate (sau “embodi- 
mentul' uman). Emergența unui astfel de cadru sistematic și interdis- 
ciplinar în procesul de reconstrucție teoretică a științelor cognitive are 
loc abia odată cu apariția semioticii cognitive, dezvoltată în spaţiul 
nord-europenean, cu precădere în cadrul Centrului de Semiotică Cog- 
nitivă de la Lund, avându-i drept iniţiatori pe J. Zlatev şi G. Sonesson. 
J. Zlatev pledează, în mod sistematic, pentru o „perspectivă socio-cul- 
turală” asupra „corporalităţii”, construită pe baze fenomenologice și 
hermeneutice. Astfel, autorul recunoaşte conectarea „experienței cor- 
porale la lumea mai largă a culturii” (Zlatev 2009: 155), subliniind, în 
acest sens, rolul de fundament al limbajului pentru cultură şi modul 
în care cultura, la rândul ei, modelează conștiința corporalităţii. Zorii 
apariției acestei noi direcţii în ştiinţa cognitivă pot fi considerați anii 
2006-2009. În această perioadă se anunţă, în câteva studii (vezi Zlatev 
2008; Sonesson 2009), „schimbarea de direcţie” europeană în cerceta- 
rea cognitivistă. În paralel, apare revista „Cognitive Semiotics” (2006) 
şi se constituie Centrul de Semiotică Cognitivă de la Lund (în 2009). 
În prezent, aşa cum afimă Zlatev, Sonesson şi Konderak (2016: 9), în 
capitolul introductiv la volumul conferinței Asociaţiei Internaţionale 
de Semiotică Cognitivă (care a avut loc în 2014, la Lund), la aproxi- 
mativ „[a] decade since the appearance of the journal Cognitive Semiotics, 
the establishment of the International Association of Cognitive Semiotics 
(IACS) in 2013, and the two successful international conferences in Lund 
in 2014 and Lublin 2016, cognitive semiotics can hardly be characte- 
rized as an ‘emerging’ discipline anymore. It is already here”. Se cuvine 
să menţionez aici şi faptul că, în momentul fundamentării ei, această 
direcție a putut profita și de „descoperirea” orientării integrale, cu pri- 
vire la care J. Zlatev afirma: „linguistics would not have been in its present 
fragmented state, if sometimes half a century ago, it had followed the lead 
of thinkers such as Coseriu rather than Chomsky” (Zlatev 2011: 132). 


După înţelegerea noastră, contribuția majoră în raport cu alte orien- 
tări din câmpul de cercetare cognitivist constă în faptul că semiotica 

cognitivă recunoaşte atât autonomia funcțională a limbajului, cât şi rolul 
fundamental al acestuia pentru cunoaşterea umană. Datorită câştigurilor 
înregistrate în știința cognitivă, odată cu apariția acestei noi direcții, 
care propunea un cadru teoretic şi conceptual mult mai apropiat de 
concepţia integrală, încercarea de a valoriza teoria metaforei concep- 
tuale în cadrele semanticii integrale a fost realizată prin raportare per- 
manentă la munca de restructurare întreprinsă de semiotica cognitivă. 
Cu toate acestea, în pofida avantajelor înregistrate prin schimbarea 
cadrului teoretic cognitivist iniţial, semiotica cognitivă nu și-a asumat 
încă nici ea definirea semnificaţiilor lingvistice într-o perspectivă di- 
namică, fapt care ne-a obligat, din nou, la o reinterpretare a concepţiei 
semiotice cognitive prin prisma conceptului coșerian central de cre- 
ativitate lingvistică. În această nouă lumină, cele trei proprietăți ale 
limbajului, semnalate de Zlatev (2007, 2010) - convenţionalitate, 
reprezentaţionalitate, accesibilitate în conştiinţă — au fost reinterpre- 
tate într-un mod diferit. În privința convenţionalităţii limbajului tre- 
buie accentuat asupra faptului că această trăsătură nu vizează doar sem- 
nificatele deja împărtășite (care ar corespunde, în lingvistica descrip- 
tivă, mai degrabă, punctului de vedere al tradiţiei sau competenţei), 
ci vizează mai ales creația de semnificate istorice comune. În acest 
sens, tradiția lingvistică nu preexistă activităţii de vorbire, ci emerge 
și este constituită doar în și prin activitatea lingvistică însăși. Propri- 
etatea reprezentaţionalităţii se impune a fi corelată cu poziţia hum- 
boldtiană potrivit căreia limbajul este constitutiv pentru cunoașterea 
şi conștiința umană. În fapt, ignorarea principiului creativităţii ca 
principiu explicativ pentru întreaga activitate de vorbire este factorul 
determinat pentru eșecul înregistrat în rezolvarea problemei privind 
statutul esenţial al limbajului şi, implicit, al metaforei, atât în cadrul 
semanticii, cât și în cel al semioticii cognitive. 


Poziţia noastră critică la adresa teoriei metaforelor conceptuale a vizat, 
cu prioritate, asumpţia pe care se bazează această concepţie cu privi- 
re la precedenţa sistemului conceptual în raport cu „activitatea” bazi- 
că prin care, în realitate, sistemul însuși este creat. Chiar dacă, inițial, 
G. Lakoff şi M. Johnson îşi propuneau explicarea procesului metaforic 
designaţional, investigația lor s-a focalizat, cel mai adesea, asupra unor 
aspecte precum convenţionalitatea şi sistematicitatea metaforelor, şi 
nu asupra „emergenţei” acestora ca atare. Dat fiind însă că metaforele 


COŞERIANA IEZI 


au fost văzute ca entități pre-existente, independente în raport cu activita- 
tea de vorbire, înmagazinate în memoria de lungă-durată, teoria lor de 
esenţă psihologizantă nu a fost capabilă să capteze sau să „modeleze” 
însuși actul creativităţii metaforice. 


Acest aspect al teoriei lakoviene a fost criticat din interiorul științei 
cognitive de ]. Zlatev, în studiul său de întâmpinare a semanticii inte- 
grale coşeriene (vezi Zlatev 2011). Folosindu-se de matricea seman- 
tică a lingvistului român în interpretarea proprie, autorul încearcă să 
împace o concepție pre-lingvistică a metaforei conceptuale (Lakoff, 
Johnson, Grady) — despre care afirmă că ar ţine de planul universal 
coşeriant — cu o concepție în care metafora este văzută ca un fenomen 
discursiv (Zinken) — sau, în interpretarea lui ]. Zlatev, aparținând pla- 
nului istoric coşerian. Autorul conchide că ambele concepții ar putea fi 
corecte și că greşeala lui G. Lakoff ar consta, de fapt, într-o incapacitate 
de a înţelege „cartările” metaforice drept „analogii ” și, prin urmare, ca 
„procese” în sens coşerian. Încercarea lui J. Zlatev de a recupera aspec- 
tul creativ al metaforei prin termenul de „analogie” propus este și ea 
sortită eșecului, deoarece „procesualitatea” pe care o reclamă autorul 
în „cartarea” metaforică nu este decât rezultatul schimbării perspec- 
tivei de la momentul static, la momentul dinamic al proiecției, dar cu 
menţinerea aceleiași asumpţii privind antecedenţa conţinuturilor de 
conștiință în raport cu creaţia însăși a acestora. 


4. În cadrul Programului „Studii integraliste”, în ultimul deceniu a fost 
deja acceptată ideea semanticii cognitive de orientare lakoviană pri- 
vind „proiecția” (sau „cartarea”) trans-domenială a „imaginilor”, dar 
ea a fost reinterpretată ca având loc între două conţinuturi lingvistice. 
Integrarea metaforei ca un fenomen lingvistic reprezintă, indubitabil, 
contribuția majoră a lui E. Coșeriu pentru întreaga discuţie actuală 
asupra metaforei. Mai ales în cadrul cercetărilor de semantică cogni- 
tivă, acest nivel este absent, în totalitate, din dezbaterea privind mediul 
specific de manifestare, locul şi rolul acesteia în cunoaşterea umană. 


În ultimii ani, cercetările din lingvistica cognitivă au scos la iveală 
necesitatea unei reevaluări a poziţiei cognitiviste în ceea ce privește 
încadrarea metaforei ca fenomen de natură conceptuală. Astfel, în 
2013, într-un număr special din „Journal of Cognitive Semiotics”, de- 
dicat celor mai recente dezvoltări ale teoriei metaforei conceptuale și 

întitulat: Conceptual Metaphor: 30 Years After, s-a putut constata, nu 
fără surprindere, că atunci când sunt studiate metaforele în limbaj sau 
metaforele discursive, cum au mai fost numite, rezultatele cercetări- 
lor empirice scot în evidenţă existența unor diferențe substanţiale ale 
acestora în raport cu metaforele conceptuale. Acest fapt i-a condus pe 
mulți dintre cercetătorii din tabăra cognitivistă (Gibbs 2013; Evans 
2013; Deignan, Cameron 2013 etc.) la concluzia că, pe lângă metafo- 
ra conceptuală, trebuie cel puţin recunoscută existența unui alt tip de 
metaforă — „metafora discursivă”, Chiar dacă aceste studii nu urmăreau 
să demonstreze faptul că metafora este, în mod primar, un fenomen 
lingvistic, credem că direcţia în care se îndreaptă astăzi metaforologia 
cognitivistă se apropie tot mai mult de ideea unei reevaluări a poziţiei 
infrasemantice în care a fost plasată metafora inițial de G. Lakoff şi 
M. Johnson. Desigur, atâta vreme însă cât orientările recente din știința 
cognitivă îşi propun să clarifice doar statutul metaforei discursive în 
raport cu metafora conceptuală lakoviană și, astfel, să nuanţeze numai 
anumite teze mai puternice ale teoriei metaforei conceptuale, seman- 
tica integrală coşeriană va trebui să vină, în continuare, în sprijinul re- 
zolvării poziţiilor conflictuale din cadrul acestor dezbateri. Menţionez, 
aici, doar în treacăt, faptul că focalizarea asupra metaforelor discursive 
a orientat şi a îndepărtat discuţia, în multe cazuri, de la definirea me- 
taforei drept creație de conținuturi cognitive, cum se propusese originar 
în cadrul semanticii lakoviene, la definirea ei în sensul tradiţional reto- 
ric, ca funcție a limbajului în uz, prin care „vorbitorii îşi exprimă intenţiile 
comunicative” cu ajutorul instrumentului numit limbaj (a se vedea, mai 
ales, Evans 2013; Deignan, Cameron 2013 etc.). 


Există însă în acest volum o contribuţie cognitivistă care pare să se 
apropie mult de sensul în care au fost dezvoltate ideile coşeriene pri- 
vind „creaţia metaforică în limbaj”, în cadrul Studiilor integraliste, de 
către Mircea Borcilă. Această contribuţie îi aparține Gabrielei Sauciuc. 
Autoarea ajunge, în studiul său, la concluzia că metafora emerge „as a 
[basic] need for expressiveness” în vorbire (Sauciuc 2013). Elaborând 
planul universal al matricii coşeriene și identificând trei paliere seman- 
tice ale vorbirii expresive în plan universal, profesorul nostru clujean 
— pe care Eugeniu Coșeriu l-a numit, de repetate ori, „cel mai bun cu- 
noscător” și „interpret” al gândirii sale — a subliniat în multe rânduri 
(Borcilă 2003, 2013 etc.) faptul că „expresivitatea” este chiar funcția 

metaforei în limbaj. Vorbirea expresivă corespunde unor necesități 
umane mereu noi de a (se) exprima, prin conținuturi create în inter- 
subiectivitatea vorbirii, atât pe sine, cât și ineditul experienţei și de a 
împărtăși aceste conținuturi cu ceilalți vorbitori. În acest sens, proce- 
sul metaforic din limbaj este orientat înspre specificare semantică a anu- 
mitor aspecte concrete ale experienţei noastre. 


5. În concluzie, continuarea acestui dialog între cele două tradiții dife- 
rite de cercetare din lingvistica actuală poate veni în avantajul ambe- 
lor direcţii discutate, dar mai ales, poate constitui un pas important în 
progresul cercetărilor privind metafora în limbaj. Semantica integrală 
a exploatat, până în prezent, în mod avantajos, câștigurile semanticii 
cognitive, stabilind contribuţia importantă a acestei direcţii la descri- 
erea mecanismului designării metaforice. Dat fiind tipul de proiect pe 
care şi l-a asumat Coșeriu, şi anume de a pune bazele unei științe in- 
tegrale a limbajului, consider că este sarcina noastră, a urmașilor lui 
Coșeriu, de a implica activ această concepție în dezbaterea actuală de pe 
plan internațional asupra mediului de manifestare, statului și rolului 
metaforei în limbaj. La rândul ei, orientarea cognitivă, în ansamblu, ar 
putea profita, cu certitudine, de cadrul teoretic al concepţiei coşeriene 
pentru a rezolva poziţiile conflictuale pe care se situează și astăzi în 
explicarea fenomenului metaforic. 


Note | !Vezi, de exemplu, Coșeriu (1985 [1971]; 1985 [1972]; 
1985 [1976]; 1991 [1977] etc.). 
? Acest aspect este subliniat şi de urmașul său la Cate- 
dra de la Tübingen, J. Kabatek: „In Wahrheit aber ist die 
Vorschlag einer Integralen Linguistik ein hochgradig ernst 
zu nehmendes und viel umfassenderes Projekt, bei dem es 
darum geht von einem gemeinsamen Gerüst linguistischer 
Forschung auszugehen und ein genaues Bewusstsein dafür 
zu entwickeln, an welcher Stelle des Gebäudes jene Einzeldis- 
ziplin arbeitet sowie diese jeweils auf das Gesamte zu bezie- 
hen” (Kabatek 2000: 202). 
3 În sensul preluării implicite și a cadrului conceptual şi 
teoretic pe care aceste direcții se fundamentează. 
*Vezi, de exemplu, Coseriu (2009 [1982]: 294) unde sa- 
vantul nostru constată că „nu dispunem actualmente” de 
o disciplină a lingvisticii vorbirii în general. 
SVezi, cu prioritate, în acest sens, Coseriu (2000 [1990]; 
1992; în curs de apariție [1999] ). 

“Vezi Coșeriu (1992: passim) şi Coseriu (2000 [1990], în special $6.4.). 

7 Există alte câteva încercări anterioare sau desfășurate în paralel cu derularea Programu- 
lui „Studii integraliste” clujean, care şi-au propus clarificarea raporturilor dintre semanti- 
ca cognitivă şi semantica integrală (vezi, de exemplu, Laca 1984; Popescu 1991; Kabatek 
2000; Van der Gucht, Willems, De Cuypere 2008; Martinez del Castillo 2008, 2010; 
Willems 2011 etc.). Acești autori nu îşi propun însă o explorare sistematică a convergen- 
telor celor două direcţii semantice şi cu atât mai puţin au în vedere stabilirea unei posibile 
contribuţii a semanticii cognitive la dezvoltarea lingvisticii integrale. Ele constituie, cu toate 
acestea, repere importante în perspectiva deschisă de un asemenea proiect. 

$ Pentru poziţia inacceptabilă a lui J. Zlatev privind conceperea planului universal al lim- 
bajului ca un plan „non- şi prelingvistic”, vezi Faur (2013c: $2.2). 

° Termenul de „analogie” este preluat de J. Zlatev de la E. Itkonen (2005): „[W]e could 
question the terminological revisionism of Lakoff and Johnson, especially since there is a good 
traditional name for the kind of mappings’ that they describe: analogy. ‘Analogy, as structure 
and process” (the title of Itkonen's monograph) is a sufficiently general concept so that it can 
(with empirical justification) be applied both on the level of non-linguistic thought (the univer- 
sal level) and on linguistic (discursive) phenomena” (Zlatev 2011: 141). 

Eugen MUNTEANU 


O revelație documentară: 
17 scrisori inedite ale lui G. Ivănescu 
către Eugeniu Coșeriu (I) 


E.M. — profesor la Facultatea de 


Litere a Universităţii 


„Alexandru loan 


Cuza" din lași, director-fondator al 


Școlii Doctorale de 


Studii Filologice 


(2005-2009), profesor invitat la 


Universitățile din 


director al Insti 


utului 


Jena și Viena, 
de Filologie 


Română, Al. Philippide" din lași 


(2009-2013). Pri 


ncipalele lucrări: 


Aeterna Latinitas (1997); Introducere 
în lingvistică (2015); Lexicologie 
biblică (2008). A coordonat 


proiectul, Mon 
Dacoromanorum 
volume tipărite 
versiunii,Ni 
Vechiului Testamen 
A tradus și co 
Sf. Augustin, 
Swedenbo 
Rousseau, Riva 


umenta linguae 
(2009-2015, 15 
şi editia critică a 


icolae Spătarul Milescu”a 


(2016, 2060 p.). 
mentat texte de 


Thomas de Aquino, 


g, Jean-Jacques 
rol, Wilhelm von 


Humboldt, lacob Grimm, 


Ernst Renan, Eugenio Coseriu și 


În urmă cu un an, sub titlul O scrisoare ine- 
dită a lui Gh. Ivănescu către Eugeniu Coșeriu, 
am publicat în revista de față (nr. 3-4, anul 
XXVIII/2018, p. 88-93) o scrisoare inedi- 
tă, din anul 1947, a lui G. Ivănescu, adresată 
prietenului său mai tânăr, Eugeniu Coseriu. 
Nu mai reiau acum numeroasele informaţii 
referitoare la prietenia de o viață dintre cei 
doi mari învăţaţi, pe care le-am adunat și in- 
terpretat într-o serie de articole, ale căror date 
bibliografice le-am indicat în prezentarea scri- 
sorii menţionate mai sus. Din interviuri, din 
diferite fragmente memorialistice, din pro- 
priile relatări ale celor doi mari lingviști, din 
puţinele scrisori care au fost publicate deja, 
din amintirile şi evocările numeroşilor lor 
discipoli, ca şi din propriile amintiri — căci am 
avut imensul privilegiu de a mă fi aflat sute de 
ore în preajma fiecăruia dintre cei doi! — eram 
deja în posesia datelor necesare pentru a con- 
tura imaginea unei mari prietenii și a marii 
afecțiuni care îi lega pe cei doi magiștri ai mei. 
Diferenţa de vârstă de nouă ani și faptul că 
G. Ivănescu (1912-1987) era asistent univer- 
sitar în perioada ieșeană a lui Eugenio Coșeriu 
(1921-2002) au fost factori care au determi- 


Hans-Georg Gadamer. nat ca relaţia lor să evolueze de la poziționarea 

magistru-discipol către o prietenie deplină și matură, între doi bărbaţi 
care își recunosc reciproc valoarea și înțeleg să-și împărtășească idealu- 
rile la un înalt nivel de exigență. 


Părea că esenţialul a fost spus şi scris în această privinţă, când, iată că ne 
este dat să trăim o surpriză de proporții: descoperirea a nu mai puțin de 
17 scrisori absolut inedite ale lui G. Ivănescu către Eugeniu Coșeriu. Me- 
ritul acestei descoperiri îi revine prof. Johannes Kabatek, succesor al 
lui Coșeriu la catedra din Tübingen, actualmente profesor de romanis- 
tică la Universitatea din Zürich. Ajutat de asistenta Cristina Bleorţu, 
prof. Kabatek a iniţiat clasificarea și scanarea imensei corespondențe 
coşeriene (dacă am înţeles bine, peste 25.000 de scrisori). Între aces- 
te zeci de mii de scrisori se află și cele șaptesprezece epistole pe care 
le prezint acum. Mulţumesc cu multă căldură prof. Johannes Kabatek 
pentru amabilitate şi, cu deosebire, doamnei Cristina Bleorţu pentru 
eforturile deosebite pe care le-a făcut ca să-mi transmită forma scanată 
a scrisorilor. 


Este vorba, aşadar, de un număr de scrisori, trimise de G. Ivănescu ne- 
fericitului său discipol şi prieten aflat în exil, mai întâi în Italia, apoi în 
Uruguay și, în cele din urmă, în Germania, în anii 1941 (trei scrisori), 
1942, 1943, 1957 (două scrisori), 1961, 1963, 1973, 1977, 1980, 1981, 
1982, 1986 şi una, nedatată, expediată din Freiburg, probabil prin anii 
1983-1984. 


Foarte bogat și divers, conţinutul scrisorilor este deopotrivă plin de dra- 
matism, reflectând, în manieră epistolară și prin prisma unei personalități 
de excepţie, indirect și cu discreţie, aproape întreaga istorie a României 
de pe parcursul perioadei comuniste. Cele mai vechi epistole, din 1941, 
sunt scrise și expediate într-un moment în care cei doi prieteni aveau 29, 
respectiv 20 de ani! Ultima scrisoare, cea din 1986, a fost scrisă şi expe- 
diată de Ivănescu cu câteva luni înainte de a muri! 


Prin amabilitatea dlui Alexandru Bantoș, voi publica în „Limba Ro- 
mână” de la Chișinău, rând pe rând, scrisorile, însoţite de câte o scurtă 
prezentare și de note şi comentarii absolut necesare înţelegerii adecva- 

te a textelor. În transcriere, voi respecta cu scrupulozitate litera textu- 
lui, inclusiv ortografia originală, cu adaptări nesemnificative, care nu 
alterează cu nimic aspectul specific al limbii și stilului lui G. Ivănescu. 


Normele de transcriere ale textelor ivănesciene le-am definitivat și ex- 
plicat în Nota asupra ediţiei la ediţia nouă, pe are am dat-o, împreună 
cu Lucia-Gabriela Munteanu, la Problemele capitale ale vechii române 
literare (laşi, 2012), capodopera lui G. Ivănescu. Cititorul interesat în 
detalii de acest tip este rugat să consulte volumul menţionat. Am re- 
venit însă, modificând decizia noastră iniţială, la păstrarea unor iteme 
ortografice, pe care le-am considerat importante, ca „mărci“ personale 
ale autorului. De exemplu, pe urmele profesorilor săi A. Philippide, 
G. Ibrăileanu sau Iorgu Iordan, G. Ivănescu folosea în scris exclusiv li- 
tera î (inclusiv în cuvintele romîn, romiînesc, romîneşte!) şi formele sînt, 
sînteți, sintem. Știind cât de mult ţinea Ivănescu la păstrarea acestei 
vechi tradiții ieşene, am menţinut, în transcriere, formele respective, 
cu excepția familiei etnonimului român, cu o încărcătură simbolică 
specială. 


Unele scăpări de punctuație sau de litere au fost îndreptate tacit! Între 
paranteze pătrate | ] am indicat numărul paginii documentului editat, 
precum și câteva întregiri ale prescurtărilor. Am aplicat sistemul de ci- 
tare actual, curent în publicaţiile ştiinţifice academice. 


XXX 


La data când scrisoarea a fost scrisă şi expediată, G. Ivănescu era asis- 
tent la Catedra de limbă română a Universităţii din Iaşi, iar tânărul 
Coşeriu se afla de câteva luni la Roma, în căutarea unui program de 
studiu ferm. Fusese student la Iași din 1939 şi până în 1940, când a 
plecat în Italia cu o bursă acordată de statul italian, la recomandarea lui 
Iorgu Iordan. O mare parte a informaţiilor concrete furnizate de Ivă- 
nescu (suplinirile la catedră ale lui Ilie Minea și Iorgu Iordan, detaliile 
despre tinerii Pasăre şi Marin etc.) sunt absolut inedite. Tonul discur- 
sului epistolar, este, după cum se poate vedea, părintesc, dar încuraja- 
tor şi optimist. Încurajările hiperbolice adresate tânărului discipol şi 
planul de studiu uriaş pe care Ivănescu i-l trasează pot părea himerice 
sau lipsite de realism doar pentru cineva care nu cunoaște natura tita- 

nică a celor doi prieteni. Bibliografia indicată este una „la zi“, iar sinteza 
doctrinelor lingvistice, cu cele șase şcoli sau direcţii de gândire, este 
precisă şi îşi păstrează și astăzi, în cadrul istoric dat, veracitatea. Încre- 
derea nestrămutată în destinul propriu de om de știință, constatăm, 
era, şi în tinereţea sa, la Ivănescu, aceeași pe care i-au cunoscut-o, mai 
târziu, apropiații. Nu este deloc riscant să afirmăm că entuziasmul spe- 
cific al asistentului de la Iași și convingerea sa că doar o lingvistică inte- 
gratoare, pe baze antropologice, va fi lingvistica viitorului, ca și un cult 
al muncii ştiinţifice, să se fi transmis ucenicului de la Roma. Cum se va 
vedea și din scrisorile pe care le vom publica în continuare, prietenia 
dintre cei doi avea deja un trecut și va dura toată viaţa lor. 


[1] 
Iaşi, 30 Martie 1941 
Dragă Domnule Coșeriu, 


Te rog să nu fii supărat că-ți răspund aşa de tirziu la scrisoarea pe 
care mi-ai trimis-o din Roma. Sint cam neglijent în ceea ce priveşte 
corespondenţa și alte cîteva lucruri, deși în general mă îndemn spre 
ordine. Am fost apoi și foarte ocupat (și nu numai cu teza de doctorat, 
pe care o transcriu încă, dar și cu alte lucruri care mă pasionează), iar 
în jumătatea a doua a lunii am avut şi o mare supărare în familie. În 
Februarie am fost de asemenea extrem de ocupat vreo săptămînă cu 
examenele parțiale de filologia română, căci dl Minea', care fusese în- 
sărcinat cu ținerea examenelor, a lăsat totul pe seama mea. Cred că ştii 
că la 1 Martie dl Iordan? a revenit la catedră. Anul acesta are un curs de 
sintaxă. Dar, în sfîrşit, iată că îţi răspund. Numai că no să-ţi pot scrie 
despre toate cele ce mă rogi, căci ar trebui să ajung la cine ştie cîte zeci 
de pagini. Dintr-o scrisoare trimisă lui Pasăre”, am aflat că muncești ex- 
trem de mult, că te ocupi cu o mulțime de limbi şi alte materii. Bine faci 
că treci prin toate, numai că pînă la urmă va trebui să te fixezi la vreo 
cîteva din acestea. Îţi spun aceasta nu ca să te descurajez — n'aş putea 
fi capabil de asta —, ci numai ca să-ţi pot fi de folos. Mai întîiu munca 
excesivă — căci așa am avut impresia din scrisoarea cătră Pasăre — să nu 

te slăbească și să [1"] nu te surmeneze. Apoi studiul unora din limbile 
pe care le urmezi la Roma l-ai putea face și mai tirziu, în ţară sau chiar 
în străinătate, fără profesor. Nu ești cu mult mai tinăr ca mine ca să 
nu fii grăbit în ceea ce privește studiul unor limbi. Va trebui deci să te 
gîndeșşti ce limbi să studiezi deocamdată la Roma. Nu uita că în Roma 
e păcat să stai numai cu cartea în mînă, cum am făcut eu cînd eram la 
Paris. Ți-o spun pentru a te preveni de greşelile în care am căzut eu 
cînd eram de 22 de ani. Sînt bucuros însă și să te felicit că te ocupi și 
cu lucruri atît de îndepărtate de cercul intelectualilor noştri, precum 
sînt chestiunile arabe. După cîte înţeleg, ai de gînd să te specializezi în 
astfel de lucruri? Orizontul persano-arab și chiar turc ar avea nevoie de 
un om care să se ocupe cu ele din toate punctele de vedere. Bineînţeles, 
n ar trebui să te ocupi numai cu ele. Ai putea să fii de exemplu în același 
timp [2'] un mare romanist. Şi noi, românii, n-am avut pînă acum nici 
măcar un romanist de renume mondial. E bine să ne gîndim la o or- 
ganizare a ştiinţei în România, dacă vrem să ne impunem mai mult în 
cultura europeană. Eu sînt convins că Marin“ va fi un foarte bun indoe- 
uropenist, şi el va fi marele indoeuropenist pe care-l va da România. Eu 
mă voiu ocupa cu slavistica. Am și reluat luna asta studiile de slavistică 
pe care le-am părăsit de ani de zile. Bineînţeles, mă voiu ocupa și cu 
limbile romanice, probabil cu cele orientale (it[aliana] şi rom[âna]). 
Cred că în cel mult doi ani aș ajunge să dau cîteva lucrări fundamentale 
în slavistică. Coşeriu ar putea să fie marele romanist pe care-l va da 
România și poate şi un mare orientalist. De altfel, lumea arabă și turcă 
au avut atitea legături cu sfera romanică, încît parcă aș fi ispitit să nu 
compar prea mult aceste domenii. De bine de rău, în ceea ce priveşte 
lucrurile indiene, îl avem pe Mircea Eliades. Ne trebuie însă cineva care 
să se ocupe cu Orientul ceva mai apropiat de noi. Dacă te vei hotări 
pentru aceste două domenii despre care-ţi vorbesc, atunci toată activi- 
tatea de la Roma ar trebui să ţi-o organizezi din punctul lor de vedere. 
Dealtfel, nu ştiu cît timp vei sta [2'] acolo. Poate la toamnă te întorci în 
ţară. Şi n-ar fi rău, ţi-ai pune la punct situaţia universitară de la noi. Dar 
dacă nu mai ai perspectiva de a te întoarce în Italia la anul, cu atit mai 
mult ar trebui să te limitezi la lumea romanică și la cea arabă. Sint de 
părere să lași deci la o parte slavistica, albaneza și alte asemenea lucruri. 
Va trebui însă să te ocupi cu literaturile romanice, cu filosofia. Nu uita 
să vizitezi şi monumentele Romei, iar la vară împrejurimile ei. Deaceia 

nu-ți voiu trimite cursul de Fiziologia sunetelor, pe care mi-l ceri. Să 
nu înveți această știință la Roma (sau mai bine în Italia), unde nu exis- 
tă o tradiţie şi o şcoală în fonetică. O vei învăţa de la mine, cînd te vei 
întoarce la Iaşi. Dealtfel, e şi mai puţin importantă față de atitea lucruri 
cîte poți face la Roma. Dacă vrei să te informezi, caută în Grammont$, 
Traité de phonétique, şi în Battisti”, Fonetica generale (Milano, Hoepli). 
Dimpotrivă, istoria lingvisticii este bine s'o cunoşti. Îmi cei și chestiuni 
generale de indoeuropenistică. Nu ţi le voiu da nici pe acestea. Îţi voiu 
vorbi pe scurt numai despre şcolile lingvistice. 


[3] Dela 1876 la 1905 a fost stăpînă în știința limbajului concepţia ne- 
ogramaticilor. Deși limbajul era socotit fapt spiritual, era tratat totuşi 
ca un fapt natural. De aceia se vorbea de legi fără excepţii, care-l guver- 
nează, prin care se înțelegea[u] mai ales legile fonetice. Fonetica evo- 
lutivă şi morfologia erau mai ales ramurele științei limbajului pe acea 
vreme. Vocabularul unei limbi nu era studiat decît din punct de vedere 
al etimologiei. Cei mai de seamă lingviști sînt Brugmann: în indoeuro- 
penistică (cu Leskien?) şi Meyer-Lübke” în romanistică. Am uitat să-ţi 
spun că, pe lîngă schimbările fonetice, neogramaticii mai admiteau, ca 
pe un proces (schimbare) important în viaţa limbii, analogia, fenomen 
psihic bazat pe asociaţia cuvintelor în mintea individului vorbitor. As- 
coli!! (evreu italian) și Schuchardt!?, care au activat în aceiaşi vreme, 
au avut unele rezerve. După 1905, apar următoarele școli și curente 
lingvistice: 1) Şcoala idealistă, inițiată de Vossler”, supt influența lui 
Croce!*. Vossler admite că limba este artă, deci, ca și aceasta, intuiţie, 
că, fiind fapt spiritual, nu poate fi concepută ca natura, determinist, 
adică stăpînită de legi, ci ca un fapt liber. De unde el conclude că între 
legile fonetice și analogie nu este deosebire. Schimbările fonetice sînt 
spirituale, nu mecanice. Schimbările limbii sînt provocate de afect. Cu 
vremea, își pierd valoarea afectivă. Cu expresiile afective (arta = afect) 
se ocupă stilistica. Cu celelalte gramatica (sau, i s-ar putea spune, ling- 
vistica). Vossler e creatorul stilisticii. Dar pentru el toată lingvistica 
este stilistică, căci la origine limba este expresie afectivă. Leo Spitzer" 
este cel mai de seamă adept al lui Vossler. 2) Şcoala lingvistică franceză 
de la Geneva, [3”] creată de F. de Saussure!“. Elevii acestuia sînt Bally”, 
Sechehaye!* (citit: seșe). Saussure susține că există două realități ling- 
vistice: vorbire (= actul lingvistic individual) şi limbă (o realitate ide- 
ală, norma lingvistică, colectivă). Lingvistica trebuie să se ocupe nu- 

mai cu limba. Lingvistica comportă apoi o diviziune fundamentală: 
lingv[istica] statică, când descrii limba într-un anumit moment (deci 
vechea gramatică, descrierea sistemului într-un anumit moment), şi 
lingvistica evolutivă, care urmărește un element lingvistic de-a lungul 
timpului, din limba mamă, în limba fiică. Aceste idei au fost acceptate 
de elevii săi. Bally este, în același timp cu Vossler, creatorul stilisticii. 
Spre deosebire de Vossler, el însă nu se ocupă decit cu limba vorbită, 
nu şi cu cea a scriitorilor. 3) Școala lingvistică de la Paris, creată de 
Meillet”, cu cîteva idei din tinereţe ale lui F. de Saussure. Limba este un 
fapt social şi un sistem. Definiţia faptului social este ca la Durkheim”: 
un fapt exterior nouă şi care exercită o constrîngere asupra noastră, așa 
că îl respectăm, îl acceptăm. Meillet a crezut şi că poate crea o nouă 
disciplină, lingvistica generală, care să se ocupe cu legile generale de 
evoluţie a limbajului. Asemenea legi se deosebesc de cele fonetice ale 
neogramaticilor, pentru că nu se referă la o singură limbă şi la un anu- 
mit timp, ci sînt valabile pentru mai multe limbi şi timpuri. Exemple: 
p, t, k intervocalice nu pot suferi (acolo unde sufere [4] o asemenea 
schimbare) decit prefacerea în b, d, g, adică eufonicizarea lor. 4) Geo- 
grafia lingvistică, creată de Gillicron?!. 5) Metoda „cuvinte şi lucruri” 
(Wörter und Sachen), iniţiată de nemți (Meringer”?, Meyer-Lübke” şi 
alții). 6) Şcoala neolingvistică. Această ultimă şcoală nu e propriu-zis 
o şcoală, un nou curent, căci e prea puţin originală față de idealismul 
lui Vossler. Ea se întilnește numai în Italia şi e mai mult un nume. Fac 
parte din ea: Bartoli”, Battisti” şi Bertoni”; ultimul se consideră de 
altfel idealist. Caracteristica ei cea mai de samă este că ei consideră le- 
gile fonetice ale neogramaticilor nu ca legi, ci ca fenomene asemănă- 
toare cu analogia, deci spirituale. Încolo, între ei sînt mari deosebiri. 
Să urmăreşti la Roma concepţia lui Bertoni. Să te duci la cursurile lui. 


Faţă de toate aceste școli lingvistice, Philippide”, ale cărui idei nau 
făcut şcoală, susține următoarele: schimbările fonetice nu-s psihologi- 
ce, ca orice fapt din natură, şi sînt datorite anume schimbării basei de 
articulație, prin care se înţelege organele articulatorii. Şi organele arti- 
culatorii se schimbă, cu vremea, la același popor, de aceia și sunetele 
vorbirii se vor schimba. Dar schimbările fonetice se înţelege că-s [4] 
numeroase atunci cînd o limbă trece de la un popor la altul (de ex. cînd 
latina a trecut la diferitele popoare romanizate). Limba deci nu e fapt 
spiritual (fapt voit de om, produs al libertăţii omului), ci un produs al 

legilor care guvernează lumea, e natură, şi anume un fapt biologic, de 
același fel cu organele omului. Ea e în legătură cu rasa, adică variază 
de la rasă la rasă (de fapt de la un conglomerat de rase = naţiune, la 
alt conglomerat de rase). În evoluţia lingvistică se observă schimbări- 
le rasiale. Numai în limbile literare avem și fenomene determinate de 
om. Concepţiile mele, care sînt influențate de ale lui Philippide, nu ţi le 
mai comunic, căci nu avem vreme, şi apoi nici n'ar fi acceptate de cătră 
lingviștii cu care ai a face. Dacă vrei să te informezi mai pe larg, caută 
la biblioteca Școlii Române pe Iordan, Introducere în studiul limbilor 
romanice”. 


Închei această scrisoare care a devenit prea lungă. Te rog să-mi răs- 
punzi cît mai curînd. Să nu faci ca mine și să întirzii. Eu am așteptat 
de altfel să-mi mai scrii, chiar fără a-ţi fi scris eu mai întîi. Eram dornic 
să am veşti despre ceea ce faci și gindești la Roma. Să nu interpretezi 
„tăcerea” ca un fel de dezinteres. Îți doresc putere de muncă și rezultate 
frumoase. 


G. IVĂNESCU 


Note și comentarii | 


"Ilie Minea (1883-1943) a fost profesor la Facultatea de Istorie a Universităţii „Alexan- 
dru loan Cuza” din Iaşi, Catedra de istoria românilor. A condus, în calitate de director 
Institutul de Istorie „A. D. Xenopol” din Iaşi. 

? Iorgu Iordan (1888-1985) a fost profesor la Facultatea de Litere a Universităţii „Ale- 
xandru loan Cuza” din Iași, (1926-1946), profesor la Universitatea din București (1946- 
1962), membru al Academiei Române, ambasador al României la Moscova (1945-1947). 
3Nu am reușit să aflu detalii despre această persoană. Pasăre pare să fie un coleg de la Iași 
al lui Eugeniu Coseriu și, implicit, student al lui Gh. Ivănescu. 

+ Reiau aici informaţiile pe care le-am sintetizat, cu privire la acest personaj, în artico- 
lul Corespondenţă inedită, primită de Gh. Ivănescu de la Theofil Simenschy, publicat în nr. 
5-6, anul XXVIII/ 2018 al revistei „Limba Română“, nota 19: Demetrio Marin a studiat 
filologia clasică la Iași, încheind cu un doctorat în anul 1944, pentru ca din 1947 să se 
stabilească în Italia, unde a devenit profesor la Universitatea din Bari. Recent, în limba 
română i-au fost publicate câteva cărţi, între care două despre poetul latin Ovidius, iar 
alta despre relaţiile cu India ale lui Eminescu. 

sMircea Eliade (1907-1986) a fost un reputat om de știință și scriitor român, profesor de 
istoria religiilor la Universitatea din Chicago. 

é Maurice Grammont (1866-1946) a fost un lingvist francez, profesor la Universitatea 
din Montpellier, specialist în fonetică și în studiul comparativ al limbilor indo-europene 
vechi. Tratatul de fonetică menţionat de Ivănescu a apărut în anul 1933. 

7 Carlo Battisti (1882-1977) a fost profesor de lingvistică generală la Universitatea din 
Florenţa. Lucrarea menţionată de Ivănescu a apărut în 1938. 

* Karl Brugmann (1849-1919) a fost un lingvist german, profesor la Universitățile din 
Freiburg și Leipzig, specialist în studiul comparativ-istoric al limbilor indo-europene, 
unul dintre reprezentanţii proeminenţi ai Şcolii Neogramatice de la Leipzig. 

° August Leskien (1840-1916) a fost unul dintre reprezentanţii de seamă ai Școlii Neo- 
gramatice, specialist în studiul comparativ al limbilor baltice şi al celor slave, profesor la 
Universitățile din Jena și Leipzig. 

10 Wilhelm Meyer-Lübke a fost un romanist german, membru proeminent al Şcolii Neo- 
gramatice, profesor la Universitățile din Jena, Viena şi Bonn. 

H Graziadio Isaia Ascoli (1829-1907) a fost un reputat lingvist italian de origine evreias- 
că, profesor la Universitatea din Milano; prin studiile sale aprofundate asupra dialectelor 
limbii italiene este socotit drept unul dintre fondatorii dialectologiei. 

"2 Hugo Schuchardt a fost un romanist german, profesor la Universitățile din Halle 
şi Graz, membru marcant al Școlii Neogramatice, profesor și prieten al lui A. Phi- 
lippide. 

8 Karl Vossler (1872-1949) a fost un filolog german, profesor la Universitatea din 
Würzburg, specialist în estetică și istoria literaturilor romanice, adept și continuator al 
ideilor lui Benedetto Croce. 

11 Benedetto Croce (1866-1952) a fost un filosof italian, specialist în estetică și în teoria 
artei, ministru al educaţiei naţionale în guvernul italian. 

1 Leo Spizer (1887-1960) a fost un romanist german, profesor la Universitățile din Mar- 
burg și Köln, considerat unul dintre creatorii stilisticii lingvistice. 

16 Ferdinand de Saussure (1857-1913) a fost un lingvist elvețian, specialist în lingvistică 
comparată indo-europeană, profesor la Universitatea din Geneva, considerat creatorul 
structuralismului lingvistic. 

17 Charles Bally (1865-1946), lingvist elveţian, adept al lui Saussure şi coeditor, alături 
de Albert Sechehaye al celebrului Curs de lingvistică generală (1916) al maestrului lor, 
Ferdinand de Saussure. 

18 Albert Sechehaye (1870-1946) a fost un lingvist elveţian, profesor la Universitatea din 
Geneva, coeditor, alături de Charles Bally, al Cursului de lingvistică generală (1916). Este 
considerat unul dintre creatorii stilisticii lingvistice. 

1 Antoine Meillet (1866-1836) a fost un lingvist francez, specialist în istoria compara- 
tă a limbilor indo-europene, profesor la Ecole pratique des hautes études şi Collège de 
France, la Paris. 

2 Emile Durkheim (1858-1917) a fost sociolog francez, socotit unul dintre creatorii 
acestei discipline, profesor la Sorbona. 

” Jules Gilliéron (1854-1926) a fost un lingvist de origine elveţiană, considerat unul 
dintre creatorii dialectologiei moderne, profesor la Ecole pratiques des hautes &dudes 
de la Paris. 

" Rudolf Meringer (1859-1931) a fost un lingvist austriac, specialist în studiul compa- 
rativ-istoric al limbilor indo-europene, profesor la Universitatea din Graz. 

* Wilhelm Meyer-Lübke (1861-1936) a fost un lingvist german, considerat cel mai im- 
portant romanist al vremii sale, profesor la Universitățile din Jena şi Viena, membru al 
academiilor de ştiinţe din Prusia şi Saxonia. 

% Matteo Bartoli (1873-1946) a fost un lingvist italian, socotit unul dintre creatorii ge- 
ografiei lingvistice, autor al primului atlas lingvistic al limbii italiene, profesor la Univer- 
sitatea din Torino. 

35 Carlo Battisti (1882-1977) a fost un lingvist italian, specialist în dialectologie și topo- 
nimie italiană, profesor la universitatea din Florența şi membru al Academiei italiene de 
litere (Accademia de la Crusca). 

% Giulio Bertoni (1878-1942) a fost un filolog italian cu preocupări multiple, lingvist şi 
critic literar, profesor la Universitatea Sapienza din Roma. 

” A. Philippide (1859-1933) a fost un lingvist român, specialist în istoria limbii române, 
considerat creatorul școlii lingvistice ieşene, profesor la Universitatea din Iași şi membru 
al Academiei Române. Este considerat inițiatorul școlii lingvistice ieşene. Pentru recep- 
tarea şi dezvoltarea ideilor profesorului său de către Gh. Ivănescu, vezi mai ales Carmen 
Gabriela Pamfil, Doctrina lingvistică a lui A. Philippide reflectată în opera lui G. Ivănescu, 
în vol. Români majoritari, români minoritari. Interferenţe şi coabitări lingvistice, literare şi 
etnologice, Editura Alfa, Iași, 2007, p. 321-331. 

% Vezi supra, nota 2. Iorgu Iordan a fost profesor al lui Gh. Ivănescu la Universitatea din 
Iaşi. Lucrarea menţionată de Ivănescu, Introducere în studiul limbilor romanice. Evoluția şi 
starea actuală a lingvisticii romanice, Iaşi 1932, a cunoscut şi două versiuni în limba en- 
gleză (1937 şi 1970), una în germană (1962) şi una în italiană (1973), devenind astfel, 
probabil, cea mai cunoscută operă a unui lingvist din România. 

loan C. POPA 
Eugeniu COȘERIU sau Despre 
odiseea limbii române în Basarabia 


I.C.P — sociolog, publicis 
diplomat; doctor în sociologie 
(relaţii internaţionale); 
cercetător asociat la Institutu 
de Sociologie al Academiei 
Române. Cărţi publicate: 
Românii, Basarabia și 
Transnistria, două ediţii în 
limba română (București, 
2009, 2012) și o ediţie în 
limba rusă (Chișinău, 2010); 
Mecanisme de putere ale 
regimului totalitar comunist 

în perioada bolșevismului. 
Impactul în Basarabia și 
Transnistria (Bucureşti, 2011); 
Destine frânte. Pagini despre 
românii din Est (1917-1954) 
(Bucureşti, 2014); Trei ani în 
preajma președintelui (1997- 
1999). Note și consemnări 
(Bucureşti, 2014). Membru al 
Uniunii Ziariştilor Profesioniști 
din România. 


v, 


„Destinul Basarabiei îl văd cu speranță şi cu 
mare teamă... Trăiesc intens acest destin şi mă 
doare în mod constant” 


Eugeniu COŞERIU 


Am în faţă revista „Limba Română” Nr. 10/2002, 
„IN MEMORIAM. Eugen COȘERIU , realizat la 
un an după trecerea în neființă a savantului. Este 
un exemplar pe care îl păstrez la mare preț în bi- 
blioteca mea. Mărturiile adunate în cele peste 
160 de pagini ale acestui număr comemorativ, 
scrise sub presiunea timpului şi a durerii profun- 
de provocate de golul lăsat în urmă de marele 
dispărut, păstrează aproape intactă atmosfera în 
care se desfășuraseră manifestările din luna mai 
a anului precedent, prilejuite de ultima vizită 
pe pământ basarabean a celui care a fost Eugen 
Coşeriu. 


Era în preajma aniversării împlinirii vâr- 
stei de 80 de ani, iar oamenii de cultură și 
universitățile basarabene i-au organizat cu 
dragoste numeroase festivități omagiale. În 
contextul acesta, Preşedintele de atunci al Ro- 
mâniei a semnat un Decret prin care îi con- 
ferea lui Eugen Coșeriu înaltul ordin „Steaua 
României” în grad de cavaler. Doi consili- 

eri de la Preşedinţie s-au pornit din București, cu autoturismul, spre 
Chișinău, pentru a-i înmâna omagiatului Decretul și distincția. Întâm- 
plarea a făcut ca, înainte de a trece Prutul, unul dintre cei doi consilieri 
să primească vestea despre decesul unui membru al familiei, iar depla- 
sarea a fost întreruptă. Prin fax am primit la Ambasada din Chișinău 
o copie a Decretului pe care să o transmitem savantului, urmând ca 
originalul și ordinul să-i fie înmânate direct la Cotroceni, după înche- 
ierea manifestărilor din Republica Moldova. Ambasadorul Adrian Bă- 
lănescu m-a însărcinat pe mine, responsabil pentru relaţiile cu presa, şi 
pe un coleg mai tânăr de la secţia culturală a ambasadei, să-l contactăm 
pe sărbătorit la una din manifestările de la Chișinău și să-i transmitem 
copia actului prezidenţial. 


Mărturisesc că, la vremea respectivă, ştiam puţine lucruri despre Eu- 
gen Coșeriu. După o scurtă și rapidă documentare, am aflat că este 
vorba despre cel mai mare lingvist european din a doua jumătate a se- 
colului al XX-lea, cel mai mare lingvist român din toate timpurile și 
unul dintre cei mai renumiţi reprezentanți ai spiritului românesc pe 
meridianele lumii. 


Om şi savant, „un continent spiritual”, modest şi bun coleg, iubit de 
toată lumea, „un om universal”, „gigantul de la Tubingen”, „mândria 
Basarabiei noastre scumpe, pământ românesc”.., sunt doar câteva din- 
tre apelativele cu care îl onorau contemporanii. 


Remarcat încă din anii de liceu şi ai studenţiei de personalități de vârf 
ale culturii române (George Călinescu, Iorgu Iordan, Simion Mehe- 
dinţi), Eugen Coșeriu avea să-și urmeze destinul său basarabean, defi- 
nit de două repere fundamentale: un exil care a durat mai bine de 50 de 
ani şi dorul neîntrerupt al reîntoarcerii, dorul nestins pentru locurile 
natale înrobite sub cizmă străină. 


O sumară trecere în revistă a biografiei savantului ilustra o personali- 
tate exemplară. Născut la 27 iulie 1921 într-o familie de țărani săraci, 
de o mare curăţenie sufletească, din satul Mihăileni, de lângă Bălți, în 
stânga Prutului, într-o Românie reîntregită de curând. 


Urmează studii strălucite la Liceul „Ion Creangă” din Bălți. 


În toamna anului 1939 se înscrie la Facultatea de Litere din Iași, de 


EET RO MIÂINIĂ 


unde, potrivit propriilor mărturisiri, a pornit „în lumea mare a ştiin- 
tei” Despre scurta sa studenţie de la Iași îşi va aminti întotodeauna cu 
emoție: 


„Universitatea din Iași, prima mea universitate, deși am studiat acolo nu- 
mai un an, a rămas într-un fel tot timpul universitatea mea, va scrie el 
peste 50 de ani (în 1992) unui prieten. Ori, poate eu am rămas tot tim- 
pul studentul de un an de la Iaşi, acel student sărac, jerpelit şi rupt în coate, 
dar cu mari năzuinți, care, în 1939, venit din «fundul Basarabiei», cum 
se zicea pe atunci, și, ca un țăran ce se afla, se apropia cu sfială de templul 
ştiinţei şi de atâția maeștri care, pentru el, urmau să rămână toți mari şi 
neasemuiți”. 


După primul an petrecut la Iaşi obţine o bursă (1940-1941) la Univer- 
sitatea Regală de Studii din Roma. Cu sprijinul guvernului italian, îşi 
va continua studiile până în 1944 în Cetatea Eternă, apoi la Universi- 
tățile din Padova (1944-1945) şi Milano (1945-1949). Concomitent, 
susține două doctorate — în Litere, la Roma (1944) şi în Filozofie, la 
Milano (1949). 


Într-o scrisoare trimisă din Milano unui prieten la Iaşi, în 1947, își 
mărturiseşte succesele, dar și primele decepțţii şi greutăți pe care este 
nevoit să le înfrunte „într-un mediu străin şi nu de tot primitor”: a în- 
vățat multe limbi (vreo 20, adică toate limbile romanice, slave şi ger- 
manice); s-a căsătorit şi are un copil, iar întreținerea familiei îl face 
să caute o meserie statornică; este ziarist şi critic de artă... „Stau și mă 
gândesc şi nu ştiu pe ce drum o voi apuca mâine. Să mă întorc în țară? 
Aş face-o numai dacă aş şti că mi se oferă o situaţie decentă şi serioasă... 
Să cer un post de ataşat cultural și de presă, ca atâţia alţii care cu presa 
și cultura nu au avut de-a face în viața lor?... Dar nu mă încumet, nea- 
vând prieteni şi nici măcar cunoscuţi în diplomaţie şi printre autoritățile 
de aici şi din țară... Un orizont oarecum calm mi se deschisese acum trei 
ani, când, prin intervenţia ministrului Suediei, fusesem numit membru 
la Școala română din Roma. Dar mâncăii de la legație mă dădură afară 
în două săptămâni, cu intrigării politice, cu toate că-mi venise şi numirea 
telegrafică de la Bucureşti...” 


După ce profesează trei ani ca lector de limba română la Universitatea 
din Milano (1947-1950), Eugen Coșeriu ocupă prin concurs un post 

de profesor de lingvistică generală, indo-europeană și romanică, la 
Universitatea din Montevideo (Uruguay). Aici va publica principalele 
lucrări ce vor revoluţiona fundamental lingvistica, printre care: Sistem, 
normă şi vorbire (1952), Sincronie, diacronie şi istorie (1958), Teoria lim- 
bajului şi lingvistică generală (1962) ş.a. 


În 1963 revine în Europa ca profesor la Universitatea din Tiibingen, 
unde creează o altă școală puternică de lingvistică, având ramificații 
în toată lumea. Paşaportul uruguayan îl va păstra însă pentru toată 
viaţa. 


* k x 


În dimineața zilei de 21 mai 2001, împreună cu colegul meu de la amba- 
sadă ne-am deplasat la Universitatea Pedagogică de Stat „Ion Creangă”, 
unde magistrul urma să primească titlul de doctor honoris causa. Înain- 
te de începerea ceremoniei, ne-am apropiat de prezidiu şi am transmis 
copia Decretului prezidenţial din România. Într-o explozie de bucurie, 
a fost anunţată vestea despre înaltul ordin românesc conferit lui Eugen 
Coșeriu. Trebuie să menționăm că, în perioada respectivă, marcată de 
venirea comuniștilor la putere în Republica Moldova, — adepţi ai teoriei 
moldovenismului şi ai existenţei unei limbi moldovenești diferită de lim- 
ba română -—, relaţiile cu România traversau o perioadă complicată, iar 
contactele bilaterale, inclusiv sau poate mai ales de ordin cultural, erau 
cenzurate riguros de noile autorități de la Chișinău. Atunci l-am auzit 
pentru prima dată pe Eugen Coșeriu vorbind studenţilor și cadrelor uni- 
versitare aflate în sală. O voce domoală, echilibrată, încărcată de emoție 
şi de bucurie la manifestările de prețuire şi dragoste ale participanților. 
Întrebat la un moment de un student ce părere are despre concepțiile 
privind limba moldovenească împărtășite de noii reprezentanți ai puterii 
de la Chișinău, profesorul a răspuns calm și cu o mare disponibilitate de 
înţelegere: „Nu sunt ei de vină. Din altă parte vin astfel de concepții”. 


Adevărul este că, după schimbările revoluţionare din Estul Europei, ce 
au urmat anului 1989, schimbări ce au cuprins şi Țara, savantul a putut 
să reia contactele cu locurile natale, ceea ce i-a adus multe bucurii su- 
fletului său însingurat. 


Numeroase universități, din România și Republica Moldova, i-au con- 
ferit titlul de doctor honoris causa. În 1992, a devenit membru de onoa- 

re al Academiei Române. Un an mai târziu, i se decernează titlul de 
cetățean de onoare al municipiului Chișinău. La împlinirea vârstei de 
75 şi, respectiv, de 80 de ani, este omagiat, deopotrivă, în România și 
în Republica Moldova. Înconjurat de dragoste și nețărmurit respect, 
profesorul se bucură în mod vizibil de noile evoluţii la care este martor. 


xxx 


După ceremonia de la Universitatea Pedagogică de Stat „Ion Crean- 
gă” a urmat o altă manifestare, de această dată la Casa Limbii Române, 
unde era sărbătorit jubileul de 10 ani de la înființarea revistei „Limba 
Română”. Atunci am avut ocazia să schimbăm câteva opinii cu mare- 
le savant, care se afla în atenţia tuturor. Printre altele, profesorul ne-a 
mărturisit o chestiune care îl preocupa și pentru rezovarea căreia dorea 
să solicite sprijinul Ambasadei române. Paşaportul uruguayan pe care 
îl avea de multă vreme era plin de vize și mai avea o singură pagină 
liberă. Pentru trecerea Prutului și deplasarea la Bucureşti, care urma 
peste câteva zile, avea nevoie de viză, dar nu voia să-și consume ulti- 
ma pagină din pașaport. Solicita o viză flotantă, pe o foaie separată, 
care să fie ataşată pașaportului. L-am informat pe ambasador, care a 
înţeles imediat paradoxul situației: un mare savant, născut cetățean 
român, care urma să se deplaseze la București pentru a primi „Steaua 
României”, întâmpina obstacole nejustificate la trecerea Prutului. Am- 
basadorul Adrian Bălănescu i-a cerut lucrătorului consular să rezolve 
solicitarea savantului. Colegul meu, cunoscând chichițele birocratice, 
a încercat să obiecteze că este nevoie de o aprobare de la Direcţia con- 
sulară, care, de regulă, nu se obține de pe o zi pe alta, mai ales când 
este vorba de un pașaport uruguayan, din afara Europei deci. Atunci, 
ambasadorul, inteligent și pragmatic, provenit de curând din mediul 
de afaceri privat, l-a privit fix pe lucrătorul consular: „Spune-le șefilor 
dumitale de la București că, dacă nu rezolvă astăzi problema, zboară cu 
toții din funcţii!”. Nu ştiu exact cum a comunicat colegul meu șefilor 
de la Direcţia consulară avertismentul ambasadorului, dar în seara 
aceleiași zile mi-a transmis să-l anunţ pe profesorul Coșeriu că se poate 
prezenta dimineaţa pentru a ridica viza flotantă. M-am deplasat imedi- 
at la hotelul „Codru”, unde era cazat Eugen Coșeriu. Fiind seara târziu, 
trecut de ora zece, şi ştiind că profesorul avusese o zi obositoare, după 

o deplasare la Bălți și Mihăileni, localitatea natală, am bătut la ușă ușor 
timorat, să nu deranjez. Mare mi-a fost mirarea când, în locul unui bă- 
trânel somnoros, m-a întâmpinat o figură jovială, cu ochii strălucitori, 
care radiau de bucurie. Era aplecat la măsuța din cameră și, la lumina 
unei veioze, nota ceva într-un carneţel, probabil impresii despre întâm- 
plările de peste zi. I-am comunicat despre rezolvarea solicitării sale, iar 
Domnia Sa a ţinut să adauge unele explicații despre pașaportul vechi, 
precizând că vârsta înaintată nu-i mai permite să solicite unul nou. Am 
profitat de scurtul răgaz cât a durat întâlnirea și l-am întrebat cum au 
decurs lucrurile la Mihăileni. 


- Ei, m-am făcut de râs, mi-a declarat cu o voce care părea supărată. 
- Cum aşa, domnule profesor? 


- Păi, mi-au făcut atâtea surprize, m-au îmbrățișat, mi-au urat în fel şi chip, 
m-au înconjurat cu atâta dragoste, iar atunci când au început să-mi cânte, 
inima mea n-a mai rezistat şi am izbucnit în plâns. Am plâns ca un copil! 


L-am lăsat pe Eugen Coșeriu în camera sa de hotel, dar privirea aceea 
ingenuă și jucăușă din ochii săi, de copil poznaș, mi-a rămas în minte 
pentru totdeauna. În preajma vârstei de 80 de ani, Eugen Coșeriu păs- 
tra încă acea agerime și bucurie de adolescent, ilustrând cu prisosință 
ceea ce spunea Goethe: naturile geniale trăiesc o pubertate repetată, în 
timp ce alți oameni sunt tineri doar o singură dată. 


A doua zi dimineaţa, Eugen Coșeriu s-a prezentat la secția consulară 
pentru a-și ridica viza. A pornit apoi spre Cahul, traversând Basara- 
bia spre sud, pentru a trece Prutul și a-şi urma călătoria spre Galaţi și 
București. 


La câteva săptămâni după acea ultimă vizită pe pământul românesc al 
Basarabiei, domnul Alexandru Bantoş îi trimitea la Tübingen o scrisoa- 
re în care evoca influența benefică a savantului „în sufletele celor ce stau 
de strajă la hotarele limbii”. lată un fragment din respectiva scrisoare, 
publicată în numărul comemorativ al revistei „Limba Română” amin- 
tit la începutul acestor însemnări: 


„După manifestările la care ați participat, ne simțim mai puternici şi 
dificultățile nu mai par invincibile. Continuaţi să ne încurajați de departe, 
îndemnându-ne să rămânem cu demnitate, în pofida realității triste ce ne 

înconjoară. Dumneavoastră, de unul singur, într-o lume atât de complicată 
şi complexă aţi învins, devenind un simbol al Basarabiei şi al întregii Ro- 
mânii. Iată de ce noi, fiind mai mulți şi acasă, nu avem dreptul să despe- 
răm, să ne pierdem încrederea în noi. Toate în lumea asta sunt trecătoare 
şi doar sufletul este veşnic și de el trebuie să ne îngrijim. Iar cum limba este 
sufletul Neamului, nu avem dreptul să lăsăm de izbeliște această comoa- 
ră. Cu sprijinul Dumneavoastră, suntem siguri, limba română va intra în 
drepturile sale şi aici, în Republica Moldova”. 


Într-adevăr, Eugen Coșeriu rămâne mereu actual, un reper, un sprijin și 
un argument viu al Limbii Române și al românității Basarabiei. 


La 7 septembrie 2002 a plecat din această lume așa cum venise, discret 
şi aproape neștiut, ca un vers din epopeea nesfârşită a neamului său, 
căruia îi lăsa moștenire o bogăţie spirituală inestimabilă: peste 50 de 
volume ştiinţifice şi câteva sute de studii și articole, traduse în nume- 
roase limbi ale lumii. În ultimele decenii, o parte din lucrările sale a 
fost tradusă şi în limba română, fiind tipărită în România și Republica 
Moldova. 


Personalitatea şi opera lui Eugen Coșeriu rămân totuși, din păcate, des- 
tul de puţin cunoscute în Patria sa istorică. Parafrazându-l pe Tudor 
Arghezi când se referea la o carte a lui Nicolae Iorga, am putea spune și 
noi despre opera lui Eugen Coșeriu: „Întrebaţi de cărțile lui în librării şi, 
dacă nu le găsiţi, cereți să fie editate”. 

Alexandru GAFTON 
| DECT 


1. Kant ne spune că timpul este o categorie 
subiectivă, care, în realitatea primă sau divină, 
nu există. De sub imperiul altei perspective 
şi ceva mai precis, Marx socotește că spațiul 
şi timpul sînt atribute fundamentale ale ma- 
teriei-mișcare, în afara căreia nimic nu există. 
Einstein și fizica modernă consideră spaţiul ca 
AG. - lingvist și filolog pe o țesătură multidimensională în care tim- 


evoluționist de orientare pul este urzit, și împreună cu care alcătuieşte 


lamarckiană, cu o concepție : AA x i 
i Pe un cadru elastic (spațiu-timp) în care energia 
humeeană asupra realități 


şi adept al metodei 
baconiene. Autor de ediţii concretizată. 
de texte vechi românești și 
al unor studii care încearcă 

convertită în materie își duce existenţa astfel 


Pentru majoritatea nepedepsită în ale fizicii, 
să înțeleagă dinamicile spaţiul și timpul nu prea există în modalități 
limbii, gândirii, societăţii elaborat conceptualizate. Dominată de per- 
și evoluţia relaţiilor dintre cepţia locală și comună, mai puţin orientată 
acestea. Traducător ș roj: . sira 
-. spre a gîndi cadrul larg al existenţei univer- 

comentator al unor lucrăr 5 y IA 
de lingvistică diacronică sale, ființa umană reuşeşte să-și gestioneze 
istorie a creștinismului, cumva existența zilnică în această țesătură 


evoluționismuluişia complexă și puțin înțeleasă. De aceea, cînd 
mentalităților. este vorba despre aceste două categorii — pe 


care le utilizează frecvent și pentru nevoi ime- 
diate şi curente —, gîndirea și limba își creează 
cu anevoință modalități de conceptualizare și 


Acest articol reprezintă o variantă revizuită a unui text 
publicat în limba franceză (sub titlul Donc), în Langue 
et littérature. Repères identitaires en contexte européen, 
Piteşti, 2011, p. 15-21. Se păstrează ortografierea 
solicitată de autor. 

de exprimare, structurile acestora reflectînd modalități de concepere a 
spaţiului și timpului aproape mereu împotmolite în metaforele concre- 
tului sau în forme cu conţinut convenţionalizat. 


Întrucît Natura a avut grijă ca vietatea umană să ajungă la a cunoaşte 
şi a gestiona între limite mulțumitoare realitatea în care are a trăi, tim- 
pul şi spaţiul necesare vieții umane au fost percepute şi concepute în 
cadrele ființei biologice supuse ritmurilor: o clipită, o bătaie a inimii, o 
respiraţie, apoi lungimea unui pas, a membrelor superioare, ori a altor 
părți sau intervale create de ele. Cu toate acestea, atunci cînd mintea se 
avîntă dincolo de limitele biologice supreme - supraviețuirea și repro- 
ducerea — se observă lesne că mai dificil decît a cuprinde în gîndire și 
în limbă un concept dinamic este a folosi unul neînțeles. 


La rîndul ei, relaţia cu limba vădeşte că, mai mult decit în cazul altor 
concepte, atunci cînd are a înţelege și a numi spaţiul și timpul, lim- 
ba îşi dezvăluie măsura precară în care, ca instrument de cunoaștere, 
poate pătrunde şi ordona realitatea, precum şi pe cea în care, ca formă 
şi creatoare de mijloace de exprimare, reușește apoi a reda segmentul 
realității astfel pătrunse, înglobate și exprimate. 


Înseși problemele pe care diferitele limbi le au în a gramaticaliza aceste 
concepte (prea marile diferențe de a conceptualiza și exprima spațiul şi 
timpul în limbile primitive, dar și în cele moderne, problemele concor- 
danţei timpurilor, relația cu modalitatea și aspectul, funcțiunile feluri- 
telor particule însărcinate să poarte spaţiul și timpul) reflectă asperi- 
tăţile proceselor prin care a evoluat conceptualizarea acelor raporturi. 
În acest caz, evoluţia pare a semnifica mai degrabă tribulaţiile căutării 
şi dinamica înţelegerii umane - date fiind nevoile ei prime şi funda- 
mentale, de comunicare —, adică raportul dintre două procese aflate în 
concurență, mereu inegale, și în care nevoia de comunicare se luptă cu 
cea de cunoaștere. 


2. Deşi relaţia lucrurilor cu spaţiul, pe de o parte, și cea a proceselor 
cu timpul, de cealaltă, par a fi oarecum preferenţiale — în chip vădit 
corporalitatea implicînd spaţialitate, iar procesualitatea implicînd tem- 
poralitate —, întrucît totul există și se petrece deopotrivă în spațiu şi 
în timp, ambele pot fi văzute ca puncte de plecare ale unor procese ce 
implică lucruri. 

Faptul este reflectat în vechile texte românești de enunţuri precum: „Şi 
fu, deaca săvirşi Isus porincind ucenicilor săi celor doisprăzeace, trecu 
de aciia ca să înveaţe și să povestească pren orașăle lor” (NTB, Mt. 11, 
1), „Şi fu deaca săvîrşi Isus poruncind celor doisprăzeace ucenici ai lui, 
trecu de acolo ca să înveaţe (...)” (BB), respectiv: „Cine-ș va împărți 
fata de la sine și-i va da dzeastrele toate și va lăcui sîngură de sine, nu 
mai are puteare de-aciia să-i facă moarte, daca o va găsi curvind” (LEGI 
Mold., 96, 17-19); „De-acii le împărţi limbile pre deregători, numai 
Ever ce-ș ținu limba cu ceata-ș” (MOXA, 12'/8-9); „De-acia încolo nu 
eşti şerbu, ce fiiu” (Ar, Gal., 4, 7), „Deci nu mai eşti rob, ce fiiu” (BB). 


Avînd capacitatea de a exprima punctul de plecare, de aci! intră în 
enunţuri care stimulează utilizarea conjuncţiei în contexte ce trec 
dincolo de perspectiva spaţială, astfel încît secvenţa ajunge să poar- 
te deopotrivă temporalitate. Un astfel de proces de echivalare și de 
transcendere dezvăluie un fenomen fundamental pentru felul în care 
funcționează relaţia dintre realitate, simţuri, minte și limbă. În mod 
obișnuit, vorbitorul nu are în vedere şi nu se referă la “spaţialitate' sau 
la “temporalitate' în sine, pe care nici nu le conceptualizează prea lesne 
şi dincolo de nivelul necesar supravieţuirii. Apoi, el percepe și reflectă 
cadrul spaţio-temporal în care lucrurile există, iar acţiunile se petrec. 
Tot astfel în ceea ce priveşte devenirea realităţii, pe care o ia în seamă 
numai în măsura în care interesele sale individuale sau de grup îl deter- 
mină să privească atent și profund la desfăşurarea proceselor, la faptul 
că acestea urmează succesiuni stricte și determinate cauzal, avînd ca- 
racter ireversibil”. Pentru individ, lucrurile şi procesele pe care le per- 
cepe şi le reflectă sînt oarecum integrate în cadrul în care ele există și 
funcţionează, separaţiile care ar identifica și izola elementele cadrului 
- starea în spațiu şi în timp, punctul și momentul de plecare al acţiunii, 
succesiunea, devenirea — putind intra în cercul conștiinței și putind fi 
conceptualizate numai și numai dacă acest lucru i se impune cu necesi- 
tate în urma unei solicitări speciale. 


3. Întrucît percepția, reflecția şi transmiterea sînt determinate de 
posibilități şi de nevoi şi orientate de interese, atunci cînd relatează de- 
venirea lucrurilor şi desfăşurarea proceselor, vorbitorul se concentrea- 
ză asupra succesiunii evenimentelor în timp, spațiul devenind implicit, 
adică nu solicită cu necesitate exprimarea sa explicită — experienţa şi 

economia de energie şi de mijloace îndemniînd la subînțelegerea ele- 
mentelor (organice şi indispensabile, dar neprezente sub raza focală a 
comunicării) ale cadrului. 


Înglobînd valoarea locală iniţială pe care o avea de aci(a) — prin supra- 
punerea hic et nunc petrecută în discursul narativ, euristic și pedagogic 
—, vorbitorul ajunge să învestească forma cu valoare temporală. Desi- 
gur, forma în discuţie era cît se poate de aptă pentru a dobîndi între- 
buinţări și valori care să-i depășească domeniul originar: primul ele- 
ment, de, indica punctul de plecare sau de îndepărtare (din perspectivă 
spaţială, dar cu posibilităţi egale de a face același lucru din perspectivă 
temporală), cel de-al doilea, eccum hic, indicînd în mod precis respec- 
tivul punct. Fără a-şi pierde substratul (“punct de plecare’), prin uz, de 
aci căpătă valori ce o fac să exprime temporalitatea (desigur, văzută şi 
exprimată din perspectiva punctului de plecare al unui proces). 


Întrucît exprimarea punctului de plecare nu limitează uzul secvenţei, 
specializind-o, sfera și aplicabilitatea în discurs a acesteia se lărgeşte, ea 
ajungînd a fi utilizată și pentru a exprima succesiunea: „sui-se și frînse 
piine şi gustă pînă la voie, besădui pînă la zori, deaci ieşi” (CB, FA, 20, 
11); „deaci svetuiaşte (...) să vie” (cB, Sp. la 1P, 297/1), „deaci svetu- 
iaşte (...)” (cv 69"), „de aciia sfătuise” (cp, 158/21); „Deci notară într- 
acea dzi, de-acii s-au scornit vînt în ponciş şi stătură multă vreame la o 
linişte, pînă ce-au dat vînt de treabă” (vs, 402, 31-32); „şi deade leage 
rătezarea, deci feace Isac” (CB, FA, 7, 8); „de acia cerşură împărat” (CB, 
CP, FA, 13, 21), în BB: „Şi de acolo, au cerut împărat”, în NTB: „Şi după 
aceaia, cerură craiu”, situaţii care indică uzul conjuncţiei deaci cu valoa- 
rea temporală apoi. 


Primul enunț al ultimului cuplu prezintă un fapt care era de așteptat 
— fiind uşor de constatat în numeroase cazuri din aceeași clasă de pro- 
cese —, dat fiind felul în care funcţionează limba. Astfel, după ce deacii 
apare cu valoarea spaţială 'de acolo, în virtutea relaţiei astfel create, el 
dobîndeşte capacitatea de a vehicula valoarea temporală a lui “apoi, 
fapt adesea concretizat. 


În consecinţă, evidenţierea relației de succesiune poate fi exprimată 
cu ajutorul lui de aci (deaci), în ipostaza de formulă narativă: „pen- 
tru această ocină am avut gîlceavă mai dina[in]te vreame, c-au datu 

părinţii lor bani de-au plătitu siliștea. Dici se-au sculatu Danu şi cu 
Micul şi au împresurat locurele noastre şi ne-au făcutu pe noi mărț 
(2) de tot. Dici noi am mersu înaintea domnului lui Alixandru vodă 
la divan şi am rămas pe Dan și pe Micul. Dici Arbănaşul, apucîndu-se, 
carei scriu mai sus, dici Arbănașul nu s-au lăsat, ci iar au mersu la 
judecată, ci ne-au rămas pe noi de bani, să-i plătim. Dici noi n-am 
avutu cu ce plăti, ci am vîndut ocina aceasta care iaste scrisă mai sus 
dereptu ughi 18. Şi am prinsu și datoria cea veache tot într-acei bani. 
Iar Arbănașul să fie volnic cu scrisoarea noastră să stăpînească moşia 
în pace, de acum cu feciorii i cu nepoți[i] lui” (pi XII, p. 105), sau: 
„Era un om căsătoriu, ce sădi vie și cu gard îngrădi pre ia și săpă în ia 
teasc şi zidi turn şi o tocmi lucrătorilor şi să duse departe. Deci cînd 
să apropie vreamea rodului, trimise slugile sale cătră lucrători să-i ia 
rodul ei” (NTB, Mt., 21, 33-34), „Era un om căsătoriu, care sădi vie 
şi cu gard îngrădi pre ea şi săpă în ea teasc și zidi turn și o deade pre 
ea lucrătorilor şi să duse departe. Iară cînd să apropie vreamea rodu- 
lui, trimise slugile sale cătră lucrători să-i ia rodul ei” (BB); „Şi viiarii 
prinsără slugile lui, deci pre unu-l bătură, iară pre altu-l omorîră, pre 
altul cu pietri-l ucisără” (NTB, Mt., 21, 35), „Şi viiarii, prinzînd slu- 
gile lui, pre unul bătură, iară pre altul omorîră, pre altul cu pietri îl 
uciseră” (BB); „Deci, cînd fu la războiu, el întiiu începu a fugi. De-acii 
îndărătnici pre toți a fugi” (Moxa, 63'/5-7). 


În multe dintre aceste situaţii se observă o oarecare imposibilitate de 
a spune cu certitudine că am avea a face exclusiv cu atributul 'tempo- 
ralitate, dar comunicarea funcționează. Atît timp cît contextul nu are 
nevoie de explicitarea spaţialităţii sau a temporalităţii, vorbitorul nu 
este nevoit — deci nici interesat — să focalizeze astfel discursul, sufici- 
entă fiind subînţelegerea prin experienţă a faptului că, oricum, totul se 
petrece în spaţiu și în timp, deopotrivă şi succesiv. 


4. Petrecîndu-se în spaţiu și în timp, procesele intră în variate relaţii 
care nu doar depășesc domeniul de origine al mijloacelor de exprima- 
re, dar şi noile limite. Deşi observă domeniile spaţial şi temporal în 
sine, ființa umană percepe cadrul spaţio-temporal mai degrabă ca pe 
un dat în care lucrurile și procesele există, se manifestă și devin ca ur- 
mare a unor relaţii de succesiune - eventual cu participarea anumitor 

agenți. De aceea, spațiul, timpul și relațiile de succesiune devin impli- 
cite, vorbitorul percepînd sau doar imaginînd relaţii de cauzalitate (din 
acest loc sau/şi moment, în relaţie cu cutare lucru sau proces, deci din 
această cauză), de finalitate (din acest loc sau/şi moment, din această 
cauză și în acest scop), concluzive (din acest loc sau/şi timp, din aceas- 
tă cauză şi în acest scop, așadar). 


Astfel se face că, după utilizarea conjuncţiei deaci cu valorile “de aici, 
din acest momentși “apoi, şi după ce vorbitorul începe a o utiliza ca 
formulă narativă servind relatării de evenimente petrecute succesiv și 
la intervale relativ scurte, el ajunge să o folosească spre a evidenția exis- 
tența (reală sau de el stabilită), între aceste procese sau evenimente, a 
unor relaţii cauzale, de finalitate și concluzive. Fiind intim legate de 
felul în care procesele realităţii se petrec, spațiul și timpul îşi vor mani- 
festa caracterul implicit, eliberînd relaţiile generate. În cele de mai jos 
spaţialitatea și mai ales temporalitatea ajung să devină nuanţe implici- 
te, ceea ce iese în evidenţă și se exprimă fiind cauza, scopul, consecinţa. 


4.1. Datorită plurivalenţelelor și a caracterului ei de cadru absolut, tem- 
poralitatea este implicată și solicitată pentru a exprima consecinţele și 
cauza acțiunii (post hoc, ergo propter hoc), în combinaţie cu scopul şi con- 
cluziile, eventual modalitatea de desfăşurare a temporalităţii şi a proce- 
sului, în general. Cazurile care se înşiră în continuare ilustrează apariția 
acestor valori: „el fugi, de-ș lăsă cununa muncitoriului și se călugări; 
deci dobindi împărăţiia de vec[i]” (moxa, 88'/8-9) “apoi, de aceea, în 
consecință”; „Şi de acii au chiemat acel oraşi Zoar” (Po, Gen., 19, 22) ‘din 
acel moment, apoi, de aceea;; „Iară să va fi mîncat de gadine, adevereadze 
aceaea, deci nu plătească” (po, Ex., 13, 22) ‘de aceea, în consecință”; „Iară 
ei mi-au dzis să postesc trei luni, să mă curățăsc de toată imăciunea şi, de- 
acii, să mă spodobască Svintului Botedz” (vs, 138, 2-3) apoi, de aceea, 
în consecință”; „de ce rogu-vă voi a lua hrană” (CB, FA, 27, 34), „deaci vă 
rog voi, luaţi-vă hrană” (CP), „derept aceaia, rog pre voi să luaţi bucate” 
(NTB), „Pentru aceaea, rog pre voi să luaţi de mincat” (BB) ‘apoi, de aceea, 
aşadar”; „de aci Pavel ieşi din mijlocul loru” (CB, FA, 17, 33). 


4.2. Exemplele următoare permit observarea evoluţiei şi a relaţiilor 
dintre straturile pe care conjuncţia deci le-a dobîndit de-a lungul tim- 
pului. Din acest motiv, nuanțele consecutivă, cauzală, finală şi con- 
cluzivă participă împreună, cu ponderi variabile în funcţie de nevoile 

comunicării, la a aduce din potenţă în act sau la a da diferite grade de 
pregnanţă acelora dintre ele de care comunicarea are nevoie într-un 
moment sau în altul. Fără ca forma care le vehicula să aparțină vreuneia 
dintre aceste valori, ele erau acomodate la conjuncția care încă își con- 
ţinea valorile etimologice: „Deaci mărturisescu voao întru zua de astăzi 
că” (CB, FA, 20, 26); „Deaci (...) nu fuiu protivnicu cereștiei vedeare” 
(CB, FA, 26, 19); „deci şi fără toată pîrîrea veniiu” (CB, FA, 10, 29), „deci 
fără de toată părearea” (cp); „Deaci eu giudecu se nu supărămu cei ce 
dintru limbi întorcu-se” (CB, FA, 15, 19); „deaci prevegheaţi” (CB, Cv, 
FA, 20, 31)"; „Deci i-am vîndut de [a] mea bunăvoia și cu ştirea tuturor 
vecinilor și de sus și de jos, să-i fie lui moșia și feciorilor și nep[o]ților 
şi strenepoților lui, să-i fie moşiia în vecia” (Df 100, 5-7); „Eu pre cîţ 
voiu iubi, mustru-i şi certu-i, deci răvneaşte şi te pocăiaşte” (BB, Apoca- 
lips., 3, 19); „Deci, vădzînd boiarinul nemutarea ei, îmvăţă de o dezvăs- 
cură pînă la brîu şi o bătură cu rane” (vs, 290, 29); „Deaci ceia ce şi-s 
de o laturi a opta spiță iertăm să fie nuntă” (Lucaci, 177, 9-10); „Deaci 
cîndu va fi unchiul mainte luoat nepoata şi va vrea nepotul de se ia 
muiare pre mătuşea ceaea de apoi ce va fi, prentru că e învăluit lucrul, 
iaste apărată nunta” (Lucaci, 170, 23-25); „Deci, lepădind toată răuta- 
tea şi tot vicleşugul şi fățărniciile și zavistiile și toate muzaviriile” (BB, 
1Petru, 2, 1); „Deci, neîndoite fiind aceastea, cuvine-se voi să fiţ așăzaţi 
şi nemică cu obrăznicie să nu faceţ” (BB, FA, 19, 36); „Deaci, fraţii miei, 
încingeţi maţili cugetelor voastre” (cB, 1P, 1, 13)". 


5. În perioadele de transformare şi de evoluţie, sensurile, valorile şi nu- 
anţele coexistă și încă oferă modalități sincretice de expresie. Preţul 
acestor frumuseți caleidoscopic îmbinate este o oarecare plurivalență 
a sensurilor — care poate genera o nevoie presantă de contextualizare. 
Chiar dacă sensurile implicite se estompează, cele noi nu reușesc să le 
înlăture pe deplin pe cele pe a căror temelie se instituie şi din care își 
trag sevele. De aceea, multe dintre exemplele oferite nu doar prezintă 
urme ale valorilor sedimentate, ci reflectă, în fapt, procese evolutive de 
natură să caracterizeze relația limbă-gindire. 


Capacităţile şi necesităţile de exprimare în fac pe vorbitor să utilizeze 
limba ca pe un sistem economic — atribut derivat, dar inerent, al limbii. 
Totodată, aceasta funcționează astfel încît inferențele pe care gîndirea 
le extrage din dinamica proceselor realității pot conduce la a genera 

modalități de exprimare care, prin uzul la care este supusă o formă, de- 
termină capacităţile ei de exprimare în direcția dezvoltării unor valori 
potenţiale și a exprimării optime a unor conţinuturi de gîndire cog- 
nate, încă încapsulate simbiotic. Faptul se poate petrece indiferent de 
valorile etimologice ale respectivei forme. Pe măsură ce noile sensuri 
și valori se dezvoltă — ele exprimind modul în care se înţeleg, extrag 
şi conceptualizează din realitate anumite raporturi'” — devine tot mai 
dificilă gestionarea lor, nu atît datorită faptului că se hrănesc din același 
trunchi, cît datorită creşterii nevoilor de exprimare nuanțată şi precisă. 
Astfel se instituie concurenţa între respectivele sensuri şi valori, care, 
în chip firesc, duce la reculul procesului și la fixarea uneia dintre aces- 
tea, eventual la dezvoltarea de noi forme. 


Prețul exprimării concise, lipsite de echivoc, al vitezei de comunicare 
—, în care formele au valori uşor recognoscibile și clare —, îl constituie 
abandonarea valorilor intermediare, a straturilor din care sensul ultim 
provine și s-a nutrit, adică ruperea relaţiilor cu procesele intuitiv-cog- 
nitive ce au furnizat rezultatul. Povara volumului diacroniei este înlo- 
cuită cu uşurătatea suprafeţei sincroniei. 


În cazul discutat, un adverb aparţinînd spaţialității — împreună cu 
o prepoziţie — ajunge să exprime punctul spaţial de plecare al unei 
acțiuni. Întrucît acea acţiune se petrece nu doar în spaţiu, ci, în mod 
inerent, şi în timp, iar adverbul respectiv poate exprima temporalita- 
tea la fel de eficient, tendinţa vorbitorului de a profita de plurivalența 
formei va fi stimulată de suprapunerea spaţio-temporală - în realitate 
şi în concept. De aceea, el va folosi aceeași structură pentru a exprima 
sensul paralel: punctul de plecare în timp, al unei acțiuni. Sesizarea de 
către vorbitor a complexităţii realităţii şi exercițiul, în această direcţie, 
al formei vor duce la adaptarea acesteia în direcţia redării sensurilor 
afine sau conjuncte decoperite, întrucît, în gîndire, pe valoarea spaţio- 
temporală se grefează nuanţe ce trimit către cauză, scop, consecinţă, 
concluzie. Sensul cel mai sintetic, cel care le mistuie pe toate — conclu- 
zia —, ajunge a se impune, cu toate că înlăturarea sensurilor precedente 
(cauză, scop, consecință) conduce la dispariția humusului etimologic, 
ceea ce, practic, lasă forma fără rădăcini și în derivă. Ea va supraviețui, 
însă, întrucît vehiculează informaţia — oricît de săracă, de redusă ori 
exclusivă — pe care vorbitorul o are de transmis. 

6. Cazurile anterior menţionate ilustrează o perioadă a vechii române 
literare, în care efectele evoluţiei încă nu înlăturaseră datul originar; 
forma, sensul și relaţiile conviețuiau în modalităţi reciproc acomodate, 
dînd profunzime şi farmec limbii, punînd în act capacităţile prin care 
aceasta rafina procurînd înțelegere și cunoaştere. 


În general, în procesul de apariţie, formare şi funcționare a unei struc- 
turi se petrece acest fapt: ea apare, cunoaște uzul primar, este selectată, 
se dezvoltă încărcîndu-se și acumulînd felurite conţinuturi și abilități, 
ceea ce-i poate spori valoarea de întrebuințare, și evoluează în virtutea 
potenţialului ei şi a solicitărilor întrebuinţării ei. 


Exerciţiul dat de uzul intens, însă, face ca sistemul care o utilizează să 
se perfecționeze în direcția observării, decelării, operării distincțiilor şi 
nuanţărilor, în consecinţă acutizindu-se nevoia tratării tot mai nuanţate 
a realității. Este momentul în care uzul solicită specializarea structuri- 
lor, implicîndu-le în contexte preferenţiale, care vor selecta (cu precă- 
dere) un sens — despovărare ce direcționează uzul structurilor. 


Cum se întîmplă adesea, și în acest caz, instaurarea concurenţei dintre 
sensuri a condus la trecerea de la o formă deţinătoare de sens(uri) la 
un sens deținător al unei forme. Cu toate că trecerea în penumbră a 
temeliei pe care era clădită forma - cea conferită de ascendenţa etimo- 
logică —, adică întreruperea relaţiei dintre origine și formă, are drept 
consecinţă directă şi de neînlăturat instrumentalizarea şi specializa- 
rea formei (prin îngustare, pierdere și eliminare), pentru utilizatorul 
structurii, o astfel de segregare a instrumentului este consecventă des- 
compunerii analitice a realităţii complexe şi vehiculării ca atare a re- 
spectivelor cunoştinţe și perspective. 


Modalitatea aceasta aminteşte de chipul în care se pregăteşte refolosi- 
rea materialului genetic parental care în urma întîmplărilor vieții con- 
crete și particulare a părintelui a acumulat mărci epigenetice. Intrînd 
în funcţiune anumite mecanisme biologice, acestea „şterg” respective- 
le mărci și reprogramează materialul genetic pentru o nouă viață, una 
proprie viitorului organism. Procesul, însă, nu reuşeşte mereu — poate 
niciodată — să ajungă la perfecțiune, nici în ceea ce priveşte totalitatea 
materialului genetic, nici în ceea ce priveşte acurateţea eliminării totale 
a mărcilor unui anumit segment de ADN. 

În felul acesta, adesea, viitorul trainic se construieşte pe un palimpsest, 
fapt care — dincolo de continuitatea pe care procesul, organismul și 
cultura o mărturisesc implicit — nu face decit să ateste felul în care se 


clădeşte și funcționează materia biologică, precum și similaritatea chi- 
pului luat de produsele acesteia. 


Note | 


! Redarea grafică a secvenţei respectă întru totul lecţiu- 
nile şi opţiunile de transcriere ale autorilor edițiilor uti- 
lizate. În fapt, avem a face cu o prepoziţie (de) urmată de 
un adverb (ici, aci, ci). Cum se va vedea, uneori ar fi fost 
mai potrivit să se transcrie de (a)ci, d-ici, spre a nu crea 
confuzii şi, mai ales, spre a evidenția faptul că avem a face 
cu o secvență compusă. 

? Toate exemplele din această clasă arată că timpul este văzut 
ca dominant, spaţiul subordonindu-i-se şi împrumutînd de 
la acela caracterul ireversibil, o eventuală revenire în spaţiu 
— întrucît se petrece în curgerea ireversibilă a timpului — re- 
prezentînd o altă stare, iar nu revenirea la o stare anterioară, 
de unde și dobîndirea ireversibilităţii de către spațiu. 

3Unde prima secvenţă are valoare spaţială, cealaltă tem- 
porală, ambele în aceeași frază. 

+ Probabil că, în acest caz, secvenţa care ne interesea- 
ză trebuia redată de către editori prin d-ici, modalitatea 
aceasta fiind nu doar singura potrivită, ci şi una care nu ar 
fi fost de ceva împiedicată. 

sÎn ultimul exemplu, valoarea modală astfel, “în felul 
acesta cunoaște infiltrația unei nuanţe concluzive, dar 
fără pierderea sensului temporal. 

“În Cv şi CP deaci, în NTB și BB „pentru aceaea”. 

7 În cP apare deci, iar în cv deaci. „Unde, craiu Agrippo, 
nu fuiu neîngăduitoriu arătării cereşti” (NTB), „Pentru 
aceaea, împărate Agrippo, nu m-am făcut neascultatoriu 
cereştii vederi” (BB). 

SÎn NTB „Derept aceaia, fără îndoire veniiu', în BB „Pentru 
aceaea şi fără price am venit”. 

“În NTB „derept aceaia”, în BB „pentru aceaea”. 

19 La Coresi apare derept aceia. în NTB „derept aceaea”, în 
BB „pentru aceaea'. 

1 În NTB și BB pentr-aceaia. 

12 Tot aici se află principalul motiv pentru care, în textele 
paralele, apar forme de exprimare cu iară, cînd, care, in- 
troducînd construcţii gerunziale cu valori circumstanţia- 
le (temporale, spaţiale, cauzale, consecutive, concluzive). 

AI = Apostolul lorga, în Nicolae Iorga, Câteva documente de cea mai veche limbă româneas- 
că. (Sec. al XV-lea şi al XVI-lea), în AA XXVIII (1905-1906), p. 99-115 (text editat în CB). 
BB = Biblia 1688, (ediţie întocmită de V. Arvinte, I. Caproşu, Al. Gafton, Laura Manea, 
N.A. Ursu), 2. vol., Iaşi, 2001, 2002. 

cB = Codicele Bratul, (ediţie de text de Al. Gafton), Iași, 2003. 

cp = Texte de limbă din secolul XVI reproduse în facsimile îngrijite de I. Bianu, membru 
al Academiei Române. IV. Lucrul Apostolesc. Apostolul tipărit de diaconul Coresi la Braşov 
în anul 1563, Bucureşti, 1930 (ediţie parţială în cB). 

cv = Codicele Voroneţean, (ediţie critică, studiu filologic şi studiu lingvistic de Mariana 
Costinescu), București, 1981. 

DÎ = Documente şi însemnări româneşti din secolul al XVI-lea, (text stabilit şi indici de Gh. 
Chivu, M. Georgescu, M. Ioniță, Al. Mareş, Alexandra Roman-Moraru), Editura Acade- 
miei, București, 1979. 

LEGI Mold. = Carte romînească de învățătură 1646, (ediţie critică, coord. Andrei Rădu- 
lescu), Bucureşti, 1961. 

MOXA = Mihail Moxa, Cronica universală, (ediţie critică însoţită de izvoare, studiu intro- 
ductiv, note și indici de G. Mihăilă), Bucureşti, 1989. 

NTB = Noul Testament (tipărit pentru prima dată în limba română la 1648 de către Simi- 
on Ştefan, mitropolitul Transilvaniei, reeditat după 350 de ani cu binecuvîntarea înalt 
prea sfințitului Andrei, arhiepiscopul Alba Iuliei), Alba Iulia, 1998. 

Pro = Palia de la Orăştie (1582), vol. | Textul (ediţie de Ioan Caproșu, Vasile Arvinte și 
Alexandru Gafton, indice de Sorin Guia), Iaşi, 2005. 


vs = Dosoftei, Viaţa și petreacerea svinţilor, laşi, 1682-1686. 

Publicaţii recente: Cuvintele, 
încotro? Lingvistică pentru toate 
televiziunile (Polirom, 2017), Spaţii 
pragmatico-discursive (Casa Cărţii 
de Ştiinţă, Cluj-Napoca, 2017). 
Asociaţia Studenților Jurnalişti 
din laşi i-a închinat volumul 
aniversar Împotriva derivei 
(Adenium, laşi, 2017). 


PORNIM, curajos, de la utilizarea cuvântului 
faţă cu sensul de „culoare”, prezent în Pravila 
Moldovei din vremea lui Vasile Lupu („Vin lim- 
pede și frumos la față”), dar și într-un vers din 
Scrisoarea IV a lui Eminescu, „Roze roşie de 
Şiraz şi liane-n fel de fețe”, vers comentat de 
Alex. Ștefănescu (/literaturadeazi.ro/). Dar, 
ca să nu se creadă că moldovenizăm, iată-l 
şi pe Odobescu: „Arendăşoaice gătite și îm- 
podobite cu toate feţele curcubeului” (după 
Dicţionarul limbii române al Academiei, în 
continuare: DA). Imediat, dezvoltând suges- 
tia din titlu, trimitem la expresia a schimba 
(sau a face) feţe-fețe „a se făstici, schimbându-și 
culoarea obrajilor”, cu trimitere, în DA, la 
Creangă: „Ivan, atunci, lasă capul în jos şi, 
tăcând, începe să facă feţe, feţe”. Tezaurul 
Academiei cuprinde o comparaţie între ex- 
presia românească şi locuţiunea verbală din 
italiană „cambiar (sau mutar) facia”, cu acelaşi 
sens, ceea ce ar putea însemna ceva pentru 
semantica substantivului moștenit din latină. 


CURAJOS, deoarece, fireşte, nu eventuala fâs- 
ticeală a încurcăturii (încurcăturilor) deno- 
minative ne-a atras, ci repetitivul fețe-fețe, 
ușor de recunoscut ca un colectiv promițător 
pentru a urma, pe diferite planuri și în diverse 
împrejurări, cursul schimbător al numelor de 
culori din românește. 


CUVINTE DEZVELITE EJ 


ŞI, IARĂȘI, am pornit și de la interesul hispanistului american Steven 
Dworkin, profesor la University of Michigan, pentru numele de culori 
în limbile romanice (şi deosebita sa competenţă în materie) ce a făcut 
obiectul unei pasionante conferinţe, „Les noms des couleurs”, prezen- 
tate anii trecuţi la Iași. Tema a devenit o incursiune de virtuozitate în 
istoria vocabularului limbii latine și al limbilor romanice, aducătoare 
aminte de cele mai frumoase cursuri din anii studenţiei, de acum şase 
decenii, de „lingvistică romanică” sau de „lingvistică indo-europeană”. 
Acum, vrem s-o facem să devină ca atare chiar pentru cel ce nu are de 
ce să-şi aducă aminte de evenimentul pomenit. Recurgând, frecvent, 
pentru documentarea cu privire la ceea ce nu ne aducem aminte, la 
informaţii ori sugestii cuprinse în DA. 


NIGER ŞI VIRIDIS au fost punctul de plecare al analizei, ca reprezen- 
tante ale grupului de nume de culori din latină păstrate în toate limbile 
romanice, cu raportare la situaţia în care există moșteniri singulare sau 
chiar modele primare îndoielnice; printre acestea din urmă, numele 
culorii „albastru”, pentru care corespondentele romanice fac deliciul 
specialistului, respectiv, pentru oricine, reflexe deosebit de interesante 
ca prilej de meditaţie, de care ne vom ocupa la locul cuvenit. În lim- 
ba română, „negrul” nu duce lipsă de sinonime de nuanţare, în variate 
limbaje și registre, recurgându-se, eventual, la diferite repere din me- 
diul înconjurător: lâna este laie (dacă nu-i bălaie!), o țesătură poate fi 
murie sau păcurie, iar îmbrăcămintea cernită, după cum cineva poate fi 
pământiu la faţă, dacă nu cenușiu etc. 


FOAIE VERDE? Spunând că ceva este „verde, putem da ușor impresia 
că abdicăm la o ieşire comodă. Când, într-o anchetă etnolingvistică, te 
arăţi interesat de nuanțele de culori din această familie urmărind fon- 
dul covorului de pe peretele din „casa cea mare” a gazdei, dar mai ales 
frunzele florilor și figurile de pe țesătură, vei înregistra termeni care 
nici prin minte nu-ți puteau trece. Dacă nu se distinge doar un verzui 
sau verzaliu, referentul comparaţiei a fost lesne ales, pentru precizie, 
din zona vegetalului: nuculiu (ca frunza nucului), curechiu (de la „cu- 
rechi”, numele moldovenesc şi ardelenesc al „verzei”), brădăciu, urzi- 
ciu, ierbiu sau prăzuliu. Nu trebuie să fii numaidecât ţesătoare ca să mai 
distingi și vreun burăticiu (ori brotăciu) sau vreun (necontaminat stilis- 
tic) fistichiu, dar o specialistă chiar empirică te poate uimi indicându-ţi 

și un vermuz, neologism reprezentând acomodarea fr. vert mousse, ver- 
dele de culoarea mușchiului de pe copaci („în verde, picuri oleacă de 


galben!”). 


VERZI. Circulaţia dolarilor i-a atras unității monetare emise de SUA, 
după culoarea bancnotelor, denumirea autohtonă de verzi, cu dezmier- 
dări argotice: „verzişori”, ba, făcând haz de necaz, chiar și „verdeață”, 
„salate” ori „zarzavat”. Ar fi de urmărit dacă denumirea persistă, deoa- 
rece americanii, pentru a îngreuna falsificarea, au purces la nuanţare 
cromatică; bibliografia ad-hoc ne pune la curent cu şansa unei vizu- 
alizări policolore: pe lângă bine-cunoscutul verde, la tipar se adaugă 
şi nuanţe de albastru şi portocaliu, de unde s-a ajuns, pentru banc- 
nota de 20 de dolari, pe românește, la numele de verzișori portocalii. 
Oare au devenit atenţi şi rușii? Căci şi la ei dolarii erau (ori mai sunt) 
supranumiţi zeleniie. Dar şi italienii le zic verdoni, iar englezii, ceva mai 
rezervat, Greenbacks, un anglicism (!) în uz curent şi la francezi, care 
practică şi traducerea billets verts! 


ÎNSAȚIETATE PRIMARĂ. Ca regulă, în special pentru substantive, omul 
naturii poate ignora termenul-noţiune, fiind preocupat de aspectele 
pentru el semnificative practic. Se ştie că laponii, de exemplu, au câteva 
zeci de nume pentru „zăpadă”, selectând trăsături: cea abia căzută, cea 
în care se scufundă (sau nu se scufundă) copita renului ori tălpile de la 
sanie, cea peste care s-a format o pojghiță moale, încât pot fi distinse 
urmele unor animale etc. Dar și locuitorii din Pirineii Centrali, după 
o descriere a lingvistului francez Jean Séguy, au nume diferite pentru 
aceeași plantă (medicinală) în funcție de faza de creștere a frunzelor, a 
înfloririi sau a coacerii fructelor. O excelentă zonă de aplicaţie sui-gene- 
ris şi în ceea ce priveşte recunoaşterea culorilor, ca pentru toți oamenii 
pământului de oriunde, şi pentru români. Reperele, după cum am vă- 
zut deja, sunt extrem de diverse. 


CALEIDOSCOP. lată numai câteva trimiteri la VEGETALE (rădăci- 
nă, frunze, fructe etc.): sfecliu (roşu), morcoviu, bostăniu(!), vișiniu, 
zmeuriu, cânepiu, muşchiu, liliachiu, tutuniu; la MATERII: cărămi- 
ziu, brumăriu, cenușiu, cafeniu; la ALIMENTE: undelemniu, untiu; la 
VIEŢUITOARE: stacojiu, purpuriu, şoreciu; la METALE: plumburiu, 
argintiu, auriu, arămiu; la ALTE NUME DE CULORI: albiu, gălbiu, 
negriciu, maroniu. Fireşte, la derivatele de la nume de fructe s-au adău- 

gat cele ce pornesc de la termeni împrumutaţi relativ recent: castaniu, 
persiciu, portocaliu, naramziu. Dar există şi sidefiu, porfiriu sau rubiniu, 
ca să nu ne mai referim și la presiunea sistemului popular, care, din 
kaki, duce la cachiu (cachie etc.). Iar clasa cu finala -iu a fost susţinută 
de turcisme cum sunt conabiu, ghiurghiuliu ori ghiviziu. Este uşor de 
constatat că nu ne-am referit la toate uneltele de derivare pentru nume 
de culori; unii din termenii de mai sus sunt dublaţi de variantele cu fi- 
nala -ui, de la albui şi gălbui, la verzui. După cum nu ne-am ocupat încă 
de familia terminologică pentru culoarea „albastru', căreia îi rezervăm 
o discuţie aparte. 


JOCUL ȘI GLUMA, pe grupe de interese: 1. Sinchiseala oamenilor (în 
special a femeilor!) pentru a numi culoarea tuturor înconjurătoare- 
lor este ironizată prin misterioasa referire la aceea a „vântului turbat”; 
2. O denumire sarcastică de culoare, dinspre locuitorii din Mihăilenii 
Bălţilor, a fost înregistrată de studentul Eugen Coșeriu, într-un glosar 
publicat, în 1940, într-o revistă ieșeană: „chelea cucoanii” numea cu- 
loarea ciorapilor, transparenţi, de damă! 3. Parcă sătul de monotonia 
folcloricei „frunză verde” de orice (chiar de „solz de peşte”, pentru a 
se potrivi, la rigoare, cu „sărut ochii cui citeşte”), Nichita Stănescu a 
inventat frunza verde... de albastru, ştiţi: „Frunză verde de albastru, mă 
doare un cal măiastru”, ca să încheie poezia aducând aminte de finala 
tradițională, cu încălecatul, pe care specialiştii, Hasdeu, de exemplu, o 
numesc novella a cavalo „povestire de-a-n-călarele”: „Şi-am cântat din 
coasta mea... pe o şa de cal măiastru, foaie verde de albastru”. 


REVENIND la seriozitătăţi, să atacăm, așadar, şi complexa problemă a 
albastrului. Dacă lat. niger şi viridis au descendenţi în toate limbile din 
familia romanicelor, întrebări serioase intervin în cazurile în care, de 
la o limbă la alta, nu sunt evidente „moștenirile” ori acestea se află sub 
semnul întrebării. De exemplu, denumirile pentru culoarea „albastru”, 
una pentru care, în latină, nu există un termen... standard, o dovadă 
fiind aceea că, individual sau grupat, limbile romanice cunosc rezol- 
vări denominative caracteristice. În franceză şi italiană, denumirea de 
bază este de origine germanică, bleu, respectiv blu (cf. engl. blue, germ. 
blau), spaniola şi portugheza folosesc un termen de origine arabă, azul, 
iar în română s-a păstrat un compus latinesc format cu albus, reflectat 
de albastru. 

CECITATE? Fără a intra în amănunte, răspunsul, de tatonare, dat de 
conferenţiarul invocat anterior la întrebarea privind cauzele absenței 
numite, acela că romanii nu ar fi avut un motiv să folosească un termen- 
noţiune din cauză că, în mediul lor natural, nu aveau repere de o astfel 
de culoare, este improbabil: ar trebui să admitem eventualul avantaj, pe 
terenul realiilor, al germanicilor, ori al arabilor. Oricum, drept contra- 
pondere la ipoteza de mai sus, de ce n-am reveni la întrebarea retorică 
pe care o formula un lingvist german: nu cumva romanii erau... orbi în 
materie de albastru? (K. E. Götz, Waren die Römer Blaublind?, 1908). 


MĂRTURIA ROMÂNEI. Pe baza unor cuvinte din limba română, desco- 
perim ușor urme de „albastru” în latină, măcar sub ipostaza de nuanţe, 
căci şi romanii vor fi fost tot atât de particularizanți referitor la culoarea 
materiilor precum sunt laponii când observă zăpada, pirineenii când 
evaluează plantele medicinale, ca să nu mai vorbim de români în ceea 
ce priveşte fețele „verdelui”, care au peste zece nume din acest spec- 
tru. Dacă la romani nu va fi fost frecventă o anumită culoare a ochilor, 
cea stimulatoare denominativ spre „albastru” (ca la „barbarii” nordici), 
iar apele mărilor înconjurătoare peninsulei nu vor fi stăruit în spectrul 
comparabil, tot rămâne un element de cadru natural omniprezent şi 
inevitabil, cerul, prezent în adjectivul caeruleum (iată un enunț de 
manual elementar de latină: „Caelum caeruleum est”); de altfel, după 
același tipar mental, românii din nordul țării identifică prin adj. ceru 
un albastru deschis. 


MIERIU („aliniat”, prin -iu, de la miéru) este astăzi un regionalism, în- 
registrat în DA cu sensul „de culoare albastră, ce variază între albastru 
deschis şi albastru închis, până la violet”. Este, prin mier, o moştenire din 
latină, dar merus înseamnă „pur, curat”. Dacă descendentul românesc a 
ajuns să numească culoarea „albastru”, atunci, după o sugestie etimolo- 
gică pe care i-o datorăm colegei Gabriela Haja, merus — „curat” latinesc a 
putut descrie, într-o oarecare sintagmă din latină, și un referent albastru- 
curat cum ar fi cerul... fără nori, a cărui culoare variază ca nuanţe. Într-o 
monografie a satului Răşinari (Sibiu), autorul, Victor Păcală, descria 
felul cum se obţin diferite culori vegetale, printre care „fața [culoarea] 
cerului sau mierie (vânăt), faţa nucului (brun)..” ş.a. Aşadar, mieriul este 
culoarea cerului; iată însă și alte aplicaţii: „ochi mierâi” (Cantemir), „apă 
merie” (la Brătescu-Voineșşti) etc., toate după DA. 

VÂNĂTUL mai este, în vorbirea populară, un nume curent pentru di- 
ferite nuanțe de „albastru” (până la violet). Şi acest cuvânt este (şi în 
italiană sau portugheză) moștenit din latină: venetus înseamnă „albas- 
tru, de culoarea mării”, iar dicționarele enciclopedice îl raportează la 
Veneţia. Câteva determinări: „curechi vânăt”, „stânjenei vineți”, ba şi 
(ce să-i faci?) „buze vinete”. De remarcat atracția culorii pentru cro- 
matica poetică, la Blaga: „Pe deal, într-o podgorie stropită vânăt, te-aş 
duce uneori să ne lovim de soare. Să ne întâmpine o piersică pe crean- 
gă, ca un păcat de aur, toamna, pe dogoare” (Andante). 


VINEȚIILE. La noi, numele statului-port este depistat în substantivul 
veneţie, cu semnificația generală de „tărâm îndepărtat”, ce s-a interferat 
cu derivate pe teren românesc ale adjectivului vânăt. Sensul de „firma- 
ment”, din versurile populare „Până-n sus la vânăție, La Sfânta Maică 
Marie”, rezultat prin extensie, reprezintă o hiperbolă. Pentru că, din 
amintiri despre peregrinările spre Veneţia și spre alte orașe europene, 
ale negustorilor sau ale participanţilor la diferite misiuni diplomatice, 
urmărind obținerea de ajutoare contra turcilor, după pătrunderea lor 
în Balcani (realități istorice transfigurate într-o tulburătoare proză a lui 
Vintilă Horia, Cavalerul resemnării), s-a închegat imaginea depărtărilor 
inaccesibile, a căror situare „geografică” se realizează, în basme, prin 
referenţiale numerice simbolice: „Peste nouă mări, nouă țări şi nouă 
vineții”. 


FEȚELE VÂNĂTULUI. Dacă Octavian Goga (în Cântece) trimite la 
sclipiri, probabil provocatoare, ale „ochilor vineţi” ai acelui „drac” 
pe nume „Aniţa cârcimărița”, altă trăire, în urma despărțirii, îi evocă 
aceeaşi culoare lui Eminescu; la întrebarea codrului (Unde li-i crăiasa 
oare?), în răspuns apare lumina tristeţii: „Pădure dragă,/ Ea nu vine, 
nu mai vine!/ Singuri, voi, stejari, rămâneţi/ De visaţi la ochii vineți,/ 
Ce luciră pentru mine/ Vara-ntreagă” (Freamăt de codru). 


COLORISTIC ÎN CRONOLOGIE. Ca o idee de interes tematic ne apare 
faptul că, în materie de numirea banilor în românește, a banilor-mone- 
dă, fireşte, Hasdeu a remarcat fenomenul numit „numismatizare cro- 
matică”, reprezentantul marcant al sistemului respectiv fiind galbenul 
„moneda de aur” În aceeaşi ordine de reprezentări apar banul alb (în 
argoul mai vechi: albișori şi albitură), „moneda de argint” sau (banii) 
roşii, numele celor de aramă, de mică valoare (vezi „banul roşu nu se 

pierde lesne”). Lexicalizarea şi expresivitatea au dus la distorsionări 
semantice: galbenii s-au... înroșit: astfel, celui unguresc i s-a mai zis „și 
galben roşu, fiindcă era de aur” (Iorga, Negoţul şi meșteșugurile în trecutul 
romănesc, 1906). lar bani albi au devenit oricare din cei puși deoparte, 
pentru zile... negre. 


MACULAREA. Fiindcă este vorba de feţele banilor, să vedem și ce este 
cu spălarea acestora, ca o noutate oricum. Contemporaneitatea a des- 
coperit o ciudată caracteristică a unor bani, aceea de a fi murdari, deci 
și mirositori: vezi engl. dirty money sau fr. argent sale, imagine preluată 
în toate limbile civilizate. Trimiterea este însă la mijloace necinstite de 
obţinere și manipulare a banilor, murdăria fiind expresia morală a ne- 
cinstei. Drept reflex, s-a ivit o subită preocupare pentru igienă și este- 
tică a celor implicaţi, care, pentru curăţire, recurg la spălături, operaţie 
numită în engleză money laundering, concept și terminologie cu mare 
forță de diseminare globală și ele; vezi fr. blanchiment d'argent şi rom. 
spălarea banilor (încadrarea legală: „criminalitate financiară”!). 


CONTRASTE. Se speră ajungerea la (şi se atinge) rezultatul firesc al 
operaţiei de îndepărtare a murdăriei și a mirosurilor, ca şi atunci când 
în joc este lenjeria banală. Există, de altfel, asocierea celor două noţiuni, 
eventual în legătură cu „albirea”; vezi, de exemplu, titlul unei lucrări a 
ziaristului francez J.-P. Thiollet, Beau linge & argent sale — Fraude fiscale 
internationale et blanchiment des capitaux (2002). Însă, dacă, în fond, 
este vorba de albire, nicio dificultate în a ajunge la însăși reevaluarea 
culorii banilor, contrastul de bază (antonimic şi etic) fiind reprezentat 
de negru. Deci, fără să ne modelăm raționamentul pe determinisme de 
tip teoria monadelor, trebuia să ne întâlnim, pentru aprecierea mira- 
colului eficienţei, cu black money, în legătură, fireşte, cu black market. 


ŞI LA NOI! Ne-am aliniat rapid, conform adevărului exprimat de 
formula „Words and Things”, la pulsaţii şi moravuri ale vieții econo- 
mice mondiale, iar mărturia o găsim în mass-media și în legislaţie. 
După Florica Dimitrescu, Dicţionar de cuvinte recente, sintagma bani 
spălați („bani obţinuţi pe căi ilicite investiţi în afaceri legale”) apare 
în presa românească chiar din 1991; după aceea, atestările abundă în 
construcții și din perspective de tipul tuturor celor la care ne-am refe- 
rit anterior (spicuim): „Soţ şi soție din Alba, arestați pentru evaziune 
fiscală şi spălare de bani” (/ziarulunirea.ro/); „Spălarea banilor prin 

intermediul tranzacţiilor cu numerar” (/onpcsb.ro/); „Elveţia a luat 
urma «banilor negri». 200 mil. dolari care urmau să fie folosiți pentru 
mită, blocaţi în conturi” (/incont. ro/); „Banii negri ai Bisericii mili- 
ardare, ascunși în sutane!” (/morometia.ro/). Ideea de contrast cro- 
matic atrage: „Ce înseamnă spălarea de bani! Cum se <albesc» banii 
negri în 3 etape” (/antena3.ro/); „poliţiştii, hotărâți să-i prindă pe pa- 
tronii care fac bani negri din franzelă albă” (stirileprotv.ro), chiar ca joc 
facil de cuvinte: „Manevra lui T. e tonomatul roz de supt bani negri de 
la pacienţii «judeţeanului»” (/specialarad.ro/). 


AŞADAR, ŞI MIROASE! Sigur, paralel, suntem nevoiţi să contrazicem 
pretenţia înțelepciunii expresiei imperiale latinești (Vespasian) con- 
form căreia banii nu ar avea miros: „Pecunia non olet!” Însă formu- 
la care se traduce în românește prin „spălarea banilor” nu acoperă o 
nuanță semnificativă din mersul operaţiei respective; engl. (to) laun- 
der are ca prim sens „a spăla și a călca cu fierul” (imbrăcăminte, len- 
jerie, textile), deci money laundering ar presupune o igienizare vigu- 
roasă şi complexă. Eliminarea murdăriei implică şi înmiresmare; deși 
dicționarele consideră că verbul din engleză are la bază lat. lavanda, 
ne-am putea gândi și la it. lavanda, ce denumește apa de toaletă extrasă 
din tulpina şi frunzele plantei purtând același nume. 


ASTA, ca să-i putem mulțumi pe toți! 

1. Evaluarea limbajului 
în istoria filosofiei 


Asimilând temeinic informaţiile din primul 
capitol (intitulat Problema limbajului în istoria 
filosofiei) al celui dintâi volum (Limbajul) din 
trilogia lui Ernst Cassirer, Filosofia formelor 
simbolice (cf. Cassirer 2008: 65-135), gândi- 
torul american (de orientare fenomenologi- 
că) Wilbur Marshall Urban se arată interesat 
(în cartea sa masivă din 1939, Language and 
Reality) mai cu seamă de momentele de cri- 
ză ale culturii europene occidentale, adică de 
acele adevărate puncte de cotitură în ceea ce 
priveşte reflecţiile asupra limbajului’. El rele- 
vă faptul că în istoria gândirii există atât peri- 
oade de prețuire a limbajului (high evaluations 
of language), cât şi faze de dispreţuire a aces- 
tuia (low evaluations of language). 


Urban distinge cinci momente culturale criti- 
ce marcate de felul depreciativ în care ajunge 
să fie evaluat limbajul: „(a) perioada sofiş- 
tilor şi a scepticilor greci [din Antichitate]; 
(b) scolastica Evului Mediu târziu; (c) epis- 
temologii secolului al XVIII-lea; (d) reacția 
idealistă din cursul secolului al XIX-lea și, în 
cele din urmă, (e) aceste prime decenii ale se- 

colului al XX-lea, când sunt resimţite din plin efectele naturalismului 
evoluționist generat de epoca darwinistă””. 


De altfel, titlurile scurtelor secţiuni în care Urban tratează aceste epoci 
de criză sunt şi mai explicite, ajutându-ne să ne construim o imagine de 
ansamblu mai coerentă: (1) Scepticismul sofistic și reafirmarea cuvântu- 
lui; (2) Nominalismul şi reacţia realistă; (3) Empirismul și reacția trans- 
cendentală; (4) Von Humboldt și Hegel: filosofia idealistă a limbajului; 
(5) De la Hegel la Darwin (Urban 1939: 23-31). 


Este cert că preocupările referitoare la limbaj s-au adâncit, cu fiecare 
moment de cotitură, prin acest conflict dintre atitudinile de prețuire şi, 
respectiv, de disprețuire. Dar, indiferent că vorbim de o evaluare ridi- 
cată sau de una scăzută a limbajului, indiferent că avem în vedere miş- 
carea raționalistă sau cea empiristă, se pleacă întotdeauna de la relația 
inseparabilă dintre problema cunoaşterii şi problema limbajului: „Pentru 
sofist, nu mai puţin decât pentru Platon și Aristotel, pentru Locke, nu 
mai puţin decât pentru Descartes și Leibniz, pentru naturalismul evo- 
luţionist, nu mai puțin decât pentru idealismul lui von Humboldt şi 
Hegel — aceasta este supoziţia care creează problema limbajului pentru 
filosof şi în acest punct, acum şi întotdeauna, se nasc problemele filo- 


sofiei limbajului”. 


Înainte de a-l părăsi pe W. M. Urban, să mai notăm ce anume constata 
acest filosof ca fiind caracteristic pentru situaţia culturală a anilor '30 
din secolul al XX-lea. După părerea sa, problemele de filosofie a limba- 
jului luaseră o nouă turnură datorită: 


(a) perspectivei pur naturaliste asupra limbajului, apărută ca o conse- 
cinţă a aplicării principiilor darwiniste la toate formele de cultură; și 


(B) distanţei tot mai mari dintre limbajul natural și simbolurile tehni- 
ce, non-lingvistice, ale științei, ca urmare a influenţei fizicii moderne 
(şi, de aici, dificultatea de a reda semnificaţiile acelor simboluri în lim- 
bajul obișnuit) (Urban 1939: 33). 


Fiindcă mă interesează aici mai ales primul aspect, mă opresc doar la 
un citat legat de acesta: „Trecerea de la Hegel la Darwin, care [...] a 
schimbat fața studiilor lingvistice din secolul al XIX-lea, a avut ca re- 
zultat tendinţa nu doar de a explica, ci și de a evalua limbajul în termeni 

strict naturaliști și biologici. Limbajul nostru a devenit astfel «țipetele 
din pădure corupte şi complicate de maimuțţele antropoide» şi s-a pus 
foarte firesc întrebarea cum de a putut ajunge o atare simplă extensie 
a funcțiunii umane de producere a uneltelor, acest simplu organ de 
adaptare la mediu [...], un vehicul pentru călătoria prin cele mai înalte, 
cele mai adânci şi mai multiple [dimensiuni] ale întregii lumi!”*. 


2. Intuiţionism vs empirism în lingvistică 


Cu câţiva ani în urmă, un discipol direct al lui Eugeniu Coșeriu, pro- 
fesorul Johannes Kabatek (predând actualmente la Universitatea din 
Zürich), a reevaluat într-un articol (scris în limba spaniolă: Intuiciân y 
empirismo; vezi Kabatek 2012: 99-115) situaţia din lingvistica moder- 
nă, constatând că există doi mari poli în jurul cărora gravitează teoriile 
lingvistice în prezent: intuiţia (sp. intuición) şi empirismul (sp. empiris- 
mo). După ce arată că metodele noului empirism lingvistic — în pofida 
desfăşurării de forțe şi de fonduri impresionante în câmpul cercetării“ 
— nu conduc la un progres semnificativ în ceea ce priveşte cunoașterea 
mecanismelor prin care funcționează limbajul, Kabatek demonstrează 
(cu argumente preponderent coşeriene) că ideea unei lingvistici con- 
struite pe o bază pur empirică, fără intuiţie, este o iluzie. Lingvistica 
este o ştiinţă hermeneutică, de aceea ea trebuie să pună intuiţia ome- 
nească la baza oricărei investigaţii“. 


Se cuvine să notăm — fie și în treacăt — că specialistul german vorbeşte 
despre cele două direcţii din lingvistica de astăzi fără să facă, mai întâi, 
o (succintă măcar) prezentare a vechilor tendinţe din istoria filosofiei 
limbajului (cum a procedat Urban, vezi supra). El se va fi gândit, proba- 
bil, că evoluţia acestor concepţii (care, prin denumire, trimit neîndo- 
ielnic la filosofie) este deja bine cunoscută cititorilor. 


Kabatek sintetizează particularitățile celor două mari curente într-un 
tabel. Pentru a oferi mai multe informaţii despre distincția de mai sus, 
am decis să extrag din tabel particularitățile respective și să le prezint 
„discursiv” în cele ce urmează. 


(1) Pentru EMPIRIȘTI „(i) Limbajul este un fenomen care trebuie stu- 
diat empiric (şi numai empiric). Noile metodologii permit în sfârșit şi 

studierea proceselor cognitive”; „(ii) Lingvistica trebuie să fie o ştiinţă 
exactă asemeni celorlalte. Este momentul să se aplice și în lingvisti- 
că standardele metodologice corespunzătoare”; „(iii) Fiinţele umane 
sunt doar animale cu un sistem cognitiv foarte dezvoltat, dar care, în 
principiu, nu este diferit de cel al celorlalte primate. Trebuie să îngro- 
păm o dată pentru totdeauna mitul care ne face să credem că suntem 
ceva cu totul extraordinar”. 


(2) Pentru INTUIȚIONIŞTI (în paralel) „(i) Limbajul se manifestă în 
mod empiric ca un ergon, dar, în mare parte, nu este imediat observabil 
- în pofida noilor tehnologii”; „(ii) Lingvistica este o ştiinţă hermene- 
utică. Nu poate și nici nu trebuie să renunţe la intuiţia umană ca bază a 
oricărei investigaţii”; „(iii) Noi, ființele umane, suntem diferite de ori- 
ce alt animal; limbajul omenesc este esențialmente diferit de sistemele 
semiotice ale celorlalte specii”*. 


Cele două mari orientări, fie că este vorba de (a) prețuirea limbaju- 
lui vs (b) dispreţuirea limbajului, fie că este vorba de (ai) intuiție vs 
(bi) empirism, par nişte tendinţe/curente sau concepţii ireconciliabile. 
Lucrurile nu trebuie să stea chiar așa. L-aş menţiona, de exemplu, cel 
puţin, pe marele filosof american John Dewey, care — graţie şi evoluţiei 
sale intelectuale, pesemne — dă impresia că împacă, în filosofia sa, cele 
două direcții contrarii (însă de această chestiune m-am ocupat în altă 
parte”, așa că nu voi relua discuţia aici). 


3. Idealism şi realism lingvistic 


Eugeniu Coșeriu a susținut, cu diverse ocazii, că idealismul (lingvistic) 
este orientarea cea mai potrivită pentru cei care se ocupă de proble- 
mele limbajului: „Da, idealismul lingvistic, care pentru mine este nu 
idealism, ci este realism lingvistic, cum a spus apoi domnul Copceag 
într-un articol” (Coşeriu 1996: 10)". Deși tributar, în mare măsură, 
idealismului (ca viziune filosofică îndeosebi)!!, Coșeriu a acceptat ca 
doctrina sa lingvistică să fie caracterizată prin sintagma „realism ling- 
vistic”, deoarece (după cum o declara frecvent) iși construise teoria 
într-un mod coerent și unitar pornind întotdeauna de la realitatea lim- 
bajului”” şi criticându-i pe cei care procedaseră invers, adică printr-un 
„veritabil transitus ab intellectu ad rem” (Coşeriu 1997: 15)%5. 

De altminteri, să remarcăm că aceste două concepte (orientări) — 
«idealismul» şi «realismul» - nu sunt antagonice nici în filosofia ca 
atare, odată ce sunt înţelese corespunzător. În acest sens, este bine să 
luăm seama la ceea ce observa (pe la începutul secolului al XX-lea) 
José Ortega y Gasset, un gânditor agreat și de Coșeriu: „Dar cuvântul 
idealism suferă şi el false interpretări: de obicei, [se consideră că] idea- 
list este acela care, în fața uzanțelor practice ale vieţii, se comportă cu 
nu ştiu ce stupidă imprecizie şi cecitate, este cel care încearcă să intro- 
ducă în climatul ambient proiecte adecvate altor clime, cel care umblă 
adormit prin lume. I se mai spune și romantic şi visător. Eu unul i-aş 
zice imbecil. Istoric vorbind, cuvântul idee vine de la Platon. Și Platon a 
numit idei conceptele matematice. Și le-a numit astfel simplu și exclu- 
siv pentru că sunt nişte instrumente mentale ce slujesc la construirea 
lucrurilor concrete. Fără numere, fără plus şi minus, care sunt idei, ace- 
le presupuse realităţi sensibile pe care le numim lucruri n-ar exista pen- 
tru noi. Așa încât pentru o idee este esenţială aplicarea ei la concret, 
aptitudinea ei de a fi realizată. Adevăratul idealist nu copiază, aşadar, 
nebulozităţile naive care-i trec prin creier, ci se cufundă cu fervoare în 
haosul presupuselor realități și caută în ele un principiu de orientare 
pentru a le domina, pentru a pune cu toată puterea stăpânire pe res, 
pe lucruri, care îi sunt unica preocupare și unica muză. Idealismul ar 
trebui să se numească la drept vorbind realism” (Ortega y Gasset 2000: 


90-91). 


Note | ' Numai comparând cele două lucrări se poate vedea cât 
de mult îi este îndatorat (pentru secvenţa de început a 
cărţii sale) W. M. Urban lui Ernst Cassirer. Altminteri, 
Urban (1939: 24) trimite într-o notă de subsol la cartea 
lui Cassirer (vol. 1), precizând că, la acel moment, chiar 
dacă era mai mult o schiţă, contribuţia filosofului german 
neokantian era cea mai bună istorie a filosofiei limbajului. 
? În original: „(a) The period of the Greek sophists and 
sceptics; (b) the latter part of mediaeval scholasticism; 
(c) the epistemologists of the eighteenth century; 
(d) the idealistic reaction in the course of the ninete- 
enth century, and finally (e) these early decades of the 
twentieth century when the full effects of the Darwinian 
epoch of evolutionary naturalism are being felt” (Urban 
1939: 22). Traducerea românească a citatelor reproduse 
în acest articol îmi aparține. 

3În original: „For the Sophist, no less than for Plato and Aristotle, for Locke no less than 
for Descartes and Leibniz, for evolutionary naturalism no less than for the idealism of 
von Humboldt and Hegel — it is this assumption which creates the problem of language 
for the philosopher, and it is at this point, now as always, that the problems of the philo- 
sophy oflanguage arise” (Urban 1939: 32). 

În original: „The step from Hegel to Darwin, which [...] changed the face of linguistic 
studies in the nineteenth century, eventuated in a tendency not only to explain but to 
evaluate language in purely biological and naturalistic terms. Our language became «the 
cries of the forest corrupted and complicated by anthropoid apes», and the question 
was very properly asked how such a mere extension of the tool-making function of man, 
this mere organ of adaptation to environment [...], a vehicle for travelling through the 
highest and deepest and the manifold of the entire world!” (Urban 1939: 33). 

5 Sunt trecute în revistă metode și tehnici precum magnetoencefalografia, crearea imaginii 
funcționale prin rezonanță magnetică etc., toate necesitând o aparatură extrem de sofisti- 
cată şi de costisitoare. 

“Cred că merită să redau aici o constatare a lui Eugeniu Coșeriu, datând încă din 1958, pe 
care o găsim într-o notă de subsol din cartea sa de referință Sincronie, diacronie şi istorie: 
„În lingvistică se observă adesea tendinţa de a căuta «principiile» în ştiinţele naturale și 
matematice (care sunt științe cu caracter cu totul diferit), sau chiar în unele discipline cu 
fundament îndoielnic, cum sunt sociologia și psihologia. Şi sunt unii care cred că tehnici 
în întregime mecanice, precum cibernetica sau statistica, ne-ar putea oferi soluţia pentru 
anumite probleme teoretice, adică raționale. În schimb, se neglijează adesea asemănarea 
intimă care există între problemele lingvisticii și acelea ale celorlalte ştiinţe umaniste; și 
mulţi lingviști, râvnind la o autonomie improprie, privesc cu neîncredere filosofia, care 
este ştiinţa însăşi a principiilor. Datorită acestei stări de dependenţă inoportună, pe de o 
parte, de lamentabilă izolare, pe de altă parte, în lingvistică continuă să se pună, ca «ac- 
tuale», probleme vechi, rezolvate deja de multă vreme, sau eliminate ca inconsistente de 
către filosofie sau de către celelalte științe ale omului. Este pedeapsa pe care lingvistica 
o ispăşeşte pentru păcatul «misologismului» [= “ura faţă de argumente! — n.m., Cr.M.], 
păcat foarte grav după Platon, Phaidon, 89c-90” (Coșeriu 1997: 190, nota 63; ultima fra- 
ză, cea despre misologism, a fost adăugată ulterior, în ediţia a II-a a cărţii, cea din 1973). 
7 În original: „(i) El lenguaje es un fenómeno que hay que estudiar empíricamente 
(y solo empíricamente). Las nuevas metodologias permiten por fin estudiar también 
empíricamente los procesos cognitivos.”; „(ii) La lingüística debe ser una ciencia exac- 
ta como otras. Ya es hora de que se apliquen los estándares metodológicos correspon- 
dientes también en lingüística”; „(iii) Los seres humanos solo son animales con un 
sistema cognitivo altamente desarrollado pero en principio no diferente del de otros 
primates. Tenemos que enterrar una vez por todas el mito que nos hace creer que so- 
mos algo tan extraordinario” (Kabatek 2012: 101). 

sÎn original: „(i) El lenguaje se manifiesta empíricamente como ergon, pero en gran parte 
no es inmediatamente observable — a pesar de las nuevas tecnologias”; „(ii) La lingüís- 
tica es una ciencia hermenéutica. No puede ni debe prescindir de la intuición humana 
como base de cualquier investigación”; „(iii) Los seres humanos somos diferentes de 
cualquier otro animal; el lenguaje humano es esencialmente diferente de los sistemas 
semióticos de otras specias” (ibidem.). 

” Este vorba de teza mea de doctorat în filosofie (în curs de publicare), susținută în 2017, 
intitulată John Dewey și problema sensului. De la teoria investigaţiei la premisele unei herme- 
neutici integrale. 

10 Într-un articol omagial din 1981 (publicat în spaniolă), Dumitru Copceag propusese de- 
numirea de realism lingvistic pentru teoria lingvistică a lui Eugeniu Coşeriu (vezi Copceag 
2002: 100). 

1! Să consemnăm amănuntul că — parafrazând titlul unei celebre lucrări aparţinându-i 
lui Karl Vossler, Positivismus und Idealismus in der Sprachwissenschaft (publicată la Hei- 
delberg în 1904) — lingvistul K. Rogger a scris articolul Idealismus und Realismus in der 
Sprachwissenschaft (apărut în „Zeitschrift für romanische Philologie”, vol. 75, nr. 5-6, 
1959, p. 403-438). 

"2 Vezi, de pildă, cele spuse de Coșeriu în anii '60, când avea deja în proces de structu- 
rare „una teoria lingüística coherente y, al mismo tiempo, conforme al objeto lenguaje” 
(Coseriu 1967: 7). 

15 Idee afirmată şi astfel: „Aparentele conflicte dintre rațiune și realitate sunt întotdeauna 
conflicte ale raţiunii cu sine însăși, căci nu realitatea trebuie să se adapteze intelectului, ci 
viceversa” (Coşeriu 1997: 15). 

Klaas WILLEMS 
Filosofia limbajului 


1. Introducere 


Orice încercare de a oferi, în mod rezonabil, 
o privire de ansamblu cuprinzătoare asupra 
filosofiei limbajului (în continuare: FL) se 
confruntă cu problema că termenul nu se re- 
feră la o arie de cercetare bine definită și, cu 


atât mai puţin, la o disciplină unitară. Abia 


SE rele SEI adon jumătate a secolului al XVIII-lea 


Universitatea din Ghent, f f Do ay 
unde predă lingvistică termenul FL și echivalenții săi din alte limbi 
generală. Este preocupat şi-au câştigat o acceptare generală în sfera stu- 


de semantică şi de interfata djerii limbajului, însă rădăcinile FL pot fi des- 
sintaxa-semantica, de teoria it lt i ` t D a 
cazurilor, teoria si filosofa COPerite cu mult înainte. Desemnări precum 


limbajului, precumşide filosofie lingvistică, filosofie analitică şi filosofie 
istoria ştiinţelor limbajului. a lingvisticii fac trimitere, mai degrabă, la di- 
asta , amaaan ia Feb verse abordări din cadrul domeniului vast al 
cuprinde patru cărţi şi peste SN IE 
pa E icole şi Dude FL, decât să deosebească subdiscipline clar 
în diverse volume. Este, delimitate (TRABANT, ed. 1995). Prin urma- 


între altele, şi co-editor re, în acest articol voi distinge între o FL luată 
al prestigioasei reviste 


" 


„Historiographia Linguistica". 


în sens strict, o FL luată în sens larg și o FL 
întrebuințată în accepţia sa cea mai generală. 


Scopul articolului este acela de a explora FL și 


* Articolul profesorului Klaas Willems a fost publicat 
în anul 2012, cu titlul Philosophy of Language, în Bernd 
Kortmann (ed.), Theories and Methods in Linguistics, o 
lucrare care, la rândul ei, face parte din S. J. Schierholz 
& H. E. Wiegand (eds.), Wörterbücher zur Sprach- und 
Kommunikationswissenschaft, De Gruyter, Berlin/New 
York, vol. 11 (e-online). Prezenta traducere a fost efec- 
tuată de Cristinel Munteanu. 

numeroasele sale ramificații în cea mai succintă formă posibilă, dintr-o 
perspectivă istoriografică. Din lipsă de spaţiu, interesul se va îndrepta 
asupra celor mai importanţi savanţi occidentali, lăsând deoparte opera 
multora, care s-ar fi cuvenit şi ei să fie luaţi în discuţie într-o dare de 
seamă cuprinzătoare. 


2. Filosofia limbajului în sens strict 


FL în sens strict este investigația filosofică având ca ţintă esenţa limba- 
jului natural, rolul său în cogniția, comportamentul şi cultura omului, 
funcţiile sale vădite în felul în care fiinţele omeneşti interacționează 
unele cu altele și statutul său în raport cu realitatea. Istoriceşte vorbind, 
această înțelegere a FL derivă din Antichitatea Greacă și coincide cu 
începuturile studiului occidental al limbajului în general. În orice caz, 
este important să remarcăm că noțiunea modernă de «limbă» ca sis- 
tem abstract (adică în accepție saussuriană) le este necunoscută filoso- 
filor antici, ale căror interese gravitează în jurul “vorbirii, ca parole, în 
accepţia lui Saussure. 


2.1. Din Antichitate până în Evul Mediu 


Una dintre întrebările relevante ridicate de presocratici (HERACLIT, 
PARMENIDE, sofiștii, printre alții) este cea despre justețea enunţurilor 
şi a cuvintelor. O chestiune proeminentă este relaţia dintre vorbire/ 
limbă şi atotcuprinzătorul lógos, principiul fundamental care guver- 
nează universul, incluzând gândirea şi limbajul. Aici se găsesc rădăci- 
nile disputei legate de ‘originea limbajului” care străbate istoria FL din 
Antichitate până în secolul al XIX-lea. Cele două concepţii opuse, care 
au dominat discuţia timpurie, sunt desemnate prin termenii physei 
(limbajul a luat naștere ‘de la natură”) și thesei sau nómoi (limbajul este 
convenţional). Cu dialogul Cratylos al lui Platon, FL intră într-o nouă 
etapă. Se acordă atenţie chestiunilor empirice privitoare la forma ling- 
vistică şi la sens!, iar ipoteza că nu doar enunţurile, ci și cuvintele sunt 
adevărate sau false ajunge într-un punct mort, care va fi depășit, în cele 
din urmă, prin distincția făcută de Aristotel (în De interpretatione, de 
pildă) între sensul cuvintelor și adevărul (sau falsitatea) discursului 

(cf. CosERIU 2003; 2015, BORSCHE ET AL. 1995, DE RIJK 2002, DE 
CuyPERE/WILLEMS 2008). În perioada următoare, studiul empiric al 
limbajului (gramatica și stilistica, în special) se consolidează prin ope- 
ra stoicilor, a lui DIoNYSIUS THRAX, APOLLONIUS DYSCOLUS, VARRO 
şi a altora. 


Dezvoltarea lingvisticii din FL este tipică pentru tradiţia greco-roma- 
nă. O atare ordine nu este însă universală. În India, de exemplu, ling- 
vistica descriptivă s-a născut cu câteva secole înainte de Panini (sec. V 
î.Hr.) în vremuri anterioare apariţiei scrierii, şi abia câteva secole mai 
târziu a început tradiția indiană a FL. Întâmplător, această tradiție nu a 
exercitat vreo influență asupra tradiției greco-romane. Printre cele mai 
importante faze ale dezvoltării FL în Occident se numără scrierile lui 
AUGUSTIN şi ale scolasticilor din Evul Mediu. Contribuţia celor din 
urmă (ABELARD, THOMA D'AQUINO, THOMAS DIN ERFURT, WILLIAM 
OCKHAM, printre alții) este în mod particular semnificativă. Deşi, ju- 
decată după standardele moderne, opera lor este inegală, fiind puter- 
nic afectată de preocupări religioase, totuși discuţia scolastică despre 
universaliile din gândire şi limbaj (realism vs nominalism vs concep- 
tualism), modurile de semnificare (grammatica speculativa), logica 
şi, cel mai important lucru, teoria „supozițiilor” (bazată, inter alia, pe 
distincția dintre significatio, suppositio şi appellatio, cf. VERBURG 1998, 
PINBORG 1972) reflectă invariabil un mare interes pentru probleme- 
le sensului și ale conceptualizării. Din acel moment, sensul rămâne o 
chestiune-cheie în istoria FL. 


2.2. Secolele al XVII-lea și al XVIII-lea 


O schimbare decisivă s-a petrecut în secolul al XVII-lea ca urmare a 
controversei dintre empirişti ca F. BACON, BERKELEY și HUME şi raţi- 
onaliști ca DESCARTES și LEIBNIZ. Ambele tabere prezintă argumen- 
te care se adună într-o critică sistematică a limbajului (CLOEREN/ 
GRUNDER 1995). Deşi aceste argumente atestă importanţa atribuită 
limbajului natural în raport cu cogniția umană (care va deveni țelul ca- 
pital al unor filosofi din secolul al XVIII-lea, precum CONDILLAC și 
HERDER), limbajul nu se află la mare cinste în niciuna dintre teoriile 
cunoașterii. Limbajul este considerat mai curând o sursă a sofismelor 

şi a erorilor, împiedicând raționarea clară, neprejudiciată şi căutarea 
ştiinţifică a adevărului. Nutrită de viziunea empiristă influentă a lui 
Locke, potrivit căreia limbajul este, în mod primordial, instrument al 
comunicării, tradiția criticării limbajului pentru pretinsele sale defec- 
te va deveni un curent subteran infiltrat peste tot în FL, mai ales în 
mediul vorbitor de limbă engleză. Proiectul raţionalist al acelei cha- 
racteristica universalis, aşa cum a fost dezvoltat de LEIBNIZ, de pildă, 
reflectă credința că obiectele cogniției umane pot fi ordonate într-un 
mod universal, care omite trăsăturile semantice ale limbilor particu- 
lare. Oricum, cea mai importantă contribuţie a lui LEIBNIZ la FL se 
găseşte în răspunsul detaliat pe care el l-a dat celebrei cărți a lui Locke, 
Essay Concerning Human Understanding [Eseu asupra intelectului 
omenesc” ]. 


2.3. Secolul al XIX-lea: Wilhelm von Humboldt 


Separat de VICO, a cărui operă a rămas în mare măsură neremarcată 
în propria-i epocă, W. voN HUMBOLDT a fost un fruntaș al orientării 
care se opunea viziunii empiriste şi raționaliste conform căreia lim- 
bajul depinde de gândire (fie aceasta empirică sau înnăscută) și este 
doar un instrument adiţional de comunicare. Pentru HUMBOLDT, 
limbajul nu este altceva decât “organul'care modelează gândirea. El 
merge dincolo de observaţiile din lucrările lui HAMANN şi HERDER 
(cum este, de pildă, opera inspiratoare a celui din urmă, Abhandlung 
über den Ursprung der Sprache | „Tratat despre originea limbajului”]) 
şi consideră FL şi studierea limbajului în general ca parte a antro- 
pologiei culturale. Chiar dacă o atare viziune nu a avut ecou în vre- 
mea sa, ea se va dovedi un factor care va avea o contribuție majoră 
la dezvoltarea lingvisticii din secolul al XX-lea, îndeosebi prin opera 
lui Boas, SAPIR, BLOOMFIELD, COȘERIU şi — cu anumite rezerve — 
CHOMSKY. Scrierile întinse ale lui HUMBOLDT reprezintă, cu temei, 
realizarea de vârfa FL în sens strict. În acest scop, ele acoperă cel mai 
larg spectru de probleme de până acum, dintre care următoarele me- 
rită o menţiune specială: istoricitatea fundamentală a limbajului, a 
cărei existență adevărată se vădeşte în dialog; concepţia privind lim- 
bajul ca enérgeia, o activitate şi o formă de cunoaștere umană cu totul 
unică, şi rolul central al creativităţii lingvistice; varietatea esenţială în 

cadrul limbilor lumii, ce şi-a găsit expresia în teoria „formei interne” 
[innere Form”) a lui HUMBOLDT, şi viziunea conform căreia fiecare 
limbă trebuie să fie studiată asemeni unui individ cu un „Charakter” 
specific, ilustrând o „Weltansicht”; relaţia dintre substanţă și formă în 
limbaj, pe care HUMBOLDT o tratează în dreptul articulării”; credința 
că vorbitul unei limbi se sprijină simultan pe repetiţie și pe reînnoire; 
limbajul ca organism (în sens metaforic) structurat în mod sistematic 
și rolul întemeietor al analogiei; definiția semnului lingvistic în opo- 
ziţie cu simplele semne convenţionale, pe de o parte, și cu imaginile, 
pe de altă parte, ceea ce îi permite lui HUMBOLDT să justifice gama 
largă de funcţii pe care le pot avea cuvintele, inclusiv iconicitatea (cf. 
BORSCHE 1981, TRABANT 1986, Di CESARE 1998). HUMBOLDT nu 
doar că abordează istoria filosofiei (de ex., ARISTOTEL şi KANT), ci şi 
elaborează ideile sale pe baza cercetării empirice extinse a unei ple- 
tore de limbi și argumentează că acestea trebuie să fie analizate pen- 
tru meritul lor propriu. În fine, HUMBOLDT este amintit ocazional 
în conexiune cu teoria relativității lingvistice din secolul al XX-lea 
(WHORE), care susține că deprinderile lingvistice modelează înțele- 
gerea. În orice caz, pentru WHoRF limbajul se bazează pe „modele de 
referință” împărtășite şi, de vreme ce el nu este preocupat de limbajul 
văzut ca enérgeia şi condiţie a cogniţiei, contribuţiile celor doi savanţi 
la FL nu ar trebui amestecate. 


Răspândirea influenţei lui HUMBOLDT asupra FL a fost limitată 
multă vreme, în ciuda eforturilor anumitor interpreți din secolul al 
XIX-lea (de ex., STEINTHAL). Același lucru este valabil şi pentru cele 
câteva remarci, puternic idealiste, referitoare la limbaj şi semne for- 
mulate de HEGEL. FL lui SCHLEIERMACHER a avut mai mult succes, 
îndeosebi datorită faptului că a fost primită favorabil în rândul cer- 
cetătorilor care se îndeletniceau cu studiile literare (FRANK 2001). 
Autori precum MARTY şi WUNDT discută chestiuni de FL în spiritul 
paradigmei psihologice dominante din vremea lor. În ansamblu, cea 
de-a doua jumătate a secolului al XIX-lea se caracterizează printr-un 
declin treptat a FL în sens strict, aceasta cu atât mai mult cu cât stu- 
diul înfloritor al limbajului se desfăşoară în spiritul unui pozitivism 
gălăgios, pentru care stau mărturie lingvistica comparativ-istorică şi 
cea neogramatică. 

2.4. Secolul al XX-lea 


În secolul al XX-lea, o multitudine de dezvoltări contribuie la o ex- 
pansiune şi o diversificare semnificative în cadrul domeniului FL (cf. 
DASCAL ET AL. 1992-1996 pentru o serie de lucrări succinte despre 
subiecte și perspective variate). Cea mai evidentă dezvoltare este, ne- 
greşit, tendința înspre două concepţii diferite asupra FL, care devin 
din ce în ce mai separate una de alta, adică una continentală și o alta 
anglo-americană. 


Pe de o parte, chestiunile urmărite de FL în accepţie strictă conti- 
nuă să fie abordate de HUSSERL, HEIDEGGER, CASSIRER, CROCE, 
GADAMER, POS, MERLEAU-PONTY şi DERRIDA, printre alții. Opera 
lor — despre lipsa de sens a limbajului în societate, despre natura sim- 
bolică și semiotică a semnelor lingvistice, despre relația dintre limbaj 
și literatură, limbaj și cunoaștere, limbaj și ştiinţă etc. — este progresiv 
configurată de o înţelegere istorică a disciplinei însăși. Acest interes 
hrăneşte o conştientizare acută cu privire la locul FL în contextul ști- 
inţelor umaniste ca un întreg (cf. SCHMITTER 1987 şi urm.). Totuși, 
impactul acestei orientări în FL din secolul al XX-lea nu este uniform. 
CASSIRER (1994 [1923]) reprezintă o poziţie kantiană, idealistă, în 
care limbajul este abordat dintr-un punct de vedere ancorat în semi- 
otică şi antropologie culturală. Deși limbajul natural este privit doar 
ca una dintre multe alte „forme simbolice” prin care omul îşi creează 
şi structurează propriul univers (alături de mituri, arte, ştiinţe etc.), 
el se evidenţiază ca un pivot în modul în care exprimă sinteza dintre 
individual/ particular şi general. Din această perspectivă, sensurile și 
structurile lingvistice nu sunt un obstacol, ci, din contră, sunt chiar 
precondiţia de a face comunicabilă în oricare limbă orice experiență 
sau cogniție, și aceasta nu pentru că ar exista o realitate extralingvis- 
tică împărtășită, ci grație esenței limbii în sine. Invers, HEIDEGGER, 
GADAMER şi adepţii lor argumentează că limbajul este parte a onto- 
logiei și, prin urmare, este nesupus analizei obiective ori evaluării. 
Potrivit acestei viziuni, FL echivalează cel mai bine cu o înţelegere 
hermeneutică a ceea ce o limbă realizează prin actele de vorbire exe- 
cutate de vorbitorii săi (GADAMER 1960/1990). Discursul (vorbitul, 
ascultatul şi tăcutul) coincide finalmente cu modul de a fi al celor 
angajaţi în el, şi a înţelege ceea ce este într-adevăr limbajul presupu- 

ne conştientizarea intuitivă și comprehensiunea prezenţei sale ime- 
diate în discurs. Interesant este că, spre deosebire de HEIDEGGER și 
GADAMER, CASSIRER dovedește o cunoaștere aprofundată a desco- 
peririlor lingvisticii moderne (a structuralismului, în particular) pe 
care le integrează în observaţiile sale filosofice. În orice caz, toți trei 
menţin ideea că omul este în primul rând și fundamental o creatură 
vorbitoare şi numai secundar una rațională. 


Pe de altă parte, filosofi ca FREGE, RUSSELL și WITIGENSTEIN dau 
FL o nouă direcţie raportând-o la aplicarea logicii și a raţionării cri- 
tice. Această premisă este asumată, începând cu 1920, şi de membrii 
Cercului de la Viena (CARNAP, SCHLICK, WAISMANN, printre alții) 
care sunt fondatorii influentei teorii a cunoașterii cunoscută drept 
„pozitivismul/empirismul logic”. Chestiuni precum cele menţionate 
în paragraful precedent sunt considerate, în mare, rezultatul confuzi- 
ei conceptuale și/sau lingvistice. Metoda întrebuințată în investigaţi- 
ile lor anti-metafizice se sprijină pe tradiţia unei critici a limbajului. 
Sarcina principală a FL se schimbă, în consecinţă: sensurile expresiilor 
filosofice trebuie să fie clarificate prin analiză logică pentru a se deter- 
mina dacă o întrebare particulară vizează o problemă (filosofică) reală 
sau o pseudo-problemă. 


3. Filosofia limbajului într-un sens mai larg 
3.1. Cotitura lingvistică 


Această nouă focalizare asupra relaţiei dintre filosofie și limbaj, care 
va deveni cunoscută drept turnura lingvistică din filosofia secolului al 
XX-lea (RORTY, ed. 1997, PRecHTL 1999), pregăteşte terenul pentru 
o FL în sensul mai larg, precizat în introducere. În orice caz, la înce- 
put, nu aria obiectului cercetat este sensibil lărgită, cât concentrarea 
cercetării, care face dreptate adevărului că toată activitatea rațională 
este, într-un fel sau altul, mediată de limbaj. Viziunea filosofiei lingvis- 
tice este sprijinită de introducerea limbilor artificiale, logice în opera 
lui FREGE (cf. DUMMET 1981) şi RUSSELL & WHITEHEAD (Principia 
Mathematica). Scopul limbilor artificiale este acela de a furniza teme- 
iuri neechivoce pentru conceptele discursului ştiinţific (incluzând ma- 
tematica). În acest context, FREGE introduce distincţia dintre „sensul” 

unei expresii şi referinţa ei. Cea din urmă este definită ca o valoare de 
adevăr, și anume condiţiile care hotărăsc dacă obiectul la care se face 
referire este cel adevărat sau cel fals. O altă influență majoră este repre- 
zentată de noul stil de „a face filosofie” în Tractatus logico-philosophicus 
al lui WITTGENSTEIN, care exercită o mare înrâurire asupra generaţiilor 
ulterioare de filosofi nu doar din cauza observaţiei autorului, potrivit 
căreia toată filosofia trebuie să înceapă cu o critică a limbajului, ci şi 
datorită felului în care WITTGENSTEIN explorează sensul expresiilor 
(enunţuri şi cuvinte) apelând la principii logice, pe cât se pare evidente 
de la sine, ca tautologia, contradicţia și structura logică a propoziţiilor 
simple, atomice. 


Filosofia lingvistică poate fi considerată preludiul la filosofia analitică, 
încă răspândită astăzi în filosofia țărilor de limbă engleză. În tradiția 
filosofiei analitice, limbajul avansează de la metodă la obiectul de stu- 
diu cuvenit. Interesul este concentrat îndeosebi pe propoziţii, nume 
proprii şi secvențe discursive, şi nu pe unităţi lexicale. Pot fi deosebite 
următoarele două orientări majore. 


3.2. Filosofia limbajului ideal 


Filosofia limbajului ideal își propune să clarifice ori să înlocuiască ex- 
presiile limbajului natural cu expresii construite conform regulilor sin- 
taxei și semanticii logice. Ideea sceptică de bază, care subintinde această 
abordare, este aceea că limbajul natural este plin de ambiguități și cap- 
cane lexical-conceptuale care întunecă forma logică a gândirii şi, din 
acest motiv, el este nepotrivit ca să transmită adevărul. Abordarea este 
preocupată de probleme legate de referință și logică (TARSKI, QUINE, 
KAPLAN), intersubiectivitate (KRIPKE), credințe (DAVIDSON), se- 
mantică formală și compoziționalitate semantică (MONTAGUE) etc., 
dar, totodată, caută să integreze cunoștințe din domeniul științelor na- 
turale și al pragmatismului filosofic (şi, ocazional, al behaviorismului, 
cum se întâmplă în opera lui QUINE) în încercarea de a reduce presu- 
punerile speculative. Contrar FL în accepţie strictă, nu doar referința 
(„extensiunea” ), ci şi „sensul” general al semnelor lingvistice este ana- 
lizat din punct de vedere referențial (cf. „externalismul” lui PUTNAM 
şi, la DAVIDSON, ecuaţia sensului și „interpretarea”; DAVIDSON 2001). 

În plus, în opoziţie cu tradiția mai timpurie, referinţa (de pildă, în ca- 
zul numelor proprii sau al sintagmelor nominale definite) este studiată 
ca un fenomen logico-lingvistic general, iar diferențele idiomatice nu 
sunt luate în consideraţie (cf. LEPORE/SMITH, ed. 2006, și DEvIrr/ 
HANLEY, eds. 2006). 


3.3. Filosofia limbajului obișnuit 


Filosofia limbajului obișnuit, pe de altă parte, este configurată de cri- 
tica de bun simţ a lui G. MooRE cu privire la afirmaţiile obscure din 
lucrările filosofilor idealiști şi de opera ulterioară a lui WITTGENSTEIN, 
de Cercetările filosofice, mai ales. Al doilea WITTGENSTEIN respinge 
conceptul de sens avansat în filosofia limbajului ideal și în propriul său 
Tractatus, care se baza pe postulatul că expresiile au un sens fix care 
poate fi determinat în termenii (aristotelici”) ai condiţiilor necesare 
şi suficiente. Sensul este înțeles acum în termenii utilizării semnelor 
lingvistice drept componente ale „jocurilor de limbaj” publice, adică 
activităţi lingvistice contextualizate, parțial guvernate de reguli, activi- 
tăți ce aparțin formelor dinamice ale vieții. Mai mult, expresiile de zi 
cu zi sunt considerate, în parte, ca sursă şi, în parte, ca instrumente de 
încredere pentru elucidarea interpretărilor filosofice, care sunt prezen- 
tate în Cercetări sub forma descrierilor minuţioase sau a dialogurilor. 


Filosofii analitici au tendinţa să considere analiza unor concepte ca 
“adevăr, cunoaştere, credinţă” etc. drept unica opţiune viabilă de a fur- 
niza filosofiei o bază sigură. Totuşi, cei mai mulți filosofi analitici nu 
văd adevărul ca fiind absolut. RoRTY (1980) este unul dintre cei care 
arată limitele teoriilor analitice şi reprezentaționaliste privitoare la re- 
ferință şi condiții de adevăr. BRANDOM (1994) reconstruiește referința 
în termenii relaţiilor inferenţiale, tratând discursul ca pe un set de acte 
de vorbire intenționale în care normele implicite sunt făcute explicite. 
Deja în anii '50 şi '60, concentrarea filosofică asupra limbajului obiş- 
nuit, consensual, dăduse naștere unui număr de practici de cercetare în 
care graniţele dintre FL și lingvistică tindeau să se estompeze, în speci- 
al în cazul teoriei actelor de limbaj (AUSTIN, SEARLE) și în cazul teoriei 
conversaţiei lansată de GRICE. Fiind în esenţă o practică socială inten- 
ţională, limbajul se naște din discurs, potrivit acestor autori, şi ceea ce 

este transmis implicit în cadrul dialogului este la fel de important ca 
tot ceea ce este codat explicit. Odată cu începutul anilor '80, poate fi 
constatată și o reconciliere între filosofia analitică, filosofia minţii și şti- 
ințele cognitive (incluzând psihologia, neuroştiința şi informatica), şi 
anume în opera lui FODOR, care caută să argumenteze existenţa unui 
„limbaj al gândirii” înnăscut, ce îşi are o sintaxă și o semantică proprie 
(pentru o dare de seamă critică, cf. SAPORITI 1997). În fine, observați- 
ile filosofice se reflectă și în opera multor lingviști structuraliști, gene- 
rativiști şi cognitiviști. În orice caz, până acum, contribuţia lingvisticii 
la FL este controversată (cf., de ex., HASER 2005 în legătură cu teoria 
lui LAKOFF și JOHNSON despre metaforă şi realismul încorporat, care 
fusese gândită ca o critică la adresa pretinsei părtiniri obiectiviste din 
filosofia analitică). 


4. Filosofia limbajului în sensul cel mai general 


Eforturi precum cele raportate în secțiunea 3.3. intră în sfera FL lua- 
tă în accepţia cea mai generală, după cum s-a precizat în introducere. 
Această dezvoltare este sprijinită de ceea ce a ajuns să fie cunoscută 
drept filosofia lingvisticii încă din anii '80 (cf. Katz 1985). În mod cru- 
cial, existase dintotdeauna pretenţia că FL, atât în sens strict, cât şi în 
sens larg, deși neautonomă și depinzând de studierea sistematică a 
limbajului, asigură temeiurile pentru lingvistică, logică și filosofie de- 
opotrivă. Filosofia lingvisticii vede lucrurile de pe poziţia opusă: FL 
depinde, mai degrabă, de ştiinţe, inclusiv de lingvistică, iar nu invers. 
Printre principalele teme de cercetare se află metodele, conceptele și 
presupunerile teoretice vehiculate în ştiinţele limbajului, statutul in- 
tuiției lingvistice şi rolul normelor sociale în limbaj (ITKONEN 2003). 
Astfel, spre deosebire de practicile anterioare, FL în sensul cel mai ge- 
neral militează pentru o abordare pluralistă a limbajului pe baza cerce- 
tării empirice și teoretice interdisciplinare, în linii mari, şi nu găseşte 
vreo valoare intrinsecă în FL tradițională. Refuzul de a admite o de- 
osebire între o perspectivă filosofică și una empiric-lingvistică merge 
mână în mână cu tendinţa de a rezolva problemele FL prin reducții, 
mai curând, decât prin distincţii. Dacă aceasta este abordarea corectă, 
rămâne de văzut. 

Note | 'Deregulă, am tradus engl. meaning prin rom. sens. Ambii 
termeni sunt, în limbile lor, la fel de ambigui (sau la fel de 
bogaţi în accepții). În contextele în care Klaas Willems 
are în vedere doar «limba» (ca sistem abstract), atunci 
meaning ar putea fi redat prin semnificaţie (sau semnificat) 
[nota trad. Cr.M.]. 

Criza politică postelectorală 
din Republica Moldova 


D.C. — prof. univ., dr. în 
istorie. Autor al volumelor 
Guvernarea de centru-dreapta 
în Basarabia (Republica 
Moldova) 1998-1999 (2009); 
Restauraţia comunistă 
sovietică în Republica 
Moldova (2008); Republica 
Moldova, între România şi 
Rusia (Premiul Salonului 
Internaţional de Carte, 
Chişinău, ediţia a XIX-a, 
2010); Basarabia la un secol 
de la Marea Unire, 1991-2018 
(2018). Specialist în istoria 
contemporană a României, 
inclusiv a Basarabiei (1918 — 
prezent), profesor de istoria 
contemporană a românilor şi 
istoria instituţiilor româneşti 
contemporane. 


O mare incertitudine politică 
postelectorală 


Rezultatele alegerilor parlamentare din 24 fe- 
bruarie 2019 se arătau neconcludente pentru 
evoluția politică postelectorală a Republicii 
Moldova. Acestea au permis accederea în 
noul Parlament a trei forțe politice mari 
(PSRM, PDM şi Blocul ACUM), cu un nu- 
măr de mandate aproape egal (35, 30 şi 26), 
ceea ce le făceau dependente în perspectiva 
creării unei coaliții parlamentare majoritare. 


Pe de altă parte însă, acestea erau incompati- 
bile din punct de vedere ideologic, al viziunii 
de dezvoltare a Republicii Moldova, precum 
şi al drumului pe care aceasta urma să-l par- 
curgă, în perioada următoare. 


În același timp, relaţiile dintre aceste forțe 
erau de o neîncredere aproape totală, una 
dintre ele (Blocul ACUM) acuzându-le pe ce- 
lelalte două, fie de oligarhizarea ţării şi captu- 
rarea instituţiilor statului (PDM), fie de pro- 
rusism şi de blaturi la vedere sau mai ascunse 
cu puterea în exercițiu (PSRM). 


În această triadă politică incompatibilă mai 
avea un cuvânt greu de spus și vectorul rus, 

care, dorind să-și prezerve influenţa în Republica Moldova, prin coloa- 
na a cincea socialistă, nu era de acord cu o alianță toxică între PSRM şi 
PDM, condus de antirusul Vlad Plahotniuc, căruia procuratura rusă îi 
deschisese mai multe dosare penale. 


Ca urmare a acestei stări de lucruri total nefavorabile, nu se întrevedeau 
eventuale cedări, compromisuri sau condiționalități din partea vreunei 
forţe politice dintre cele trei, ci mai degrabă o incertitudine politică 
prelungită şi un impas foarte greu de depășit. 


Poziționarea principalelor 
partide parlamentare după alegeri 


Blocul ACUM, al opoziţiei proeuropene, a anunţat încă înaintea ale- 
gerilor că nu va face alianţe cu Partidul Democrat, pe care-l acuză de 
capturarea statului, şi nici cu PSRM, întrucât valorile promovate de 
acesta sunt în contradicţie flagrantă cu orientarea prodemocratică și 
prooccidentală a alianței respective. 


La scurt timp după data alegerilor, Maia Sandu, unul dintre liderii 
Blocului ACUM, a reafirmat, într-un interviu acordat Europei Libere, 
că formațiunea sa nu va face coaliţie nici cu PD, nici cu PSRM și nici 
cu partidul Şor, sens în care componentele Blocului au semnat un an- 
gajament!. 


Contrar acestor declaraţii arhicunoscute, PDM a fost primul partid 
care a transmis scrisori doar reprezentanţilor Blocului ACUM pentru 
a începe negocieri de creare a unei coaliții de guvernare, anunţul fi- 
ind făcut, la 1 martie 2019, de vicepreşedintele formaţiunii, Vladimir 
Cebotari. 


În aceeaşi zi, PDM a făcut publice principiile care vor sta la baza nego- 
cierilor, dar și a viitoarei guvernări, acestea având mai mult un caracter 
social”. 


La rândul lor, socialiștii nu au întârziat prea mult să curteze Blocul 
ACUM, invitând liderii acestuia, pentru data de 12 martie, la sediul 
PSRM, la discuţii preliminare în vederea formării majorităţii parla- 
mentare. 

În ziua dinaintea preconizatei întrevederi, Zinaida Greceanii a infor- 
mat public că PSRM a adoptat o declaraţie cu următoarele principii 
care vor sta la baza unei eventuale majorități parlamentare: garanta- 
rea statalității, neutralității Republicii Moldova și reintegrarea țării; 
politică externă echilibrată prin consolidarea parteneriatului strate- 
gic cu Federaţia Rusă și cooperarea reciproc avantajoasă cu Uniunea 
Europeană, SUA și alte state; respectarea drepturilor fiecărui cetățean 
al Republicii Moldova indiferent de naţionalitate şi apartenenţă etni- 
că; dezvoltarea economică şi crearea de noi locuri de muncă, echitate 
socială şi protecția valorilor tradiționale”. 


Consecvenţi principiilor enunțate, Maia Sandu şi Andrei Năstase, cei 
doi lideri ai Blocului ACUM, au refuzat ambele oferte, reiterând faptul 
că nu vor face alianțe politice cu „partidele oligarhice și antieuropene” 
- PD, PSRM şi Partidul Şor. 


Concomitent, aceștia au lansat un apel către toți deputaţii să susțină adop- 
tarea unei declaraţii a Parlamentului care să constate „caracterul capturat 
al instituţiilor statului”, precum și votarea unui set de legi pentru eliberarea 
acestor instituţii „de sub controlul oligarhic”, să sprijine crearea unor co- 
misii speciale pentru investigarea „furtului miliardului” și a spălătoriilor de 
bani ruseşti, precum şi să anuleze sistemul electoral mixt”. 


Refuzul categoric al acestora a fost taxat prompt și dur de reprezentanţii 
celor două partide. Astfel, Ion Ceban, secretarul pe probleme de ideo- 
logie al socialiștilor, a declarat că atitudinea acestora este „iresponsabi- 
lă”, iar propunerea de adoptare a unui pachet de legi pentru „dezoligar- 
hizarea” statului e „incompetentă şi populistă”. „Ne pare rău de politica 
struțului adoptată de Blocul ACUM”. Pe de altă parte, vicepreşedintele 
democrat, Adrian Candu, a supralicitat oferta, afirmând că PDM vine 
cu o nouă invitaţie la negocieri, adresată Blocului ACUM și democraţii 
sunt dispuși să ofere chiar şi conducerea viitorului Guvern. 


Deputaţii s-au reunit în unica ședință a noului Parlament 


La 21 martie 2018, Parlamentul Republicii Moldova de legislatura a 
X-a a fost convocat în ședința de constituire, care a fost prezidată de 
socialistul Eduard Smirnov, decanul de vârstă al deputaţilor. 

La prima ședință, preşedintele Curţii Constituţionale, Mihai Poalelungi, 
a prezentat raportul privind rezultatele alegerilor parlamentare și valida- 
rea mandatelor deputaţilor aleși, după care au susținut discursuri șeful 
statului, Igor Dodon și președintele Comisiei Electorale Centrale. 


După constituirea legală a Parlamentului, urma să fie aleși preşedintele 
legislativului, vicepreședinţii și să se formeze Biroul permanent, iar în 
termen de 10 zile de la prima şedinţă să fie înființate fracțiunile parla- 
mentare, care funcționează în baza regulamentului propriu. 


Criza politică postelectorală prelungită a făcut ca aceste procese să fie 
întrerupte, Parlamentul devenind nefuncţional, aşa cum a constatat și 
Curtea Constituţională, prin Decizia sa din 15 mai 2019. 


Prima şedinţă a Parlamentului s-a desfășurat într-o atmosferă tensio- 
nată, cauzată de proteste organizate de simpatizanţii Blocului ACUM, 
care au pichetat clădirea legislativului”. 


Igor Dodon își nuanțează poziţia 
fată de relațiile Republicii Moldova cu UE 


La 25 martie 2019, în ajunul începerii consultărilor cu partidele par- 
lamentare pentru formarea noului guvern, președintele Igor Dodon a 
avut o întrevederea cu ambasadorul UE la Chișinău, Peter Michalko. 


În cadru acesteia, Igor Dodon s-a pronunţat pentru „ascensiunea dia- 
logului R. Moldova-UE,', reiterând „ataşamentul pentru păstrarea acor- 
durilor semnate”, În context, l-a informat pe înaltul diplomat european 
că a invitat la discuţii numai trei partide: Partidul Socialiştilor, Partidul 
Democrat, Blocul ACUM, fără al patrulea partid intrat în parlament, 
respectiv cel al lui Ilan Şor®. 


Primele consultări ale lui Igor Dodon 
cu partidele parlamentare mari 
Cu prilejul primei şedinţe a noului Parlament, președintele Igor Dodon 


a îndemnat deputaţii să se așeze la masa negocierilor și a precizat că va 
accepta orice majoritate, mai puţin una formată din deputaţi transfugi, 

arătând că „Decât o guvernare a transfugilor, mai bine să ne judece 
încă o dată cetățenii, la alegeri anticipate”. 


La 25 martie 2019, Preşedinţia a comunicat că a invitat la consultări, 
pentru data de 26 martie, începând cu ora 14%, liderii celor trei partide 
parlamentare principale, capabile să degajeze o majoritate parlamenta- 
ră, în următoarea ordine: PSMR, PDM și ACUM. 


În comunicat se menţiona că: „Noi trebuie să avem o discuţie serioasă 
cu partidele ce pot crea o majoritate parlamentară pentru a le asculta 
părerea. Sau avem o majoritate, sau partidele spun sincer că vrem anti- 
cipate şi fiecare își asumă riscurile”. 


Deoarece în cadrul întâlnirii cu președintele Igor Dodon nu s-a con- 
statat existenţa vreunei înțelegeri între cele trei partide de a consti- 
tui o majoritate, Maia Sandu a declarat că Blocul ACUM şi-a propus 
asumarea formării unui guvern minoritar, care să elibereze țara din 
captivitatea oligarhilor. În acest context, liderii ACUM au revendicat 
funcţiile-cheie în stat, respectiv de preşedinte al Parlamentului și de 
prim-ministru, care să le revină lui Andrei Năstase şi Maiei Sandu". 


Oferta Blocului ACUM privind asumarea guvernării a fost privită fie 
ca una electorală, în perspectiva unor eventuale alegeri anticipate, fie 
ca una de sfidare a adversarilor politici, dar și ca una populistă. Oricum, 
neserioasă și nedemnă de a fi luată în seamă, întrucât venea de la o 
forță parlamentară cu cel mai mic număr de deputaţi dintre cele trei 
invitate la consultări de șeful statului. 


A doua rundă de consultări eșuată a lui Igor Dodon 
cu cele trei partide parlamentare 


După prima rundă de consultări ratată, președintele a organizat, la 2 
aprilie 2019, o nouă întâlnire cu partidele parlamentare. La aceasta au 
participat doar reprezentanții PSRM și PDM, cei ai Blocului ACUM 
refuzând să dea curs invitaţiei șefului statului. 


Nici de această dată nu s-a ajuns la un rezultat concret privind forma- 
rea unei majorități parlamentare. Cele două partide prezente au rămas 
pe poziţiile lor, fără a se ajunge la un compromis. 

Liderul PDM, Vlad Plahotniuc, a declarat, după consultările cu socialiștii, 
mediate de Igor Dodon, că „Obiectivul PD rămâne același: de a crea cât 
se poate de repede un guvern stabil, responsabil și eficient”. 


Socialiştii au fost mai rezervaţi, Zinaida Greceanii precizând că „Acum 
urmează să convocăm organele de conducere a PSRM, ca să ne consul- 
tăm ce decizie urmează să luăm ulterior”. 


Liderii democrați și cei socialişti au ajuns la concluzia că au viziuni co- 
mune doar pe palierul social, dar îi despart divergențe de natură politică. 


Igor Dodon a afirmat că nu va mai media discuţii între partide pentru 
formarea majorității parlamentare și că este rândul acestora să negoci- 
eze: „Puteţi crea o majoritate parlamentară, creați-o, după care consul- 
tăm candidatura la prim-ministru. Nu puteţi, atunci dizolvăm parla- 
mentul și mergem la alegeri parlamentare anticipate”. 


Atât şeful statului, cât şi liderii socialiști și cei democrați au criticat 
Blocul ACUM pentru că nu a participat la discuţii, ci au organizat con- 
sultări proprii în parlament pe tema pachetului de legi antioligarhice!?. 


Partidele parlamentare mari 
își prezintă ofertele de guvernare 
2 


Oferta de guvernare a Blocului ACUM a devenit cunoscută, în mare 
parte, încă înainte de alegerile parlamentare. În contextul febrei 
declanșate de negocierile pentru formarea unei majorități parlamenta- 
re, aceasta a fost completată cu revendicarea posturilor de preşedinte 
al Parlamentului și de prim-ministru de către Andrei Năstase şi, re- 
spectiv, Maia Sandu. 


Celelalte două partide mari au simțit și ele nevoia să-și prezinte fiecare vi- 
ziunea despre participarea la noua guvernare. În general, programele lor 
conţin idei mai vechi, din campania electorală, dar şi unele elemente noi. 


Astfel, PSRM a solicitat funcţia de preşedinte al Parlamentului pentru 
Zinaida Greceanii, a respins ideea unui guvern minoritar și a cerut por- 
tofoliile Externelor, Apărării, Internelor şi cel de vicepremier pentru 
Reintegrare. De asemenea, socialiștii s-au pronunţat pentru readuce- 
rea Serviciului de Informaţii și Securitate în subordinea șefului statului, 

consolidarea statutului limbii ruse și anularea legii care restricționează 
retransmisiunea televiziunilor rusești în Republica Moldova, crearea 
unei comisii de anchetă parlamentară privind investigarea fraudei ban- 
care, o politică echilibrată în privinţa relaţiilor interetnice și altele”. 


Spre deosebire de propunerile socialiștilor, care aveau un caracter po- 
litic, cele ale democraţilor erau exclusiv sociale. Oferta acestora, inti- 
tulată „Pachetul social Pentru Moldova”, prevedea, între altele, majora- 
rea indemnizaţiei unice la naștere şi introducerea altor alocaţii pentru 
copii, ajutoare de Paşte și de Crăciun pentru pensionari și persoanele 
defavorizate, mărirea ajutoarelor sociale pentru perioada rece a anului, 
continuarea programului de reparare a drumurilor, extinderea progra- 
mului „Prima casă” etc.!*. 


Primele tatonări între PSRM și Blocul ACUM 
pentru constituirea unei majorități 


În prima lună și jumătate de după alegeri, au existat mai multe tentative 
publice, inițiate de ambele partide, pentru demararea unor negocieri 
vizând formarea unei majorități parlamentare, însă toate au eșuat din 
diverse motive, unele chiar puerile. 


Prima încercare serioasă de întâlnire între reprezentanţii acestora a 
avut loc la data de 11 aprilie 2019, după ce, cu o zi înainte, Zinaida 
Greceanii a adresat o scrisoare oficială prin care a invitat Blocul ACUM 
la negocieri cu privire la constituirea unei majorități parlamentare, pe 
baza ofertelor de guvernare ale celor două entități politice". 


Runda de negocieri nu a fost de bun augur, deoarece ambele parti- 
de nu au cedat niciun pas din poziţiile exprimate anterior pentru a se 
ajunge la un compromis. 


„Indecişi şi aroganţi, aşa i-a catalogat Zinaida Greceanii pe 
reprezentanţii Blocului ACUM. „Ei, care au venit pe poziţia a treia în 
Parlament, nu vor să cedeze nimic. Blocul ACUM nu va mai fi invitat 
la discuții”, "ó a spus aceasta. 


O poziţie destul de critică la adresa ACUM a avut și Igor Dodon, lide- 
rul informal al socialiștilor, care a precizat că „Au luat 20% şi vor ca să 

li se ofere funcția de speaker, premier și să le fie susținute toate legile, 
17 


iar PSRM să rămână în opoziţie”. 
Atitudinea Maiei Sandu a fost tot atât de categorică, declarând că nu 
va mai invita PSRM la dialog, deoarece nu are ce discuta cu socialiștii. 
„Nu văd despre ce putem discuta, deoarece în continuare vorbim des- 
pre lucruri diferite. Ei vorbesc despre o coaliție majoritară și încearcă să 

facă abstracţie de faptul că suntem în lumi diferite”, a conchis Sandu. 


Această primă rundă mai mult de discuţii decât de negocieri a demon- 
strat o lipsă totală de încredere între cele două partide, considerate 
incompatibile, şi, totodată, existența unui impas politic postelectoral 
foarte greu de depășit. 


Igor Dodon sesizează Curtea Constituţională 


Confruntat cu un impas politic grav, preşedintele a sesizat, la 23 apri- 
lie 2019, Curtea Constituţională (CC), cu scopul de afla dacă poate 
declanșa procedura de nominalizare a unui candidat pentru funcţia de 
prim-ministru în lipsa constituirii structurilor de conducere ale noului 
Parlament şi, în caz afirmativ, dacă poate avansa aceeași candidatură în 
situația în care prima încercare de numire ar eșua'?. 


Expertul în drept constituţional, Nicolae Osmochescu, fost judecător 
al CC, a precizat că „... propunerea candidaturii la funcția de prim-mi- 
nistru, în lipsa structurilor interne ale Parlamentului, este imposibilă. 
O astfel de desemnare nu ar avea niciun efect juridic și politic ...””. 


În schimb, unii analiști politici au interpretat demersul lui Igor Dodon 
ca pe o încercare de a pune presiune pe partidele parlamentare pen- 
tru a ajunge la un compromis în privința formării unei majorități 
funcţionale. 


Curtea Constituţională respinge sesizarea președintelui 


Curtea Constituţională a examinat, la 15 mai 2019, sesizarea șefului sta- 
tului, Igor Dodon, precizând că pentru a înainta un candidat la funcția 
de prim-ministru, şeful statului trebuie să aibă, în primul rând, un par- 
tener de dialog instituțional în persoana președintelui Parlamentului, 

iar în al doilea rând trebuie să fie alese organele care fac posibilă con- 
vocarea Parlamentului în ședințe. 


De asemenea, Curtea a reținut că sintagma „cel puţin două solicitări 
vI 


de învestitură” nu presupune în mod obligatoriu desemnarea aceleiași 
candidaturi”. 


Încercări disperate de reluare a negocierilor 
între Blocul ACUM și PSRM 


În cursul lunii mai, au fost două tentative de reluare a negocierilor sis- 
tate dintre Blocul ACUM și PSRM. 


Prima a fost iniţiată de o instituție media, la 14 mai 2019, sub forma 
unei mese rotunde, pentru a discuta posibile soluţii de deblocare a im- 
pasului postelectoral. Socialiştii au refuzat invitaţia, așa cum proceda- 
seră și cu prilejul altor două solicitări, lansate de parlamentarii Blocului 
ACUM”. 


Cea de a doua a avut loc, la 18 mai 2019, când deputaţii Blocului 
ACUM au făcut o propunere publică fracțiunii socialiștilor privind 
convocarea unei sesiuni speciale a Parlamentului, în perioada 21-22 
mai, la aproape trei luni de la data scrutinului parlamentar, în vederea 
alegerii conducerii Legislativului și adoptării unui pachet de legi „an- 
tioligarhice”, menite să ducă la înlăturarea de la putere a PDM”. Nici 
această ofertă nu a primit răspuns din partea socialiștilor. 


Se conturează tot mai mult ideea alegerilor anticipate 


Pe parcursul lunii mai, au mai existat două tentative de reluare a nego- 
cierilor dintre Blocul ACUM și PSRM, ambele eșuate, deoarece cele 
două forţe politice şi-au menţinut poziţiile deja cunoscute. 


În acelaşi timp, Curtea Constituţională a respins sesizarea lui Igor 
Dodon privind desemnarea unui prim-ministru în absenţa unui 
Parlament funcțional, ceea ce a făcut ca să dispară şi posibilitatea ca 
şeful statului să exercite o presiune sporită asupra celor trei partide, cu 
scopul de a le determina să treacă peste impedimentele dintre ele și să 
formeze o majoritate parlamentară. 

Pe de altă parte, se apropia data limită (8 iunie 2019 — n.n.) a termenu- 
lui prevăzut de Constituţie pentru învestirea de către Parlament a unui 
nou guvern, ca rezultat al recentelor alegeri parlamentare. 


În acest blocaj politic major şi neaşteptat, a început să se contureze tot 
mai mult ideea organizării unor alegeri parlamentare anticipate, cele 
trei partide învinuindu-se între ele de situaţia în care s-a ajuns. 


Luând în considerare aspectele de mai sus, președintele Igor Dodon 
anunța, încă la 16 mai 2019, că probabilitatea desfășurării alegeri- 
lor parlamentare anticipate este de 90%% şi avertiza, totodată, că la 
mijlocul lunii iunie va fi nevoit să semneze decretul de dizolvare a 
Parlamentului abia ales”. 


Indicii ale amestecului Moscovei 
în formarea majorității parlamentare 


În degringolada politică postelectorală din Republica Moldova au apă- 
rut primele semnale ale unui amestec al Kremlinului în constituirea 
majorității parlamentare la Chișinău. 


Astfel, la 21 martie 2019, publicația rusească „Kommersant”, făcând 
trimitere la surse de încredere din structurile de stat, preciza într-un 
articol că Moscova este împotriva unei alianţe politice între socialiști 
şi democrați, recomandând în schimb formarea unei majorităţi parla- 
mentare cu dreapta politică (ACUM), fie chiar şi provizorie, cu scopul 
demontării regimului Plahotniuc”. 


Publicaţia preciza că acest mesaj i-a fost transmis şi președintelui Igor Dodon, 
cu ocazia frecventelor sale vizite la Moscova, efectuate după alegeri. 


Nu după mult timp, respectiv la 2 aprilie 2019, ziaristul Dmitri Kiselef, 
cunoscut ca o portavoce a Kremlinului, afirma într-un comentariu la 
postul Rossial că Vlad Plahotniuc este o persoană „toxică” şi că o alianță 
cu democraţii ar fi echivalentă cu moartea politică atât a PSRM, cât şi a 
lui Igor Dodon. Potrivit lui Kiselef, „reputaţia se pierde o singură dată, 


iar „mărul otrăvit” Plahotniuc „se rostogolește acum spre Dodon”. 


Afirmațiile de mai sus par destul de credibile, dacă avem în vedere că 
liderul democrat era învinuit de Moscova de înghețarea relaţiilor bilate- 

rale dintre cele două ţări, ca urmare a acțiunilor regimului Plahotniuc 
care au nemulțumit Kremlinul: condamnarea invaziei în Crimeea şi 
a sprijinului acordat separatiștilor din Estul Ucrainei, cererea adresa- 
tă ONU pentru retragerea trupelor ruse din Transnistria, construcția 
gazoductului Iași — Chișinău, expulzarea unor spioni ruși, protestul 
împotriva deschiderii reprezentanţei separatiştilor transnistreni la 
Moscova, umilirea vicepremierului Dmitri Rogozin și a altor demni- 
tari ruși pe aeroportul din Chişinău etc. 


La toate acestea se adaugă constatarea unei realități politice postelec- 
torale, care rezidă din faptul că liderii PSRM au refuzat orice dialog 
cu PDM și au avut discuţii, tatonări și tentative de negocieri doar cu 
reprezentanţii Blocului ACUM. 


Mai mult, însuşi Igor Dodon, liderul de facto al PSRM, şi-a revizuit 
poziţia față de relaţiile Republicii Moldova cu UE, inclusiv în privinţa 
Acordului de Asociere şi chiar a recomandat socialiștilor o alianță cu 
Blocul ACUM, arătându-se, totodată, deranjat de faptul că negocierile 
cu acesta au ajuns într-un impas. 


Vizita subită la Chișinău 
a unor înalți emisari ai UE, SUA și Rusiei 


La 3 iunie 2019, a avut loc o vizită fulger la Chişinău a vicepremierului 
rus Dmitri Kozak, comisarului european pentru extindere, Johannes 
Hahn, şi a directorului Oficiului pentru Afaceri Est-Europene al 
Departamentului de Stat, Bradely Freden. 


Preşedintele Igor Dodon a declarat că acestea arată „interesul parte- 
nerilor externi pentru situaţia din Moldova” și a exprimat părerea că 
„Politicienii cu experienţă ar trebui să dea dovadă de înţelepciune şi să 
se întâlnească cu emisarii”. 


Cei trei emisari au avut întâlniri separate cu şeful statului și cu liderii 
principalelor partide parlamentare. 


Trimisul Moscovei a declarat la finalul întâlnirilor următoarele: „Am 
venit în Republica Moldova să mă întâlnesc și cu reprezentanţii altor 
formaţiuni politice, pentru a le aduce la cunoştinţă poziția noastră cu 

privire la formarea unei coaliții politice. Vectorul extern al Republicii 
Moldova este unul important și apare în timpul negocierilor, de aceea 
vrem să aducem la cunoștință poziţia noastră, care coincide cu cea a 


preşedintelui Dodon'”. 


Johannes Hahn a recomandat partidelor să evite alegerile anticipate, 
arătându-se destul de mirat că acestea n-au ţinut negocieri pentru for- 
marea noii guvernări, şi le-a avertizat că în absenţa acesteia este în peri- 
col finanţarea externă a ţării de la FMI”. 


După întrevederea cu Johannes Hahn, PSRM a fost singurul dintre 
cele trei partide care a informat opinia publică despre conţinutul între- 
vederii cu acesta. Astfel, socialiștii au anunţat că l-au informat pe comi- 
sarul UE că ei sunt împotriva alegerilor anticipate, că Blocul ACUM a 
refuzat să ia în considerare propunerile lor pentru începerea negocieri- 
lor şi că încă mai speră să facă o coaliție cu acesta’. 


Cu toate că întrevederile celor trei emisari nu au fost transparente, iar 
presa nu a reușit să obțină informaţii prețioase nici măcar pe surse, pă- 
rerea unanimă subînţeleasă la Chișinău a fost că s-a pus la cale fie o 
mediere a formării unei alianțe majoritare cu ajutorul reprezentanţilor 
marilor puteri — Rusia, Uniunea Europeană și Statele Unite, fie s-au 
stabilit liniile generale ale unei guvernări de coaliție. 


Cert este că evenimentele politice care s-au succedat în zilele imediat 
următoare aveau să confirme această supoziţie. 


Accelerarea negocierilor între PSRM și Blocul ACUM, 
după vizita emisarilor străini 


La nici o zi după plecarea celor trei emisari străini, Blocul ACUM a 
trimis o invitaţie la negocieri PSRM, Maia Sandu precizând că prin 
aceste discuţii ea şi colegii ei își doresc să încerce să prevină ascensiu- 
nea politică și mai mare a lui Vlad Plahotniuc”. 


Şi de această dată nu s-a ajuns la un compromis, deoarece Blocul ACUM 
a condiţionat votarea în funcţia de preşedinte al Parlamentului a candi- 
datului PSRM numai după adoptarea pachetului de legi antioligarhice. 
Zinaida Greceanii a lăsat, însă, de înţeles că discuţiile ar putea con- 

tinua, dacă va fi depășit impasul alegerii speakerului Parlamentului”. 


Lipsa de încredere dintre cele două partide a făcut ca Blocul ACUM 
să avanseze socialiștilor propunerea ca reprezentantul său, Andrei 
Năstase, să fie numit preşedinte al Parlamentului doar pentru două 
zile, timp necesar pentru a fi adoptate, promulgate și publicate în 
Monitorul Oficial legile antioligarhice, după care acesta va demisiona 
şi va fi înlocuit cu Zinaida Greceanîi”. 


Socialiştii au respins această idee, menţinându-se pe poziţiile anteri- 
oare. 


Spre surprinderea tuturor, chiar și a socialiștilor, pe data de S iunie 
2019, Consiliul Politic Naţional al Partidului „Acţiune și Solidaritate” 
(PAS), principala componentă a Blocului ACUM, a decis, cu 46 de 
voturi pentru şi unu împotrivă, să o susțină pe Zinaida Greceanii la 
funcţia de președinte al Parlamentului. 


Comunicatul de presă al PAS arăta, între altele, că a fost „o decizie di- 
ficilă”, dar necesară pentru a „debloca situaţia politică actuală şi oferi 
Moldovei un guvern legitim și democratic”. În schimbul acestui com- 
promis, PAS cerea un guvern al Blocului ACUM și „votarea întregului 
pachet de dezoligarhizare, de scoatere a instituţiilor din captivitate”*. 


Schimbarea de atitudine a PAS a fost salutată de socialiști, care au 
declarat că „Ne exprimăm speranţa că, în cel mai scurt timp, o astfel 
de poziție mai constructivă decât anterior va fi exprimată și de către 
deputaţii Platformei Demnitate şi Adevăr” (DA)*%, cealaltă compo- 
nentă a Blocului ACUM. 


Decizia PAS a fost luată fără consultarea partenerilor din Platforma 
„DA”, care au reacționat imediat, prin convocarea la 6 iunie 2019, 
a unei şedinţe a conducerii partidului. Consiliul politic al acestei 
formaţiuni a hotărât să sprijine candidatura Zinaidei Greceanii, pe care 
a condiționat-o de semnarea de către PSRM a unui angajament public 
prin care să-și asume votarea pachetului de legi antioligarhice”. 


Prin aceste decizii a fost deblocată situația postelectorală, care a arun- 
cat Republica Moldova într-o incertitudine politică prelungită, timp 
de peste trei luni de la data alegerilor parlamentare. 

Importanţa acestui moment a fost realizată de toată lumea, inclusiv de 
preşedintele Igor Dodon, care a declarat că „Procesul a început și sper 
că săptămâna aceasta va fi ales speakerul”*:. 


Constituirea coaliției 
Înțelegerea Politică Temporară 


În ziua de 7 iunie 2019, evenimentele politice de la Chișinău au înce- 
put să se precipite într-un ritm foarte alert, îndeosebi după ce Curtea 
Constituţională, răspunzând unei sesizări a lui Igor Dodon privind ter- 
menul limită pentru alegerea structurilor fancționale ale Parlamentului, 
a emis decizia potrivit căreia acesta expira la data menţionată mai sus, 
ora 24.00. 


La criza de timp s-au adăugat panica, confuzia și agitația din rândul 
socialiștilor, aflaţi în şedinţa Consiliului republican al partidului, care 
au fost create de manevrele de culise eşuate ale preşedintelui Dodon de 
a încropi în pripă o alianță cu Vlad Plahotniuc, după ce liderul demo- 
crat a făcut publice detaliile acestora, determinând un scandal imens. 


În acest climat politic instabil și deosebit de tensionat, liderii Blocului 
ACUM au transmis un ultim apel socialiștilor, spunând că îi așteaptă 
la negocieri până la miezul nopții, la sediul Parlamentului. „Noi rămâ- 
nem aici. Am văzut mai devreme anunţul făcut de Partidul Socialiştilor. 
Am înţeles că și-au dorit să discute cu noi. Le spunem că suntem aici 
și invităm toată fracțiunea PSRM la discuţii, ca să încercăm să găsim 
soluţii pentru toate subiectele care au fost puse în discuţii. Au mai ră- 
mas câteva ore. Am văzut şi decizia Curţii Constituționale, dar ştim 
că această decizie vine să facă jocurile lui Plahotniuc. Noi trebuie să 
respectăm legea. Timp mai este, foarte puţin, dar mai este. Ţara mai 
poate fi salvată. De aceea, venim cu această invitaţie către fracțiunea 
PSRM”*, declara Maia Sandu. 


Negocierile pe ultima sută de metri dintre Blocul ACUM și PSRM 
s-au purtat în nocturn, deputaţii celor două formaţiuni reușind să con- 
vină asupra prevederilor prioritare ale textului unei înțelegeri, care 
consfințea crearea coaliției politice majoritare și învestirea unui guvern 
al acesteia. 

A doua zi, 8 iunie 2019, în cursul dimineţii, cele două grupuri parla- 
mentare s-au reunit la Parlament, iar liderii partidelor lor au semnat 
Înțelegerea Politică Temporară, consacrată „dezoligarhizării și readuce- 
rii statului Republica Moldova în albia constituționalității!”. 


„Înțelegerea Politică 'Temporară are, ab initio, un caracter limitat ca 
sferă și durată de aplicare și Programul de Activitate al Guvernului re- 
flectă această realitate. În primul rând, Programul se concentrează pe 
măsuri concrete limitate ca număr, dar cu impact sistemic pentru de- 
zoligarhizarea ţării și eliberarea principalelor instituţii ale statului de 
controlul intereselor grupului oligarhic”*. 


Aceasta prevedea în Art.1 (alin. 1, 2 și 3) convocarea primei ședințe a 
Parlamentului, alegerea Zinaidei Greceanii în funcţia de preşedinte a 
Legislativului, a vicepreședinţilor, a Biroului permanent și a Comisii- 
lor parlamentare, precum și acordarea votului de încredere Guvernului 
condus de Maia Sandu. 


În paralel, președintele Igor Dodon a organizat o conferință de presă 
în cadrul căreia a spus că potrivit Constituţiei ar putea, dar nu trebuie 
neapărat, să dizolve Parlamentul, lucru pe care îl va face eventual, pe 
10 iunie 2019, după consultări cu partidele parlamentare. În context, 
acesta a ţinut să precizeze că are programate întâlniri, în cursul zilei, 
cu ambasadorii Rusiei, Statelor Unite și Uniunii Europene, pentru a-i 
informa despre evoluţia situaţiei politice”. 


După semnarea Înțelegerii, a fost convocată o ședință extraordinară a 
Parlamentului, la care a participat și preşedintele Igor Dodon, cu ur- 
mătoarea ordine de zi: alegerea conducerii si organelor de lucru ale 
Parlamentului; aprobarea programului de activitate și lista membrilor 
guvernului; adoptarea unor acte legislative, fără a fi precizate. 


Prin votul secret al 56 de deputaţi din totalul de 61 ai celor două 
partide, Zinaida Greceanii a fost aleasă în funcţia de preşedinte al 
Parlamentului. Apoi, au fost aleși vicepreședinți Ion Ceban (PSRM), 
Mihai Popşoi (PAS) şi Alexandru Sliusari (PPDA), a patra funcţie, re- 
zervată opoziţiei, rămânând vacantă. 


La scurt timp, președintele Igor Dodon a semnat decretul prin care 
a desemnat-o pe Maia Sandu candidat pentru funcţia de prim-minis- 

tru, după consultarea fracțiunilor parlamentare. Aceasta a dat citire 
Programului de guvernare și a prezentat lista membrilor Guvernului, 
în următoarea componenţă: 


Prim-ministru — Maia Sandu 
Vicepremier şi Ministru de Interne — Andrei Năstase 
Ministru al Economiei — Vadim Brânzan 


Ministru al Educaţiei, Culturii şi Cercetării — Liliana Nicolaescu- 
Onofrei 


Ministru al Sănătăţii, Muncii şi Protecţiei Sociale — Ala Nemerenco 
Viceprim-ministru pentru reintegrare — Vasile Şova 
Ministru al Afacerilor Externe și Integrării Europene — Nicolae Popescu 


Ministru al Agriculturii, Dezvoltării Regionale și Mediului - Georgeta 
Mincu 


Ministru al Finanţelor — Natalia Gavriliţa 
Ministru al Justiţiei — Stanislav Pavlovschi 


Ministru al Apărării — Pavel Voicu. 


Parlamentul a acordat votul de încredere Guvernului Maia Sandu, 
prin votul unanim al celor 61 de deputaţi ai coaliţiei, prezenţi în sală. 
Deputaţii opoziţiei au absentat in corpore de la lucrările Parlamentului. 


Maia Sandu şi-a început discursul său de învestitură cu următoarele 
cuvinte: „Dragi cetățeni, Dictatorul a căzut! Incepând de astăzi, regi- 
mul oligarhic este în opoziţie. Astăzi am obţinut o victorie asupra fricii, 
a mafiei, a nedreptăţii!”” 

, pta » 


După parcurgerea procedurilor constituționale, preşedintele Igor 
Dodon a făcut apel către fosta guvernare să asigure un transfer paşnic 
al puterii. „Celor care ne-au stins lumina: asiguraţi transferul pașnic al 
puterii în Moldova. Să nu ajungem la destabilizare. Oamenii vor să fie 
pace. Noi vom face tot posibilul pentru aceasta. Este o responsabilitate 
foarte mare”, a declarat șeful statului. 


De precizat faptul că lucrările Parlamentului, inclusiv procedura de 
învestire a guvernului, s-au desfăşurat în semiîntuneric, deoarece sala 
de şedinţe în plen a fost debranșată de la rețeaua electrică, iluminarea 
fiind asigurată de doar câteva lămpi. 

Instalarea noii puteri s-a făcut sub presiunea imensă a mii de 
demonstranți proguvernamentali, care au manifestat în fața 
Parlamentului, în sprijinul PD. Pe de altă parte, în Piaţa Marii Adunări 
Naţionale s-a ridicat o scenă, unde se preconiza organizarea unui mare 
miting al Partidului Democrat, care rezervase această locaţie pentru 
perioada 5-9 iunie 2019. În acelaşi timp, în fața Ministerului Afacerilor 
Interne şi a Procuraturii Generale au fost instalate corturi, cetățenii 
protestând față de preluarea puterii de noua majoritate parlamentară“. 


PDM nu recunoaște noua putere constituțională 


Democraţii nu au recunoscut noua majoritate parlamentară creată și 
nici Guvernul condus de prim-ministrul Maia Sandu. 


Andrian Candu, vicepreşedintele PDM, a anunţat, într-o conferinţă de pre- 
să, că va ataca pe toate căile legale deciziile luate în cadrul Parlamentului, 
pe motiv că acestea au un caracter ilegal și contravin Constituţiei. În acest 
sens, PDM a pregătit deja o sesizare la Curtea Constituţională privind de- 
cizia de alegere a așa-zisului președinte al Parlamentului. 


„Ceea ce vedem astăzi în Parlament are un caracter ilegal. Există 
Curtea Constituţională, care este garantul Constituţiei şi a spus clar că 
Parlamentul de azi este nelegitim. Tot ce se întâmplă azi va fi atacat pe 
căile legale”, a precizat Candu. 


În acelaşi timp, acesta a ţinut să informeze că toate instituţiile statului 
vor funcționa în regim obișnuit. „Cei care vor încerca să implemen- 
teze deciziile adoptate astăzi vor răspunde conform legii. Autorităţile 
statului trebuie să aplice legea, Constituţia, dacă cineva va încerca să 
uzurpeze puterea în stat”,* a afirmat Andrian Candu. 


La rândul său, prim-ministrul în exercițiu, Pavel Filip, a declarat că nu 
acceptă noul Guvern învestit şi nu intenţionează să cedeze fotoliile no- 
ilor miniștri. În cadrul unei ediții speciale la Publika TV, Pavel Filip 
a subliniat că există un singur Guvern care se încadrează în normele 
constituționale și acela nu este Executivul condus de Maia Sandu”. 


Vlad Plahotniuc, liderul PDM, a spus că „PD nu recunoaște acţiunile de as- 
tăzi, vom face tot posibilul ca să nu se preia puterea și să nu ajungem într-o 

criză mai mare’, acuzându-i pe socialiștii de încercarea de a uzurpa puterea. 
„Ceea ce fac ei acum e o lovitură de stat. Igor Dodon și PSRM nu mai au legi- 
timitatea de a participa la majoritate și la formarea Guvernului, atâta timp cât 
există dovadă că sunt finanțaţi de peste hotare”, a specificat acesta“. 


La 9 iunie 2019, după suspendarea preşedintelui în exercițiu de Curtea 
Constituţională, Pavel Filip, preşedintele interimar, a emis un decret 
prin care a dizolvat Parlamentul nou-ales și a convocat alegeri parla- 
mentare anticipate pentru data de 6 septembrie 2019. Decretul a fost 
publicat în Monitorul Oficial, în aceeași zi”. 


A doua zi, 10 iunie 2019, PDM a organizat „în Piaţa Marii Adunări 
Naţionale, o amplă manifestaţie paşnică, la care zeci de mii de oa- 
meni şi-au exprimat indignarea față de acțiunile de trădare de țară ale 
preşedintelui Igor Dodon și ale PSRM, dar și față de lovitura de stat 
orchestrată de socialiști şi Blocul ACUM”. 


În Declaraţia, adoptată cu acest prilej, se arăta că „Manifestanţii conside- 
ră că Igor Dodon și PSRM şi-au pierdut orice legitimitate după ce întrea- 
ga ţară a văzut modul în care au încercat să pună în practică un plan de fe- 
deralizare a țării, modul în care preşedintele țării recunoaşte că socialiștii 
au fost finanțaţi ilegal din afara ţării cu zeci de milioane de dolari în 
ultimii ani. În acest context, cetățenii veniți la manifestaţia din PMAN 
au cerut demisia imediată a lui Igor Dodon din funcţia de președinte al 
Republicii Moldova și organizarea alegerilor prezidenţiale anticipate în 
data de 6 septembrie, concomitent cu cele parlamentare anticipate”. 


Recunoașterea noii puteri de către 
principalii actori politici internaționali 


Într-o declarație a UE se precizează că aceasta a urmărit deciziile luate 
de Parlament, inclusiv formarea unui nou guvern de coaliție şi că este 
deschisă cooperării cu guvernul „legitimat democratic”. 


Şefa politicii externe europene, Federica Mogherini și comisarul pen- 
tru vecinătate, Johannes Hahn, precizează că această colaborare trebu- 
ie să se bazeze pe angajamentul de a continua reformele și pe respec- 
tarea valorilor de bază din Acordul de Asociere, semnat de Republica 
Moldova cu Uniunea Europeană. 

Demnitarii europeni fac apel la calm și reținere, dar și la dialog între 
reprezentanţii aleși democratic pentru a se găsi o soluţie crizei politice“. 


Într-un comunicat al Departamentului de Stat al SUA se arată că „SUA 
invită toate partidele din Republica Moldova să manifeste reţinere şi să 


se pună de acord asupra unui parcurs mai departe prin dialog politic”®. 


Ambasada SUA, într-o postare pe pagina sa de Facebook, își exprimă 
părerea că „oficialilor aleși trebuie să le fie acordat timp maxim posibil 
şi oportunitatea de a ajunge la o înțelegere” Cetăţenii Moldovei me- 
rită un guvern pe deplin funcțional, care să-și reia activitatea pentru 
îmbunătăţirea vieţii cetăţenilor”s*. 


Alianţa Nord Atlantică, prin purtătoarea sa de cuvânt, Oana Lungescu, 
a făcut apel la toate forțele politice „să dea dovadă de calm și reținere 
şi să-şi rezolve divergenţele prin dialog, în spiritul respectului deplin al 
statului de drept”. Rămânem angajaţi față de independenţa, suverani- 
tatea şi integritatea teritorială a Republicii Moldova's5, se mai arăta în 
apelul respectiv. 


Reacţia oficialilor români a fost pe linia celor exprimate de principalii 
actori politici internaţionali, enumeraţi mai sus. Astfel, Preşedintele 
Klaus Iohannis a spus că lucrurile pot fi rezolvate „doar prin dialogul 
responsabil al tuturor forțelor politice”. 


Într-un comunicat al Guvernului român se preciza că „cetăţenii 
Republicii Moldova au nevoie de o soluţie negociată politic care să le 
asigure prosperitatea, continuarea reformelor și consolidarea parcur- 
sului proeuropean'. 


O poziţie mai aparte şi oarecum contrară celor doi factori de decizie 
anteriori a avut ministrul afacerilor externe român Teodor Meleşcanu, 
care a mizat pe alegerile anticipate, anunţate de premierul în exercițiu, 
Pavel Filip, declarând, în context, că „Nu există instituţia recunoașterii 
guvernului, există recunoaşterea unui stat”s6. 


Curtea Constituţională se implică în bătălia politică 


În încleştarea politică dintre vechiul regim, patronat de PDM şi 
noua putere, reprezentată de coaliția PSRM-Blocul ACUM, liderii 

democrați, în frunte cu Vlad Plahotniuc, s-au folosit de pârghiile CC, 
la care au atacat toate deciziile Parlamentului, din perioada 7-9 iunie 
2019. 


Curtea a acceptat sesizările PDM şi a răspuns în regim de urgenţă, une- 
ori chiar în aceeași zi, acestora, emițând decizii favorabile inițiatorilor, 
menite să stopeze procesele democratice ale coaliției majoritare. În 
acest mod, s-a implicat în lupta politică, contrar normelor sale deon- 
tologice. 


Astfel, prin Decizia nr. 83, din 07.06.2019, CC a declarat inadmisibilă 
sesizarea Președintelui Republicii Moldova, Igor Dodon, privind calcu- 
larea termenului de trei luni de inactivitate a Parlamentului în vederea 
dizolvării acestuia, stabilind că perioada legală a expirat la 7 iunie 2019, 
ora 24%, ceea ce însemna imposibilitatea funcționării Legislativului și 
a învestirii unui nou guvern“. 


În continuare, CC a adoptat altă decizie, prin care șeful statului, Igor 
Dodon, a fost suspendat o zi, iar preşedintele interimar, premierul în 
exercițiu, Pavel Filip, a semnat decretul de dizolvare a noului Parlament 
şi a stabilit alegeri parlamentare anticipate pentru data de 6 septembrie 
2019%. 


Caruselul deciziilor politice ale CC a continuat, aceasta declarând 
neconstituțională Hotărârea adoptată de deputaţii Parlamentului de 
legislatura a X-a, din 8 iunie 2019, privind alegerea Zinaidei Greceanii 
în funcţia de președinte al Legislativului, precum și, ab initio, toate ac- 
tele (legile, hotărârile) adoptate de legiuitori la data de 8 iunie 2019 şi 
ulterior”. 


Încetarea dualității de putere la Chișinău 


Timp de șapte zile, respectiv de la 8 la 14 iunie 2019, în Republica 
Moldova a existat o dualitate a puterii, lucru unic în istoria sa postsovie- 
tică. Aceasta a constat în existența paralelă a două rânduri de instituţii 
ale puterii în stat: doi preşedinţi, unul în exerciţiu (Igor Dodon), altul 
interimar (Pavel Filip); două majorități parlamentare, una a PDM, alta 
a PSRM-Blocul ACUM; doi prim-miniștri, unul în exercițiu (Pavel 
Filip), altul nou învestit (Maia Sandu). 

După o săptămână de blocaj politic, instituțional și juridic, Consiliului 
politic național, convocat în ședință la 14 iunie 2019, a hotărât retrage- 
rea PDM de la guvernare, prin prezentarea demisiei Guvernului. 


Vlad Cebotari, vicepreședinte al PDM, a declarat după şedinţa CPN că 
decizia are efect politic, va rezolva parțial problema blocajului politic şi 
va fi un semnal clar că PDM nu se ţine de putere. 


„În aceste condiţii, sarcina preluării în legalitate a guvernării rămâne a 
fi rezolvată de binomul PSRM-ACUM, creat de Igor Dodon și partide- 
le așa-zis proeuropene, cum le-a denumit foarte interesant și sugestiv 
preşedintele Federaţiei Ruse, care a salutat crearea acestui binom”, a 
arătat Vlad Cebotari“. 


Apoi, prim-ministrul în exercițiu, Pavel Filip, însoţit de toți miniștrii, 
a anunţat demisia cabinetului. „Am decis să ne prezentăm demisia din 
funcţiile pe care potrivit legii încă le exercităm. Am luat această deci- 
zie, în primul rând, pentru că, în ultimele zile, se fac presiuni enorme. 
Plecarea noastră nu va rezolva actualul blocaj juridic și nici nu va anula 
deciziile Curţii Constituţionale. Criza constituţională rămâne în con- 


tinuare fără soluţii”“!, a precizat Pavel Filip. 


În aceeași zi în care PDM a renunţat la putere, Vlad Plahotniuc, lide- 
rul acestuia, a părăsit teritoriul Republicii Moldova, în grabă, de teama 
eventualelor represalii din partea noii puteri. Ulterior, respectiv la 24 
iunie 2019, Vlad Plahotniuc şi-a dat demisia din funcţia de președinte 
al PDM, precizând următoarele: „Mi-am depus astăzi mandatul de 
preşedinte al partidului și le-am propus colegilor să organizeze cât mai 
curând congresul partidului pentru a alege o nouă conducere și a apro- 
ba un nou program politic. De asemenea, pentru a opri speculaţiile 
posibile, declar că am decis să nu mai candidez la acest congres pen- 
tru vreo funcţie în partid. Am luat această decizie și pentru că Partidul 
Democrat are nevoie de un nou proiect politic în opoziţie, un proiect 
care să fie elaborat după noile realități, de o nouă echipă de conduce- 
re 


Pe de altă parte, protestatarii plătiți de PDM din fața Ministerului 
Afacerilor Interne şi a Procuraturii Generale, au demontat corturile, 
instalate odată cu declanșarea crizei politice. 


EET PT RO MIÂINIĂ 


Reacţiile la retragerea de la putere a PDM nu au întârziat să apară, atât 
din partea liderilor partidelor din noua majoritate parlamentară, cât şi 
pe plan internațional. 


Prim-ministrul Maia Sandu declara, la scurt timp, că „În sfârșit am 
câștigat în faţa răului. Vă mulțumesc că aţi fost calmi, ne-aţi încurajat 
să mergem înainte. Sperăm că decizia PD este asumată și sinceră și nu 
reprezintă o capcană ca să aibă timp pentru acţiuni subversive”*. 


La rândul său, președintele Igor Dodon afirma că „PD, care a uzurpat 
puterea în stat, astăzi și-a recunoscut înfrângerea”. 


Pe plan internaţional, Departamentul de Stat a fost primul actor politic 
care a salutat decizia Partidului Democrat de a se retrage de la guverna- 
re în favoarea „coaliţiei formate de Parlamentul ales în mod democra- 
tic”S5. „Suntem încurajați de faptul că atât noua coaliţie, cât şi fostul gu- 
vern s-au angajat într-un transfer pașnic de putere, care reflectă voința 
poporului moldovean', Departamentului de Stat solicitând părților să 
manifeste „reţinere în această perioadă de tranziţie”. 


Precizăm că pe timpul confruntării dintre noua majoritate PSRM- 
ACUM şi PDM, ambasadorul american, Dereck J. Hogan, a avut mai 
multe întrevederi cu cele două forțe politice rivale. 


Ieșită compromisă din lupta politică, CC se autodizolvă 


Președintele Igor Dodon şi liderii noii puteri nu au recunoscut și, 
ca urmare, nu au pus în aplicare deciziile CC. Mai mult, consilierul 
prezidenţial Maxim Lebedinschi a adresat mai multe amenințări la 
adresa acesteia“. 


Hotărârile CC au consternat și pe unii factori de decizie internaţionali. 
Unul dintre aceștia, Thorbjørn Jagland, secretar general al Consiliului 
Europei, s-a sesizat şi a cerut Comisiei de la Veneţia să se pronunţe 
asupra situaţiei create de CC din Republica Moldova. 


Sub presiunea factorilor politici interni şi internaționali, CC a hotă- 
rât, la 15 iunie 2019, să-şi revizuiască, din oficiu, actele pronunţate 
în perioada 7-9 iunie 2019. Ca urmare, au fost anulate Decizia Curţii 
Constituționalenr. 83 din 7iunie 2019, Hotărârea Curţii Constituţionale 


REGISTRU ACTUAL EL 


nr. 13 din 8 iunie 2019, Hotărârea Curţii Constituţionale nr. 14 din 8 
iunie 2019, Hotărârea Curţii Constituţionale nr. 15 din 8 iunie 2019, 
Avizul Curţii Constituţionale nr. 1 din 9 iunie 2019 şi Avizul Curţii 
Constituţionale nr. 2 din 9 iunie 2019%. 


Prin anularea actelor Curţii din acea perioada, Parlamentul condus de 
Zinaida Greceanii dobândește, ope constitutionis, calitatea de Parlament 
constituțional, fiind revigorate actele normative adoptate de acesta, 
precum și actele adoptate de Guvernul Republicii Moldova, condus 
de Maia Sandu“. 


La baza anulării a stat situaţia de fapt din Republica Moldova, în spe- 
cial anunţul transferului de putere către Guvernul prim-ministrului 
Maia Sandu şi a coaliţiei formate în Parlament. 


Hotărârea Curţii din 15 iunie 2019 se dorește a fi o sursă a păcii socia- 
le, a menţinerii statului de drept, a democraţiei, precum și a garantării 
unui cadru adecvat de protecţie a drepturilor omului prin combaterea 
unei instabilități politice de anvergură”. 


Pe data de 20 iunie 2019, fără a mai aştepta răspunsul Comisiei de la 
Veneţia, președintele Curţii Constituţionale, Mihai Poalelungi, și-a dat 
demisia, iar preşedintele Igor Dodon le-a cerut și celorlalți membri ai 
CC să-i urmeze exemplul”. 


La rândul ei, Maia Sandu a cerut demisia imediată a celorlalți magistrați 
ai CC, pe care a acuzat-o că în loc să recunoască că „a participat la în- 
cercarea disperată a PDM de a se menţine ilegal la putere, își justifică 
decizia doar prin faptul că aceasta ar fi situația la momentul de față în 
Republica Moldova””. 


La 21 iunie 2019, Comisia de la Veneţia s-a pronunţat cu privire la deci- 
ziile Curţii Constituţionale, adoptate între 7-9 iunie. Experții Comisiei 
au constatat că nu existau condiţii clare de dizolvare a parlamentului și 
că CC nu şi-a respectat propriile proceduri şi nici principiul egalității 
părţilor în ceea ce priveşte criza politică. Aceştia au subliniat că rolul 
esenţial al Curţii Constituționale este să menţină echilibrul între ra- 
murile puterii şi să acționeze ca un arbitru, respectând soluţiile la care 
au ajuns instituţiile legitime din punct de vedere democratic. De ase- 
menea, Comisia a arătat că drepturile procedurale ale preşedintelui și 

parlamentului au fost grav afectate de numărul și viteza deciziilor emi- 
se de CC”. 


La scurt timp după anunțarea deciziei Comisiei de la Veneția, Igor 
Dodon a declarat că „unica modalitate de restabilire a stabilității 
constituționale este demisia in corpore a judecătorilor Curții 
Constituţionale””*. 


Pe data de 26 iunie 2019, printr-un comunicat public, s-a anunțat 
că judecătorii CC au demisionat in corpore. „Încetarea mandatu- 
lui şi vacanţa funcţiilor de judecători ai Curţii Constituţionale vor 
fi anunţate autorităților competente să desemneze noii judecători. 
Domnul judecător Veaceslav Zaporojan a fost abilitat de Plenul Curţii 
Constituţionale să exercite atribuţiile administrative ale preşedintelui 
Curţii până la alegerea noului Preşedinte”, se arată în comunicatul 


CC. 


Prin demisia celor şase judecători s-a produs, de fapt, autodizolva- 
rea Curţii Constituţionale, caz unic în istoria recentă a Republicii 
Moldova. 


În aceeași zi, președintele Igor Dodon a anunţat că Parlamentul, 
Guvernul și Consiliul Superior al Magistraturii urmează să demareze 
în regim de urgenţă procedurile aferente numirii noilor judecători ai 
Curţii Constituţionale. 


„Exprim încrederea în faptul că noua componență a Curţii 
Constituţionale va fi una independentă, va realiza nobila misiune de 
a garanta supremaţia Constituţiei, se va supune numai Legii Supreme 

. . . . e . . . . 276 
şi va exclude cu orice preţ influenţele politice și jocurile de culise”, a 
precizat acesta. 


Concluzii 


Întrucât rezultatele alegerilor parlamentare au fost neconcludente, iar 
neîncrederea dintre cele trei partide importante era la cote maxime, 
timp de aproape trei luni s-a bătut pasul pe loc, fără a se reuși depășirea 
impasului politic major în formarea unei majorităţi parlamentare 
funcţionale. 

La toate nivelele politice, inclusiv în rândul opiniei publice, se conturase 
ideea convocării unor alegeri parlamentare anticipate. A fost nevoie doar 
de un impuls extern pentru ca două dintre cele trei partide principale să 
facă compromisuri neașteptate și să constituie, într-un timp record, greu 
de egalat, o majoritate parlamentară, să transforme Parlamentul într-o 
instituţie funcțională și să învestească un guvern. Acest lucru s-a întâm- 
plat în ultima zi a termenului limită prevăzut de Constituţie și s-a datorat 
intervenţiei subite a emisarilor UE, SUA şi, îndeosebi, al Federaţiei Ruse. 


Că noua putere a fost instalată în pripă, pe ultima sută de metri, 
s-a văzut și din derularea extrem de rapidă și fără fast a proceduri- 
lor constituționale, care, în mod normal, iau mult mai mult timp. 
Evenimentul a luat prin surprindere atât opinia publică internă, cât şi 
pe cea internațională, care nu erau pregătite pentru o evoluţie politică 
atât de neașteptată. 


Constituirea noii puteri ridică mai multe semne de întrebare din urmă- 
toarele motive: 


- Cele două forțe politice care formează majoritatea parlamentară 
(PSRM și Blocul ACUM) sunt incompatibile din toate punctele de 
vedere; 


- Socialiştii, deși au ponderea cea mai mare în Parlament (35 man- 
date), au renunțat inexplicabil la multe dintre obiectivele lor politice, 
cuprinse în oferta de guvernare de după alegeri; 


- Partidele din Blocul ACUM au cedat prea ușor în faţa revendică- 
rilor politice ale lui Igor Dodon, ceea ce a dus la întărirea instituţiei 
prezidenţiale, contrar opticii lor anterioare alegerilor; 


— Cu toate că are grupul parlamentar cel mai mic (26 mandate), Blocul 
ACUM conduce aproape singur un Guvern, format în proporţie de 
circa 90% din reprezentanţii săi; 


- Practic, există un guvern minoritar al Blocului ACUM, care este 
susținut parlamentar de o majoritate socialistă, așa cum și-a dorit şi i-a 
cerut Maia Sandu președintelui Igor Dodon. 


Explicaţia acestei situaţii ar consta, pe de o parte, în satisfacerea intere- 
selor Rusiei privind perpetuarea influenţei sale în Republica Moldova, 


EET PT ROMIÂINIĂ 


care le-a impus socialiștilor să accepte o alianţă politică contra naturii, 
iar, pe de altă parte, în salvarea politică a lui Igor Dodon, după dezvă- 
luirile foarte grave și deosebit de periculoase pentru el și stăpânii săi de 
la Moscova, făcute în cadrul negocierilor secrete pe care le-a avut cu 
liderul democrat, Vlad Plahotniuc. 


În privinţa perspectivei acestei alianțe politice, așa cum rezultă și din 
documentele de constituire, ea a apărut într-un mod conjunctural şi 
are un caracter temporar, lucru de care este conștientă toată lumea. 
Însuși președintele Igor Dodon, realizând acest lucru, s-a pronunţat 
pentru transformarea acesteia într-o alianță politică permanentă. Din 
acest motiv, chiar la scurt timp după formarea ei, între acesta și Blocul 
ACUM s-a convenit un moratoriu așa-zis ideologic şi geopolitic, cu 
scopul de a evita eventuale neînțelegeri dintre liderii coaliției de gu- 
vernare. 


Tindem să credem că alianța va rezista atâta timp cât liderii ei vor reuși 
să ignore realităţile istorice, identitare şi de altă natură și să-și satisfacă 
interesele lor politice, precum și pe cele ale stăpânilor din spatele lor, 
recte ale Rusiei, în cazul socialiștilor. 


Din această struțo-cămilă politică cel mai lezat va ieși Blocul ACUM, 
care cu greu va reuși să-și îndeplinească programul de guvernare din 
cauza piedicilor puse de partenerul său prorus, iar toate eșecurile înre- 
gistrate îi vor fi puse în cârcă. 

Vlad MISCHEVCA 
| Proiectul grecesc și regatul Daciei 


Pe măsura tensionării problemei orientale și 
înăspririi confruntărilor de interese în Bal- 
cani în a doua jumătate a secolului al XVIII- 
lea sporesc preocupările Marilor Puteri euro- 
pene pentru Principatele Române. Una din 
numeroasele dovezi în acest sens o constitu- 


\ ie înființarea consulatelor străine, în pofida 
VIM. cercet. şt. opunerii Porții Otomane, la București și Iaşi. 
coordonator la Institutul de Din 1782 activează primul consul al Rusiei 

PE e e a a = a FĂ Lașkariov din 1783 - primul consul 


cercet. (Associate professor, E a pă 
Ph.D); membru al Comisiei al Austriei — I. Raicevich; Franţa își deschi- 


Naţionale de Heraldică de un consulat la 1796', Marea Britanie — la 
(din 1995) şi al Grupului 1803 (funcţionează din 1801). Ele rup cercul 
de iniţiativă „Anul 1812" 

(Chişinău, 2011). Domenii 

de competenţă: istoria i, oa a 

relatiilor internationale numiți pentru ambele Principate, iar în cazul 

din sud-estul Europei desemnării a doi consuli — cel de la București 
(sec. XVIII- încep. sec. avea rangul de consul general, ceea ce însem- 
XIX); genealogia domnilor 
fanarioți; vexilologie 
heraldică; raporturi istorice 

româno-elene. Semnează 

13 monografii, publicate 

la Chişinău, Bucureşti, laşi, A a A E 
Atena Salonic. selor marilor imperii, conjugat cu constrânge- 
rea unui pericol mereu crescând al confrun- 


ruso-turco-austriac, operează o mai largă des- 
chidere către Europa. Agenţii consulari sunt 


na recunoaşterea realităţii: ambele Principate 
alcătuiesc o entitate?. 


Poziţia geografică strategică a Principatelor, 


amplasate la hotarul de interferență a intere- 


tărilor dintre aceste mari puteri (Turcia, Ru- 
sia, Austria) a generat ideea creării unui stat 
românesc tampon. Ideea a fost promovată 
de înşişi boierii pământeni prin memoriul de 
constituire a Principatelor într-un singur stat, 

înaintat încă la 1772 congresului de la Focșani; proiect preluat şi dez- 
voltat de către diplomaţia ţaristă în scopul întăririi propriilor poziții 
în Sud-Estul Europei. În timpul Războiului ruso-turc din 1768-1774, 
Ecaterina a I-a s-a limitat doar la planurile de a oferi Rusiei acces sigur 
la Marea Neagră. Cu toate acestea, pentru a primi sprijinul popoarelor 
ortodoxe de la Nordul și Sudul Dunării, împărăteasa a transmis, prin 
intermediul conducătorilor ei militari, că războiul se duce pentru a-i 
elibera de jugul otoman. 


Tentativele neîncetate ale Porții Otomane de a reconsidera unele 
clauze ale Tratatului de la Kuciuk-Kainargi, în primul rând cea ce se 
referă la independenţa Crimeii, pe de o parte, fixarea în calitate de 
obiective prioritare imediate asigurarea navigației comerciale libe- 
re a navelor ruse în Marea Neagră și prin strâmtorile Bosfor şi Dar- 
danele, stipulaţii prevăzute de Tratatul ruso-turc din 1774 şi, nu în 
ultimul rând, anexarea Crimeii” (acest act fiind considerat un prim 
pas în realizarea unor proiecte mai ample în privinţa Imperiului Oto- 
man, în direcția Balcanilor), pe de altă parte, au determinat corecta- 
rea esenţială a politicii externe a Rusiei, axa ei principală plasându-se 
de la vest spre sud-vest și sud. În acest sens, Petersburgul a desfășurat 
acțiuni energice în vederea stabilirii relaţiilor strategice cu Imperiul 
Habsburgic în temeiul interesului comun în soluționarea Problemei 
Orientale. 


Unul dintre primele efecte ale acestei reorientări a constituit apariția 
ambiţiosului proiect, cunoscut în literatura istorică cu titlul de „Proiect 
grecesc”. Apariţia acestui proiect de partajare a posesiunilor europene 
ale otomanilor a fost precedată de încheierea, în luna mai 1781, a tra- 
tatului de alianță ruso-austriacă având un caracter pronunţat anti-oto- 
man. Potrivit documentului, împăratul Austriei recunoștea achiziţiile 
teritoriale ale Rusiei fixate în Tratatul de la Kuciuk-Kainargi și se angaja 
să acționeze împotriva turcilor în cazul în care Poarta Otomană decla- 
ră război Rusiei. La rândul său, Ecaterina a II-a recunoscuse integrita- 
tea teritorială a Imperiului Habsburgic în corespundere cu Sancţiunea 
pragmatică (Sanctio pragmatica) — decretul împăratului Carol al VI-lea 
din data de 13 aprilie 1713 privind succesiunea la tronul Habsburgilor 
şi asigurarea indivizibilității și inseparabilității posesiunilor monarhi- 
ei, a susținut pretențiile teritoriale ale Habsburgilor asupra Serbiei de 

Nord cu Belgradul, Valahiei Mici și a unei părți din teritoriul Bosniei, 
ceea ce oferea Austriei ieșire la Marea Adriatică’. 


Cu toate că prevederile tratatului erau strict confidenţiale, s-a pro- 
dus totuși scurgerea informaţiei, provocând în Europa nervozitate și 
o reacţie nefavorabilă a Rusiei și Austriei. În scrisoarea din data de 2 
aprilie 1782, adresată ambasadorului Prusiei la Petersburg fon Hertz, 
regele Prusiei Frederick al II-lea nota: „Continuă să primim informaţii 
destul de contradictorii despre aceea că ambele curți imperiale (rusă și 
austriacă — n.n.) deja au coordonat între ele împărțirea cuceririlor pe 
care intenționează să le efectueze. Se afirmă că nu doar Belgradul, dar 
şi o parte a Traciei, Moldovei şi Valahiei urmează să aparţină curții vie- 
neze. Însă nu-mi vine să cred ca împărăteasa să fi avut așa de prost grijă 
de interesele proprii şi să fie dispusă să cedeze austriecilor majoritatea 
sfărâmăturilor Imperiului Turc, cu excepția Constantinopolului și al 
Adrianopolului... Franţa, care de asemenea a aflat ceva despre proiec- 
tul celor două curți imperiale, face agitaţie în Turcia și ea, probabil, a 
decis să se opună cu toate forțele sale în cazul în care se va realiza acest 
proiect. Cred însă că acest proiect va avea aceeași soartă ca majoritatea 
celorlalte, formulate de împărăteasă — va rămâne pe hârtie fără a se prea 
împovăra cu executarea acestuia”. 


Ecaterina a Il-a a iniţiat realizarea înțelegerilor prealabile, convenite de 
către Rusia şi Austria în primăvara anului 1781, într-un plan de acțiuni. 
În legătură cu izbucnirea insurecției împotriva protejatului său în Cri- 
meea (primăvara anului 1782), Ecaterina a II-a i-a propus lui Iosif al 
II-lea să convină în privința „compensării” ambelor puteri în cazul unui 
eventual război cu Turcia. Împăratul Austriei i-a răspuns prompt, la 1 
(12) iulie 1782, exprimându-și disponibilitatea „să încheie orice acord 
cu Majestatea Sa Imperială referitor la orice eveniment, care poate fi 
provocat de răscoala din Crimeea”, reclamând insistent ca împărăteasa 
„să-şi deschidă gândurile și intenţiile sale”. 


Proiectul grecesc şi-a găsit reflectarea sa amplă în corespondenţa, dema- 
rată în toamna anului 1782, dintre Ecaterina a II-a, „principesa Mol- 
dovei” („moldavanskaia kneaghinea”5, unul din titlurile prin care s-a 
autointitulat împărăteasa Rusiei într-o scrisoare particulară) și Iosif al 
II-lea.” La 10/22 septembrie 1782 împărăteasa Rusiei s-a adresat către 
împăratul Austriei cu o scrisoarea în care i-a expus planul său grandios 

de partajare a Imperiului Otoman, propunând două proiecte distincte 
— minim şi maxim, fiind conştientă totodată că realizarea lor va depinde 
întru totul de conjunctura politică din Europa. Caracterizând în linii 
generale posibilele atitudini ale puterilor europene vizavi de un even- 
tual război cu Turcia, Ecaterina a Il-a consideră, în continuare, că la 
baza preconizatei noii convenții secrete între ambele părți (Imperiul Rus 
şi Sfântul Imperiu Roman - n.n.) trebuie să fie pus principiul conform 
căruia între cele trei imperii — otoman, rus și austriac — nu trebuie să 
existe vecinătate nemijlocită, ceea ce presupune existenţa între ele a 
unui stat tampon. Pornindu-se de la acest deziderat, se sugera ideea de 
a restabili statul independent, cunoscut în antichitate cu numele de Da- 
cia, în componenţa Moldovei, Valahiei și Basarabiei (teritoriul cuprins 
între Dunăre și Nistru, alias Bugeac — n.n.) în frunte cu un suveran de 
religie greacă (ortodoxă); preconizatul stat nu trebuia să fie dependent 
nici de Rusia și nici de Austria şi nu putea fi anexat nici la prima şi nici 
la doua putere; se propunea, de asemenea, ca hotarele „noului stat” 
Dacia să fie Nistru și Marea Neagra din partea Rusiei, râurile Dunărea 
şi Aluta (Olt — n.n.) din partea austriacă. Referitor la achiziţii teritoriale 
Ecaterina a Il-a era decisă să se limiteze cu spaţiul dintre Bug și Nistru 
(teritoriu cucerit ulterior în urma Războiului ruso-turc din anii 1787- 
1791) şi la câteva insule din Arhipelag, urmând ca Austria, de sine stă- 
tător, să-și contureze apetitul teritorial!?. În viziunea împărătesei ruse, 
această acțiune ar prezenta o variantă de partajare a spațiului european 
al Imperiului Otoman. În continuare Ecaterina a II-a își exprima con- 
vingerea că în cazul în care ambele părţi (Rusia şi Austria — n.n.) vor 
reuși în comun „|... ] să salveze Europa de duşmanul creştinismului 
prin izgonirea acestuia din Constantinopol”, împăratul (Austriei — n.n.) 
nu va renunţa să contribuie „|... ] la restabilirea, pe ruinele (Imperiului 
Otoman - n.n.) şi după căderea cârmuirii barbare care acum domină 
acolo, a vechii monarhiei grecești cu o condiţie indispensabilă din par- 
tea mea: de a păstra monarhia restabilită într-o stare de independență 
deplină față de monarhia mea și de a ridica pe tronul ei pe nepotul meu 
cel mic, marele principe Constantin, care se va obliga ca niciodată să 
nu aibă pretenţii la tronul Rusiei, pentru că niciodată aceste două co- 
roane nu pot și nici nu trebuie să fie îimpreunate deasupra unui cap” La 
rândul lor, marii principi Pavel Petrovici şi fiul său Alexandru vor jura 
că nu vor pretinde la tronul Constantinopolului"”. 

În scrisoarea de răspuns, semnată nu mai devreme de 13/25 noiembrie 
1782, Iosif al II-lea, exprimându-și incertitudinea în privinţa supoziției 
că Franţa și Prusia vor lua o atitudine indiferentă față de proiectele de 
partajare a Imperiului Otoman, în principiu acceptase ambele pro- 
puneri ale Ecaterinei a Il-a, manifestând, totodată, unele rezerve în 
privinţa realizării lor: „... doar mersul războiului poate să hotărască 
totul...” şi că realizarea acestor planuri nu va întâmpina piedici din 
partea sa „... dacă ele (planurile — n.n.) se vor armoniza și uni cu cele 
pe care eu le consider echitabile”. În continuare împăratul Imperiului 
romano-german nominalizează teritoriile la care ar pretinde Austria: 
Hotinul pentru acoperirea Bucovinei şi Galiției, Valahia până la râul 
Olt (Valahia Mică), Serbia de Nord cu Belgradul, o parte din Bosnia 
şi Herţegovina, asigurându-i-se Austriei ieșire la Marea Adriatică, pre- 
cum și posesiunile venețiene Dalmația și Istria”. În urma discuţiilor 
diplomatice la acest subiect, prin scrisoarea din 4/16 ianuarie 1784 că- 
tre Iosif al II-lea, Ecaterina a II-a s-a arătat decepționată de pretenţiile 
teritoriale exagerate ale Austriei în raport cu cele ale Rusiei”. 


Analiza substratului politic intern și extern în mediul căruia a apărut 
Proiectul grecesc nu intră în obiectivele prezentului studiu, astfel încât 
evocăm doar un singur moment în contextul chestiunii abordate, la 
care s-a referit şi istoricul francez Albert Sorel în lucrarea sa La question 
d'Orient au XVIII siècle (1878). 


La 17 ianuarie 1772 cancelarul de stat al Austriei, prințul Wenzel 
Kaunitz!* remite împărătesei Maria Tereza’ un memoriu în care expu- 
ne propunerile contelui Massin, cavaler al Ordinului de Malta, în ser- 
viciul Rusiei din 1770 în calitate de contr-amiral, referitor la condiţiile 
care ar putea fi puse la baza apropierii ruso-austrice cu scopul „izgonirii 
definitive a turcilor din Europa’. 


Kaunitz a atras atenţia asupra a două propuneri dintre cele şase varian- 
te de partajare a Imperiului Otoman în cazul unui război victorios îm- 
potriva acestuia („Les six propositions du comte Massin pour le par- 
tage de la Turquie”)!S. Potrivit primei propuneri, Austria ar fi primit 
Serbia, Bosnia, Herţegovina, Albania și Macedonia până la Moreea; 
cealaltă parte a Balcanilor în comun cu Constantinopolul şi Dardanele 
este transmisă Rusiei. În contextul Proiectului grecesc prezintă un mare 
interes a doua variantă de partajare, ambele planuri având coincidenţe 

surprinzătoare. În ea se prevedea crearea unui regat cu centrul la Con- 
stantinopol, care ar fi fost compus din Macedonia, Albania, Rumelia, 
majoritatea insulelor arhipelagului grecesc, urmând ca conducătorul 
acestei formaţiuni să fie desemnat de către Rusia. În posesiunea Im- 
periului Rus se propunea de a fi cedate o mare parte a teritoriilor din 
stânga Dunării (Moldova şi Ţara Românească — n.n. ), ţărmul Mării Ne- 
gre, cu excepţia Crimeii, căreia i se acorda independenţă sub protecto- 
ratul Rusiei. La rândul său, Austria ar fi primit Valahia dintre Dunăre și 
Olt, Serbia, Bulgaria și Herţegovina; Moreea urma să fie reorganizată 
într-un stat independent sub puterea arhiducelui austriac sau transmi- 
să Veneţiei, care, în schimb, ceda Habsburgilor Istria. 


E interesant faptul că una din variantele propuse presupunea neutrali- 
zarea Prusiei prin acceptarea noilor ei pretenții teritoriale față de Polo- 
nia, Varşovia fiind recompensată în acest context din contul Moldovei 
şi Valahiei”. Coincidenţa uimitoare a momentelor esenţiale ale Pro- 
iectului grecesc cu cele din a doua variantă a planului contelui Massin, 
a schimbului de teritorii în cadrul triumviratului Prusia — Polonia — 
Principatele Române cu proiectul similar vehiculat de către cercurile 
guvernamentale ruse în anii 1769 şi 1771 ne face să-i acordăm dreptate 
lui Kaunitz care, la 1772, scria: „Les Russes, ont fait insinuer par le comte 
Massin qu'il y avait à choisir entre plusieurs plans” (citat de către A. So- 
rel: propunerile contelui Massin au fost sugerate de ruşi)". 


Cu toate că Proiectul grecesc a rămas doar o construcţie ipotetică, în el 
și-au găsit exprimare, cu o claritate suficientă, principiile fundamentale 
şi tendinţele generale ale politicii Rusiei în Sud-Estul Europei; acest 
proiect marcând „o etapă în elaborarea cursului geostrategic al Rusiei 
în Balcani... a servit punct de pornire pentru următoarele combinaţii 
privind restructurarea teritorial-statală a Europei de Sud-Est”? Acest 
„grand projet” poate fi considerat un plan real de partajare a posesi- 
unilor europene ale otomanilor, o dovadă a poftelor expansioniste 
ale Curţilor de la Sankt Petersburg și Viena în anii '80 ai secolului al 
XVIII-lea. Iar coautorii principali au fost Ecaterina a II-a și Iosif al 
II-lea, asistat de Kaunitz”. 


Abandonând Proiectul grecesc ca atare, Rusia și Austria au revenit, la 
mijlocul anilor '90 ai secolului al XVIII-lea, la ideea creării unui stat 
tampon în spaţiul carpato-dunărean. În Declaraţia secretă referitoare 

la alianţa între Rusia şi Austria din data de 23 decembrie 1794 /3 ianu- 
arie 1795 se stipulează că în cazul unui război comun al ambelor curți 
imperiale împotriva Imperiului Otoman suveranii se obligă să contri- 
buie, prin toate mijloacele disponibile, la realizarea planului schițat în 
scrisorile Ecaterinei a II-a din 10/22 septembrie și a lui Iosif al II-lea 
din 13/25 noiembrie 1782. În particular, se preconiza „|... ] separa- 
rea, pe vecie, a Moldovei, Valahiei și Basarabiei de Imperiul Otoman 
şi crearea unui stat independent, pus, pentru totdeauna, la dispoziția 
principelui sau principesei familiei imperiale ruse şi urmaşilor lor de 
ambele sexe”. După cum lesne se observă, s-a produs o anumită co- 
rectare a Proiectului grecesc: Constantin sau alt reprezentant(ă) al curții 
imperiale a Romanovilor trebuia să instaureze o dinastie de sine stătă- 
toare deja nu la Constantinopol, ci în Dacia, fie la Iaşi, fie la Bucureşti 
sau în alt oraș din preconizatul stat. În schimb, Rusia se angaja să con- 
tribuie Austriei la achiziționarea teritoriilor nominalizate, după cum 
reiese din scrisoarea lui Iosif al II-lea de la 13/25 noiembrie 1782”. 
Acest proiect, la fel ca și cel grecesc, era lipsit totuși de perspectivă, căci 
Austria însăși avea „ochii deschişi asupra Valahiei şi a Moldovei pentru 
a nu le lăsa ruşilor”%. 


Conjunctura internaţională din a doua jumătate a anilor '80 — începu- 
tul anilor '90 era de acum alta, puţin favorabilă Curţii imperiale de la 
Petersburg pentru traducerea în viaţă a planurilor orientale. Subtextul 
geopolitic al alianţei ruso-austriece (1781) și al Proiectului grecesc, ane- 
xarea Crimeii și Georgiei Orientale (1783) la Imperiul Rus au tensio- 
nat situaţia politică în Europa: apăruse pericolul coagulării unei coaliții 
europene contra Rusiei şi Austriei; iar relaţiile între Rusia și Poarta 
Otomană permanent balansau la marginea rupturii. 


Din toamna anului 1786, Rusia a desfășurat acțiuni de planificare a 
operațiunilor militare şi de pregătire a trupelor pentru un eventual 
război cu turcii. Astfel, perioada interbelică nu se lungi mult timp, de- 
oarece, așa cum se destăinuise însăşi împărăteasa rusă iubitului său Po- 
temkin, în august 1787: „...in capul meu războiul fierbe, precum berea 


tânără într-un butoi”. 


„După Pacea de la Kuciuk-Kainargi din 1774, scrie istoricul american 
St. K. Batalden, atenția Ecaterinei a II-a tot mai mult se concentrează 
asupra evenimentelor din Noua Rusie. Un indiciu al interesului împă- 

rătesei pentru această regiune a fost numirea în fruntea Novorosiei a 
lui G. A. Potemkin, un favorit și o putere în creştere în politica Curţii 
ruse”?s 


Faimosul favorit urma să recunoască, cu regret, țarinei sale, la 28 au- 
gust 1787, că: „Turcii au anticipat făcând o declarație de război și au 
schimbat astfel întregul plan ofensiv, care ar fi putut să se producă, fără 
îndoială, într-un an din partea noastră””. Se ştie că Potemkin a partici- 
pat activ în derularea noului război, optând, deja din primăvara anului 
1787, pentru necesitatea stabilirii cooperării militare cu Polonia în lup- 
ta împotriva Porții Otomane. În cadrul negocierilor diplomatice ruso- 
polone privind încheierea tratatului de amiciție și cu scopul de a detașa 
Polonia de puterile antiruse, în primul rând de Prusia, desfăşurate pe 
parcursul Războiului ruso-turc din anii 1787-1791, din nou a fost abor- 
dată, fie la inițiativa Poloniei sau a Rusiei, chestiunea recompensării te- 
ritoriale a Regatului Polon din contul posesiunilor otomane, mai con- 
cret vorbind — pe seama Moldovei și Basarabiei”. Având în vedere con- 
junctura internațională nefavorabilă Rusiei, Petersburgul nu a riscat 
să revendice insistent anexarea Principatelor, limitându-se cu cererea 
independenței acestora. Tentativa de a reanima proiectul grecesc a suferit 
un eşec total. Clauza proiectului Tratatului de pace, elaborat încă în 
vara anului 1789, prevedea ca teritoriul cuprins între Dunăre, Nistru, 
Marea Neagră și posesiunile austriece, adică Moldova și Valahia „să ră- 
mână independent sub conducerea domnului de credinţă creștină și 
cu un mandat sigur că acesta (pământul — n.n.) nicicând nu va fi alipit 
şi cedat nici Rusiei, nici Austriei, nici Porții”. Această propunere, ase- 
mănătoare proiectului creării statului independent Dacia în frunte cu 
un principe din dinastia imperială rusă, a fost respinsă categoric de ali- 
atul său — Austria, care-și revendica, la rândul său, Ţara Românească”. 
În fine, Petersburgul s-a limitat cu doleanţa „de a nu modifica statutul 
(politico-juridic - n.n.) Principatelor Dunărene”%, ceea ce însemna că 
Moldova şi Valahia rămâneau în componenţa Imperiului Otoman. 


Grigori Alexandrovici Potemkin (n. 23/24 septembrie 1739 - 
d. 5/16 octombrie 1791), care, de fapt, a fost a doua persoană din 
stat și, după unii biografi, chiar era co-guvernantul împărătesei ruse“, 
privind „Moldova ca pe o moşie care îi aparține”, a înființat, editat şi 
publicat propriul ziar, numit „Le Courrier de Moldavie”, ce purta ste- 

ma tradițională a Moldovei și făcea cunoscute ştirile internaţionale și 
locale. Acest „ziar de scandal” promova în paginile sale atât propa- 
ganda antifranceză, cât și crearea unui „regat românesc independent” 
sub serenisimul conducător de oști ruse. Nu întâmplător generalul 
A. Samoilov (nepotul lui Potemkin), care îl însoțea în timpul Războ- 
iului ruso-austro-turc, afirmase că nu ar fi încheiat pacea decât dacă 
Moldovei - Dacia - i se garanta independența, iar Valahiei o „uşurare a 
situației”, urmărindu-se, astfel, scopul de a avea oricând pentru armata 
rusă drum liber până la Dunăre“. 


Concluzionăm că, în secolul al XVIII-lea, Hanatul Crimeii şi Prin- 
cipatele Române se aflau în structura geopolitică a regiunii de Nord 
a Mării Negre, într-un „câmp încrucișat” clasic (clasificare de către 
KV. Pleşakov)55, pe care mai multe state vecine le revendicau. Începu- 
tul ultimului deceniu al secolului al XVIII-lea marchează sfârșitul unei 
perioade de grele încercări pentru poporul nostru. Războiul ruso-aus- 
tro-turc declanșat în august 1787, întru încercarea Porții de a vindeca 
„rana deschisă pe trupul statului”3* otoman de Pacea de la Kuciuk-Kai- 
nargi (1774), s-a terminat prin „Păcile albe” (aprecierea lui N. Iorga) 
de la Şiştov (24 iulie/4 august 1791) şi Iaşi (29 decembrie 1791 / 9 
ianuarie 1792). Astfel, Imperiul Rus devine vecin nemijlocit cu Princi- 
patul Moldovei — pe hotarul Nistrului. 


De remarcat că, o altă tentativă de refacere a Daciei va exista și în tim- 
pul domnului fanariot Constantin Ypsilanti (1760-1816), care în ca- 
drul Războiului ruso-turc din 1806-1812 considera că „are cuvântul 
țarului că acesta se va interpune cu toata stăruința pentru a-i asigura 
demnitatea de principe ereditar al Munteniei”. Iar partizanii săi cre- 
deau că el este candidatul pentru „demnitatea de Voievod al Daciei, 
care urma să exercite domnia asupra Moldovei, Munteniei și Serbiei”. 
Dar, tot atunci se vorbea prin București ca s-ar fi primit o scrisoare din 
Petersburg cu vestea senzaţională că „Basarabia, Moldova, Muntenia și 
Serbia vor fi unite într-un regat sub sceptrul Marelui Duce Constantin”, 
fratele împăratului Rusiei Alexandru I”. Însă, dacă la începutul acestui 
război însuşi generalul I. I. Michelson, comandantul-șef al trupelor de 
ocupaţie din Principate, susținea, la 7 februarie 1807, față de agentul 
austriac din Bucureşti Brenner, că „intenţiunea sa nu este de a rămânea 
în Principate, ci de a înainta în Italia. Principatele trebuie să constituie 

un stat tampon, independent față de Austria ca şi de Rusia, un pere- 
te despărțitor între ambele puteri creștine, dar și între ele şi Turcia”*, 
ulterior, aceste declaraţii au fost date uitării pentru că se dorea deja 
încorporarea totală sau, cel puţin, parțială a Principatelor — tentativă 
soldată cu anexarea doar a Moldovei de la Est de Prut, la 1812. 


Note | 


1 Prin decretul din 8 februarie 1796, Constantin Stamati, 
un grec din Constantinopol, a fost numit agent al Franţei 
la Bucureşti, pe care Poarta refuză să-l recunoască pe mo- 
tivul că acesta era supus creştin al Porții (raya), iar legis- 
laţia musulmană interzicea supușilor turci să reprezinte 
interesele puterilor străine. Consulul general al Franţei la 
București a fost numit, în 1796, Charles Flûry (Fleury); 
la Iaşi, în calitate de viceconsul a fost numit J. Parrant 
(1797). Recunoașterea oficială, prin berate, a consulate- 
lor franceze în Principate s-a produs în martie 1798. Vezi: 
Ghika D., Franţa şi Principatele Dunărene (1789-1815), 
Iaşi, Institutul European, 2008, p. 21-22. 

? Boicu L., Geneza „chestiunii române” ca problemă 
internațională, laşi, Junimea, 1975, p. 31. 

3 Examepuna II u IA. IlomemkuH. Auunas nepenucka 
(1769-1791), M., Haya, 1997, aox. N°? 635, 661. Versi- 
une electronică: http://www.thelib.ru/books/vtoraya__ 
ekaterina/ekaterina_vtoraya_i_g_a potemkin_lichna- 
ya_perepiska_1769_1791l-read-13.html; Crernuă II. 
B., Pasðesoi Ilonvuu u dunsomamus Examepunvi II. 1772. 
1793. 1795. M., 2002, p. 192. 

+ Aocran H.C., Poccus u Gankanckuii sonpoc (us ucmopuu 
PyCCKO-GaAKAHCKUX norumuneckux cesI3eŭ 6 nepeoii mpemu 
XIX 6.), M., 1972, p. 37-42. 

$ Crernuă Il. B., Pasðesw Toswvwuu u ðunsomamus 
Examepunu II, p. 184; Idem, Xponuxu epemen Examepunei 
Besuxoŭ, M., OAMA-IIPECC, 2001, p. 167. 

* Crernuă Il. B., Pasðesw Toswvwuu u ðunsomamus 
Examepunvi II, p. 184. 

7Ibidem, p. 184, 188. 

$ După ocuparea, la 26 septembrie 1769, a Iaşilor și depu- 
nerea de către locuitorii capitalei Moldovei a jurământu- 
lui de supușenie și credință împărătesei Rusiei (acțiune 

Activitatea lui Gherman Pântea 
în timpul României Mari 


|C. — doctor în istorie, 
cercetător științific asociat 

la Institutul Naţional pentru 
Studiul Totalitarismului al 
Academiei Române. Autor, 
printre altele, al volumelor 
Basarabia sub ocupaţie 
sovietică, de la Stalin la 
Gorbaciov (1994); România, 
Marile Puteri şi problema 
Basarabiei (1995, 2017); 
Polonia în epoca „Solidarităţii“ 
1980-1989 (2007); Polonia în 
secolul totalitarismelor 1918- 
1989 (2007); Gherman Pântea 
între mit şi realitate (2010); 
Pantelimon Halippa. O viată 
dedicată luptei pentru unitatea 
naţională (2016); Problema 
Basarabiei în discuţiile româno- 
sovietice din timpul Războiului 
Rece 1945-1989 (2015). 
Domenii de interes științific: 
istoria Basarabiei, Bucovinei și 
a relaţiilor româno-polone în 
perioada contemporană. 


După Unirea din 1918, Gherman Pântea plea- 
că la Iași, unde urmează cursurile Facultăţii de 
Drept a Universităţii din localitate, devenind 
avocat. El a debutat ca apărător, în mod gratuit, 
al grupului celor 108 simpatizanți comuniști, 
condus de Pavel Tcacenco. În urma procesu- 
lui, desfăşurat în lunile iulie-august 1919, li- 
derul 'Tcacenco și alți trei membri ai grupului 
de comuniști au fost condamnaţi la moarte în 
contumacie, alți 39 acuzaţi au primit diverse 
pedepse, iar restul 65 au fost achitaţi, din lipsă 
de dovezi. Pe cei 39 de acuzaţi, Pântea i-a apă- 
rat mai departe la recurs, la Curtea Marţială din 
Iaşi, unde toţi au fost, în cele din urmă, achitați. 
În cadrul procesului, cât și la tribuna parla- 
mentară şi în presă, Pântea a criticat metode- 
le adesea excesiv de aspre folosite de organele 
Ministerului de Interne împotriva arestaților, 
menţionând îndeosebi atitudinea „dură” a 
comisarului de siguranță Nicolau și a şefului 
acestuia, Zachiu. Astfel, în ședința Adunării 
Deputaţilor din 13 decembrie 1919, având ca 
președinte pe prof. Nicolae Iorga, deputatul 
Gherman Pântea a adresat o interpelare mi- 
nistrului de interne, afirmând că „în Basarabia 
unii dintre agenţii siguranţei generale a statu- 
lui sunt persoane care au intrat acolo numai ca 
să terorizeze şi să mituiască populaţia, comit 

adevărate șantaje, amenințând cu arestarea pe presupușii bolşevici nu- 
mai pentru a le putea stoarce cât mai multe parale. Parte din personalul 
siguranţei este recrutat din persoane suspecte, cu trecut dubios și care 
au lucrat în fosta Siguranţă a statului Rus, şi care, prin urmare, nu pot 
lupta sincer pentru țara românească”. Având în vedere aspectele sem- 
nalate, deputatul Pântea solicita ca „pentru liniștirea spiritelor şi întrona- 
rea bunei ordini, într-o provincie unde cu toţii suntem datori să ne dăm 
osteneala, să facem unire sufletească, să ordonaţi facerea unei anchete 
severe, pentru ca să se îndrepte această stare de lucruri şi să înceteze te- 
rorizarea populaţiei, iar vinovaţii să fie îndepărtați din serviciul statului și 
să ia pedepse conform legii”. Pentru ca ancheta să dea rezultate cât mai 
bune, Pântea s-a oferit să furnizeze datele necesare. Ca urmare, inspec- 
torul general Zachiu din Chișinău a fost înlocuit din funcție cu Zaharia 
Husărescu, „om mai temperat şi blajin”. 


În anii 1923-1924, Gherman Pântea a jucat un rol important în de- 
mersurile diplomatice întreprinse de guvernul român pentru regle- 
mentarea pe cale diplomatică a problemelor litigioase dintre Uniunea 
Sovietică şi România, privind în principal chestiunea Basarabiei. După 
cum consemnează Pântea în notele sale memorialistice, la începutul 
verii anului 1923, a fost chemat de I. G. Duca, ministrul de externe, 
care i-a spus că dr. Cristian Rakowski, ambasador al URSS la Paris, 
„ne face mare rău în străinătate, atacând legalitatea Sfatului Țării și afir- 
mând că acest organ nu a reprezentat poporul basarabean?. Noi știm 
că Dumneata ai organizat Comitetul Central al Ostaşilor Moldoveni; 
că ai fost președintele acestui Comitet și că ai convocat Congresul 
Militar la 20 octombrie 1917, care a declarat autonomia Basarabiei și 
a ales Sfatul Țării. Am dori ca toate aceste lucruri să le știe și Doctorul 
Rakovski, căci poate el este de bună-credinţă, dar a fost informat greşit 
de către dușmanii neamului nostru. Atât Domnul Ion Brătianu (prim- 
ministrul — n.n.) cât şi eu — a mai spus I. G. Duca — credem că acest 
lucru îl poţi face dumneata, dat fiind rolul important pe care l-ai avut 
în timpul revoluției”. În final, ministrul Duca i-a spus lui Pântea că 
aranjase întâlnirea cu Dr. Rakovski, prin intermediul ambasadorului 
român de la Paris, Victor Antonescu și că Ion I. C. Brătianu îl ruga să-i 
reamintească sus-numitului că el l-a eliberat din închisoare în luna mai 
1917 şi i-a aprobat să plece în Rusia aflată în pragul bolșevizării. 

Pântea a acceptat misiunea încredințată de prim-ministrul României 
şi a plecat la Paris, luând cu el procesele-verbale originale, redactate în 
limba rusă, ale Comitetului Central Ostășesc Moldovenesc din care 
reieşea, „în mod evident, că acest Comitet a organizat și condus toată 
mișcarea revoluționară şi națională din Basarabia în anul 1917, precum 
şi procesul-verbal al marelui Congres Militar Moldovenesc din 20-27 
octombrie 1917, care a declarat autonomia Basarabiei și a ales Sfatul 
Țării”€. Ajuns la Paris, Pântea a fost întâmpinat la gară de către Victor 
Antonescu, ambasadorul român, care i-a comunicat că dr. Rakovski îl 
va primi în aceeaşi zi la ora 11 dimineața, la ambasada sovietică. La ora 
stabilită, a fost introdus la dr. Rakovski, căruia i-a făcut cunoscută însăr- 
cinarea ce o avea din partea primului ministru român Ion I. C. Brătianu, 
arătându-i că „atacurile prin presa franceză la adresa Ţării noastre au 
produs legitime nemulțumiri în opinia publică română”. Afirmația cu- 
prinsă în atacurile presei franceze la adresa României, potrivit căreia 
organul care a votat unirea, adică Sfatul Țării, nu ar reprezenta voința 
populaţiei din Basarabia, „nu rezistă la o examinare serioasă a faptelor”. 
„Pentru a dovedi că Sfatul Ţării reprezintă realmente voința poporului 
din ţinutul cuprins între Prut și Nistru - i-a spus Pântea lui Rakovski — 
v-am adus toate documentele referitoare la actul unirii, din care reiese 
în mod evident că mișcarea noastră din Basarabia a avut un caracter nu 
numai național, ci şi revoluționar, precum și faptul că toate hotărârile 
noastre au fost luate pe cale revoluţionară”. I-a mai spus lui Rakovski 
că marele Congres Militar a fost ținut în urma sugestiei date de „marele 
Lenin” delegaţiei ostașilor moldoveni — din care făcea și Pântea parte — 
care i-a sfătuit să convoace Congresul peste capul lui Kerenski, primul- 
ministru al Rusiei din acea vreme. „Am încredere în Dvs., Domnule 
ambasador, și de aceea vă las toate actele şi documentele spre a le putea 
studia în liniște și a vă forma o convingere personală'* — i-a spus Pântea 
la plecare. După trei zile a avut loc o nouă întâlnire cu dr. Rakovski, 
care a înapoiat toate actele și documentele, spunându-i lui Pântea că 
le-a studiat și că şi-a format convingerea că „organizaţiile noastre mili- 
tare au acționat în mod revoluționar și că organul nostru, Sfatul Ţării, 
a reprezentat într-adevăr voința poporului basarabean”. Totodată, dr. 
Rakovski i-a declarat că „va lua măsuri, pe proprie răspundere, ca să 
înceteze campania de presă împotriva României, ceea ce s-a și întâm- 
plat, şi că va stărui pe lângă Lenin și Cicerin să recunoască actul unirii 

Basarabiei cu România”. Ajuns acasă, Pântea a povestit lui I. Gh. Duca 
despre felul cum a decurs întâlnirea la Paris, exprimându-și convinge- 
rea că acesta a fost „sincer”. Duca i-a răspuns, însă, zâmbind: „Domnule 
Pântea, dumneata eşti încă tânăr și nu ştii ce viperă este dr. Rakovski”". 
Pântea i-a mai relatat lui Duca despre faptul că, la despărțire, Cristian 
Rakovski i-a declarat că după explicaţiile şi lămuririle primite, precum 
şi lectura actelor ce i-au fost aduse, „nu numai că nu va ataca chestiunea 
Basarabiei, dar va face totul pentru convocarea unei conferințe moldo- 
ruse, unde vom pune la punct toate chestiunile în litigiu între URSS și 
România, cu recunoaşterea Unirii Basarabiei”!!. 


În perioada următoare, campania de presă împotriva României s-a 
mai diminuat, ce-i drept, pe fondul interesului Moscovei privind o 
conferință sovieto-română, în scopul reglementării tuturor chestiuni- 
lor în litigiu dintre Uniunea Sovietică și România. Această conferință 
a avut loc la Viena, între 27 martie și 2 aprilie 1924, iar la pregătirea 
condiţiilor pentru desfășurarea ei, Gherman Pântea a avut un rol destul 
de important. La Viena, delegația română a fost condusă de ministrul 
plenipotenţiar Constantin Langa-Răşcanu, iar cea sovietică de Nikolai 
Nikolaevici Krestinski, ambasador al URSS la Berlin. Din delegația ro- 
mână au făcut parte Mircea Djuvara, profesor la Facultatea de Drept 
din Bucureşti, iar ca reprezentanţi ai provinciei dintre Prut şi Nistru, 
reunită cu patria-mamă: dr. Petre Cazacu, Anton Crihan și Gherman 
Pântea. 


În ziua sosirii sale la Viena, în martie 1924, Pântea a fost vizitat de 
Solski, un personaj „inteligent”, de origine poloneză, redactor-șef la 
gazeta „Izvestia” și care era șeful echipei de presă din delegația URSS. 
Solski venise să-i facă lui Pântea o comunicare cu caracter confidenţial 
din partea dr. Rakovski: după întâlnirea menţionată de la Paris, aces- 
ta ar fi căutat să facă „tot posibilul” pentru înţelegerea româno-rusă 
pe chestiunea Basarabiei şi reluarea raporturilor diplomatice dintre 
Bucureşti şi Moscova. Dr. Rakovski l-ar fi convins atât pe comisarul 
Afacerilor Externe, contele Cicerin, cât şi pe „marele Lenin” să recu- 
noască Unirea Basarabiei cu România, dar Guvernul Român, sub dife- 
rite pretexte, ar fi tărăgănat timp de aproape un an de zile fixarea datei 
unei conferinţe prin care urma să se realizeze acest lucru. Între timp a 
survenit moartea lui Lenin din ianuarie 1924, iar Stalin, succesorul său, 

nu a mai manifestat aceeași receptivitate la ideile lui Rakovski. Stalin 
a schimbat complet politica externă a statului sovietic, considerând 
că „Lenin, fiind bolnav, a căzut sub influenţa lui Troțki, care împarte 
fostul imperiu țarist la toată lumea și anume: la polonezi, la finlandezi 
Țărilor Baltice, românilor”"5. Rakovski a comunicat, prin intermediul 
lui Solski, faptul că această politică nu este împărtășită de Stalin, care va 
face totul pentru revenirea teritoriilor „pierdute” la Uniunea Sovietică. 
Aceeași politică era promovată şi în cazul Basarabiei. Stalin ar fi făcut, 
totuşi, o „concesie cu noi”, dând indicaţii delegaţiei sovietice să ceară 
plebiscitul la conferință!?. În final, Solski a arătat că dr. Rakovski l-a 
însărcinat să comunice părții române că aceasta este „singura soluţie 
pentru rezolvarea problemei Basarabiei și vă sfătuiește să primiţi ple- 
biscitul, căci, în Basarabia trăind în majoritatea moldoveni, ei desigur 


vor vota alipirea la România”. 


Pântea a apreciat că această problemă este „foarte complicată” și şi-a 
exprimat îndoiala că propunerea sovietică va fi acceptată de delegația 
română. În legătură cu chestiunea în cauză el a discutat cu dr. Petre 
Cazacu, care-l cunoștea bine pe dr. Rakovski, din perioada când ve- 
nea des la București și îi făcea „curte” fiicei lui Zamfir Arbore (Elena 
Codreanu), pe care a și luat-o în căsătorie. Pântea a căzut de acord 
cu dr. P. Cazacu asupra faptului că „dacă rușii vor propune plebiscit 
sub armate internaționale, noi să-l susţinem, căci este imposibil, ca 
Moldovenii noștri în număr de aproape 1.000.000 de oameni, după ce 
a primit din mâna Sfatului Țării tot pământul aproape în mod gratuit, 
să voteze întoarcerea la Statul Rus unde au fost așa de mult umiliți şi 


batjocoriţi din toate punctele de vedere mai mult de 100 de ani”!“. 


Așa cum vor demonstra negocierile complicate purtate la Viena, pro- 
blema plebiscitului a fost respinsă de principiu, de către partea ro- 
mână. Acceptarea ar fi însemnat implicit punerea în discuţie a Unirii 
Basarabiei cu patria mamă, prin hotărârea Sfatului Țării din 27 mar- 
tie 1918, cât şi a recunoașterii internaționale a acesteia, prin tratatul 
semnat la Paris, în ziua de 28 octombrie 1920, între România, pe de 
o parte, Franţa, Marea Britanie, Italia şi Japonia, pe de altă parte. În 
aceste condiții, după patru ședințe (27, 28, 31 martie și 2 aprilie 1924), 
conferinţa de la Viena s-a încheiat, fără a se ajunge la un acord. Despre 
această conferință, Gherman Pântea relatează pe larg în însemnări- 

le sale memorialistice!”, referindu-se inclusiv la rolul său personal în 
desfășurarea negocierilor și a discuţiilor neoficiale purtate cu partea 
sovietică. Rezultă că, după încheierea fără nici un rezultat a tratativelor 
cu partea română, delegaţia sovietică a oferit o recepţie presei vieneze 
şi străine, la sfârșitul căreia, Pântea a fost invitat, în mod particular, la 
Ambasada sovietică de către Krestinski, conducătorul delegaţiei so- 
vietice, care i-ar fi declarat lui Pântea că „regretă foarte mult faptul că 
această conferinţă a eșuat, dar că, apreciind atitudinea obiectivă din tot 
timpul cât a durat conferința și ţinând seama și de faptul că în realitate 
eu reprezentam Basarabia, ca fost preşedinte al Comitetului Central 
ostăşesc moldovenesc, iar ca vicepreşedinte al Camerei deputaţilor, 
demnitate pe care o aveam în acea vreme, reprezentam România”, el, 
pe propria răspundere, i-ar fi făcut următoarea propunere, în scopul de 
a lichida problema Basarabiei: „România să cedeze Uniunii Sovietice 
judeţele: Hotin, Ismail și Cetatea Albă, a căror populaţie, în majori- 
tate, nu este moldovenească, iar în schimbul acestei cedări, Uniunea 
Sovietică va recunoaşte restul teritoriului dintre Prut şi Nistru, în care 
elementul predominant este moldovenesc, ca aparţinând României”'*. 
Răspunsulpe care Pânteal-a dat lui Krestinski a fost următorul: „Eu, care 
în calitate de deputat în Sfatul Țării am votat unirea întregii Basarabii 
cu România în graniţele ei actuale, nu pot face acest târg și nu pot ceda 
Uniunii Sovietice un teritoriu, care încă după războiul din Crimeea din 
anul 1856 a aparținut Moldovei. România are nevoie și ea de gurile 
Dunării şi de ieșire la mare, în aceeaşi măsură ca şi Uniunea Sovietică 
şi că, neputând deci să-mi însuşesc acest punct de vedere, cu atât mai 
mult nu-l pot propune guvernului român”"?. Dar, folosind acest prilej, 
Pântea i-a propus lui Krestinski, având asentimentul prealabil al lui Ion 
I. C. Brătianu, că „suntem dispuși să cedăm Uniunii Sovietice tezaurul 
nostru aflat la Moscova, care în timpul Primului Război Mondial a fost 
trimis acolo din motive de siguranţă, în schimbul recunoașterii actului 
unirii Basarabiei cu România”. În însemnările sale, Gherman Pântea 
precizează că acest mandat i-a fost încredinţat de către prim-ministrul 
Ion I. C. Brătianu, „fără ştirea delegaţiei oficiale”. La această propunere, 
Krestinski a „răspuns zâmbind că din tezaurul nostru de la Moscova 
au rămas doar casetele, deoarece, fiind ameninţată din toate părțile de 
armate străine, Uniunea Sovietică a fost nevoită să cheltuiască tot aurul 
din Rusia, atât al ei, cât şi a altor țări, pentru a se apăra de dușmani”. La 

despărţire, Krestinski i-a declarat lui Pântea în mod „amical că Uniunea 
Sovietică nu va face niciodată război pentru Basarabia, dar că ea va 
aştepta un moment diplomatic prielnic, când Basarabia va reveni iar 
la URSS". Acest lucru s-a întâmplat la 28 iunie 1940, când Uniunea 
Sovietică, ca mare putere, a răpit Basarabia și Nordul Bucovinei, 
printr-un ultimatum, deşi numai cu 7 ani în urmă, la 3-4 iulie 1933, 
avusese loc la Londra semnarea convențiilor, prin care toate ţările 
semnatare, inclusiv România, în frunte cu Uniunea Sovietică, îşi lua- 
seră obligația de a respecta granițele existente la acea dată. Prin aceste 
convenţii semnate între URSS și mai multe state, inclusiv România, 
s-a adoptat o definiție clară a agresiunii, care cuprindea și preciza- 
rea că „prin teritoriu trebuie să se înțeleagă teritoriul asupra căruia 
un stat își exercită în fapt autoritatea”. Aceste documente constitu- 
iau o recunoaştere de către Uniunea Sovietică a graniței comune cu 
România așa cum exista ea în acea vreme. „Știu că semnând această 
convenţiune - afirma în iulie 1933 Maksim Litvinov, ministrul de ex- 
terne sovietic — v-am dăruit Basarabia. Dacă nu pot recunoaște acest 
lucru oficial, este din cauza dificultăților ce le-aș avea cu opinia mea 
publică, în special cu cea din Ucraina. Cu ocazia discuţiilor asupra 
convenției pentru definirea agresorului, N. Titulescu și M. Litvinov au 
realizat un gentlement 's agreement (acord verbal) prin care se angajau 
să vegheze cu deosebită atenţie ca în comportarea și manifestările lor 
publice să nu ridice sub nici o formă chestiunea diferendului teritorial 
între cele două țări”. Cei doi miniștri de externe au convenit să se evite 
în discuţii cuvântul Basarabia. 


În împrejurările arătate, prin schimb de scrisori, între miniștrii de 
externe ai României și URSS, din 9 iunie 1934, efectuat la Geneva, 
cele două țări au reluat relațiile diplomatice”. În funcţia de ministru 
plenipotenţiar al Uniunii Sovietice în România a fost numit Mihail 
Ivanovici Ostrovski, care după cum povesteşte Gherman Pântea în 
amintirile sale, cunoştea bine Basarabia şi pe basarabeni, întrucât frec- 
ventase ultimii ani de liceu în orașul Bălți, după ce fusese exmatriculat 
de la un liceu din Kiev, pentru „propagandă revoluţionară” (bolşevică). 
Cu viitorul fruntaş basarabean Anton Crihan, Ostrovski fusese chiar 
coleg de clasă la liceul din Bălți. După sosirea ca diplomat la București, 
ministrul Ostrovski a început să facă o serie de vizite fruntașilor ba- 
sarabeni, îndeosebi celor care făcuseră parte din Sfatul Ţării. A deve- 

nit, astfel, bun prieten cu dr. Daniel Ciugureanu, fost prim-ministru 
al Basarabiei, până la Unirea acesteia cu patria mamă. El a avut con- 
tacte, de asemenea, cu Ion Inculeţ, care în acea perioadă îndeplinea 
funcţia de vicepreşedinte al Consiliului de Miniştri şi ministru de 
interne în guvernul condus de Gheorghe Tătărescu. S-a întâlnit, tot- 
odată, şi cu Gherman Pântea, care era parlamentar şi conducea efec- 
tiv organizația Partidului Naţional Liberal din Basarabia. Conform 
celor consemnate de Pântea în amintirile sale, Ostrovski îl aprecia pe 
Nicolae Titulescu drept „drept unul din cei mai mari bărbaţi de stat 
din Europa”, exprimându-și speranța că, graţie relațiilor pe care şeful 
diplomaţiei române le avea cu omologul său sovietic, M. Litvinov, „în 
curând va fi recunoscută Basarabia (unirea acesteia cu România — n.n.) 


şi de drept'*, nu numai de fapt. 


În vara anului 1934, ministrul Ostrovski l-a invitat pe Pântea la am- 
basada sovietică, pentru a avea cu el o „conversaţie prietenească” în 
chestiunea Basarabiei. Fl i-a spus interlocutorului că adună „material 
favorabil pentru recunoașterea Basarabiei de drept” şi i-a solicitat să-l 
ajute în acest sens. Pântea îl aprecia pe Ostrovski drept „un om extra- 
ordinar de deștept şi un prieten sincer al românilor”, mai ales pentru 
faptul că afirmase că „eu ştiu bine că moldovenii din Basarabia sunt 
români”. După ce a consultat actele şi documentele puse la dispoziție 
de Gherman Pântea, ministrul Ostrovski a constatat că acestea „dez- 
mint în mod categoric toate informaţiile eronate pe care le au ei la 
Ministerul de Externe sovietic în legătură cu Basarabia”. Ostrovski i-a 
promis lui Pântea că va face un memoriu pentru „recunoaşterea și de 
drept a Basarabiei”, dar l-a sfătuit pe acesta să meargă împreună cu el la 
Moscova, pentru ca „la nevoie, să mai dau relaţii forurilor conducătoa- 
re ale Uniunii Sovietice”. În cele din urmă, deși ar fi vrut, Gherman 
Pântea nu a putut merge cu Ostrovski la Moscova, întrucât a avut o 
tragedie în familie (i-a murit tatăl), dar la reîntoarcerea sa la București, 
ministrul sovietic l-a chemat la ambasadă și i-a citit raportul pe care 
l-a prezentat lui Litvinov şi în care arăta că „poporul român are simpa- 
tii reale pentru ruși și recunoașterea Basarabiei şi de drept va consoli- 
da şi mai mult aceste sentimente de prietenie”. Oricum toate aceste 
demersuri au rămas fără nici un efect, în condiţiile în care mai întâi 
Litvinov a fost schimbat din funcția de Comisar al Afacerilor Externe 
al URSS, iar apoi, în august 1936, însuși Nicolae Titulescu și-a pierdut 

funcţia de ministru de Externe al României. „Ostrovski, deşi rămas la 
București — explică Pântea — a căzut în dizgrație, ducea o viață foarte 
retrasă, iar cu noi evita discuţiile și întâlnirile”*!. 


Într-una din zilele lui decembrie 1937, Pântea este chemat la telefon 
de Ostrovski și rugat să vină la Ambasada sovietică, pentru a sta de 
vorbă cu el într-o „chestiune foarte delicată”. Aceasta se întâmpla după 
ce Partidul Naţional Liberal pierduse alegerile, obținând un număr in- 
suficient de voturi pentru a forma guvernul (35%), iar regele Carol al 
II-lea numise guvernul Goga-Cuza. Sovieticii considerau că venirea la 
putere a unui asemenea guvern însemna că „România a trecut în la- 
gărul fascist” „Bietul Ostrovski — comenta Pântea în amintirile sale —, 
care avea mandatul să lupte contra acestei mișcări, era dezolat, căci el 
nu prevăzuse o asemenea catastrofă”. La o întâlnire din 9 februarie 
1938, Ostrovski i-a spus lui Pântea că „Uniunea Sovietică a căzut de 
acord cu Franța, unde la guvern era Frontul Popular cu Leon Blum, să 
ceară regelui înlocuirea guvernului fascist, care amenințase securitatea 
URSS-ului cu alt guvern”. I-a mai spus lui Pântea că ministrul Franței 
de la București l-a rugat pe el să ceară audienţă regelui și să-i vorbeas- 
că și în numele Franței. Întrebat ce crede el despre această situaţie și 
cum va reacționa regele, Pântea, pentru „a-l linişti”, i-a spus că păre- 
rea sa este că „regele va ţine seama cont de aceste două mari puteri, 
din care una este și aliata României, adică Franţa și, desigur, va căuta o 
soluție”. A doua zi, Ostrovski s-a prezentat la rege și, în numele URSS 
şi al Franţei, a cerut înlocuirea guvernului Goga-Cuza. În aceeaşi zi, 
la ora 10.00 seara, regele a înlocuit cabinetul cu un guvern condus de 
Patriarhul Miron Cristea, având ca „om de mână forte” în cadrul aces- 
tuia pe ministrul de interne Armand Călinescu. După această întâlnire, 
Pântea afirmă că nu s-a mai întâlnit niciodată cu Ostrovski, despre care 
a păstrat „cele mai frumoase amintiri”*. 


Încă de la începutul anilor '20 ai secolui trecut, Gherman Pântea a 
făcut politică liberală, ajungând vicepreședintele organizației PNL 
din Basarabia, unde a fost practic „mâna dreaptă” a președintelui Ion 
Inculeţ, mai ales că acesta s-a mutat cu domiciliul la Iaşi, în timp ce 
Pântea a continuat să locuiască la Chişinău până în 1940. El a fost 
membru în 10 legislaturi consecutive ale Parlamentului României 
Mari, fiind ales de două ori şi vicepreşedinte al Adunării Deputaţilor. 

După moartea președintelui Partidului Naţional Liberal, Ionel 
I. C. Brătianu (noiembrie 1927) şi mai ales după aderarea la fracțiunea 
liberală a lui Gheorghe I. Brătianu, la începutul anilor '30, s-a ajuns la 
răcirea relaţiilor dintre Pântea şi Inculeţ. Mişcarea lui Gh. I. Brătianu 
neavând succes, Pântea a reușit să fie ales deputat pe listele guverna- 
mentale ale alianței lorga-Argetoianu (1931), fapt care „l-a compro- 
mis politicește în ochii liberalilor”. Pe fondul neînțelegerilor mai 
vechi cu Ion Inculeţ, Gherman Pântea a părăsit Partidul Naţional 
Liberal, în anul 1937. 


Între timp, Gherman Pântea a urmat o carieră administrativă, fiind 
primar al orașului Chișinău în mai multe rânduri (1923, 1927-1928, 
1932) şi dovedind calităţi de bun gospodar și de om cu multă dragoste 
pentru cei năpăstuiți de la periferiile municipiului. Pentru aceștia, la 
Chişinău, a construit într-un an cinci școli monumentale, care și azi 
constituie o fală a învățământului din acel municipiu. În plină criză 
economică, în anul 1932, populaţia nevoiaşă a Chișinăului, pentru a 
învinge greutăţile iernii, a amanetat la Banca orașului îmbrăcăminte 
şi diferite obiecte casnice, iar primăvara, la scadenţă, nu avea cu ce le 
răscumpăra. În calitate de primar, Gherman Pântea a preluat asupra 
primăriei întreaga sumă datorată de acești nevoiași și toate obiectele 
amanetate au fost returnate”. 


Pe seama felului său deschis ca om, care nu se temea să pună proble- 
mele pe faţă, să trăiască viaţa așa cum și-o imaginează el, multă vre- 
me a circulat în Chișinău o poveste frumoasă despre faptul că, pen- 
tru niște impozite, primarul orașului a fost judecat la o zi de puşcărie 
şi, dimineaţa, prietenii l-au dus cu trăsura şi cu tot alaiul pe Gherman 
Pântea la închisoare, iar seara l-au luat de acolo, făcând un chef de po- 
mină“. 


În calitate de primar general al Chişinăului, Gherman Pântea a insis- 
tat ca în centrul orașului să fie înălțată statuia regelui Ferdinand I, pe 
locul unde mai târziu s-a amplasat o statuie a lui Grigore Cotovschi, 
apoi, temporar, a fost instalat Ștefan cel Mare, iar ulterior V. I. Lenin. 
Pe faţada casei unde a locuit Gherman Pântea înainte de 1940, inclusiv 
în perioadele cât a funcționat ca primar al Chişinăului, în anul 1998 a 
fost amplasată o placă memorială în amintirea acestuia”. 

În perioada 1934-1937, Gherman Pântea a exercitat funcția de mem- 
bru în Comitetul Local de Revizuire Chişinău, iar din 1937 şi-a reluat 
meseria de avocat. A fost, de asemenea, consilier la Curtea superioară 
a ținutului Nistru şi preşedinte al Camerei de Comerţ și Industrie din 
Chişinău. Participând la 10 legislaturi consecutive ale Parlamentului 
român, odată cu instaurarea regimului de autoritate regală al lui Carol 
al II-lea, în februarie 1938, el a devenit senator de drept. 


Gherman Pântea a fost membru activ al Cercului Basarabenilor din 
Bucureşti, înființat la începutul anilor '30 ai secolului trecut, de către 
ing. Nicolae Codreanu. La început, asociaţia a avut un caracter pre- 
ponderent cultural, organizând diverse manifestări, serbări, serate sau 
social, prin ajutorarea studenţilor basarabeni săraci din România. La o 
adunare a Cercului Basarabenilor, din 1932, organizată cu ocazia îm- 
plinirii a 15 ani de la constituirea Congresului Ostășesc Moldovenesc, 
eveniment deosebit de important pentru evoluţiile ulterioare ale 
mișcării naționale din Basarabia și Unirea acesteia cu patria mamă (27 
martie 1918), Pântea a adresat un apel înflăcărat membrilor Asociaţiei, 
din care spicuim următoarele: „Fraţi luptători! În 1917 un mic grup 
de oameni inspirați de o dragoste nemărginită către poporul său a luat 
asupra sa inițiativa de a uni pe toţi luptătorii din Basarabia împrăștiați 
pe frontul rusesc. Această operă grea a fost strălucit realizată de un 
grup de patrioţi infocaţi. Acest apel a fost auzit în toate colțurile Rusiei 
și fiind devotați Basarabiei s-au adunat la Chișinău la Congresul lup- 
tătorilor moldoveni şi au fondat Comitetul central al moldovenilor. 
Noi am fost acei care la 21 octombrie 1917, la Congresul luptătorilor 
basarabeni, cu riscul pentru viață și cu entuziasmul general al poporu- 
lui, am declarat Basarabia ca Republică Autonomă Moldovenească... 
Entuziasmul și dragostea pentru țară și popor a contribuit la realizarea 
scopului. În Chişinău a fost convocat Sfatul Țării și la 27 martie 1918 a 
fost realizat visul nostru ascuns, Basarabia a fost alipită la Patria Mumă 
România Mare... Azi după 15 ani de la evenimentele cele mari, din nou 
a venit momentul să încheiem (strângem - n.n.) rândurile noastre spre 
apărarea dragei noastre Basarabia pe veci unită cu Patria-Mumă... Noi 
vom ridica glasul nostru în contra acelora care încearcă să ne întoarcă 
sub jugul strein, sub care am gemut o sută și ceva de ani. Noi, dacă va 
fi nevoie, vom apăra cu arma în mână poporul și Patria noastră. Azi 
când Guvernul Sovietic a ridicat la Riga din nou chestiunea Basarabiei 

trebuie să declarăm fățiș şi tare: «Jos robitorii popoarelor!». Basarabia 
a fost, este şi va fi partea nedespărţită a României Mari. Noi toţi de la 
general la soldat trebuie să ne unim din nou sub falnicul steag al foștilor 
luptători basarabeni. Organizaţiunea noastră nu urmărește nici-un 
scop politic decât următoarele: «Dreptul la viață în propria Patrie cu 
poporul nostru». Sub un steag să se unească toți în care bate inima 
românească, în vinele cărora curge sângele românesc”*. 


În ziua de 20 octombrie 1937, la catedrala metropolitană și sala epar- 
hială din Chișinău s-au desfășurat ample manifestări pentru aniversa- 
rea acestui eveniment important din istoria țării, la care au participat 
personalități de seamă ale vieții publice din România Mare, figuri pro- 
eminente ale luptei naţionale pentru Unire, reprezentanţi ai mass me- 
dia şi un numeros public. În cuvântul de deschidere, Gherman Pântea, 
în calitatea sa de fost Prim Vicepreședinte al Congresului Ostăşesc 
Moldovenesc, a expus cele trei motive pentru care s-a luat hotărârea 
organizării aniversării respective. Primul dintre acestea a fost convin- 
gerea că „hotărârile istorice ale Congresului din Octombrie 1917 au 
fost decisive şi au pecetluit definitiv soarta Basarabiei, fiindcă, decla- 
rându-se autonomia Basarabiei, înființându-se Sfatul Țării și alegân- 
du-se primii 44 de deputaţi care au format - ulterior în Sfatul Țării 
- blocul moldovenesc, acest Congres, desigur, a făcut pasul hotărâtor 
pentru Unirea Basarabiei cu patria-mamă”*. Al doilea motiv a fost po- 
menirea memoriei unora dintre camarazii plecaţi la cele eterne și care 
au avut un rol major în actul Unirii din 1918, precum: Vasile Cijevschi, 
Vasile Ţanţu, Mihail Minciună, Creangă ş.a. Şi, în sfârșit, ultimul mo- 
tiv a constat în ratificarea hotărârii unui comitet de inițiativă compus 
din congresiștii din octombrie 1917, privind ridicarea unui monument 
al Regelui Ferdinand I în Chişinău. Cei prezenţi în sala eparhială din 
capitala Basarabiei au ovaţionat îndelung „înălțătoarea inițiativă, ra- 
tificând, cu entuziasm de nedescris, ideea ridicării unui monument 
Regelui Întregitor de Neam la granița Nistrului Românesc”. 


Cu ocazia jubileului au mai rostit cuvântări: Ion C. Inculeţ, viceprim- 
ministru, fost preşedinte al Sfatului Ţării, generalul N. Ciupercă, 
Ion Pelivan, preşedinte al Asociaţiei „Sfatul Ţării”, fost ministru de 
Externe în Consiliul de Directori al Basarabiei, Pantelimon Halippa, 
fost vicepreşedinte şi preşedinte al Sfatului Țării, ministru şi deputat 

în mai multe legislaturi ale Parlamentului României Mari, Dr. Ştefan 
Ciobanu, membru al Academiei Române, Vladimir Cristi, fost Înalt 
Comisar Gubernial al ultimului guvern central rus, pentru Basarabia, 
Dr. Petre Cazacu şi Pantelimon Erhan, foști preşedinţi ai Consiliului de 
Directori din Basarabia, Dimitrie Bogos, fost ministru. Regele Carol 
al II-lea, Regina Maria, președintele Senatului, Alexandru Lapedatu, 
preşedintele Adunării Deputaţilor, Nicolae Săveanu, secretarul gene- 
ral al Academiei Române, Gheorghe Țiţeica, prefectul județului Bălți, 
Emanoil Catelli, preşedintele Consiliului de Administraţie al Societăţii 
de Radio Difuziune, gen. Amza Ștefănescu ș.a. În final, Comitetul de 
comemorare a 20 de ani de la Congresul Ostășesc Moldovenesc din 
octombrie 1917, avându-i ca preşedinte pe Gherman Pântea și secre- 
tar pe Elefterie Sinicliu, a luat act „cu toată însuflețirea” de hotărârea 
Societăţii de Radio Difuziune, privind înființarea la Chișinău a unui 
post de radiodifuziune cu denumirea „Radio Basarabia”. 


După cedarea Basarabiei către URSS, în iunie 1940, Gherman Pântea 
s-a refugiat cu întreaga familie la București, desfăşurând o activitate 
susținută în cadrul Cercului Basarabenilor din Bucureşti. În urma ocu- 
pării de către URSS a Basarabiei şi Nordului Bucovinei, circa 120.000 
de basarabeni și bucovineni s-au refugiat în capitala României și în 
alte locuri din țară. Conducerea Cercului Basarabenilor avea urmă- 
toarea componenţă: preşedinte de onoare — Ion Inculeţ; președinte 
executiv — dr. Daniel Ciugureanu; vicepreşedinţi - Gherman Pântea 
şi Nicolae Codreanu; membri — loan Pelivan, prof. Ștefan Ciobanu, 
Pantelimon Halippa, dr. Petre Cazacu, col. Eugen Adamovici, Vasile 
Bârcă, Gheorghe Lașcu, Vladimir Chiorescu, Vladimir Cristea, 
Ion Buzdugan, Anton Crihan, Grigore Cazacliu ș.a. În calitate de 
vicepreşedinte al Cercului Basarabenilor, Gherman Pântea avea ca 
principală sarcină întreprinderea demersurilor necesare pentru plasa- 
rea în câmpul muncii a refugiaților basarabeni. 


Şedinţa Cercului, privind comemorarea a 23 ani de la Unirea Basarabiei 
cu România, din 27 martie 1941, a fost prezidată de vicepreşedintele 
Gherman Pântea, fiind de față, printre alții, Pantelimon Halippa, 
fost vicepreşedinte şi preşedinte al Sfatului Țării, Nichita Smochină, 
reprezentantul românilor transnistreni, Gavriliuc, din partea ucrai- 
nenilor și o delegaţie a românilor ardeleni refugiați, de asemenea, la 

Bucureşti, după ocuparea părţii de nord-vest a Transilvaniei, ca urmare 
a Dictatului de la Viena. În cuvântarea pe care a rostit-o cu acest prilej, 
Gherman Pântea şi-a exprimat convingerea că, „aşa cum s-a prăbușit 
regimul țarist în 1917, tot aşa se va prăbuși în URSS regimul actual, 
aducând cu aceasta din nou dreptatea românească”*, În încheiere, 
vorbitorul a atras atenţia că „dacă Domnul General Antonescu, care 
este un vrednic ostaș și veritabil conducător de Stat nu poate vorbi de 
toate, să ne dea voie nouă să vorbim și să ne strigăm dreptatea noas- 
tră” În acest sens, numitul a cerut chiar „un guvern care să le înțeleagă 
nevoile şi care că reprezinte întreaga suflare românească”. După cum 
rezultă din declaraţiile pe care le-a dat ulterior organelor de Securitate, 
Gherman Pântea şi-a înaintat demisia din funcţia de vicepreședinte al 
Cercului Basarabenilor, la 1 mai 1941, din cauza unor neînţelegeri cu 
fostul ministru de interne Pârcă, de asemenea membru în comitetul 
acestei asociaţii și casierul Cercului, dr. Gheorghe Lașcu“. 


Gherman Pântea - Primar al Odessei (1941 - 1944) 


România a intrat în cel de-al Doilea Război Mondial pe 22 iunie 
1941 alături de Germania pentru eliberarea Basarabiei și Nordului 
Bucovinei, anexate de URSS cu un an în urmă. La jumătatea lunii au- 
gust, armatele româno-germane ajunseseră deja la Bug și eliminaseră 
rezistența sovietică, cu excepția oraşului Odessa, cel mai mare port la 
Marea Neagră și locul pe unde se aprovizionau trupele sovietice din 
sudul URSS La intrarea României în război, Gherman Pântea a fost 
mobilizat la Armata a 4-a, unde a devenit consilier juridic al comandan- 
tului generalul Nicolae Ciupercă, luându-se în considerare capacitatea 
sa de a rezolva mai ușor diferite probleme în legătură cu Basarabia, dat 
fiind că era originar din partea locului și familiarizat cu realitățile din 
această regiune. 


Aflându-se încă la Huși, în data de 14 iulie 1941, cu două zile înainte 
de ocuparea Chișinăului, Pântea a fost chemat de generalul Ciupercă, 
şeful său, care „pe un ton foarte solemn, îmi redă o listă, pe care erau 
scrise la mașină vreo 100 de nume. Generalul adaugă imediat, că aceas- 
tă listă este trimisă lui de la Cabinetul militar al mareșalului Antonescu 
şi urmează ca la intrarea în Chişinău, persoanele enumerate să fie 

împușcate fără judecată, fiind considerate indezirabile pentru neamul 
românesc. Generalul, dându-și seama, probabil, de gravitatea faptului, 
m-a rugat să controlez și eu lista, ca nu cumva să se fi strecurat pe acolo 
«vreun bun român», care să cadă victimă represaliilor nejustificate. 
Am cetit lista și m-am îngrozit, văzând cine trebuie să fie împușcați fără 
judecată. O parte din persoanele de pe listă erau, într-adevăr, elemen- 
te progresiste (cu vederi revoluționare de stânga - n.n.) şi înainte de 
anul 1940, dar nimeni nu se gândea nu numai să le împuște, dar nici să 
le facă procese pentru cerinţele lor politice, iar marea majoritate erau 
diferiți funcționari, de la diferite instituţii, precum primăria Chişinău, 
administraţia financiară, direcţia silvică şi marea majoritate, lucrători 
de la uzinele electrice din Chişinău, care într-adevăr, prin concepţia 
lor erau totdeauna de stânga, dar de aici şi până la împușcarea fără ju- 
decată era cu neputinţă pentru o ţară civilizată. Am intrat în Chișinău 
la 17 iulie dimineața, împreună cu generalul Ciupercă și generalul 
Pălăngeanu, șeful lui de stat major. Cum casa mea din Chişinău am 
găsit-o intactă, am rugat pe ambii generali prima noapte să poposească 
la mine. Fata din casă, care făcuse serviciul la birourile Radiodifuziunii 
sub regimul sovietic, instalate în casa mea, în lipsa mea, a improvizat 
o masă modestă pentru musafirii sosiți în Chișinău. Pe la ora 10 sea- 
ra, vine foarte agitat la mine acasă colonelul Eugen Dumitrescu, care 
ţinea legătura cu Comandamentul german și cere generalului Ciupercă 
lista cu proscrișii, pentru ca germanii să-i execute în acea noapte. 
Românii făcuseră liste, iar germanii urmau să-i împuște pe indezirabili. 
Această listă era alcătuită de directorul de siguranță Maimuca, pe baza 
informaţiilor primite de la diferiți indivizi suspecți veniți din Chişinău 
la București ca refugiaţi. Când am auzit acest lucru, m-a pătruns groaza 
şi revolta și am hotărât, cu toate riscurile, să salvez de la măcel oameni 
absolut nevinovaţi. Generalul Ciupercă mi-a cerut lista. Eu m-am scu- 
lat în picioare și în fața generalilor și colonelului Dumitrescu am spus 
aproximativ următoarele: «Domnilor generali, de dimineaţă şi până 
acum eu am căutat să adun informaţii despre persoanele care urmează 
să fie împuşcate fără judecată și am ajuns la convingerea fermă că majo- 
ritatea celor de pe listă nu au absolut nici o vină. Ca basarabean, vă rog, 
vă implor, nu omorâţi oameni nevinovaţi, nu repetaţi greșelile genera- 
lului Broşteanu, care, intrând în Chişinău la 13 ianuarie 1918 cu trupe- 
le române, a executat după denunţurile unor ticăloşi o serie de oameni 


EEE PT ROMIÂINIĂ 


nevinovaţi, iar acest fapt ne-a făcut foarte mult rău mai târziu, în sferele 
internaţionale, căci rușii spuneau că unirea Basarabiei s-a făcut sub te- 
roarea armatei române şi a jandarmilor români. Aceasta v-o spun ca 
fruntaş basarabean, iar ca consilier juridic al armatei, vă fac un referat 
scris, pe răspunderea mea, în care vă arăt, în mod precis și categoric, că 
lista este făcută de oameni de rea-credinţă, care nu urmăresc decât răz- 
bunări meschine; dar ca să nu rămână nici un dubiu asupra vinovăţiei 
persoanelor vizate, propun prin referat ca lista cu cei vizați să fie ime- 
diat trimisă la Curtea Marţială spre urgentă cercetare». Generalii 
impresionați de pledoaria mea, acceptă formula, eu scriu referatul, 
Ciupercă pune rezoluţie: «Se aprobă» și, a doua zi, eu am predat lista 
persoanelor vizate colonelului Pohoată, preşedintele Curţii Marţiale, 
care, cercetând discret, prin organele sale, activitatea celor vizați sub 
ocupaţia rusească, a găsit vinovați numai pe doi, şi anume pe Drugan 
Alexei, fost secretar general al primăriei Chișinău, condamnat la un an 
închisoare, şi un muncitor de la uzina electrică din Chişinău, al cărui 
nume îmi scapă, la 6 luni închisoare, iar restul de 98 au rămas sănătoși 
şi voioşi, găsiți nevinovaţi. Am și astăzi o adâncă mulțumire sufleteas- 
că: prin inspiraţia pe care am avut-o în acel moment hotărâtor, am scă- 
pat de la moarte sigură atâtea suflete nevinovate. Mulţi dintre acei care 
erau pe lista de indezirabili ce urma să fie executaţi fără judecată (subl. 
în text — n.n.) sunt astăzi în ţară, şi anume: Gheorghe Stere, fost pro- 
curor general al Republicii și președintele Tribunalului Suprem, Mâţă 
Alexandru, fost deputat şi Decanul Institutului de Planificare, ingine- 
rul Veaceslav Podoabă, avocatul Drugan Alexe și mulți alții. Unul din- 
tre ei nu numai că nu mi-a făcut bine, când a ajuns mare, dar mi-a făcut 
rău. Nu am nici o supărare: fiecare om cu conduita lui şi cu conștiința 
lui. M-am abătut puţin de la subiectul meu, dar am crezut că nu pot 
ocoli o faptă, care putea să ducă la o crimă cu consecinţe extrem de 


grave după evenimentele care au urmat”. 


În timp ce se afla în Bucureşti, la 5 august 1941, Gherman Pântea a 
fost anunţat de ministrul aviaţiei Jienescu, că din ordinul mareșalului 
Antonescu, i se va pune la dispoziţie un avion, în dimineaţa zilei de 
6 august, pentru ca la ora 9 dimineaţa să se prezinte în audienţă la 
mareșal în vagonul său din gara Chișinău, fiind chemat în mod expres 
de şeful statutului. Sosit la timp, Pântea este introdus de colonelul 
Elefterescu, aghiotantul mareșalului. Modul cum a decurs întrevede- 

rea este relatat de Pântea însuși, în mai multe declaraţii date Securităţii. 
Rezultă că, până atunci nu-l cunoscuse și nu-l văzuse vreodată pe Ion 
Antonescu. Potrivit uneia dintre declaraţii, la baza susținerii sale s-ar 
fi aflat liderul PNȚ, Ion Mihalache, care era atunci mobilizat la Marele 
Cartier General, „lucru care m-a surprins, căci am fost adversar politic 
cu Mihalache, el fiind țărănist, iar eu liberal...” Cu privire la impresia 
despre Ion Antonescu, Pântea declara că „Mi s-a părut foarte sever. 
Erau de față la audiența mea generalul Nicolae Ciupercă, comandan- 
tul Armatei a IV-a, şi generalul Voiculescu, guvernatorul Basarabiei. 
Mareșalul Antonescu mi-a spus următoarele: «Domnule Pântea, 
probabil şi dumneata ai auzit, ca mulți alții, că eu numesc demnitari 
în posturi de răspundere cu forța, împotriva voinţei lor. Acest lucru 
nu este adevărat: este o infamie. Te-am invitat să te rog să primeşti 
funcția de guvernator al Transnistriei căci, ca basarabean, cunoşti lim- 
ba rusă și vei putea vorbi cu populaţia în limba ei maternă. Am adunat 
informaţii despre dumneata, ele sunt foarte bune. Ai fost cel mai bun 
primar al Chișinăului, ai o suficientă pregătire administrativă și poli- 
tică. Deci eşti cel mai indicat din toate punctele de vedere de a ocupa 
demnitatea de guvernator al Transnistriei, dar te rog gândeşte-te dacă 
primeşti sau nu această demnitate». Am întrebat atunci pe mareșal 
de ce el, în Basarabia și Bucovina, unde majoritatea populaţiei este 
românească, a numit guvernatori militari, iar în Transnistria, unde 
majoritatea populaţiei este ucraineană, vrea să numească guvernator 
civil. Mareșalul, care nu suferea contraziceri, s-a formalizat şi mi-a 
spus că el constată cu regret că eu nu vreau să-mi iau răspunderea gu- 
vernământului Transnistriei. Şi ca atare m-a numit primar al orașului 
Odessa, unde este sigur că voi face treabă bună, dată fiind experiența 
şi pregătirea mea administrativă. De altmintrelea, a adăugat mareșalul, 
vei fi numai cu titlul primar general, căci, de fapt, vei fi guvernatorul 
orașului şi al portului Odessa, căci nemții nu admit ca Odessa să facă 
parte din guvernământul Transnistriei, ei pretind că au interese atât în 
oraș, cât și în port şi doresc a lua parte activă la administrarea Odessei, 
dar conducerea vom avea-o noi, românii, așa că dumneata vei lucra 
direct cu mine”. Dându-și seama că va fi mai util la Odessa decât la 
Comandamentul militar al Armatei a IV-a, unde era mobilizat, Pântea 
a spus mareșalului că primeşte această însărcinare și este convins că va 
fi de folos şi țării şi populaţiei de la Odessa. 

La 8 august 1941, a început asediul asupra Odessei, iar luptele s-au 
dovedit crâncene și grele, România făcând sacrificii umane și de teh- 
nică militară imense. Această bătălie a fost evaluată de istoricii mili- 
tari români ca „una din cele mai mari operaţii de asediu din secolul al 
XX-lea”. Confruntarea armată s-a terminat cu o victorie româ- 
nească plătită însă foarte scump: circa 70.000 de militari români au 
căzut, morţi și răniți, preț plătit prin 2 greşeli săvârşite de mareșalul 
Antonescu: prima a fost subestimarea apărării sovietice a orașului, iar 
a doua a fost orgoliul de a refuza orice ajutor german. În pofida pier- 
derilor, a erorilor de comandament și de execuţie, cucerirea Odessei a 
însemnat pentru armata română prima operaţie de anvergură execu- 
tată împotriva unui inamic puternic (armata sovietică fiind cotată ca a 
doua din Europa la acea vreme). 


Odessa a căzut abia pe 18 octombrie 1941, după 2 luni de rezistenţă, în 
condiţiile în care conducerea Armatei Roșii a hotărât o retragere stra- 
tegică, temându-se că germanii vor ocupa Sevastopolul, iar trupele din 
Odessa vor rămâne izolate, așa cum vom vedea mai jos. 


După cum arăta Pântea în amintirile sale, „Divizia de grăniceri, coman- 
dată de generalul Potopeanu, a fost aproape în întregime decimată la 
Vacarjani, deşi Potopeanu conta ca unul din cei mai buni generali. Ruşii 
au luptat pentru Odessa cu mare fanatism. Oraşul Odessa a fost barica- 
dat și transformat într-o fortăreață, greu de cucerit. Comandantul su- 
prem al armatei române, dându-și seama de sacrificiile inutile pe care 
le făcea pentru ocuparea Odessei în toamna anului 1941, hotărâse să 
întărească poziţiile ocupate și să amâne ocuparea Odessei pentru pri- 
măvara anului 1942. Comandamentul rus însă, de teamă că nemţii vor 
ocupa Sevastopolul şi trupele din Odessa vor rămâne izolate, a hotărât 
să se retragă de bună voie din Odessa. Au pregătit cu atâta abilitate 
retragerea, încât în dimineaţa zilei de 16 octombrie, pentru a-și retrage 
ultimele trupe cu vapoarele, au scos o parte din populaţia civilă şi au 
pus-o să tragă în tranșeele golite de armată, iar ai noştri au crezut, că 
ruşii au început o mare ofensivă și au comunicat marelui cartier gene- 
ral să ia măsuri în consecință. Dar, peste câteva ore, au constatat că nici 
în tranșee, nici în oraș, nu mai era niciun soldat rus. Așa că toată gloria 
ocupării Odessei a fost pur și simplu un marș al trupelor române, de la 
un capăt la celălalt al orașului, părăsit de inamic, din motive strategice. 

După ocuparea Odessei, rușii spuneau că dacă nu erau amenințați cu 
ocuparea Sevastopolului, ei erau pregătiți să reziste la Odessa cel puţin 


6 luni... 5. 


După ocuparea Odessei, de către trupele române, la 16 octom- 
brie 1941, în ziua următoare, guvernatorul Transnistriei, Gheorghe 
Alexianu a dat, în numele șefului statului, lon Antonescu, o decizie 
prin care Gherman Pântea a fost numit primar al Odessei. Acesta 
din urmă a intrat în exercițiul atribuţiilor oficiale prin Decizia nr. 1, 
avându-i drept colaboratori imediaţi pe ajutorii de primar: Vladimir 
Chiorescu, Elefterie Sinicliu, Constantin Vidrașcu și secretar general 
pe Al. Costinescus$. Prin Decizia nr. 2 din 19 octombrie 1941, Primăria 
Municipiului Odessa începea să funcționeze cu următoarele direcţii: 
aprovizionare, tehnică, financiară, electrică, apă și canalizare, medico- 
sanitară și veterinară, bunuri comunale și inventariere, administrativă, 
contencios, stare civilă și notariat. 


Gherman Pântea cunoştea Odessa încă din copilărie, întrucât îşi făcu- 
se studiile în orașul Cetatea Albă (Akkerman - în perioada țaristă), fi- 
ind originar din Bălţi, locul nașterii sale, de unde venea cu trenul până 
la Odessa, iar de aici pleca la Cetatea Albă cu vaporul „Turgheniev”. 
„Prin anii 1910-1914 - consemna viitorul edil al localităţii în aminti- 
rile sale — când îmi făceam studiile la Cetatea Albă, Odessa ajunsese 
la apogeul frumuseţii și bogăției sale. Înzestrată cu cel mai mare port 
al Mării Negre, care pe atunci, ca și acum, era o mândrie a poporului 
rus, Odessa, cu toate bogăţiile ei și cu frumusețea Mării Negre, devine 
punctul de atracţie nu numai pentru întreaga populaţie a marelui teri- 
toriu rus, dar ea atrage şi lumea străină, care vin(e) să-şi petreacă zile 
de odihnă în acest mare port şi oraș de la Marea Neagră”s. După cum 
arăta Pântea, „Orașul și portul Odessa a luat ființă în anul 1794, după 
războiul ruso-turc, când pământul dintre Bug şi Nistru a trecut sub stă- 
pânirea rusă, evident însoţit de bogăţiile și frumuseţile Mării Negre. 
Graţie portului Odessa, care devine centrul de descărcare a mărfuri- 
lor ruseşti venite din străinătate pe apă, orașul Odessa ia o dezvolta- 
re uriașă şi numai după 100 de ani de la înființarea lui. În anul 1894, 
populația Odessei număra 750 000 de locuitori. Oraşul, cu o climă 
destul de dulce în comparaţie cu clima de atracție a marii aristocrații 
ruseşti, care în semn de admiraţie și mulțumire denumeşte orașul 

Odessa Crasavița Odessa, adică româneşte Oraș frumos. Denumirea era 
justă, căci Odessa era și frumoasă, și bogată. 


Odată sosit la Odessa, ca primar general, Gherman Pântea a găsit loca- 
litatea și populaţia „în situațiunea cea mai jalnică. Orașul în mare parte 
distrus la bombardament, iar populaţia după un asediu de trei luni mu- 
ritoare de foame”*®. Trotuarele desfundate și piatra de pe ele cărată pe 
străzi pentru baricade, apoi zeci de mii de saci de nisip şi toate acestea 
acoperite cu vagoane de tramvaie. Pietonii trebuiau să întrebuințeze 
toată strategia pentru a trece de pe o stradă pe alta, iar de vehicule nici 
pomeneală. Apă nu era în oraș de la începutul lunii august, căci Odessa 
se aproviziona cu apă din Nistru, 70 km de Odessa, unde se afla uzina 
de la Beleaevca şi care fusese ocupată de trupele române de la începu- 
tul lunii august. Populaţia se aproviziona cu apă din puțuri şi mare. 


La plecarea trupelor ruseşti din Odessa, 15/16 octombrie, ambele uzi- 
ne electrice, cu o putere de 75 000 KW, au fost aruncate în aer, fiind 
considerate bunuri strategice. În aceeași noapte, a fost distrus și digul 
de pe lacul Hagibei, și apa, la înălțime de 1 metru — 1 metru și jumătate, 
a invadat tot cartierul industrial al oraşului, unde erau morile, uzinele 
electrice şi o mare parte din fabrici. Aşa că noi vizitam aceste instituții 
cu luntrile. Câteva sute de mii de oameni nu aveau niciun fel de re- 
zervă de provizii, orice om obiectiv poate vedea ce oraş am luat eu în 
primire în toamna anului 1941 şi ce eforturi supraomenești a trebuit să 
depun spre a salva populaţia și de foame, și de frig, căci iarna din anul 
1941/1942 a fost o iarnă foarte aspră. Bătrânii din Odessa spuneau că 
așa iarnă nu au mai avut la Odessa de 30-40 de ani. Populaţia era înfo- 
metată, însetată și extrem de speriată, căci nemţii extermină nu numai 
evrei, dar și restul populaţiei. Imediat ce am sosit la Odessa, căci, cu- 
noscând limba rusă, am stat de vorbă cu diferiţi cetățeni, fără să știe ei 
că eu sunt primarul oraşului, mai cu seamă că nu eram îmbrăcat militar. 
Am înţeles că populaţia trebuie imediat liniștită”*?. 

Folosind posibilitățile unei tipografii locale şi ale lucrătorilor acesteia, 
Gherman Pântea a lansat un apel în publicaţia de limbă rusă „Odesskaia 
Gazeta” (Gazeta Odessei), având următorul conţinut: „Cetăţeni, fiind 
ostaş, mobilizat pe front, mareșalul Antonescu, conducătorul Statului 
Român, m-a numit primar general al orașului Odessa, ținând seama 
în mod special că eu cunosc limba rusă şi mă va înţelege mai ușor 

populaţia oraşului. Am primit acest post de mare răspundere în timpul 
războiului, fiind convins că voi face numai bine populaţiei și Odessei, 
pe care din tinereţea mea o iubesc tot așa de mult, cum o iubiţi și voi. 
Sunt născut în Basarabia şi crescut, ca şi voi, la şcoala lui Pușkin şi mu- 
zica lui Ceaikovski. Ştiu şi cunosc sufletul bun și blând, sincer și os- 
pitalier al poporului rus. De aceea, am venit cu bucurie, cu dragoste 
și entuziasm să vă ajut într-un moment greu pentru voi. Suferințele 
voastre de acum înainte vor fi şi suferințele mele. Bucuriile voastre de 
acum înainte vor fi şi bucuriile mele. Nu am venit să fac nici un fel de 
politică la Odessa, sub nici o formă, eu am venit să vă administrez, adi- 
că să vă dau pâine, apă, lumină, tramvaie etc., să vă fac viața cât mai 
ușoară, cât mai bună, cât mai dulce. Veţi vorbi în limba voastră maternă 
în instituţii, şcoli, universităţi şi veţi cânta la marea, frumoasa și vestita 
Operă de la Odessa, ca întotdeauna, în limba marilor voştri poeţi şi 
scriitori. Pentru a realiza însă ceea ce vă promit în acest ceas solemn, 
am nevoie şi de concursul Dvs., care, precum vedeţi cu ochii, totul este 
distrus de bombardamente nemiloase: și fabrici, și clădiri, şi uzine, şi 
întreprinderi. Trebuie totul să refacem rapid. Singur nu voi face nimic, 
cu Dys. voi face totul. Declar de la început, că atât timp cât voi con- 
duce Odessa, voi sprijini iniţiativa particulară, comerțul particular etc. 
Nicio restricţie, sub nicio formă. Asiguraţi cu această libertate, porniţi 
cu toţii, şi cei care cunoaşteţi, şi cei care nu cunoașteţi, dar veți învăţa, 
la comerț de tot felul, la industrie şi alte îndeletniciri, pentru a vă asi- 
gura existența voastră, a familiilor voastre și a ajuta să refacem orașul 
Odessa, pentru ca în timpul cel mai scurt să-și recapete faima de odini- 
oară şi anume « Crasaviţa Odessa», adică «Frumoasa Odessa». Dragi 
cetățeni, ușile primăriei şi ale casei mele sunt deschise pentru voi la 
orice oră. Vreau să fiu un adevărat părinte al vostru nu numai prin vor- 
be, ci şi prin fapte. Vreau să cinstesc țara care m-a trimis aici, vreau să vă 
cinstesc și pe voi, autohtonii Odessei. Cu Dumnezeu înainte: Primarul 
general al Orașului Odessa, 20 octombrie 1941 ss. Gherman Pântea”“. 


Apelul noului primar a stârnit entuziasm în mediile largi ale populaţiei 
orașului. La apariţia „Gazetei Odessei”, străzile erau pline de cetăţeni 
ieşiţi din ascunzișuri, care discutau „pe toate fețele” apelul insolit al pri- 
marului „forțelor de ocupaţie”. „Mergând pe stradă, în uniformă — arăta 
Pântea — bieţilor cetățeni nici prin cap nu le trecea că maiorul în uni- 
formă este primarul cu apelul şi strigau, comentau în gura mare apelul 


EEE PT RO MIÂINIĂ 


meu spunând tare: «Am scăpat de nemți, avem un primar al nostru, 
vorbeşte rusește ca noi, iubeşte Odessa ca noi, se vede că este un om 
bun, inimos, trebuie să-l ascultăm, căci vom avea o viaţă frumoasă și 
bogată». Auzind aceste cuvinte, mi s-a umplut inima de bucurie și 
mi-am format din primele zile convingerea fermă că misiunea mea, așa 
de grea, va da rezultate frumoase, căci populaţia este hotărâtă să mă 
ajute și să mă secundeze la refacerea orașului”“!. 


Problema cunoașterii limbii localnicilor a obligat conducerea Primăriei 
să angajeze imediat personal de origine română care să știe bine limba 
rusă. În cea mai mare parte, acest personal a fost recrutat din rându- 
rile foştilor funcționari administrativi din Basarabia, care s-au arătat 
dispuși să colaboreze cu noile autorități. 


Între operaţiunile prioritare care s-au impus a fost curăţarea orașului. 
„Cum străzile oraşului era pline de mii de cadavre, ne spune Gherman 
Pântea, iar normalizarea vieții Odessei trebuia să înceapă de la asigu- 
rarea unei bune stări sanitare — element principal al oricărei activități 
— prima grijă a fost curățarea arterelor de circulaţie şi a curților ca să 
prezinte garanţia unui început de asanare”®. În același timp, evacua- 
rea numeroșilor locuitori ai Odessei care au însoţit armata sovietică în 
retragere a pus problema reglementării ocupării locuinţelor lăsate în 
părăsire şi păstrării bunurilor rămase fără proprietari. Aceeaşi grijă s-a 
manifestat şi pentru păstrarea bunurilor rămase, luându-se măsurile 
necesare ca inventarierea întreprinderilor industriale şi a depozitelor 
de alimente, materiale, materii prime şi semifabricate să se desfășoare 
cu cea mai mare urgenţă. Prin urmare, noile autorități românești in- 
stalate în Odessa (Primăria, Armata, Jandarmeria și SSI) erau dispuse 
să facă astfel încât, după luptele sângeroase care costaseră viața a zeci 
de mii de oameni, atât români cât şi sovietici — militari și civili —, viața 
orașului Odessa să reintre în normalitate. 


Din nefericire, acest lucru nu s-a putut întâmpla prea curând, întru- 
cât, la numai şase zile după ocuparea Odessei, în data de 22 octombrie 
1941, s-a produs un tragic eveniment, cu consecinţe a căror evaluare 
este greu de exprimat în cuvinte: aruncarea în aer a Comandamentului 
Militar român şi german. La intrarea în oraș, Comandamentul Militar 
şi comandamentul Diviziei a V-a s-au instalat într-o clădire destul de 
încăpătoare, unde înainte fusese o mare unitate militară rusă. În data 

de 20 octombrie, Comandamentul se mută în str. Marazlie, într-un 
sediu al serviciilor de informaţii sovietice (după unele surse, sediu al 
NKVD-ului, după altele sediu al GPU - spionajul militar sovietic), 
care atrăgea prin eleganța și luxul interior, lăsat în această stare în 
mod intenționat. Clădirea era frumoasă, cu mai multe etaje, fiind con- 
struită în stil american. După cum va arăta în Memoriile sale, Nichita 
Smochină, bolșevicii au lăsat în clădire intacte „toate covoarele şi mo- 
bilierul până și stilourile în birouri pentru a atrage armata română”*. 
În legătură cu împrejurările în care s-a instalat acolo Comandamentul 
Militar Român este de remarcat faptul că a existat şi o oarecare dispută 
pentru clădirea respectivă cu ... SSl-ul. 


Referitor la faptul că autorităţile românești au cunoscut anticipativ 
despre faptul că această clădire ar fi putut să fie minată de sovietici 
înainte de a o părăsi, ca urmare a retragerii din oraș în fața ofensivei 
româno-germane, există informaţii din mai multe surse. Înainte de 
ocuparea orașului, SSI alcătuise un plan de cooperare cu Jandarmeria, 
intitulat „Primele măsuri de ordine la Odessa”, în care se spunea că 
„Întrucât Odessa a constituit în permanenţă un centru comunist de 
prim ordin şi era reședința organelor diriguitoare a acțiunilor sub- 
versive îndreptate împotriva statului român, se impune, în actualele 
împrejurări, luarea, din primul moment al ocupării sale, a unor mă- 
suri speciale... În vederea acestei situaţii, SSI-ul a studiat din timp 
modalitatea cercetării amănunțite a orașului Odessa, împărțindu-l în 
sectoare, întocmindu-se şi un plan de detaliu pe baza informaţiilor 
deja stabilite asupra diferitelor instituţii, întreprinderi de stat şi par- 
ticulare, precum și tabele de persoane suspecte ce trebuie verificate... 
Paralel cu acțiunea de curăţire a terenului, organelor SSI le revine 
misiunea specială de a identifica toate sediile NKVD-ului, ridicând 
în vederea studiului și cercetărilor tot materialul documentar și ar- 
hivele. Totodată, organele SSI vor identifica, urmări şi aresta spio- 
nii, teroriștii şi agenții NKVD rămași în teritoriu” . În răstimpul 
de șase zile, câte au trecut din momentul intrării trupelor române la 
Odessa și până la aruncarea Comandamentului Militar în aer, mem- 
brii Eşalonului, folosind cel mai probabil agenţi implantaţi dinainte, 
au reușit să își creeze o rețea informativă suficient de puternică, ast- 
fel încât să poată culege informaţii documentate despre o posibilă 
explozie în clădirea respectivă. Şi de această dată, ca în multe alte 

cazuri, se va dovedi că nu este suficientă informaţia în sine pentru a 
fi luată cea mai adecvată soluţie de către cei îndreptățiți (decidenți), 
ci felul în care aceștia o iau în seamă și o utilizează în modul cel mai 
judicios cu putință. Mai exact spus, activitatea de informaţii, dacă nu 
e însoţită şi de măsuri preventive, care să poată duce la prevenirea şi 
anularea unor decizii pripite ori insuficient fundamentate ale factori- 
lor de decizie politică şi militară, rămâne fără valoare. 


În legătură cu această chestiune, să-i dăm cuvântul, în primul rând, lui 
Eugen Cristescu, șeful S.S.I. din acea vreme: „Un cetățean din Odessa 
s-a prezentat colonelului Pallius (Ionescu) și i-a denunțat că, după 
informaţiile sale, clădirea NKVD-ului ar fi minată de trupele sovie- 
tice, înainte de părăsirea Odessei. Colonelul Pallius a recompensat 
băneșşte pe acest informator ocazional şi a informat despre aceasta 
Comandamentul Militar Român. Acesta a cerut germanilor o echipă 
de cercetare, care a făcut unele cercetări cu rezultat negativ. După ex- 
plozie s-a constatat însă că materialul exploziv fusese foarte bine izolat 
şi camuflat în subsolul clădirii (potrivit altor documente, s-ar fi aflat 
într-o casă de bani), astfel că el nu a putut fi sesizat de aparatele germa- 
ne. Colonelul Pallius m-a informat, mai târziu, despre acest lucru, ceea 


ce am raportat şi mareșalului Antonescu, fără a-mi da alte detalii”S. 


În mod evident, dacă ar fi fost mai mult spirit preventiv din partea 
instituţiilor abilitate ale statului şi o mai bună coordonare, acest eveni- 
ment tragic ar fi putut fi evitat. 


Cercetările efectuate de specialiști, mai târziu, au stabilit că numărul 
morţilor a fost de 103, dintre care 2 civili din oraș, 15 militari germani 
şi 86 de militari români”. 


Acest eveniment a stârnit mânia lui Hitler şi Antonescu care au dat or- 
dine de represalii. Adrian Grigoropol, fost jurist și judecător la Curtea 
Marţială Militară între 1941 şi 1945, a dat un interviu în anul 1998, în 
care el își aminteşte despre amploarea represaliilor: „Acest eveniment 
foarte grav a ridicat o întrebare: cum de a putut să se întâmple așa ceva? 
Pe de altă parte, s-a luat decizia luării unor măsuri de represalii conside- 
rându-se ca și cum locuitorii care au rămas în Odessa ar fi fost respon- 
sabili de acest lucru. În acelaşi timp era o măsură de intimidare. Această 
chestiune a fost aflată și de Hitler, care a purtat discuţii cu Antonescu. 

Hitler a cerut să se treacă la represalii pentru că, spunea el, în acestă 
chestiune trebuie să fi fost amestecați evrei. Represaliile au fost groazni- 
ce pentru că au fost în mare măsură nedisciminatorii, procentul cel mai 
mare a privit populaţia evreiască”"*. Despre represalii, Gherman Pântea 
relatează următoarele: „... cinci regimente, câte avea Odessa, au primit 
ordin să execute prin spânzurătoare câte 90 de cetăţeni, de preferință 
evrei — de fiecare regiment, în total 450 de oameni absolut nevinovaţi. 
Spânzurătoarele erau așezate pe străzile principale. Așa că în dimineața 
zilei de 23 octombrie aveam acest spectacol ruşinos, care a înspăimântat 
întreaga populaţie de la Odessa, căci populaţia, cum s-a stabilit precis, 
nu avea nici un amestec în aruncarea în aer a Comandamentului mili- 
tar. Dacă era vorba de pedeapsă, trebuiau pedepsiţi cei care, preveniţi, 
s-au băgat în localul minat, iar nu populaţia, care nu avea nici o vină. Dar 
Comandamentul militar și-a pierdut complet capul şi a început să treacă 
la măsuri anarhice. Un colonel de jandarmi semnează o Ordonanţă prin 
care dispunea ca toţi evreii din Odessa să părăsească orașul în cursul zilei 
de 23 octombrie și să plece în coloane spre Dalnic. Cei ce nu vor execu- 
ta acest ordin, vor fi împușcați pe loc fără judecată. Evreii, îngroziți de 
spânzurătoarele din oraș, au început să fugă din toate părțile spre Dalnic, 
iar localnicii rămași în oraș, au început o jefuire totală a locuinţelor celor 
plecaţi. La ora 9 dimineața, soseşte de la Tiraspol, generalul Macici, co- 
mandantul Corpului II Armată. El era trimis la faţa locului să ia măsuri 
cuvenite față de situaţia creată. Deşi militar sever, considerat de milita- 
rii lui foarte rău, am avut curajul să-l înfrunt şi să-i dovedesc că oamenii 
spânzurați şi cei trimiși la Dalnic pentru a fi împuşcaţi nu au nici o vină. 
Am mai adăugat că, oricare va fi rezultatul războiului, noi vom răspunde 
în faţa forurilor internaţionale pentru nelegiuirile acestea strigătoare la 
cer. După o discuţie aprinsă, generalul Macici a convenit că eu am drep- 
tate şi a dat ordin ca spânzurați să fie imediat ridicaţi şi predaţi familiilor 
lor spre a fi înmormântați după obiceiurile lor. În același timp, arătându-i 
generalului ordonanța cu totala evacuare a evreilor, semnată de colone- 
lul de jandarmi, şi demonstrându-i că această evacuare este nedreaptă și 
neumană, el mi-a declarat, că el nu nu știe nimic de această ordonanţă. 
Imediat a chemat pe colonelul de jandarmi, care a semnat ordonanța și 
a ţipat la el, spunându-i: «Aici nu e sat fără câini ca fiecare să vă faceți 
de cap, cum doriţi voi» şi i-a ordonat colonelului să meargă cu mine la 
Dalnic şi să dea ordin jandarmilor să lase populaţia să se întoarcă în oraş. 

Am plecat spre Dalnic, am oprit coloanele de evrei, cărora le-am spus în 
rusește că a fost o greşeală și că au dreptul să se întoarcă în oraș. S-au pro- 
dus cu această ocazie scene sfâşietoare, bătrâni, bătrâne, copii se aruncau 
asupra mașinii noastre, sărutându-ne mâinile, hainele. Lucrul acesta se 
petrece pe la ora 12. Până la ora 3 şi jumătate s-a înapoiat în oraş majori- 
tatea covârșitoare a populaţiei evreiești, dar la ora 3 și jumătate, generalul 
Macici a primit o telegramă cifrată de la cabinetul militar al mareșalului 
Antonescu, semnată de colonelul Davidescu, directorul cabinetului 
militar şi al mareșalului, în care se ordonau noi represalii, anume: pen- 
tru fiecare ofițer urma să se execute 200 de evrei, pentru fiecare soldat 
sau civil 100 de evrei. Macici, speriat, calculează și constată, că trebuie 
să omoare circa 20.000 de evrei și, foarte enervat, se adresează mie și 
îmi spune: «Dacă nu erai dumneata cu intervenţia d-tale, eu îi aveam 
pe evrei la Dalnic, adunaţi la un loc, şi acum numai îi împușcam, dar, 
odată veniţi în oraș, ce fac eu acum cu ordinul mareșalului?» "5. Pântea 
l-a rugat să comunice mareșalului că ordinul de represalii este nedrept, 
dat fiind că represalii s-au făcut şi dimineaţa, dar comandamentul a dat 
probabil mareșalului informaţii greșite. Macici şi mai enervat i-a replicat: 
„Domnule primar general, dumneata nu-l cunoşti pe Antonescu, eu nu 
pot discuta ordinul lui, căci, dacă aş face aşa ceva, mareșalul ar da ordin 
imediat să mă împuște şi pe mine ca pe jidanii de la Odessa”. Pântea a 
înțeles că nu mai este nimic de făcut, dar la urmă i-a sugerat generalului 
că el nu poate „număra 20.000 de oameni, ca oile, şi în fine că de el de- 
pinde omenia lui, cum va executa acest ordin faimos. M-am despărțit 
de el, spunându-i că se face o crimă, omorându-se oameni nevinovaţi. A 
doua zi, generalul Macici a venit la mine şi mi-a spus foarte radios, că el 
a dat ordin colonelului de jandarmi, pretorul Odessei, să execute numai 
pe acei care nu au reușit să se reîntoarcă în oraș, aproximativ 2-3.000 de 
oameni bătrâni, bătrâne și bolnavi, copii. Macici a comunicat telegrafic 
marelui stat major, că a executat în întregime ordinul mareșalului, dar 
în realitate nu s-au omorât 20.000, ci numai 2-3.000 de oameni. Este și 
explicabil acest lucru, căci într-o clădire a unui colhoz, oricât de mare 
ar fi fost ea, nu încăpeau mai mult de 2-3.000 de persoane. Dar crima 
mare rămâne crimă, şi faptul rămâne fapt, s-au omorât oameni absolut 
nevinovaţi. Aceasta este cea mai neagră pagină a noastră, care ne-a făcut 
mare rău, căci am devenit de o cruzime nemaipomenită, noi, un popor 
bun şi milos, căci așa este românul din fire”. 

În condiţiile în care acum este evident care au fost adevăraţi autorii 
ai aruncării în aer a clădirii Comandamentului Militar Român de la 
Odessa, se pune în mod firesc problema cum a fost posibil masacrul 
împotriva evreilor, de ce au reacționat în maniera arătată autoritățile 
române, când şi cât de exact a fost informat conducătorul statului, 
mareșalul Ion Antonescu. 


În legătură cu ordinele și rapoartele ce s-au dat în intervalul 22 oc- 
tombrie, ora 17.35 şi 24 octombrie 1941, nu există încă o cronologie 
bine stabilită. În actul de acuzare al Tribunalului poporului, din anul 
1946, la pagina 11, se spunea că în seara zilei de 22 octombrie 1941, 
la ora 20.20, cabinetul militar al lui Antonescu a trimis Armatei 4 te- 
legrama nr. 3.154, prin care cerea să se ia măsuri drastice de represalii. 
Un asemenea document ca atare nu a fost identificat în arhivele cer- 
cetate, dar conţinutul lui este menționat în Nota telefonică nr. 2, din 
22 octombrie, ora 20.40, trimisă Armatei 4 de generalul Trestioreanu, 
cel care preluase comanda la Odessa, şi care se încheia cu următoarea 
afirmaţie: „Am luat măsuri pentru a spânzura în pieţele publice din 
Odessa evrei şi comuniști "*. 


Se știe, de asemenea, că în ziua următoare, 23 octombrie 1941, ora 
12.30, de la cabinetul mareșalului Ion Antonescu a pornit ordinul 
cu nr. 562, care conţinea, între altele, următoarele: „... 2. Deoarece 
este aproape sigur că acțiunea de la Odessa a fost pusă la cale de 
comuniști locali și pentru a se înlătura pe viitor o asemenea acţiune, 
dl Mareșal ordonă să se treacă la represalii severe astfel: a) pentru fie- 
care ofițer român sau german, mort în urma exploziei, vor fi executați 
200 comuniști; pentru fiecare 100 comuniști, execuțiile vor avea loc 
în cursul zilei de astăzi; b) toţi comuniștii din Odessa vor fi luaţi ca 
ostateci, de asemenea, câte un membru din fiecare familie evreias- 
că. Li se vor aduce la cunoştinţă represaliile ordonate în vederea lor, 
şi familiile lor că la al doilea act asemănător, vor fi toți executaţi” ?. 
În aceeași zi a fost trimis armatei Ordinul nr. 3.161, care nu s-a păs- 
trat în original — sau, cel puţin, în actuala fază a cercetării nu a fost 
încă identificat. Putem deduce însă conţinutul acestui document din 
cel al Ordinului nr. 563 din 24 octombrie ţinut: „Pentru dl. General 
Macici. Ca represalii, Dl. Mareșal Antonescu ordonă: 1) Executarea 
tuturor evreilor din Basarabia refugiaţi la Odessa. 2) Toţi indivizii ce 

intră în prevederile Ordinului nr. 3.161 (deasupra acestui număr este 
scris 302.858, număr care se repetă în josul Ordinului) din 23 octom- 
brie 1941, încă neexecutaţi și alții ce mai pot fi adăogaţi, vor fi băgaţi 
într-o clădire în prealabil minată (urmează un cuvânt indescifrabil) şi 
care se va arunca în aer. Aceasta se va face în ziua înmormântării vic- 
timelor noastre. 3) Acest ordin se va distruge după citirea lui. D(in) 
O(Ordin). Şeful de cabinet militar Colonel Davidescu. Nr. 563 din 
24.X.1941/302.858”%. 


După cum arată istoricul Cristian Troncotă, acest ordin ni s-a păs- 
trat într-o transcriere a telegramei cifrate, care, evident, nu avea cum 
să conţină semnătura olografă a colonelului Davidescu, nici ştampila. 
Până la producerea unor dovezi incontestabile că ar fi un fals, trebuie 
să-l luăm în considerare ca document“. 


Va urma 

* Ibidem. 

Mircea COLOȘŞENCO 
Fondul național „George Enescu” 


La începutul anului 1913, la 23 februarie, George Enescu, domiciliat în Paris, 
Rue de Cichy no. 26, donează Ministerului Cultelor și Instrucțiunii, prin 
Administrația Casei Școalelor, suma de 27.000 lei spre a forma un fond in- 
alienabil numit „Fondul George Enescu”, în vederea organizării anual a unui 
Concurs naţional de compoziţii muzicale şi acordării premiilor pentru cele 
mai bune lucrări. 


Cu acest prilej, a fost alcătuit un Regulament de participare (ulterior editat 
de Institutul de Arte Grafice şi Editura Minerva, 2013, 10 p.) şi, prin avocatul 
G. 'Tomaziu, donația lui George Enescu a urmat căile legale pentru a fi încadrată 
juridic ca instituţie de stat: acordul Secţiei Notariat a Tribunalului Ilfov (nr. 304, 25 
febr. 1913), pentru această inițiativă, acceptat de Consiliul de Avocaţi ai Statului 
(nr. 8084, 16 martie 1913), înscris în Jurnalul Consiliului de Miniştri în şedinţa de 
la 19 martie 1913, purtând semnăturile membrilor Guvernului: Titu Maiorescu — 
prim-ministru, C. C. Dissescu, M. G. Cantacuzino, general Ion Herescu, Nicolae 
Dimitrie Xenopol, Take Ionescu, A. Marghiloman, A. A. Bădăreu — miniștri, după 
care a urmat Decretul Regelui Carol I (nr. 1988, 28 martie 1913). 


Presa naţională şi cea europeană a întâmpinat cu viu interes instituirea 
Concursului, la care s-au înscris, atunci, 17 candidați. 


La 15 octombrie 1913, ora 9 seara, Juriul Concursului a deliberat câștigătorii, 
încheind procesul verbal semnat de George Enescu, președinte, şi de ceilalți 
membri printre care se disting numele lui C. Dimitrescu, D. G. Kiriac. 


După trei ediţii, desfășurarea Concursului se întrerupe din cauza Primului 
Război Mondial (Război de Întregire Naţională), fiind reluată după 1920. 


Documentele pe care le reproducem în cele ce urmează se află în Arhivele 
Istorice Naţionale din Bucureşti — atât cele de constituire/aprobare, cât şi cele 
care reflectă rezultatele edițiilor din 1913, 1915, 1916. 


Odată cu începerea celui de-al Doilea Război Mondial, Concursul nu a mai 
fost organizat. 

Mircea DRUC 
l Niste nostalgici (III) 


M.D. — om poli 
Reunifi 
la 25 iulie 1941 în 

ălți. A absolvit Facultatea 

stins cu Ordinul Naţiona 


că 


ter. Activist al mișcării de 
rabia și Nordul Bucovinei 
959-1991). Preşedinte a 
liului de Miniștri al RSS 
(1990-1991). La alegerile 


prezi 
septembrie 1992, a fost primu 
candidat independent cu o 
platformă unionistă declarată. Î 


prezent 


dențiale din România, în 


n 
este pensionar, locuiește 
cu familia la București. 


Nostalgie transnistreană 


Mai întâi, o precizare de ordin terminologic. 
Actualmente, multă lume foloseşte noțiuni 
improprii cu referire la cinci raioane de est 
ale fostei RSSM. Fâșia de pământ din stânga 
Nistrului, denumită în rusă Pridnestrovie şi 
în română Transnistria, nu e decât o confu- 
zie. Republica Moldovenească, proclamată 
la Tiraspol în septembrie 1990 de către „di- 
rectorii roşii” şi susținută de neoimperialiştii 
liberali-democraţi din Rusia, reprezintă doar 
o frântură din Transnistria. Această denumi- 
re istorică a însemnat un teritoriu între râu- 
rile Nistru și Bug, de la litoralul Mării Negre 
până la apa râului Rov, dincolo de Jmerinka. 
O entitate delimitată provizoriu prin acordul 
româno-german, încheiat la Tighina, la 30 
august 1941. Un acord ambiguu, ca o soluţie 
ad hoc. României îi revenea responsabilitatea 
pentru administrarea, valorificarea economi- 
că şi siguranţa așa-numitei Transnistrii. După 
încheierea ostilităților, Germania urma să de- 
cidă asupra teritoriilor ocupate. 


Deși în spaţiul geografic dintre Nistru și Bug 
se află dintotdeauna o numeroasă populaţie 
de etnie română, alias moldoveni, acesta nu 


Partea II, vezi „Limba Română”, nr. 2 (252), 2019, 
p. 148-155. 

a aparţinut niciodată statului modern român. Şi, incontestabil, guver- 
nul României Regale n-ar fi acceptat o extindere teritorială spre est 
cu prețul renunțării la o parte din Transilvania, ocupată de Ungaria. 
Trecerea Nistrului a fost determinată de exigenţe strategice și de 
obligaţiile ce decurgeau din participarea la un război de coaliție. Cu 
siguranţă, germanii aveau planurile lor. În Transnistria a circulat mar- 
ca germană, nu leul românesc, și activitatea portului era controlată 
de militarii germani. Prezenţa militară și administrativă a romanilor 
în Transnistria avea drept justificare politică „necesitatea de a pro- 
teja frontiera pe Nistru și despăgubirea în urma ocupării sovietice a 
Basarabiei şi Nordului Bucovinei la 28 iunie 1940”. 


În istoria modernă a românilor, Transnistria cu Odessa reprezintă un ca- 
pitol aparte. Un fenomen complex, dramatic și fascinant. Deocamdată, 
rămâne în vigoare o aserțiune confuză, repetată de majoritatea exegeților 
autohtoni: „Armata Română nu avea ce căuta dincolo de Nistru” Adică, 
la 25 iulie 1941, după eliberarea Basarabiei și Nordului Bucovinei, ră- 
pite de Uniunea Sovietică în iunie 1940, am fi putut rămâne liniștiți 
pe malul drept al Nistrului. Dar cei care au „întors armele” (în august 
1944) au continuat luptele, împreună cu Armata Roșie, pe teritoriul 
Ungariei şi Cehoslovaciei până la 9 mai 1945. De ce Armata Română nu 
s-au oprit (la 25 octombrie 1944) pe linia Oradea — Satu Mare, după ce 
Transilvania de Nord a fost eliberată în întregime? 


În vara lui 1972, fusesem mobilizat ca ofițer rezervist la Odessa şi am 
auzit o frază: „Cu românii era mai bine!” A rostit-o un locuitor care a 
trăit patru ani „sub români”. Atunci mi-a încolțit în minte ideea unei 
eventuale cercetări ştiinţifice. Doream să mă lămuresc ce a însemnat 
şi ce a făcut administraţia civilă română în Transnistria. Ce ţine de le- 
gendă și care sunt faptele reale? Când, în ce împrejurări un luptător 
basarabean pentru Marea Unire, înfăptuită la 1918, fost primar gene- 
ral al Chişinăului în trei mandate, a ajuns capul oraşului Odessa? Cum 
au trăit cetățenii sovietici, orgolioșii locuitori ai perlei de la Marea 
Neagră, având în fruntea orașului un primar român, numit în funcție 
de mareșalul Ion Antonescu? De ce a fost condamnat la moarte profe- 
sorul universitar Gheorghe Alexianu, guvernatorul Transnistriei? 


La finele anilor '90, am revenit la întrebările mele axându-mi cerceta- 
rea pe următoarea ipoteză: „Transnistria şi Odessa nu au fost ocupate, 

ci eliberate de către români”. Porneam de la ideea că în 1941 trecu- 
seră 24 de ani de la lovitura de stat bolșevică, iar de la perioada Noii 
Politici Economice — 12 ani. În Transnistria trăiau încă mulți oameni, 
o întreagă pătură socială, care ştia ce înseamnă propriul business. În 
afară de aceasta, românii au efectuat restituirea: cine demonstra cu 
acte că „până la revoluţie” avea o hală de producţie sau un magazin, 
redevenea proprietar. Liberalizarea și inițiativa particulară dăduseră 
primele rezultate. Peste două luni și ceva de la ocupaţie/eliberare, lo- 
cuitorii Tiraspolului și ai Odessei, de Crăciun, erau aprovizionaţi poate 
chiar mai bine decât în timp de pace. Totodată, între Transnistria şi 
Reichskomissariat Ukraine fusese instalată o frontieră în toată regula. 
Locuitorii au simţit-o ca un factor benefic, mai ales după fenomenala 
recoltă din 1942. Transnistria, în comparaţie cu alte regiuni, era arhi- 
plină de produse agroalimentare. 


Astăzi, nu fac altceva decât să promovez un adevăr recunoscut de mul- 
tă lume. Contrar istoriografiei oficiale sovietice, ruse și ucrainene, am 
descoperit un fenomen atipic din timpul ultimei conflagrații mondiale. 
Ulterior, am înţeles de ce unii istorici ruși investighează „un caz unic de 
oraș colaboraţionist” printre zecile de localităţi urbane, care figurează 
în mitologia sovietică cu titlul de „oraș-erou. Jurnaliștii și istoricii din 
Odessa au elucidat cazul și-l numesc „un adevăr amar despre ocuparea 
orașului nostru de către români” În limita posibilităților modeste, încerc 
şi eu să elucidez acel „adevăr amar” despre administrarea Transnistriei 
de către români. Nu sunt istoric de profesie. Vreau, pur și simplu, să nu 
mai existe tabuuri. Nici teme interzise, pete albe sau secrete de stat. Şi în- 
cep remarcând faptul că de-a lungul deceniilor pașnice, în orice anchetă 
oficială, ne agasa o întrebare: „Aţi locuit în anii războiului, personal sau 
rudele dumneavoastră apropiate, în teritoriile ocupate?” Nu puteai răs- 
punde scurt, cu „da/nu”. Frai obligat să precizezi, repetând: „Da, în anii 
războiului, eu şi rudele mele apropiate am locuit în teritoriile ocupate” 
sau „Nu, nici eu, nici rudele mele apropiate nu am locuit în teritoriile 
ocupate”. Dacă indicai că doar unele rude apropiate au locuit în teritoriile 
ocupate, ţi se cerea, în anumite cazuri, să concretizezi în scris unde, cine 
şi ce. La ce serveau asemenea detalii? 


Să fie clar: NOI, unionișştii români, nu rescriem istoria. Vrem să inves- 
tigăm, să cunoaștem adevărul, inclusiv despre viața populaţiei din teri- 

toriile ocupate în anii războiului sovieto-german 1941-1945. Timp de 
o jumătate de secol am fost obligați să operăm doar cu documente și 
informaţii cenzurate. Astăzi, niște nostalgici de sorginte multiplă cer ca 
istoria imperiului ideocratic bolşevic să rămână așa cum au scris-o FI. 
Viziunea acceptabilă pentru EI s-a format timp de o jumătate de secol, 
sub presingul directivelor PCUS, realismului socialist și al cinemato- 
grafiei sovietice. Însă nu toata lumea e dispusă să înghită la infinit teze- 
le Ministerului Sovietic al Adevărului. Cunoaștem drama scriitorului 
român-francez Panait Istrati, de orientare socialistă. În 1927 şi 1929 a 
călătorit în URRS, a vizitat Moscova, Kievul, diverse regiuni, inclusiv 
RASSM. A denunţat apoi ficțiunea bolşevică în cartea Spovedania unui 
învins. Remarca sa proverbială la adresa regimului comunist: „Văd ouă- 
le sparte, dar unde este omleta?” a devenit celebră. Atunci, prietenii lui, 
comuniștii de pretutindeni, l-au făcut „fascist”, l-au anatemizat. Astăzi, 
nostalgicii roșii neostaliniști, „rușii de profesie”, internaţionalişti prin 
definiţie şi „sufletişti” prin excelență, vor susține că mărturia lui Istrati 
n-a fost decât o provocare ordinară, pusă la cale de dușmanii puterii 
sovietice. 


Pe parcursul vieţii m-am lămurit: indiferent de domeniu, EI sunt aler- 
gici la spusele sau realizările românilor. De aceea, apelez preponde- 
rent la surse străine — rusești, ucrainene, evreieşti. Abordez subiectul 
având drept suport lucrările semnate de autori ne-români. Meritul lor 
excepţional constă în prezentarea unor mărturii ale foştilor cetățeni 
sovietici, care descriu realitatea vieții cotidiene sub ocupaţie. Iar ma- 
joritatea documentelor valorificate se păstrează în arhivele altor sta- 
te, precum și în colecţii particulare. Nu au mai fost publicate, expuse, 
vizionate și, indiscutabil, prezintă interes atât pentru specialiști, cât şi 
pentru cercul larg de cititori. Viziunea acestor autori îmi permite să 
examinez „Dosarul Transnistria” într-o paradigmă cu totul diferită de 
istoriografia țaristă, sovietică, rusă, ucraineană și româno-comunistă. 
Studiind o serie de date, documente și lucrări vizând prezenţa români- 
lor în Transnistria (inclusiv, sau în mod special, în Odessa), descopăr 
tendinţe de abordare tot mai pluraliste. Putem vorbi chiar de viziuni 
diferite ale rușilor, ucrainenilor, evreilor şi românilor, bineînţeles. Este 
semnificativ şi faptul că promotorii fiecărei abordări a subiectului re- 
spectiv sunt sincer convinși că numai ei au dreptate. 

La apariţia oricărui studiu obiectiv referitor la administraţia civilă ro- 
mână în Transnistria, prima reacţie a nostalgicilor după URSS va fi 
una categoric negativă: „Nimic nu-i adevărat! După Marea Revoluţie 
Socialistă din Octombrie 1917, norodul sovietic construia de zor 
socialismul. Locuitorii regiunii Odessa erau fericiţi, ca toţi cetățenii 
Măreţei Uniuni Sovietice”. În fine, la o adică, aș putea admite orice fel 
de argumente ale oamenilor sovietici: în perioada interbelică nu a exis- 
tat în Ucraina, inclusiv Transnistria, nici război civil, nici teroare roşie, 
nici epurări consecutive, nici un golodomor; în 1941, Transnistria și 
Odessa au fost ocupate de fasciștii germano-români. Vreau totuși să 
înțeleg de ce „mint” atâţia ruşi, ucraineni, evrei? Cine-i obligă pe foștii 
cetățeni sovietici, unii chiar martori oculari, locuitori ai Transnistriei şi 
Odessei, să aprecieze pozitiv măsurile luate de administraţia civilă ro- 
mână în perioada 1941-1944? Nostalgicii roșii argumentează: „Poate 
că românii or fi tratat populaţia Transnistriei omenește, dar asta pentru 
că Regatul România intenţiona s-o integreze”. De parcă ocupantul, de 
regulă și rapid, odată cu acapararea teritoriului străin, îi asigură, bu- 
năstarea. În '40 şi '44, Basarabia şi Nordul Bucovinei au fost „elibe- 
rate” și integrate în URSS, dar nu s-a produs imediat niciun miracol, 
precum s-a întâmplat în Transnistria. Descendenții „eliberatorilor”, 
gâştele colhoznice vorbesc în continuare de fericirea adusă de tancuri- 
le sovietice, când, de fapt, a urmat holocaustul roşu: exodul populaţiei, 
execuţii, deportări, mobilizare totală, foamete, colectivizare forțată, 
deznaționalizare brutală și silențioasă. 


Despre perioada românească în istoria Odessei există o cantitate enor- 
mă de articole, cărți, memorii și investigaţii. „Este puţin probabil că 
s-ar fi scris mai mult despre un alt oraş, care nu s-a aflat sub controlul 
Kremlinului în perioada conflictului sovieto-german din 1941-1945. 
Exponatele mai prezintă și astăzi un obiect de speculă exagerată și 
câștig ușor, care cedează la preț doar față de cele germane din aceeași 
perioadă. Se organizează expoziţii, unde colecționarii expun asemenea 
artefacte. Și, cu toate acestea, o descriere veridică a perioadei românești 
este practic imposibilă. Se întâmplă aceeași istorie ca și cu URSS în 
epoca lui Brejnev. Or, aceasta a fost nu chiar atât de demult. Cinci per- 
soane separate scriu despre viaţa de atunci cinci articole. Le citeşti şi 
vezi că toate spun adevărul, deşi articolele sunt absolut diferite. Același 
lucru este şi cu românii. De aceea nu prea am încredere în articole. Mai 

exact, le acord încredere în măsura în care conținutul lor nu diferă de 
ceea ce am auzit de la mulţi, foarte mulți oameni. De la rudele mele, 
în primul rând. Am aflat şi de la o jumătate din curtea noastră veche, 
vecini care au trăit pe timpul românilor. Interesant, n-am auzit nici o 
exclamaţie „Ce oroare!». Toate părerile aveau un caracter abstract-res- 
pectuos. Se reduceau, în fond, la două teze: a) pe timpul românilor 
erau de toate; b) pe timpul românilor toate mergeau. Vă amintiţi de 
fraza rostită de Goţman, un personaj din filmul Lichidarea „Cu românii 
era mai bine”? Asta e, cuvinte proverbiale, o expresie devenită aforism 
(Michael A. de Budyon, Hedobrorennaa semas. www.budyon.org). 


Personal, mă ghidez după principiul că nimeni nu are dreptul să pună 
la îndoială, a priori, mărturiile şi faptele. Oricât de subiective ar părea 
acestea în anumite situaţii concrete. Un principiu valabil și pentru is- 
toria Transnistriei. Numai locuitorii acestei regiuni, indiferent de eti- 
cheta sau stigmatul ideologic (albii sau roşii) au dreptul să decidă dacă 
în 1941 au fost ocupați sau eliberaţi. Totodată, nimeni, absolut nimeni, 
nu poate respinge adevărul celor care neagă eliberarea Transnistriei de 
către Armata Română. O singură condiţie pentru ambele tabere: să fi 
trăit cu toţii evenimentele pe viu. Cercetez fenomenul și deocamda- 
tă nu am motive ca să pun la îndoială atât documentele oficiale, cât 
şi mărturiile participanţilor la evenimente. Bunăoară, următorul ex- 
tras din Raportul Delegației Comitetului Internaţional de Cruce Roşie — 
Geneva, întocmit de Carles Kolb, asupra vizitei în Transnistria, efectu- 
ată în perioada 11-21 decembrie 1943: „În cursul vizitelor menţionate, 
am putut discuta cu un mare număr de evrei originari din Transnistria, 
cetățeni ruși. După spusele lor, trăiesc în condiţii foarte bune cu 
deportații din România, cărora le-au acordat permanent sprijin. Din 
proprie iniţiativă, ei au lăudat administrația română şi pe reprezentanţii 
acesteia. Am fost mereu abordat de aceşti evrei ruși, care mi-au cerut 
să intervin pe lângă guvernul român pentru a li se acorda autorizația 
de a părăsi Transnistria împreună cu coreligionarii lor români și a se 
stabili în România. Ar accepta chiar să fie ţinuţi ostateci, în lagăre de 
concentrare, mai degrabă decât să revină sub administraţie sovietică...” 
(Document 108, Arhiva CICR, G59/2, Editura Hasefer, 1998). 


Şi încă un extras din articolul apărut în revista Centrului de 
Documentare Evreiască Contemporană din Paris: „Convingerea că 


EET PT ROMIÂINIĂ 


orice contribuţie la stabilirea şi arătarea adevărului constituie o datorie 
morală şi, cunoscând direct situaţia exactă, m-a determinat să relatez 
despre fapte şi evenimente care dovedesc că, în România, nu a existat 
nicio manifestare a intenţiei unui genocid sau holocaust, ci, din contră, 
s-a salvat viața miilor de evrei din teritoriu cât și a celor care, fugind 
din întreaga Europă de groaza și furia nazismului, și-au găsit refugiul în 
România de unde a existat, cu aprobarea autorităţilor de atunci, posi- 
bilitatea și singura cale care mai exista — drumul pe mare din porturile 
românești spre Palestina” (Revista „Le Monde Juif”, nr. 105, din ianua- 
rie-martie 1982, articolul România și salvarea din holocaust). 


Referitor la legitimitatea aflării românilor pe teritoriului URSS şi 
justeţea termenului „ocupaţie”, Michael A. de Budyon, filozof şi pu- 
blicist, născut la 25 august 1971, la Odessa, RSSU, afirmă următoa- 
rele: „Odessa, în general, a fost bastionul antibolşevismului, lucru 
remarcat de foarte mulți scriitori ruși. Acest oraș era prea prosper, 
pentru a trece de partea revoluţiei. Cu tot numărul mare de evrei. 
Cine i-a chemat pe roșii la Odessa? Nimeni. Dar, pe români i-a che- 
mat cineva la Odessa? De asemenea, nimeni... Dar dacă folosim drept 
normă principiul are dreptate acel care este mai puternic, atunci toți 
acei care au condus acest oraș sunt administratori legitimi. Mai mult 
ca sigur, așa consideră actuala putere: pe site-ul oficial al orașului 
Odessa, în lista generală a capilor orașului, începând cu anul 1794, 
figurează preşedintele Sovietului orășenesc I. K. Cerniţa (1939- 
1941). Primarul general Gherman Pântea (1941-1944), după care 
urmează preşedintele Sovietului orășenesc V. P. Davidenko (1945- 
1947). Cu alte cuvinte, Gherman Pântea este la fel de legitim ca 
toți ceilalți” (Michael A. de Budyon, Heðosviwcwcennas semasa, 2013, 
www.budyon.org)). 


În octombrie 1941, „scumpa și iubita Armată Roşie” a părăsit Odessa, 
distrugând în întregime infrastructura vitală. Evident, bolșevicii trecu- 
seră la pierderi peste trei sute de mii de oameni. Așa, simplu, ca și cum 
ai muta cu arătătorul niște bile negre pe un abac sinistru. Ar fi banal să 
spui: situaţia era grea, sau, extrem de complicată. Un oraș mare rămâ- 
ne brusc fără produse alimentare, în prag de iarnă, fără apă și curent 
electric, fără mijloace de transport (nici măcar hipomobil). Practic, cu 
toate comunicațiile și legăturile telefonice distruse. Din instituţiile sa- 

nitare au dispărut toate utilajele și instrumentele medicale. Iar în cata- 
combele Odessei stau la pândă comandourile NKVDiste, programate 
să arunce în aer oricând și orice... 


În acelaşi octombrie 1941, Gherman Pântea şi cei 16 funcționari sosiți 
odată cu el aveau de îndeplinit o sarcină precisă: într-un termen re- 
cord, să organizeze viaţa în această urbe naufragiată. Către luna iulie 
1942, nivelul de trai în Odessa în multe privințe (posibil în toate) era 
mai ridicat față de cel din perioada antebelică. Evghenii Tverskoi, locu- 
itor al Odessei ocupate de români, scrie: „Populaţia sovietică, cea care 
a trăit două decenii sub regimul lui Stalin, se înțelegea de minune cu 
noua putere. Nu a fost înregistrat niciun act de sabotaj, nicio deraiere 
de trenuri. Iar primarul oraşului, Gherman Vasilievici Pântea, se ducea 
singur pe jos prin pieţele agroalimentare, discuta direct cu oamenii și 
se interesa de nevoile lor. Auzind despre asemenea viaţă, în zona româ- 
nă de ocupaţie se refugiau locuitori din Ucraina și Rusia”. Dezvoltarea 
Odessei la finele anului 1943 luase o asemenea amploare, încât nu mai 
ajungea mâna de lucru. Atunci Gherman Pântea l-a rugat pe căpita- 
nul Gheaţă, comandantul garnizoanei de la Varvarovka, la frontiera 
Transnistriei cu Reichskomissariat Ukraine, să permită noaptea lucră- 
torilor să vină la Odessa, căci populaţia în zona respectivă murea de 
foame. În timp de o lună de zile, au trecut prin punctul de frontieră 
Varvarovka circa 50 000 de lucrători de diverse meserii. Odată ajunși 
la Odessa au fost ajutaţi și angajaţi la diverse întreprinderi. 


Organigrama primăriei municipiului Odessa includea: un primar ge- 
neral (Gherman Pântea), trei primari de sectoare aduși din România 
(Chiorescu Vladimir, Sinicliu Elefterie şi Vidrașcu Constantin), 
doi primari de sectoare din Odessa (Zaevoloşin Mihail și Cundert 
Vladimir) şi un secretar general (Costinescu Alexandru). Primarii de 
sectoare nu activau în plan teritorial, ci pe baza de atribuţii, împărțind 
între ei 18 direcţii. Astfel, conducerea unitară a municipiului era efec- 
tuată de către primarul general. Primarii de sectoare, dându-și seama 
de importanţa misiunii lor în timp de război într-un oraş cu o populaţie 
străină, şi-au manifestat din plin profesionalismul și corectitudinea. Mai 
aveau o calitate: spre deosebire de mulți primari din actuala Republică 
Moldova, care nu vorbesc româna, funcţionarii veniţi din România re- 
gală cunoșteau la perfecție limba rusă și specificul populaţiei locale, in- 

clusiv al evreilor. Lor se datorează, în mare parte, înflorirea și înălțarea 
Odessei. Ei au ştiut să fructifice ajutorul neprecupeţit al celor 12 600 
de funcţionari. 


Indiscutabil, un rol decisiv l-a avut administrarea înțeleaptă. Însă me- 
ritul aparţine, în primul rând, mareșalului Ion Antonescu: a selectat 
atent pentru funcția de primar general și guvernator al portului Odessa 
o persoană ca Gherman Pântea, a pus omul potrivit la locul potri- 
vit. Fireşte, incredibila performanţă a echipei lui Gherman Pântea la 
Odessa va fi interpretată de cronicari, până în ziua de azi, în dependență 
de orientarea politică şi onestitatea fiecăruia. Iakov Verhovski şi Valen- 
tina Termos, supraviețuitori sub ocupaţia „barbarilor români”, au scos 
o carte-pamflet — Topoð Anmonecky. Evident, titlul cărții ne sugerează 
ironic că Odessa urma să-și schimbe denumirea în „Orașul Antonescu”. 
Această versiune pare mai curând o insinuare, o metaforă a propagan- 
dei bolşevice. Dar oare a cui a fost ideea ca Brașovul să devină „Orașul 
Stalin”? Iată şi opinia unui cititor: „O minciună, oribilă minciună. Ştie 
toată lumea că majoritatea locuitorilor Odessei au salutat venirea Ar- 
matei Române şi n-au avut loc în oraș exterminări în masă... La ce bun 
să mințiți în halul acesta? Recăpătaţi-vă bunul simţ, nu mai publicaţi şi 
difuzaţi aceste baliverne istorice”. 


După ocuparea (sau eliberarea) Transnistriei, militarii germani şi ro- 
mâni deţineau toată puterea, iar primarul Odessei, nefiind ales demo- 
cratic, ci numit de un șef militar, le era subordonat. Militarii, fireşte, 
porneau de la ideea că au de a face cu o populaţie străină, ostilă, care 
putea fi dominată numai cu forța. Şi e greu să-i blamezi pentru aseme- 
nea atitudine pe oamenii care plăteau zilnic cu viața. Gherman Pântea 
însă vedea în locuitorii Odessei o comunitate setoasă de viața normală 
de până la război. Mai exact, de până la instalarea regimului totalitar 
bolşevic. Primarul spera să capteze oamenii prin bunăvoință, deschi- 
dere, făcându-i parteneri la programul său. Voia să apere populaţia, să-i 
asigure existența, să refacă infrastructura orașului. Pentru aceasta soli- 
cita linişte. Mai dorea şi concursul autorităţilor militare. Dar, în loc de 
sintonie, între ei au apărut grave animozități. 


În fond, mentalitatea și acțiunile primarului Gherman Pântea au în- 
semnat o vădită contradicție cu obiectivele strategice ale forțelor mi- 
litare implicate în conflagrația mondială. Rivalitatea și invidia domnea 

printre aliați. De menţionat că în absolut toate structurile părților be- 
ligerante, fie ale Axei sau ale aliaţilor antigermani, existau lupte, riva- 
litate şi interese contradictorii. Fireşte, în acele timpuri, o mostră de 
umanism din partea primarului unui oraș ocupat nu putea fi pe placul 
nimănui. Era de fapt o abordare improprie nu numai viziunii bolşevice, 
dar şi stării de spirit generalizate. Iar spusele trăitorilor Odessei — „Am 
scăpat de nemți! Avem un primar al nostru. Vorbeşte rusește ca noi, 
iubeşte Odessa ca noi, se vede că este un om bun, inimos. Trebuie să-l 
ascultăm! Vom avea o viață frumoasă și bogată” — nu dădeau bine, pro- 
vocând supărare şi ură nu numai la Moscova. Cine putea fi încântat 
de succesul unui român basarabean, care intenţiona să câștige simpa- 
tia şi adeziunea cetăţenilor? NKVD, GESTAPO, Siguranța? Bolșevicii, 
național-socialiştii, fasciștii, britanicii, nord-americanii, sioniștii, 
finanţarea internaţională? 


Evident, ocupaţia românească nu a fost o feerie. În urma exploziei de 
la 22 octombrie 1941, şi-au pierdut viaţa circa 250 de soldaţi şi ofițeri 
români. Tragedia a declanșat o altă tragedie: represaliile în masă față 
de populaţia evreiască. Istoricul Alexandr Cherkasov, autorul a patru 
volume despre Odessa în timpul războiului, le propune şefilor sovie- 
tici, care au condus mişcarea de partizani, să împartă cu ocupanții res- 
ponsabilitatea pentru moartea a mii de oameni pașnici. „Evident, fără 
aprobarea şefilor moscoviți, explozia pe strada Marazlievka n-ar fi avut 
sens. Ei intenționau ca prin asemenea acte să înfricoșeze autoritățile 
române în teritoriile ocupate. Consecințele unor atare acțiuni asupra 
existenţei civililor rămași, în mare măsură fără voia lor, în regiunile 
cucerite de inamic, pare-se că nu mai preocupa pe nimeni. Nu cred 
că planificând această acțiune, comandamentul sovietic nu-și imagina 
urmările şi soarta cetăţenilor din Odessa...” 


La finele lui octombrie 1941, aflându-se la Odessa, prințesa Alexandrina 
Cantacuzino i-a sugerat lui Gherman Pântea să trimită un raport despre 
represaliile nejustificate ale militarilor asupra evreilor, raport pe care 
ea l-a prezentat personal conducătorului Statului Român. După exa- 
minarea documentului, mareșalul Ion Antonescu a intervenit prompt, 
efectuând anumite schimbări în conducerea militară. Însă nu a aprobat 
cererea de demisie a primarului general, ordonându-i să-şi continue 
activitatea ca „ostaş mobilizat pe front”. Astfel a rămas în post, nime- 

rind într-o situaţie atipică, având de îndeplinit o sarcina atipică. Şi, ca 
un primar atipic al unui oraș și port sovietic atipic, urma să intre în 
istoria modernă a omeniei românești. Incredibil, însă administraţia ci- 
vilă română a reuşit. În zilele noastre, în liniște și pace, unii primari se 
împotmolesc la prima zăpadă sau ploaie torențială. 


La 24 ianuarie 1944, Guvernământul Transnistriei a fost desfiinţat. Se 
apropia frontul. Conducerea a fost preluată de Comandamentul mili- 
tar dintre Bug şi Nistru. Primarul Odessei și-a prezentat imediat demi- 
sia, dar guvernatorul militar i-a respins cererea: „Mareșalul Antonescu 
crede că Odessa nu merge fără Gherman Pântea, mai cu seamă acum, 
când noi trebuie să plecăm de aici”. Peste trei luni, duminică, 19 martie 
1944, Gherman Pântea urma să abandoneze Odessa într-un mod cât 
mai discret posibil. Dar, inopinat, au venit la primărie delegați de la 
diferite întreprinderi și instituţii, rugându-l să treacă pe la ei ca să-și 
i-a rămas bun. Nu putea și nu avea dreptul să refuze amabilitatea ace- 
lor oameni, care i-au fost colaboratori timp de doi ani şi jumătate în 
cea mai perfectă înțelegere. Angajaţii se adunaseră cu miile în curțile 
respectivelor instituţii. Luând cuvântul, i-au mulțumit pentru modul 
cum s-a comportat și pentru ajutorul acordat. În momentul când își 
lua rămas bun de la lucrătorii Uzinei electrice, a venit o delegaţie de 
studenți şi profesori universitari și l-au rugat insistent să meargă să-și 
i-a rămas bun și de la ei, mai cu seamă că Universitatea era în drumul 
său de înapoiere. Acceptând invitaţia, a ajuns și la Universitate, unde 
a găsit mii de studenți și profesori adunaţi în marea aulă. Au luat cu- 
vântul profesorii şi studenții. I-au mulțumit călduros pentru că le-a 
înființat cămine, le-a creat cantine și i-a ajutat în toate momentele grele 
pentru ei, adăugând că orice s-ar întâmpla, ei niciodată nu vor uita grija 
părintească ce le-a purtat-o cât a condus Odessa. Emoţionat profund 
de sentimentele manifestate, a mulțumit acelei elite intelectuale și, 
momentan, a fost ridicat pe braţe de studenți, în uralele entuziaste ale 
mulțimii. L-au condus până în stradă la mașina lui, pe care studentele 
au acoperit-o cu flori. 


La 10 aprilie 1944, Armata Roșie s-a întors la Odessa. După această 
dată orice vorbă de bine despre administraţia română în Transnistria 
1941-1944 era pasibilă de pedeapsă. Academicianul Victor Faitelberg- 
Blank şi scriitorul Vladimir Gridin în cartea Crochiuri din viața Odessei 

descriu, în acest sens, un episod interesant din perioada postbeli- 
că: „Şi în timpul unui chefuleţ ordinar cu ocazia Revelionului, când 
el [Gheorghii lurkevici] a nimerit în societatea băieţilor proaspeţi, a 
aşa-numiţilor estici, care nu s-au aflat sub ocupaţie, aceştia într-adevăr 
l-au scos din sărite. Cică, la un toast obișnuit, nu a mai putut suporta 
reproşurile acelor băieţi că a trăit sub români și a ţipat: Dar a fost măcar 
o viață adevărată, nu aşa, ca acum... Puteţi voi oare să înţelegeți, prostă- 
naci nenorociţi? După care l-a turnat cineva, făcând o plângere că tipul 
îi apără pe ocupanți. Şi, într-un ceas rău, după petrecărețul indiscret a 
venit duba neagră. 


Anatolii Malear în cartea sa Însemnările unui locuitor al Odessei re- 
latează: „Odată cu revenirea trupelor sovietice, practic toți oamenii 
maturi râmaşi în oraș au fost chemaţi la cabinetul anchetatorilor 
«SMERŞ», pentru a lămuri relaţiile lor cu ocupanţii. O bună jumă- 
tate din numărul celor interogaţi a părăsit instituţia sub escortă. Din 
cei 250 de mii de locuitori, care la 10 aprilie 1944 şi-au întâlnit elibe- 
ratorii, către data de 1 ianuarie 1945 mai rămăseseră în Odessa cir- 
ca 160 de mii. Dar pentru autorităţile sovietice scăderea populaţiei 
trecea neobservată, căci repartizau casele foştilor «acoliți ai româ- 
nilor> unor locuitori ai Odessei întorși din refugiu, precum şi ce- 
lor aduși din regiunile estice ale URSS, pentru a restabili ceea ce au 
distrus ocupanţii. În perioada postbelică, locuitorii Odessei, care au 
fost sub ocupaţie, de teama «organelor competente», evitau să vor- 
bească despre aceasta. Până și în prezent, pentru majoritatea dintre 
ei Ziua eliberării Odessei de sub ocupaţia româno-germană rămâne 
o sărbătoare cu lacrimi în ochi”. 


Ştiu prea bine, istoria nu se face cu dacă. Însă, dacă bolşevismul nu ar 
fi însuflețit o bună parte dintre evrei, dacă nu prolifera antisemitismul 
lui Hitler, dacă n-ar fi fost cumplita explozie, provocată de NKVDiști, 
după care au urmat represaliile nejustificate şi evacuarea evreilor din 
Odessa, astăzi am fi discutat senin despre eliberarea Transnistriei, în 
1941, de sub regimul lui Stalin și despre fenomenul Gherman Pântea, 
legendarul primar general al Odessei (1941-1944)... Acum, îmi vine în 
minte întâlnirea cu un grup de businessmeni din Odessa. Era la începu- 
tul lui 1991 şi căutau la Chişinău parteneri de afaceri cu extensii peste 
Prut. La despărțire mi-au spus: „Lumea vorbeşte că premierul Druc e 

pentru unirea cu România. Și noi, la Odessa, am deveni unioniști dacă 
România ar fi ca Austria”... La ora actuală, ca să înțelegem tradiționala 
şi fluctuanta stare de spirit a multor locuitori ai Odessei, ar fi suficient 
să vizionăm pe YouTube Adresările mătușii Țilea Zingelshuher către Pu- 
tin şi Poroşenko. 


În 2011, după alegerile locale din Ucraina, mass-media din Odessa co- 
menta ironic: „Primarul nou-ales, în conferința sa de presă a menţionat 
că moștenirea lăsată de fostul edil al oraşului reprezintă un adevărat 
coşmar. Reparaţia primăriei s-a făcut de mântuială. El consideră că pe 
timpul românilor se lucra mai bine: la plecarea ocupanților edificiul 
primăriei era într-o stare mai bună, decât după Gurviţ, predecesorul 
său. Așa că nu-i rămâne decât să-l invidieze pe cel care, în '44, prelua 
gospodăria Odessei de la Gherman Pântea, primarul numit în post de 
ocupanţii români!” lată şi câteva comentarii ale cititorilor la această 
temă, traduse din rusă: 


„N-ar fi rău ca funcționărașii noştri să preia experiența de la 
administrația Odessei din timpul ocupaţiei române. Că de la cea de 
astăzi n-ai ce învăţa. Mi-a plăcut în special cum românii au pedepsit 
un cinovnic șpăgar. Chiar că-i un exemplu de luptă eficientă contra 
corupției...”; „Păi, n-aveţi decât să-i recomandaţi actualului primar 
al orașului-erou Odessa, Alexei Alekseevici Kostușev, pentru care am 
votat la ultimele alegeri, să se ocupe serios de studierea experienţei 
pozitive a ocupanților români. Să nu uitaţi: propunerea să fie prezen- 
tată primarului conform uzanțelor, cu nume și prenume, adresă, tele- 
fon. Căci, din cauza unor anonimi ca voi, atâţia oameni cumsecade au 
avut de suferit și încă mai suferă!”; „Nu elogiem ocupanţii. Spuneam 
de experienţa pozitivă în refacerea orașului, nimic altceva. Dacă la 
voi, la Odessa, în această privinţă staţi bine, nu ne rămâne decât să ne 
bucurăm împreună”; „La Odessa au venit la putere cei aleşi de niște 
delincvenţi, care urăsc Ucraina, și nici nu ascund acest lucru. Aceştia 
au trădat Odessa și au dat-o ca s-o sfâșie veneticii de astăzi. Ei se deose- 
besc de români prin faptul că pradă fără să creeze ceva. S-a zis cu orașul 
nostru. Nici românii nu au putut să-i facă atâta rău. Așa că voi, care 
i-ați adus pe actualii ocupanţi, nu-i mai judecaţi pe cei care au salutat 
administrația română a Odessei” („Iaămep”, Odecca. Kommenmapuu; 
www.comments.ua 21/04/2011). 

În acest context, militez pentru reabilitarea României acuzată de 
atacarea Uniunii Sovietice. Am în vedere repararea unei nedreptăți 
istorice, care presupune: colectarea riguroasă de probe, documen- 
te şi fapte, pentru un proces istoric simbolic echitabil în numele tu- 
turor basarabenilor, nord-bucovinenilor și herțenilor, indiferent de 
etnie, care au suferit din cauza stalinismului şi nazismului; rejudeca- 
rea dosarului „Transnistria 1941-1944” şi a dosarului „Basarabia și 
Nordul Bucovinei, 1944-2000...; acceptarea adevărului mărturisit 
de către evreii basarabeni, bucovineni şi herțeni; absolvirea români- 
lor condamnaţi pentru lupta contra comunismului. Merită reabilitat 
guvernatorul Transnistriei, profesorul Gheorghe Alexianu, achitat de 
tribunalul de la Odessa și executat în propria lui țară. Gherman Pântea 
merită tratat la fel ca Traian Popovici, primarul orașului Cernăuţi, şi 
trecut la Cei drepți între popoare. Indiscutabil, aceşti români și-au de- 
monstrat plenar probitatea morală. Iar Ion Antonescu, conducătorul 
de atunci al României, să fie rejudecat și reabilitat ca erou naţional în 
baza principiilor acceptate de sioniști, atunci când se referă la eroul lor 
naţional Menahem Begin, prim-ministrul Israelului. Personal, mi-aş 
dori o monografie și un film care să elucideze două fenomene istorice: 
„Gheorghe Alexianu - guvernatorul civil al Transnistriei” și „Gherman 
Pântea — primar general al Odessei'. 


Concluzia principală, axată pe documente, mărturii şi lucrări din di- 
verse domenii de cercetare și creaţie, este aceasta: perioada 1917-1941 
reprezintă cea mai tragică pagină din istoria Transnistriei şi Odessei 
- epoca ocupaţiei bolşevice. Iar anii 1941-1944 au însemnat elibera- 
rea de către români și revenirea la un status quo de dinaintea puciului 
bolșevic, din octombrie 1917. 


Este imperios necesară valorificarea, fără idei preconcepute, a tutu- 
ror surselor istoriografice, a documentelor, inclusiv a celor germane, 
rusești, ucrainene, evreiești. 


Frustrările unor segmente ale populaţiei și elogierea trecutului sovietic 
rămân o temă actuală de cercetare. 


Ar fi rezonabil şi benefic să ne vaccinăm cu toţii pentru a evita epide- 
miile de nostalgie rusească, ucraineană, moldovenească, transnistrea- 
nă şi de care or mai fi... 

Ana BANTOŞ 


Ion Osadcenco. Profesorul 


despicând negura totalitaristă 
(15 ani de la moarte) 


AB. — conf. univ, doctor 
abilitat în filologie, 
Universitatea de Stat „Alecu 
Russo”, Bălţi. Direcţii de 
cercetare: literatura română, 
literatura universală ş 
comparată, estetică ş 

teorie literară. Publicaţii: 
Reabilitarea autenticului. 
Culegere de articole și 

studii critice, Chişinău, 2006; 
Deschidere spre universalism. 
Literatura română din 
Basarabia postbelică. 
Monografie, Chişinău, 

2010 (ediţia a II-a, revăzută, 
laşi, 2014); Literatura 
basarabeană și modelele 
literare europene, 

Bucureşti, 2013. 


Profesorul și istoricul literar Ion Osadcenco 
este reprezentantul unei generaţii de inte- 
lectuali cu un destin aparte în peisajul cultu- 
rii române postbelice dintre Prut și Nistru. 
Originar din sudul Basarabiei, venea dintr-un 
timp despre care Nicolae Mătcaș, cu rădăcini 
în același sol, avea să spună: „Şcoala superioară 
era pentru noi, «sudiştii», în acele vremuri, o 
rara avis” (Mătcaş 2010: 158). În portretul de 
grup al acelei generaţii se înscriu cunoscuții 
artişti ai scenei basarabene Spiridon Mocanu, 
Ion Furnică, Gheorghe Forţu, Liubomir 
Iorga, dar și renumitul matematician Eugen 
Grebenicov, istoricul Pavel Dimitriu, profe- 
sorul lingvist Vitalie Marin, scriitorii Andrei 
Ciurunga (cel refugiat, în 1944, cu familia în 
România, unde a cunoscut închisorile comu- 
niste), Gheorghe Vodă, Petru Cărare, Pavel 
Boţu, Igor Creţu, Iurie Grecov, Dionisie 
Tanasoglu, pictorul Mihai Grecu, actorii Ion 
Ungureanu, Dumitru Caraciobanu... 


Privită retrospectiv, dorinţa ardentă de a face 
studii, mai ales în cazul „sudiştilor”, este re- 
cuperatoare deoarece: 1) aici învățământul, 
chiar de la începuturile sale, din secolul al 
XIX-lea, a avut de înfruntat mai multe obsta- 
cole, lucru pe care l-a înţeles perfect şi Mihail 

Kogălniceanu, înaintașul nostru care s-a implicat în promovarea 
învățământului românesc, inclusiv în sudul Basarabiei şi 2) locul rămas 
viran în urma exterminării păturii sociale a intelectualilor basarabeni, 
după cel de al Doilea Război Mondial, trebuia completat. 


Probabil, în anumite momente, istoria, deşi dirijată de mai marii zilei, 
îşi urmează traseul ei de bumerang. 


După absolvirea şcolii primare, lon Osadcenco s-a înscris, în 1937, 
la gimnaziul din orașul său natal Cahul, apoi, în 1944, la un liceu din 
orașul Bârlad. Din octombrie 1944 până în august 1945 a lucrat în ca- 
litate de director al școlii primare din satul Vâlcova, raionul Cahul, iar 
în anii 1946-1951 a studiat la Facultatea de Istorie și Filologie, Secţia 
limbă şi literatură, a Universităţii de Stat din Moldova, avându-i co- 
legi pe viitorii scriitori Igor Creţu, Alexei Marinat și Baca Deleanu. 
Şi-a continuat apoi studiile doctorale (1951-1954), devenind lector 
la Catedra de limbă şi literatură română (numită pe atunci moldove- 
nească) a USM. În 1956 a susținut teza de doctor cu tema Costache 
Negruzzi și nuvelele sale istorice, iar în 1988 — teza de doctor habilitat în 
filologie, cu lucrarea întitulată Relaţiile literare ale Moldovei și Rusiei în 
secolul XIX. În 1989 i s-a conferit titlul ştiinţific de profesor universitar. 
A publicat monografiile Costache Negruzzi: viața și opera (1969; a Il-a 
ed. — în 1984, în colecţia „Gânditori moldoveni”) şi Relaţiile literare 
moldo-ruso-ucrainene (1977). 


Caracterizat de către lingvistul Nicolae Mătcaș drept „legenda noas- 
tră din adolescenţă, mic de stat, dar mare - sac fără fund - la taclale, 
bancuri și snoave, dobă de detalii din viaţa scriitorilor pe care ni-i pre- 
zenta, cu o bibliotecă de invidiat pentru ahtiaţii de cărți de învățătură 
din timpuri de altă dată” (Ibidem: 159), Ion Osadcenco era văzut de 
colegul său de catedră, profesorul care ținea cursuri de literatură ro- 
mână veche, Gheorghe Dodiţă, drept „un adevărat învățător. De la el 
au deprins dragostea de limba și literatura română, dar și dragostea 
de neam generaţii întregi de studenți, actori, savanți, scriitori, ziariști 
şi mulți-mulți învățători. Rămâne ca un îndrăgostit de viață și de oa- 
meni, rămâne prin felul cum a ştiut să stea la datorie până la urmă şi 
să transmită altora ce a avut mai nobil şi mai distins” (Dodiţă 2010: 


396). 

Dar cel mai complet portret al istoricului literar, al profesorului uni- 
versitar şi al omului Ion Osadcenco ne-a rămas de la Gavril Istrate 
(23.02.1914 — 30.12.2013), filolog, istoric literar și memorialist, 
autorul unor lucrări fundamentale precum: Limba română litera- 
ră (Bucureşti, 1970); Originea limbii române literare (aşi, 1981); 
Studii eminesciene (aşi, 1987); Transilvania în opera lui Sadoveanu 
(lași, 1999); Studii şi portrete literare, I-II (laşi, 2001-2002) ş.a. Ţin 
să menţionez că în perioada aflării mele la doctorat la Universitatea 
„AL. I. Cuza” din Iaşi, am avut prilejul să discut cu profesorul Gavril 
Istrate şi am fost surprinsă de cele povestite despre prietenia sa cu Ion 
Osadcenco, a cărui studentă am fost, relaţie despre care noi, învăţăceii 
de la filologie în Chișinăul anilor șaptezeci, nu știam absolut nimic. 


Într-un articol întitulat Eu am iubit Basarabia din copilărie, profeso- 
rul Gavril Istrate, născut în Bistriţa-Năsăud şi stabilit ulterior la Iași, 
mărturiseşte: „... În 1964, m-am împrietenit la Chişinău cu fostul de- 
can (...) al Facultăţii de Filologie Ion Osadcenco şi cu istoricul şi cri- 
ticul literar Vasile Badiu. Cu amândoi am avut legături prietenești, am 
scrisori de la ei. Mi-au fost foarte buni prieteni, păcat că au plecat prea 
devreme dintre noi. S-au stins în același an, 1994. Am fost atunci, în 
1964, la Osadcenco în casă, el a fost la mine după 1989, am vizitat îm- 
preună cetățile Hotin și Tighina” (Istrate 2017). Trebuie spus că profi- 
lul lui Ion Osadcenco schițat de către Gavril Istrate se înscrie în galeria 
de portrete remarcabile ale mai multor personalităţi din domeniul fi- 
lologiei, culturii și al literaturii românești, portrete despre care Amalia 
Voicu, autoarea articolului dedicat cercetătorului literar originar din 
Năsăud, inclus în Dicţionarul general al literaturii române, afirmă că 
„sunt pe cât de echilibrate, pe atât de vii, izbutind totodată, datorită 
unei excepționale memorii a detaliului, dar și unei bogate colecţii de 
documente, să reînvie atmosfera inefabilă a unor epoci” (DGLR: 685). 


Amintirile detaliate ale lui Gavril Istrate despre prietenul său de la 
Chişinău constituie substanţa unui amplu articol Ion Osadcenco, publi- 
cat iniţial în „Convorbiri literare” , inclus apoi în volumul Studii și por- 
trete literare (laşi, 2001). După cum va mărturisi autorul, s-au cunoscut 
în decembrie 1964, când, în baza unui acord care se stabilise între uni- 
versitatea ieşeană şi cea din Chişinău, Gavril Istrate a făcut parte din 
cea dintâi delegaţie care trecuse Prutul după cel de al Doilea Război 

Mondial. „Am descoperit, afirmă autorul, un om deosebit în profeso- 
rul de literatură Ion Osadcenco, decan al Facultăţii de Filologie, în vre- 
mea aceea. ... Era un om de o bunătate sufletească cu adevărat rară”. 
Timp de două săptămâni, cât a stat la Chișinău și au fost aproape tot 
timpul împreună, năsăudeanul Gavril Istrate a avut răgazul să-l observe 
pe îndelete pe profesorul basarabean cu care se împrietenise şi pe care 
îl caracterizează astfel: „Nu l-am văzut niciodată posomorât sau abătut. 
Necazurile pe care, cu siguranţă, le va fi avut și el, n-au fost exterioriza- 
te niciodată. Nu l-am văzut decât zâmbind și cu fața luminată de gene- 
rozitatea cu care întindea mâna de ajutor necesară oricui i-ar fi solicitat 
sprijinul, indiferent în ce problemă”. Gavril Istrate reface atmosfera pe 
care a cunoscut-o în mediul universitar chişinăuian, atmosferă care se 
datora unor profesori precum era Ion Osadcenco: „Se bucura de mare 
simpatie în rândurile studenţilor și de stima şi respectul colegilor. Era 
străin de orice morgă și de orice înfumurare în care cad cei mai mulți 
dintre cei cărora li se încredințează o muncă de răspundere. Am parti- 
cipat la cursurile lui şi l-am însoţit când el însuși se ducea să-i asiste pe 
alții. Am participat la numeroase întruniri ale studenţilor precum și la 
unele şedinţe administrative ori de comunicări ştiinţifice ale cadrelor 
didactice şi, mărturisind adevărul întreg, l-am urmărit cu foarte mare 
atenţie, ca să-l pot «citi» mai bine”. Concluzia la care ajunge Gavril 
Istrate este una relevantă: „N-am văzut niciun gest şi n-am auzit nicio 
vorbă din gura lui care să nu se potrivească cu situaţia dată ori cu con- 
textul respectiv. N-am observat nicio încercare de a «politiza» cele 
spuse, cu gândul că un străin, cum eram eu acolo, nu trebuia să cunoas- 
că şi eventualele neajunsuri din munca ori din concepţia celor despre 
care se vorbea”. Sentimentul de frațietate pe care Osadcenco îl transmi- 
tea colegului său ieșean este indubitabil: „Am văzut, în toată atitudinea 
lui, comportarea unui adevărat frate și atunci când discutam probleme 
dinafara învățământului, pe drumurile pe care le-am făcut spre Orheiul 
Vechi și spre Criuleni, spre 'Tighina, Tiraspol, Odessa ori spre Cetatea 
Albă”. Acest sentiment va fi consolidat în corespondenţa ulterioară 
dintre cei doi mari înaintași: „Impresiile mele asupra omului, formate 
în urma contactului direct cu el, scrie în continuare Gavril Istrate, se 
confirmau din cele peste treizeci de scrisori pe care mi le-a trimis, pre- 
cum și din relatările mai multor foști studenţi de-ai lui”. Apreciindu-l 
pentru calitatea sa de specialist în istoria literaturii române, care a 

predat pe marii clasici din secolul al XIX-lea, în frunte cu Eminescu, 
Alecsandri și Negruzzi, Gavril Istrate va menţiona atașamentul lui 
Osadcenco, în special, față de Constantin Negruzzi, a cărui operă a 
studiat-o în întregime și strădaniile lui, în această direcţie, care au fost 
concretizate „într-o bună monografie”. Dar lucrarea lui cea mai impor- 
tantă, va sublinia atentul cercetător, este cea care se intitulează Relaţii 
literare moldo-ruso-ucrainene în secolul XIX, în care autorul aduce punc- 
te de vedere noi în privinţa cunoașterii operei mai multor scriitori din 
Moldova, între care C. Negruzzi, V. Alecsandri, B. P. Hasdeu, A. Donici, 
M. Eminescu şi va reliefa prezenţa scriitorilor din Moldova în presa 
rusă din secolul al XIX-lea și felul cum au fost sprijiniți ei de opinia 
publică progresistă din Rusia. 


În documentatul articol dedicat confratelui său basarabean, Gavril 
Istrate menționează că moartea profesorului Ion Osadcenco a fost 
deplânsă de toată lumea care l-a cunoscut, în numeroase articole 
elogioase despre activitatea lui, ca și despre atitudinea de care a dat 
dovadă în toate împrejurările, „o atitudine demnă în cel mai frumos 
sens al cuvântului, fără niciun compromis”. Gavril Istrate completea- 
ză portretul memorabil al profesorului şi al omului care a fost Ion 
Osadcenco, citând prezentările pline de simpatie, aprecierile pozi- 
tive ale studiilor și articolelor publicate de către Osadcenco în di- 
verse periodice literare și lingvistice, mergând, de asemenea, pe ur- 
mele aprecierilor date de către Vasile Badiu, într-o scrisoare adresată 
lui Gavril Istrate, precum și pe urmele monografiei lui Constantin 
Reabţov, Cahul. Istorie, personalități, cultură, Chişinău, 1997 (vezi 
p. 166-167). Din toate acestea desprinde imaginea omului care „apa- 
re într-o lumină calmă și caldă, apropiat de toată lumea și binevoitor 
până şi cu cei care, eventual, aveau alte păreri decât el în anume pro- 
bleme de ordin ştiinţific ori administrativ”. 


Din decembrie 1964, când s-au cunoscut, şi până la moartea prietenului 
său basarabean, s-au căutat unul pe altul prin scrisori şi au făcut mereu 
schimb de cărți. La 13 noiembrie 1977, spre exemplu, Ion Osadcenco 
îi scria lui Gavril Istrati: „Mă bucur că cele ce aţi primit v-au îmbogăţit 
biblioteca. Ieri, colegul meu Popovici Costică v-a trimis ediția a doua 
a monografiei Eminescu. De va mai apărea ceva, am să vă ţin la cu- 
rent”. Bineînţeles, în acele vremuri, în special, după evenimentele din 

Cehoslovacia anului 1968, când relaţiile dintre ex-URSS şi România 
au cunoscut o perioadă de răcire, au fost cazuri când informaţiile lui 
Ion Osadcenco în legătură cu trimiterea unor cărți „au rămas fără aco- 
perire”. „Cărţile, precizează destinatarul de la Iași, nu mi-au mai par- 
venit, au fost oprite pe undeva”. Sunt interesante datele despre traseul 
corespondenței dintre cei doi din perioada respectivă: „Îmi scria, de 
obicei din Chișinău, unde își avea domiciliul și își desfășura activitatea. 
Dar, din când în când, primeam vești de la el din Erevan (10.IV.1969), 
din Leningrad (5.VIII.1969), din Vilnius (26.1X.1971), din Tașkent 
(27.IV.1972), de la Cernăuţi (18.1V.1975), din Braşov (2.VIII.1977) 
ori din Timişoara (noiembrie 1990)” Când, după 1990, se puteau în- 
tâlni fie la Chişinău, unde Gavril Istrati a fost de mai multe ori, la diver- 
se manifestări sau simpozioane, fie la Iași, unde i-a fost oaspete, scri- 
sorile dintre cei doi „s-au cam rărit”. Ultima epistolă primită de la Ion 
Osadcenco, datată $.IV.1992, lasă impresia „unor concluzii la relaţiile 
dintre noi, scrie Gavril Istrate, şi, în același timp, marchează îngrijora- 
rea care începuse să ne învăluie și să ne domine: «La Iași nu ştiu când 
voi mai putea veni. Ne grăbim să încheiem anul de învățământ. Situaţia 
noastră aici a devenit destul de grea. Împuşcăturile din Transnistria se 
aud noaptea și la Chișinău. Suntem foarte îngrijoraţi. Să sperăm că 
vom fi auziţi de Cel de Sus și că treburile se vor ameliora». 


La întâlnirea de la Chişinău din toamna anului 1992 Gavril Istrate avea 
să constate o schimbare pe chipul prietenului său, care nu l-a mai în- 
tâmpinat cu zâmbetul de altădată: „Optimismul lui scăzuse mult. Nu 
mi-am putut da seama, atunci, că ne găseam pentru ultima dată față în 
față, dar am înţeles că starea lui sufletească era alta nu numai din cauza 
unor îngrijorări care veneau de dinafară, ci ea se datora și stării de sănă- 
tate în care se afla colegul meu...” (Istrate 2001). 


Relaţia lui Gavril Istrate cu Ion Osadcenco depășește limitele unei pri- 
etenii între doi profesori universitari, deținând ambii, la acea vreme, 
şi funcția de decan, unul la Universitatea de Stat din Chişinău, celă- 
lalt la Universitatea „Alexandru loan Cuza” din Iași. Precizăm că Ion 
Osadcenco a fost primul decan al Facultăţii de Filologie înființată în 
1962, cu secţiile: Limba şi literatura moldovenească, Limba și litera- 
tura rusă, Limba și literatura străină. Mai tânărul său coleg de catedră 
Gheorghe Mazilu, cahulean și el, originar din Goteşti, îl caracterizează 

pe Ion Osadcenco anume din perspectiva funcţiei de decan: „În tim- 
purile de tristă amintire, când rector al universităţii era A. Medvedev, 
Ion Osadcenco, în calitatea sa de decan, a ştiut să ocrotească cu abi- 
litate suveranitatea multor lectori şi studenţi. A fost cel mai indicat 
şi competent decan pe care l-a avut filologia moldovenească până la 
ora actuală” (Mazilu 1987: 5). Această caracteristică devine mai ex- 
plicită dacă e să ţinem cont de condiţiile concrete în care erau puși să 
activeze intelectualii, inclusiv profesorii, în acele vremuri, rememora- 
te de către scriitorul Vladimir Beșleagă astfel: „În primii ani de după 
război s-au făcut arestări și printre studenții de la universitate. Au fost 
descoperiți aici «dușmani ai puterii sovietice», care au făcut ani grei 
şi lungi de exil. Printre aceştia Alexei Marinat, care, se spune, tot de 
colegi și pământeni de-ai lui a fost vândut. KGB-ul avea racolaţi cola- 
boratori dintre studenţi, evident, şi aceştia erau obligaţi să informeze 
poliția secretă. Despre atare lucruri nu am avut cunoștință până târziu, 
când s-a produs o anume liberalizare a climatului social și s-a putut 
vorbi deschis. Având un nume ucrainean, Ion Osadcenco, bănuiesc că 
din acest motiv, a fost și domnia sa «angajat». Să încerci să refuzi! Așa 
erau timpurile. Dar şi să vinzi pe fratele tău iarăși nu e o treabă de nimi- 
ca. Ce să facă omul? Cum să scape de belea? Îmi povesti Domnia Sa cu 
mult haz: «Și să vezi, măi Vladimire, cum m-am spălat... Mi-a ordonat 
acel leitenant (locotenent) KGB să-l urmăresc pe cutare și să-i raportez 
lui. Iată că ieşind odată din incinta universităţii, continuă Osadcenco, 
îl văd pe respectivul pe celălalt trotuar, unde mă aştepta. Pornesc și eu 
într-acolo, spre dânsul, dar aici îmi vine o idee năstrușnică în cap și 
strig, de departe, ca să se audă: Tovariş leitenant! Tovariş leitenant! (pe 
rusește, desigur). L-am urmărit azi!... Când aude acela că strig în gura 
mare și arăt spre dânsul, iar aici lume, studenţi, deodată face un gest cu 
mâna, mâniat foc: Molci, durak! Zamolci! (Taci din gură, idiotule!)... Nu 
m-a mai căutat după aceea. Așa am scăpat>”... (Beşleagă 2010) 


Cum putea fi şantajat Ion Osadcenco ne explică Maria Osadcenco, 
soţia sa: „Era persecutat pentru că înainte de război a făcut şase clase 
la Bârlad. Medvedev, rectorul de pe timpuri, îi zicea la Universitate: Ti 
bil strajerom u rumân (Tu ai fost străjer la români)” (Roibu 1999: 100). 


În condiţii de persecuție drastică profesorul Ion Osadcenco a reușit 
totuşi să despice negura acelor timpuri de tristă pomină, educându-ne 

pe noi, studenții săi, în spiritul valorilor literare și culturale românești, 
valori la care, de altfel, accesul era limitat, cărțile româneşti editate în 
România fiind strict interzise. Ion Osadcenco a reușit să ne cultive sen- 
timentul deschiderii față de valorile trecutului, dragostea față de valo- 
rile românești prin lecţiile sale care se remarcau prin „luxul de amă- 
nunte, detaliile edificatoare, citatul ingenios” (Mazilu 1987). Cursul 
special Eminescu era pasiunea sa și aceasta se vedea clar din felul cum 
îşi concepea prelegerile. În general, momentul atractiv al lecţiilor sale 
consta în faptul că ştia să coreleze literatura cu viaţa, într-un fel al său, 
deosebit. În acest sens, îmi amintesc de o întâlnire, pe care profesorul 
nostru îndrăgit a organizat-o la facultate. Invitatul era un domn impo- 
zant, care ştia pe dinafară aproape toată poezia lui Eminescu. Detaliul 
semnificativ, determinant este însă următorul: invitatul făcea parte din 
cohorta celor care au fost deportaţi. Reușise să ia cu sine un volum de 
poezii ale lui Eminescu și, neavând cu cine comunica în limba română, 
stătea de vorbă cu Eminescu, învăţându-l pe de rost. Precizez că acea 
întâlnire de neuitat avea loc într-un timp în care era strict interzis să 
vorbeşti despre deportări. Este o dovadă elocventă a felului în care Ion 
Osadcenco ştia să facă legătura între literatură și viață, rupând tăce- 
rea despre anumite fenomene nefaste din istoria basarabenilor şi lup- 
tând cu indiferența celor din jur. Îmi amintesc cum ne preda literatura 
pașoptistă, punând accent pe „Dacia literară” și pe articolul-program, 
publicat de către M. Kogălniceanu, sintetizând în patru puncte idealu- 
rile literare ale scriitorilor pașoptişti: 


1. Formarea spiritului critic în contextul literaturii române, axat pe 
principiul estetic; 

2. Afirmarea idealului și aspiraţiei de realizare a unităţii limbii şi litera- 
turii române; 

3. Combaterea traducerilor mediocre și a imitaţiei — în loc să imite pe 


scriitorii străini, românii ar putea făuri o literatură autohtonă, inspirată 
din istorie, natură şi folclor; 


4. Promovarea unei literaturi originale prin utilizarea unor surse de 
inspiraţie ce vor reflecta specificul național și estetica romantică. 


Rostită într-un mod comic, fraza lui Osadcenco, devenită celebră: „Asta 
întreabă el la examen”, acum înţeleg bine, ne punea și pe noi studenţii 


EEE PT RO MIÂINIĂ 


şi pe el la adăpost de eventualele persecuții de ordin ideologic, căci 
a vorbi în acele vremuri despre specificul național era riscant, dacă e 
să ţinem cont de ce s-a întâmplat cu Ion Vasilenco, cel care, învinuit 
de naționalism, a fost internat la spitalul de psihiatrie din Costiujeni, 
unde a şi murit, sau ţinând cont de persecuțiile la care a fost supus cri- 
ticul şi istoricul Vasile Coroban, din același motiv. 


Aşa proceda Ion Osadcenco, cel care știa să ne dea nouă, învăţăceilor 
lui, mai multă siguranţă pentru a ne continua drumul prin viață. A 
fost pentru noi un exemplu și în privința felului cum ştia să se bucure 
de viață. Când, după mai mulți ani de așteptare, am primit primul 
nostru apartament mult jinduit (Alexandru, de asemenea, i-a fost 
student), ne-am dorit să împărtăşim această bucurie cu profesorul 
nostru îndrăgit, pe care l-am avut oaspete împreună cu colegii săi 
scriitori Gheorghe Mazilu și Vasile Galaicu. Am petrecut o noapte 
până în zori într-o atmosferă memorabilă în care melodiile la fluier, 
cântecele populare interpretate de profesorul nostru, glumele și vor- 
bele de duh ne-ar fi putut menţine mult timp pe aceeași undă a bu- 
curiei imense de viață şi de comunicare spirituală. Îmi mai amintesc 
că atunci a adus cu el un blocnotes de mici dimensiuni, în care erau 
trecute numele tuturor foștilor săi studenţi, cu notele şi evidenţa 
prezenţei la ore. Oprindu-se la numele meu trecut în minusculul său 
catalog, a menţionat că nu am avut nicio absenţă la prelegerile și se- 
minariile sale, ceea ce era un caz unic în experienţa sa de profesor. 
Era, de fapt, dovada dorinţei mele de a cunoaşte literatura clasică și 
a respectului față de profesorul care a ştiut să-mi alimenteze dorința 
de conexiune la valorile perene. 


... L-am întâlnit, ulterior, în vara anului 1985. Cobora scările Academiei 
de Ştiinţe şi avea expresia feţei neobișnuită, adumbrită de o undă de 
tristețe. Venea de la discuţia lucrării sale de doctor habilitat, discuţie 
care, probabil, s-a desfășurat într-o atmosferă nu tocmai colegială și 
agreabilă. I-am dăruit atunci prima mea carte de studii şi articole de 
critică literară, abia apărută de sub tipar, bucuroasă că pot împărtăşi 
acest eveniment cu profesorul pe care îl respectam în mod deosebit. A 
citit autograful și l-am văzut luminându-se la față, căci în acele cuvinte 
pe care i le adresam mi-am exprimat toată dragostea și sentimentele 
de recunoștință față de Profesorul care mi-a marcat destinul de viitor 

cercetător literar. M-am bucurat să-l văd plecând mai puţin trist după 
acea întâlnire din holul sumbru al Academiei... 


Dacă lon Osadcenco a reușit să despice negura totalitaristă, acest lucru 
s-a datorat spiritului său inegalabil, calităților sale de om și de profesor 
cu idealuri, pe care a ştiut să le apere, transmițându-le și studenţilor săi, 
pe care i-a îndemnat să fie stăpâni pe destinul lor. 


Referinţe Beșleagă 2010 = Vladimir Beșleagă, Naufragiat 50 sau psi- 
bibliografice  hosociologicale (TII) (2), în „Contrafort”, nr. 3-5 (77-80), 
martie-iunie, 2010 
DGLR = Dicţionarul general al literaturii române, de la 
origini până în prezent, Vol. E/K, București, Univers 
Enciclopedic, 2005. 
Dodiţă 2010 = Gheorghe Dodiţă, în Dicţionarul scriito- 
rilor români din Basarabia. 1812-2010, Chişinău, Prut 
Internaţional, 2010. 
Istrate 2001 = Gavril Istrate, Studii și portrete, Iaşi, 2001. 
Istrate 2017 = Gavril Istrate, Eu am iubit Basarabia din 
copilărie, în „Jurnal de Chişinău”, 3 decembrie, 2017 
Mazilu 1987 = Gheorghe Mazilu, Pedagog exemplar, om 
de omenie, în „Literatura şi Arta”, 3 decembrie, 1987. 
Mătcaş 2010 = Nicolae Mătcaş, Ca un neostoit salcâm din 
stepa Bugeacului, în „Limba Română”, Chișinău, nr. 7-8, 
2010. 
Roibu 1999 = Nicolae Roibu, Cei care au fost... Chişinău, 
Prometeu, 1999. 

Dragă Friedrich... 


„Orbeşte azvârliţi 
Dintr-un ceas în altul, 
Ca apa din piatră 

În piatră căzând, 
Mereu 

în abisu-ndoielii...” 


Friedrich HOLDERLIN 


Vara s-a stins în priviri şi în lucruri; 

în braţe m-ai dus prin ea, m-ai adus 

pe muchia toamnei, în divinii tăi struguri, 
scoşi din minţi de frumosul, albastrul apus. 


Respir şi ascult; ce mare e clipa! Mereu e 
azi şi ceaţa-i de aur. Şi-i toamnă trecută 

de miez, rană, vis... În lumina eternă, mi-e 
teribil de frig! Învins, duhul tace şi-ascultă 


o liniște vagă, șerpuind dinspre tine, 
din locul din care tu n-ai mai venit 
şi unde te-aştept fermecat de albine, 
prăbușit pe aripa prelinsă din mit. 


Respir şi ascult, privirea-mi întorc 

spre veacul tău rece, spre lumină și viață. 
Îngeri albi, îngeri calmi fuioarele-și torc 
în mine şi-n umbra de dimineaţă. 


Ştiu locul acela; şi eu l-am descris. 
Nectaru-i vrăjit l-am gustat, l-am iubit, 
când ochii mi-a ars privirea lui Isis. 

În văpaia ei — ca și tine — am dorit 


să rămân, dragă Friedrich, iubite, poete, 
prieten frumos, pentru care am scris 
tot ce umbre prea vii, înalte, discrete 
risipesc în tăcere, murmurând ca în vis 


în cei ce se-nfruptă din darul neplâns 
de a fi blestemaţii și aleşii să cânte 
zeii scurşi în veșnicul suflet învins 

şi ascuns în privirile vii şi prea blânde, 


răsucite-n deznădejdea toamnelor sfinte. 
Din nopţile-i reci Zeul geamăn m-adună, 
mă culege din beznă, rouă, morminte, 
prin mine visând, iar şi iar, să se spună; 


deci, să fie prin mine... Ca din furtună, 
din rai şi din iad însemnat m-am întors 
şi am scris tot ce-n mine stătea să apună, 
în fuiorul de abur ce mai toarce, m-a tors 


şi ezită, întârzie mierea-alinării 

în mine, în lumea stinsă-n livadă. 
Culeasă din Duh, acatistele mării, 
liniştea-i dulce, ferice cascadă! 


În umbrele ei, să mă ierți și să porți 

tot ce-n mine pământ își găsește. 

Să cântăm împreună sub cer, pe la porţi, 
tot ce moare, se stinge, sfințește. 

Am aflat ceva ce îmi scăpa 


Am aflat ceva ce îmi scăpa: 

în mine moare ceva, se stinge 
şi mă sfințește, sfințind şi ceva 
din acest apus şovăitor și dulce; 
ceva care renaşte zeii din uitare, 
pătimire, nepăsare și sânge. 


Moare ceva în mine și nu e 
nimic de făcut. Nu eu sunt 
aceea care poate interveni 
într-o moarte ca aceasta, 
întâmplată în spaţii neclare. 
Eu nu trebuie decât să arunc 


tot ce-mi prisoseșşte și astfel 
să îmbogăţesc lucrurile și 
făpturile din preajma mea. 
Eu nu trebuie decât să aştept. 
Să aştept, să văd și să descriu 
felul exact în care jariștea 


pe dinlăuntru mă cuprinde 
şi pârjoleşte totul acolo, 

în ținuturile mele străine 

de tot ce a fost, de tot ce este 
şi rămâne după ce fără să-mi 
dau seama devine poveste. 


Fără să-mi dau seama 


Fără să-mi dau seama, din tot 
ce a fost, este, va fi, din tot ce 


rămâne, zeul alege, discerne, 
visează şi povestea o adună 

din tot ce crede el că se cuvine. 
Eu văd, ascult, aflu totul târziu 
şi-abia înţeleg, abia de sunt viu, 


îmi spun. Apoi, înaintând ca prin 
ceaţă, văd, simt, cânt şi constat 
cu mirare că atunci când ziceam 
că abia de sunt viu — eram viu 
până la destrămare. Cine să 
înțeleagă, ce să înțeleagă din 
acest sublim-aiuritor amalgam 


de istorii, întâmplări, poveşti, 
eresuri, legende, numit şovăitor 
viață? Poate suntem departe 

de înţelegere şi totul rădăcina-și 
trage de altundeva, ca fregatele 
conduse de stolurile de delfini, 
de suflete vii şi suflete moarte, 


care l-au dus ca fulgerul pe Apollo, 
pe spinările lor surâzânde, candide, 
la templul şi coloanele-i suple din 
Delphi. Şi cortegiul fastuos al acestui 
zeu al zeilor îşi avea rădăcina undeva, 
într-un trunchi îngânat — după cum 
se pare — de iarbă, minerale, silfide. 


Trunchiul 


Totul își are rădăcina și suflul 
în trunchiul acela întemeietor: 
şi iarba, şi cerul, şi capra, şi norul, 

și calul, şi strămoșul lui — pegasul, 
şi Libelula, și albatrosul, și stejarul, 
şi lutul, şi marea, dar, mai ales, fiorul, 


care mă întoarce subit, prevenitor, 
spre trunchiul acela frumos și prea viu. 
Şi triunghiurile de păsări, planând spre 
alte țări la el privirea-şi întorc. Şi leii, 

şi tigrii, şi cocorii, şi soarele, și iarba, și 
arborii fac la fel, vorbind mereu despre 


tot ce se întâmplă în trunchiul acela 
misterios înflorit în sfere, în suflete, 
tăiate în jumătăţi ce se caută neostenit 
din dorul de a reface întregul de abur 
în aerul toamnei de vis şi uitare, pe 
culmile-i triste. O, sfere dulci, de granit, 


sfere de aer, de sunete, de bazalt; 
jumătăţi melodioase, invadând 
spaţiul îndrăgostit și ceva fără sfârșit 
căutând ceva ce au găsit, au simțit, 
au visat în ceasul acela... O, ceasul, 
sublimul, când totul curge din mit 


parcă. Ceasul acela în care totul 
e vârf, armonie, împlinire curată 
şi de îndată în cu totul altceva e 
prăbușit! O, sfere, frumoaselor, 
dulcilor sfere, jumătăţi de vis, 
văzute în văzduhul de aur din ce 


în ce mai clar al lunii noiembrie, 
voi, pribegelor prin spaţiul, clipă 
de clipă, dulce, clipă de clipă, amar, 
jumătăţi de vis: bărbat şi femeie — 
stigmat al lumilor îndrăgostite 
de-același, îndoielnic, hotar! 


După felul în care respiră îngerii 


E ca și cum ai încerca să-ți înţelegi mâinile, 
în timp ce le priveşti ca pe niște străine. 

E ca şi cum ai face efortul să înţelegi ochii 

şi orbita lor din cale afară de tăcută, înceată. 
E ca și cum ţi-ai dori să înţelegi de ce arțarul 
din faţa porții şi-a scos o parte din rădăcinile 
sale din cale afară de puternice la suprafață — 
o eroare capitală, pentru care a fost tăiat 
când nu se trezise de tot, dis-de-dimineaţă. 


Şi-n ziua de azi, când treci pe lângă zidul 
unde a fost acel arțar, fixezi locul gol lăsat 

de arborele acela frumos între arborii cei mai 
frumoși. E un loc botezat de tine Dionysos. 
Deci vegheat de zeul dansului, al beţiei 

şi-al lipsei de măsură, odihnite, când şi când, 
în darul de a vedea, darul de a simţi, darul 

de a fi tu însuţi printre scheletele arborilor 
care trec prin acest noiembrie sfânt, 


în care cânţi: o, zeule irumpt din arțarul 
ucis, încotro?! Mă uit la mâinile mele 
cu o atenţie încordată: ele știu ceva ce 
mie îmi scapă. Şi ochii mei sunt mai 
ştiutori ca mine. Și inima mea, clar, 

ştie totul, dar nu-mi spune decât ce 
găseşte de cuviinţă atotștiutoarea: abis 
între lumi, pulsând după felul în care 
respiră îngerii pe același, eteric, hotar. 


POESIS R 


EEE PTT) RIOIMIÂINIĂ 
Iubesc, înțeleg iubind... 


După felul în care respiră îngerii 
ajunşi pe hotarul dintre lumi, 
amiaza de sfârşit de noiembrie 
urcă spre gingaşe culmi. 


Salcia-i îngânată de vânt, făpturi 
nevăzute, prelungi miresme 
şi-un duh abia simţit care-mi 
urcă înfrigurat prin glezne. 


Toamna se apropie de sfârșit. 
Şi, totuşi, frunzele verzi ici 

şi colo suflarea-i întârzie 
printre tei, albatroși şi arici, 


împungând cu botul văzduhul, 

duhuri de abur și vaiet plutind 

speriate-n amiaza târzie, de aur, 
printre crengi, rând pe rând 


cu fața spre răsărit întoarse, 
ca într-un basm de demult, 
în care mă-ntorc târziu, ca din 
moarte; şi viața mea o ascult... 


Şi viaţa mea o ascult, ca și cum 
ar fi a unui necunoscut venit 
din legende, eresuri, patimi și 
gânduri. Iubesc, înțeleg iubind... 


In abisul tăcerii 


Te-am visat în una din nopțile trecute; 
eşti soarele meu, ești viața mea, ești 
sângele meu şi te port pretutindeni 

cu mine; oriunde m-aş afla, respir, clipă 
de clipă, în respiraţia ta — mi se spune. 
Ascult, respir și tac. Tăcerea-și găseşte 
rădăcinile pretutindeni: în triunghiurile 
arborilor, stinşi parcă, în năuca aripă 


a albatrosului, care mă fixează în tăcere. 
Îi sprijin privirea cu ochii şi duhul, 

cu ceva care se răsuceşte în mine. 
Frigul smulge hălci mari din noapte, 
ființă. E iarnă. În abisul tăcerii m-arunc 
și trupul mi-l legăn, ca și cum aș legăna 
un prunc, ale cărui priviri ştiu ceva 

ce urneşte din loc inima, văzduhul, 


întorcându-l spre mine și făcându-l 
irespirabil. Şi, totuşi, respir. Sunt aici, 

în abisul acelui curent, venit dinspre 
lumi ce ne aparțin şi nu ne aparțin. 
Gerul mușcă din faţă, din suflet, vedenii, 
în mine mă întoarce şi-n sângele care 

în el te poartă ireparabil. Aşa iarna își 
poartă începutul şi moartea de milenii. 


Abis, agonie, extaz 


Abis, agonie, extaz, golite de conţinut, 
trăite până la capăt, până la ultimul 
icnet, surâs, oftat. Înveți, iubeşti în forul 


POESIS 


EET RO MIÂINIĂ 


tău, în grădină. Plătești cu sânge, sânge. 
Nu-i nimic. Mestecenii s-au golit de tot; 
morţi sunt, aproape, zici, şi ei te îngână 
abia din moartea lor ultimă și din dorul 


de a fi iubiți, alintaţi şi, ca albatroşii năuci, 
în razele de sânge ale dimineții îmbăiați. 
Nu-i nimic, nu-i nimic, susuri. E iarnă, 
dragii mei. Frigul e-n apele lui. Moartea 
e-n apele ei ancestrale, adânci. Bucuraţi-vă! 
Aveţi timp s-adunaţi putere din plin până 
la primăvară, voi, cei mai dragi dintre frați. 


E bine. Frigul îmi scurmă curtea, grădina 
şi cutreieră ființa-mi întreagă, răvăşind 
cotloanele-i toate. E bine. Miroase a ger 
şi a moarte. E-ntuneric în livadă, în cer 

şi în ochii mamei. Nu mi-e frică: iubesc. 
Nu mi-e somn: visez. De mine mi-e dor 
ca de prima noapte de dragoste — mister 


în aburul ființei săpând tot mai adânc, 

cum sapă ziua — în noapte, lumina - în ochi, 
uitarea — în amintire, lacrima — în veghe, 
orbul — în beznă, lovitura - în plex, eliberarea 
— în durere. Abătuţi din drum, trei heruvimi 
zăpăciţi tremură cu tot cu puţina lor carne. 
Cu ochii pe ei, cobor în ființa-mi străveche. 


E aripa aceea nebună 


E frig, e nesomn și durere e cât 
pot cuprinde cu ochii mei mari 
şi adânci în ființa-mi străveche, 
unde cobor tot mai departe. 


Din ce în ce mai încet înaintez. 
Cobor în mine, în labirint. E rece. 
Pustiu. Vânt. De tot ce a fost, este, 
va fi, încet, ușor, mă eliberez. 


Las în urmă suferință, milă, rătăcire, 
tandreţe, bucurie, noapte, dor. Ce 
pace se aşterne dinspre amiezi! 

Ce liniște-mi aduce amintirea dulce 
a perechilor de fluturi, care m-au 
însoţit, în timp ce treceam prin vară 
sau vara trecea prin duhu-mi ajuns 
pe platou, unde zburdă trei iezi 


şi-n acest început de iarnă divină. 


E început de viaţă și-n acest trup locuit 
în taină de toamnă. lezii se iau la trântă 


în omătul cât casa — le arde de joacă. 


Şi fulgilor de joacă le arde. Râd cu gura 
până la urechi şi-n zăpadă mă las ușor. 
Prind fulgii cu mâinile, cu gura, cu duhul 


ce-şi desface larg de tot aripa în zbor. 


Aripa-mi creşte aiuritor. În curând 
se face cât grădina, cât livada, cetatea 
şi creşte, tot crește şi pe toţi îi adună 
și îi cuprinde în freamătul ei zănatec, 


mecanic, de neoprit! E iarnă, Doamne, 
şi-i freamăt cât cu duhul cuprind. Ninge 


ca în copilărie, ca în basme! E aripa! 


E aripa aceea nebună, sublimă, nebună!!... 

Ingere cu ochi cafenii 


E freamăt cât cu duhul cuprind, 
îngere-al meu cu ochi cafenii 

şi mâini subţiri, de aer, prea vii... 
O, suflet frumos, suflete blând, 


așază-te, vino alături, rămâi, 
himeră târzie, nălucă, din care 
duhu-mi se-adapă fără-ncetare... 
Şi leru-i ler... Şi-n ziua dintâi 


odihna și nesomnul și-a găsit, 
când cerurile toate s-au deschis 
sub pomul vieţii, de frumoasa Isis 
ţinut în palme, descântat şi răvășit 


de ielele zălude — dulce magie, 
otravă, rouă-a întristării, albină 
a raiului care se tânguie, suspină 
şi cântecu-l adună în amiaza vie 


de ianuarie la orizont pierdut 

în albul peste care s-a închis 

o pleoapă-ntoarsă ieri din paradis 
prin duhul îngerului mut 


al celor ce iubesc și plâng, și râd 
în zodia tăcerii, să răspundă 
chemaţi de luminata undă 

ce i-a pierdut și i-a adăpostit. 


Peisaj cu iele 


Prea luminata undă a ninsorii 
acoperă tristeţile şi plânsul, 
tremură-n somn şi în cădere 
tresare-n vis, ca necuprinsul 


vaier al miezului de iarnă, 

ce caută în apele-ntristării 
ceva ce seamănă cu viața 

şi geamătul din inimile mării. 


Ninge, o, ninge, și e atâta iarnă 
în duh, în braţe şi-așteptarea 

ce-aşterne drum spre tine, spre 
ființa cu ancora naivă-n marea 


visului de-a te avea alături... 

O, murmur sfânt al inimilor mele, 
murmur curgând din apele, țărmul 
şi pâinea întristării, din aure de iele 


dansând zănatec la răspântii 
de poieni, priviri, în vatră, 

sub luna strânsă-n grabă sub 
pleoapa lor secretă, egolatră. 


Poţi să nu vii... De secole 
răcoarea s-a întors în ape. 

Din noapte vine-o altă noapte. 
Totul e-ncins, prea viu, departe. 


Prea luminata undă a ninsorii 
sfințește mâna care desenează 
conturul buzelor iubite și boarea 
îngânată lin spre-amiază. 

Domniţe iele 


Domniţe iele, în trăsuri de foc, 

taie văzduhul și-l însângerează, 
plutesc pe ape, zboară-ncet pe coame 
frumoasele desprinse spre amiază 


din vraja timpului îndrăgostit 

de forme dulci, inelele ninsorii, 
căzând din luna plină, luna nouă, 
din arcuirea sfântă a viorii 


dulci și târzii, nemângâiate de 
naiadele văzduhului vrăjit 

de iarna legănată de mumiile nopții, 
una câte una ațipind în schit 


sub ochii buhei-ntârziate 

în respirarea nu se ştie cui, 

în care s-a retras pădurea 

toată și-apoi suspinul nimănui. 


Noiane de tăcere 


Noiane de tăcere-s între noi, 
sfințite şi spălate de ninsoare. 
E iarnă, viscol, jarişte în suflet, 
surpată-n dor şi așteptare. 


Şi e atâta pace pretutindeni, 
de-aud cum freamătă vii aripe 
de heruvimi pierduţi de tot 

pe coama melancolicelor clipe. 


POESIS FA 


Ei stau sfioși şi strânși unul în altul, 
măsoară frigul, aerul din templu, 
se uită când la mine, când la cerul 
pe care îl visez și îl contemplu 


din miezul firii-ntoarse către tine, 
cum nuferii se-ntorc spre iele 

şi arborii spre ceilalți arbori 
blânzi, apoi spre gândurile grele. 


Tăcerea creşte-n vuiet surd 

și liniștea o-mpunge-ncet cu botul. 
Când trece câte-un duh pe-alături, 
şi heruvimii tac, şi cântă, apoi, totul. 


Din romanul în versuri 
Ostrovul Învierii, 
Editura Ideea Europeană, 2019 

Matrioșca italiană 


Dacă-n ţara asta sunt legi mai multe pentru 
câini 

şi aproape nu e nici o lege 

pentru robii veniți de pe-aiurea, 

pe care-i ambalaţi igienic într-un fel de cuvin- 
te 

de tipul „străini-clandestini”, 

va fi tristă povestea la fine, 

când vei rămâne pe cât de bogat 

pe atât de singur într-o vilă de lux, 

numai tu și numai credinciosul tău câine. 
Dacă azi ţi-ai pus mănuși albe, 

stimate și dragă stăpâne, 

să nu te contaminezi cumva de sărăcie 
atunci când ne numeri pe noi, 

cei ajunşi pe pământurile tale, 

în căutare de pâine 

aş vrea să-ți spun ca unui frate 

în cuvinte puține 

că boala de care te temi mai mult 

o ai incubată în tine 

şi te mănâncă nemilos ca un cancer 

plin de ură oarbă. 

Dacă-n ţara asta e mai multă artă 

decât pământ şi apă, 

mai multe muzee decât exponate, 

mai multe biserici decât credincioşi 

de ce cădeţi în depresii, de ce vă întristaţi, 
privind în ochii Celui de pe cruce, 


ce sângeră de-atâta Brutuși 

când pe mâini se spală alți Pillați. 
Dacă-n ţara asta mai este o ţară 

şi-n ţara aceea, se zice, 

mai este o altă ţară, 

una necunoscută încă de nimeni 

şi-n capitala țării dintâi e o altă capitala, 
care ascunde în sânul ei încă o capitală, 
atunci mă întreb şi vă întreb 

cum se numește o astfel de țară 

și cum am numi a ei capitală 

spre care au dus toate drumurile lumii 
în minunatele timpuri de fală: 

o faţă în față, 

o mască în mască, 

un fals în alt fals, 

o cruce în cruce, 

un cer în alt cer?... 

Până unde va duce spectacolul lumii? 
Cine ştie câte țări sunt în țara aceasta 
dacă una poartă simbolul credinței 

şi alta se-nchină la idolul banului, 
atunci străinii şi-au făcut din cartoane 
o ţară a lor pe toate drumurile suferinţei 
fără drapel, fără stemă ori vamă 

şi nimeni nu ştie câte țări poate ascunde 
această frumoasă cizmă de damă, 

nici chiar Dumnezeu cel rămas fără Fiu 
în spatele căruia ne ascundem cu toții 
cu acel „Dumnezeu ştie” 

când nu ştim a şti să ştim 

cele ştiute de-o lume 

ori atunci când trădăm 

cu sărutul. 

Aproape edipizare' 


Eu sunt leit mama mea 

de sex masculin 

când privesc în oglindă. 

Tu ești copia tatălui tău 

de sex feminin 

cu privirea tristă şi blândă. 
Fratele meu e fiul mamei mele, 
dar eu nu mai sunt „badea” 

ca orice frate mai mare 

care le inventa în orice seară 

o nouă poveste fermecătoare... 
de acum înainte 

voi fi numit ca tată al lor 

din moment ce tatăl nostru nu mai este. 
Doamne, ce se întâmplă? 
Păcatele se repetă în timp 

de parcă ne-am scos ochii 

ca regele Edip. 

Sângele a plecat 

în căutare de alte corpuri, 
urmele lăsate 

de tălpile noastre goale 

s-au dezlipit de pământ 

şi s-au dus în căutare 


" Edip (Oedipus, Oidipus) (în mitologia greacă), erou din ciclul le- 
gendelor tebane. Abandonat în munţi îndată după naștere de către 
tatăl său, Laios, regele Tebei, căruia un oracol îi prezisese că va pieri 
de mâna propriului său fiu. Edip care nu-şi cunoştea părinţii, şi-a ucis 
mai târziu tatăl şi s-a căsătorit ci mama sa, locasta. Aflând adevărul, 
Edip și-a scos ochii. V. Sfinxul. © (Psih.) Complexul lui Edip = complex 
psihologic evidenţiat de S. Freud pentru a descrie ura geloasă a fiului 
față de tată şi dorinţa sexuală față de mamă, în perioada structurării 
psihismului infantil. 


de o altă cale, 

dar fără succes, 

s-au amestecat sexele 

până la exces 

şi cine naște pe cine 

nimeni nu mai știe, 

femeia doarme-n pat cu-n câine 

şi suferă de homofobie. 

Locul de mamă în lumea modernă 
îl ţine acum un fel de bărbat, 

dar şi tatăl acestei familii 

nici pe aproape eterogenă 

e şi el un bărbat 

şi parcă-i totul real, 

dar în mintea copilului lor adoptat 
se naşte un scenariu fatal... 
Doamne, îmi pare că noi am turbat, 
fiindcă fu zeul, dar fu şi zeiţa, 

iar de când suntem întru Hristos 


e doar Dumnezeu şi-i fără Dumnezee. 


Mama lui de bărbat! 

Mama ei de femeie! 

Mă iartă pe mine, Stăpâne, 
mă iartă şi tu, Născătoare, 
mă dor cuvintele scrise 

şi dacă se poate să fie 

mă iartă şi pentru faptul 

de a găsi poezie 

în privirile Regelui stinse. 
Cu toate a noastre păcate 

pe care încerc să le duc 

îmi trag peste suflet 

un fel de structură cu chip 

şi de-o viață mă macină gândul 
să-mi pun în orbitele goale 
ochii pe care și-i scoase Edip. 

x x x% 

Nicăieri e nimic 

şi nimic e nicăieri, 

faci bine, primeşti rău, 
faci rău, primeşti bine, 
ești un om 

ori eşti un nimeni, 

ai fost aici 

ori nici n-ai fost, 

au toate-un sens 

ori n-au nici rost: 

ești tu, 

este cerul, 

sunt arborii, 

este şi luna, 

n-are cine le admira 

este o căţelușă 

ce are nume Saphira 

şi tu ieși la plimbare cu ea, 
tremuri de frig, 

plângi de foame, 

un câine şi-un eu 

mă pierd printre oameni 
natura e toată pustie 

şi-n toate se simte un iz, 
un miros plăcut 

de poezie 

cine ştie s-o simtă, 

s-o vadă în tot 

şi în toate 

are parte de durerea cea mare, 
dar are și dreptul s-o scrie. 
Scrie-mi-ar numele 

pe garduri cu cretă albă 
ori cu negru cărbune, 
scrie-mi-ar numele pe ziduri 
ce stau spre ceruri să urce 


până veni-va ziua 

să-mi scriu poemul din urmă, 
că nu mi-i frică de moarte, 
frică de viaţă-mi este, 
ajuns la nuntă mea 

de cioban fără turmă 

cu o mireasă frumoasă, 
dar fără zestre, 

nicăieri e nimic, 

nu a fost, 

nici nu este. 


XXX 


Am rupt zăbrelele cele de lemn 
ale pătucului meu 

şi am făcut primul pas, 

apoi am topit cu privirea 

nişte zăbrele de noapte 

mi-am făcut o lumină a mea 

ca să pot ieși din această beznă 
dar așa s-a întâmplat 

că dintr-o cușcă în altă 

m-am tot perindat 

până m-am trezit 

în una de fier 

atunci când eram cel mai puternic 
am stropit-o cu sarea din lacrimi, 
cu toate ploile vremii 

şi am ieşit afară 

să savurez libertatea cea dulce, 
dar tocmai când mă credeam cel mai fericit 
eram deja într-o altă cușcă, 

una stranie de tot 

şi nu înțelegeam ce poate să fie — 
avea nişte zăbrele mişcătoare, 
era un fel de cușcă vie 

atunci mi-am zis 

să le rup și pe acestea, 

să ies din nou afară 

îmi era foame şi sete 

de libertatea cea mare. 

Am încleștat cu mâinile 

mai întâi două gratii 

şi când am dat să le rup, 

așa cum încearcă să iasă din cușcă 
un urs înfuriat ori un lup, 

m-a trecut un fior 

din creştet până în tălpi 

când simţii cât de viu 

bate-n ele pulsul: 

erau braţele fiicei mele 

firave şi tremurătoare 

alături — braţele fiului 

de copil și bărbat, 

mai erau nişte braţe ridicate în sus 
să pară gratii de netrecut 

mai departe nici nu știu 

ce va mai fi 

voi mai avea puteri să evadez 

nu ştiu dacă voi mai ieşi, 

dar cred că aceasta e cuşca cea mare 
în care mulți se lasă închiși 

şi doar câte unul o părăseşte 
devenind liber cu adevărat, 

liber de tot şi de toate, 

dar şi liber de sine. 


XXX 


Răsăritul soarelui era atât de frumos 
în această tristă toamnă 

păsări bine fardate zburau mai pe jos 
aproape-aproape de ziduri 


lumina roșie curgea năvalnic 
şiroaie de purpură caldă 

îşi făceau loc printre riduri 

se prelingeau apoi peste frunte 
şi față şi mâini şi picioare 
mă-nfășurase cu totul 

acest splendid răsărit de soare. 
De-atunci tot ce mișcă în jur 
îmi pare mult mai drag 

mai frumos 

şi mai grav, 

de parcă-aș pluti atât de plăcut 
pe covorul de frunze 

care de ramuri s-au rupt, 

dar încă nu au căzut 

şi pe cât era de frumos 

pe atât eram de bolnav 

de viață 

de cer 

de păsări 

de frunze de aur 

bolnav de răsărit 

bolnav şi de apus 

o boală pe care 

nici în cuvinte 

nu pot s-o spun 

pentru ceea ce simt 

cuvinte nici nu-s. 


Viață de om, viaţă de câine... 


E frumoasă specia aceasta 


pe care animalele au numit-o oameni 
de tot vezi pe străzi și prin parcuri 
cum fiecare câine îşi duce stăpânul 


legat de frânghiuţa lui colorată 


POESIS R 

şi-l smunceşte din când în când 
dacă acesta se ia după vreo fustă de fată. 
Ar fi minunat, ar fi chiar bine 
dacă și câinii ar merge la teatru 

şi la filme, și la carte să mai facă lectură 
şi-ar duce stăpânii acolo 

să mai uite de ură. 

Ar fi ideal, ar fi chiar superb 

dacă toți câinii ar şti să vorbească 
oare ce ne-ar spune atunci 

în limba lor câinească? 

Ne-ar aminti cum i-am dresat, 
amăgindu-i cu biscuiţi și bomboane 
şi apoi i-am legat 

i-am pus de gardă 

Şi iarnă, şi vară 

la a noastră poartă... 

În cele din urmă, 

aşa cum se cuvine, 

ne-ar pune și ei pe noi 

să le păzim cușca de câine, 

ne-ar dresa toată viaţa, 

apoi ne-ar lega, 

ba ne-ar mai da cu laba, 

așa cum le-am dat noi cu piciorul 
ca să ne poarte respectul. 

În fine, așa e viaţa de om 

stăpânit de un câine 

ori poate ar fi mai bine 

să ai şi o viaţă câine, 

dar stăpânul să-ți fie un om 
crescut cum se cuvine. 


XXX 


M-ai întrebat odată, iubito, 

de ce nu mai scriu poezie 

și eu ţi-am răspuns cu jumătate de gură 
că lumea-i atât de frumoasă 

şi teamă mi-i cu modelul meu de a scrie 
să n-o prezint mai urâtă. 

Cum pot să fac mai frumoasă marea 

cu ale mele cuvinte atât de lumești 
când marea ar sta și ar râde de mine 

cu tot cu alge și peşti. 

Îţi închipui balena ce hohot ar face 
văzând cum o mănânc 

din conserve în ulei 

şi particip activ 

la diverse mișcări de salvare, 

scandând o posibilă dispariţie a ei. 

Îţi închipui peștii mai mici 

cum m-ar privi cu ochii lor albi 

de pe tigaia încinsă 

şi eu liniştit aş scrie catrene 

despre apa în care ei cândva s-au scăldat 
inspirat de peştii multicolori 

ce înoată captivi în acvariu 

să-mi calmeze clipele destrămate 

de tot ce-i fals, perfid şi gol. 

Îţi închipui, iubito, acum 

de ce nu mai vreau să scriu poezie 

mai bine fiecare să-si vadă de drum 
mâncând din balena 

ce mâine n-o să mai fie. 


POESIS RJ 


Selecţie din volumul în curs de apariție 


Motivul oglinzii 

Mihail Gh. CIBOTARU 
Și ateul se făcu preot... 


(fragment) 


M.G.C. — prozator, publicist, 
dramaturg şi om politic. 
Ministru al Culturii (1994- 
1997). Redactor-şef al revistei 
„Moldova' (1975-2005) 

şi al revistei „Luceafăru 
(1999-2003). Autor al mai 
multor volume, între care 
Ministru poţi să şi nu fii 
(2007), spite teatrale (2007), 
Sârjoaca (2008), memoriile 
și romanele Crestături pe 
tulpina unui destin, ...Și nu 
ne duce în ispită..., Pragul, 
Ochiul de veghe, Bătăușul, 
Strigătul din vis, Două vieti, 
o singură iubire, Duel fără 
secundanți ș.a, apărute la 
Editura Cartier, în 2018, în 
cele două impunătoare 
volume intitulate Către voi, 
prin lumina întunericului. 
Membru al Uniunii 
Scriitorilor şi al Uniunii 
Jurnaliştilor din Republica 
Moldova. 


Ştefan Başlâcaru, care se frământa să-şi în- 
ceapă povestea, nicidecum nu găsea cum s-o 
facă. Deoarece el însuși, cel cu întâmplarea, 
nu putea crede că așa ceva e posibil. Dar, vezi 
Doamne, s-a întâmplat. Şi nu cu altcineva, dar 
chiar cu el însuși. S-o înceapă cu visul? Dar 
până la vis-ne-vis, a fost o realitate pogorâtă 
peste el nimeni nu ştie cum. Adică, acel ni- 
meni e chiar el în persoană - trezit din somn 
de acea realitate. El nu mai era el. Și acum, 
când se poate privi de la o parte, cu un ochi 
aproape independent, cum să-și formuleze 
cele ce avură loc? Cum?! 


Se pomeni şoptindu-şi: „Doamne, ce vis cu- 
tremurător! Răvăşitor!... 


Şi iar se vede în acea noapte îndepărtată, când 
toate cele necesare pentru plecarea în altă 
lume erau pregătite, toate cele necesare pen- 
tru viaţa şi activitatea din acea altă lume — ex- 
pediate deja, lui rămânându-i doar cele indis- 
pensabile în calitatea sa de pasager. Ştia că e 
urmărit şi la frontieră va fi percheziționat cu 
de-amănuntul. Dar în această privință avu no- 
roc, căci cele prin care trebuia să treacă erau 
parcă aranjate. Ce-și punea în gând, mai bine 
zis ce-i trăsnea prin gând, devenea realitate. 
Inclusiv această plecare. 


PROZĂ EE 


(Draza Domnule Mihail Gheorghe Cibotaru, À 


PZ 


În numele colegiului de redacție al revistei „Limba Română”, 
Vă adresăm sincere şi cordiale felicitări cu ocazia împlinirii celui 
de-al 85-lea văleat. Distins prozator şi publicist, sunteți printre priete- 
nii adevăraţi şi susținătorii fideli pe care îi are publicaţia și Casa Limbii 
Române „N. Stănescu”. 


Apreciind contribuția Domniei Voastre la afirmarea literaturii şi jurna- 
listicii autohtone, menționăm realismul viziunii artistice, talentul de a 
surprinde şi de a oglindi în scris întortocheatele drumuri ale destinului 
românilor basarabeni, caracterul distinct al acestora (ca şi al plăzmui- 
torului atâtor remarcabile personaje literare) de luptători și făuritori ai 
istoriei unui ținut supus intemperiilor istoriei. 


În ceas aniversar, Vă dorim inspirație şi optimism, răbdare şi putere de 
muncă pentru a Vă continua drumul de învingător „prin lumina întu- 
nericului”. Multă sănătate Dumneavoastră, soției Tamara, fiilor Eugen 
şi Dorin, întregii familii, care să Vă aducă fericire şi clipe de aleasă îm- 
plinire sufletească. 


La mulți ani, Maestre! 


Cu vechi și statornice sentimente de aleasă prețuire, 


Alexandru BANTOS F 


Sa 


Dar s-a întâmplat cu el ceva ce nu se mai întâmplase niciodată. Nici chiar 
atunci când își văzuse dragostea în altarul bisericii, la acea măsuţă, cu 
mânuțţele în palmele lui... A fost o zguduire a sufletului, a întregii sale 
fiinţe. Și totuși, întâmplarea prin care avea să treacă în noaptea din preaj- 
ma plecării pentru totdeauna de pe meleagul natal nu avu pereche. Căci 
era greu să crezi că e doar un vis. Era, acel vis, în același timp și o realitate. 
O mână vânjoasă, dar poate un laț de funie groasă, îi sugruma beregata. 
Şi o voce strecurată printre dinţii încleştaţi îi repeta ameninţător: 


- Nu-ţi face iluzii, șmechere! Păcatele totdeauna vor fi cu tine, oriun- 
de ai încerca să dezertezi. Ele pot fi acoperite — înţelegi ce-ţi spun?! 
- acoperite, şi nicidecum iertate doar acolo unde au fost făcute. Auzi?! 

Numai acolo unde au fost făcute. Adică, aici. Şi numai prin edificarea 
unui monument -— locaș prin care să fie posibilă adresarea rugii către 
Cel de Sus pentru iertarea păcatelor. 


Când acel ştreane i se urcă peste gură cu strânsura sa amenințătoare 
3 5 ) 
gata să-l înăbușe, își reveni. 


Înțelegerea cu prietenii de afaceri demult era pusă la cale. Îi motivaseră 
noile realități: odată cu lansarea așa-zisei democraţii, dobândirea cu 
orice preț a banului a devenit regele suprem. Iar cei câţiva prieteni de 
afaceri, văzându-se în preajma posibilului pericol, au decis să-și caute 
o nouă „baștină, în care să nu se pomenească furați și îimbrânciţi din 
afacerile lor. Găsiseră deja şi țara, şi localitatea concretă, şi viitorii par- 
teneri de afaceri. Acum erau gata de drum. Şi deodată, pogoară acel vis. 
Şi nu un vis ca toate visele, cu deșteptări din hărţuirea lor insuportabi- 
lă, care te îndemnau să o iei la sănătoasa ca să-ţi revii. Ci un vis cum n-a 
mai ştiut în viața sa. Căci legat fiind direct şi amenințător cu realitatea, 
când se trezi, visul mai continua. Da-da! Mai continua, deși el era deja 
cu ochii deschiși, în plină conştiinţă. Dar mâinile ce-i sugrumau bere- 
gata continuau să-și sporească forța și înfricoșătoarea voce continua 
să-şi repete amenințarea: dacă nu ia decizia aici şi acum să-şi acopere 
păcatele făcute cu diabolică inspiraţie de-a lungul vieţii sale, lăsând în 
urmă victime nevinovate, copii abandonaţi și soții părăsite, dacă nu se 
apucă chiar din această clipă să-și răscumpere marele păcat al vieţii sale 
cu o faptă capabilă să-i uşureze cât de cât acest păcat, funia care-i stran- 
gulează beregata și-i opreşte respiraţia își va face ultimul efort. Încercă 
să şoptească: dar ce să facă pentru a se vedea eliberat? Și vocea porun- 
citoare, dar şi salvatoare, îi răsună în toată ființa: să durezi o biserică în 
care să-ți duci viaţa câtă vei merita s-o mai trăieşti... 


O mână nevăzută i-a luat de pe cap încăpătoarea valiză, în care-și ținea 
toată averea cu care trebuia să-și dureze în altă parte a globului o viață 
nouă. Mai bine zis, să şi-o continue pe cea de aici: să-şi facă de cap deja 
nu cu forța înaltelor posturi statale, ci cu cea a banului... 


Deschise gura să răspundă: de acord, dar permiteți-mi să respir! Și auzi 
o voce venită parcă de Sus, din Ceruri: Bine... Aşa să fie... 


Își răsuci capul din strânsoare și valiza se rostogoli de pe pernă, reve- 
nind la poziţia în care o potrivise înainte de somn, alături de capul său. 


PROZA MELE 


Căci pe acea pernă obișnuită, de această dată încăpea el cu întreaga-i 
viață — cea trăită și cea posibilă încă... 


Nici acum nu-și dădea seama cât timp rămăsese în acea poziție — cu 
capul surmenat de acel frământ și din partea visului neobișnuit împle- 
tit cu treaza realitate, pe perna boţită, cu valiza chiar alături de tigva sa, 
precum o potrivise la culcare... Şi deodată simţi un îndemn. O zbatere 
sufletească, împletită din toate trăirile sale de până atunci. Oricât de 
neverosimil ar părea, era adevărul adevărurilor... 


Şi el, Ştefan Bașlâcaru, a purces la treabă. 


Dintre foştii săi prieteni cu care urma peste două zile să plece acolo 
unde erau deja aşteptaţi i se alătură doar unul, Andrei Potcovaru, cel 
care primul l-a îndemnat să-şi părăsească înaltul post partinic şi să se 
dea de partea adevărului care se manifesta în mișcările de stradă de la 
finele anilor optzeci. Şi de atunci cărările vieții lor nu numai o dată s-au 
intersectat. Iar la unele afaceri, riscante, dar benefice, s-au unit... 


— Aşa e viaţa, dragul meu făcător de bine, rosti preotul ca un fel de con- 
cluzie. Uneori îţi face nişte surprize la care nici cu gândul n-ai îndrăzni 
să te apropii. 


Pe Andrei Potcovaru nu-l cunoştea îndeaproape. Şi nu era printre cei cu 
care comunica mai des, în interesul noii sale activități de om de afaceri. 
O singură dată i s-a adresat: șantierul la care lucra la un moment dat s-a 
pomenit fără finanţator. Iar el, ca responsabil de lucrările pe șantier, se 
văzu nevoit să caute un stăpân. Cineva l-a sfătuit să se adreseze omului 
de afaceri Ştefan Başlâcaru. Așa au colaborat fără nicio disensiune. lar 
când Bașlâcaru a decis să organizeze acel grup de businessmeni ca să 
plece în scopul activităţii lor într-o ţară din Occident, i s-a adresat şi 
arhitectului. Acela nu i-a răspuns imediat. I-a spus că se va gândi și-l va 
informa. S-a ţinut de cuvânt. Deci era gata să facă parte din acel grup. 
Şi când Bașlâcaru şi-a anunţat prietenii că nu pleacă, rostind deschis şi 
cauza, aceia au rămas șocați: să-l fi apucat pe seriosul Başlâcaru dorul 
de glume proaste? Iar când s-au convins că nu glumește, i-au întors 
foarte supăraţi spatele şi şi-au văzut de drum. Numai Andrei Potcovaru 
a rămas să discute decizia neașteptată a liderului de grup. Acolo avea 
un contract bun, un venit frumușel, cu perspectivă aproape sigură. Dar 
nu pleca cu toată inima, din tot sufletul. Aici îi rămânea mama, care 

nici în ruptul capului nu dorea să plece în străinătate. Da, ştie ea că în 
privinţa banilor și a vieţii, în genere, ar fi asigurată mult mai bine acolo. 
Dar i-a zis fiului: nici moartă nu vrea să plece de acasă. Au dus-o rușii 
în Siberia, cu forța. Acum, benevol, să-și părăsească baştina, neamul, 
mormântul părinţilor, al bunicilor şi străbunicilor? 


Şi Andrei Potcovaru a rămas. S-a implicat, cum se zice, cu trup și suflet 
în munca pornită parcă de niște naivi, dornici de aventuri și aruncători 
de proprie avere în stânga și-n dreapta, ca să mai distreze pe unii gură- 
cască. Însă nu, nu a fost să fie. Astfel, chiar din prima zi de activitate, locul 
şantierului l-a stabilit însuşi arhitectul. La propria sa baştină. Cândva cu 
acareturi, magazii, şoproane, livadă impunătoare, cum nu erau prin veci- 
nătate. Căci și gospodari ca neamul Potcovaru nu întâlneai la fiecare pas. 
Tocmai pentru acest spirit gospodăresc s-au pomenit în 1941 în Siberia. 
Ea avea un anişor când au fost înhățaţi în puterea nopții şi duși, desculți 
şi dezbrăcaţi, în locuri sălbatice siberiene, unde zac trupușoarele a doi 
frățiori de-ai ei. Cu ceilalți doi și cu părinţii s-au reîntors când ea împlini- 
se deja douăzeci. Au avut probleme cu casa lor jinduită de cei nouăspre- 
zece ani acolo, în fundul Siberiei. Dar şi-a revenit. Și familia Potcovaru 
şi-a revenit, de parcă nici n-a trecut prin toate... 


— Şi, iată, dragă Tudorel, — îşi încheie gândul amfitrionul, — lucrăm de 
atunci împreună, nu doar mână în mână, ci suflet în suflet. Eu aici, în 
interior, cu slujbele, cu activitatea cotidiană a Hramului, iar el are grijă 
de starea sănătăţii acestui hram. Și mi se pare că lucrurile merg binișor... 


Se răsuci și, îmbrăţișând cu privirea masiva icoană din fața sa, îţi făcu 
semnul crucii și bătu o mătanie. 


XKX 


Tudor Neculăescu reveni la întrebarea întreruptă la jumătate — întreba- 
rea dacă n-ar putea fi la mijloc o confuzie. 


- Şi, totuşi, dacă?, îşi repetă întrebarea oaspetele, de astă dată pe un ton 
categoric afirmativ. 


Şi fără a aştepta reacția amfitrionului, rosti mai mult acuzator decât în- 
trebător: 


PROZĂ E 


- Tu o cunoșteai pe proaspăta voastră învățătoare din clasa a noua? 


Şi fiindcă preotul Ștefan îi aruncă o privire plină de nedumerire îmbi- 
bată cu o undă de reproş, găsi de cuviință să pună capăt acestui dialog 
ciudat și trecu la direct: 


- Ştii cine era acea tânără învățătoare? 


Ştefan Başșlâcaru uită pe o clipă cine-i el azi și că se află în sfântul locaș, 
în faţa icoanei călăuzitoare, şi răspunse brusc: 


— Da! Imaginează-ţi că ştiu! Era atunci, și a rămas pentru toată viața, 
mândra lui. Tu nu ştii ce-a urmat după ce taică-meu a fost transferat, 
legitim de altfel, cu serviciul în Siberia. Profesoara l-a urmat. El nu s-a 
mai însurat, şi nici ea nu s-a mai măritat. Așa au dus-o și nu ştiu de o 
mai duc împreună. Că demult nu mă mai interesează. 


— Eşti sigur de adevărul vorbelor tale? 
- Bineînţeles. Argumentele sunt grăitoare... 


Tudor îl privi lung, nefiind parcă sigur de ceea ce vrea să-i vorbească. 
Dar această îndoială era doar de o clipită. Căci pentru asta, — adică, şi 
pentru asta — făcuse drumul încoace. 


Rosti, ţintindu-l cu privirea: 


— 'Ţi-am spus de la bun început că le cunosc pe toate. Le am așternute în 
volumul de memorii, pe care degrabă îl termin. Şi dacă nu aflam de incre- 
dibila transformare a celui care ai fost şi te-am cunoscut — am și studiat o 
bună parte din parcursul tău până ai ajuns acolo, în vârful piramidei — nu 
mai căutam să te revăd. O transformare imposibilă, mi-am zis, pentru 
firea unui om, oricât de neordinar ar fi. Mi-am zis că aici poate fi doar 
lucrul Domnului. Şi am venit să mă conving și să admir fapta Celui de 
Sus. De aceea am și decis să te pun la curent cu realitățile pe care ar trebui 
să le cunoşti... Dar și să te pun puţin la încercare, — nu ascund! — ca să-ți 
recunoşti unele păcate pe care, în fața Domnului, în singurătate, le-ai ros- 
tit, probabil, nu o singură dată. Dar în viață continui să le ţii sub lacătul 
tăcerii. Deci despre tata şi, aşa cum spui tu, amanta sa, cunosc mult mai 
mult din ceea ce e adevăr și nu presupuneri sau concluzii pripite... 


Preotul l-a întrerupt revoltat: 

- Cum adică, dragă Tudore?! Cum?! Doar mă bizui nu pe cele auzite, 
ci văzute. Inţelegi? Văzute cu ochii mei! 


- Şi-n viaţă nu ţi s-a întâmplat niciodată să vezi și să crezi una, iar în 
realitate să te convingi că nu e tocmai așa? Acum, te rog, ascultă, nu mă 
întrerupe şi fii gata de o surpriză la care nici n-ai putut să te gândești 
că ar putea exista. Dar ea a existat. Și, posibil, continuă să existe. Şi va 
continua totdeauna să existe. Căci face parte din adevărurile neschim- 
bătoare. Loreta Vasilevna Grindă, cum o numeam noi pe atunci — as- 
cultă-mă atent! — e sora ta de pe tată. Da-da. Era un păcat din tinerețea 
tatălui tău. Prima dragoste a lui și a fetișcanei întâlnite aproape întâm- 
plător, la o competiţie sportivă raională. El era la trântă, ea la alergări. 
Dar cele două sau trei zile erau împreună și la cantină, și la dansurile 
care se organizau seara. Dragostea a răbufnit spontan, surprinzătoare 
pentru ambii. Așa cum se întâmplă cu dragostea adevărată. Şi măcar că 
localitățile lor se aflau depărtişor una de alta, nu era săptămână să nu 
se întâlnească. lar când au constatat că vor avea copil, s-au prezentat 
părinţilor. Mai întâi la ai ei. Apoi şi la ai lui. Și unii, şi ceilalți — nici să 
audă. Mai întâi - învățătura! Bineînţeles, nici unul, nici altul nu infor- 
mase părinții despre motivul acestei grabe. 


Când el hotărî să-i propună o soluţie şoptită de medicul familiei lor, 
căruia i s-a destăinuit, ea era plecată şi plecată a fost ani de zile. Flăcăul 
îşi căută de drumul său. A făcut şcoala, apoi seminarul de la Odessa, 
deși nu-l prea atrăgea popia. Surpriza a venit peste ani de zile... 


Teofan Zaharia era deja preot, cu familie și fiu în clasa întâi, când s-a 
pomenit într-o zi cu o fetişcană drăguță aşteptându-l la ușa bisericii. 
Tresări când dădu cu ochii de ea. Parcă o mai văzuse cândva, undeva. 
Emoţia îi dădu de gol slăbiciunea, dar poate nu slăbiciunea, ci tăria ca- 
re-i prinsese cândva rădăcini în sufletul adolescentin. Da, era ea! Prima 
sa dragoste. Încărcată de visuri nemaipomenite. Și toate realizabile. 
Căci erau bine chibzuite, sprijinite doar pe posibilități reale. Dar n-a 
fost să fie. Unul Dumnezeu cunoaște adevărata cauză. Sau poate așa o 
fi fost chiar voința lui. 


Oricum, adolescentul Teofan Zaharia, născut și crescut în familie de preoți, 
a dat ascultare părinților. Cu atât mai mult cu cât şi părinţii ei manifestau 
aceeași poziţie categorică. Şi, iată, fetișcana din faţa sa. Şi răbufnirea acelor 

memorii. Pentru prima dată și-a permis să încalce legea bisericii ortodoxe 
de a nu permite sub niciun motiv ca picior de femeie să treacă pragul al- 
tarului. Acolo, în odaia nu prea spațioasă, dar cu surprinzătoare largheţe 
cerească, a fost șoptită continuarea dramei acelei întâmplătoare dragoste, 
care, se vede, n-a fost deloc întâmplătoare, ci un destin. 


Îi aduse o veste tristă... Pe mama ei el n-a mai văzut-o din ziua despărțirii 
lor, deşi își dăduseră cuvântul să rămână împreună, să cântărească bine, 
la rece, situaţia și, când le va permite vârsta, să creeze familie. „Să fi 
avortat?”. Anume la acest sfat se gândise. Dar vocea ei răsună în așa fel 
încât el amuţi și se pierdu cu firea. Când își reveni, ea nu mai era. Și n-a 
mai văzut-o şi n-a mai auzit de ea niciodată, deşi ani în şir n-a încetat 
s-o tot caute. Acum o avea în față. Leit ea. Numai că puțin parcă mai 
năltuță. Şi mai vorbăreaţă. Îi aducea trista veste din porunca mamei: 
să-i facă o vizită adevăratului ei tată de cum ea va fi dată pământului! 


A rămas plăcut surprins aflând că poartă întregul nume al mamei sale: 
Loreta Vasilevna Grindă. L-a informat că e elevă în clasa a noua. La 
şcoala-internat unde învățase şi maică-sa. Va face și ea pedagogie. Sau, 
poate, medicina. Că-i plac ambele domenii. Cresc şi servesc omul. Ce 
poate fi mai de preţ, mai important în această viață? 


A asigurat-o că de azi înainte el îi va fi și mamă, și tată. Şi că îl găsește 
aici oricând, în acest altar, chiar dacă e interzis să cunoască picior de 
parte femeiască. Dar el se ruga să i se permită această excepție. Întru 
iertarea căreia el își va consacra întreaga-i activitate de slujire Hramului 
sfânt al Cerului... 


- Şi crezi că a avut dreptul să-și permită această excepţie? 
Vocea preotului mai mult condamna decât întreba. 
Oaspetele ridică din umeri, parcă nu numai surprins de întrebare, ci şi iritat: 


— Tu eşti obligat nu numai să știi, ci și să pronunțţi adevărul. 


X$% 


Pauzele din dialogul lor nu erau de lungă durată, dar oarecum încor- 
date. Oaspetele se străduia să pară cât mai amabil. O discuție între doi 

foşti colegi de studenţie. De atunci, poţi zice, s-a scurs aproape o viață 
întreagă... Și, iată, neașteptatul oaspete curmă pauza: 


- Spune-mi, te rog, de când s-a întâmplat neverosimila cotitură a 
vieţii tale, înavuţindu-te cu acest sfânt Hram bisericesc fără pereche, 
cel puţin în țărişoara noastră, găvozdită între Prut și Nistru, îți mai 
amintești de cele trăite şi izbândite până atunci? Și dacă da, îți mai bat 
la uşa memoriei măcar din când în când? Aș vrea să aflu, nu numai din 
fireasca curiozitate... 


— Aş putea afla și eu? 


- Dacă va fi nevoie. Dar cred că n-are să fie. Deoarece am să încerc să le 
dibui chiar eu. Printre ele, sunt absolut sigur, e neverosimilul salt de la 
un simplu lucrător la primăria unei localităţi din RSSM în vârful catar- 
gului... Neordinarul și incredibilul vis de unde au pornit toate astelalte 
le lăsăm de o parte... 


Preotul îi aruncă o privire încruntată: 


— Şi cam de ce ţi-ar trebui? Doar și așa le cunoşti pe toate. Ba, pe unele, 
văd că le știi mai bine chiar decât mine, cel care le-a trăit... 


- Bine. Amintesc doar două. Mai exact, una din întâmplările din activi- 
tatea ta prodigioasă, şi anume, cea cu transformarea unui locaș sfânt în 
grajd pentru cai şi, accentuez, originalul stil de cuceritor al urcușurilor 
spre vârful conducerii RSSM... 


Zâmbi îngândurat. 


- Dacă e să fiu sincer, cât mă aflu în slujba bisericii, nu mă gândesc 
la cele trăite cândva, fie încă în copilărie, fie mai recent, adică până la 
acel vis. La treptele urcuşului de activist sovietic privesc totdeauna 
cu zâmbet. În perioada sovietică, pornind de la postul de președinte 
al executivului raional, am urcat mereu, de parcă m-ar fi împins ci- 
neva din spate. Mă pomenii cuprins de un necunoscut până atunci 
curaj. Un soi de sete. Abia mă vedeam cu picioarele pe pragul jindu- 
it, alături de noii colegi de activitate, simpli, binevoitori, mereu gata 
să mă ajute acolo unde încă nu aveam toate competențele necesare, 
că în clipa potrivită, pe care clipă o căutam cu înfrigurare, păşeam 
pe următorul prag, iar celora ce mă primiseră frățeşte le dădeam cu 

piciorul, simțind o aprigă satisfacție văzându-i rostogoliți. Cei de pe 
pragul următor vedeau fapta mea şi-mi zâmbeau aprobator. Căci și 
ei utilizau, când le cădea prilejul, acea metodă a „colegialității”. Şi 
nici prin gând să le treacă ce poate să-i aştepte peste un anumit timp. 
Rezultatul îl cunoşti. Deci la acea perioadă a vieții mele privesc ba cu 
un zâmbet amar în suflet, ba cu firească indiferență: îmi zic că așa au 
fost vremurile... Iar cât priveşte acea biserică transformată în grajd 
pentru herghelia republicii cu care amatorii noştri de hipism ocupau 
locuri de cinste la diferitele competiţii naţionale și internaţionale, re- 
cunosc, port o anumită vină. Ideea n-a fost a mea, dar când mi s-a ce- 
rut permisiunea, surprins de propunere, am aprobat-o cu entuziasm: 
cai de rasă în grajd nemaiintâlnit. Dar când la câţiva ani republica a 
rămas fără acea mândrie naţională, am trăit o lovitură în făptura mea 
pe care o simt până azi. Am coşmaruri legate de acel grajd cu icoane 
pe pereţi şi cu boltă cerească pe tavan. Asta e... 


După o scurtă pauză cu privirea în podea, preotul nu şi-a ridicat-o spre 
icoană, cum făcea de regulă și nu continuă firul discuţiei, ci propuse o 
cafeluță. 


Discuţia o reluă oaspetele. 


- Întrebai cine i-a permis tatălui tău să încalce sfânta lege creștinească. 
Întrebarea ta e justificată şi ai tot dreptul moral să-ţi condamni propriul 
tată. E treaba ta să o faci sau nu. Cât mă privește, caut să-l înțeleg. Dar 
aş vrea să-ți adresez o întrebare legată de aceeași călcare nelegitimă a 
pragului ce duce în Sfântul altar. Transformarea bisericii din satul meu 
natal în care am fost botezat și eu în grajd pentru herghelie nu însemna 
cumva pășirea peste același prag, către altar? 


XKX 


După ce amfitrionul găti o cafeluță cu aromă ispititoare şi ambii gusta- 
ră din ea, Tudor i se adresă pe un ton cam nehotărât: 


- Cred că într-o anumită măsură e vorba și de viața mea personală. 
Eram, dragă doamne, colegi, prieteni, ştiai că ne punem la cale nunta, 
pe la sfârșitul studiilor. Căci eram abia în anul doi. Şi deodată, vestea- 
trăsnet: ea se mărită!... Şi culmea: cu cine se mărită!... 

Tudor făcu o mică pauză, ca să mai soarbă din cafea. Duse la buze 
ceșcuţa. Şi se grăbi să continue deja el tema. 


- Atunci am avut emoţii deosebite, firești la acea vârstă. Dar ştii prea 
bine, ţi-am fost de fapt un salvator. Ea a demonstrat în continuare că 
ne-a prostit pe amândoi. Că ne-a înstrăinat... 


— Ştiu, dragă! Știu! Căci mă străduiam să aflu ce rod dă acea dragos- 
te furată. Ştiu că aţi trecut, după o mare bucurie, printr-o durere: fiul 
nou-născut, care a și fost marea bucurie, a decedat foarte curând. Şi 
ca să vezi cum se întâmplă uneori, bucuria voastră era pentru mine o 
scârboasă durere. Iar durerea voastră mă bucura... Voiam însă altceva 
să te întreb... Care ţi-i viața pur personală acum, aici? Doar, ca bărbat... 


Bașlâcaru se grăbi să-i curme vorba: 
- Nu-nu! Te rog, ocolim această temă. Aici e sfânta biserică. 


Îşi împreună palmele sub barbă, își ridică privirea rugătoare la sfânta 
icoană, murmurând în şoaptă: „lartă-mă, Doamne! lartă-ne, Doamne 
Sfinte!”... 


Mai duseră ceşcuţele la buze: gestul le oferea o pauză, fie și scurtă de 
tot. Dar în viața omului, uneori clipa e însăşi viața... 


— Vreau să-ți împărtășesc o taină personală, reluă conversaţia preotul. 
Un sentiment care, prea poate, îmi aparține numai mie. Zic asta, căci 
nu ştiu dacă au mai trecut şi alte fețe bisericeşti prin ce mi-a fost dat să 
păşesc eu... Din acea noapte când mai-mai să fiu strangulat de propria-mi 
mână, eu nu mai sunt cel ce fusesem până în acea clipă. Deşi, multe 
convingeri mi-au rămas aceleași. Când se întâmplă să ies din curtea 
bisericii, parcă aş fi cel de totdeauna. Dar imediat ce pășesc în curtea 
bisericii, sunt cel de după întâmplare. Şi-mi pare atât de bine! Şi, în 
același timp, îmi pare atât de rău... Stau și mă uit la Sfânta Icoană salva- 
toare, își făcu semnul crucii, bătu o mătanie, apoi își ridică privirea la 
masiva icoană, și rosti cu voce parcă răzbătută de undeva de dincolo de 
sfântul hram: „Averea materială și spirituală a vieții mele”. 


De s-ar cunoaște omul pe sine însuși... De ne-am cunoaşte pe noi 
înşine... 

Dumitriţa BOLOGAN 
| Jurnal de Oxford 


Ştiam că pentru a ajunge pe High Street tre- 
buie să trec mai întâi de un sens giratoriu din- 
tr-o intersecție de drumuri și apoi de un pod. 
S-ar fi putut întâmpla să nu observ indicatorul 
pe care scrie Oxford. Aveam să-mi dau seama. 
De unele lucruri trebuie, pur și simplu, să-ți 
dai seama. Eram atentă deci să nu-mi scape 


DB. - jurist, absolventăa intersecția cu insula de girație și podul. 
Liceului Teoretic „Mircea 


Eliade" din Chişinău. Studii Tot drumul de la Londra spre Oxford a plouat 
de licența la Facultatea mărunțel. Deși e sfârșit de septembrie, verde- 
de Drept a Universității . PE cica a a S 
! > leintens al ierbii parcă te inundă de entuziasm 

de Stat din Moldova, de ; . s gând Aaa J 
masterat la Facultatea de Şi prospeţime. Mă gândeam că mă așteaptă o 
Drept a Universităţii Oxford lume cu totul nouă, necunoscută. E ca și cum 
din Marea Britanie şi de m-aş fi dus la încă o şcoală de vară (la care 
„doctoratla Academia de am fost de atâtea ori în ultimii ani), unde nu 
Ştiinţe a Moldovei. Activitate : iai a : S 
Š jel cunosc pe nimeni şi nimeni nu mă cunoaște, 

în organizaţii naţionale f e ag A 
și internaţionale precum doar că pentru o perioadă mai lungă. Singura 
Misiunea Norvegiană de deosebire e că de data aceasta necunoscutul 
Experţi pentru Promovarea nu mă mai speria. Pentru că nu era chiar ne- 


Supremaţiei Legii în Moldova cunoscut — se începea cu un sens giratoriu și 
(NORLAM), Fundaţia Soros 
un pod. 


Moldova, Asociaţia Avocaţilor 
Americani/lniţiativa pentru 
Supremaţia Legii Moldova. 


Poduri, sensuri giratorii... încă nu e Oxford. 
Pe câmpii imense, împrejmuite cu garduri de 


Fragment din volumul cu același titlu premiat în acest 
an la capitolul „Debut” de către Uniunea Scriitorilor 
din Republica Moldova. Postfaţa la carte este semnată 
de către scriitorul și publicistul Nicolae Negru. 

lemn, oițe albe, fără cioban, pasc liniștite. Sătucuri în culori vii, perfect 
aranjate, cu grădini miniaturale de flori multicolore în fața caselor, cu 
gazon de acelaşi verde intens, tuns perfect. Îmi este somn, extrem de 
somn. Aţipesc pentru câteva secunde după care mă trezesc brusc, spe- 
riată că am dormit o veșnicie. Îmi este frică să nu trec cumva de staţia la 
care trebuie să cobor. Aşadar, mai întâi intersecția cu insula de giraţie, 
apoi podul. Acasă, am întrebat-o pe soră-mea de câteva ori: 


- Unde să cobor? 

- La Queen's Lane. 

— Şi unde e Queens Lane? 
— Ai să vezi. 

— Cum am să văd? 

— Ai să-ţi dai seama. 


Stropi mari se lovesc de parbrizuri. Prin geamul autocarului zăresc 
„Oxford Brooks”, o alternativă mai puţin cunoscută a Universităţii 
Oxford. E aproape deci. Trei străzi radiale, care se opresc într-o insu- 
lă de giraţie. În mijloc — o statuie a unui ceas. Ciudat, aici timpul are 
statuie... Pe strada din mijloc — o tavernă pe al cărei frontispiciu este 
inscripționat „Capul bunei speranţe”. Un fel de capăt al lumii? Ori în- 
ceputul?... În zare mi se arată un turn medieval cu creneluri ascuţite, 
apoi — un vârf de catedrală gotică. Așadar, aceasta este intrarea în 
poveste... 


Podul Magdaleen. Aici trebuia să fie! Imediat trebuie să cobor. 
Autocarul lunecă ușor de lângă mine, lăsându-mă în staţie cu o valiză 
uriaşă, un rucsac de vreo 11 kg (bine că nu mi l-au cântărit la aeroport, 
pentru că îl purtam, of! cu mimată ușurință, iar fața mea radioasă in- 
sufla convingerea că e, practic, gol), cu umbrela într-o mână şi cu harta 
într-alta. Peste drum se înalță un zid, lung și înalt, din piatră, deasupra 
cu statui ce depăşesc mărimea naturală, protejate de niște cupole. Sub 
una dintre cupole se află statuia reginei-mame. Conform hărții, trebuie 
să traversez şi să merg tot înainte. Valiza face zgomot pe paviment. În 
jur nu prea este lume. Câţiva studenți. E totuşi săptămâna minus unu 
din primul trimestru. Pe alături circulă autocare Oxford Tube de cu- 
loare roşie, cu două etaje, care pleacă spre staţia de autobuze Victoria 
din Londra. Acum ar fi trebuit s-o iau la dreapta. Numai că nu-mi pot 
lua ochii de la Biserica Universitară Sf. Maria. E monumentală. Uit că 

trebuie să virez. Ajung pe o străduţă îngustă, pavată, străjuită de clădiri 
vechi de o parte şi de alta. Pe peretele îmbibat de carbon al unei case 
scrie Turl Street. Merg până la capătul străzii. Povestea devine tot mai 
interesantă. Harta nu-mi mai este de niciun folos. Nu mai pot să ţin 
în mână și harta, şi umbrela, și valiza, în același timp. Cu greu, ajung 
la o stradă largă, nu Catte Street, de care am nevoie... Plouă mărunt, 
supărător. 


XXX 


Ultimul examen. E la disciplina principiile constituționale ale dreptu- 
lui Uniunii Europene. Am reușit în mai mult de zece ore să recitesc toa- 
tă cartea (are şi aceasta peste o mie de pagini) şi unele articole (poate 
vreo 70, fiecare a câte 20-40 de pagini). Am folosit toate metodele de 
lecturare și memorizare a materialului, de care am auzit, am citit sau 
le-am inventat eu însămi: pe diagonală, radială, longitudinală etc. Îmi 
lăsam privirile să cadă doar pe câteva cuvinte de pe mijlocul paginii 
şi încercam să-mi amintesc, să fac asocieri sau să reinventez ideile din 
text. Pentru fiecare pagină — doar câteva secunde. Toată noaptea. Timp 
nu mai este. La bucătărie a venit să ridice gunoiul un tânăr pe care nu 
l-am mai văzut. Steve era, probabil, în concediu. M-a salutat şi m-a în- 
trebat de ce mănânc așa de devreme. 


— Am examen, la 9:30. 

- Aşa deci... Şi ce înveţi? 

- Drept european. 

- Hei, nu te teme! Trece și acesta! 


Iar sub fusc. Iar ploua. Iar mărunt. Iar garoafă. De data aceasta, una ro- 
şie! În cameră au rămas doar articolele și cărțile de drept constituțional 
european, aranjate frumos. După masă le ascund și pe acestea! Şi gata! 
La Exam Schools lumea aștepta înăuntru. Feţe care mai de care. Adolfo 
era fericit. ÎL avea pe ultimul — insolvabilitate corporativă. O indian- 
că era cu garoafă albă. Cam neobișnuit pentru săptămâna în care ne 
aflam. Era și cam albă la față. Nik purta garoafă roz. Se pare că era în 
panică. Nu-şi putea aminti un oarecare caz. 


— N-o să-ţi cadă ăsta. 

S-a uitat la mine neîncrezătoare. 

- Da, am rostit eu ferm. Nu te gândi la el. 

- Of, Dumi, aş vrea să ai dreptate. Tu eşti la ultimul, eu mai am două... 
Îl văd şi pe Vincenzo. Era luminat la față. 


- Am citit adineauri despre cetăţenie și am înţeles-o! Vă imaginaţi, 
sunt aşa de fericit! 


- Vincenzo, trebuie să te dezamăgesc, i-am răspuns. Eu am înţeles-o 
înaintea ta. De ieri! Toţi au râs zgomotos. 


Peter, cu zâmbetul până la urechi, își potriveşte garoafa roșie. Am înțe- 

les că examenul în sine, pentru mulți, nu mai conta. Toţi trăiau, antici- 

pat, un sentiment de eliberare totală. Peste trei ore... 


L-am zărit şi pe Jan. Vorbea tare, în germană. La grupul nostru s-a ală- 
turat şi loannis. 


— Salut! Cum credeţi, câte din temele predate de Eleftheriadis ne vor 
cădea la examen? Eu le-am citit pe toate! 


— Şi eu, îi răspund, deși cred că ne va cădea doar una. Poate cea despre suve- 
ranitate... Doar că mie mi-au plăcut foarte mult, că le-am citit şi eu pe toate! 
Dreptul cosmopolitan e tema mea preferată. A fost bravo Eleftheriadis! 


- Da. A reușit să ne facă să gândim original, liber. Să ne arate alt mod 
de tratare a ideii, diferit de cel clasic. 


Despre asta discutam în timp ce urcam scările prin coridoarele întor- 
tocheate ale Exam Schools. Am ajuns la sala de examinare, am intrat, 
ne-am așezat automat în bănci. Procedura a devenit o rutină. Nu mă pu- 
team concentra. Mă gândeam că totul va dura doar trei ore. Evangelis 
stătea vizavi. Părea că nu se simte bine. Ciocanul în masă. Am deschis. O 
foaie. Întrebări scurte. Din 10 pe una o știam perfect. Alta așa și aşa. La o 
a treia trebuia să cam inventez. Şi ca să nu inventez degeaba, am decis să 
demonstrez că de fapt nu prea trebuie de răspuns la o astfel de întrebare. 
Era ceva legat de cum își demonstrează autoritatea Curtea Europeană 
de Justiţie prin intermediul cazurilor în materie de drepturile omului. 
M-am gândit să argumentez că nu are autoritate. Şi nu o are pentru că o 
demonstrează cazurile Omega şi Schmidberger şi deciziile Curţii Supreme 

Federale Germane în Internationale Handelsgesellschaft, Solange I și II. 
Mai ales în ultimele, instanța germană își rezervă dreptul să revizuiască 
hotărârile CEJ referitoare la drepturile omului. Dacă există CtEDO, la 
ce ar mai trebui şi CEJ? Cunosc și câteva cazuri în care CEJ aminteşte de 
CtEDO... Dacă nu pic, iau punctaj bunicel. Încă puţin şi gata! Trebuia 
să scriu până la capăt. Nu mai puteam... Afară ieşise soarele! Afară era 
libertate! Îmi mai trebuiau câteva rânduri ca să termin pagina. L-am luat 
pe Blackstone, nu era nimic acolo. Îmi trebuia încă vreun caz. Sau vreo 
idee, ceva. Am răscolit prin memorie. Dispăruseră toate. Era doar soare. 
Ţin minte că am participat la o conferință pe tema asta, în martie. Pe 13 
martie. Doar asta ţin minte... Îmi trebuia o concluzie. O găsisem! Zic: 
„+... CEJ nu va avea degrabă autoritate în materie de drepturile omului 
pentru că statele nu i-o vor conferi. Pentru că nu vor. Ce stat își va delega 
suveranitatea de bună voie? Chiar şi în schimbul unor libertăți. Eşecul 
Tratatului Constituţional, euroscepticismul britanic şi nu numai brita- 
nic, tendința de aprofundare mai degrabă decât de extindere, criza mo- 
netară.... Tratatul de la Lisabona nu a demonstrat nimic, a fost un com- 
promis frumos aranjat care să camufleze un eventual declin. Şi punct. 
Mai erau 2 minute până la lovitura de ciocan. S-a terminat totul! 


Am fost prima căreia i s-a luat lucrarea. Am ieșit. Am străbătut curtea inte- 
rioară şi am ajuns, traversând şi cealaltă aripă a blocului, la ieşire. Ar fi fost 
frumos să-mi aştept colegii. Voiam însă să văd soarele. În curte, picăturile 
de apă străluceau pe iarbă. Păreau mici diamante sclipitoare. Mi-am ridi- 
cat ochii spre zidurile vechi și înnegrite de emoţiile acumulate de secole. 
Acum străluceau. Eram singură în tot quod-ul cela mare. Mi-a venit deoda- 
tă să sar în sus. Şi am sărit. O dată. A doua oară. A treia oară. Destul! Am 
auzit niște blițuri. Nişte chinezi fotografiau de după poarta de fier forjat. 


Afară, am fost așteptați de toți cei care au terminat examenele câteva zile 
înainte. Ne aşteptau după cum se așteaptă: cu făină, confetti, spray-uri. 
În anii precedenţi se aduceau și ouă, bomboane, roșii... Anul acesta însă, 
vice-cancelarul a emis un ordin prin care se interzicea aruncarea cu 
obiecte pe lângă Exam Schools, care să determine depunerea de eforturi 
speciale de curăţire. În scurt timp, mantia mea a devenit albă de făină, 
iar părul plin de confetti. Spuma și spray-urile am reușit să le evit. Bietul 
Evangelis a fost luat pe sus şi tras pe o străduţă laterală, foarte îngustă. 
Aici, i s-a turnat pe cap o căldare de apă. N-a mai putut scăpa... 


ECET RO MIÂINIĂ 


XXX 


M-am întors la Oxford pentru ceremonia de absolvire. Am luat toate 
examenele cu punctaj bun. La drepturile omului am luat distincție. 


Am venit cu părinţii. Aeroportul Londra Luton se afla la loc. Pentru a 
cincea oară decolam și aterizam aici. ÎI ştiam pe de rost. Am căutat plat- 
forma autocarelor National Express. Ne-am aşezat, ca de obicei, pe pri- 
mele scaune. Am cuplat centura de siguranță. Am ascultat indicaţiile 
şoferului la microfon. Ştiam traseul destul de bine, aveam să recunosc 
priveliştile ce ni se vor deschide în față imediat ce autocarul urma să 
vireze la stânga. Recunoșteam pășunile verzi, în orice perioadă a anu- 
lui, şi ploaia, și gardul din plasă pus pe versanţi, și turmele de oiţe... 
Toate îmi erau atât de familiare. Şi totuși ceva se schimbase. Undeva, în 
buzunarul rucsacului era un pacheţel de șerveţele. Mama privea prin 
parbriz. Din vreme în vreme mă întorceam către tata, să-i mai dau câte 
o explicație. Speram să nu-mi vadă fața, pentru că n-am mai găsit şer- 
veţelele... 


Rezervasem hotelul cu 5 luni înainte. De obicei, e multă lume pe la 
ceremonii. Era bun. Royal Oxford. Am lăsat valizele şi ne-am dus la 
magazinul Shepard and Woodward să-mi iau mantia pentru absolvi- 
re. Mantia pentru absolvire trebuie să ţi-o rezervi cu o lună înainte 
de la acest magazin. Poţi s-o cumperi, costă mult şi nu merită. Sau o 
închiriezi. Ca să te înscrii pentru a o închiria, trebuie să oferi toate 
datele legate de ceremonie, pentru că le verifică. Această mantie 
e diferită de cea de reading for graduate (student masterand, care 
e diferită de cea a studentului de la licență), pe care am purtat-o 
tot anul, care e doar mantie. Aceasta are mâneci 34 cu imprimeuri 
manuale și e mai lungă. Are și o glugă cu guler mare. Culoarea gu- 
lerului indică domeniul în care ești absolvent. Juriştii poartă man- 
tie cu guler albastru. Cei de la alte facultăți poartă mantii cu guler 
verde, portocaliu, galben etc. Marginile glugii sunt împodobite cu 
puf de lebădă, semn de mare distincţie. Lucrătorii magazinului mi- 
au înmânat-o împăturită frumos şi ambalată într-un pachet mare, 
elegant, sigilat ermetic. Mi-au urat o ceremonie frumoasă și mi-au 
zâmbit cald. Amabilităţile acestea îmi lipsiseră. Magazinul era plin 
de absolvenţi. Se făcuse rând... 


JUVENTUS EO 


Hertford. Am intrat în quod-ul principal. Era exact așa cum îl lăsasem. 
Aveam impresia că și peste câteva sute de ani va fi la fel. La locul ei se 
afla şi banca... Am alergat spre ea și m-am așezat. 


— Ai şi obosit? m-a întrebat mama. 
- Nu, trebuie pur şi simplu să stau pe banca asta... 


Am luat-o în dreapta spre capelă. În holul capelei era un vitraliu cu 
lordul de Hart pictat pe el. Ştiam că în peretele din dreapta era undeva 
ascuns un întrerupător. L-am căutat cu mâna. L-am apăsat. Tot perete- 
le din sticlă cu tot cu lordul de Hart s-a luminat. Avea beculeţe incor- 
porate pe la spate. Tata era fascinat. I-am arătat orga. Draperiile grele 
de catifea purpurie. Cupola. Şi pianul... Nu reuşisem să învăţ pe de rost 
cele 2 cântece. Avea să fie încă altă dată. Trebuia să fie altă dată! De la 
bibliotecă nu mai aveam cheie. Nici codul de la OB1 nu-l mai ştiam. 
Îl schimbă la fiecare început de an nou de studii. Vroiam să-i arăt tatei 
poduleţul din interior. Poduleţul meu pe care am mers de atâtea ori. 
M-am dus la lodge, să întreb codul. Aveam acum cardul de absolvent, 
aveau să mi-l spună. Portarul însă era același ca și prima dată şi același 
ca şi ultima dată. M-a recunoscut, probabil. Mi-a zâmbit. 


- Mă mai ţineţi minte? Am învăţat aici anul acesta... 
- Cum aş putea uita o domnişoară atât de frumoasă? 


Când am dat să ies, ceva moale mi-a trecut pe lângă picioare. Clinchet 
subțire de clopoțel. Era Simpkin... 


Acum, în mod logic, urma colegiul St. Edmund Hall. Mama și tata pă- 
şeau, ţinându-se de mână, pe pavimentul vechi, pe strada protejată de 
ambele părți de pereţi din piatră, înalți și aproape negri. Le-am făcut 
o fotografie. Ştiau că acum aproape zece ani, străduţa aceasta fusese 
parcursă în fiecare zi, de câteva ori pe zi, timp de un an, de Otilia. În 
sfârşit! St. Edmund însă era „închis pentru vizitatori”. M-am dus la 
lodge. Le-am spus, pe scurt, cine eram și ce căutam. Portarul mi-a zâm- 
bit și ne-a permis să intrăm. În primul quod, pomul de Crăciun, așezat 
în fântâna din centru, era deja plin de luminiţe aprinse. Am trecut în al 
doilea. Şi aici toate erau la locul lor, precum le știam. Sf. Edmund stătea 
pe bancă, împietrit. Am intrat şi în grădina SCR din spatele bisericii- 
bibliotecă din secolul al XIII-lea. Dacă te uitai bine prin ferestrele vechi 
și ştiai ce cauţi, puteai observa sarcofagele printre rafturile cu cărți. 


(...) 


ECET ROMIÂINIĂ 


XXX 
În dimineaţa zilei de azi urma să plec. La 6 aveam autobusul la Londra. 
Sunt câteva ore. Dacă s-ar fi oprit cumva timpul... 
- Când mai vii aici?, m-a întrebat Benjamin. 
- Nu ştiu... 


Aproape 4. Trebuia. Rămăseseră puţini în Freud's. Barmanul dormea 
cu capul pe tejghea. Aerul rece de afară m-a trezit. Maria a luat-o la 
stânga aproape plângând. 


Mergeam la braţ, cu Benjamin pe străduțele pavate. Pustiu. 
— Ştii cât mi-a lipsit orăşelul acesta? Ştii cât o să-mi lipsească? 


Sigur că nu știa! Şi nici nu avea cum. Era al șaselea an de când stătea 
acolo. Şi trebuia să mai stea încă patru. 


Am ajuns. M-a îmbrățișat lung. Parcă nu-mi mai dădea drumul. 
Acum chiar că s-a terminat. 
De tot. 


Urcam repede scările din lemn ale hotelului. Ai mei, probabil, s-au 
gândit că nu mă mai întorc. 


Nu mi-aş fi imaginat vreodată că străzi întregi, turnuri vechi, curți in- 
terioare, ziduri groase, mistere nedescoperite și povești încă nespuse, 
biblioteci pe care nu le poţi cuprinde cu ochii, un râu cu lebede albe și 
negre, bărcuţe colorate, oameni străini care ţi-au devenit dragi pot în- 
căpea, toate, în sufletul unui om. Că un orășel întreg îl poţi lua cu tine, 
îl poţi purta, acolo, într-un colț, îl poţi contempla oricând și la care poți 
să te întorci mereu. Un orășel, de care să nu-ţi mai fie dor niciodată, 
pentru că e al tău şi e cu tine. Pentru totdeauna. 


JUVENTUS EZ 


Nicolae NEGRU 
| O lucrare originală, de bun augur 


Dumitriţa Bologan, o tânără juristă, absolventă a Universităţii de Stat 
din Moldova, obţine o bursă şi merge la studii de masterat nu oriunde, 
ci tocmai la Oxford, faimoasa și prestigioasa Universitate din Marea 
Britanie, una dintre pepinierele elitei britanice, europene și mondiale. 


Cum începe, cum se desfăşoară și cum se încheie această inedi- 
tă, nemaipomenită, „extremală” aventură educaţională, culturală, 
civilizaţională, dar şi turistică, putem afla citindu-i jurnalul pe care l-a 
ţinut — tenace, cu suficientă sinceritate şi aplecare către detaliu — în 
perioada aflării sale la Oxford. 


La faţa locului ea realizează în deplină măsură „riscul” enorm pe care și 
l-a asumat făcând pasul respectiv, mergând pe urmele surorii sale mai 
mari, Otilia. E vorba de un „risc” care îi poate afecta ego-ul, ambiția și 
încrederea în sine, căci, în afară de diferenţele de ordin cultural, cu care 
se va acomoda până la urmă (cum ar fi traversarea cimitirelor, incluse 
în circuitul pietonal sau folosite ca parcuri; volanul mașinilor pe partea 
dreaptă şi circulaţia pietonilor pe partea stângă a trotuarului etc.), îi vor 
fi puse la grea încercare deprinderile și capacitatea de asimilare a materi- 
alului, de adaptare la un sistem educațional mult diferit de cel din Repu- 
blica Moldova. Cu atât mai mare va fi satisfacția şi bucuria reuşitei. 


Dumitrița Bologan descrie, zi cu zi — captivant, antrenant, în culori- 
le dispoziţiei sale, demonstrând și certe aptitudini literare — cursurile, 
întâlnirile cu profesorii, numărul de cărți pe care trebuie să le citească, 
de eseuri pe care trebuie să le scrie, e-mail-urile primite, viața din că- 
min, experiențele gastronomice, relaţiile cu colegii, prietenii, modul de 
conviețuire cu ceilalți studenţi, dar şi petrecerile studențești, escapadele 
turistice, cu peisaje postindustriale și diferite minuni arhitectonice etce- 
tera, totul însă culminând cu epuizantul maraton al examenelor, cu reguli 
vestimentare și de comportament stabilite cu secole în urmă, aproape 
draconice, pe lângă care cele de la bacalaureatul nostru par o distracție. 


BEZET ROMIÂINIĂ 


Este o lucrare originală, concepută și realizată de autoare nu numai de 
„amorul artei” literare, dar şi cu scopuri instructive, „iluministe”, dacă 
vreți, vizându-i în special pe studenți şi profesori. Formatul jurnalu- 
lui îi permite să abordeze şi să schimbe subiectele fără altă motivaţie 
decât cea cronologică. Pe lângă faptul că poate fi folosit ca ghid de 
către tinerii care vor avea îndrăzneala să meargă la Oxford, Jurnalul 
Dumitriţei Bologan le va fi interesant și util tinerilor care visează sau 
chiar intenționează să plece la studii în străinătate, îi va motiva să acor- 
de o atenţie mai mare, mai serioasă studiilor de acasă. 


Jurnalul îşi poate găsi cititori şi printre profesorii noștri, curioși să afle 
cum este organizat procesul didactic la Oxford, foarte solicitant pen- 
tru studenți, bazat pe principiile competitivităţii, ale concurenţei între 
profesori, pe performanţele lor profesionale, practice. Autoarea pune 
nişte accente şi face unele comparații, dar și fără acestea, cartea poate 
fi interesantă pentru oricare alt cititor curios să privească dincolo de 
orizontul său obișnuit. 


Urmărind „periplul” Dumitriţei Bologan, trăim experiența unei per- 
soane în evoluţie, care posedă o sumă de calităţi necesare fiecăruia din- 
tre noi, prima fiind tăria de caracter. Autoarea demonstrează caracter. 
Ceea ce ne lipseşte cel mai mult, încă de pe vremea lui Eminescu. Citi- 
torul nostru are nevoie de un strop de optimism, de spirit de rezistență, 
şi, oricât ar suna de patetic, răsfoirea Jurnalului i-ar oferi un asemenea 
moment reconfortant. 


Dumitriţa Bologan este conștientă de rolul ce-i revine, fiind bursieră 
a unei universități occidentale, când se va întoarce acasă — misiune pe 
care o poate îndeplini schimbându-se mai întâi pe sine însăși. O spune 
chiar ea, citând cuvintele prietenului ei, Andrei, cu care este de acord: 
„Suntem un fel de agenţi ai schimbării, indivizi care trebuie să transmi- 
tem atmosfera vieţii vest-europene în mediile din care provenim. Ne 
vom schimba ireversibil ideile şi concepţiile asupra lucrurilor. Şi prin 
intermediul nostru ar trebui să se schimbe ceva în societățile din care 
venim. La nivel general este avantajos. Pur personal, este complicat. 
Ne transformăm. Nu o să mai fim niciodată aceiași...” 


Jurnal de Oxford de Dumitriţa Bologan este o lucrare necesară și utilă 
publicului cititor, aparținând unei personalități în devenire. 


CRITICĂ. ESEU MEIER 


Adrian Dinu RACHIERU 


Eminescu și canonul 
literar românesc (II) 


ADR. — prof.univ. dr. 

Dintre volumele publicate 

Postmodernism, laşi, 1999; 
Bătălia pentru Basarabia, 
Timişoara, 2000; A/ternativa 
Marino, laşi, 2002; Legea 
conservării scaunului (roman, 
vol. |, II), Timişoara, 2002, 2004; 
Globalizare şi cultură media, 

un idol fals?, laşi, 2006; 

Timişoara, 2009; Poeți 

lon Creangă. Spectacolul 

Convieţuirea cu Eminescu, 
laşi, 2013; Romanul politic şi 
pactul ficțional (|), laşi, 2015 
Polemici de tranziție, Uzdin 

În Formă şi fond, articol cules în Fântâna 
Blanduziei (11 decembrie 1888), ţinând de 
epilogul publicistic eminescian, inflexibi- 
lul gazetar (semnând M.E.), trăgea un nou 
semnal de alarmă, vestind că „rasa română 
scade” iar degenerescenţa ar cere — prin „pro- 
punerea de reforme” — „sanificarea deplină 
a relelor” printr-un „atac eroic”, concertat. 
Eminescu avertiza iarăşi, acum mai cumpănit 
(admițând posibilitatea „aclimatizării”), că „in- 
troducerea de forme lipsite de cuprins", nepotri- 
vite, așadar, este departe de a oferi o adevărată 
compensațiune. Cum Nicolae Manolescu lan- 
sa, recent, o invitaţie, cea de a rediscuta „una 
dintre teoriile cele mai consistente din isto- 
ria noastră”, confruntarea aducând la rampă, 
de-a lungul deceniilor, „partizani și adversari 
deopotrivă de serioşi” (Manolescu 1998: 1), 
încercăm a cerceta respectiva teză prin len- 
tilă eminesciană. E vorba, evident, de teoria 
formelor fără fond, aparţinând, se pare, men- 
torului junimist. Strecurăm dubitaţia dintr-o 
pricină care perpetuează încă semnul de în- 
trebare. Oare „înainte de Maioreşti” (Joița 
1997: 187) chestiunea nu se insinuase? Să 
reamintim că în scrisoarea către G. Barițiu 


RE) 


Continuare. Partea I în „Limba Română”, nr. 1 (251), 
2019, p. 78-87. 


ZIP ROIMIÂINIĂ 


(1838), loan Maiorescu incrimina galomania, întruchipată de acele 
„haine nouă” aduse de civilizația Europei. E drept, acel text nu putea fi 
mai mult decât o schiță (cum apreciase și E. Lovinescu) a teoriei for- 
melor fără fond. Și abia Titu Maiorescu va oferi „denumirea epistemi- 
că” (Ibidem), de pe poziţiile „sociologiei conservatoriste” (Tr. Herseni, 
1940). Faimosul studiu maiorescian blama efectele „stricăcioase” ale 
invaziei formelor de împrumut marcând saltul de la „barbaria orienta- 
lă” la „lustrul societăţilor străine”. Concluzia lui Maiorescu era limpe- 
de: „în aparenţă, după statistica formelor dinafară, românii posedă as- 
tăzi întreaga civilizare occidentală”. Și dacă cercetând preistoria ideii ne 
afundăm într-o nebuloasă, paternitatea ei, trasă într-o concluzie rostită 
ferm, nu pare a mai trezi rezerve. Oricum, rediscutarea ei se impune 
şi dintr-un alt motiv; azi, înseriată teoriilor neoevoluţioniste pe har- 
ta sociologiei mondiale, teza pune în ecuaţie potenţialul evoluționar 
al fondului cu „excesul morfologic”, întreținut de proliferarea forme- 
lor fără conţinut. Iar actualitatea ideii este izbitoare. Pe bună dreptate, 
M. Eliade, cercetându-i posteritatea, sesiza că respectiva teorie s-a 
transformat într-o chestiune a „competiţiei cu Europa”. Şi toţi cei care 
au pledat pentru rezistența fondului (descoperind comportamentul 
său inerţial) au fost suspectaţi de reacționarism. Etichetă care, firește, 
nu l-a ocolit nici pe Titu Maiorescu. Când se pronunța, în 1869, În con- 
tra direcţiei de astăzi în cultura română şi apoi, în 1870, prin conferința 
Formă şi fond (text, din păcate, pierdut, publicat în rezumat, de Miron 
Pompiliu, un an mai târziu în „Convorbiri literare”), Titu Maiorescu 
testa „o idee sociologică de valoare universală”, de „o noutate incom- 
parabilă” (Bădescu et al. 1996: 149) în cadrele societăţii noastre. 
Productiva idee, legată de secolul al XIX-lea rămâne „o achiziție cul- 
turală definitorie pentru experiența românească sub toate aspecte- 
le”. Aprecierea aparține lui M. Ungheanu, cel care a avut inițiativa de 
a prefața şi îngriji un volum antologic consacrat temei (Ungheanu 
1996). Dar Antologia semnalată demonstrează că un raport universal 
(precum cel dintre Fond și Formă) a devenit, din cauze specifice şi, 
bineînţeles, cu efecte specifice, temeiul unei teorii româneşti. Ea ţine, 
negreșit, de logica și morfologia culturilor și societăților, dar nu este 
un import doctrinar câtă vreme observația fundamentală ținteşte ra- 
portul de subordonare a fondului de către formele importate (Joița 


1997: 189). 


CRITICĂ. ESEU EA 

Adevărul ar fi că preluarea unor forme e inevitabilă, cu atât mai vâr- 
tos în epoca interdependenţelor. Și tot în cadrele firescului se înscrie 
şi conflictul în care intră fondul vechi cu aceste noi forme. Întrebarea 
de neocolit sună, în termeni manolescieni, limpede: ar trebui să ştim, 
scrie criticul, că „formelor le este necesar un fond nou”, „Împotrivirea” 
fondului ni se pare naturală, iar înnoirea lui — inevitabilă. Dar un fond 
înnoit, în prefacere, înseamnă un alt fond? Apoi, credem, preluările nu 
se fac prin transfer mecanicist. Există o evoluţie generală, pe direcția 
formelor de împrumut (apusene) și o evoluţie specifică, pe direcția 
fondului (nefolosit, de regulă). Pe bună dreptate, Iorga avertiza asu- 
pra influenţei modelatoare a formelor, iar G. Ibrăileanu, atent la reacția 
selectivă, impunea rolul corector al spiritului critic. Acest filtru critic 
înseamnă, implicit, modelaj. 


După cum se vede, dosarul problemei e încărcat. El probează longevi- 
tatea și fertilitatea temei și ne aruncă în paradox: vorbim, pe de o par- 
te, de incapacitatea de adaptare a fondului, supus presiunii formelor 
importante şi, pe de altă parte, de excesiva noastră adaptabilitate, do- 
rind a face pe plac „Evropei” (care, negreșit, e cu ochii pe noi!). Totuşi, 
pe acest traseu al continuității problematice, descoperim și bogăția 
soluţiilor, încât un studiu dens, solid articulat, semnat de Ilie Bădescu 
inventaria 22 de variante ale teoriei (Bădescu 1997). Evident că acel 
conservatorism maiorescian, explicat de Călinescu printr-o rezervă 
mai degrabă „țărănească” privind încetineala „în înţelegerea formelor 
noi”, denunţă rezistența fondului, tradusă” într-un comportament 
inerţial. Iar aventura istorică a culturii noastre, aflată la o răspântie de 
influențe, se desfășoară prin căutarea obsesivă a identităţii. 


Tranziţia spre modernitate se face prin preluarea vechilor structuri, 
nu prin sciziune. Impozanta istorie călinesciană rămâne pilduitoare: 
ea nu ieșea din goluri, aflând garanţia originalității în factorul etnic. 
Călinescu cultivă relaţiile de adâncime, coboară în substratul de viață 
spirituală; inteligenţa sa asociativă face din această „operă de tempe- 
rament” (cum a numit-o Şerban Cioculescu) un spectacol de perso- 
nalitate al unui „ataraxic petulant”, raportându-se la „spiritul integral 
al unei literaturi”. Călinescu recuperează tradiția estetică a literaturii 
noastre, fortificând sentimentul descendenţei şi al apartenenţei. El 
pledează pentru o conștiință de tradiţie sancţionând „pioasa confuzie” 

şi izolând esteticul în amalgamul cultural. Călinescu se mișcă pe tra- 
iectoria simțului estetic, convins că organicul există în literatura româ- 
nă; puterea de emanaţie și de absorbţie se conjugă. Faţă de Iorga care 
culturaliza literatura, opunându-se „modernismului năvălitor”, față 
de Lovinescu care separa epocile culturale (din punctul de vedere al 
sensibilităţii neexistând decât literatura contemporană), Călinescu cu- 
prinde estetic devenirea literaturii noastre. Dar deosebirea esenţială re- 
zidă în antiorganicismul lovinescian. Violenta sincronizare pentru care 
pleda mentorul „Sburătorului” se justifica prin absenţa unei tradiţii vi- 
abile; dar, ne întrebăm, ritmul occidental este Etalonul? 


Afirmațiile de mai sus nu înlătură constatarea de uz obştesc a rolu- 
lui influențelor. Asemenea demonstraţii pun sub semnul întrebării 
clișeul stagnării culturale din vremea turcocraţiei, fractura tradiției în 
episodul fanariot sau teza occidentalizării târzii. Schema comparatis- 
tă tradițională emițător-receptor absolutizează criteriul cronologic, 
permițând supoziţia că ulterioritatea implică neapărat imitaţia, iar 
aceasta decurge dintr-o poziţie de inferioritate. Curios e că pionierii 
culturii noastre (în accepţia sa modernă) n-au fost marcați de senti- 
mentul handicapului istoric. Implicaţi în geneza conştiinţei naționale, 
paşoptiştii trăiau concordanța actului creator cu fapta de interes 
obştesc. Decalajul e prea evident, dar el nu e neapărat unul valoric. 
Încât sigur rămâne faptul demarajului întârziat; insuficiențele vor răz- 
bi şi izbi prin comparaţie, descoperirea şi conştientizarea lor — semn 
şi de tărie, şi de luciditate autocritică — vor naște inițiative compen- 
satoare în urma contactului masiv cu Occidentul. Trecută în cultură, 
„trăirea” complexelor capătă dimensiuni supraliterare, reacții motivate 
prin inserţia istorică, relevante pentru o istorie a mentalităților, lacu- 
nar scrisă la noi. Conștientizarea lor retrospectivă va stârni dorința 
depăşirii, prin precizarea unor obiective, neapărat de atins. De pildă, 
complexul Dinicu Golescu (despre care vorbea Adrian Marino), infuzat 
în conştiinţa culturală modernă idiliza referentul, întreținând pentru 
mentalitatea autohtonă mirajul unei „Evrope” idilice. Cu timpul, în 
febrilitatea momentului pașoptist, a avântului mesianic şi impulsuri- 
lor reformatoare, se vor impune modele tangibile, selectate și ele prin 
criterii neorganice. Reacţiile au fost contradictorii; unele construcții 
teoretice recunosc și adâncesc chestiunea, altele — precum doctrina 
autohtonistă — resping valabilitatea constatărilor, fiindcă - vorba lui 

Kogălniceanu -— „acel trecut (al nostru — n.n.) nu era așa de rău”. În 
căutarea propriei identități moderne, tendinţele integratoare (care 
vor alimenta curentul sincronist) se înfruntă cu cele specificatoare, 
tradiționaliste. Atâţia dintre deschizătorii noștri de drum făceau efor- 
tul de a se afirma prin integrare; tradiționaliști de tot felul, ripostând 
realităților şi mentalităților occidentale se întreceau în critica exage- 
rărilor imitative. Oricum, discutând spinoasa problemă a influențelor, 
prima dificultate de care ne izbim e confuzia semantică în care plutește 
termenul; ar urma, apoi, originea influențelor, condiţiile care le fac po- 
sibile, rentabilitatea lor, relaţiile dintre emitent și receptor (suportând 
influenţa), făcând necesară, obligatorie chiar, o similitudine implicită. 
De aici şi supoziţia concordanţei. Cum recunoaştem concordanţe isto- 
rice şi tipologice care nu rezultă din influenţe, explicaţia prin influențe 
se vădeşte insuficientă; există zone ferite de contact, impermeabile, în- 
vederând ceea ce „rebelul” Etiemble numea „asemănări scandaloase”, 
reconfirmând realitatea fenomenului de poligeneză. 


Or, teza deziderativă pentru cultura noastră privea trecerea de la sin- 
cretismul cultural de factură orientală la contactul stenic cu „Europa 
luminată”, redescoperind Occidentul. Amploarea influențelor și 
conștiința handicapului au pus decisiv problema opțiunii, întreținând 
mania disjuncţiilor. O europenizare „aproximativă, observa Adrian 
Marino (Marino 1998: 12) a însoţit devenirea societăţii noastre, 
fără a transforma preceptele europene în realități locale. Mai mult, 
România continuă a rămâne „ţara lui pseudo”. Astfel de opinii, deloc 
singulare sau surdinizate, invocă experiența postpaşoptistă şi analizea- 
ză necruţător „jocul” elitelor. Fiindcă, negreșit, în dezlegarea ecuaţiei 
românești realitățile geopolitice și presiunile contextului internațional 
au cântărit (decisiv, uneori), dar comportamentul elitelor noastre, fie 
ele politice ori culturale, nu trebuie scutit de o lucidă și nepărtinitoare 
analiză. Ea nu a fost încă făcută. Râvnita „consensualizare” e mereu în 
suferință, iar măcinarea elitelor reprezintă o tristă realitate, întreținând 
o necurmată gâlceavă și dezbinare. Așa-zisul „succes” de la 1866 oferă 
o replică, potrivit unor analişti, propunând un exemplu în ceea ce s-a 
numit „arta compromisului”, armonizând interesele elitei guvernante 
şi contraelitei (opoziţiei). De regulă însă, proiectul românesc pendu- 
lează între „fantasmele occidentalizante” și „himerele autohtoniste” (ar 
spune S. Antohi), încât polemicile nu se vor stinge curând. Între im- 

pulsul de a ne oferi statutul de nișă etnografică, bântuit de complexul 
rural al identității şi clamata ieșire din izolare (considerată, îndreptățit, 
prioritate absolută a elitei politice) se întinde un câmp tensional, vân- 
turând cu neobosită râvnă idei deloc de ultimă oră. Să ne amintim că 
un N. Bălcescu, încă la 1845, era convins de „trebuinţa” de a ne înteme- 
ia. Iar acest spirit de pionierat revine ciclic, proclamând la orice bornă 
istorică cerința începutului absolut. Un nou început istoric era sperat 
şi de pașoptişti, A. Russo indicând ferm direcţia: cu „ochii ațintiți spre 
Apus” Tentativa de a ne sustrage influenţei rusești, cu lungi perioade de 
estompare, n-a dispărut în pofida sincopelor ideii europene. Evident, 
contraofensiva extremei drepte, virulentă în segmentul interbelic și, 
apoi, regimul totalitar comunist au anihilat astfel de voci. 


În elogiul său închinat neopașoptismului, A. Marino descoperea în 
pașoptism (ca moment simbolic) singura soluţie pentru europenizare, 
cu o condiţie însă: aspiraţia, deja cu vechime, să fie tradusă „într-un 
nou limbaj” (Marino 1998: 5). Propunând „câteva referințe de mi- 
nimă orientare”, tot A. Marino observa îndreptăţit că „începuturile 
modernizării româneşti” coincid cu începuturile criticii modernizării 
românești. Acest criticism incipient îngăduie o concluzie la îndemână: 
„anacronic” sau „antipatic”, paşoptismul, prin trena consecinţelor şi în 
pofida conotaţiei derizorii, marchează geneza spiritului critic româ- 
nesc. Spirit care, din capul locului, a avertizat asupra prăpastiei dintre 
vorbe şi fapte în discursul elitar. Fiindcă un Gr. Pleşoianu, în ajunul 
adoptării Regulamentului Organic cerea „să fim europeni și cu faptele”. 
Iar această chestiune alimentează interminabila gâlceavă în problema 
formelor fără fond, o dispută esenţială a spiritualităţii noastre, relansată, 
propulsată în centrul actualităţii prin noile eforturi de remodernizare. 


În noul context, așezat sub semnul proceselor de globalizare, 
izolaționismul pare imposibil, iar importul (inclusiv de „forme”) ine- 
vitabil. Fondul nu poate fi „programat”, îndoctrinat, impus; încât sin- 
gura şansă e de a fi lăsat să se exprime liber, prin explozia virtualităților, 
sub pavăza unui bine cunoscut precept: Wait and See. Formele însă 
sunt autogenerative; ele își creează, în timp, progresiv, prin strădania 
şi completările la care se obligă „curgerea” generaţiilor, fondul nece- 
sar. Stimularea se poate dovedi fertilă, corectând mentalități, deprin- 
deri sociale, reflexe și moravuri. Cu o condiţie, mereu în cumpănă la 

meridianul nostru: continuitatea eforturilor. Din păcate, ispita adamică, 
tema manoliană, fixația maniheică, râvna furioasă a demolărilor în per- 
spectiva unui nou start în Istorie, de regulă ratat, compromit această 
condiţie şi mută accentul de la evoluție spre revoluție, retezând putinţa 
creşterii organice. De altfel, admițând rolul propulsor al ideilor, forța 
lor critică şi vizionară, întreţinând o fertilă tensiune, va trebui să admi- 
tem că asimilarea unui program radical, penetrând straturile României 
„profunde”, nu s-a împlinit nicicând. Chiar recomandările de inspirație 
liberală, obstacolate de mitul etatist, de virilele reflexe centraliste, de 
insidioasa directocraţie au, la noi, o „soartă tristă”, handicapul principal 
fiind, credem, nu atât tradiția fragilă, cât incapacitatea mișcării liberale 
de a-și găsi un centru, coagulând energiile, risipite — de regulă — în răz- 
boaie de orgolii. 


Pe de altă parte, nu putem nega ori ignora aura criticistă, însoţind 
posteritatea paşoptismului, „vinovat” de falsificarea culturii noastre. 
Virulenţa opiniilor antipaşoptiste, taxate cu lejeritate, în graba etiche- 
tărilor, drept retrograde, a eşuat, uneori, să recunoaștem, într-o ideo- 
logie antieuropeană, punând în circulaţie, în numele realităţilor „orga- 
nice”, enormităţi. Să reamintim pledoaria lui Nae Ionescu pentru „de- 
cuplare” sau temerile unui N. Crainic, înspăimântat de „vedenia unei 
Românii europenizate”, gata de „a se prăbușşi” din spiritualitatea ecu- 
menică. Febra recuperatoare de azi, scoțând la suprafață textele „inter- 
zise”, ținute sub obroc vreme de decenii, aparținând unor indiscutabile 
personalități culturale (de extremă dreaptă), poate fi convocată drept 
„argument” pentru a „explica”, după unele voci, isterizarea naționalistă 
şi, implicit, traiectoria sinuoasă a ideilor de extracție pașoptistă. Dar 
lucrurile sunt mult mai complicate și o încercare de a examina aceas- 
tă spectaculoasă dinamică ideatică presupune a ne apropia şi cealal- 
tă perspectivă. Or, judecând din celălalt unghi, chiar în faza prejuni- 
mistă vom descoperi intervenţii lucide avertizând asupra pericolelor 
în privința importului masiv, necritic, de idei și forme ale civilizației 
occidentale. „Nu este iertat niciunei naţii, nota Mihail Kogălniceanu 
(Tainele inimii, 1850) de a se închide înaintea înrâuririlor timpului”; 
dar tot el, în Introducție, atrăgea atenţia că „darul imitaţiei este o ma- 
nie primejdioasă”. Această chestiune este, de fapt, subiectul litigios. În 
timp, regretabil, sacrificând nuanțele, cei care au intrat în confruntare 
au radicalizat și deformat premisele disputei. Kogălniceanu dorea o 

evoluţie organică, treptată. Peste ani, contemplând efortul de moder- 
nizare „neorganică”, C. Rădulescu-Motru descoperea drama naţiunii 
noastre tocmai în schimbările pașoptiste. Ironizată repetat, cu deose- 
bire în Cultura română și politicianismul (1904), Biblia de la 1848, lan- 
sată de acei „improvizatori de ospeţe”, a rupt „firul de continuitate” al 
vieţii noastre normale și a deschis porţile „politicianismului parazitar”. 
La '48, scria caustic Rădulescu-Motru, „un ospăț de frăție ni se întin- 
de”; dar procesul europenizării a născut pseudocultura, în care fondul şi 
forma „nu se corespund”. Să observăm, imediat, că tot C. Rădulescu- 
Motru, de pe poziţiile „criticii negative”, era încrezător în „drumul în- 
dreptării”, descoperind o salvatoare „reacție de sănătate”. 


La startul modernităţii noastre, Maiorescu și Eminescu, în numele ide- 
ii conservatoare, se luptau cu „formele imitate” (liberalism, socialism). 
Ilie Bădescu avea dreptate să observe că în orizontul realului negativ 
(sau „deficitar”), al unei contraselecţii sociale, asistăm la un „exces 
morfologic”, prin multiplicarea manifestărilor formale (Bădescu 1994: 
69-70). Mai mult, „organicismul programatic” al poetului național (M. 
Cimpoi) articula o demonstraţie strânsă: doar promovarea naturalului 
asigură „împlinirea ontologică” (sporul ontologic), construind Teoria 
societății naturale (Cimpoi 1998: 4-5). În consecință, abaterea de la li- 
nia dezvoltării organice prin „organizare rațională copiată”, subminând 
raporturile de compensație, produce artificial mizeria, întreținând 
cheltuieli împovărătoare şi o elită necreatoare. Ceea ce înțelegea 
Eminescu prin evoluţie organică, păstrând legătura între popor și cla- 
sa superioară, era contrazis de presiunea „trebuinţelor aristocratice”, 
cultivând relaţiile de exploatare şi impunând decăderea economică. 
Dacă țara reală se înscrisese „trendului suburbia!” (cum am spune azi), 
cauza specifică — după Eminescu — era tocmai „pătura superpusă”. O 
intelectualitate stearpă, în decădere morală ne sortea periferialismu- 
lui; dar nu capitalul, în sine, era vinovat că noi figuram pe lista țărilor 
întârziate. Încercând a descoperi specificul acestui periferialism și a 
identifica pricinile mizeriei, Eminescu va polemiza cu fraţii Nădejde, 
respingând sincretismul liberalo-marxist; „bizara înmănunchere” era 
în nepotrivire cu fondul interior şi cauza nefericirii „periferiilor” era 
alta decât cea indicată de curentul socialist. Cum inflexibilul gazetar 
denunțase cauzele răului din societatea noastră prin acel „consum ne- 
compensat” al păturii superpuse, conducând — în limbajul actual — la o 

„depotenţare ontologică” și cum actualitatea ideilor sale se dovedește 
dramatică, putem descoperi principala cauză a războiului purtat de 
unii exegeți. Prin comportamentul postdecembrist, oligarhia politică 
(noua pătură superpusă) nu face decât să confirme teoria eminesciană. 
Teorie pe care, de fapt, îşi clădise şi C. Rădulescu-Motru demonstrația 
furibundă împotriva politicianismului. Filosoful sesizase la Eminescu 
„o intuiție bogată” și, în pragul secolului al XX-lea, ducea mai departe 
critica eminesciană, în noile condiţii, perpetuând predominarea ele- 
mentelor străine asupra poporului istoric şi cerința ca acesta să dea 
expresie ființei sale proprii. Chiar și adversarii (Șt. Zeletin, în primul 
rând) s-au grăbit să recunoască în C. Rădulescu-Motru un „gânditor 
sistematic” (ivit, fireşte, din rândurile „reacțiunii”). El intră în seria 
celor care au ilustrat „cultura critică”, critica socială fiind în optica lui 
Motru o „sursă de soluţii”. 


Cum se vede, o constantă critică însoţeşte de timpuriu modernizarea 
organismului nostru social și, pe bună dreptate, Ilie Bădescu făcuse 
remarca, scandaloasă pentru spiritele încrâncenate, că această cultu- 
ră critică românească este printre primele de acest gen din spaţiul eu- 
ropean (Bădescu 1984: 111). Cercetând implicarea factorului politic 
prin radiografierea politicianismului, Rădulescu-Motru va fi nemilos 
cu „mimetismul social”, acuzând — deloc voalat - așezămintele liberale 
împrumutate. Între vocea lui Iorga, chemat la rampă, cel care avertiza 
că „nu prin servilisme ridici un neam” și părerile lui Ion C. Brătianu, 
pensate dintr-un memoriu de tristă faimă (după care constituirea sta- 
tului român ar fi o cucerire a Franţei), noi râvnind chiar la statutul de 
colonie, C. Rădulescu-Motru deplânge suprema noastră râvnă: cea „de 
a place Europei”. Or, secolul nostru — conchide filosoful — a consfințit 
victoria civilizaţiei asupra culturii. Neobosite în a răspândi civilizaţia, 
statele puternice ale continentului manifestă indiferenţă față de cultură 
(Rădulescu-Motru 1995: 83). Iar legile şi instituţiile apusene, obser- 
va C. Rădulescu-Motru, sunt departe „de viaţa practică a românului” 
(Ibidem: 145). Pe linia raţionamentului eminescian, el nota caustic 
că „minoritatea purtătoare de civilizaţie” se exprimă doar ca forță de 
consumaţie, aruncându-ne în „visul urât al pseudoculturii”. În paralel, 
aşa-zisa „creştere de bogăţie” stimulează martirologia. Încât, concluzia 
cade implacabil: naţia „se robește unui gen nou de viață”. Altoită pe alte 
deprinderi sufleteşti, „raționalizarea instituţiilor” provoacă, e drept, o 

schimbare de decor; dar ea se izbeşte de rezistenţa mentalităților, cul- 
tivând — printre altele — o altă responsabilitate personală și o inexactă 
preţuire a timpului. Nici ortodoxismul - scrie apăsat C. Rădulescu- 
Motru — nu e o şcoală pentru viața practică (Ibidem: 97). Încât, 
aşezămintele de la noi, funcționând sub „forme de împrumut” întreţin 
o chinuitoare întrebare: pătruns-au ele în firea poporului român? 
(Ibidem: 90). Constituie, oare, motivele unei societăți viitoare, îndru- 
mând „spre ideal”, „deşteptând” fondul sufletesc? Încercând să răspun- 
dă, filosoful cheamă în sprijin (pentru a o flagela) „epoca de progres 
şi civilizaţie”, culminând cu euforicele discursuri ținute la serbarea din 
11 iunie 1898; adică la o jumătate de secol de la mișcarea pașoptistă, 
timpul scurs îngăduind o contemplare a „operei gigantice” înfăptuite, 
bifând toate punctele programului revoluţionar. lată un nou prilej de 
a ironiza „exagerațiunile de limbaj” ale epocii; iar pentru noi încă o 
dovadă că mai nimic nu s-a schimbat în preconizata reformă a fondului, 
năravurile şi moravurile traversând deceniile, aproape insensibile la pe- 
rindarea schimbătoarelor regimuri. Să sperăm că în „post-tranziţie” (şi 
ea o scamatorie verbală) vom asista la o reformă de fond, conform deja 
celebrei sintagme? Să ne amintim că, în permanenţă, acele incrimina- 
te „forme de împrumut” se izbeau de realităţile locului. „Dispoziţiile” 
noastre, nota C. Rădulescu-Motru, prea îndatorate bunăvoinţei natu- 
rii, nu erau pregătite pe teren economic și se manifestau refractar pe te- 
ren religios. În plus, logica exterioară, dând vina pe împrejurări, definea 
ecuaţia românească. Totuși, autorul faimoasei lucrări Cultura română 
şi politicianismul vestea o nouă eră pentru „problemele culturii româ- 
ne”: cultura „zeflemelei” s-a stins, iar critica negativă şi-a încheiat rolul 
(Ibidem: 37). Nu e deloc dificil de sesizat că filosoful s-a înşelat. Lungul 
„convoi de emigrare” al celor care, luând drumul Apusului, şi-au dorit 
să învețe carte (sau, după expresia lui Scarlat V. Vârnav, „învățătura să 
le plouă în cap”), a asigurat, certamente, „progresele politicianismu- 
lui”, improvizând fericirea — cum notează, sec, filosoful. După o pre- 
lungită perioadă de „infiltrare”, descreşterea influențelor străine urma 
logic şi C. Rădulescu-Motru îşi lega de generaţia tânără speranţele 
de însănătoşire a societăţii românești. Ceea ce face și Adrian Marino, 
convins că „revenirea” în Europa, dincolo de dificultățile integrării sau 
de inflamările propagandistice, înseamnă instaurarea durabilă a unei 
mentalități europene prin evoluţia spiritului public. Există, se ştie, o 

„serie” europeană în spaţiul nostru cultural, oricând evidenţiabilă pe 
latură documentaristică, încă insuficient pusă în lumină. Dar ambiția 
lui Marino nu se cheltuia doar pentru a recupera „luminile ” românești, 
ci, îndeosebi, pentru a edifica o dublă ereditate (Revenirea în Europa. 
Idei şi controverse româneşti, 1990-1995. Antologie şi Prefaţă de Adrian 
Marino, Editura Aius, Craiova, 1996, p. X), stingând un vechi conflict. 
Să fim realişti: hemoragia valorilor (tinere, îndeosebi), într-o epocă a 
nomadismului planetar, nu pare a încuraja această speranţă. 


Mania preluărilor (necritice) prin care am intrat „busta” (vorba 
lui Negruzzi) sau „în mod năprasnic” (cum se rostise Xenopol) în 
civilizaţie, introducând „aşezămintele străine”, a însoţit mersul societăţii 
românești; și a prilejuit numeroase observaţii acide, ocazionale însă, 
culminând cu programul de acțiune maiorescian, coerent, generalizat 
şi nescutit de accente „devastatoare” de radicalism. Aşadar, mult discu- 
tata teorie a formelor fără fond, teză îndelung comentată şi comună, de 
fapt, ideologiei din epocă, duce mai departe, paradoxal, o conservativă 
tradiţie de criticism (Dobrescu 2004: 79). Ea, confruntată cu efectele, 
este reflexul unei situații socio-economice, incriminând, prin debit 
retoric, copierea de forme (cu pretenția de a modela fondul: cultură, 
societate, mentalități) şi se vrea o atitudine virulent-critică, blamând 
simularea, precipitarea, superficialitatea şi, finalmente, inadecvarea. 
Fiindcă teoria „formelor goale” este, ea însăși, o formulă nepotrivită; 
forme vide de orice conţinut, fireşte, nu există, iar criticismul exersat 
asupra modalităţilor de construire/constituire a civilizaţiei noastre 
moderne punea în discuţie tocmai conflictul dintre formele vechi și 
cele noi. Încât, certamente, descifrând procesele de înnoire, implicit 
căile de sincronizare şi evidențiind complexul înapoierii, teza suportă 
o datare antemaioresciană (şi, desigur, reacții antimaioresciene), rolul 
mentorului junimist fiind, s-a spus, supralicitat (Ibidem: 9). Pe de altă 
parte, nici ideea, strecurată insidios, că am avea de-a face cu o teorie 
de import, preluată deci, nu stă în picioare. Mai mult, analizând mo- 
dernizarea tendențială pe fundalul particularităţilor noastre de evoluţie 
istorică, C. Schifirneţ afirmă că formele fără fond ar fi chiar brandul 
societăţii româneşti (Schifirneț 2004: 271). Şi că vremurile pe care le 

trăim se derulează sub semnul implacabil al formelor fără fond, mereu 
în dezacord, un fenomen „atât de românesc”, făcând din România un 
model de ţară a tranzițiilor, nici măcar una finalizată (Ibidem: 264). 


În fond, un Ion Heliade Rădulescu, acel „om straniu” (cum l-a văzut 
Eminescu), anunțând embrionar teoria ciocoismului, ne avertiza că „bi- 
nele stă în echilibrul antitezelor”. Iar boierul muntean Dinicu Golescu 
denunța, la contactul cu Apusul, decalajul izbitor față de „Evropa cea 
luminată” Încât Maiorescu-tatăl, văzând cultura românească drept „o 
mască frumoasă fără crieri', nu făcea decât să constate că „abia începem 
a trăi politiceşte”, influenţa „frâncească”, materialismul gros, franțozesc, 
provocând „grozava stricăciune a năravurilor” („Foaia literară”, nr. 
16/1838); a urmat, se ştie, articolul „de retractaţie” („Foaia literară”, 
nr. 24/1838), autorul admițând spășit că a fost robul unor „impresii 
grăbite”. Titu Maiorescu a propus însă, programatic, prin acțiunea ju- 
nimistă, o modernizare pe cale culturală într-o „ţară de mixturi”. Fără 
a defini clar termenii (ceea ce pare inexplicabil la un logician), el ple- 
da pentru o împreunare armonioasă a fondului și a formelor, atingând 
concordanța; cum formele civilizației au „năvălit” în viața publică, tre- 
buia creat și cadrul instituțional și legislativ trebuitor. 


Constrânși de evidențe, trebuie să admitem, alături de C. Schifirneţ, 
că „declanşarea proceselor de modernizare românească a pornit de 
la schimbările din spaţiul cultural” (Ibidem: 259). Cultura, într-o ţară 
„cam virgină de orice cultură” (nota P. P. Carp, la 1879) a fost „enzi- 
ma” modernizării românești, întreținând aspiraţiile de schimbare. E 
drept, prin imitaţiune servilă (deseori) şi ignorând munca anterioară. 
Ceea ce constatase, mâhnit, și Eminescu când deplângea absenţa bazei 
economice, doar ea făcând cu putinţă „dezvoltarea naturală a proprii- 
lor puteri”. „Vecinica noastră neaşezare”, importul de instituţii şi idei, 
preferința pentru „forme goale în locul fondului” nu permanentizau 
- avertiza publicistul — doar inadecvarea, ci conduceau la falsificarea 
spiritului românesc. 


Fireşte, nu îmbrățişăm ideea sciziunii, poetul și gazetarul locuind în 
aceeași ființă pasională, bolnavă de românism. Ca dovadă, junele 
Eminescu cerea, imperativ, „masca jos de la toți și de la toate” (v. O 
scriere critică); iar în articolul În unire e tăria condamna inacțiunea, 
laşitatea, cabotinajul, altfel spus „neenergia noastră” şi, desigur, pro- 

gresul „imprumutat”, condiția „mântuirii” fiind săvârşirea unirii, ca 
drept secular. Civilizaţia / civilizarea nu privea doar „clasa inteligentă”, 
după cum raționamentele străine, „răsărite din alte stări de lucruri”, nu 
puteau înlocui exercițiul propriei judecăți. Chiar dacă, în focul polemici- 
lor, articolele îmbrăţișau fatalmente fragmentar elemente de doctrină, 
Eminescu, fidel unor idei fiziocratice, era un evoluționist, cerând potri- 
veala cu „natura lucrurilor”. Nu putea fi încântat de „formele esterioare” 
(lipsite de „cuprins”) de vreme ce credea în metodul genetic, nu în cel 
dogmatic. Va lăuda, în consecinţă, „pana energică” a lui Titu Maiorescu 
şi efortul său asanator, deși, ne amintim, O scriere critică ataca „şcoala” 
maioresciană (nu însă şi pe mentorul ei, elogiat scurt pentru „stilul bun 
şi limpede” ori pentru „fineţa feminină” a spiritului). Putem descifra 
în „natura ascunsă sub mască” (cum sună sintagma eminesciană) un 
corespondent al teoriei formelor fără fond. G. Ibrăileanu, în 1922, afir- 
ma neted că Eminescu a fost întotdeauna „împotriva formelor nouă”. 
Constatarea se cuvine, credem, privită cu rezerve, deviza eminescia- 
nă, urmând pilda Angliei, ar fi impus „forme vechi, dar spirit pururea 
nou”; ceea ce însemna împrospătarea fondului, respingând „formele 
nouă ale civilizației apusene”, cele fără legătură cu fondul autohton. 
Poetul admitea însă că aclimatizarea ar fi cu putinţă, că acele „forme 
nouă”, preluate — de regulă — pripit, „introduse ca o plantă exotică pe 
pământul nostru” (v. Formă şi fond, în Fântâna Blanduziei, 11 decem- 
brie 1888) s-ar putea autohtoniza în timp. Negreşit, „cu forme goale 
în locul fondului — scria temutul publicist — nu se regenerează și nu 
se-ntăreşte o nație” (Opere, vol. XI, 348). Dar noile forme îmbracă un 
conţinut vechi, vizând același rezistent substrat organic; altminteri, 
efortul costisitor „de-a ajunge la civilizaţie” în absenţa condiţiilor de 
cultură (care fac ca asemenea rezultate „să se producă de la sine”) con- 
duce la degenerare și cere, nemilos, „scontul” timpului. Iată pricina 
pentru care publicistica inflexibilului Eminescu, ignorată ori rău citită, 
aparținând unui conservator natural (cum s-a spus) a fost expediată sub 
eticheta reacţionarismului. Adulat sau blamat, „uitat” şi reactivat, be- 
neficiind de o receptare polarizată, considerat „un om de convingeri”, 
mânat de un simțământ impersonal, vizând însănătoșirea țării (cum 
îl vedea Radu Manoliu) sau, dimpotrivă, un „pamfletar regretabil” (e 
drept, „de idei”, descărcând în text o patimă politică „înjositoare” ), ta- 
xat ca atare de E. Lovinescu, Eminescu, prin salahoria sa publicistică, 

a excitat gândirea românească și întregul spectru politic, rămânând, in- 
discutabil, un reper şi consfințind — ca moştenire junimistă — tocmai 
triumful spiritului critic. 


Totuși, un „dispreţ principial”, observa cândva Șerban Cioculescu, 
însoțește și azi publicistica eminesciană, o zonă fie ocolită (sub alibi- 
ul că Eminescu ar fi numai poet, cum credea G. Panu), fie exploatată 
nemilos, deformată, nescutită de excese şi erori, servind, se știe, toate 
cauzele. Sau, şi mai rău, plasată și taxată — pe necitite, bănuim - sub 
spectrul nulităţii, rod al fanteziilor unui gazetar fără sistem, cu min- 
tea bolnavă; zgomotoşi, cotizanţii la main-stream-ul pollitical correct- 
ness îşi fac datoria. Falsa idolatrie, penibil encomiastică, ironizată de 
G. Călinescu, face, iată, casă bună cu oarba contestaţie, discreditând 
o personalitate poliedrică, fără efortul — deloc lesnicios — de a fi per- 
cepută în întregimea sa. Or, acest conservator natural, indubitabil un 
mare caracter și un uriaș gazetar, şi-a iubit naţia „așa cum este”, sans 
phrase. lar generoasa prismă eminesciană nu şi-a istovit resursele inter- 
pretative. E drept, pagina eminesciană ar fi, pentru unii, „cripta tutu- 
ror înțelepciunilor omenești”, încât — nota tot G. Călinescu — cel mai 
inocent cuvânt „e umflat de simboluri ca o rodie coaptă” (v. Cultura 
lui Eminescu, în „Studii şi cercetări de istorie literară și folclor”, nr. 
1-2/1956). Pentru alţii, dimpotrivă, însăși „dezgroparea” articolelor ar 
fi un act de împietate. Săvârşind „împietatea”, cercetători devotați s-au 
chinuit să dea la iveală „lotul integral” (cf. D. Vatamaniuc), oferindu-ne 
astfel şansa unei cunoașteri complete, subliniind cu temei paralelis- 
mul vocaţiilor. Urmărind diagrama publicisticii, departe de a fi un bloc 
monolitic, s-a propus, prin G. Ibrăileanu, etapizarea ei (culminaţia, 
inclusiv ideatică, fiind atinsă, neîndoielnic, în perioada petrecută la 
Timpul), e limpede că un pachet de idei directoare călăuzește ferm 
scrisul eminescian. Chiar dacă acest „curs” al gazetăriei pare a fi invers 
comparativ cu apolinizarea creaţiei poetice, sublinia D. Vatamaniuc. 
Eminescianismul ideologic îmbrăţișase statornic teoria organicistă și 
naționalismul paseist, vedea în țărănime singura clasă socială pozitivă 
(„hamalii omenirei”), iar popoarele erau „producte ale naturii”, Încât 
o lectură fără prejudecăţi, descoperind „vocile eminesciene”, scutită 
de actualizări forțate, vestind „măcinarea” unor enunțuri, ne obligă să 
coborâm în acea „grea epocă Eminescu” (cum notase T. Maiorescu în 
Jurnalul său, la 1/13 iunie 1879), să înțelegem complicata viață politică 

şi dificultăţile ivite „în chestiile exterioare” (constatase chiar poetul) 
și să admitem că gazetarul Eminescu, admonestat de un Al. Lahovari, 
ironizat, alături de Slavici, de P. P. Carp („deştepţii de la Timpul”), 
avea condei, cum se pronunțase Lascăr Catargiu, șeful conservatorilor. 
Ceea ce, desigur, nu l-a ferit de pedeapsa excluderii (1883), decretân- 
du-se „moartea civilă”, 


Doar apelul la texte, fixate, firește, în rama epocii ne-ar îngădui să re- 
stabilim relaţiile placentare, lepădându-ne de zestrea unor concluzii 
„moştenite'. Doar astfel, cercetat prin grilă sociologică, itinerariul ga- 
zetăresc ar evidenția motivaţia şi fixaţia unor teme precum capitalis- 
mul prădalnic, clasa suprapusă, capitalul ex-centrat, parazitar, evoluția 
noastră dizarmonică, blamarea alogenilor ș.c.].; și, bineînţeles, reflexele 
culturale ale acestui tip particular de evoluţie (periferic, imitativ, în lim- 
bajul de azi), răsăritul european fiind doar cutia de rezonanţă a revoluţiei 
atlantice (cf. I. Wallerstein). Interpretat în afara epocii lui, ignorându-i 
standardele, etichetat în grabă de comentatori improvizaţi, întreţinând 
confuzionismul, devălmăşia conceptelor și doctrinelor în numele unui 
impresionism aistoric, Eminescu ar beneficia, într-adevăr, de o „actua- 
lizare stupidă” (N. Manolescu). Or, în epocă, xenofobia nu căpătase 
un temei rasist, iar antisemitismul avea evidente cauze economice 
(Manolescu 2008: 400). Iar publicistul Eminescu nu este „deloc polli- 
ticaly correct” (Ibidem: 378). 


Să observăm că sforțările de deconstruire a mitului eminescian sunt 
însoţite, paradoxal, de întărirea câtorva prejudecăţi; că invitaţia de a-l 
lăsa „să doarmă în pace” (instaurând o tăcere igienică) menajează, de 
fapt, dezinteresul armatei de internauţi; că „somnul” eminescian ar fi, 
chipurile, preferabil indecentului patriotism al criticului (oricare ar fi 
acela), doritor a apăra valorile. Dar dacă reevaluarea operei, prin noi 
lecturi, stârneşte, totuși, încurajări (deși câştigurile exegetice, zgâlțâind 
tiparele perceptive, sunt minore), tentativele de rectificare a biografiei, 
plonjând în context, scotocind meandrele epocii sunt prompt soco- 
tite „elucubraţii”. Ceea ce pare a deranja azi este tocmai centralitatea 
lui Eminescu. Detronarea Poetului presupune aflarea unui înlocuitor 
(el a și fost găsit: Mircea Cărtărescu, în optica lui N. Manolescu) şi, 
implicit, „transbordarea centrului canonic” (cf. Theodor Codreanu). 
Până şi eminescologia, o știință „fantomatică”, lipsită de instituţiile 

aferente, observa N. Georgescu, ar fi rămas „tot o formă fără fond” 
(Georgescu 2009: 4953) de vreme ce devoţii ei se bat pe cont propriu 
şi contestaţiile se înmulțesc, chiar dacă în alte părți nume ilustre au în- 
temeiat științe eponime. Eminescu n-ar avea dreptul? Iar un supliment 
de Dicţionar academic n-ar putea reține eminescologia ca disciplină re- 
spectabilă? Întrebări la care redutabilul eminescolog și încă atâţia alții, 
aşteaptă (zadarnic?) un răspuns. 


Mitizând istoria şi identificându-se cu neamul său, purtând „raza 
națiunii”, Eminescu displace profund „cominterniştilor mutanţi” 
(C. Coroiu), azi purtători ai steagului „corectitudinii politice” Un poem 
precum Doina, citit la Junimea în $ iunie 1883 şi provocând „un tunet 
de aplausuri” (potrivit mărturiilor lăsate de Iacob Negruzzi), purtând 
peste veacuri „durerea de neam” (cf. Petru Creţia), suportă blamul fe- 
roce al noilor revizionişti. Dar poetul, un „suflet etic”, scria Călinescu, 
în ipostaza sa crepusculară, așa cum ne-a lăsat-o fotograful botoșănean 
Jean Bielig (în octombrie 1887, bănuia I. D. Marin), ne priveşte ier- 
tător. Această ultimă fotografie ne înfățișează un om trudit, obosit de 
viață, surpat în sine, lăsând în urmă chipul angelic, de zeitate tânără. 
În posteritatea imediată, Eminescu era, să recunoaștem, un nume vag. 
O minoritate doar (lumea scriitoricească, amatorii de artă, femeile cu 
educaţie literară) îmbrățişaseră cultul eminescian. Necunoscut mare- 
lui public, raționa „ardeleneşte” canonicul Grama, Eminescu purta fra- 
udulos „coroana de geniu”: ori generaţia sa nu l-a priceput și, în acest 
caz, recunoaşterea ar veni abia după stingerea ei, ori poetul (a cărui 
faimă fusese potenţată de calvarul bolii, chetele publice și moartea sa- 
crificială) nu era un geniu. Din fericire, Grama s-a înșelat. Iar literatura 
noastră, cu atâtea defazări, salturi, supralicitări și, evident, sincronizări 
în regimul urgenţelor e definită încă de „învechitul” canon călinescian. 
Suspectată de megalomanie identitară, impunând și vehiculând eti- 
chete hiperbolizate, clişee de uz didactic etc., această hartă canonică 
suportă asaltul deconstructiviştilor, lansând exerciţii de demistificare, 
implicit de relativizare. Febra deconstrucţiilor identitare, vizează — în 
numele necesarelor primeniri critice — dislocarea canonului, lansând 
pe piață „teribilisme” Într-adevăr, periodic, discuţiile despre canon „re- 


CRITICĂ. ESEU E 


vin la suprafață”, sugerând reconfirmarea sau, dimpotrivă, „abdicarea” 
lui. Mizând pe o inevitabilă „revoluţie” a canonului, N. Manolescu nu 
uita să precizeze că, totuşi, nu economia de piață guvernează canonul, 
ci spiritul critic (Manolescu 2013: 3). Eminescu, devenit simbol iden- 
titar, reprezintă, neîndoielnic, o ţintă „privilegiată” în această crucia- 
dă. Acuzele curg: instituţia criticii literare e condamnată, failibilitatea 
unor Istorii e de ordinul evidenţei, clasicii ar practica (postmortem, 
fireşte) terorismul cultural. Previzibil, „teroristul” Eminescu e primul pe 
lista acuzaților. 

L. M. Arcade (13.VIL.1921, Vaslui — 4.[X.2001, 
Paris), prozator, eseist, dramaturg, poet 
desțărat, la vreme, în 1946, când a obținut o 
bursă de studii la Paris, din partea guvernu- 
lui francez‘, rămânând acolo pentru tot restul 
vieţii”, a lăsat în urmă o operă nu prea întin- 
să, dar de o stranietate criptică pe care foarte 
puţini au reuşit, până azi, s-o deznoade, atât de 
bine este încapsulată într-un păienjeniș stilis- 
tic, pus în vecinătatea lui Mateiu I. Caragiale, 
chiar a lui I. L. Caragiale, Ion Creangă, Franz 
Kafka, Gabriel Garcia Márquez sau a lui Ion 
Barbu. Opera lui Arcade este, cu adevărat, de 
o concentrare barbiană, deși ne aflăm în fața 
unui prozator și dramaturg. Dicţionarele nu 
înregistrează, practic, decât trei cărți: Poveste 
cu țigani (la editura revistei „Caietele Inoro- 
gului”, Neuilly-sur-Seine, 1966), Revoluţie cul- 
turală (tot acolo, 1983) şi Teatru (Bucureşti, 
Editura Cartea Românească, cu o prefață de 
Manuel de Diéguez, 1996), cuprinzând două 
piese: Ultima cauză a marelui Just (La Cryp- 
te et la Chevre, scrisă în 1971) şi Scrisorile lui 
Condurică, dramatizare după Revoluție cultu- 
rală. În 1953, scria primul său roman, în che- 
ia literaturii absurdului, Timbrele de altădată, 
abandonat, din păcate. La acestea se adaugă 
nuvela Pe vremea soferilor ruși... (1997, în re- 


1» 


vista „L Autenticit6”), publicistica începută 

în Țară, în 1943, cu Cele două Europe („Vremea”) şi eseistica, din care 
se remarcă textele despre Eugen Ionescu, apoi Marele Arhitect, închinat 
lui Mircea Eliade, şi Afectivitatea și cele trei materii, despre gândirea filo- 
sofică a lui Ştefan Lupaşcu. 


Această operă minidimensionată fie că a fost total neglijată, fie mini- 
malizată, fie că a fost ridicată la cota marilor români din exil (Eliade, 
Cioran, Ionescu). Nicolae Manolescu’, în Istoria... sa, nici măcar nu-i 
înregistrează numele; la fel, Ion Negoiţescus, în Istoria literaturii româ- 
ne (Bucureşti, Editura Minerva, 1991). Ion Rotaru, într-o Addenda, cu 
fonturi de subsol, îi rezervă opt rânduri, semnalându-l numai fiindcă a 
fost prețuit de Mircea Eliade şi de Horia Stamatu, istoricul recunoscând, 
totuşi, în Revoluţie culturală „o analiză pertinentă a evoluţiei contorsio- 
nate, schilodite de amestecul autorităţii de stat comuniste în domeniul 
creator național”. Cu Andre Scrima, Monica Lovinescu, Horia Stamatu, 
Ion Simuţ, Cornel Regman, Mircea Ghiţulescu, Mircea Muthu, Cornel 
Ungureanu, Nicolae Florescu ș.a. opera îi este semnalată și comentată 
din varii puncte de vedere. Cu unele excepţii, îintâmpinatorii nu ies din 
„complexele de cultură” ale vremii, atât din punct de vedere estetic, cât și 
problematic, variaţiunile de ton oglindind personalitatea fiecăruia. 


Prima revelaţie, nu lipsită de „stupoare”, o are Mircea Eliade, exprimată 
într-o scrisoare din mai 1966, imediat după lectură: „Am citit-o pe neră- 
suflate (şi asta nu-i bine, nu e așa?) întrebându-mă mereu ce cunoaștem 
și ce nu cunoaştem din acest prodigios text. Vreau să te laud pentru un 
lucru de care nici măcar nu sunt sigur că e adevărat — dar m-a cucerit 
în cartea dumitale — ne-rezistența față de daimon, faptul că te-ai aban- 
donat fără restricție unei inspiraţii torențiale, inventivității pure (feno- 
men originar cum ar fi spus Blaga)”. Și ca dovadă a celor împărtășite, 
Eliade simte nevoia să recitească fulguranta poveste cu țigani. Nu știu 
dacă a mai reacţionat prin vreun text, după relectură. Elocvent rămâne 
însă diagnosticul ne-rezistenţă la daimon, care ascunde o dublă față: una 
de admiraţie și alta de ambiguă neaderenţă la torenţiala umbră ciorani- 
ană a neantului valah învăluitor al noii Țiganiade. Căci despre asta este 
vorba, în esenţă, textul arcadian putând fi utilizabil atât de cioranianul 
veritabil, cât şi de fantomele lui posibile, cum s-au dovedit a fi Politicele 
lui Horia-Roman Patapievici sau „demitizările” unui mistificator de 
talia lui Lucian Boia. 

Foarte interesant că nici Țiganiada lui Ion Budai-Deleanu nu scapă de 
asemenea spectru al ambiguităţii, ca și ermetismul barbian denaturat 
copios de „hermeneuţi” de duzină sau de anvergură, unii confundân- 
du-l cu ermetismul filologic de factură mallarmâano-valeryană, spre 
protestul acid al autorului Jocului secund, căci, în realitate, era vorba de 
o nouă formă de ermetism: ermetismul canonic“. Privitor la Țiganiada 
clasică, disjuncţia a fost sesizată de Cornel Ungureanu, care a înțeles că 
în opera lui Budai-Deleanu se disting două niveluri de Realitate, două 
Țiganiade: una asumată de poet (deci, la nivel estetic/ontologic), alta 
asumată de „hermeneutul” raționalist Mitru Perea, masca raţionalistă 
a primului (nu ne aflăm oare în plin iluminism?), prezentă în textele de 
escortă de la subsol, încărcate „ideologic'. În lumea ţiganilor lui Budai- 
Deleanu, sesizează Cornel Ungureanu, „e și petrecere, voioşie, bucurie 
de a trăi”, pe când în cea a lui Mitru Perea, ţiganii, „ca și românii lui 
Cioran”, sunt „predispuși spre rele şi candidaţi la sinucidere”, nicicum 
„veseli, pofticioși, iubăreţi””. Această excepțională distincţie, cu invo- 
carea lui Cioran, este valabilă şi-n cazul Arcade, dar și al lui I. L. Cara- 
giale (cu care scriitorul vasluian a fost comparat), şi asta se întâmplă în 
interpretarea insolită, „abisală”, a lui N. Steinhardt (prefigurată încă în 
Valorile lui Mihai Ralea? din 1935, apoi confirmată de Al. Paleologu”), 
interpretare prin care salva eroii Scrisorii pierdute de la condamnarea 
lor la degradare absolută (cum o fac, de pildă, Eugen Ionescu” și, deo- 
potrivă, toţi ceilalți exegeți ai lui Caragiale)". 


„Ţiganiada” lui L. M. Arcade nu se rezumă la cartea din 1966, ci se con- 
stituie din întreaga operă, într-o unitate de viziune stilistică exemplară. 
Consemnându-i dramaturgia, Mircea Ghiţulescu tratează cele două 
piese de teatru ca transpuneri dramatice ale romanelor Poveste cu țigani 
şi Revoluţie culturală. În personajul Pierre Jean Just („ultimul marxo- 
log”), un duplicat-anamorfoză al lui Jean Paul Sartre, întrevede, ca şi 
în Scrisorile lui Condurică, aceeași „ţiganiadă”, în care, după modelul 
eroilor lui Budai-Deleanu, se vrea o „revoluţie”, una radicală, o revoluție 
a revoluțiilor, tratată stilistic în concordanţă cu ceea ce Eliade numea 
daimon: „Autorul se lasă în voia unei inspiraţii furibunde, exprimată 
printr-un paradoxal «dicteu dialogat». De aceea, piesele sale arată ca 
o «massă literară» nediferenţiată, în care o replică cheamă pe alta, în 
timp ce memoria (o memorie ce rămâne după ce s-au șters toate deta- 
liile) furnizează, sincopat, alte și alte deviații ale dialogului. Fire de cele 


EET RO MIÂINIĂ 


mai diferite culori sunt înnodate într-o țesătură pestriță și informală cu 
sensul, cel mai adesea facultativ. Scrierea este criptică: ai impresia că 
autorul este în posesia unui teribil secret pe care îl divulgă cu zgârcenie, 
prin referinţe sofisticate și învăluiri tenebroase. Ostentaţia esopică nu 
este egală decât cu apetitul zeflemist. L. M. Arcade redescoperă teatrul 
deriziunii, dar nu al condiţiei umane, ci al ideologiilor de stânga”"”. 


După cum reiese din această radiografiere de înalt profesionalism, cri- 
ticul consideră că „dicteul dialogat” vizează un singur nivel de Reali- 
tate, al ideologiilor de stânga, dar nu și al condiţiei umane, ratând posi- 
bilitatea interpretativă în dublu referenţial, pe care am constatat-o în 
cazurile Budai-Deleanu și Caragiale, prin intuiţiile critice ale lui Mihai 
Ralea, N. Steinhardt, Al. Paleologu și Cornel Ungureanu. Ceea ce era 
ezitare la Mircea Eliade devine certitudine unireferenţială la Mircea 
Ghiţulescu. Faptul dovedește cât de importantă este schimbarea de pa- 
radigmă hermeneutică în sensul deschis de transdisciplinaritate în fața 
metodologiilor tradiționaliste, moderniste, avangardiste și postmoder- 
niste, care au dominat secolele XIX-XX”. Interpreţii monoreferenţiali 
ai operei lui L. M. Arcade ignoră două aspecte esenţiale din viața și 
opera sa: faptul că l-a cunoscut bine pe Ştefan Lupaşcu (cel mai impor- 
tant precursor al conceptului de transdisciplinaritate), căruia i-a dedi- 
cat eseul Afectivitatea și cele trei materii, pe de o parte, iar pe de alta — că 
a fost, de timpuriu, unul dintre cei mai apropiaţi prieteni ai lui Basarab 
Nicolescu (promotorul transdisciplinarităţii, alături de Edgar Morin 
şi Lima de Freitas), căruia i-a tradus, în româneşte, una dintre operele 
capitale: Theoremes poétiques (Monaco, Editions du Rocher, 1994)". 
Neavertizat asupra complexităţii personalităţii lui L. M. Arcade, nu e 
de mirare că Mircea Ghiţulescu îl statuează pe dramaturg doar ca autor 
de dicționar în Istoria... sa'5. Şi este de înţeles, luând în considerare 
cantitatea redusă a operei dramatice. 


Între criticii literari români, o exegeză exemplară, în felul ei, a contu- 
rat Marian Popa, probabil cel mai important istoric literar din a doua 
jumătate a secolului al XX-lea, în ciuda obiecţiilor aduse masivei Isto- 
ria literaturii române de azi pe mâine. Pentru prima oară, într-o lucra- 
re de anvergură, L. M. Arcade este aşezat aproape unde i se cuvine, 
într-un capitol singularizant (Realism magic și etnografic; obiceiuri şi 
ciudățenii), în vecinătate cu Mircea Eliade, Fănuş Neagu, Ştefan Bănu- 

lescu, Marius Tupan și Vasile Andru. Poveste cu țigani abordează lumea 
satului românesc în trei stratificări sociale şi etnice, care sunt tot atâtea 
niveluri de Realitate, chit că Marian Popa nu lucrează cu conceptele 
transdisciplinarităţii: țăranii români, ţiganii şi Cavalerii, cartezieni/ 
iluminişti ai forței militare şi politice, care decid existenţa tuturor, 
ierarhizați strict, la rându-le, în Cavaleri Arzători, Luminători, Pustii- 
tori, Gâtuitori, Sfâşietori, Năpăstuitori, Spintecători, sfârșind cu Dom- 
nii Poruncitori. Ei sunt apărători admiraţi sau temuţi ai unor legi inac- 
cesibile celor supuşi coerciției. Întrupează, altfel spus, Puterea, fiind 
veşnic pe drumuri, în campanii desfășurate în regiuni indeterminate, în 
câteșipatru colțuri ale lumii, cum ar spune Eminescu. În sate, românii și 
ţiganii convieţuiesc suportabil, deşi cei din urmă sunt „hoţi, exorciști, 
nomazi, instabili, dar nu decisiv distructivi”'€. Noua „ţiganiadă” înce- 
pe din clipa când Cavalerii pornesc o expediţie „de curăţare a lumii 
de ţigani”, aceștia fiind puși pe fugă, exterminați, la care persecutaţii 
răspund cu blesteme și vrăji care produc o adevărată sminteală în sate, 
o disoluţie apocaliptică, demnă de neantul valah cioranian, sorbind în 
nestăvilita degradare și natura, tabloul fiind descris astfel de Marian 
Popa: „Şi natura a fost vrăjită: bântuie seceta, stricarea pământului 
este indicată de invazia unor ciuperci negre. Morţii zac neîngropaţi, 
și foametea ajută răsturnării generale a mentalităților; viii oscilează în 
exhibări de puteri supraumane și nemernicie fizică; rosturile utilitare 
şi-au pierdut atracția, nimeni nu mai e capabil să mai tragă un clopot 
de biserică sau să mai deschidă gura pentru o slujbă religioasă, căreia 
de altfel i s-au uitat cuvintele; hrana este redusă la ce oferă întâmplarea. 
Apocalipsa deci, vrajă-oroare venită subit, fără a fi consecinţa vreunui 
păcat local, dar totuși nu detaşabilă de existența cavalerilor”"”. 


Ambiguitatea care pluteşte asupra Cavalerilor și neantizării lumii ar 
putea fi decelabilă în consecinţele catastrofice trăite de România în 
urma invaziei bolșevice a Cavalerilor „marxologi', descrisă şi de Mir- 
cea Eliade încă din 1953, în conferinţa-eseu Destinul culturii româneşti. 
Între altele, Eliade trăgea astfel semnalul de alarmă: „Adevărata pri- 
mejdie începe însă, pentru întreg neamul românesc, abia după ocupa- 
rea teritoriului de către Soviete. Pentru întâia oară în istoria sa, neamul 
românesc are de a face cu un adversar nu numai excepțional de puter- 
nic, dar şi hotărât să întrebuințeze orice mijloc pentru a ne desființa 
spiritualiceşte şi culturalicește, ca să ne poată, în cele din urmă, asimi- 

la. Primejdia este mortală, căci metodele moderne îngăduie dezrădă- 
cinările şi deplasările de populaţii pe o scară pe care omenirea n-a mai 
cunoscut-o de la asirieni. Chiar fără masivele deplasări de populaţii, 
există primejdia unei sterilizări spirituale prin distrugerea sistematică 
a elitelor și ruperea legăturilor organice cu tradiţiile culturale auten- 
tic naționale. Neamul românesc, ca și atâtea alte neamuri subjugate de 
Soviete, riscă să devină, culturalicește, un popor de hibrizi”. Şi mai 
interesant este faptul că nu doar L. M. Arcade, vede, din exil, neantiza- 
rea României, odată cu satul tradiţional, ci, în Țară, şi un mare prozator 
ca D. R. Popescu, în aceiași ani '60-70. În ciclul de romane F, cum am 
demonstrat într-un studiu'”, prozatorul dă seamă asupra unei apoca- 
lipse fără finalitate, încât este de mare mirare că tovarășii Cavaleri ai 
cenzurii vremii şi nici criticii literari n-au văzut-o, sau n-au avut curajul 
s-o semnaleze (cu foarte puţine excepţii, precum Cornel Ungureanu). 
Întrebarea se pune dacă și apocalipsa lui L. M. Arcade este fără finalita- 
te, în contrasens cu Apocalipsa lui loan, adică de un pesimism sumbru 
ca al cinicului Emil Cioran. 


În roman, dascălul Antim pare să creadă în măreţia Cavalerilor şi în 
justeţea luptei lor, așteptând de la ei mântuirea de sub spectrul bântu- 
itoarei vrăji a ţiganilor, deveniți împărați ai satelor, în vreme ce Cava- 
lerii s-au metamorfozat în oameni de duzină, pierduţi în masa comu- 
nă. Unii au ajuns să strige Moarte Cavalerilor, moarte!, pe când alţii au 
rămas la lozinca Viaţă Cavalerilor, viață! Antim e dintre cei care cred 
în lumina Cavalerilor şi-l atrage, spre convingerile sale, şi pe prietenul 
său, cântărețul bisericesc Pavel Moldovanu. Amândoi hotărăsc să ple- 
ce în căutarea Cavalerilor pierduţi, făcând patru călătorii în cele patru 
puncte cardinale. Însă de fiecare dată nu găsesc nimic consistent, doar 
fantome şi eresuri, urme ale trecerii lor. În călătoria spre Apus, dau însă 
de un cărămidar care le vorbeşte deschis, cu omenie, care încearcă să 
dea un răspuns la comportamentul ciudat al oamenilor: „de la trece- 
rea Domnilor” Cavaleri, au rămas încropiţi de-o silă neagră câtă nici 
ei nu şi-o cunosc și încleiaţi într-o deznădejde a toate, că nici mai vor 
de atunci să se desputrezească. De-nvăţat te-nveți cu ei, încât de la o 
vreme nu-i mai vezi””. Negritudinea țigănească a apocalipsei foamei 
(„jumătatea de noapte a lumii”, cum o numește Andrei Scrima) a fost 
impusă, ca pedeapsă, de chiar Domnii Cavaleri, pentru ca apoi să-i tri- 
mită pe ţigani cu porunca „să se târâie în cele patru zări, cu nasurile 

frecuș, întru dibuirea gropilor de grâne rămase desigur din vechime, ca 
aceea gustoasă, din miazăzi”, Doar Cucură (Mărgărint) a găsit, într-o 
săptămână, cinci gropi, spre bucuria Cavalerilor, care, la a cincea groa- 
pă s-au sfădit și s-au dezbinat, luându-i capul ţiganului și folosindu-i 
nasul drept plug defrişator în căutare de gropi cu grâne. Cu această 
tigvă, Cavalerii s-ar fi îmbogăţit în aventura lor spre Răsărit. Crucea 
însăşi a fost transformată în rât/plug, lingură și cuţit. Scârbiţi de atâtea 
cruzimi, Antim şi Pavel se-ntorc în satul lor, pe fondul marelui îngheț, 
cu speranţa că or să găsească puteri să-i gonească pe țigani, bănuiţi a fi 
„rădăcina răului”, În sat însă găsesc relele și mai adâncite. Antim presu- 
pune că nu Cavalerii au greșit, pierzându-și virtuțile și provocând apo- 
calipsa, ci trebuie să fi fost folosiți ca unelte de către alții, încât s-a ajuns 
la țiganizarea românilor și la românizarea ţiganilor: „Iar prin amestecul 
acela de iad, nu că românul ni se smolise întreg mai ţigan ca ţiganii, 
dar — fapt de neînchipuit! — cogea ţiganu ni se înfățișă mai român ca 
românul'”?!. (Nu s-a spus că nu Cavalerii Marx și Lenin sunt vinovaţi 
de apocalipsă, ci aceia din umbră, care au pus rău în practică lumina 
comunismului?) Ambiguitatea îl invadează şi pe ţiganul Găoace, care 
pleacă să-l ucidă pe Antim, în urma halucinantului episod cu urşii, dar 
sfârşeşte prin a-l salva de la moarte. În Găoace, Antim regăseşte fan- 
toma Cavalerilor deghizați. Antim este, la întoarcere, în primejdie de 
moarte, zăcând şase săptămâni. Pavel crede că slăbiciunea lui Antim 
vine de la inimă: „Că prea ai râvnit spre Cavaleri şi ţi-ai spăriet-o”?. 
Se dovedește că agresivitatea lui Găoace se restrânge la aceea că vrea 
ca Antim să-i ceară iertare ursului. Antim, care e și voce naratorială, 
înțelege, în cele din urmă: „Îmi zisei numai în sinea mea că ţiganii erau 
ţigani, dar că nu ne erau dușmani *. Finalul este tonic, simbolizat, 
după marele îngheţ, de naşterea copilului primăverii, sintagmă care dă 
şi titlul ultimului capitol. După şase săptămâni de agonie, Antim are 
viziunea pruncului, de ambiguă sorginte biblică, iisusiacă, părând să 
fie Antim însuși, renăscut ca din apocalipsa neagră a pătratului negru 
al lui Kazimir Malevici. 


Revenind la Marian Popa, acesta găsește că lumina finală se datorează 
geniului așteptării răbdătoare a românilor, opusă celei godotiene: „Final 
optimist pentru românul fatalist, supraviețuind privat de eschatologic, 
răbdându-și soarta, știind că totul va trece”?*. În acest fel, criticul remar- 
că și el solidaritatea operei lui Arcade cu alegoria din Țiganiada lui Ion 

Budai-Deleanu, dar și cu Un veac de singurătate, capodopera lui Gabriel 
Garcia Márquez, apărută un an mai târziu, în 1967. În continuare, insistă 
pe arta epico-lirică a scriitorului, subliniindu-i „o imaginaţie dezlănțuită 
de tip sud-american”, hrănită însă de eresuri româneşti care trimit la Ion 
Creangă, dar, mai ales, la Horia Stamatu: „O sminteală narativă pentru 
sminteala care a cotropit lumea; altfel, terifiantul încordat între distruc- 
tiv şi restructurant seamănă izbitor cu cel folosit în cazurile cuvenite de 
amicul Horia Stamatu, la care se găsește până și motivul ciupercilor rele. 
Şi unicul termen de stabilizare pentru instabilitatea generală rămân cu- 
vintele și invariantele sentențioase, parenetice și concluzive cu origine 
folclorică subliniată prin extinderea versificării ”. 


Celelalte cărți nu fac decât să completeze și să dezvolte stilistic şi pro- 
blematic Poveste cu țigani, cum ar fi revoluția oaselor împotriva intenţiei 
guvernului de a ridica în locul cimitirului o fabrică de săpun, eveni- 
mentele derulându-se, de astă dată, direct în anii socialismului: „Sub 
raport stilistic şi lexical, au fost evocate tradiția Țiganiadei şi balcanis- 
mul lui Ion Barbu: mai precis, Arcade valorifică şmecheria de periferie 
citadină, argoul studențesc și suprarealismul folcloric: mişto simandi- 
cos, erudiție trivializată, măsura justă nu interesează. Cu impresia că 
istoria le aparține fiinţial, tinerii se înnămolesc în discuţii şi aluzii er- 
metice; prin verva dezvoltată între incoerenţă și inventivitate, spiritul 
de excepţie e învecinat cu parafrazele școlăreșşti ieftine și forțate ale idi- 
omaticii politice şi textului patriotic sacralizat: «ciuma noastră-i ciumă 
sfântă de când scrie la cazanii, care puse în lozincă electrifică tăranii»” 
etc. Augmentată în teatru, stilistica lui Arcade îl irită, în cele din urmă: 
„Dar în ansamblu, Arcade e ridicol-penibil, voind să fie comic. Similară 
este Scrisorile lui Condurică, dezvoltată din Revoluţia culturală”. După 
o incursiune magistrală în „ermetismul” arcadian, Marian Popa riscă 
să-l reducă la o aventură filologică, recte la un singur nivel de realitate, 
credibilă, aşa cum s-a decis și în cazul ermetismului canonic barbian. 


În schimb, prefațatorul volumului de Teatru, Manuel de Diéguez, 
intuiește dubla referențialitate a viziunii arcadiene” (sesizată și de 
Marian Popa, fără însă a-i înţelege rosturile afunde), adâncind-o într-o 
concentrare demnă de toată admiraţia: „ARCADE este un gânditor al 
tragi-comicului. Piesa sa pătrunde până la temeliile quijotismului. Dar spre 
deosebire de CIORAN, analistul descompunerii Occidentului, şi de IO- 

NESCO, suveran al absurdului care denunță pactul planetar al atrocității 
cu grotescul, ARCADE rămâne un filosof al tiraniei. Ca atare e singurul 
dintre cei trei în măsură să arate că esența quijotismului este o dialectică a 
salvării prin ideologie, o cheie nouă a mântuirii, că seria de raționamente 
evanghelizatoare se înscrie în posteritatea degenerată a platonismului; că 
«procesul istoric> e o Dulcinee a Logicii care a amețit armate de teoreti- 
cieni ai cetăţii ideale. / Maestru al tragi-comicului, înțelegând bine că Don 
Quijote nu este nicidecum o <ficțiune realistă», ARCADE pătrunde sensul 
profund al Istoriei. Fiindcă scrie: <de teama morții în viață, este aleasă 
viața în moarte». Dar ştim că «viaţa în moarte» este tocmai definiția he- 
geliană a oricărei filosofii. Rămâne întrebarea: cum să reprezentăm într-un 
teatru «viața în moarte» 7%. Tocmai de aici, consideră prefațatorul, 
vine originalitatea lui Arcade. Comparaţia cu Ionesco, Cioran și Cha- 
teaubriand vine în favoarea lui L. M. Arcade chiar în spiritul ethosu- 
lui transdisciplinar invocat mai sus, în cazul umanităţii creştine a lui 
I. L. Caragiale și a lui Ion Budai-Deleanu. La fel, Eminescu se delimi- 
ta de condiţia morților de vii în favoarea vieții în moarte („O, oameni 
morţi de vii!” — Junii corupți; vezi şi capodopera Odă — în metru antic). 
Manuel de Diéguez înțelege un fapt esenţial: anume că, spre deosebire 
de Cioran și de Ionesco, Arcade a dat „ascultare teologiei ortodoxe care 
refuză de două mii de ani conceptualismele lui ARISTOT şi PLATON. 
Toată mistica bisericii ortodoxe este întemeiată pe respingerea planificări- 
lor mântuirii prin «Ideea» debarcată în temporal, pe când Occidentul a 
întemeiat, sprijinindu-se deopotrivă pe Sfântul Thomas şi pe Karl Marx, o 
teologie în spirit juridic şi o filosofie a istoriei plasată sub flamura triumfală 
a Conceptului.” 


Dar cel mai pătrunzător exeget al lui L. M. Arcade, estetic şi ontolo- 
gic vorbind, este Andre Scrima (1925-2000), în cronica Semantica unei 
alte întoarceri: o „Poveste cu Tigani” („Prodromos”, Paris şi Freiburg, nr. 
6/1967, p. 28-34). Andrei Scrima porneşte de la identificarea că, în po- 
fida titlului, tema romanului nu este a existenţei țiganilor, ci, metonimic, 
„un fragment din istoria satului românesc”, ceea ce ar fi o altă formulă 
decât cea alegorică din Țiganiada lui Ion Budai-Deleanu. Astfel, Arca- 
de stăruie „întro altă zonă de sens, refuzând să se lase cuprins” în in- 
terpretări subalterne. Se vrea, altfel spus, pătruns în sine, acolo de unde 
povestea își extrage seva — cuvântul ca Logos primordial. Şi, de aici, înce- 
pe aventura hermeneutică, într-un spirit profund eminescian, cum n-a 

mai încercat niciun comentator al său. Povestea este a poporului român, 
dar, prin extensie, și a civilizației europene. Şi încă nu doar atât: povestea 
poveștii, desigur nu în sensul sintagmei crengiene, deși spiritul stilistic al 
lui Creangă nu este absent, ci în al lui Eminescu, cel din excepţionalul 
eseu Archaeus, care era destinat să fie un preludiu ontologic la o „poves- 
te”%. În Archaeus, ca singura realitate pe lume, zice poetul, se ascunde 
povestea, Cuvântul generator de lume, după model divin: „S-ascultăm 
poveştile, căci ele cel puţin ne fac să trăim şi-n viaţa altor oameni, să ne 
amestecăm visurile noastre cu ale lor... În ele trăiește Archaeus... // 
Poate că povestea este partea cea mai frumoasă a vieții omenești. Cu 
poveşti ne leagănă lumea, cu povești ne adoarme. Ne trezim şi murim 
cu ele..."%. Iată de ce a optat L. M. Arcade pentru titlul Poveste cu țigani. 
Andrei Scrima nu face trimitere la arheitatea eminesciană, dar interpre- 
tarea lui reverberează și eminescian, căci în povestea pură apare sensul, 
nu la modul grosier, descriptiv sau ideologic, ci mallarmean, căci poetul 
francez „vroise la origini” să acceadă la „o somptuoasă ceremonie a cu- 
vântului de sine grăitor”, dat fiind că „literatura contemporană constată 
abolirea spațiului unde sensul împlinește, descifrându-le, mereu cres- 
cuta extază a lucrurilor”. Cu des-semnificarea, „Cuvântul nu mai ajunge 
lumea”. Or, Arcade, venind „de altundeva”, ocult poate, înalță povestea 
românească în „orizontul ei absolut”, asumându-și „funcțiunea organi- 
că, suprem dificilă, a adevăratei povestiri. Acolo unde discursul literar 
încetează, reîncepe povestea”, care nu mai spune nimic despre lume, 
despre eroi, ci „povesteşte lumea”, direct, tranzitiv, ca în felul copilei 
adormite a lui Rilke: „în peisajul orfic dormea lumea: «Sie schliefe die 
Welt», răsfrângând aproape nemijlocit în cuvinte, tainica înălțare a sen- 
sului de la chiar originile ființei grăitoare” Este chiar specificul poveștii 
orientale, care privilegiază realul arheic, „unde se sărbătoresc, ascuns, 
marile reîmpăcări între om și lumea înstrăinată”, în sensul lui Ion Bar- 
bu din Desen pentru cort: „Să prade tremuratul plai de vis, prielnic po- 
trivirilor de stele”. Acest fel românesc-de-a-povesti participă, singular, la 
tradiția orientală a celor O mie și una de nopți, ca la Mateiu I. Caragiale 
sau Ion Barbu. Cu Arcade, povestea se întoarce la Șeherezada, trecând 
din poveste în poveste, dincolo de fabulă, nemaiștiindu-se cine vorbește, 
unde-i începutul etc. Astfel, Arcade ne călăuzește spre miezul de sens 
al poveștii, spre noimă, povestea întâmplându-se ființei „fără să iasă din 
discreţia tărâmului originar”. 

După opinia mea, povestea lui Arcade se apropie mult mai vizibil de 
puritatea lumii ca teatru din drama prințului Hamlet, în decriptarea 
exemplară a lui Nietzsche din Nașterea tragediei şi din alte texte, în sub- 
tilă consonanţă cu povestea descifrată de Eminescu în Archaeus, dar şi 
de Andrei Scrima în povestea orientală și în cea românească. Nu în- 
tâmplător L. M. Arcade a simţit nevoia să-şi dramatizeze prozele, in- 
tuind izomorfia poveste-teatru. Atât la Shakespeare, cât și la Arcade, 
situația existenţială se raportează la eterna poveste a răzbunării. Hamlet 
este cotată ca fiind între primele capodopere ale răzbunării din lite- 
ratura lumii, alături de Iliada, Don Quijote, Contele de Monte-Cristo, la 
care D. R. Popescu” adaugă, în chip neașteptat, Miorița noastră. Pu- 
tem foarte bine să numim, tot de la noi, Baltagul şi Poveste cu țigani. 
Îndrăznesc să spun că situaţia din „țiganiada” arcadiană este mai com- 
plicată/sofisticată, într-un fel, decât în capodopera lui Shakespeare, cu 
toate că e departe de a se ridica la geniul și celebritatea piesei „divinului 
brit” Nietzsche observă că, deși Hamlet are certitudinea crimei comi- 
se de Claudius, în mod surprinzător se arată indecis în fața răzbunării 
morţii tatălui său. Întrebarea celebră rezultată de aici: A fi sau a nu fi? 
nu se naște din incertitudinea adevărului, în numele unei chibzuieli 
înțelepte, ci din moartea voinţei de a acționa: „Nu chibzuiala, ci ade- 
vărata cunoaștere, privirea aruncată asupra adevărului înspăimântător 
învinge orice motiv de acțiune... *. Nicio acţiune, niciun cuvânt nu 
pot contracara adevărul abominabil, observă, într-o splendidă abor- 
dare, filosoful Ştefan Afloroaei, întrucât toate idealurile omenești 
s-au prăbuşit. Or, acţiunea e posibilă numai în virtutea unor iluzii ale 
rațiunii. Hamlet se postează între două tipologii umane, între utopia 
dreptăţii în istorie şi visătoria veşnic indecisă: „Acţiunea celui dintâi in- 
stituie adevărul voinţei subiective, indecizia celui de al doilea o atrage 
în faţa unei dileme nesfârșite”**. Salvarea între aceste două niveluri de 
Realitate adverse, spune Nietzsche, nu este soluţia creştină a iertării, ci 
arta ca acces la adevăr, singura în stare să contracareze nelegiuirea uzur- 
patorului. Arta, crede Nietzsche, este activitatea metafizică esențială a 
vieții, încât „noblețea noastră cea mai înaltă constă în a fi opere de artă”. 
Iată soluţia lui Hamlet atunci când înlocuieşte răzbunarea sângeroa- 
să cu spectacolul Cursa de șoareci, în care-l prinde pe Claudius. Dacă 
voinţa de răzbunare ar fi primat, Hamlet ar fi găsit imediat o soluţie „cu 
divulgarea publică a crimei şi pedepsirea celor vinovaţi”, însă, după 

fina observaţie a lui Nietzsche, indecizia eroului, contrazisă de instinc- 
tul răzbunării, se transfigurează în „instinctul superior al artei”, pe care 
o consideră infinit mai eficientă comparativ cu banala vendetă. Inde- 
cizia devine „voinţă afirmativă” în zona artei. E un mod de a substitui 
justiția divină a iubirii creştine cu estetismul mitic precreştin al nașterii 
tragediei antice, marele pariu al lui Nietzsche pentru care filosoful a sa- 
crificat Dumnezeul creștin. Aceasta este semnificaţia plină de cruzime, 
adaug, a sacrificării iubirii pentru Ofelia. Erezia lui Nietzsche se vede 
splendid confirmată de uriașa dramă renascentistă a lui Shakespeare. 


Să comparăm măsura sângeroasă a Puterii lui Claudius cu Domnii 
Cavaleri care fac ravagii printre ţigani pentru a-i pune, apoi, stăpâni 
peste sate. Între Cavaleri și țigani se interpune răbdarea ţăranului ro- 
mân. Poate fi citită această nouă situaţie existenţială în cheia cumpenei 
panestetismului nietzschean? Greu fără recurgerea la soluţia din a cin- 
cea capodoperă a răzbunării din ierarhia lui D. R. Popescu: Mioriţa. La 
crima cainică a fraţilor uzurpatori de statut social şi de avere, ciobanul 
moldovean răspunde, la o primă vedere, tot cu o punere în scenă, dar 
la antipodul cruzimii estetice a lui Hamlet: spectacolul nunţii cosmi- 
ce, altfel spus, răspunde cu un recurs la splendoare, în viziunea creştină 
a lui N. Steinhardt” care merge pe urmele teologului Hans Urs von 
Balthasar. Dacă Nietzsche fundamenta panestetismul metafizic secu- 
lar occidental, balada românească îi restituie dimensiunea creștină, în 
sensul creștinismului cosmic românesc (Mircea Eliade), cel al iertării. Pe 
această cale merge și L. M. Arcade. 


Povestea lui Arcade începe cu descoperirea „hamletiană” de către țăranul 
Vifor (Năpârleaz), în pivniță, a unui ţigan viu, ascuns acolo, semn de 
mare năpastă, „ca un potop de’ ngheț”, căci în acea vreme ţiganii fuseseră 
declarați de Domnii Cavaleri dușmani de moarte: „arătări de negreaţă, 
năpârci pitite, strigoi la drumu' mare”, încât toți cei prinși au fost tăiați 
în bucăţi. „O, veacul legiuise militar ...”, cum spusese Ion Barbu în Desen 
pentru cort, satul rămânând „ca un ou curățat”, tocmai opusul oului dog- 
matic. S-a ajuns la ceea ce Nietzsche numise în Genealogia moralei a doua 
inocenţă. Cavalerii, însetaţi de ateism, caută inocenţa la origini, iar spre 
a o regăsi trebuia stârpită „jumătatea de noapte a lumii”, negritudinea 
țigănească. Ei devin „îngerii cărora, în Evanghelie, le este dat să curețe 
grâul de neghină. Strigătul Cavalerilor (Iiove, Aove) pare o celebrare a 

„marilor eleusii”, observă Andrei Scrima, simțind strania vecinătate a 
lui Nietzsche. Aidoma Marelui Inchizitor dostoievskian, Cavalerii luptă 
împotriva ordinii originare, ca legiuitori despotici. Satul românesc însă 
rezistă prin răbdare. În această încleştare, avertizează Andrei Scrima, 
Domnii Cavaleri îi transformă pe ţigani în arme curățătoare: „Revoltaţi 
împotriva stihiilor (şi zugrăvind deruta Domnilor Cavaleri, L. M. Arcade 
urcă până la înălțimea unei încleștări metafizice demnă de bătrâne apo- 
crize gnostice, fără să părăsească o clipă orizontul românesc unde totul 
se umanizează)”. Până și ţiganul impostor travestit în preot este umani- 
zat. Schema naratologică este Focul-Noaptea-Îngheţul-Copilul Primă- 
verii: „Acolo unde Craii (mateini, n.n.) asfinţesc, răsare Povestea lui L. 
M. Arcade”, căci omul, aşa cum ni-l prezintă el, este pentru a fi. Oamenii 
descind din semn, nu din cultură: „Rostul lor nu e de a intra în conflict cu 
«istoria», ci de a nu lăsa să se piardă taina ființei: iar aceasta nu este « da- 
tină arhaică», ci «dar actual», cunoașterea din inimă, în inima lucruri- 
lor, grai a-nume (şi chiar anume istorie)”. Astfel, biruinţa Binelui este în- 
trevăzută la sfârșit, „sculându-se dintr-un lung somn (un fel de revelație 
hipnotică: «mirum somniavi somniam>», sub chipul «Copilului Primă- 
verii»), singur accesibil omului în suferința cumplită”. Finalmente, po- 
vestea se-ntoarce asupra ei însăși, în inima ei, restul fiind „adăugat” În 
această interpretare și-a pus amprenta, neîndoielnic, pregătirea teologică 
a celui trecut prin Rugul aprins. 


Toate celelalte posibile comentarii, emise deja sau potenţiale, devin 
simple detalii, fie în confirmarea demersului transdisciplinar, fie pen- 
tru reducţia la un singur nivel de Realitate, contrazisă de ethosul trans- 
modern chiar pe terenul celei de a doua revoluţii cuantice care a înlo- 
cuit monoreferenţialitatea scientistă și ideologică printr-o perspectivă 
holomerică, profund teologică, în hermetismul ei, izvorâtă din dogma 
Sfintei Treimi, din care au crescut logicile nonaristotelice. Noica (De 
Dignitate Europae, 1988) a înţeles că din absurdul dogmei Treimice 
s-a născut uimitoarea civilizaţie și cultură europeană căreia noii pro- 
motori neomarxiști ai „corectitudinii politice” vor să-i curme, suici- 
dar, rădăcinile creştine. Vizionar, L. M. Arcade utilizează, neobișnuit, 
„absurdul” logicii Treimice, atestând că din neantul/vidul negru al 
figaniadei se naşte o lume a speranţei, cum, de altfel, lumea s-a născocit 
din vidul cuantic, după cum stă scris şi-n Cartea Sfântă. Intră în joc, 
subtil, cele trei logici/etici lupasciene (bine cunoscute și înţelese de 

Arcade), încifrate în Cavaleri, ţigani şi români (raționalitatea cartezia- 
nă, deviată în marxologie, vijelia telurică, dionisiacă, daimonică a ne- 
gritudinii existențiale şi răbdarea terțului tainic inclus (Basarab Nicoles- 
cu) ca afectivitate anunţată de Copilul Primăverii). Pe toate le trăieşte, 
răvăşitor, Antim, renăscând din propria agonie și ignoranță. Astfel, sub 


aparenta lipsă de individualizare a personajelor sale (atât în proză, cât 
şi în teatru), L. M. Arcade, a fost, într-adevăr, în Arcadia, construind ar- 
tei literare o arcadă polimorfă și creând unul dintre cele mai complexe 


şi mai criptice personaje din literatura română şi europeană. 

* Manuel de Diéguez, Prefaţă la L. M. Arcade, Teatru, Bucureşti, Editura Cartea Româ- 
nească, 1996, p. 5-6. 

 Exegeţii trimit la proza postumă, editată şi comentată de G. Călinescu cu prilejul tezei 
de doctorat despre Avatarurile faraonului Tlă. 

% M. Eminescu, Opere, VII, Proza literară, Bucureşti, Editura Academiei Române, 1977, 
p. 282. 

5! Ştefan Afloroaei ne atrage atenţia asupra faptului că sintagma „sens al vieții” (Sinn des 
Lebens) apare pentru prima oară în cultura europeană într-un text din 1875 al lui Friedri- 
ch Nietzsche, rămas multă vreme necunoscut (Fabula existenţială, Iaşi, Editura Polirom, 
2018, p. 27). Ceea ce dovedeşte iarăşi pancronismul gândirii celor două genii europene, 
Eminescu şi Nietzsche. 

* Dumitru Radu Popescu, Corul morilor de vânt, Focşani, Editura Pallas Athena, 2015, 
Prefaţă de Constantin Coroiu. 

3 Friedrich Nietzsche, Nașterea tragediei, traducere de Ion Dobrogeanu-Gherea, Ion 
Herdan, Bucureşti, Editura Meridiane, 1978, p. 209. 

%* Ştefan Afloroaei, op. cit., p. 19. 

35 Ibidem, p. 24. 

% N. Steinhardt, Un caz de recurs la splendoare: „Mioriţa”, în Prin alții spre sine, Bucureşti, 
Editura Eminescu, 1988, p. 103-105. 

Irina CONDREA 
Intre normă și abatere 


Utilizarea verbului „a servi” 

Verbul „a servi” are mai multe semnificaţii, 

una dintre ele fiind legată de mâncare, şi anu- 

me sensul acesta generează diverse „interpre- 

tări” şi fluctuații în comunicarea cotidiană. 
DD 594 Consultând DEX-ul, putem constata ce în- 

LC -doctor habilitat în flo-  seamnă, în acest sens, „a servi”: 3. Tranz. A 


logie, profesor universitarla pune, a aduce la masă mâncare, băutură etc. 


Departamentul Lingvistică A prezenta cuiva o mâncare ca să ia din ea, a 
Română şi Ştiinţă Literară, 


Facultatea de Litere, USM. A] Ea > bea. S i i 
Director al Şcolii doctorale ua să mănânce sau să bea. Se servi cu câteva 


„Studii lingvistice și literare". bomboane. 


Domenii de cercetare: Astfel bul $ tii dé tipul 
sociolingvistică, traduce- stiel, verbul apare in propoziții de tipu 


re, stilistică, pragmatică, „Bunica totdeauna ne serveşte cu sarmale de- 
cultivarea limbii, lingvistica licioase” (= ne dă să mâncăm); „De ziua lui, 
textului. Autoarea mai colegul nostru ne-a servit cu șampanie” (= ne-a 
eaa lie tratat); „Acest ospătar serveşte foarte repede” 


Traducerea din perspectivă A ; 4 
semiotică (2006), Studii de (= aduce, propune mâncare/băutură). 


trata pe cineva cu ceva; a da să mănânce. Refl. 


sociolingvistică (2007), Curs 


de stilistică (2008), E timpul i . 
să vorbim corect (2014), Vesc, el serveşte ş.a.m.d.), fiind unul tranzitiv, 


Sociolingvistica. Suportde cere şi un complement direct, care răspun- 
curs (2018). de la întrebarea pe cine? Deci el presupune 

că există cei care sunt serviţi — de exemplu, 

nepoţii pe care îi serveşte bunica, prietenii 


Este de menţionat că verbul „a servi” (eu ser- 


serviţi de coleg, clienţii serviţi de ospătar etc. 

Însă, din varii motive, mulți vorbitori nu ţin cont de aceste semnificaţii 
şi utilizează verbul „a servi” în cu totul alt mod, și anume dându-i sen- 
sul de „a bea” sau „a mânca” Numeroase exemple sunt în legătură cu 
cafeaua, care nu mai este băută, ci neapărat servită. lată şi o captură a 
contextelor de pe internet: 


Câţiva dintre noi servesc cafeaua la cafeneaua din colț sau la birou, cu pri- 
etenii si colegii (ar trebui să înţelegem că noi mergem la cafeneaua din 
colt şi îi servim pe clienţii de acolo). 


Majoritatea dintre noi, insă, servim cafeaua acasa, aşa că este important să 
ținem cont de câteva sfaturi pentru a obține o cafea cât mai bună (https:/ / 
defemei.com /fa-o-cafea-perfecta-dimineata). (Ar trebui să însemne 
că îi servim pe cei de acasă) 


Faci parte din categoria de oameni care nu pot deschide ochii dimineață 
până nu servesc prima gură de cafea? 


De ce totuși „eu servesc cafeaua acasă” sau „ei servesc prima gură de ca- 
fea”? Probabil pentru că verbul „a servi” este considerat mai „elegant”, 

. gi » gi » A » v . 
mai „manierat”, mai „rafinat” decât banalul „a bea”, or această percepţie 
este falsă, iar cei care „servesc cafeaua”, în loc să „o bea” etalează o în- 
cercare nereușită de a vorbi manierat, tentativă care se transformă mai 
mult într-o fandoseală. 


Același lucru se întâmplă și cu „a mânca” (dar și cu „a bea băuturi tari”), 
înlocuit de unii vorbitori tot cu „a servi” — ați auzit probabil exprimări 
de felul: eu nu servesc zahăr, nici pâine albă (în loc de „eu nu mănânc” 
sau „evit” zahărul și pâinea alba); astăzi servim masa la restaurant, cu 
prietenii în loc de „astăzi mâncăm/luăm masa la restaurant”; de când 
este bolnav, nu mai servește vin, adică „nu mai bea vin”. 


În legătură cu utilizarea lui „a servi” pentru „a bea” mai trebuie spus că, 
atunci când este vorba de băuturi alcoolice, „a servi” capătă, în limbajul 
cotidian basarabean, şi o nuanţă eufemistică, menită să mai diminueze, 
să mai camufleze aspectul dezolant al beției: o doamnă spunea despre 
vecinul său alcooic că el cam des serveşte şi că nu-i zi să nu servească, 
iar când îi servit, sare la bătaie. Deci iată că ne-am pricopsit şi cu un 
sinonim contextual-situaţional al adjectivului beat/turmentat, şi anu- 
me, servit, care, culmea! se folosește, ca orice adjectiv, şi la gradele de 

comparaţie, deoarece apar exprimări de tipul Azi a venit mai servit de- 
cât ieri sau El era servit foarte tare — aşa spunea martorul unui accident 
rutier despre cel aflat la volan. 


Lexemul „a (se) expune” 


Înclinarea spre exprimarea impersonală/imparţială se observă și la nivel 
lexical, când se dă preferință unor cuvinte mai noi și unor forme grama- 
ticale specifice. Or, nu totdeauna această intenţie este realizată cu succes, 
lucru demonstrat de numeroasele erori şi inadvertenţe de exprimare, ca- 
uzate de necunoașterea specificului formelor diatezei reflexive. 


În limbajul oficial, în relatările jurnaliștilor s-a încetățenit, în ultimul 
timp, un lexem, al cărui sens vorbitorii nu-l cunosc prea bine — acesta este 
verbul „a (se) expune”, utilizat preponderent cu forma de reflexiv. Cităm 
contexte spicuite din Internet, dar și de la diverse posturi de televiziu- 
ne: Curtea Constituţională s-a expus asupra sesizării depuse de deputați; 
Sinodul Bisericii Ortodoxe din Moldova s-a expus împotriva înăspririi pe- 
depselor, Instanţa trimite un dosar despre care CEDO s-a expus; Judecătoria 
Buiucani s-a expus astăzi ş.a.m.d. Sursele care afişează asemenea formu- 
lări au codul .md, deci sunt din Republica Moldova. 


Consultând un dicționar, aflăm că „a se expune” înseamnă a se afla în fața 
unei primejdii, a unei neplăceri sau a pune, a se afla într-o situaţie pericu- 
loasă. Or, din exemplele citate nicidecum nu reiese că Sinodul Bisericii 
Ortodoxe sau Curtea Constituţională din Moldova, sau judecătoria, 
ori CEDO s-ar afla în faţa unei primejdii sau într-o situație periculoasă. 
Atunci de ce apar atare formulări? 


Greşeala a fost generată de o traducere defectuoasă din limba rusă 
a expresiilor de tipul: „Anaep mnaprnu BbickasaAca O pemennu 
KoRCTUTyIMOHHOTO CyAa”; „KOHCTUTYIMMOHHBIĂ CYA BÞICKA3AACA 
Hacuer pemenua napAamenra” și altele de felul acesta, în care verbul 
» . » . 
„BbICcka3arba” a fost tradus eronat prin „a se expune”. Este de menţionat 
că din ştirile de la radio și TV redactate în acest fel, varianta cu a se ex- 
pune a trecut şi în alte contexte, în special în limbajul oficial. Astfel, unii 
declară, de exemplu, că grupul de lucru încă nu s-a expus în legătură cu 
tarifele sau că ulterior comisia urmează să se expună ş.a.m.d. 

Or, pentru „Beickasarsca” dicționarele dau următoarele variante de 
traducere — a-și spune părerea; a opina, a se pronunța: „OH BPICKA3AACA” 
— şi-a spus părerea; „BbICKA3aTBCA IO CYIECTBY” — a se pronunța asupra 
fondului unei probleme; „npeAnoxuT» Beickasarbca” — a invita să ia cu- 
vântul. Prin urmare, în exemplele citate mai sus, verbul „a se expune” 
trebuie înlocuit cu un lexem potrivit contextului, de exemplu, Curtea 
constituțională sau Judecătoria s-a pronunţat în legătură cu...; Biserica s-a 
pronunțat împotriva înăspririi pedepselor; Un dosar despre care CEDO 
şi-a spus părerea. De multe ori pot fi găsite şi alte variante de exprimare. 


În limba română, forma reflexivă — a se expune — se utilizează în contex- 
te specifice, în care, așa cum atestă și dicționarul, este vorba de riscuri, 
primejdii, neplăceri. Iată câteva exemple spicuite și ele din Internet, dar 
din surse care au codul .ro, deci sunt din România. Cităm: „Avertisment 
negru pentru Franţa. La ce riscuri se expune această ţară, după gravele 
evenimente recente care au zguduit poporul francez”; „Care sunt pericolele 
la care se expune un manager român în ţări exotice”; „Riscuri la care se 
pot expune tinerii în mediul online”; „Rusia se va expune unor sancțiuni 
suplimentare dacă nu îşi va respecta angajamentele”. 


Trebuie menţionate și celelalte sensuri ale verbului a expune (nerefle- 
xiv!). Primul este „a prezenta, a reda prin cuvinte, a face cunoscut; a re- 
lata; a explica” şi aceste sinonime pot fi utilizate cu succes în stilul ofici- 
al, de exemplu atunci când se vorbește despre Curtea Constituţională, 
instanța de judecată, Sinod sau Patriarhie. 


Alt sens al verbului a expune este „a așeza la vedere; a arăta”: DEX: 
(Urmat de determinări introduse prin prepoziția „la”) A așeza un 
obiect, un material etc. în așa fel încât să se poată exercita asupra lui 
o acţiune, o influenţă etc. De exemplu, Vinul roșu se degradează atunci 
când este expus la lumină; Copilul nu trebuie expus la soare nici o secun- 
da în toiul caniculei. Când este vorba de un obiect, de o marfă etalată 
la vedere, iarăși apare verbul respectiv — Cărţile sunt expuse în vitrine; 
Tabloul este expus la galeria de artă din centru. 


Trebuie avut în vedere şi faptul că, aşa cum menţiona Mioara Avram, 
pe lângă restricțiile gramaticale și lexicale amintite, între cele două ti- 
puri formale de pasiv există o importantă deosebire stilistică: pasivul 
cu a fi este livresc, iar reflexivul pasiv popular. În limba actuală folosirea 

pasivului cu a fi se extinde în anumite stiluri ale limbii literare, în speci- 
al în stilul ştiinţific şi în publicistică. 


Politetea exprimată prin pronume 


Pronumele de politeţe (sau de reverență) arată o atitudine de respect 
față de o persoană şi sunt folosite de vorbitori în funcţie de situaţia de 
comunicare. 


În stilul oficial, pentru exprimarea politeţii maxime, se utilizează 
pentru pers. a I-a singular și plural pronumele Dumneavoastră (cu 
verbul la pers. II plural — dumneavoastră ați remarcat...), iar la persoana 


a III-a - Domnia Sa / Domniile Lor, recomandate în discursul politic, 
diplomatic, jurnalistic, de exemplu despre un ministru, un preşedinte 
se va spune: „În interviu Domnia Sa a remarcat că..” (și nu dumnealui). 


În prezent, lingviştii vorbesc despre un sistem ternar al politeții 
exprimate prin pronume (politeţe zero — medie — maximă), care, în 
cazul pronumelui la persoana a II-a, se reflectă în schema tu = dumneata 
— dumneavoastră. Astfel că formele dumneata (cu verbul la pers. a Il-a 
singular — dumneata vorbeşti) dumnealui / dumneaei /dumnealor sunt 
mai puţin indicate pentru stilul oficial înalt, academic, deoarece fac 
parte dintr-un registru stilistic mediu, iar în unele cazuri pot avea chiar 


şi nuanțe familiare, ironice (la Caragiale, de exemplu, despre Domnul 
Goe). În limbajul familiar şi regional mai avem o serie de pronume de 
politețe medie — mata, matale, mătăluță, mătălică, tălică, ce apar, de 
regulă, în convorbirile cotidiene și fac parte din arsenalul stilistic al 
limbajului popular, familiar-oral. 


În limba română standard acest sistem ternar este aplicabil și în 
cazul pronumelui la persoana a III-a, reflectat în schema el - dânsul/ 
dumnealui - Domnia Sa. Se constată o nuanţa mai mare de respect 
a pronumelui personal dânsul, cu formele dânsa, dânșii/dânsele, 
dânsului/dânsei, dânșilor/dânselor. Acestea, deşi în gramatici nu sunt 
trecute ca pronume de politețe, se consideră totuși mai reverențioase 
decât el/ea etc., fapt consemnat şi în DEX, care conţine pentru dânsul 
specificarea: 1. Pron. pers. (Ca pronume de politeţe). Iar în Dicţionarul 
normativ al limbii române (2009) de Ioana Vintilă-Rădulescu la formele 


pronumelui dânsul găsim nota: Este considerat pronume personal 
propriu-zis, deşi este perceput în general ca pronume de politeţe. 


Trebuie să se țină cont şi de faptul că, în limba română standard, pentru 
acest pronume are loc o specializare semantică, şi anume, aplicarea 
exclusivă la nume de persoane (subl. n. — I.C.), astfel că dânsul devine 
o formă pronominală caracteristică „genului personal” (A se vedea: 
G. Gruiţă, Moda lingvistică actuală. Norma, uzul şi abuzul, Piteşti, 2011). 
Uzul actual îl impune pe dânsul ca formulă politicoasă de referire la 
persoana a III-a (în prezenţa sau în absenţa acesteia), inclusiv la vârful 
piramidei cultural-lingvistice, în corelație perfectă cu substantivele 
politeţii (domn, doamnă, domnişoară). Deci, se va spune dânsul/ dânsa 
cu referire doar la persoane (directorul, colega, preşedintele etc.), şi 
nu se va folosi acest pronume când e vorba, de exemplu, de animale, 
obiecte etc. (nu este corect să se spună despre un câine „uite la dânsul” 
sau despre o foaie „scrie pe dânsa”). 


În legătură cele de mai sus, este important de reținut următorul 
lucru: vorbitorii basarabeni interpretează în alt fel gradul de politețe 
al celor trei pronume la persoana a III-a. Ca formă cu grad de politeţe 
zero aici este perceput pronumele dânsul, ca politeţe medie - el, 
iar ca politețe maximă — dumnealui, foarte rar se utilizează Domnia 
Sa. Basarabenii spun m-am întâlnit cu fratele meu şi m-am înțeles cu 
dânsul să plecăm acasă (nu vor spune „m-am înţeles cu el”) sau hai 
să-l întrebăm şi pe dânsul (nu pe el), telefonul s-a blocat, nu știu ce-i cu 
dânsul (nu cu el) etc. 


Pronumele dânsul în limba literară, utilizat numai cu referire la 
persoane, poate apărea atât la singular, cât și la plural: de exemplu, 
Înainte de conferința ministrului, am avut o întrevedere cu dânsul; 
Aceasta a fost ideea dânşilor; Erau mai multe profesoare, dar nici dânsele 
nu au putut da o explicație clară etc. 


Or, moldovenii folosesc în manieră regională pronumele dânsul, chiar 
şi atunci când este vorba de obiecte sau animale, pentru care nu este 
necesară exprimarea politeţii, aşa că putem auzi astfel de enunţuri: 
Pune aici scaunul şi aşază-te pe dânsul (cum ar fi: pe dumnealui) sau 
Vecinul ia vaca şi se duce cu dânsa la păscut (iarăşi: cu dumneaei). Iată şi 
o serie de exemple recente: La piață acum poama costă 10 lei şi eu cred 

că e ieftin după cum lucrăm noi şi avem cheltuieli mari cu dânsa; Șase lei 
poama, eu ce fac cu dânsa?; Cu dânsa (inflorescența cu fructe) nu se mai 
poate face nimic, căci este toată cicatrizată (de grindină). În toate aceste 
contexte este recomandabil pronumele el/ea. 


Este cazul să mai amintim de încă o formă de politețe din vorbirea 
basarabenilor: adjectivul singur (pronunțat sângur), cu sensul 
de dumneata, în exprimări de tipul: Vreau să vorbesc cu singur (cu 
dumneata); Am fost pe la singur (pe la dumneata) ș.a, care sună 
interesant și chiar exotic, dar nu sunt acceptate ca forme de politețe de 
limba literară standard. 


Indiferent de ce idei sau intenţii se ghidează vorbitorii, asemenea utili- 
zări haotice ale cuvintelor trebuie atent monitorizate şi nicidecum nu 
trebuie acceptate, pentru că apare riscul unei adevărate treceri de la su- 
blim la grotesc. 

Petru BUTUC 


Precizări asupra motivaţiei 
raportului sintagmatic de inerență 


PB. — prof. univ, dr. conf., 
Catedra de limba română și 
filologie clasică a Universităţii 
Pedagogice de Stat,lon 
Creangă” din Chișinău. Autor 
al monografiilor Predicatul 
angrenat în limba română 
(2007) și Studii de gramatică și 
istorie a limbii române literare 
(2012). Domenii de cercetare: 
gramatica limbii române, 
sociolingvistică și istorie a 
limbii române literare. 


„Ca să vorbim şi să scriem corect nu este destul a 
şti toate formele fiecărei ziceri, ci şi relația dintre 
ele.” (Ion Heliade Rădulescu) 


Compartimentul sintaxa reprezintă limba la 
cel mai înalt nivel și își are drept obiect de stu- 
diu unităţile cu relevanță comunicativă, atât 
din perspectiva lor semantico-funcţională, 
cât şi din cea relațională. Astfel, nicio situaţie 
sintactică „nu poate să se realizeze decât doar 
şi prin relaţii/raporturi”. De aceea, în majori- 
tatea lucrărilor de gramatică (manuale, studii, 
articole etc.), teoria raporturilor dintre cuvin- 
te în propoziţie „alcătuiește criteriul metodo- 
logic diriguitor la analiza materialului lingvis- 
tic, fapt ce deschide în permanenţă o cale spre 
operaţiile analitice şi sintetice de modelare şi 
identificare a formelor structurale şi a celor 
semantice” (Diaconescu 1992: 5). 


Prin caracterul lor imanent, raporturile sin- 
tactice se manifestă simultan la toate nivelu- 
rile (fonologic, lexical, semantic şi gramati- 
cal), conform specificului fiecăruia în parte, 
iar în baza acestui sistem de manifestare/ 
funcţionare se susține tot mai mult ideea că 
„sintaxa este o ştiinţă a relaţiilor”, un com- 
partiment în care „relaţiile se întrunesc în 
plenitudinea şi complexitatea lor tipologică”. 
Raporturile sintactice totuşi rămân a fi în 

permanenţă prioritare „datorită importanţei decisive pe care le au în 
organizarea structurală și semantică a cuvintelor în enunţ, iar la anali- 
za sintactică a părților de propoziţie, determinarea corectă a tipurilor 
de raporturi „formează condiţia supremă”, ceea ce conduce „la identi- 
ficarea reală a unităţilor propoziționale și frastice, la stabilirea ierarhiei 
lor și la definirea lor semantico-funcțională” (Ibidem: 9). 


Deşi în domeniul sintaxei limbii române au fost elaborate până acum 
mai multe lucrări despre raporturile dintre cuvinte în propoziţie, totuși 
subiectul și predicatul rămân a fi tratate şi în continuare drept unități 
sintactice propoziţionale cu o totală independenţă unul față de altul, 
prin aceasta motivându-se chiar raportul lor de inerență. Or, aceasta 
dat fiind faptul că între părţile principale ale propoziției se stabileşte 
o relaţie oarecum specifică, deosebită de cea a părților secundare: a 
atributelor, a complementelor etc. Se crede că subiectul şi predicatul 
în propoziţie, fiind părți principale, acționează de sine stătător, inde- 
pendent unul față de altul, dar aceasta, chiar dacă între subiectul și pre- 
dicatul propoziției se stabileşte un raport ce se caracterizează „printr-o 
coocurență obligatorie a doi constituenți” ai sintagmei predicative în 
orice enunţ, componenți care „se implică reciproc, iar, din punctul de 
vedere al formei lor structural-gramaticale, se încadrează în enunț prin 
restricţii bilaterale: subiectul impune predicatului categoria gramati- 
cală a persoanei și numărului, iar predicatul, respectiv, impune subiec- 
tului categoria gramaticală a cazului nominativ” (Bărbuţă et al. 2008). 


În opinia noastră, anume în acest temei teoretico-aplicativ ar fi corect şi 
rezonabil ca studiul raporturilor sintagmatice dintre părțile principale 
ale propoziției să se bazeze mai întâi pe identificarea corectă a relațiilor 
ce se stabilesc între elementele constituente ale sistemului de ordonare 
sintagmatică a enunţului. Totodată, e necesar ca la determinarea rapor- 
tului sintagmatic dintre părţile principale ale propoziției să se ţină cont 
şi de specificul lor morfologic și sintactic, prin care se aseamănă, dar și 
se deosebesc, în acelaşi rând (Mladin 2006: 78-90). 


Raportul sintagmatic, ce se stabilește între părțile principale ale 
propoziției, nicidecum nu poate fi unul total de independenţă, de vre- 
me ce predicatul se conformează gramatical subiectului, ceea ce ne 
demonstrează faptul că „între subiectul și predicatul propoziției exis- 
tă”, în primul rând, un vădit „raport de subordonare”, dar nicidecum 


EET PT RO MIÂINIĂ 


unul de subordonare obișnuit, „identic cu cel al atributului acordat cu 
determinatul său” (Sintaxa 1987: 140-148). Atributul exprimat prin 
adjective depinde de regentul său, îi este total subordonat gramatical, 
pe când predicatul, mai ales cel verbal, este puţin mai independent față 
de subiectul propoziției. 


Comparând raportul dintre subiect şi predicat, pe de o parte, cu cel 
dintre atribut și regentul său, pe de altă parte, acad. Iorgu Iordan 
susține că, „în ce priveşte raportul dintre atribut şi subordonatul său, 
din punctul de vedere al conţinutului, el nu diferă de raportul dintre 
predicat şi subiect, întrucât atât atributul, cât şi predicatul „atribuie” 
ceva: unul substantivului pe care îl determină, celălalt subiectului, dar, 
dacă ar fi nişte raporturi identice și din punct de vedere gramatical, ar 
însemna că raportul de inerenţă este caracteristic tuturor îmbinărilor 
ce conţin atribute acordate, ceea ce ar însemna o tratare total incorectă 
a acestui tip de raport, numit de inerență” (Iordan, Robu 1978: 20). 


Deşi este clar că între atributul acordat și determinatul său nu poate 
exista un raport de inerență, motivat prin raportul de subordonare, 
totuşi, în unele lucrări de sintaxologie a limbii române, mai circu- 
lă această părere. De exemplu, D. D. Draşoveanu susține că „acordul 
(element al formei) pe căi specifice nu modifică esența raportului: el 
rămâne același și în cazul atributului cu determinatul său, şi în cazul 
predicatului cu subiectul — de inerenţă, iar mijlocul de realizare este de 
asemenea acelaşi: acordul” (Draşoveanu 1958: 175-182). 


Din punct de vedere logico-semantic, raportul de inerență nu poate fi 
demonstrat, dar nici justificat, prin nicio formă de relaţie de subordo- 
nare. Chiar dacă există unele asemănări în ceea ce priveşte „legătura 
dintre predicat şi subiect, pe de o parte, și atribut şi determinatul său, 
pe de altă parte, totuși raportul sintagmatic de inerență apare doar între 
subiectul și predicatul propoziției, nu și între atributul acordat și regen- 
tul său” (Dimitriu 2002: 1147-1161). Raportul de inerenţă înseamnă 
mult mai mult, având la bază o explicaţie mult mai profundă și mai sub- 
tilă, deoarece manifestarea acestui fenomen gramatical (preponderent 
sintactic) cere componentelor o implicare reciprocă echitabilă: vorbi- 
torul gândeşte subiectul împreună cu predicatul și predicatul împreu- 
nă cu subiectul, ceea ce nu se întâmplă cu atributul acordat și lămuritul 
său. Atributul depinde de regentul său, dar nu se află într-o acțiune 

reciprocă. În sintagmele cu atribute acordate există doar o veritabilă 
relație gramaticală de subordonare și defel una de inerenţă. Deosebirea 
dintre raportul de subordonare şi cel de inerenţă este destul de eviden- 
tă, întrucât „la subiect și la predicat și la atribut și la regentul său nu 
avem două relaţii identice, căci atributul depinde de substantivul său, 
pe când predicatul şi subiectul sunt părți de propoziţie mult mai inde- 
pendente unul față de altul” (Iordan, Robu 1978: 534). 


Cu toate acestea, subiectul și predicatul alcătuiesc niște constituente 
sintagmatice ale propoziției, care par independente unul față de altul 
şi față de celelalte unităţi sintactice propoziţionale, în realitate însă nu 
este aşa. Să comparăm următoarele două sintagme: 1) Zarzări înfloriți 
şi 2) Zarzării au înflorit. În exemplul (1) dispunem de un acord gra- 
matical deplin (total), manifestat prin unitatea de gen, număr și caz. 
În sintagma (2) acordul este exprimat doar parțial — în număr și per- 
soană. Totodată, în sintagma (2) dispunem suplimentar şi de ideea 
de certitudine, de siguranță, arătându-se că acțiunea s-a desfășurat în 
trecut. Caracteristicile respective lipsesc în sintagma (1), îmbinarea 
exprimând doar o însușire statică, eternă (atemporală), cu referire la 
zarzări. Aceasta ne face să conchidem că acordul dintre predicatul și 
subiectul propoziției se deosebește structural-gramatical de raportul 
dintre atributul acordat şi determinatul său. Și în baza acestei carac- 
teristici susţinem că raportul sintagmatic de inerenţă se produce doar 
între subiectul şi predicatul propoziției. 


Sintagma subiect-predicat comportă și un raport de coordonare, 
care defel nu asigură nici o independenţă absolută, dar nici o totală 
dependenţă reciprocă. Părţile principale ale propoziției sunt unități 
care în toate situaţiile sintactice coordonează logic și semantic între 
ele. Astfel, devine clar faptul că nu orice predicat poate fi compati- 
bil după sensul lui infomativ-comunicativ cu orice subiect și, invers, 
nu orice subiect se potriveşte, conform semanticii lui comunicative, 
cu orice predicat al propoziției. De exemplu, în unităţile predicative: 
1) Zarzării au înflorit mai devreme decât toţi ceilalți pomi fructiferi şi 
2) Studenţii citesc la bibliotecă în afara orelor de curs, avem între părțile 
principale o compatibilitate semantică și logică: subiectele și predica- 
tele acestor două enunțţuri se potrivesc atât lexico-semantic, cât și se- 
mantico-informativ; însă, în enunţurile 1) Zarzării citesc la bibliotecă în 

afara orelor de curs şi 2) Studenţii au înflorit mai devreme decât toți ceilalți 
pomi fructiferi, constituenţii predicativi (subiectele şi predicatele) se 
află în nişte relaţii sintactice incompatibile din punct de vedere logico- 
semantic. Atare propoziţii, din cauza nepotrivirii sensurilor lexicale și, 
respectiv, a celor comunicative ale părților principale între ele, rapor- 
turile dintre subiectele și predicatele lor au devenit ireale, dacă nu chiar 
absurde. 


Prin urmare, între subiectul și predicatul propoziției există, în paralel 
cu raportul de suboronare, şi un raport de coordonare, care se realizea- 
ză în baza doar a unei motivații logice și semantice a constituenţilor 
sintagmatici predicativi; dar raportul de coordonare dintre elementele 
sintagmei subiect-predicat totuși nu poate sta la baza motivaţiei relației 
de inerență. Raportul de inerenţă dintre subiect şi predicat este unul 
distinctiv, deosebit de cel al coordonării și subordonării. Aceste trei 
tipuri de raporturi, deși se produc simultan în enunț, nu se manifestă 
și nici nu funcţionează unul prin altul, idem per idem, dar fiecare apar- 
te, păstrându-și propria individualitate. Spre deosebire de raportul de 
subordonare și cel de coordonare, raportul de inerență presupune o 
dependenţă reciprocă sau o interdependenţă: subiectul se realizează 
prin predicat şi predicatul prin subiect. Temeiul acestei incorporări şi 
implicări a părților principale ale propoziției nu-l decide și nu-l mo- 
tivează nici raportul de subordonare și nici cel de coordonare din- 
tre subiect și predicat: raportul de inerență este motivat, asigurat şi 
susținut de conținutul predicativ al acestei sintagme numărul unu în 
orice propoziţie — sintagma subiect-predicat, prin care orice enunţ își 
asigură existența și funcționarea propriu-zisă. Conţinutul predicativ, 
„creat de categoria gramaticală a predicativităţii, poate să se realizeze 
şi să se manifeste doar prin părțile principale ale propoziției, institu- 
ind prin ele centrul funcțional și real al tuturor tipurilor de propoziţii” 
(Banaru 1973: 34). 


Prin subiect şi predicat acționează indicii predicaţionali-predicativi ai 
categoriei sintactice a predicaţiei: modul, timpul, persoana, numărul şi 
diateza. Anume prin aceşti indici predicativi se explică şi este motivată 
dependenţa reciprocă, ce stă la baza raportului de inerență. Subiectul 
şi predicatul propoziției doar împreună conţin şi pot forma respecti- 
vii indici predicativi, dar nicidecum fiecare aparte, în mod individual. 

Aceasta înseamnă că existenţa indicilor predicativi în cadrul unei părți 
principale de propoziţie presupune neapărat şi existenţa lor în cadrul 
celei de-a doua. Indicii predicaționali-predicativi nu pot să se realizeze 
în propoziţie separat, numai prin subiect sau numai prin predicat, pen- 
tru că în așa mod îşi pot pierde valoarea de actualizatori ai informaţiei 
comunicative față de realitatea extralingvistică. Părțile principale îm- 
preună creează acești indici şi tot împreună trebuie să-i întreţină, feno- 
men prin care își asigură dependenţa lor reciprocă, interdependența. 
De fapt, indicii predicativi, care pot să se formeze doar prin părțile 
principale, alcătuiesc baza raportului sintagmatic de inerență din- 
tre subiectul și predicatul propoziției. În temeiul științific al teoriei 
predicaţionale-predicative, raportul de inerență este caracteristic doar 
pentru sintagma subiect-predicat. Relaţia respectivă poate să se reali- 
zeze doar la nivel propozițional, şi nicidecum și la nivel frastic (în ulti- 
mul timp a fost lansată ideea că raportul de inerenţă poate apărea și în 
limitele frazei, între propoziţia predicativă/subiectivă, pe de o parte, şi 
regentele lor, pe de altă parte) (Alexandrescu 1967: 167). 


În concluzie, constatăm că inerența reprezintă o relație deosebită, „o 
relație autonomă, aparte, diferită atât de cea de coordonare, cât şi de 
cea de subordonare” (Mladin 2006: 90), deoarece are drept temei 
gramatical și semantic categoria predicaţional-predicativă, fără de 
care este imposibilă existenţa propoziției ca unitate sintactică de bază. 
Inerenţa, ca raport sintactic, se manifestă doar la nivel propozițional, 
între subiectul şi predicatul tuturor enunţurilor. 


Notă. Susţinem teoria predicaţiei, după profesorul Victor Banaru, în- 
trucât, fiind elaborată în spiritul funcționalismului praghez, rămâne 
a fi una foarte apreciată în lingvistica actuală. Cităm: Predicaţia este o 
categorie sintactică prin care se exprimă relaţia dintre conținutul comuni- 
cativ-informativ al propoziției față de realitatea (situația) extralingvistică. 
Categoria morfo-sintactică a predicației posedă mijloace identice de expri- 
mare semantico-funcțională, printre care, în primul rând, părţile principa- 
le ale propoziției (subiectul şi predicatul), care asigură funcționalitatea 
predicaţiei în enunţ, cu ajutorul conexiunilor predicative, datorită 
cărora predicația devine marcherul-prim al propoziției, iar predicativi- 
tatea — indiciul structural-gramatical şi predicatul — centrul funcțional al 
propoziției. Predicaţia formează principala trasătură distinctivă a orică- 

rei propoziții, ca unitate de bază a sintaxei, iar îmbinările de cuvinte din 
enunţ, ca structuri adiacente, nu pot fi calificate drept propoziţii, deoarece, 
necomportând indicii predicaţionali-predicativi ai modului, timpului, per- 
soanei și numărului, nu sunt predicative: ele nu conțin un gând terminat 
(Apud Butuc 2012: 217-226). 


Referinţe Alexandrescu 1967 = Ecaterina Alexandrescu, Cu privire 
bibliografice N la unele probleme ale propoziției subiective, predicative și re- 
gentele lor, în LL, XV, Bucureşti, 1967. 
Banaru 1973 = Victor Banaru, Ocerki po teorii predica- 
tivnosti, Chişinău, Ştiinţa, 1973. 
Bărbuţă et al. 2008 = I. Bărbuţă, E. Constantinovici, 
A. Hanganu, E. Ungureanu, Mic dicționar de termeni ling- 
vistici, Chişinău, 2008. 
Butuc 2012 = Petru Butuc, Studii de gramatică și istorie a 
limbii române literare, Chişinău, Tipografia Centrală. 
Diaconescu 1992 = Ion Diaconescu, Sintaxa limbii romă- 
ne II. Relaţii sintactice, Bucureşti, 1992. 
Dimitriu 2002 = Corneliu Dimitriu, Tratat de gramatică a 
limbii române, laşi, Institutul European, 2002. 
Draşoveanu 1958 = D. D. Draşoveanu, Despre natura ra- 
portului subiect și predicat, în CL, III, 1958. 
Iordan, Robu 1978 = Iorgu Iordan, Vladimir Robu, 
Limba română contemporană, Bucureşti, 1978. 
Mladin 2006 = Constantin-loan Mladin, Probleme de 
sintaxă. Relaţii şi funcţii sintactice, Bucureşti, Cartea 
Universitară, 2006. 
Sintaxa 1987 = Limba moldovenească literară contempo- 


rană. Sintaxa, Sub red. prof. Anatol Ciobanu, Chişinău, 
Lumina, 1987. 


TERMINOLOGIE ŞI LIMBAJ EA 


Ecaterina BRĂGUŢĂ 


Tipologia substantivelor deverbale 
regresive în imnografia ortodoxă 


În totalitatea procedeelor de formare a cuvin- 
telor, derivarea regresivă nu ocupă un loc pri- 
oritar. Cu toate acestea, interesul lingviștilor 
a fost orientat către acest fenomen însoţit de 
numeroase controverse, dar care se manifestă 
sistemic în diferite limbi. Subiectul în cauză 
a constituit obiectul de studiu a numeroși 
E.B. — absolventă a Facultăţii cercetători, printre care: M. Ayer, E. Egger, 
de Litere, USM, În perioada p, Brunnot, W. Meyer-Lübke, G. Paris, 
2015-2017 asistent , 
universitar, Catedra Limba A Darmesteter, G. Lené, Kr. Nyrop, iar în 
română și terminologie spațiul românesc Th. Hristea, Al. Graur. 


Medicală, USMF; din 
2017 doctorandă, Şcoala 
doctorală,Studii Lingvistice Cate substantivelor verbale de formare regre- 


și Literare”, USM. Redactor  sivă a fost realizat de către G. Lené: Les sub- 


literar la publicaţia periodică stantifs postverbaux en français. Trecând în re- 
„Altarul Credinței”. 


Unul dintre primele studii monografice dedi- 


vistă lucrările anterioare cu referire la subiect, 
cercetătorul francez subliniază dificultatea 
de a clasifica creaţiile respective conform 
unui anumit mijloc de formare a cuvintelor. 
Dânsul critică inserarea derivatelor substan- 
tivale regresive la rubrica derivare improprie, 
după cum o face M. Ayer. Pentru a integra în 
mod reuşit aceste creaţii lexicale în sistemul 
de formare a cuvintelor în limba franceză, 
G. Lens punctează câteva observaţii de rigoa- 
re: a) în primul rând, substantivele postverba- 
le nu pot fi atribuite derivării improprii, fiind- 
că aceasta se referă la fapte de cu totul alt or- 
din; b) în cazul în care intenționăm să numim 

aceste unități lexicale derivate, este necesar să renunțăm la echivalența 
derivare propriu-zisă = derivare cu ajutorul sufixelor; c) drept urmare, în 
cadrul derivării propriu-zise, trebuie admise creaţiile lexicale formate 
printr-un fel de „derivare anormală”, care poate fi denumită „derivare în 
sens invers” sau „derivare regresivă”; d) prin derivare regresivă se pot 
obține unități din diferite clase lexico-gramaticale, iar postverbalele nu 
reprezintă decât o latură a acestui fenomen; definirea substantivelor 
postverbale trebuie să fie în felul următor: „substantive verbale de for- 
mare regresivă” (Lené 1899: 16). 


În lingvistica românească lipsesc studii care ar fi dedicate în întregime 
substantivelor formate de la un radical verbal prin derivare regresivă, 
însă, în anumite lucrări, putem identifica secţiuni care abordează unităţile 
sus-menționate, printre care: Alexandru Graur, Încercare asupra fondu- 
lui principal lexical al limbii române, 1954, unde sunt listate majoritatea 
substantivelor deverbale formate prin derivare regresivă, şi Theodor 
Hristea, Sinteze de limba română, 1984. Aceasta din urmă conţine un 
compartiment dedicat derivării regresive, numită și „inversă, care „con- 
stă în suprimarea unor afixe reale sau aparente de la cuvintele preexis- 
tente” (Hristea 1984: 74). În acord cu opinia lui G. Lené, Th. Hristea 
consideră drept sursă de apariţie a acestor lexeme analogia sau „formarea 
proporţională” (Lené 1899: 15), de unde rezultă următoarele: 


negliger — negligent filolog - filologie 

x — indefferent, deci x = indifferer; lexicolog - lexicologie 
chant — chanter x — etimologie, 

x — pleurer, deci x = pleur prin urmare x = etimolog. 


Principiul analogiei este unul dintre factorii care exercită o influență 
majoră în sistemul de formare a cuvintelor. Ca și în cazul altor proce- 
dee prin care se creează noi cuvinte, derivarea regresivă are caracter 
sistemic, atât în limba română, cât şi în alte limbi romanice. 


Existenţa procedeului sus-numit este atestată și în limba latină, însă 
numărul acestor lexeme este redus, după cum se vede dintr-o listă în- 
tocmită de Egger (apud Lené 1899: 19), în care prezintă substantivele 
postverbale din latină, de exemplu: pugna, lucta, proba. Exemplele pre- 
zentate redau nume de acțiune, iar pentru latina clasică este specific un 
alt mod de formare a substantivelor care să desemneze acţiunea ver- 
bului — substantivarea participiului: cantus<canere; salire<saltus. Însă 

în epoca latinei vulgare se poate observa o extindere a procedeului de 
formare a substantivelor de la un radical verbal prin derivare regresivă 
(Lené 1899: 19-24). Cât privește limba franceză, G. Lené subliniază fa- 
cilitatea prin care are loc extragerea unui substantiv postverbal dintr-un 
verb pentru a exprima acțiunea abstractă a acestui verb. 


În cazul limbii române, nume de referință în studiul derivatelor regre- 
sive este Theodor Hristea. În lucrarea Sinteze de limba română sunt 
examinate minuţios caracteristicile derivării regresive, care coincid, în 
mare parte, cu aspectele menționate de G. Lené (derivare în sens in- 
vers, principiul analogiei, caracterul sistemic al acestui tip de derivare), 
dar putem distinge și o serie de completări. Astfel, lingvistul român 
consideră că derivarea regresivă nu se limitează doar la sfera vocabula- 
rului, ci se extinde și în sfera morfologiei: „a) derivare regresivă lexicală 
râşni din râșniță; b) derivare regresivă morfologică gemet din pluralul ge- 
met-e, pluralul vechiului şi normalului geamăt” (Hristea 1984: 74-76). 


În accepţiune generală, prin derivare regresivă se înțelege un procedeu de 
formare a cuvintelor prin suprimarea afixelor. Însă tocmai afixele sau ceea 
ce se include în această categorie generează abordări diferite. Cea mai largă 
accepțiune se propune în lingvistica românească, unde prin derivare re- 
gresivă este desemnat procedeul de formare a cuvintelor prin supresiunea 
afixelor sau a unor segmente interpretate ca afixe (Ciobanu, Hasan 1970), 
sau prin suprimarea unor „afixe reale sau aparente de la cuvinte ori forme 
flexionare existente deja în limbă” (Hristea 1984: 74). Din categoria afixe- 
lor „aparente” în interpretarea lui Th. Hristea fac parte unele „segmente de 
expresie (cel mai adesea «terminaţii» ), care se identifică formal cu mor- 
feme de ordinul afixelor derivative și al celor flexionare” (Hristea 1984: 
74-76). Pentru exemplificare, dânsul propune a se compara următoarele 
perechi: desăvârși < desăvârşit şi mitropolit < sl. mitropolitii. 


Pe de altă parte, lingvistica franceză, în mod deosebit la etapa actuală, se 
pronunţă în sens restrictiv. Tendinţa este de a exclude lexemele formate 
prin suprimarea sufixului infinitival din categoria derivatelor regresive 
(Lehmann, Martin-Berthet 1998). Potrivit cercetătorilor francezi, -er 
din crier nu este considerat sufix infinitival, ci desinență, totodată, înain- 
te de utilizarea cu valoare nominală prin secolul al X-lea, baza cri- exista 
ca bază de conjugare la care se adăugau desinenţe. Prin urmare, extrage- 
rea lui cri- din crier este tratată drept derivare improprie sau conversiune, 

adică transferul bazei de la categoria verbală la cea nominală. În cerceta- 
rea de față vom urma accepțiunea expusă de Theodor Hristea, analizând 
formaţiile lexicale obţinute prin suprimarea afixelor reale sau aparente 
de la cuvinte ori forme flexionare existente deja în limbă. 


În studiul nostru Substantive deverbale în textele religioase. Valori deno- 
tative și conotative, ne-am propus identificarea substantivelor deverbale 
specifice textelor religioase. Corpusul materialului faptic se constituie 
dintr-un ansamblu de acatiste (atât în variantă electronică, cât și pe su- 
port de hârtie), reprezentând traduceri din limba greacă, slavonă, rusă, 
precum şi creaţii autentice românești, inclusiv lucrări realizate în spaţiul 
pruto-nistrean. În total au fost supuse analizei 59 de acatiste scrise în cin- 
stea Mântuitorului Iisus Hristos, a Maicii Domnului şi a unor sfinți. 


Din cele 877 de lexeme formate de la o bază verbală, reperate din cor- 
pusul cercetat, deverbalele regresive reprezintă 4,21% sau 37 de unități. 


În categoria substantivelor deverbale regresive identificate în textele 
acatistelor analizate se înscriu: auz, blestem, botez, ceartă, cuget, cutre- 
mur, dogoare, dovadă, grai, ispită, îndemn, laudă, lipsă, lucru, miros, ocară, 
odihnă, osândă, pază, pâră, pedeapsă, poftă, poruncă, preget, răsplată, râv- 
nă, rugă, scârbă, simţ, suspin, şoaptă, tihnă, trai, tremur, trudă, ură, vaiet. 


Cu toate că nu sunt foarte numeroase, ele nu pot fi trecute cu vederea, 
luând în considerare faptul că unele dintre ele înregistrează o frecvență 
sporită: laudă — 184; botez — SS; poruncă — 48; ispită — 44; lucru — 31; 
cuget — 26; suspin — 20; grai — 19; râvnă — 17; blestem — 16; miros — 16; 
odihnă — 15; poftă — 15; cutremur — 13; osândă — 13; scârbă — 11; lipsă — 
8; ocară - 6; pedeapsă — 4; dovadă — 3; îndemn - 3; rugă — 3; trudă - 3; 
auz — 2; ceartă — 2; dogoare — 2; răsplată — 2; simţ — 2; trai — 2; ură — 2; 
vaiet — 2; pază — 1; pâră — 1; preget - 1; şoaptă — 1; tihnă — 1; tremur — 1. 


În procesul de selectare a exemplelor am consultat în mod sistema- 
tic Dicționarul Explicativ al Limbii Române (DEX 2009), lucru abso- 
lut indispensabil pentru a determina dacă lexemul este format pe te- 
ren românesc sau împrumutat în forma respectivă dintr-o altă limbă. 
Ulterior, unităţile lexicale selectate au fost confruntate cu Dicţionarul 
Etimologic al Limbii Române (Ciorănescu 2002), precum şi cu lista de 
substantive deverbale regresive (conţinând 53 de exemple) afişată în 
Curs de gramatică istorică a limbii române (Berejan et al. 1991), lista de 

115 substantive de formare regresivă alcătuită de Al. Graur în Încercare 
asupra fondului principal lexical al limbii române (Graur 1954). În cazul 
în care cel puţin un dicționar atestă lexemul format prin derivare regre- 
sivă, acesta se regăsește în lista noastră. 


Încercând o tipologie a substantivelor deverbale de formare regresivă, 
am realizat mai multe clasificări ale acestora: 


= Clasificarea deverbalelor regresive după grupa de conjugare a ver- 
bului-bază 


Extragerea unui nume de la o bază verbală prin derivare regresivă are 
loc, în majoritatea covârșitoare a cazurilor, de la verbe de conjugarea 
I-a şi a IV-a (cu sufixul infinitival -i și -i). Formarea deverbalelor regre- 
sive de la un verb de conjugarea a II-a și a III-a este puţin productivă, 
fapt datorat şi numărului relativ redus de verbe cuprins în aceste grupe 
(de exemplu, văz < vedea). În cazul substantivelor deverbale de for- 
mare regresivă analizate de noi, lucrurile se prezintă în felul următor: 
grupa I: blestem, botez, ceartă, cuget, cutremur, îndemn, laudă, lucru, pre- 
get, rugă, suspin, tremur, vaiet (în total 13 lexeme); grupa II-a — zero 
lexeme; grupa a III-a - zero lexeme; grupa a IV-a în -i: auz, dogoare, 
dovadă, grai, ispită, lipsă, miros, odihnă, osândă, pază, pedeapsă, poftă, 
poruncă, răsplată, râvnă, scârbă, simţ, şoaptă, trai, trudă, tihnă (în total 
21 de lexeme); grupa a IV-a în —î: ocară, pâră, ură (în total 3 cuvinte). 


= Clasificarea substantivelor deverbale regresive în funcţie de mo- 
dalitatea de formare 


G. Lene, referindu-se la „numele de acțiune” din categoria substan- 
tivelor postverbale cercetate în lucrarea sa, distinge două tipuri de 
formanțţi lexicali: primul tip include postverbalele de gen masculin, 
care nu primesc -e final după suprimarea afixului decât în cazurile când 
aceasta este cerut de legile fonetice, fiind necesară o vocală de sprijin 
„d'appui”, al doilea tip reuneşte derivatele regresive de genul feminin 
care, întotdeauna, se formează de la radicalul verbal +e final. În lim- 
ba română, lingviştii S. Berejan, A. Ciobanu și A. Dârul (Berejan et al. 
1991) disting, prin analogie cu limba franceză, două tipuri de substan- 
tive deverbale regresive: a) cu terminația în consoană după suprimarea 
afixului (amestec, dezgheţ, schimb) şi b) cu terminaţie în -ă/-e după su- 
primarea afixului (odihnă, pază, veghe). 

Analiza exemplelor selectate de noi din corpusul de text imnografic 
scoate în evidenţă trei tipuri de substantive deverbale, în funcție de 
modalitatea prin care au fost obținute: a) deverbale obţinute prin su- 
primarea sufixului de infinitiv, fără adăugarea unei vocale de suport; 
b) deverbale care, după suprimarea sufixului de infinitiv, primesc o 
vocală finală; c) deverbale regresive obținute doar prin intermediul 
alternanței fonetice. 


a. | auz, blestem, botez, cuget, cutremur, îndemn, 
miros, preget, simţ, suspin, tremur 


b. i gr. IV Observații: 
r. A . i ; 
5 -i A În această categorie, exclusiv, se 
z = z observă fenomenul alternanţei 
+ă +ă +ă RGDA 7 
5 z oaae Tas „| fonetice în procesul de formare a 
ceartă dovadă, ispită, lipsă, | ocară , f 
2 P ae ai © | a ~ | substantivului deverbal regresiv: 
laudă odihnă, osândă, pază, | pâră 
. a z R e>ea 
rugă edeapsă, poftă, po- | ură E | E 
$ A P ft ; p 2 certa > ceartă; pedepsi > pedeapsă 
runcă, răsplată, râvnă, 
nis O iet o>oa 
scârbă, şoaptă, tihnă, d d A i 
y ogori > dogoare; ṣopti>şoaptă 
trudă y S S y p 3 p 
ă>a 
+u +e , oriad J 
lăuda> laudă, ocări>ocară, 
lucru dogoare sui Află i 
păzi>pază, văieta>vaiet 


c. | grai <grăi; trai<trăi 


= Clasificarea substantivelor deverbale regresive în funcție de gen 


În continuarea observaţiilor de mai sus, vom menţiona că substan- 
tivele deverbale formate pe cale regresivă în limba franceză și în alte 
limbi romanice pot fi de gen masculin sau feminin, aceeași situație este 
specifică și limbii ruse, pe când în limba română acestea pot fi de gen 
neutru sau feminin: 


Masculin Feminin Neutru 
Limba română grabă botez 
şoaptă simț 
veghe trai 
Limba franceză cri charge 
aveu marche 
pleur presse 
Limba rusă nycK naama 
pa36poc ycayea 
sakaað npocmyða 

În lista substantivelor deverbale excerptate de noi din textele imnu- 
rilor religioase (acatiste) sunt incluse atât substantive de gen neutru, 
cât și cele de genul feminin, cu diferenţe cantitative nesemnificative. În 
categoria derivatelor regresive de gen neutru intră: auz, blestem, botez, 
cuget, cutremur, grai, îndemn, lucru, miros, preget, simţ, suspin, trai, tremur, 
vaiet (în total 15); iar derivatele regresive de gen feminin sunt: ceartă, 
dogoare, dovadă, ispită, laudă, lipsă, ocară, odihnă, osândă, pâră, pază, 
pedeapsă, poftă, poruncă, răsplată, râvnă, rugă, scârbă, şoaptă, tihnă, tru- 
dă, ură (în total 22). 


= Clasificarea substantivelor deverbale regresive din punct de vede- 
re semantic 


Derivatele regresive au, de obicei, un referent abstract, tendința de 
concretizare se manifestă sporadic în anumite contexte: lucru, dovadă. 
Din punct de vedere semantic, majoritatea substantivelor menţionate 
supra se integrează în câteva categorii: 


a) nume de acțiune, desemnând în același timp procesul și rezultatul 
acțiunii: blestem, botez, ceartă, cuget, cutremur, dogoare, ispită, îndemn, 
laudă, ocară, odihnă, osândă, pază, pâră, poftă, poruncă, răsplată, râvnă, 
rugă, suspin, şoaptă, trai, tremur, trudă, vaiet; 


b) nume de stări/sentimente: preget, scârbă, tihnă, ură; 
c) nume de simţuri: auz, miros, simţ; 
d) fenomene ale naturii: cutremur. 


Dincolo de clasificările standard de ordin semantic, vom specifica va- 
loarea unora dintre unităţile identificate de noi. Spre exemplu, lexemul 
laudă trebuie considerat, alături de infinitivul lung cântare, marcă dis- 
tinctivă a textului imnografic acatist. Or, acatistul este tocmai cântarea 
laudativă de proporții în cinstea lui Hristos, a Maicii Domnului sau a 
unui sfânt. Exemplele botez și ispită sunt specifice în mod preponde- 
rent limbajului religios, iar deplasarea înspre limbajul laic implică va- 
lori conotative. A se compara: 


a) „Pentru aceasta şi noi, ca cei ce suntem luminaţi cu Sfânta Taină a 
Botezului întru numele Tău cel întreit sfânt deși nevrednici fiind, îndrăznim 
a-Ţi aduce această cântare de laudă.” (Acatistul Sfintei Treimi, www.do- 

xologia.ro, accesat 10.03.2019) cu „Botezul novicilor: Primele trageri de 
luptă pentru tinerii admiși la Academia Militară” (http://wwwevzmd. 
md, accesat 10.03.2019). Sensul care se conturează în exemplele extrase 
din mass-media este de inițiere și de acceptare a unor membri noi fie în 
rândul studenţilor, fie al militarilor sau al altor categorii instituţionale. 


b) „O, Maică prealăudată, [...] izbăveşte de toată ispita şi scoate din chinul 
ce va să fie pe toți cei care-ţi cântă: Aliluia!” (Acatistul Buneivestiri, www. 
doxologia.ro, accesat 10.03.2019) cu „Cea mai activă ispită masculină 
din acest sezon de la „Insula iubirii“ este, de departe, George, care până 
acum a reuşit să aibă în Thailanda nu mai puțin de trei relații” (https:// 
okmagazine.ro, accesat 10.03.2019). 


În cazul substantivului deverbal poftă, textele religioase actualizează 
doar sensul negativ, spre deosebire de accepțiunea laică, cea care este 
mai largă. Alte exemple se situează la graniţa religios-laic, înregistrând 
valori denotative sau conotative, în funcţie de contextul în care apar. 


Sintetizând faptele de limbă examinate, putem susține că substantivele 
deverbale regresive se impun în cadrul textului religios nu atât prin nu- 
mărul de ocurenţe, cât prin frecvenţă. Există o serie de controverse în 
legătură cu acestea, de exemplu, dicționarele încă mai oferă etimologii 
diferite pentru a explica formarea acestora: derivat sau împrumut. Un 
alt aspect care se cere a fi tratat în detaliu este clasificarea semantică a 
deverbalelor regresive. Prin conţinutul semantic, unele dintre aceste 
lexeme sunt mărci distinctive ale textelor religioase. Chiar dacă nu re- 
dau, în mare parte, noţiuni fundamentale de credință, acestea participă 
la actualizarea sensurilor cu substrat religios, fiind de o valoare incon- 
testabilă în arhitectura textului imnografic acatist. 


, Berejan et al. 1991 = Berejan S., Ciobanu A., Dârul A., Curs 
pa pă | de gramatică istorică a limbii române, Chişinău, Lumina. 

Un concept frecvent întâlnit în literatura de 
specialitate este cel de metodologie a instrui- 
rii, acesta desemnând „ansamblul de principii 
normative, de reguli și procedee aplicabile di- 
verselor discipline şi forme de instruire” (De 
Landsheere 1979: 308), „teoria care vizează 
definirea, clasificarea și valorificarea meto- 
delor-procedeelor-mijloacelor didactice în 
vederea optimizării permanente a activității 
de predare-învățare-evaluare” (Cristea 1998: 
308). 


O abordare etimologică a cuvântului ne ara- 
tă că, în cazul învățământului, metoda își 
păstrează semnificația originară dedusă din 
grecescul methodos: odos — „cale, drum”; 
metha — „către, spre”; methodos — „cercetare, 
căutare, urmărire”. În această ordine de idei, 
subliniem că specialiștii în domeniu definesc 
metoda didactică drept „o acţiune cu funcţie 
(auto) reglatoare, proiectată conform unui 
program care anticipează o suită de operații 
ce trebuie îndeplinite în vederea atingerii 
unui rezultat determinat” (De Landsheere 
1979: 190), „ansamblu de procedee şi mijloa- 
ce integrate la nivelul unor acțiuni implicate 
în realizarea obiectivelor pedagogice concrete 

ale activităţii de instruire/educaţie proiectată de educator, învăţător, 
profesor” (Cristea 1998: 301). 


Un element dominant în înţelegerea semnificației practice a metodei 
didactice este legătura ei indisolubilă cu acţiunile didactice. În acest 
sens, I. Cerghit analizează legătura strânsă între metodă și acțiune în 
procesul didactic, concluzionând că „metoda reflectă caracterul pro- 
cesual dinamic, transformator al acţiunii, ea îndeplineşte o funcţie 
instrumentală, operațională, de ordin tehnic, în sensul că mijloceşte 
atingerea unor obiective, scoate în relief operaţiile prin care se realizea- 
ză transformările dorite și prin aceasta devine un instrument al trans- 
formării umane” (Cerghit 1980: 138). 


Din cele de mai sus deducem că metoda este intermediară între 
doi factori ai procesului didactic, profesorul şi elevul. Ea impli- 
că condiţionarea a ceea ce face şi cum face, atât primul factor, cât şi 
al doilea beneficiind de efectul metodei. Astfel, pentru elev este o 
cale de dobândire de noi cunoștințe, de stimulare a proceselor de 
cunoaştere, o sursă de însușire de instrumente de muncă intelec- 
tuală. Relaţiile în segmentul profesor-metodă sunt determinate de 
gradul în care profesorul stăpânește conținutul pe care-l transmite și 
metoda pe care o mânuiește, de bogăţia experienţei sale didactice, de 
unele particularități psihice ale lui (trăsături de temperament, capa- 
citatea de comunicare, afectivă etc.). 


Cât privește funcțiile metodelor didactice, specialiştii din domeniu 
(Ibidem: 47) scot în evidență următoarele: cognitivă (metoda con- 
stituie pentru elev o cale de acces spre cunoașterea adevărurilor și a 
procedurilor de acțiune, spre însușirea ştiinţei și tehnicii, a culturii şi a 
comportamentelor umane, un mod de a afla, de a cerceta, de a desco- 
peri), formativ-educativă (metodele supun exersării și elaborării diver- 
sele funcţii psihice şi fizice ale elevilor, prin formarea unor noi deprin- 
deri intelectuale şi structuri cognitive, a unor noi atitudini, sentimente, 
capacităţi, comportamente, metoda de predare fiind nu numai calea 
de transmitere a unor cunoştinţe, ci şi un proces educativ), instrumen- 
tală (sau operaţională, în sensul că metoda servește drept tehnică de 
execuţie, mijlocind atingerea obiectivelor instructiv-educative), nor- 
mativă (sau de optimizare a acțiunii, prin aceea că metoda arată cum 
trebuie să se procedeze, cum să se predea şi cum să se înveţe astfel în- 

cât să se obțină cele mai bune rezultate), operaţională care corespunde 
„polului praxiologic” al activităţii de predare-învăţare-evaluare. 


Schimbările de esenţă care au loc în societate (societate informațional- 
comunicaţională), cererea crescândă de educaţie, de formare (for- 
marea pe tot parcursul vieţii), exigenţele care stau în faţa procesului 
de învățare, dezvoltarea științelor educaţiei și în general a tuturor 
ştiinţelor impun necesitatea modernizării metodologiei didacti- 
ce, una din direcţiile de bază fiind accentuarea caracterului euristic, 
de activism și de creativitate a metodelor de învățământ. Căile de 
perfecţionare a metodologiei didactice ar fi: asigurarea unui caracter 
dinamic şi deschis al metodelor, diversificarea, amplificarea caracteru- 
lui formativ, accentuarea caracterului lor practic-aplicativ, reevaluarea 
metodelor tradiționale, asigurarea relaţiei „metode didactice /mijloace 
de învățământ”. C. Cucoș relevă o serie de exigenţe spre care ar tre- 
bui să evolueze metodologia de instruire (Cucoş 2006): a) punerea în 
practică a unor noi metode și procedee de instruire care să soluţioneze 
adecvat noile situaţii de învăţare; b) dezvoltarea în „cantitate” a meto- 
dologiei, prin adaptarea și integrarea unor metode nespecifice, din alte 
spaţii problematice, dar care pot rezolva satisfăcător unele cerințe (de 
pildă, folosirea în învățământ a brainstorming-lui, care este — la origine 
- o metodă de dezvoltare a creativităţii); c) folosirea pe scară mai largă 
a unor metode activ-participative, prin activizarea structurilor cogni- 
tive şi operatorii ale elevilor şi prin apelarea la metode pasive numai 
când este nevoie; c) extinderea utilizării unor combinaţii și ansambluri 
metodologice prin alternări ale unor caracteristici (în planurile activi- 
tate-pasivitate, abstractizare-concretizare, algoritmicitate-euristicitate 
etc.), şi nu prin dominanţă metodologică; d) renunţarea la o metodă 
dominantă în favoarea unei varietăți şi flexibilități metodologice, care 
să vină în întâmpinarea nevoilor diverse ale elevilor și care să fie adapta- 
te permanent la noile situații de învățare; e) instrumentalizarea optimă 
a metodologiei prin integrarea unor mijloace de învățământ adecvate, 
care au un aport autentic în eficientizarea predării-învățării; f) extin- 
derea folosirii unor metode care solicită componentele relaționale ale 
activității didactice, respectiv, aspectul comunicaţional pe axa profe- 
sor-elevi sau pe direcţia elevi-elevi; g) atenuarea tendinței magistro- 
centriste a metodologiei didactice; h) întărirea dreptului elevului de 
a învăţa prin participare, alături de alții; i) accentuarea tendinței for- 

mativ-educative a metodei didactice; j) extinderea metodelor de că- 
utare şi identificare a cunoştinţelor, şi nu de transmitere a lor pe cont 
propriu; k) cultivarea metodelor de autoinstrucție și autoeducaţie per- 
manentă; 1) promovarea unor metode care efectiv îi ajută pe elevi în 
sensul dorit; m) adecvarea metodelor la realitatea existentă. 


Evident, recomandările profesorului C. Cucoş nu trebuie aplicate 
obiectual, căci fiecare disciplină şcolară operează cu metode deduse 
din tipul de cunoaștere umană care se află la baza ei. Cubul, cluste- 
ring-ul, ciorchinele etc., de exemplu, nu pot fi aplicate în educaţia lite- 
rar-artistică decât accidental, ele însă sunt recomandate de unii autori 
pentru utilizare fără discernământ. Drept consecinţă, se înregistrează 
tendinţa de a folosi excesiv, în procesul receptării literaturii, implicit, 
al educaţiei literar-artistice, metodele și procedeele „la modă”, în mare 
parte, de natură ştiinţifică. Acestea din urmă, străine cunoașterii artis- 
tice, sunt utilizate fie ca decor/ornament, fie, în cel mai bun caz, ca 
punct de plecare al interpretării operei artistice. În rezultat, textul ră- 
mâne pe planul secund, iar metoda este folosită ca scop în sine. 


Un aspect al problemei discutate vizează conceptele „tradițional” şi 
„modern”. Foarte eterogene, metodele tradiționale au în comun ide- 
ea transmiterii cunoștințelor de către profesor elevilor. Având un ca- 
racter pasiv, expozitiv, ele urmăresc obiectivul „a învăţa să cunoşti”/ 
„să ştii”. O analiză din perspectiva ansamblului, scoate în evidenţă și 
alte caracteristici ale acestora: a) obiectivele sunt prioritar cognitive; 
b) informaţiile teoretice sunt în exces; c) solicită ca operaţii ale gândirii 
memorarea, reproducerea, definirea; d) conținuturile pe care trebuie 
să le însușească elevii au un caracter pregnant teoretic, nesatisfăcând 
orizontul lor de așteptare; e) comunicarea este unilaterală, profeso- 
rul, deţinând informaţia, dirijează procesul, impune propriul model/ 
punct de vedere, elevul achiziționează cunoștințe; f) întrebările, sarci- 
nile de lucru, formele de organizare a activităţii elevilor au un caracter 
închis, algoritmic, evaluarea este fixată pe cantitatea de cunoştinţe. 


Cu toate acestea, metodele tradiționale au și avantajele lor şi anume: 
a) cunoştinţele asimilate sunt de durată; b) informaţia transmisă este 
destul de consistentă; c) oferă profesorului un sentiment de securitate, 
întrucât reacțiile elevilor pot fi previzibile; d) elevul, posedând un nu- 
măr cât mai mare de cunoştinţe, poate face diferite conexiuni de ordin 

superior între fenomene, obiecte; e) profesorul oferă modele de struc- 
turare a informaţiei. 


Dincolo de toate criticile care li s-au adus metodelor tradiţionale 
(Expunerea, Prelegerea, Algoritmizarea, Analiza gramaticală, Exercițiul, 
Observarea, Definirea, Recunoașterea, Lectura, Demonstrația, Explicaţia, 
Modelarea didactică etc.), mai ales în ultimul timp, menționăm că ele nu 
pot fi neglijate, ci mai degrabă restructurate, reevaluate, revitalizate. Așa 
cum menționam ceva mai sus, eficienţa oricărei metode depinde nu de 
vechimea sau de noutatea ei, ci de felul în care profesorul ştie s-o aplice. 
Nu caracterul de noutate în sine sau spectaculozitatea, nu folosirea unei 
metode la modă trebuie să fie prioritară, ci subordonarea acesteia naturii 
disciplinei, scopului, obiectivelor lecției, posibilitățile metodei da a trezi 
curiozitatea elevilor, spiritul lor creativ și de investigaţie. „Calitatea pe- 
dagogică a metodei didactice presupune transformarea acesteia dintr-o 
cale de cunoaștere propusă de profesor într-o cale de învăţare realizată 
efectiv de preşcolar, elev, student, în cadrul instruirii formale şi nonfor- 
male, cu deschideri spre educaţia permanentă”, afirmă în această ordine 
de idei Sorin Cristea (Cristea 1998: 303). 


La rândul lor, metodele moderne (mai degrabă, activ-participative sau 
de ultimă generaţie, termenul „moderne', în opinia noastră, fiind des- 
tul de confuz) sunt „capabile să-i angajeze pe elevi în activitate con- 
cretă sau mentală, cu puternice valenţe formative şi cu impact ridicat 
asupra dezvoltării personalităţii” (Pavlicenco 2006: 70). Cu certitu- 
dine, ele au foarte multe avantaje în raport cu metodele tradiționale. 
Dintre priorităţile lor, le putem evidenția pe următoarele, sintetizate 
din studiile din domeniul respectiv: a) obiectivele aparţin nivelurilor 
superioare ale taxonomiei lui Bloom; b) metodele respective contribu- 
ie la formarea de competenţe prin care se construiesc cei patru piloni 
ai cunoașterii: „A învăţa să ştii /să înveţi” „A învăţa să trăieşti împreu- 
nă cu ceilalți”, „A învăţa să fii”, „A învăţa să faci”; c) sarcinile, întrebă- 
rile adresate elevilor au un caracter deschis, așteptându-se şi răspun- 
suri deschise; d) problemele formulate prezintă mari posibilități de 
transfer, diminuează teama de eșec, sporeşte stima de sine, facilitează 
relaţiile interpersonale; e) profesorul este un mediator, care facilitează 
accesul elevilor la cunoștințe, la instrumente de lucru, la diferite sur- 
se de informaţie, creează un climat favorabil de lucru, stimulează răs- 

punsurile originale, activitatea lor de creaţie și de construire a propriei 
înțelegeri; f) evaluarea e realizată prin metode active și e una prepon- 
derent formativă; g) elevul, fiind în centrul învăţării, are o mare liber- 
tate de manifestare a personalităţii sale. Căutând diverse modalităţi de 
rezolvare a problemei, implicat în activități de colaborare cu alţii, el de- 
vine subiect al propriei deveniri. Mai mult. Folosind experiența sa de 
lectură și de viaţă, el demonstrează o mai bună capacitate de înțelegere 
a materiei, preia controlul asupra propriei învăţări. 


Deşi metodele activ-participative, după cum am arătat, au un șir de 
avantaje, totuşi nu trebuie să le considerăm perfecte, cu atât mai mult 
că şi în acest caz rămâne valabilă observaţia deja făcută că nu meto- 
da în sine este eficientă, ci racordarea ei la situaţie, obiective, elevi, 
conţinuturi, forme de organizare a activităţii. De reținut, de aseme- 
nea, că aceste metode sunt mari consumatoare de timp, că volumul 
de informaţie pe care îl achiziţionează elevii este mult mai redus, că 
există riscul ca informaţia, fiind puţin sau deloc structurată, să fie greșit 
înţeleasă. Întrucât profesorul apare doar în funcţia de moderator, e po- 
sibil să apară dificultăţi în învăţare din cauza interpretărilor diverse şi 
chiar contradictorii, de multe ori. Şi nu în ultimul rând, obiectivele pri- 
vind procesele superioare ale gândirii nu pot fi evaluate cu exactitate. 


Formă artistică de cunoaştere şi de creare a realităţii, literatura, 
ca gen cu funcții și valoare estetică universală, impune principiul 
priorităţii receptorului de literatură şi artă. Concepţia estetică a lui 
Şt. Lupaşcu (originea artei e în psihism; imaginea este o realitate in- 
terioară conștientizată; imaginaţia creatoare îl eliberează pe om de ti- 
rania subiectului/eului ca şi a obiectului — universul ambiant; emoția 
pentru artă este iminentă) impune abordarea creaţiei literare ca pe o 
unitate a sensului și interpretării, din care generează valoarea imanen- 
tă a ei. Anume acest fapt a revendicat perspective noi, un alt mod și 
alte modalităţi de instruire, de formare literară și lectorală a elevilor. 
Justeţea ideii despre rolul de al doilea subiect creator al operei literare 
este demonstrată şi de diversitatea principiilor ce stau la baza meto- 
dologiei educaţiei literar-artistice, înaintate de cercetătorii în domeniu 
pe parcursul mai multor ani: înțelegerea limbajului artistic, dezvolta- 
rea percepţiei, imaginaţiei, gândirii și emotivităţii artistice, abordarea 
sistematică a educaţiei artistice, analiza formei artistice în unitate cu 

mesajul, corelarea formelor (lecţie, ore facultative, cercuri) de studi- 
ere a artelor, analiza literară a operei ca structură artistică, transferul 
cunoştinţelor şi competenţelor în alte domenii de activitate umană, 
comunicarea interpersonală a profesorului şi elevului, dezvoltarea 
capacităţilor creative, abordarea multiaspectuală a textului artistic 
drept formă specială a activităţii colective distribuite etc. Așadar, con- 
ceptul modern de metodologie educațională rupe limitele tradiționale 
ale acesteia, care o plasează, în special, în domeniul activităţii profeso- 
rului. Recunoașterea elevului ca al doilea subiect al comunicării artisti- 
ce impune plasarea metodologiei în domeniul lui de activitate. În acest 
caz, tehnologiile ELA vor porni dinspre epistemologie spre subiectul 
receptor. Dezvoltarea creativităţii elevilor, a activismului, a relaţiilor 
interpersonale, a gândirii lor critice sunt câteva dintre cerinţele zilei de 
astăzi, care au impus schimbări de optică în ceea ce priveşte folosirea, 
în procesul studierii/receptării literaturii, a metodelor didactice. Or, 
un elev este activ în măsura în care încetează a fi un simplu receptor, un 
destinatar al informaţiei gata preluate de la profesor și în care încear- 
că să ajungă la noile informaţii prin eforturi proprii. În acest context, 
rolul metodelor utilizate în cadrul lecţiilor este enorm de mare, mai 
ales în ideea în care ele trebuie să devină, într-adevăr, o cale de învăţare 
realizată efectiv de elevi. Evident, orice metodă este o virtualitate, care 
devine eficientă doar prin priceperea profesorului de a folosi. 


Referinte Cerghit 1980 = I. Cerghit, Metode de învățământ, 
bibliografice | București, Editura didactică şi pedagogică. 276 p. 
Cristea 1998 = S. Cristea, Dicţionar de termeni pedagogici, 
București, Editura didactică şi pedagogică. 474 p. 

Cucoş 2006 = C. Cucoș, Pedagogie, Iași, Polirom. 464 p. 


De Landsheere 1979 = G. de Landsheere, Definirea obiec- 
tivelor educaţiei, Bucureşti, Editura didactică și pedagogi- 
că. 288 p. 

Lupaşco 1982 = Ștefan Lupașco, Legea dinamică a contra- 


dictoriului, Bucureşti, Editura politică. 444 p. 
Pavlicenco 2006 = S. Pavlicenco, Receptarea literaturii ita- 


liene în spaţiul cultural basarabean, în „Limba română”, nr. 
10, p. 33-38. 

Marta ISTRATI 


Probleme de (re)adaptare școlară 
a elevilor repatriați 


Dezvoltarea mondializării pune şi în fața sis- 
temului educațional din Republica Moldova 
noi probleme care cer o schimbare urgen- 
tă. Ne referim la fenomenul repatrierii 
cetățenilor noştri, care se întorc în țară după 
o perioadă de emigrare și îşi (re)şcolarizează 
copiii. În ultima perioadă, a fost facilitat pro- 


MI. — absolventă a Facultăţii“ cesul de recunoaștere și echivalare a actelor 


de Litere a USM (2006), de studii, inclusiv pentru persoanele care nu 
doctor în filologie (2014), 


profesor de limba și 
literatura română la Liceul  nuarea lor IN învățământul primar ȘI gmna- 


Teoretic,Gh. Asachi"din zial. Această competență a fost delegată de 
or. Ungheni. Domeniide Ministerul Educației, Culturii şi Cercetării 
cercetare: sociolingvistică n]; : . 
ercerare: sodong organelor locale de specialitate (Direcţiile ra- 
didactica limbii române. A . ie detti Elevii j di 
publicat o serie de articole  I0nale de învățământ). Elevii care au studiat 
în culegeri și reviste de în străinătate și au solicitat (re)inmatricula- 
specialitate în Chişinău, rea într-o şcoală în Republica Moldova sunt 
Bălţi, lași, Suceava. În înmatriculaţi într-o clasă inferioară doar la so- 


perioata09/2015712/2015. 1) citarea părintelui. În caz contrar, se respectă 
a desfășurat proiectul A 


sociolinguistic analysis of the 
Moldovan communities in cute toate clasele absolvite în străinătate. 
Turin (în cadrul programului 
WWS 2 — incoming mobility, 
finantat de Universitatea a părinților, de obicei, este abordată doar ca o 

de Studii din Torino,sub problemă pe termen scurt, care implică pro- 


responsabilitatea ştințificăa cedurile standard de repatriere: procesul de 
Pr. Federica Cugno). 


dețin acte finale de studii și solicită conti- 


principiul dreptului dobândit și sunt recunos- 


Reîntoarcerea elevului în societatea de origine 


recunoaştere şi echivalare a actelor de studii şi 
instituționalizarea, adică repartizarea elevului 
într-o şcoală și într-o clasă. La această etapă 
se implică mai mulţi factori: părinţii/tutorii, 

Direcţia raională de învățământ, administraţia școlii, dirigintele clasei. 
După încheierea acestui proces începe însă altul, de lungă durată — re- 
integrarea socio/psiho/lingvistică a copilului. Asemenea situaţii cer o 
redefinire a noţiunii de adaptare școlară, deoarece problema este mult 
mai complexă și necesită o abordare multilaterală. Deseori absenţa din 
patrie este atât de lungă, încât elevii reșcolarizați trec printr-un proces 
de reacomodare aproape identic cu integrarea unor cetățeni străini. 


În cel mai bun caz, acum copilul va fi susţinut și ajutat doar de părinți 
și de profesori la disciplinele predate, iar lipsa unei monitorizări siste- 
mice și sistematice va face acest proces mult mai lung și mai stresant. 
Situaţiile diferă uneori radical: dacă elevul a absentat din sistemul nostru 
de învățământ o perioadă scurtă, el va depăși uşor teama readaptării, dar 
uneori revin în patrie familii în care copiii au competenţe reduse în limba 
română, ori nu o vorbesc deloc. Aceștia din urmă vor trăi un adevărat şoc 
cultural și lingvistic. Felul în care efectele lui vor determina dezvoltarea 
personală ce va urma repatrierii va depinde de abilitatea și gradul de im- 
plicare ale părinţilor și reprezentanților sistemului de învățământ. 


Necesitatea abordării acestei probleme a apărut din propria experiență 
didactică cu câţiva elevi repatriați, din mărturiile unor absolvenţi des- 
pre experienţa reintegrării, precum și din situația a doi copii care au 
fost reexpatriați după ce adaptarea lor şcolară s-a transformat într-o in- 
activă şedere în clasă, căci, aflându-se în străinătate încă din copilăria 
precoce, într-o familie mixtă, nu au fost expuși comunicării în limba 
română. Astfel, pe lângă „greşeala” părintelui românofon (care a fost 
determinat de circumstanţe inopinate să se repatrieze), s-a adăugat 
şi cea a sistemului nostru de învățământ, care nu a elaborat încă un 
proiect/o metodologie de lucru cu elevii alolingvi repatriați, ceea ce 
reprezintă o lacună serioasă în fată internaționalizării. 


În ceea ce priveşte situaţia generală, statul a început să dezvolte o po- 
litică de susţinere a repatriaţilor. Or, şi sistemul educaţional trebuie 
să-şi actualizeze activitatea în această direcție de dezvoltare, căci rein- 
tegrarea socială și economică a părinţilor poate fi zădărnicită de inca- 
pacitatea (re)acomodării copiilor. În consecinţă, ei reemigrează acolo 
unde, spre mirarea și frustrarea noastră, copiii au reușit să se integreze 
mai ușor, în pofida unui mediu total străin, dar, probabil, mai deschis 
internaţionalizării. 

Putem identifica mai mulţi factori de risc care ar duce la complicarea/ 
eșuarea (re)adaptării copiilor: 


- părinţii nu abordează cu o cuvenită seriozitate problemele de reinte- 
grare a copiilor; 


- când repatrierea este spontană, stresul este și mai pronunţat; uneori 
în noua locuinţă copilul nici nu are condiţiile propice studierii; 


- copiii se reintegrează foarte dificil, dacă nu sunt repatriați împreuna 
cu părinţii, din cauze economice sau familiale; în absenţa părinților, 
stresul este potenţat sub monitorizarea unor oameni puţin interesați; 


- absenţa unei politici instituționale de reintegrare a elevilor repatriați; 


- instituţia de învățământ nu este interesată să cunoască situaţia socio/ 
psiho/lingvistică a elevului; 


- colectivul profesoral abordează apariția unui asemenea elev ca o po- 
vară nedorită; 


- colectivul de elevi nu este pregătit să ajute colegul în procesul de rein- 
tegrare: îl ignoră sau îi creează circumstanţe frustrante; 


- profesorii la diferite discipline, dirigintele şi alți factori educativi din 
instituţie nu colaborează, ceea ce dublează eforturile atât ale cadrelor 
didactice, cât și ale elevilor vizaţi, tergiversând rezultatele aşteptate; 


- resursele umane și financiare în instituţie sunt limitate, ceea ce face 
imposibilă acordarea unei asistenţe individuale elevilor în cauză. 


Citând unii specialiști, putem utiliza termenii intercultural adjustment 
şi repatriation adjustment (Adler 1981), mai ales al doilea nuanțează 
procesul tranzitor al repatrierii mai bine decât termenul „readaptare', 
căci nu avem nici situația unei adaptări propriu-zise, deoarece copilul 
se întoarce într-o cultură cunoscută, dar nici o revenire simplă, deoa- 
rece în perioada absenței suferă schimbări atât identitatea celui plecat, 
cât și mediul/comunitatea din care a emigrat. Copiii revin după expa- 
triere de altă vârstă, uneori în altă localitate, sunt deseori școlarizaţi 
în alte instituţii sau colective de elevi, se pomenesc în altă treaptă de 
învățământ, fără a beneficia, ca foştii lor colegi, de continuitatea pro- 
gramelor școlare autohtone. Deseori nu mai pot reveni în același cerc 

de prieteni, ori nu mai pot reconstrui la fel raporturile amicale. Ei vin 
cu o nouă viziune a lumii, alt nivel de autonomie şi de încredere în sine. 


Se impune din start necesitatea unui parcurs de monitorizare şi evo- 
luare a procesului de (re)integrare a elevului repatriat cu implicarea 
mai multor factori: familia/tutorii; administraţia şcolii; profesorul de 
limbă și literatură romană; dirigintele și profesorii de alte discipline; 
angajaţii bibliotecii; psihologul școlar; cadrele didactice care organi- 
zează activități extracurs; colectivul de elevi etc. 


Este benefică dezvoltarea în acest sens a relaţiilor de colaborare între 
diverse instituţii/organizaţii educative din localitate. 


Impactul experienţei în străinătate nu poate fi nici respins, nici negli- 
jat. Atitudinea de tipul „nu mă interesează ce ai învăţat acolo, aici e 
altă programă” este distructivă. Cu părere de rău, elevii și absolvenții 
chestionaţi îşi amintesc că au fost frustrați de replicile unor profesori: 
„veniţi nepregătiți”, „ai rămas în urmă la matematică”, „ai învățat după 
programe mai simple”, „vă jucaţi acolo, nu învăţaţi”, „la noi copiii de- 
mult au trecut asta” etc. 


Profesorii cu o abordare corectă vor valorifica experiența (plurilingvis- 
mul, elementele unei culturi străine etc.) elevilor repatriați atât în folo- 
sul posesorului acestui nou și divers bagaj de cunoştinţe și competenţe, 
cât şi în folosul colegilor lui, aceasta fiind un exemplu elocvent al pro- 
movării toleranței, diversităţii, deschiderii interculturale etc. Este foar- 
te important pentru elevii dați să conştientizeze că vin cu un bagaj util, 
că nu vor începe instruirea de la zero și că nu sunt „o povară” pentru 
profesori/ clasă. Din contra, i-ar motiva să descopere că sunt o sursă de 
informaţii noi şi interesante atât pentru colegi, cât și pentru profesori, 
că pot povesti tehnicile de predare/invăţare/evaluare/notare din ţara 
în care au fost instruiți. Căci, realmente, elevii care au avut şansa de a 
face (temporar) studii în țările europene, în SUA, în Canada, în Japonia 
etc., în perioada emigrării ori în cadrul programelor de schimb școlar, 
se întorc cu o perspectivă internaţională de atitudini și reprezentări, de 
cunoștințe și competenţe, cu o mai bună înţelegere a diferenţelor și, în 
viitor, vor avea un atu în crearea unor relații personale și profesionale 
internaţionale. Dovadă a acestei schimbări sunt chiar părinții multora 
dintre ei, care s-au repatriat cu ideile şi posibilitatea dezvoltării unor 

afaceri /proiecte inovative. Acest efect este cu atât mai vizibil cu cât 
mai lungă este perioada de studii în străinătate și mai mare vârsta ele- 
vilor la întoarcere, când ei percep şi analizează altfel propria formare şi 
necesitatea continuării acesteia. Or, şi atunci când repatrierea are loc 
la o vârsta mai mică (în clasele primare sau în primele clase gimnazi- 
ale), valorificarea experienţei lor acumulate în altă țară este în mâinile 
părinţilor şi ale pedagogilor. Dacă adulţii responsabili (specialiştii şi 
cei din familie) se interesează și reuşesc să înțeleagă în ce mod traiul şi 
studiile în străinătate au marcat copiii/adolescenţii, ei pot facilita pe- 
rioada de tranziţie a repatrierii care este foarte dificilă. Astfel, Y. Kim, 
în teoria Intercultural Personhood, descrie trei etape ale (re)integrării: 
stresul, adaptarea și evoluţia (Kim 2008). Specialiştii enumeră o serie 
de dificultăţi sociale şi emoţionale trăite în prima perioadă a imersiu- 
nii: detașarea socială; depresia; anxietatea; sentimentul izolării; confu- 
zia valorilor; dificultăţile în instruire; conflictele culturale identitare; 
tensiunile interpersonale etc. 


Pentru a înţelege exact prin ce grad de stres trece elevul, tipul asistenței 
ce îi poate fi acordată, cum ar putea fi valorificate cunoştinţele şi 
competențele lui acumulate în străinătate, dirigintele/învățătorul/psi- 
hologul școlar ar putea să-l încurajeze să vorbească despre experiența 
lui, după ce a discutat și cu părinţii. Elaborând un chestionar cu acest 
scop, cadrul didactic cel mai apropiat elevului ar trebui să aibă în vizor 
următoarele aspecte-cheie: 


- studiile făcute până la plecare; 
- perioada absenței din Republica Moldova; 


- informaţii despre locul emigrării (ţara, limba, tradiţiile descoperite 
de elev, modul de viață, oamenii care i-au devenit apropiaţi şi a căror 
absenţă acum îl afectează, asemănările și deosebirile față de locul de 
unde a emigrat şi unde a revenit acum); 


- cultura academică din țara străină (disciplinele studiate, orarul, me- 
todele de predate/învăţare/evaluare/notare, relaţiile cu profesorii şi 
colegii, activităţile extraşcolare etc.); 


- şocul cultural trăit acolo imediat după emigrare și felul /timpul în care 
l-a depăşit; 

- cum apreciază elevul gradul lui de integrare în societatea nouă, atins 
la finalul perioadei de emigrare; 


- competențele lui (bi/pluri)lingve; 
- şocul cultural trăit acum; 
- cum percepe locul de baștină regăsit; 


- competențele și reușitele din perioada emigrării, pe care elevul le con- 
sideră de cea mai mare valoare; 


- diferenţele dintre propriul „eu” până la plecare și cel după repatriere; 


- sentimentele trăite după repatriere: „deconectarea” de propria socie- 
tate sau „bucuria revenirii acasă” etc. 


Discutând astfel cu elevul, pedagogulva descoperi şi gradul lui de matu- 
ritate, care poate fi diferit la persoane de aceeaşi vârstă, exprimându-se 
prin: nivelul de independenţă; nivelul de responsabilitate; nivelul con- 
tactului cu alți indivizi/grupuri (Kauffmann et al.1992). 


Acordând asistenţă elevilor repatriați trebuie să avem în vedere că 
transformările identitare cele mai pronunţate au loc anume în procesul 
tranziţiilor, deplasărilor, despărţirilor, căci „noi perspective şi revelații 
nu se produc în situaţii de echilibru” (Brueggemann 1987). Anume 
deosebirile dintre cutumele individului și ceea ce ajunge să trăiască 
după o schimbare de mediu lărgeşte viziunea lui asupra realității și îl 
maturizează. Cu cât mai mic este gradul de maturitate al elevului în 
momentul emigrării, cu atât mai multe schimbări va suferi persona- 
litatea lui în străinătate şi, în consecinţă, cu atât mai acut va fi stresul 
repatrierii. Deci cu cât mai înalt a fost gradul de imersiune culturală și 
lingvistică a elevului în perioada emigrării, cu atât mai înalt trebuie să 
fie şi gradul imersiunii repetate în cultura de origine. Atât în străinătate, 
cât şi după repatriere, acest grad depinde de mai mulți factori: 


- persoanele cu care locuiește copilul (repertoriul lor lingvistic, gradul 
lor de adaptare socială etc.); 


- mediul în care îşi face studiile (mai mulți imigranți sau vorbitori na- 
tivi, gradul de toleranță și deschidere spre comunicare al pedagogilor 
şi al colegilor); 

- activităţile din afara orelor de studii și persoanele cu care comunică 
în acest timp etc. 


În plus, elevii cu un grad mai înalt de maturitate sunt înclinați să facă 
comparaţie între societatea/ţara de origine și cea recent părăsită. Din 
păcate, rezultatele comparaţiei sunt, mai frecvent, în defavoarea ţării 
noastre, ceea ce complică (re)integrarea, o face chiar mai dificilă decât 
integrarea interculturală în emigrare. Noile idei, valori, atitudini, forma- 
te în străinătate, se confruntă cu cele vechi. Stresul provocat de aceste 
contradicții se transformă într-un șoc cultural inversat, încât gradul de 
insatisfacție creşte şi, în viziunea elevilor repatriați, societatea de ori- 
gine devine vinovată de dificultatea reintegrării. Infrastructura de aici, 
comportamentul cetățenilor, caracteristicile sistemului de învățământ 
etc. — toate sunt privite critic, cei reveniţi din străinătate pun în evidență 
imperfecțiunile și punctele vulnerabile. Astfel, de tactul și abilitățile 
pedagogilor depinde foarte mult, poate chiar „recâștigarea” cetăţenilor 
noştri într-o perioadă de emigrare sporită. 


O situație și mai complicată se creează când familiile repatriate 
şcolarizează copiii născuţi peste hotare sau duși din Republica Moldova 
la o vârsta precoce. Acești elevi nu se simt repatriați, ci imigranţi în pa- 
tria părinţilor lor. 


Adaptarea la un alt ritm cotidian, la alte circumstanţe și activități, la alte 
metode de învăţare este mai ușor de depășit dacă elevul nu se confruntă 
cu serioase bariere lingvistice. Când însă acestea există, ele nu cauzează 
probleme doar la disciplina limba și literatura română, ci devine difi- 
cilă înțelegerea și achiziționarea conţinuturilor și competențelor la re- 
stul disciplinelor. (Re)integrarea lingvistică, atunci când devine o pro- 
blemă în perioada de tranziţie a repatrierii, este chiar problema-cheie, 
care blochează imersiunea culturală și socială a copilului. Cazurile 
acestea sunt cele mai complicate şi cer antrenarea şi conlucrarea tu- 
turor factorilor disponibili. Este îngreunată mult stabilirea relaţiilor 
sociale, discutarea cu pedagogii/psihologul a problemelor identitare 
şi sociale apărute. Şi înaintea cadrelor didactice, care ar putea acorda 
o asistenţă elevului în perioada de tranziție a repatrierii, apare bariera 
lingvistică, deoarece într-o instituţie de învățământ nu pot fi angajați 
traducători/vorbitori de orice limbă străină. Şi chiar dacă este situaţia 
că elevul repatriat vorbește limbile franceză, engleză etc., cunoscute de 

anumiţi profesori, trebuie elaborat un proiect de antrenare a acestora 
în activitatea suplimentară de asistare a copilului alolingv. 


Se ajunge la situaţii lingvistice nefavorabile atunci când părinții, după ex- 
patrierea copiilor, cu scopul ameliorării competențelor lor în noua limbă, 
renunţă total/parţial să comunice în familie în limba maternă. Or, născut 
fiind într-o familie mixtă, copilul nu este învățat de părintele românofon 
să vorbească limba română. Motivele acestui comportament lingvistic al 
adulților sunt diverse, dar se ajunge la aceleași rezultate: 


- îngustarea orizonturilor lingvistice ale copiilor; 


- probleme de comunicare cu rudele/ persoanele cunoscute româno- 
one, când se revine în Republica Moldova (definitiv sau în sejururi 
fone, când Republica Mold definit j 
ori prin internet/ telefonie; 


- confuzii identitare legate de apartenența națională; 


- ratarea oportunității de a dezvolta la copii un bi/plurilingvism, ale 
cărui avantaje sunt bine cunoscute; 


- complicarea imersiunii culturale în cazul repatrierii etc. 


Totuşi, o abordare pur lingvistică a problemei este insuficientă. Se im- 
pune o analiză și o asistență atât psihologică, precum și sociolingvisti- 
că. Respectarea drepturilor şi intereselor fiecărui elev cere să fie oferite 
cele mai bune soluţii fiecărui copil, soluţii personalizate, ca: 


- elaborarea unei anchete sociolingvistice a familiei; 


- aprecierea capacităţilor familiei de a colabora cu pedagogi în scopul 
elaborării unei strategii extraşcolare de „reconfortare lingvistică” a co- 
pilului repatriat; 


- evaluarea psiho-emoţională a copilului; 


- elaborarea planului individual de reintegrare școlară și sociolingvis- 
tică asistată; 
- monitorizarea şi evaluarea planului individual de (re)adaptare până 


va fi atinsă etapa evoluţiei rezultatelor şcolare. 


Sigur că noile obstacole sociale/fizice/culturale (lingvistice!) pot fi 
depășite, căci, chiar și în condiţii de stres, atât adulţii, cât şi copiii pot 

găsi în sine resursele necesare unei „reconstrucții” a vieţii. Este o pro- 
blemă actuală gravă și puţin cercetată nu doar în Republica Moldova, 
dar şi pe plan internațional. Acest ciclu de tranziţie al repatrierii este 
slab reflectat în literatura de specialitate. Autori precum Sussman Nan 
M, Adler Nancy J., Martin Judith, Storti Craig, Van Gennep Arnold, 
McPhedran Elizabeth ş.a. se referă la revenirea acasă după sejurul de 
studii internaţionale. Aceste cercetări ar fi un punct util de pornire, de- 
oarece analizează multe aspecte legate de stresul reşcolarizării și rea- 
daptării. Totuşi, a pleca conştient pe o perioadă determinată cu scopul 
studiilor în străinătate, cu ideea clară a revenirii, diferă mult de situaţia 
în care familiile emigrează, considerând că fac o schimbare definitivă, 
astfel încât revenirea devine pentru copii o bulversare a întregului lor 
micro-univers. Se configurează deci un teren „viran” pentru specialişti 
în diverse ramuri înrudite, activitatea cărora ar face sistemul de 
învățământ din Republica Moldova să se deschidă internaționalizării 
şi la nivel de școală, nu doar la cel universitar. 


Referinte Adler 1981 = Adler N. J., Re-entry: Managing cross-cultu- 
; ral transition, în „Group & Organizational Studies”, V. 6, 

p. 341-356. 

Brueggemann 1987 = Brueggemann W, Hope within his- 

tory, Atlanta, John Knox. 

Kauffmann et al. 1992 = Kauffmann N., Martin J. N., 

Weaver H. D., Students Abroad: Strangers at Home; 

Education for a Global Society, Maine, Intercultural Press. 

Kim 2008 = Kim Y. Y., Intercultural personhood: 


Globaliwation and a way of being, în „International Journal 
of Intercultural Relations”, nr. 32, p. 359-368. 

Margareta CURTESCU 
în dialog cu Pavel BĂLAN 


In artă întotdeauna contează 
talentul și conștiința obârșiei 


Maestrul Pavel Bălan, membru al Uniunii Cineaștilor şi al Uniunii 
Jurnaliștilor din Republica Moldova, personalitate artistică plurivalen- 
tă, face parte din pleiada primei generaţii de intelectuali, afirmată în 
anii '60 ai secolului trecut (să ne amintim că, după cel de-al Doilea 
Război Mondial, din motive bine cunoscute, Basarabia a fost văduvită 
de această elită imanentă oricărei societăți). 


Absolvent al Facultăţii de Operatori de Imagine a Institutului Unional 
de Cinematografie din Moscova (clasa profesorului Boris Volchek), 
consacrat artelor vizuale — cinematografiei și fotografiei, înzestrat cu 
harul de a distinge și imortaliza, în imagini, valorile perene, artistul a 
devenit renumit pentru ardoarea cu care a promovat tezaurul nostru 
cultural. Şi în filmele documentare sau în cele artistice, Piatră, piatră... 
Fântâna, De-ale toamnei, Se caută un paznic, Nunta la palat etc., şi în 
cărțile-album, Poliptic moldav (1985), Icoana sufletului nostru (1992), 
Cetățile sufletului. Mănăstiri şi schituri basarabene (2002), Rugă pentru 
Neam. Artă moldovenească din secolele XIV-XX (2015) etc., a popula- 
rizat arta autentică, vibrând la tot ce constituie patrimoniul cultural 
românesc. 


În interviul de mai jos, pe care protagonistul nostru ni l-a oferit cu mul- 
tă amabilitate, sunt detaliate retrospectiv unele momente inedite din 
activitatea-i de cineast, prin care, la propriu, a fondat documentarul 
şi filmul artistic din fosta RSSM; apar evocate contextul politic și cel 
cultural în care s-a afirmat elementul național în cinematografia şi arta 
fotografică din spaţiul basarabean. 

Stimate maestre Pavel Bălan, Vă propun să reconstituiţi tra- 
seul Dumneavoastră de cineast, evocând, în primul rând, 
circumstanţele în care aţi devenit student la una dintre cele mai 
prestigioase instituţii de cinematografie din fosta Uniune. 


Era anul 1962. Îmi satisfăceam serviciul militar la marină, în 
Sevastopol, unde pe atunci se filma Omul-amfibie, peliculă regizată de 
Vladimir Cebotariov. Am obţinut permisiunea să plec de pe corabie și 
am mers la clubul maritim, unde se desfășurau diferite concerte, serate 
ale oamenilor de creaţie. În ziua aceea, tocmai avea loc o întâlnire cu 
echipa de creaţie a respectivului film. După discuţie, m-am apropiat 
de operatorul secund şi i-am spus că am început și eu să practic arta 
fotografică. Dânsul mi-a explicat că pot studia specialitatea de opera- 
tor la Institutul din Moscova, unde sunt maeștri care te învaţă cine- 
matografia — de la filmarea până la montarea definitivă a filmului. Nu 
am luat prea în serios această informaţie, dar, aflându-mă în ultimul an 
de militărie, cunoşteam că există un ordin emis de Hruşciov prin care 
ostașilor care intenționau să meargă la ţelină sau să-şi urmeze studiile 

Pavel Bălan alături de preotul Paul Mihail, 
teolog, scriitor, cercetător istoric. Bucureşti. 1987. 


EET PT RO MIÂINIĂ 


în instituţiile de învățământ superior li se permitea să se demobilizeze 
înainte cu trei luni de la expirarea termenului (cei care nu reușeau la 
examene, reveneau în unitate să-și continue slujba). Am hotărât să-mi 
încerc și eu norocul (sunt convins că fiecare om se naşte cu norocul 
său, doar că, la momentul oportun, trebuie să-l „prindă, să se apuce 
cu ambele mâini de vița aceasta, căci acest noroc, care ţi-i dat de sus, te 
conduce spre altul și tot aşa mai departe... ). 


Consideraţi deci că toate câte ni se întâmplă ne sunt predestinate, 
doar că este important să auzim și să înţelegem ceea ce se numește 
glasul destinului? 


Pe parcursul celor optzeci de ani ai mei, m-am convins că norocul în- 
seamnă mult în viață, doar că trebuie să-l ghicești, să-l descoperi la mo- 
ment. Dumnezeu ţi-l dă, urmează doar să-l foloseşti! Dacă ai înțeles 
acest mesaj, ai pornit exact pe drumul cel drept. 


Aşadar, am decis să apelez și eu la posibilitatea de a-mi continua studi- 
ile. Am luat trenul din Sevastopol şi am plecat spre Moscova. Am co- 


Pavel Bălan alături de ieromonahul Petroniu Tănase. Monahul, 
duhovnic şi egumen la schitul românesc Prodromu, e vestit pentru 
predicile deosebite, cunoscute pe tot Sfântul Munte Athos. 2004 

borât la stația Djankoi şi mi-am cumpărat o broșură cu reproduceri din 
pictura lui loganson (un renumit pictor sovietic, adept al metodei re- 
alismului socialist în artă — n.n.), la acel moment preşedintele Uniunii 
Artiştilor Plastici din URSS. Am răsfoit-o, cercetând atent imaginile. 
Mi-a atras atenţia, în special, o lucrare cu titlul Na starom uraliskom 
zavode (La vechea uzină din Ural). În vara aceea, la VGIK veniseră un 
număr extrem de mare de abiturienţi - 500 de candidaţi pentru un 
singur loc. La operatorie, examinator era maestrul Boris Volchek. În 
timpul examenului, profesorul mi-a spus să extrag o imagine din tean- 
cul de cărți poştale de pe masă. Şi, se întâmplă o minune! Am scos... 
La vechea uzină din Ural de loganson. După câteva minute de pregătire, 
am ieșit la tablă, am luat creta şi am început să comentez acest tablou, 
explicând perspectiva de reprezentare plastică, raportul dintre planuri, 
repartizarea personajelor principale, secundare, efectele de culoare etc. 
Toţi mă priveau uimiţi. Profesoara Lobova m-a întrebat dacă am ab- 
solvit şcoala de pictură. I-am răspuns că pur şi simplu sunt pasionat de 
această artă. Volchek a declarat imediat că îşi doreşte să-i fiu student. 
Mi-au crescut aripi. Am susținut cu succes și următorul examen (lim- 
ba și literatura rusă, compunere). Imaginaţi-vă doar: un absolvent al 
şcolii medii din satul Călinești, Făleşti să scrie o compunere în limba 
rusă! (Pavel Bălan este între primii absolvenţi ai respectivei instituţii 
de învățământ — n.n.). M-am descurcat totuși! 


Cu ce experienţe aţi început studiile la această instituţie de 
învățământ superior de elită? 


Începusem să fotografiez încă de pe corabie. Examinam atent imaginile 
din presa acelor timpuri, din ziare şi reviste (în special, din „Ogoniok”). 
La cursul de artă fotografică, profesoara Lidia Dîko, autoarea unui pre- 
stigios manual de specialitate, a prezentat fotografiile mele ca anti-mo- 
del de tehnică fotografică. Acest eșec a fost foarte important pentru 
mine: am înţeles că, pentru a ajunge la succes, trebuie să depun efort. 
Întâmplarea m-a motivat să muncesc foarte mult. 


Câţi ani aţi studiat la VGIK? 


La VGIK am învăţat S ani. Locuiam în cămin, colegii mei de cameră 
fiind un polonez, un mongol și un somalez. În grupă eram 16 studenţi, 
între care unii filmaseră deja cu regizori renumiţi de la studioul 

„Mosfilm” Doar eu și un coleg din Armenia abia ne inițiam în operato- 
rie, abia ne familiarizam cu camera de filmat, dar, spre, finele studiilor, 
am reușit să ajungem printre primii. 


Cum V-aţi început cariera de fotograf? 


În timpul serviciului militar, i-am fotografiat pe doi frați din Fălești, cu 
care mă aflam pe același vapor, și am trimis imaginea la ziarul „Moldova 
Socialistă” (aveam un simplu aparat de fotografiat Smena). Poza a fost 
publicată, au urmat și altele. În concediu, am trecut pe la redacţie. M-a 
întâmpinat Petrea Darienco, redactorul-şef, un om extraordinar, care a 
susținut și a promovat mai mulţi tineri. (Dacă mi-am amintit de Petrea 
Darienco, vreau să precizez că anume acest scriitor a organizat mitin- 
gul studenţilor în perioada când autorităţile de altădată intenționau să 
mute monumentul lui Ștefan cel Mare din piață tocmai unde se află 
astăzi cinematograful „Gaudeamus. A avut de suferit. Poetul Serghei 
Smirnov, prietenul său de la Moscova, l-a ajutat să se angajeze pe pos- 
tul pe redactor-şef al revistei „Sovetskaia Kultura”. A fost un om deose- 
bit de temerar!). 


În ce împrejurări aţi fost angajat la studioul „Moldova-film” și din 
ce Vi s-a compus activitatea în prima perioadă? 


La „Moldova-film” m-am angajat în anul 1965. În urma unui conflict cu 
un regizor vestit, care, fără niciun motiv, înlătura operatorii de la filmări, 
am rămas fără serviciu, fără cazare, fără vreo sursă de supraviețuire. Și 
atunci, în destinul meu a intervenit Petrea Darienco. M-a invitat la vila 
sa de pe malul Nistrului, unde tocmai venise și aviatorul-erou Alexei 
Meresiev. M-a impresionat destul de tare că dânsul şi-a scos protezele 
și, pe plaja plină de pietre mărunte și ascuţite, s-a târât în genunchi spre 
râu, înotând cu atâta satisfacţie, aidoma unei pasări în zbor! În valuri, 
părea că înviase. Această imagine m-a cutremurat, un fior mi-a stră- 
puns tot corpul şi atunci mi-am zis în sinea mea: „La vârsta ta, având 
mâini şi picioare, să cedezi la primul eșec?!” M-am întors la studio, la 
directorul Mursa, şi i-am cerut insistent de lucru. Aşa cum la acel mo- 
ment nu se turna vreun film artistic, mi-a propus să lucrez la documen- 
tare. Am acceptat. Primele filme documentare, realizate împreună cu 
Vlad Ioviţă, au fost Piatră, piatră... şi Fântâna. Apoi, cu Anatol Codru, 
am filmat De-ale toamnei. Am înţeles atunci că un operator are un rol 

Pavel Bălan împreună cu părintele Ioanichie Bălan, scriitor, teolog, 
cercetător al locurilor sfinte. Mănăstirea Sihăstria, județul Neamț. 1998 


important nu doar în producerea unui film artistic, unde joacă actorii. 
Ochiul vede (și el vede ce trebuie!) și, dacă ceea ce vede completează 
gândul, este deja perfect. Colegii mai în vârstă îmi detestau activitatea. 
A apărut şi un articol în „Sovetskaia Moldavia”, în care mi se imputa 
că, deşi în RSSM toate drumurile sunt asfaltate, eu căutam intenționat 
şi filmam drumuri prăfoase, de țară, pentru a discredita puterea sovie- 
tică. S-a ținut și o şedinţă în cadrul organizației de partid a raionului 
Frunze, unde am fost acuzat de idei antisovietice. Deși filmele mele 
au fost aspru criticate, nu am renunţat, nu mi-am schimbat conceptul 
artistic. Dimpotrivă, aceasta m-a mobilizat şi mai mult. Am participat 
la un festival al filmului documentar, la care concurau echipe de filmare 
din cinci republici sovietice: Belarus, Moldova şi Ţările Baltice. Juriul 
mi-a acordat un premiu. Au urmat și alte premii — la Moscova, Erevan, 
Tbilisi, Riga. După aceasta, am început să fiu apreciat ca operator şi să- 
mi fie recunoscută prestaţia artistică. 


Pavel Bălan împreună cu Grigore Vieru și Ion Popescu Gopo. 1985 


În filmul Se caută un paznic, echipa de creaţie a ignorat toate im- 
pedimentele cenzurii, demonstrând spirit liber și, în unele scene, 
chiar antisovietic. Din aceste motive, pelicula a fost interzisă, rea- 
lizatorilor imputându-li-se că promovează religia într-o societate 
ateistă. Cum a fost posibilă apariţia acestui film? 


Până la acest film, acumulasem deja o bună experiență intelectuală şi 
de viață. Cei patru ani de serviciu în flota maritimă, apoi studiile la 
Moscova, activitatea în redacţia condusă de inimosul Petrea Darienco, 
de la care m-am molipsit de o viziune lucidă - toate m-au format şi 
m-au determinat să înțeleg altfel realitatea, decât ni se prezenta. Dar 
şi caracterul meu îndârjit m-a ajutat! Eu continuam să filmez în stilul 
meu. Formam o echipă de creaţie cu scriitorii Vlad Ioviță și Gheorghe 
Vodă, toți trei având idei şi viziuni noi. Mursa era un om dezghețat 
la minte şi ne-a propus să facem un film artistic de-al nostru, moldo- 

venesc. Până atunci, la studioul „Moldova-film”, se turnau pelicule 
tendenţioase, ideologizate, coordonate de persoane străine artei noas- 
tre, care, deși erau talentate și dețineau diverse premii, nu puteau price- 
pe spiritul nostru. Pentru rolurile principale erau invitați actori de prin 
Moscova, Leningrad. 


Aşadar, am convenit să filmăm o peliculă națională, la care să fie 
cooptați doar actori autohtoni. Curând, au început pregătirile pentru 
Se caută un paznic (film realizat după un scenariu de Vlad Ioviţă, inspi- 
rat din povestea lui Ion Creangă, Ivan Turbinca). l-am invitat la probe 
pe Mihai Volontir, pe Dumitru Caraciobanu, filmam oameni din stra- 
dă; uneori, se întâmplă ca ei să fie actori mai buni decât cei invitați. Am 
început filmările la Țaul, apoi am plecat în localitatea Crasna-Ilschi din 
regiunea Cernăuţi, unde am filmat scenele de masă, la care au parti- 
cipat localnicii îmbrăcaţi în haine naţionale. Majoritatea cadrelor însă 
au fost filmate pe malul Prutului, la Suta de Movile. Peisajele de aco- 
lo erau adecvate pentru scenariul peliculei. Secvența cu botezul copi- 
lului am filmat-o la Cernoleuca, lângă o moară de vânt. Insistenţa și 
încăpăţânarea mea au avut efect. În final, am realizat filmul cu mijloace 
financiare mici, demonstrând că şi noi, cu propriile forțe, suntem ca- 
pabili să producem filme artistice. Dacă în Moldova am fost biciuiţi, la 
festivalul de la Riga, unde iarăși au participat cineaști din cinci repu- 
blici, Se caută un paznic a luat toate cele cinci premii. 


Am început să fim apreciaţi și acasă. Cu toate acestea, cenzura ne 
restricționa în selectarea subiectelor, nu ne permitea că abordăm anu- 
mite teme, ne interzicea scenariile și, treptat, ne-a distrus şi echipa. 


Povestiţi-ne mai detaliat cum i-aţi descoperit și promovat pe viito- 
rii maeștri ai artei naţionale, pe Mihai Volontir şi pe Eugen Doga. 


Într-adevăr, Se caută un paznic i-a lansat în cinematografie pe actorul 
Mihai Volontir şi pe compozitorul Eugen Doga, care a semnat coloana 
sonoră a filmului. Anterior, tânărul pe atunci Eugen Doga colaborase 
cu Gheorghe Vodă la filmul Ritmurile oraşului, dedicat aniversării de 
500 de ani de la fondarea Chișinăului. Aceasta a fost prima peliculă 
cinematografică, în care viitorul compozitor s-a produs ca autor de 
muzică. Asistenta noastră ne-a adus fotografii ale actorilor de la mai 
multe teatre din republică. Imaginea lui Mihai Volontir ne-a cucerit 

din prima şi l-am invitat la probe. L-am fotografiat în preajma lacului 
din Valea Morilor, cu niște căprițe care păşteau prin locurile acelea, 
sprijinit într-un toiag. Astfel, am constat că anume acest actor îl poate 
întruchipa pe Ivan Turbinca. Ambiţia noastră de a valorifica talentele 
naţionale a avut un rezultat nemaipomenit. În primul rând, filmul s-a 
bucurat de succes la public. Mai mult decât atât: şi Mihai Volontir, şi 
Eugen Doga au devenit populari și au început să fie invitați la diferite 
studiouri cinematografice din fosta Uniune. 


Aţi resimţit la propriu presiunea unui sistem antinaţional, ostil 
creaţiei autentice. Cum aţi reușit să Vă impuneţi punctul de ve- 
dere? 


Într-adevăr, pe atunci, se lupta cu înverşunare, pe toate căile, cu aşa- 
zisul naționalism. La toate etapele, la toate nivelurile se impunea sub- 
til dezbinarea națională, insistându-se să nu colaboreze moldovean cu 
moldovean, chișinăuian cu chişinăuian, pentru a le fi mai lesne să ne 
conducă. În aceste împrejurări, am avut totuși şansa să-i întâlnesc pe 
cei cu aceleaşi concepte ca și mine: pe Vlad Ioviţă şi Gheorghe Vodă. 


Ce anume V-a generat ideea filmului Fântâna, la producerea căru- 
ia aţi participat în calitate de operator principal? 


Ideea filmului Fântâna mi l-a sugerat o întâmplare fericită. Într-o libră- 
rie din Sankt Petersburg (Leningradul de altădată), mi-am cumpărat 
un album cu reproduceri din arta lui Constantin Brâncuşi. Când am 
văzut imaginea celebrei Coloana infinitului, am înţeles că fântâna este 
aceeaşi coloană infinită, doar că orientată spre un alt infinit — izvorul. 
Am realizat imediat că urcarea în sus, spre bolțile cerului, a coloanei 
brâncușiene, este echivalentă cu coborârea fântânarului spre o altă 
eternitate. Lumina cerească și apa izvorului au aceeași semnificaţie. Un 
operator care nu cunoaște arta națională nu emoţionează, nici nu poa- 
te da sens imaginii. În artă întotdeauna contează talentul și conștiința 
obârşiei. După ce am filmat coborârea fântânarului în adâncuri și reve- 
nirea sa pe pământ, când se monta filmul, pentru imaginea urcușului, 
Vlad Ioviţă a propus în calitate de fundal muzical un cântec patriotic 
rusesc („Slavsia, tî slavsia, sovetsckii narod!”). Atunci, l-am convins să 
includă melodia Bolero, în care se repetă fraza muzicală de mai multe 
ori şi care sugerează activitatea spiralată a fântânarului. Şi a fost o ale- 

gere reușită! În cadrul festivalurilor unionale, la care era demonstrat 
filmul, criticii au observat acest detaliu și îl comentau în cronici. Am 
fost apreciaţi mai mult de cineaștii din Ţările Baltice, cu care am și co- 
laborat. 


Detaliaţi, Vă rog, această colaborare. 


Colegii noștri baltici au făcut un documentar despre nunta din 
Moldova, respectiv, eu şi Gheorghe Vodă am realizat un film despre 
Riga, în care am reliefat obiceiurile naţionale, am filmat monumentul 
Libertăţii, înfățișând statuia unei femei, ce ţine în mâinile ridicate o 
cunună din trei stele — simbol al unităţii celor trei Țări Baltice - monu- 
ment ce era ca sarea în ochi regimului sovietic. S-a încercat demolarea 
lui, dar balticii sunt baltici! Așa cum, în Letonia, era interzisă filmarea 
acelui monument, noi, fiind de peste hotare, ne-am permis să-l imor- 
talizăm. Cineaştii lor au procedat similar, înregistrând pe peliculă ca- 
dre cu statuia lui Ștefan cel Mare. Oficialii letoni au achiziționat filmul 
nostru, dar, respectându-ne drepturile de autor, nu şi-au permis să-l re- 
dacteze, pentru a exclude imaginea monumentului „subversiv”. După 
aceasta, şi cineaștii lor au obţinut dreptul să-l filmeze. 


În prezent, când există libertatea cuvântului, a expresiei, arta ci- 
nematografică din Republica Moldova dă semne de anemie. Şi do- 
cumentarele nu se prea evidenţiază. Ce se întâmplă: nu mai avem 
subiecte interesante, realități care să ne problematizeze? 


Ba da, există numeroase probleme, dar mai există şi mecanisme de 
abatere de la adevăr. Posturile de televiziune, majoritatea private, prin 
diverse trucuri, subminează domeniul cinematografic, manipulând 
opinia publică. 


Prima pasiune a Dumneavoastră a fost fotografia, apoi regia. De 
la ce a pornit? 


În copilărie, la noi în sat, sâmbăta și duminica, venea un fotograf. Oamenii 
îlrecompensau cu bani, dar cei mai mulți — cu produse alimentare. Purta 
cueluntrepied (unstativcutrei picioare) un aparat de fotografiat de mo- 
delvechi, în care imaginea apărea inversată. Curios din fire, am intrat sub 
stofa cu care era acoperit aparatul, l-am examinat, impresionându-mă, 
desigur, imaginea răsturnată. Atunci, cred, am simţit primul imbold 

să cunosc mai multe despre arta fotografică. Apoi, în timpul servi- 
ciului militar, la Casa Maritimă din Sevastopol, frecventam un club al 
fotografilor amatori. Mi-am expus fotografiile la o expoziție, am fost 
menționat în ziarul unităţii. Pe corabie, mi se permitea să fotografiez 
doar cu acordul superiorilor. Acesta a și fost începutul. 


Ce V-a determinat să fotografiaţi mostre ale artei de cult? 


Nu mă despărțeam niciodată de aparatul de fotografiat. Încă de pe 
timpul când eram student la Moscova, am fost martorul unei sce- 
ne cutremurătoare: într-un sat de prin părțile Orheiului urma să fie 
arse icoanele. L-am rugat pe președintele colhozului să-mi dea icoa- 
na Tuturor Sfinţilor. Am purtat-o cu mine vreo săptămână, apoi am 
dat-o la păstrare în depozitul studioului „Moldova-film. O am şi astăzi 
în casa mea. Apoi, când m-am angajat la studio, am început să colind 
localităţile Moldovei, filmând documentare. În perioada aceea, înce- 
puse o luptă acerbă cu tot ce reprezenta credința în Dumnezeu. Erau 
distruse lăcașurile sfinte, arse icoanele, nimicite răstignirile. Am imor- 
talizat mai multe vestigii din acestea. Într-un film documentar, dedicat 
miliției, într-o scenă cu înmormântarea unui individ, am surprins şi câ- 
teva răstigniri. lordanov, șeful Comitetului pentru cinematografie, un 
luptător aprig cu religia, s-a revoltat, reproșându-mi că le-am construit 
înadins. I-am răspuns că, deşi autorităţile au distrus, poporul a con- 
struit altceva, și mai frumos. 


În căutarea mărturiilor despre istoria și spiritualitatea noastră, 
aţi cutreierat mai multe ţinuturi, inclusiv şi unele din Ucraina. 
Bănuiesc că nu a fost deloc simplu. În acest sens, aţi întâlnit im- 
pedimente? 


Aveam cu mine câteva aparate. Dacă unul îmi era confiscat, îmi ră- 
mâneau celelalte. Să ştiţi că aceste mărturii au fost treptat nimicite. 
Iniţial, când fotografiam la Cetatea Albă, pe la colțuri am identificat 
nişte inscripții românești. Apoi, când am mai mers, am descoperit că 
ele nu mai sunt și că fusese înlocuite cu altele, în limba ucraineană. Tot 
acolo, pe locul unde a fost răstignit loan cel Nou de la Suceava, se afla 
o bisericuţă, cu o inscripţie în altar, care mărturisea despre martirajul 
sfântului. M-am îngrozit când am văzut-o transformată într-un veceu 
public. Am scris despre acest act de profanare. I-am povestit și părin- 

telui Paul Mihail din România, originar din Ciuciulea de prin părțile 
Glodenilor, cu care m-am întâlnit chiar în satul său de baștină. Dânsul 
s-a adresat mai multor societăţi creștine din Grecia, România, Rusia. 
Astfel, în urma acestor apeluri, capela în cauză a fost transformată într- 
un monument istoric. De atunci, între mine și părintele Mihail s-a legat 
o prietenie strânsă. Când l-am vizitat la București, pe scările blocului 
unde locuia mi-a așternut un prosop ţesut în stil naţional. Regizorul 
Ion Popescu-Gopo, care mă însoțea, a rămas uimit de asemenea întâl- 
nire. 


Pasionat de vestigiile trecutului, aţi adunat mai multe mărturii 
foto despre arta de cult a poporului nostru. Cum totuși, într-o 
perioadă de ateism acerb, aţi reușit să le reuniți într-o ediţie și să 
publicaţi albumul Poliptic moldav? 


Într-adevăr, regimul sovietic era un dușman aprig al religiei. Mai multe 
monumente de artă religioasă au fost nimicite, însă eu reușisem deja 
să le imprim pe peliculă. Adunasem un material destul de voluminos. 
În scopul publicării, am început investigaţiile și am găsit oameni culți, 
oneșşti. Iniţial, i-am arătat colecţia cineastului Vlad Druc, care a deve- 
nit apoi coautorul volumului. Apoi, am avut şi susținerea celor de la 
Editura „Limpul', unde era director Andrei Hropotinschi, director- 
adjunct, Gheorghe Marin, pictor — fratele lui Petric de la Comitetul 
Central al Partidului Comunist din RSSM. Urma să am aprobarea co- 
misiei de la CC. Pentru a atenua cumva acest accent religios, printre 
vederile cu biserici, mănăstiri, răstigniri etc., am inclus imagini cu pei- 
saje. Decizia finală a determinat-o atitudinea pozitivă a lui V. Zelenciuc, 
doctor în ştiinţe istorice, profesor, responsabil pentru artă și cultură la 
Academie. În timpul discuţiei, care decurgea în limba rusă și nu era 
deloc în favoarea editării albumului, dânsul s-a ridicat şi a spus urmă- 
toarele: „Acum două zile, m-am întors din Italia şi acolo mi s-a reproșat 
că toți suntem niște păgâni, că am distrus tot ce este sfânt: sculptu- 
rile, icoanele, frescele bisericeşti. De aceea, îmi exprim tot respectul 
pentru acești oameni, care ne propun spre editare colecţia de imagini 
care va însemna un contraargument la învinuirea de barbarism adusă 
nouă de capitaliştii italieni”. Această abordare a imprimat discuţiei o 
turnură pozitivă. Ar fi fost de ajuns ca cineva să afirme că există eroi ai 
muncii socialiste care trebuie promovați, şi nu preoții, şi proiectul nos- 

tru ar fi eşuat. De aceea, nu încetez să-i fiu recunoscător regretatului 
V. Zelenciuc și, de fiecare dată când trec pe lângă mormântul său de la 
Cimitirul Armenesc, mă închin și îi mulțumesc în gând. 


După Poliptic Moldav a urmat cartea-album Icoana sufletului nos- 
tru, pe care aţi publicat-o în anul 1992 și în care imaginile sunt 
însoţite de texte ample, evocative. Pe lângă diverse informaţii ine- 
dite despre biserici, mănăstiri, icoane celebre, inseraţi și referinţe 
la manuscrise vechi românești, descoperite prin diverse muzee 
ale fostului imperiu. Cum V-a venit ideea de a promova și arta 
cărții medievale? 


Într-adevăr, în carte am inclus şi fascicule ale unor celebre manuscri- 
se românești, datate din Evul Mediu. Mă gândeam mereu că, așa cum 
preoţii noștri apelau la cărți scrise în limba slavonă, ar trebui să găsesc 
şi cărți vechi, alcătuite în limba română. Astfel, la Kiev, am descoperit 
Letopiseţul de la Putna nr. 1, la mănăstirea voievodală — Letopiseţul de 
la Putna nr. 2, despre care foarte mulți nu ştiau că există. Când le-am 
răsfoit filele (desigur, în condiţii speciale), am trăit emoții deosebit de 
mari — țineam în mâini cărțile de care s-a atins cândva slăvitul Ștefan... 
Cum poţi să nu ai fiori când răsfoiești Evangheliarul de la Cetatea 
Hotin sau Cazania lui Varlaam? Curios era că, oriunde descopeream 
această carte tipărită în limba română cu litere chirilice, pagina inițială, 
cu subtitlul Carte Românească de învățătură, era ruptă tocmai în acest 
loc. Am căuta-o până am găsit-o — la Institutul de Istorie a Rusiei din 
Sankt Petersburg, în colecția de carte veche, îngrijită de fiica savantului 
Lihaciov. Pentru mine, această descoperire a fost extrem de importan- 
tă! Deţineam argumentul incontestabil, prin care se justifica denumi- 
rea corectă a limbii noastre. Vă amintiți timpurile când se afirma, până 
şi la Academie, că vorbim limba moldovenească. 


Mai multe imagini, publicate în cărţile Dumneavoastră, provin de 
pe muntele Atos. În ce împrejurări le-aţi imortalizat? 


Pe muntele sfânt Atos am fost de trei ori, împreună cu grupuri de 
preoţi de prin părţile noastre. Nu era voie să filmăm sau să fotografi- 
em. Prin trucuri numai de mine ştiute, am comis, totuși, acest „păcat”! 
Am imortalizat mai multe icoane vechi, inclusiv pe cea a lui Ştefan cel 
Mare şi Sfânt, surprinsă chiar în biserica ce-i poartă numele. Apropo, 

în bibliotecile mănăstirilor | 
românești și în chiliile călu- 
gărilor de acolo, există un nu- 
măr impresionant de manus- 

Nicolae Dabija mi-a mărturi- 
sit că Poliptic moldav l-a inspirat în elaborarea cărţii Pe urmele lui Orfeu. 
Colaborez și cu Vasile Şoimaru, un învederat fotograf și patriot, care, 
din dragoste pentru neamul nostru, cutreieră diferite meleaguri și adu- 
nă mărturii despre noi, românii. În rest, presupun că tot ce am publicat 
ar putea servi, ca imbold, pentru alte descoperiri, savanţilor-istorici, 
literaţilor, criticilor de artă, dar şi ca materie de studiu muzeografilor, 
profesorilor, elevilor și tuturor celor interesaţi de trecutul și prezentul 
nostru. 


Stimate domnule Pavel Bălan, Vă mulțumesc pentru amabilita- 
tea cu care mi-aţi acordat acest interviu. Vă urez multă sănătate și 
prosperitate! 

Pavel Bălan. Monumentalitatea 
imaginii fotografice 


Pavel Bălan (n. 17 iulie 1938, 
comuna Hâncești, județul Bălţi, 
România) — cineast, director de 
imagine la 13 filme de lung metraj 
de ficțiune; regizor de filme docu- 
mentare; autor al unui şir de volu- 
me cultural-istorice. 


În 1965 absolveşte Institutul de 
Artă Cinematografică de la Mos- 
cova. 


Între 1965 şi 1992 lucrează la stu- 
dioul cinematografic „Moldova- 
film”, participând la crearea mai 
multor filme de acțiune de lung 
metraj şi documentare. 


Autor al volumelor: 


Poliptic moldav (1985), Icoana sufletului nostru (1992), Cetățile sufle- 
tului. Mănăstiri şi schituri basarabene (2002), Rugă pentru Neam. Artă 
moldovenească din secolele XIV-XX (2015), album din care reproducem 
paginile color ale acestui număr de revistă. 


Membru al Uniunii Cineaștilor şi al Uniunii Jurnaliștilor din Republica 
Moldova. 


Laureat al festivalurilor de film din orașele Chișinău, Kiev, Riga, Sankt-Pe- 
tersburg, Moscova. Maestru Emerit în Arte. Laureat al Premiului de Stat. 


A fost decorat cu Medalia „Mihai Eminescu”, Ordinul „Gloria Muncii”, 
este cavaler al „Ordinul Republicii”. Între 1992 și 1997 a activat în calitate 
de consultant principal la Serviciul de presă al Președintelui Republicii 
Moldova. 

Cetatea Hotin. Secolul al XV-lea 
1. Turnul de Vest; 2. Poarta centrală; 3-5. Vedere generală 

Cetatea Soroca 
6. Vedere din interior. Turnul de poartă 

Cetatea Tighina. Secolul al XV-lea 
7. Vedere generală; 8-10. Aspecte din interior și din exterior 

Cetatea Albă 

11. Vedere generală; 
12. Pisania cetăţii 
instalată din porunca 
lui Ştefan cel Mare. 
1467; 13. Aducerea 
moaştelor Sfântului 
Ioan cel Nou la 
Suceava. Frescă; 

14. Poarta centrală 
zidită pe timpul lui 
Ştefan cel Mare. 1467 

Mănăstirea Adormirea Maicii Domnului din Căpriana. Secolul al XV-lea. 
Ctitorie a voievozilor Alexandru cel Bun, Ştefan cel Mare, 
Petru Rareş, Alexandru Lăpușneanu şi Vasile Lupu 
15. Biserica Sfântul Gheorghe 
16. Biserica Adormirea Maicii Domnului 
17. Bisericile Sfântul Ierarh Nicolae şi Adormirea Maicii Domnului 

18. Mănăstirea Sfânta Cuvioasa Paraschiva. Hâncu. 1835 

Mănăstirea Sfântul Ierarh Nicolae. Dobruşa. Sfârșitul secolului al XVIII-lea 
19-20. Vedere generală; 21. Clopotnița mănăstirii 

Mănăstirea Înălţarea Domnului. Noul Neamţ. 1878 
22. Clopotnița; 23. Biserica Adormirea Maicii Domnului; 
24. Biserica Înălțarea Sfintei Cruci; 25. Vedere generală 

Mănăstirea Înălțarea Domnului. Noul Neamţ. 1878 
26. Vedere aeriană 


27. Mănăstirea Sfântul Mucenic Teodor Tiron. Chișinău. 1858 

Mănăstirea Naşterea Maicii Domnului. Curchi. Secolul al XVIII-lea. 
28. Vedere generală; 29-32. Aspecte din curtea mănăstirii 

Mănăstirea Adormirea Maicii Domnului. Călărășeuca. Secolul al XVIII-lea 
33. Biserica mănăstirii 
34. Biserica Sfântul Ierarh Mitrofan; 35. Vedere generală 

36. Mănăstirea Grigoriu. 1497. Ctitorie a voievodului Ştefan cel Mare 

37-38. Biserica şi turnul cu pisanie 


39. Mănăstirea Grigoriu. 1497 


40. Mănăstirea Vatoped, arsanaua Athos. 1496. Basorelief: voievodul 
Ştefan cel Mare închină Maicii Domnului ctitoria sa 

41. Mănăstirea Zografu. Placă de marmură. Marele mucenic 
Gheorghe, ocrotitor al mănăstirii 

42. Uşa bisericii centrale reprezentând legenda despre 
Ştefan cel Mare la vânătoare în pădurea Căprienii. 1817. Detaliu 

43. Arsanaua mănăstirii Vatoped construită de voievodul Ștefan 


cel Mare şi fiul său Bogdan; 44. Arsanaua mănăstirii Caracal 
construită de voievodul Petru Rareş; 45. Mănăstirea Zografu. 
Turnul construit de voievodul Ştefan cel Mare și fiul său Bogdan 

46-47. Mănăstirea Caracal; 48. Simboluri lapidare ale meșterilor 
voievodului Petru Rareș. Aceleași simboluri sunt prezente și pe 
zidurile cetăţii Hotin, reconstruită de voievodul Petru Rareş 

49. Mănăstirea Xiropotamu. Secolul al XVI-lea. Ctitorie a domnitorului 

50. Mănăstirea Xenofont. Ctitorie a voievozilor Ştefan cel Mare, 
Neagoe Basarab, Vlad Țepeș, Ieremia Movilă, Alexandru Lăpuşneanu. 


Aici se păstrează odoare de preţ donate de aceşti domnitori 
S1. Mănăstirea Grigoriu şi mănăstirea Simon Petra. 
Ctitorie a voievozilor Ştefan cel Mare și Mihai Viteazul 

52. Biserica Arhanghelul Mihail. Hiliuţi, Râșcani. 1808 

53. Biserica Sfântul Ierarh Nicolae. Cernăuţi, Ucraina. 1607 
54. Biserica Sfântul Ierarh Nicolae. Horodiște, Călăraşi. 1797 
55. Biserica Sfântul Dumitru. Lukaviţa, Ucraina. 1757; 56. Biserica 
Adormirea Maicii Domnului. Hârbova, Ocniţa. 1775; 57. Biserica 
Acoperământul Maicii Domnului. Palanca, Drochia. Secolul al XIX-lea; 
58. Biserica Adormirea Maicii Domnului. Vorniceni, Străşeni. 1839 

59. Biserica Sfânta Paraschiva. Bălți. 1934. 
Arhitect Adrian Gabrielescu 

60. Biserica Sfânta Treime. Cuhureștii de Sus, Florești. 1913. 
Arhitect Alexei Şciusev 


DIALOGUL ARTELOR | xxm 


Biserica Sfântul Dumitru. Orhei 


61. Portretul votiv al domnitorului Vasile Lupu, 1636; 62. Pisanie; 
63. Monumentul ctitorului — domnitorul Vasile Lupu. 1937. 
Sculptor Oscar Han 

64. Biserica Adormirea Maicii Domnului. 
Vedere generală cu Turnul Korniakt. Lvov, Ucraina. 1629 

65-68. Răstigniri din Sănătăuca, Florești 

Mănăstirea Zografu. Athos. 


Mănăstirea este închinată Sfântului Mare Mucenic Gheorghe 
69. Sfântul Gheorghe luptând cu balaurul 
70. Alexandru Lăpuşneanu şi Ruxandra Doamna, ctitorii mănăstirii 
71. Tablourile votive ale voievozilor Ştefan cel Mare, 
Alexandru Lăpușneanu, Vasile Lupu, ctitorii mănăstirii 

72. Schitul Prodromu. Athos. Uşa bisericii centrale. 
Culorile predominante sunt cele ale tricolorului românesc 

73. Sfântul Marele Mucenic Gheorghe, patronul militar al Moldovei. 
Icoană donată de Ştefan cel Mare mănăstirii Zografu (Athos) 
după victoria de la Podul Înalt din 1475 

74. Mănăstirile şi sfinții de la Sfântul Munte Athos, 
icoană de la schitul românesc Prodromu 


A 


A RIOIMIÂINIĂ 


75. Icoana tuturor sfinţilor. Secolul al XIX-lea 

76. Văl liturgic „Purtarea Crucii”. Brodat de Elena Voloşanca, fiica lui 
Ştefan cel Mare. 1498. Detalii: Portretele cneazului Ioan III cu nimb, 
al feciorului Vasili, al nepotului Dumitru cu nimb — moștenitorul 
tronului Vladimirului, al Moscovei și al întregii Rusii; în alaiul curții, 
Elena Voloşanca urmează după feciorul Dumitru 

77. Steagul de luptă al lui Ștefan cel Mare donat Mănăstirii 
Zografu (Athos) după legendara victorie obținută asupra otomanilor 
la Podul Înalt. 1475 

78. Tetraevangheliar. 1492. Pagină cu miniatura evanghelistului Matei 

79. Tetraevangheliar. Ferecătură din argint aurit. Donaţie a 
domnitorului Alexandru Lăpuşneanu mănăstirii Xenofont. Athos. 
1554; 80. Miniatură din Liturghier cu autoportretul mitropolitului 

Anastasie Crimca închinându-se Sf. Ierarh Ioan Gură de Aur. 1610; 
81. Tetraevangheliarul de la Elizavetgrad. Scena „Naşterea Domnului 
Iisus Hristos”; 82. „Intrarea Domnului Iisus Hristos în Ierusalim”; 
83. „Iisus Hristos și apostolii în barcă”; 84. „Împărțirea a cinci pâini şi 
doi pești”; „Petru părăseşte barca pentru a-L găsi pe Iisus” 

85. lisus Hristos și Viţa-de-Vie. 
Mănăstirea Răciula. Secolul al XIX-lea 
86. Prezentarea Maicii Domnului 

la Templu. 1841 

87. Maica Domnului cu Pruncul Iisus şi 
Sfântul Ierarh Nicolae. Secolul al XIX-lea 
88. Adormirea Maicii Domnului. 1841 
89. Sfântul Ierarh Nicolae și Sfântul loan 
Botezătorul. Secolul al XIX-lea 

90. Pagini din Carte românească de învățătură (Cazania), prima carte 
tipărită la Iaşi, în Moldova, de mitropolitul Varlaam. 1643 

De la competenţa culturală 
la competenţa interculturală 


În organizarea noilor sale demersuri, inter- 
culturalismul propune o perspectivă diferită 
asupra conceptului de cultură. Acesta este 
analizat prin descoperirea și evidenţierea la- 
turii sale dinamice, care se află în continuă 
restructurare și construcție, prin valorizarea 
| nu doara produselor culturale, ci şi a procese- 


i 


I.N-B. — doctor in filologie, Jor ce contribuie la apariţia acestor produse. 


cercetător științific 


superior la Institutul de lturii ndert d 
Filologie Română,Bogdan asupra culturii care se îndepărtează de per- 


Petriceicu-Hasdeu” spectivele descriptiviste, normative sau isto- 


Interculturalismul porneşte de la o viziune 


Domenii principale de rice. Cultura nu este doar suma unor valori 
cercetare: sociolingvistică, spirituale şi materiale, ci este în aceeași măsu- 
ştiinţe ale comunicării, 
psiholingvistică, 
pragmatică, istoria limbii. 
Lucrări publicate: Limba 
română în condiţiile 
diglosiei. Studiu diacronic 
(monografie, 2015); Aspecte relaţii sociale, create pretutindeni, proprii 
actuale ale multilingvismului unui grup de persoane adunate împreună de o 
în contextul lingvistic combinaţie de factori în care se includ istoria 
european (2015); Bilingvism 
versus diglosie (2016); Politici 
de stat privind regimul 
minorităților în Europa sunt transformate de cei ce le împărtăşesc. Ca 
Centrală și de Est (2018) etc. atare, nu include doar elemente tangibile ca 
mâncarea, sărbătorile, vestimentația, expresii- 
le artistice, ci şi manifestări mai puţin tangibi- 
le ca stilul de comunicare atitudinile, valorile, 

relaţiile familiale” (Nieto 1992: 138). 


ră şi un proces ce implică și responsabilizează 


individualități și chiar grupuri. 


„Cultura trebuie înțeleasă ca fiind reprezenta- 
tă de valori în continuă schimbare, de tradiţii, 


comună, poziția geografică, clasa socială sau 
religia, precum și modalităţile în care acestea 

Altfel spus, cultura nu este analizată doar prin prisma unei configurații 
de comportamente învăţate, ci în special din perspectiva ideilor care 
structurează aceste comportamente. Cultura înglobează oamenii, mo- 
dul în care aceștia gândesc și acționează, felul în care arată și evaluează 
credinţele şi comportamentele cotidiene etc. 


Unii autori prezintă cultura din perspectiva a trei dimensiuni, extin- 
zând astfel aria de semnificaţii a acestui concept: nivelul concret (este cel 
mai vizibil nivel al culturii şi include elemente precum vestimentația, 
muzica etc); nivelul comportamental (modalităţile prin intermediul că- 
rora indivizii joacă anumite roluri, îşi clarifică apartenenţa la o anumită 
comunitate lingvistică, de gen, formele de comunicare nonverbală și 
de organizare socială); nivelul simbolic (înglobează valorile şi credinţele 
specifice unei culturi). 


O astfel de abordare lărgește granița noţiunii de cultură, subliniind 
complexitatea de elemente simbolice care fac posibilă comunicarea 
intre indivizi, grupuri, context și alteritate. Completarea caracteristi- 
cilor clasice de determinare a culturii (spaţiale, lingvistice și istorice) 
cu elemente precum relaţionalul concret şi potenţialul său dinamic 
de reconstrucție continuă, conduc spre o lărgire incredibilă a acestui 
concept polimorf, imposibil de redat într-o definiţie, indiferent cât de 
cuprinzătoare ar fi aceasta. 


În această ordine de idei, definițiile anterioare au încercat să demon- 
streze în timp specificul conceptului de cultură care stă la baza filozo- 
fiei pluralismului, polimorfă şi complexă din punct de vedere structu- 
ral şi niciodată statică. E de subliniat faptul că o cultură nu se prezintă 
ca o bază cumulativă de date inerte, un element rupt de context și, în 
special, de relaţii, din contră, cultura trăiește, dialoghează și se restruc- 
turează continuu. Din acest punct de vedere, culturile sunt mai avanta- 
joase decât o cultură. „Nu există culturi cu majuscule, ci numai culturi 
diverse, variate întotdeauna la plural; varietatea lor e o binefacere, e 
sursa practic nesfârşită a împrospătării viziunii noastre despre lume 
şi a definirii individului şi umanităţii; sunt marea sursă a identităţii” 
(Malița 1998: 14). 


Descoperind şi acceptând diversitatea culturilor, aflăm, de fapt, că „is- 
toria ne-a zămislit multipli şi diverși”, că „nu există un loc în care să 

putem îmbrăţișa întregul câmp al culturilor” (Ricoeur 1975: 40-41). 
În condiţiile noilor mijloace de comunicare și de cunoaştere, fiece 
cultură poate să-și asimileze toate înfăptuirile culturale ale omenirii, 
având acum șansa să transpună în propria sa perspectivă de gândire 
alte limbaje, viziuni, stiluri şi perspective umane. Prin această întâl- 
nire inevitabilă, culturile se imbogățesc reciproc, dar, în același timp, 
îşi consolidează fiecare în parte specificul ei. Astfel, recunoașterea 
pluralităţii culturilor nu contrazice unitatea spiritului uman. Culturile 
sunt diferite pentru că substratul lor uman, social şi istoric este diferit. 


Există multe demersuri pentru această viziune a culturii din perspec- 
tiva dinamicii şi a schimburilor reciproc avantajoase, fapt ce demon- 
strează existenţa unei realități. „O cultură este mare nu numai prin ea 
însăşi, prin propriile mecanisme autoreproductive și autocontemplati- 
ve, ci prin metabolismul creşterii și transformării ei, prin felul în care 
permite deschideri spre reverberaţii din exterior” (Cucoş 2000: 14). 


Astfel, deschiderea spre alte culturi are un impact asupra propriei 
identități culturale, deoarece o izolare în propria cultură, percepută ca 
fiind suficientă, conduce la o imagine deformată și la o percepţie su- 
biectivă a acesteia. 


Învăţarea interculturală presupune un proces continuu care pornește, 
în majoritatea cazurilor, de la un etnocentrism și are drept scop struc- 
turarea unei capacități complexe, foarte importantă pentru eficiența 
contactelor dintre culturi. Această capacitate poartă denumirea de 
competenţă interculturală şi porneşte de la o bună competență culturală, 
pe baza căreia se poate construi un complex de abilități de percepție 
mult mai largă și obiectivă a pluralităţii, o mai mare deschidere spre 
ceilalți, o întelegere multidimensională a pluriculturalităţii în care tră- 
im. 

Inspirată din viziunea semiotică asupra culturii a lui Geertz, apărută la 
sfârşitul anilor '80, competenţa interculturală se definește prin capaci- 
tatea indivizilor de a comunica eficient cu interlocutori din alte culturi, 
pornind de la abilități ce au fost dobândite ca urmare a relaționării so- 
ciale, a întelegerii și adaptării la medii culturale diferite. Competența și 
abilitățile de comunicare interculturale se dobândesc prin învăţare şi 
experienţă, fiind factori foarte importanţi în obținerea de performanţe 

în diverse domenii. Oamenii de astăzi trebuie să facă față unor noi pro- 
vocări în această epocă a globalizării, iar educaţia interculturală, pregă- 
tirea indivizilor pentru a lucra în echipe multinaționale și cunoașterea 
altor culturi sunt cerinţe de bază în adaptarea la noile condiţii. 


În zilele noastre, așa-numita „capacitate pentru interculturalitate” a 
devenit mult mai largă în comparaţie cu precedenta limitare de că- 
tre lingviști la „competenţa intercultural comunicativă'. Această 
competenţă interculturală se definește printr-un ansablu de credinţe şi 
conduite interculturale spechifice care militează pentru empatie, des- 
chidere și comunicare, pentru înțelegerea și respectarea alterității în 
toată complexitatea ei. 


Michael Byram distinge competența interculturală (intercultural com- 
petence), care, în opinia sa, reprezintă capacitatea de a interacționa 
în limba maternă cu oameni din alte spaţii culturale și lingvistice, de 
„competența de comunicare interculturală (intercultural communicative 
competence)”, care vizează capacitatea individului de a comunica într-o 
limbă străină. În mod similar, face diferența dintre învăţarea intercul- 
turală, care se referă la însuşirea unor cunoștințe, moduri de comporta- 
ment, competenţe și reprezentări, avându-i ca protagoniști, în special, 
pe migranți, şi procesul intercultural de predare și învățare a limbilor 
străine, care îl are drept ţintă pe vorbitorul intercultural” (intercultural 
speaker) (Byram, Zarate 1997: 57). Acesta posedă în situaţiile de co- 
municare competențe care depășesc aspectul strict lingvistic, defini- 
torii fiind competențele din sfera socioculturală și din cea socială. Un 
vorbitor intercultural este cineva, care are o competenţă diferită de cea 
a vorbitorului nativ, capabil să vadă şi să stabilească relaţii între limbi 
şi culturi, mai bine decât cineva care încearcă şi, de obicei nu reușește, 
să imite un vorbitor nativ. Competența de vorbitor intercultural este 
de asemenea dificil de dobândit și majoritatea celor care învaţă limbi 
străine nu-și vor atinge scopul, însă ei vor dobândi totuși un anumit 
nivel din această competenţă. 


Acelaşi autor, Byram, alături de Zarate, organizează elementele ce 
compun competența interculturală în cinci categorii: atitudini (des- 
chidere, curiozitate şi încercarea de a combate stereotipurile ce privesc 
alte grupuri şi chiar comunitatea proprie); cunoştinţe şi informaţii 
referitoare la grupurile sociale, „produsele” şi practicile acestora din 

cultura proprie sau a altora, cunoștințe referitoare la procesele gene- 
rale de interacțiune socială etc.); abilități de interpretare și relaționare 
(analiza obiectivă şi echilibrată a unor evenimente, „produse” spe- 
cifice unei culturi, explicarea și relaționarea lor adecvată cu cele din 
cultura proprie); abilități de descoperire și de interacțiune: capacita- 
tea de a recepta noi elemente și practici ale altor culturi; de a gestiona 
cunoștințe, atitudini, abilităţi în condiţiile limitative ale comunicări- 
lor şi interacțiunilor verbale); abilităţi de reflecţie şi evaluare critică 
pe baza unor criterii, perspective şi practici ale culturii proprii şi ale 
alterității). 


Având astfel de cunoştinţe și abilități, o persoană competentă inter- 
cultural este în stare să gestioneze complexitatea culturală de astăzi, 
să găsească răspunsuri adecvate la provocările generate de diversitate. 


Competența de comunicare interculturală se achiziționează printr-un 
cumul de experiențe dificile. Primele contacte cu indivizii din altă cul- 
tură generează la o primă etapă un șoc cultural, stări de incertitudine 
şi de anxietate pe care Gudykunst le analizează amănunțit prin prisma 
reacțiilor psihologice inițiale pe care le trăiesc imigranții. Acestea se 
manifestă atunci când barierele de comunicare lingvistică (sau de altă 
natură) sunt resimțite foarte intens și, drept urmare, declanșează reacții 
afective contradictorii (stres şi numeroase întrebări legate de identita- 
tea lor culturală), după care urmează un proces treptat de acomodare 
şi de adaptare la normele și regulile impuse de noul mediu cultural. De 
cele mai multe ori, acest proces are ca finalitate integrarea imigrantului 
în noul spațiu social. Cu cât există mai multe similitudini (de ordin 
religios, valoric, lingvistic etc.) între cultura proprie și cea de adopție, 
cu atât este mai accesibilă şi mai ușoară acomodarea individului la noul 
mediu. 


În opinia cercetătorilor William Gudykunst şi Young Kim, competența 
de comunicare interculturală presupune o dublă localizare, ceea ce im- 
plică abordarea ei din două perspective: „Din primul punct de vede- 
re, competenţa se află în interiorul comunicatorului, iar din cel de-al 
doilea competența este între comunicatori” (Gudykunst, Kim 1997: 
232). Savanţii completează noțiunea de „competență” incluzând și 
aspectul de interacțiune”, care presupune și o componentă socia- 
lă a interactanţilor, în funcţie de calitatea procesului de comunicare. 


EEE PT RO MIÂINIĂ 


Comportamentul dezvoltat în procesul de comunicare poate fi evaluat 
pe baza a două dimensiuni: adecvarea comportamentului comunicativ 
la situaţia de comunicare dată (appropriatness) şi eficiența comporta- 
mentului comunicativ (effectivness), concretizată în realizarea obiecti- 
velor de comunicare propuse. Comunicarea interculturală este însă un 
proces dinamic, care, presupunând mișcarea dintr-un spaţiu cultural în 
altul, aduce în prim plan, mereu, alți interactanți, fiecare marcat de ca- 
racteristicile culturii proprii. Competența de comunicare intercultura- 
lă nu se limitează, prin urmare, doar la o anumită cultură, ci ea implică 
adaptabilitatea cognitivă, afectivă și operaţională a sistemului interior 
al unui individ la toate sistemele de comunicare interculturală. Pentru 
desfășurarea corespunzătoare a unui proces de comunicare intercultu- 
rală, luând în calcul acest aspect al schimbării relativ frecvente şi rapide 
a mediului cultural, dar și cele trei dimensiuni - cognitivă, afectivă şi 
operațională — care alcătuiesc competenţa de comunicare intercultu- 
rală, înseamnă că interlocutorii trebuie să posede: o conștiință inter- 
culturală (conştiinţă de sine, flexibilitate cognitivă, iniţiativă, cunoaş- 
tere culturală (norme, valori), cunoștințe istorice, politice, economice, 
cunoașterea rolurilor, inteligență socială, cunoștințe de specialitate, 
toleranţă față de ambiguitate); o sensibilitate interculturală (motivaţie 
şi interes față de alte culturi, acceptarea diversităţii și a diferențelor cul- 
turale, empatie, capacitate de adaptare, respect față de tradiţiile şi obi- 
ceiurile altor culturi, toleranță, răbdare, obiectivitate) şi un compor- 
tament intercultural (competenţă socială, competenţă interacțională, 
competenţă lingvistică, strategii de evitare a neînţelegerii și de expli- 
care a înţelegerii greșite, metacomunicare, modalități de abordare a 
prejudecăţilor, stereotipurilor și clişeelor). 


În concluzie, modul constructiv de a lucra cu o multitudine culturală şi 
cu diferite reprezentări valorice, în planul relaţiilor interumane, nu mai 
reprezintă doar o calificare a managerilor din organizaţiile transnaţionale. 
În viitorul apropiat, acest lucru va deveni un obiectiv general în formarea 
şi dezvoltarea personalităţii unui individ. Cheia convieţuirii și a coope- 
rării în mediile pluriculturale, în opinia majorităţii celor care se ocupă 
de gestionarea interacțiunii în astfel de medii, o reprezintă competența 
de comunicare interculturală, care a devenit astfel, de mai bine de două 
decenii, un concept foarte vehiculat, ale cărui semnificaţii şi dimensiuni 
nu au fost încă definitiv determinate. 

În română termenul „pamflet” a pătruns pe fi- 
lieră franceză, fiind atestat pentru prima dată 
în 1851, într-o scrisoare a lui Nicolae Bălcescu 
către C. A. Rossetti: „ce o să ziceți mai mult 
decât ai zis tu în acel pamflet?” (referindu-se la 
conflictele din jurul lui I. Heliade-Rădulescu) 
(Apud Răduţă 2017: 25). În limba româ- 
nă cuvântul „pamflet” apare relativ târziu în 
comparaţie, de exemplu, cu engleza, unde este 
atestat pentru prima dată în 1592, sau cu fran- 
ceza, unde apare pentru prima dată în 1698. 


Este necesar să subliniem că pamfletul ca fe- 
nomen a existat cu mult înainte de atestarea 
cuvântului în română, franceză sau engleză. 
Este ceea ce Yvonne Bellenger numește „la 
chose avant le mot” [lucrul înaintea cuvântu- 
lui], menţionând că „pamfletul a existat cu 
siguranță înaintea pamflet-ului” (Bellenger). 
Cercetătorii V. Molea, M. Răduţă, Y. Bellenger 
ş.a. susțin că pamfletul a existat chiar 
din Antichitate, ca autori antici putând 
fi menționați Aristofan (456-386 î.Hr.), 
Demostene (384-322 î.Hr.), Menip din 
Gadara (sec. III î.Hr.), Horaţiu (65-8 î.Hr.), 
Iuvenal (sec. I-II d.Hr.). Încă din Antichitate, 
pamfletul a fost un mijloc de exprimare a 
nemulțumirii, a revoltei față de anumite fe- 
nomene social-politice şi față de anumite per- 
soane. Ironia, caracteristica de bază a pam- 

fletului, a constituit, în acea perioadă, un mijloc eficient de atragere a 
atenţiei asupra anumitor probleme și, în unele situaţii, de eradicare a 
acestora. 


În Evul Mediu se cunoaşte mai puţin despre această specie literară. Este 
perioada când abia apare şi se dezvoltă tiparul, începe o nouă etapă 
în activitatea scriitoricească. Totuși, înainte de apariția şi dezvoltarea 
tiparului au existat așa-numitele „gazete manuscris”, foi volante prin 
intermediul cărora se răspândeau noutăţile şi anunţurile, şi, presupu- 
nem, unele dintre acestea au inclus elemente de pamflet. 


Modernitatea este epoca de aur a pamfletului, este perioada când apar 
cele mai multe scriituri de acest gen, mai ales în Franţa și în Anglia, și 
se conturează pamfletul ca specie literară. În această perioadă, în lite- 
ratura engleză se disting pamfletari precum John Milton (1608-1674) 
— Împuternicirile regelui și ale magistraților, Prima apărare a poporului en- 
glez, A doua apărare a poporului englez, Apărarea sinelui; Daniel Defoe 
(1660-1731) — Englezul get-beget; Jonathan Swift (1667-1745) - 
Comportarea aliaților, Propunere pentru folosirea generală a manufacturii 
irlandeze; Richard Steele (1672-1729) — Eroul creştin; Joseph Addison 
(1672-1731) — publicaţii pamfletare în revistele „Ihe Taler”, „Ihe 
Spectator”, „Ihe Guardian” (reviste pe care le fondează împreună cu 
R. Steele). În Anglia pamfletele s-au răspândit în diferite campanii po- 
litice. Cele mai multe broșuri au fost emise în legătură cu Legea săraci- 
lor (instituită în 1601), Legea cerealelor (instituită în 1815), răscoalele 
din India și Irlanda etc. Cu referire la pamfletele engleze din secolul al 
XVIII-lea, cercetătoarea A. O. lerusalimkaya afirmă că acestea „reflec- 
tau lupta dintre protestantism şi catolicism, dintre capitalism şi feuda- 
lism, dintre două partide parlamentare: vigii şi torii” (lerusalimskaya 
2016). Astfel, pamfletul devenise o armă în lupta pentru stabilirea or- 
dinii sociale și pentru schimbare. 


Perioada modernităţii este foarte productivă pentru pamfletul francez, 
fapt remarcat de toţi cercetătorii în domeniu (M. Hastings, C. Passard, 
M. Răduţă ș.a.). Epoca de aura pamfletului francez este considerată pe- 
rioada Revoluţiei franceze din anii 1789-1799, când scrierile împotri- 
va lui Ludovic XVI s-au înmulțit considerabil: „instaurarea Republicii 
şi stabilirea democraţiei oferă pamfletului o inedită libertate de expre- 
sie, în timp ce răspândirea presei şi masificarea lecturii îi asigură o di- 

fuzare şi un ecou fără precedent” (Hasting 2009). În epoca modernă, 
în Franţa s-au manifestat ca pamfletari o serie de personalităţi, printre 
care se numără: Voltaire (1694-1778) — La Diatribe du docteur Akakia, 
Honoré de Balzac (1799-1850) — Monographie de la presse parisienne, 
Victor Hugo (1802-1885) - Napoléon le Petit, Charles Baudelaire 
(1821-1867) — Pauvre Belgique. 


Cel mai de seamă reprezentant al pamfletului francez al epocii este Paul- 
Louis Courier (1773-1825), considerat părintele pamfletului modern 
(Răduţă 2017: 19). Lucrarea sa Pamphlet des Pamphlets (1824) este 
citată de către mulți cercetători ca marcând începutul pamfletului pro- 
fesionist (Ibidem). Textul este construit ca o succesiune de adresări 
către public şi conţine reflecții fundamentale privind definiția pamfle- 
tului. În 1824, prin lucrarea Le pamphlet des pamphlets a lui Paul-Louis 
Courier, în franceză este instituită această noțiune. Până la acest mo- 
ment și chiar după 1824, în franceză au circulat o serie de termeni care, 
într-o anumită măsură, exprimau sensul pe care i-l atribuim în prezent 
cuvântului „pamflet”: factum, libelle (libelle diffamatoire), brochure, dia- 
tribe, tract, placard, satire, épigramme, brocard, pasquil, poissonade, ma- 
zarinade (unele dintre acestea au fost preluate în română). 


În Rusia pamfletul a cunoscut o dezvoltare destul de modestă, acest 
fapt datorându-se, în special, cenzurii țariste, apoi celei comuniste și, 
dacă luăm în considerare limitarea libertății presei în perioada actua- 
lă!, observăm că nici în prezent pamfletul nu este răspândit în Rusia. 
Printre cele mai cunoscute pamflete ruseşti se numără Călătorie de la 
Petersburg la Moscova de Aleksandr Radişcev (1749-1802) şi Scrisoare 
către Gogol de Vissarion Belinski (1811-1848). 


Odată cu dezvoltarea presei, în perioada contemporană pamfletul este 
utilizat pe larg în spaţiul publicistic și literar. Printre pamfletarii francezi 
ai secolului al XX-lea se numără: Louis-Ferdinand Destouches (1894- 
1961), Maurice Clavel (1920-1979), Jean-François Revel (1924-2006), 
Jean-Edern Hallier (1936-1997) etc. Pamfletari francezi contempo- 
rani sunt: Philippe Alexandre (n. 1932), Paul Chamberland (n. 1939, 
Québec), François Léotard (n. 1942), Eric Zemmour (n. 1958). 


În spaţiul românesc pamfletul a cunoscut o dezvoltare diferită de cea din 
Franţa, Anglia sau Rusia. După cum am menţionat supra, prima atestare 

a termenului se face în 1851. Înainte de instalarea acestuia în română, 
au circulat o serie de cuvinte care exprimau sensul pe care i-l atribuim 
astăzi pamfletului: ocară, bârfă, calomnie, injurie, sfadă, diatribă, filipică, 
libelle (libelle diffamatoire) etc. De exemplu, în anul 1803 Divanul Ţării 
Românești a interzis producerea pamfletelor antidinastice, conside- 
rându-le niște „bârfe” (Răduţă 2013: 34). În 1837, M. Kogălniceanu, 
într-o scrisoare, folosește libelle diffamatoire, iar deja în 1855 utilizează 
cuvântul „pamflet” (într-o scrisoare către G. Sion): „Pamfletist aș fi fost 
dacă m-aș fi atins de personalități, dacă m-aș fi pus a cerceta cauzele in- 
dividuale | ... ]. Pamflet este scrierea dumitale, domnule Sion, care, fără 
a-şi cerca capacitatea reală, studiile asupra materiei |... ], într-un articol 
sărac de idei, în care aroganţa ţine locul talentului, ignoranţa pe acela al 
cunoştinţelor, trivialitatea locul stilului, ai lovit simțământul onestului, 
ai jignit morala publică. [...] pamflet nu poate fi decât scrierea dumi- 
tale, care, precum singur ai recunoscut, a tratat în stil burlesc o chestie 
națională şi socială” (Apud Răduţă 2017: 25). Din această scrisoare a lui 
M. Kogălniceanu desprindem că în acea perioadă deja era fixat sensul 
cuvântului „pamflet” aşa cum îl percepem astăzi. 


Treptat pamfletul ca specie literar-publicistică se adaptează atât de bine 
în presa românească, încât unele rubrici de ziar încep să fie denumite 
cu cuvântul „pamflet”. De exemplu, în ziarul „Protestarea” (1906) a lui 
George Ranetti apare o rubrică, în care publică pamflete antimonarhi- 
ce. În 1934, la Deva, sub conducerea lui Ion Th. Ilea, apare o gazetă cu 
denumirea „Eu și Europa. Pamflet — satiră — critică” (Ibidem: 27). În 
prezent cuvântul „pamflet” este foarte răspândit în presa românească, 
sensul acestuia a fost chiar extins atât de mult, încât a ajuns să semni- 
fice orice injurie şi insultă la adresa unei persoane. Despre extinderea 
sensului acestui lexem vorbeşte și Rodica Zafiu în articolul De pamflet: 
„Pamfletul actual e, așadar, fie orice text umoristic, fie atacul la persoa- 
nă protejat de scuza estetică” (Zafiu 2013). 


Primele tendințe pamfletare se înregistrează în cronicile muntenești, 
în care cronicarii laudă domnitorii în a căror slujbă se află, dar îi defăi- 
mează pe inamicii acestora: 


„Pentru aceia numele său s-au poreclit de i-au zis Vărzariul. O, 
rea sămânță au fost, că nu s-au făcut varză bună, ci de mic au 
răsărit fiul dracului. Deci cu reaoa a lui slujbă, ce să învățase încă 

din copilărie, ajuns-au la Matei-vodă vel-armaș, pre vremea ce 
era şi Ţucala vel-vestier. Acesta era om îndrăcit și făr'de rușine şi 
iubitor a vărsa sângele oamenilor. Început-au a-și arăta veninul 
asupra săracilor, că să lăsa ca un șarpe mânios, de mușca pre unii 
şi pre alții” (Istoria Țării Rumânești de când au descălecat pravos- 
lavnicii creştini | Anonimul Cantacuzinesc] ) 


„Turcii, auzind că s-au robit Duca-vodă, au pus domnu Moldovii 
pă Dumitraşco-vodă, care şi mai nainte au fost domnu la 
Moldova. Dar rea chiverniseală făcea țărâi — că era un om fără fri- 
ca lui Dumnezeu: jucaş, curvar, mincinos şi alte rele avea într-în- 
sul; că oștile umblând pen ţară, au adus țărâi mare foamete — cât 
şi om pă om mânca” (Istoriile domnilor Țării Rumânești | Cronica 
Bălenilor],) 


În studiul „Îi urăsc, mă!” O antologie a pamfletului. De la cronicarii mun- 
teni la Pamfil Șeicaru, lingvista Magda Răduţă descrie activitatea pam- 
fletară a cronicarilor în felul următor: „Aprigi, răi de gură, cu volupta- 
tea aşternerii pe hârtie a celor mai cumplite fapte și a celor mai sordide 
defecte, cronicarii munteni fac pamflet fără să știe, angajaţi într-o luptă 
simbolică din care cititorul de azi recuperează mai ales vârtejul umori- 
lor, portretizările acide, duşmăniile și ranchiunele” (Răduţă 2017: 35). 
Cercetătoarea subliniază trăsăturile care conferă acestor cronici un ton 
pamfletar: violența limbajului („răi de gură”), demascarea faptelor ne- 
gative („cumplite fapte”), scoaterea în evidenţă a defectelor („sordide 
defecte”), spiritul revoltător („angajaţi într-o luptă simbolică”), impli- 
carea afectivă („vârtejul umorilor, portretizările acide, duşmăniile și 
ranchiunele”)). 


În studiul lui Nicolae Rotund Două secole de pamflet românesc se 
menţionează că primul pamfletar român este cronicarul Eftimie (Apud 
Răduţă 2013: 22), deși trebuie să facem precizarea că acesta a scris în 
slavonă. 


Prin urmare, susţinem ipoteza că primele pamflete în română sunt cele 
scrise de cronicarii munteni, pe care îi succedă Ionică Tăutu. Modelul 
pamfletului lui Ionică 'Tăutu este de multe ori pus în comparaţie cu 
modelul lui Paul-Louis Courier. Trebuie să remarcăm totuşi că stilul lui 
Tăutu este încă în urmă față de stilul lui Courier, aceasta explicându-se 

în principal prin nivelul de dezvoltare al presei românești față de cel al 
presei franceze şi, implicit, prin nivelul de dezvoltare a limbii literare 
româneşti faţă de cel al limbii literare franceze. Presa românească e mai 
tânără cu aproape două secole decât cea mondială, dacă luăm în consi- 
derare că primele ziare românești („Curierul românesc” și „Albina ro- 
mânească”) au apărut abia în 1829, în timp ce în Germania, de exemplu, 
prima gazetă a apărut în 1609, iar în Franța — în 1631 (Mihuleac 2009: 
32). Despre diferenţa dintre stilul lui Tăutu și cel al lui Courier scrie și 
C. Mihuleac în studiul său Pamfletul și tableta. Jurnalism sau literatură?: 
„De pildă, Ionică Tăutu este contemporan cu Paul-Louis Courier, ba îi 
mai cunoaşte foarte bine și opera. Dar, între calitatea literară a strigă- 
rilor celui dintâi, în număr de patru, şi paginile ca niște «giuvaere fin 
cizelate», cum le caracteriza Sadoveanu în «Lumea» (1925), ale celui 
de-al doilea, e o distanţă artistică de cel puțin două secole” (Ibidem). 
Chiar dacă nu negăm această diferenţă, trebuie să recunoaştem valoa- 
rea activităţii lui Ionică Tăutu pentru dezvoltarea genului pamfletar ro- 
mânesc. Încă Alecu Russo spunea despre Tăutu că este un „pamfletist 
călduros și convins, în corespondenţă cu toate partizile, judecându-le 
toate şi iar singur de o partidă: partida Ţării. Fără Tăutu, istoria nu se 
poate înțelege” (Apud Răduţă 2017: 54). Cercetătoarea M. Răduţă 
îl numeşte „ultimul retor en soi” (Ibidem: 55), considerând că activi- 
tatea lui Tăutu marchează trecerea spre pamfletul dirijat de politicile 
redacţionale și de preferințele publicului. 


Una dintre figurile de mare importanţă în evoluţia pamfletului româ- 
nesc este Ion Heliade-Rădulescu, considerat de cercetători drept „cti- 
tor al pamfletului românesc modern” (Mihuleac, Rotund). Contribuţia 
lui Rădulescu pentru presa românească și, în particular, pentru pamfle- 
tul românesc este de necontestat. M. Răduţă apreciază pamfletul lui 
Rădulescu drept „unul dintre primele exemple de gen unde autorul 
manevrează conştient invectiva şi ironia nemiloasă pentru discredita- 
rea adversarului (de cele mai multe ori personal)” (Răduţă 2017: 100). 
Lui Heliade-Rădulescu îi aparțin pamflete precum Ingratul, Domnul 
Sarsailă autorul (deşi nu este un pamflet în întregime, având mai mult 
tendinţe satirice), Scrisoare către cenzor, Cuconu Drăgan. Pamfletele lui 
Rădulescu sunt tăioase, pătrunse de ură și agresivitate, cu portretizări 
groteşti, cu atacuri şi injurii: 

Pribeag vei fi în lume, fără lăcaș, culcare, 
Şi cin te va atinge se va simţi turbat; 
Nici viermii în mormântu-ţi nu vor afla mâncare, 


Că vor muri d-otravă din trupu-ți veninat. (Ingratul) 


Te-ai socotit, oare, că o să te rabd până în sfârșit? Rabdă cineva 
pe tâlhari când le cade în mână, rabdă pe cei cunoscuţi de nebu- 
ni, rabdă niște javre ce latră fără a cuteza vreodată să muşte și fără 
a putea, nu însă şi un om plătit a întâmpina ispitele oamenilor 
ticniți şi se face el însuși ispita; în sfârșit, rabdă cretinul pe omul 
ce îl supără, nu însă şi pe diavolul ce îl ispiteşte. Nu, domnule 
cenzor, nu te poci răbda. (Scrisoare către cenzor) 


Secolele XIX şi XX au dăruit românilor o serie de scriitori care au prac- 
ticat pamfletul şi au contribuit la dobândirea libertăţii de expresie. În 
antologia Îi urăsc, mă! lingvista M. Răduţă enumeră o serie de pamfle- 
tari români: Dimitrie Bolintineanu, autorul pamfletelor Restauraţiunea, 
Situațiunea, De la albi la roşii şi de la roșii la albi; Cezar Bolliac, cu re- 
numitul Mozaic social; Mihai Eminescu, cu articole pamfletare din 
„Timpul” (Ca la noi la nimenea, Dorobanţii, [N-a trecut mult...] ş.a.); 
Ion Luca Caragiale, cu pamfletele Liberalii și conservatorii, Reacţiunea, 
Monumentul lui Brătianu, Rărunchii naţiunii etc.); Tudor Arghezi, au- 
torul renumitului pamflet Baroane! și al romanului-pamflet Cimitirul 
Buna-Vestire; Nicolae Cocea, cu ale sale Titu Maiorescu, Viţelul de aur, 
Trăiască regele! ş.a.; Ion Vinea, cu Între afaceri şi epidemii, Spovedania unu- 
ia, Urgia fiscală, Pamflet şi pamfletari ş.a.; Eugen Lovinescu — Faza a treia 
a evoluţiei mele critice, Brânza şi talentul; Petre Pandrea, cu pamfletele Coif 
lângă biserică..., Argetoianu şi Un erou al timpului nostru; Isac Ludo, autor 
al pamfletului Arhitectul și englezoaica, roman al dramei judaice; Pamfil 
Şeicaru, cu Tudor Arghezi: tejgheaua cuvintelor şi Parodia lui Dorian Gray: 
N. D. Cocea. Este adevărat că scriitorii pe care i-a inclus M. Răduţă în an- 
tologie sunt personalități reprezentative ale pamfletului românesc, la care 
ar trebui să-i adăugăm pe Geo Bogza (autor al pamfletelor Instantaneu 
în zorii zilei., Interesul poartă fesul ş.a.) şi Camil Petrescu (cu pamfle- 
tul Greșelile de tipar). Bineînţeles, lista ar putea fi completată cu multe 
alte personalități românești care au cel puţin o scriere cu elemente de 
pamflet. De exemplu, în antologia Capodopere ale pamfletului românesc 
(Hogea 2011), Vlad Hogea include scrieri ale unor personalități mar- 

cante, cum ar fi lon Ghica, Vasile Alecsandri, Bogdan Petriceicu Hasdeu, 
Alexandru Vlahuţă, Zaharia Stancu, Mircea Eliade ş.a. 


Dintre pamfletarii pe care i-am citat supra, o atenţie deosebită meri- 
tă Tudor Arghezi, una dintre personalitățile-cheie ale pamfletului ro- 
mânesc. Cercetătoarea M. Răduţă apreciază valoarea pamfletelor lui, 
menționând: „Textele sale pamfletare sunt reperul esenţial pentru în- 
treaga cercetare literară asupra subiectului, iar fragmente din artele sale 
poetice au circulat și încă mai circulă în loc de definiții ale genului” 
(Răduţă 2017: 168). Reprezentative pentru activitatea pamfletară ar- 
gheziană sunt pamfletele Baroane!, pentru care, în 1943, a fost închis la 
Târgu-Jiu pentru trei luni, și Cimitirul Buna-Vestire, considerat cel mai 
bun roman al scriitorului. T. Arghezi a publicat pamflete la revistele 
„Facla”, „Viaţa românească”, „Leatru” şi „Rampa”. Pamflete conţin şi vo- 
lumele sale Poarta neagră și Stihuri pestrițe. 


O altă personalitate pe care trebuie să o menţionăm este Pamfil Șeicaru, 
care s-a remarcat prin visul său de a întocmi o antologie a pamfletului. 
Lucrările sale poartă marca neputinței, fiind un ecou al unui îndurerat 
deznădăjduit. 


Secolul XXI constituie o nouă etapă în evoluţia pamfletului românesc. 
În timp ce în Franţa se vorbește despre ipoteza declinului genului pam- 
fletar, datorat civilizării şi pacificării vieţii politice, în spațiul românesc 
pamfletul cunoaște o dezvoltare considerabilă, fiind practicat de o se- 
rie de publiciști precum: Mircea Dinescu, Cristian Tudor Popescu, 
Alex Ştefănescu, Tudor Octavian, Lelia Munteanu, Andrei Pleșu, loan 
Groşan, Mircea Mihăieș etc. În spaţiul basarabean pamfletul se leagă în 
special de numele lui Constantin Tănase și Viorel Mihail. 


De-a lungul evoluţiei sale, pamfletul a constituit un instrument al 
scriitorilor şi publiciştilor de a-și manifesta dezacordul, indigna- 
rea, nemulțumirea şi, uneori, de a se răfui cu adversarii lor. Cu unele 
diferențe de ordin stilistic, pamfletele româneşti constituie o radio- 
grafie o societăţii, atacând cu violenţă aspectele negative ale realității 
sociale și politice, anumite vicii, persoane sau grupuri de persoane etc. 
Datorită acestui fapt, pamfletele au o valoare documentară și istorică 
importantă, fiind probe veritabile ale vieţii sociale din secolele trecute, 
precum şi mostre ale limbajului din diferite perioade. 

Urmărind activitatea pamfletarilor români din secolele XIX-XX, de- 
ducem că pamfletul românesc a parcurs un lung drum de cizelare și 
afirmare, astfel încât să ajungă astăzi la o nouă etapă de dezvoltare. În 


prezent, pamfletarii sunt în căutare de noi forme de exprimare — ex- 
presive şi accesibile publicului. În acest sens, un important spaţiu de 
afirmare a pamfletului îl constituie Internetul, cu multiplele posibilități 
pe care le oferă, emisiunile televizate, radioul sau genul muzical rap. 
Este imposibil să ne imaginăm inexistența pamfletului în presa actuală, 


când libertatea de expresie este mai mare ca altă dată. 

Mircea COLOȘENCO 


O reușită de pattern cultural național: 
Ion Creangă redivivus' 


M.C. — istoric literar şi editor. 


Absolvent al Facu 

„Alexandru loan Cuza 

din laşi. A urmat cursurile 
de biblioteconomie la 

iblioteca Cen e 


DI 


Stat di 


muncitor, profesor, bibliograf, 
redactor de ziar. A colabora 


la revis 
„Revis 


tăţii de 


" 


rală d 
n București. A lucra 


ele, Manuscriptum”, 
a de istorie şi teorie 


literară” „Luceafărul“ „Ateneu”, 


1 


„Steaua', „Convorbiri li 


„Jurna 


terare”, 
| literar” Literatorul” 

|. Creangă, |. Barbu, 


L. Rebreanu, N. Stănescu, 


G. Bacova, N. Labiş, 
Al. Macedonski, 
G. Topârceanu ş.a. 


Cartea lui Iulian Pruteanu-Isăcescu constitu- 
ie o realizare profesionistă în planul metodei, 
axiologiei și, în general, al istoriografiei/mu- 
zeologiei. 


Lucrarea fixează specificitatea textelor litera- 
re şi a manifestărilor aderente într-un impre- 
sionism spontan al instrumentarului critic, 
provocând un impact pozitiv prin traiectul 
orientativ minim în documentaţia abun- 
dentă ce vizează atât viaţa, cât şi opera lui 
Ion Creangă, consemnând și receptarea în 
epocă de către cei mai mulți istorici/muze- 
ografi/lectori. Nu e prea mult dacă, furat de 
modestie, domnul Iulian Pruteanu-Isacescu 
omologhează cu titlu absolut cronica la zi 
a Primului Muzeu Naţional Literar drept o 
radiografie modernă plauzibilă, care ne tri- 
mite cu gândul, ca reper teoretic, la cerce- 
tarea americanului Harold Bloom Canonul 
occidental (The Western Canon, 1994), care 
situează creaţia /creatologia/viaţa lui Ion 
Creangă alături de/împreună cu realizările 


Iulian Pruteanu-Isăcescu, Bojdeuca „Ion Creangă”. Din 
istoria primului muzeu literar din România, Ediţia a 
Il-a, revăzută și adăugată, Iași, Editura Muzeelor Ro- 
mâne, 2019. 

spirituale/cruciale în domeniu ale individualităţilor ilustrative uni- 
versale, începând din antichitate. 


Nucleul germinal al acestui personaj emblematic al culturii naționale 
se află în interiorul dramelor traversate cu stoicism de Ion Creangă, în 
ordinea metafizicii istorice, pe care autorul lucrării în discuţie o evi- 
denţiază în actul serios de reconstruire autentică, sărind peste ipoteze- 
le ficționale emise de predecesori vulnerabili. 


Rememorarea etapelor devenirii lui lon Creangă cuprinde prima 
parte, titrată Ion Creangă și ai săi, care structurează cu onestitate in- 
telectuală fiece clipă a conflictului ontologic specific marilor subiecți 
ai istoriei în perspectiva trăirii creative, precum și a difuzării genetice 
în urmași — reprezentativi sau mai puţin pentru societate —, ajungând 
până la stră-strănepoții zilelor noastre, răsfiraţi pe întreg mapamondul 
și înscriși într-un Arbore Genealogic adus la zi! 


A doua parte a monografiei, intitulată Istoria centenară a unui „palat 
țărănesc”, finalizată cu ilustraţii de epocă (atâtea câte au putut fi recupe- 
rate/ depistate), propune o viziune de ansamblu coerentă, fundamen- 
tată corect în spirit critic muzeografic și nu numai. 


Bibliografia cuprinde (I) Izvoarele inedite/publicate, (II) Lucrări de 
specialitate și (III) Sursele Net-ului. 


Monografia Bojdeuca „Ion Creangă”. Din istoria primului muzeu literar 
din România oferă un exemplu aproape singular în specific de respon- 
sabilitate scriitoricească şi se recomandă, atât în mediul academic, cât 
şi publicului larg, ca lectură și interes detectivistic în cunoașterea unui 
destin împlinit, față de poluarea ireversibilă a valorilor, practicată în 
istoria recentă. 


Dincolo de meticulozitatea portretizării personalității accentuate a 
marelui prozator, apar descriși cu acribie severă trei dintre urmașii lui 
direcți — fiul și fiii acestuia —, desprinși ca niște „crenguţe” canonice 
din generosul arbore genealogic: 


- Capitanul Constantin I. Creangă (1860-1918), „plin de tempera- 
ment şi originalitate” (apud Nicolae Țimiraș), militar de carieră, elo- 
giat de superiori, decorat și avansat în grad după campania din Bulgari 
(10 mai 1914), mort intempestiv de o boală atroce. În semn de oma- 

giu, pe crucea de pe mormântul acestuia din Cimitirul „Eternitate” din 
Iaşi, Regele Ferdinand I a agăţat o coroană de flori; 


- Faimosul arhitect Horia C. Creangă (1892-1943), „preocupat de ma- 
gia formelor simple” (apud Radu Patrulius); 


- Arhitectul Ion. C. Creangă (1898-1931), „care se completa perfect 
cu fratele lui mai boem, visător şi nonconformist” (apud R. Patrulius). 


Ambii au făcut studii de specialitate la Paris, realizând ulterior spaţii 
urbane moderne de strictă necesitate, la nivelul cerințelor, fără deco- 
ruri inutile — lucrări de mare virtuozitate arhitecturală care împodo- 
besc Bucureștiul și în prezent. 


De reținut faptul că, în istoria vieţii naționale, cei patru canonici 
Creangă se alătură cu cinste dinastiilor culturale Cantemir, Caragiale, 
Hasdeu ş.a. 

Elena UNGUREANU 


Petronela Savin. Bucate din bătrâni. 
Frazeologie și cultură românească 


În Prefaţa intitulată Gusturile și bucuriile lin- 
gvisticii a cărţii Bucate din bătrâni. Frazeologie şi 
cultură românească, laşi, Institutul European, 
2018, 226 p. (autoare Petronela Savin), dis- 
tinsul profesor ieşean Stelian Dumistrăcel 
remarcă provocatorul titlu „în viziune hasde- 
iană” (p. 13) — Bucate din bătrâni — Cuvente 
U.- dr. înfilologie den bătrâni, subtil intertext pe care l-au sesizat 
(1999), dr. hab. în filologie ṣi savurat imediat toți cititorii. De altfel, au- 
(2017), cercetător științific t 3 Z PeT 2 
a oarea, preocupată de această tematică mai de 

coordonator la Institutul de d l , i DC 
Filologie Română demult (Savin 2011), recunoaşte şi ea că prin 
„B.P Hasdeu'al MECCşila această asociere aduce un omagiu lingvistu- 
Institutul de Dezvoltarea lui întemeietor Bogdan Petriceicu Hasdeu. 


E 


societăţii Informaționale. Nu e în plus să afirmăm că poate fi în egală 
Domenii de cercetare: 


gramatica și pragmatica, , eeina i po 
textului, ortografie, intemeietor al lingvisticii integrale, ca știință a 
stilistică și poetică, limbajul culturii, și anume lui Eugeniu Coșeriu, a cărui 
Internetului, lingvosemiotica viziune asupra discursului repetat o valorifică 
hypertextului. Autoare a 
monografiei Dincolo de text: 
hypertextul (2014)şiamai Având experiența elaborării unui dicționar 
multor dicționare. A publicat care abordează inclusiv tematica alimentației 


irca 100 de articole în revist 

a ctin m Mia (Ungureanu 2014), nu am putut trece cu vederea 
Moldova, România, Federaţia această primă constatare din introducere: „Relația 
Rusă. A participat la peste40 dintre limbaj și cultură poate fi descrisă prin re- 


de conferințe ştiinţifice în țară flectarea în limbă a trei elemente de cultură, con- 
și În străinătate. 


măsură considerată o dedicație unui alt mare 


cu succes. 


struirea și utilizarea unei locuinţe, confecționarea 
de îmbrăcăminte și prepararea hranei” (p. 15). 

Împăcând perspectiva tradițională 
asupra frazeologiei, care studiază 
structurile fixe ale limbii, pe de 
o parte, şi, pe de alta, perspectiva 
coşeriană asupra frazeologismului 
ca mecanism al discursului repe- 
e BUCATE 
— p. 36), 

optează pentru constituirea unui DIN BATRANI 
corpus de resurse etnolingvistice 
privitoare la alimentaţie, centrat în 
special pe „frazeologia contextua- prepelita 
lizată prin terminologii și discur- 
suri preluate prin anchetă de teren 
din localităţi din judeţul Bacău” 
(p. 17), realizate în cadrul proiec- 
tului cod PN-III-P2-2.1-BG-2016-0390, Digitizarea patrimoniului cultural 
alimentar. Regiunea Bacău, acronim eCULTEOOD (2016-2018). 

Frazeologie și cultură românească 


În Partea întâi, Frazeologia ca reflex al culturii (p. 21-48), autoarea își 
propune să facă delimitări terminologice clare între frazeologie şi discur- 
sul repetat, pornind de la teoretizarea coșeriană care plasează discuţia 
cu privire la acest subiect pe terenul vorbirii (şi nu al limbii istorice, aşa 
cum procedează tradiţia lingvistică). Anume lui Eugeniu Coșeriu îi re- 
vine meritul de a fi răsturnat bine cunoscutul principiu al lui Ferdinand 
de Saussure, care considera limba ca unitate de măsură pentru toate 
manifestările limbajului, şi ia ca bază vorbirea, ca măsură pentru ma- 
nifestările limbajului (p. 23). Astfel, lingvistul de origine basarabeană 
include obiectul frazeologiei în categoria discursului repetat, pe care îl 
consideră obiect de studiu al lingvisticii vorbirii. Împărtășind viziunea 
coşeriană, prof. Stelian Dumistrăcel și şcoala acestuia dezvoltă con- 
ceptul de discurs repetat, valorificându-i funcţia fatică, adică utilizarea 
limbajului ca mod de acţiune, prin manipulare, seducere și incitare a 
receptorului. Această dublă, să-i zicem, poziţionare a frazeologiei — sub 
semnul limbii (ca un mod de a vorbi conform unei tradiții) şi sub sem- 
nul vorbirii (în calitate de discurs repetat), permite autoarei analize și 
reflecții importante privind rolul acesteia, frazeologia fiind tratată ca 
dimensiune a culturii în general. 

Autoarea explică ce înseamnă idiomacitate (absenţa unei legături în- 
tre sensul lexical al cuvintelor alcătuitoare și sensul frazeologic al ex- 
presiei; amintim că o unitate frazeologică, luată ca un întreg, are un 
sens frazeologic, fiind alcătuită din cuvinte care au un sens lexical sau 
gramatical — p. 26) şi ce înseamnă figurativitate (o relaţie care conţine 
o componentă imagistică — p. 29) şi analizează cele două concepte 
în contextul noilor tehnologii. Astfel, „odată cu creșterea interesului 
pentru dezvoltarea tehnicilor de prelucrare a limbajului natural, zice 
autoarea, s-a pus mai acut problema relaţiei dintre sensul frazeologic, 
opac pentru recunoașterea automată, şi componenta literală a structu- 
rilor stabile de cuvinte, singura transparentă” (p. 28). De exemplu: a 
pescui în apă tulbure (analizată de Stelian Dumistrăcel, p. 38) sau a fă- 
gădui marea cu sarea (analizată de Petronela Savin, p. 41-48), legate de 
universul de imagini și de reprezentări ale lumii în care au fost create. 


Partea a II-a, Exegeze lexicografice privind frazeologia (p. 49-108), înce- 
pe cu un citat extrem de important, pe care îl reproducem în întregi- 
me, acesta consunând cu interesele noastre în materie de lexicografie 
şi textologie: „Publicate în tiraje impresionante, utilizate cu precăde- 
re în şcoală, dicționarele au fost considerate multă vreme niște unel- 
te «naturale» de descifrare a limbilor. Această perspectivă normală 
şi iluzorie a fost deconstruită de teoria lexicografică, care consideră 
aceste lucrări drept texte structurate semiotic, reflectând o anumită 
concepţie asupra limbii și lumii, o anumită simptomatologie culturală” 
(Apud Rey 2008:13) (p. 51). Problemele înregistrării frazeologiei în 
dicționarele explicative generale ale limbii române au apărut pe la mij- 
locul secolului al XIX-lea, odată cu elaborarea primelor dicționare aca- 
demice, pe care autoarea le trece în revistă: Dicţionarul limbei romane 
(1871-1876) (cu cca 50 000 de cuvinte), redactat de August Treboniu 
Laurian şi Ion C. Massim, care, deși era limitat de latinismul autori- 
lor, este totuși primul dicţionar în care se fac încercări de delimitare a 
expresiilor și frazeologismelor de restul înregistrărilor lexicografice. În 
acest scop, autoarea prezintă două dintre cele mai importante lexeme 
din domeniul alimentaţiei: a bea şi a mânca, pe care le găsește în arti- 
colele respective examinate în contexte mai largi, metaforice, cu sen- 
suri figurative şi derivate (p. 55-59). Concluzia autoarei e că din acest 
dicționar pot fi excerptate informaţii frazeologice prețioase. 

O operă lexicografică monumentală analizată din aceeași perspectivă 
este Etymologicum Magnum Romaniae (Dicţionarul limbei istorice şi po- 
porane a românilor) (1886-1895) de Bogdan Petriceicu Hasdeu, pro- 
iect din care au fost editate, cum bine se ştie, doar primele 3 volume, 
cuprinzând doar litera A şi începutul literei B, până la cuvântul bărbat. 
Ceea ce Mircea Seche consideră o lacună a dicționarului, și anume că 
„faptele de limbă sunt sufocate de datele extralingvistice” (p. 61), dar şi 
multitudinea de citate, este reconsiderat de autoare, văzând în această 
modalitate de elaborare a dicționarului o concepţie ştiinţifică asuma- 
tă de autor, în care se vede importanţa şi misiunea dicționarelor din 
perspectiva relaţiei limbă și cultură (p. 61). Astfel, dicționarul este, în 
viziune hasdeiană, o carte de lectură şi, totodată, o carte de reflecţie asu- 
pra relaţiei dintre cuvinte şi lucruri, în care „demonstraţia, amestec de 
metodă severă şi imaginaţie aprinsă, de erudiție și de stil, cucereşte și, 
în aceeași măsură, incită” (p. 62-63). Autoarea exemplifică prin lexe- 
mul APĂ, care apare în ghicitori, în proverbe și locuţiuni proverbiale, 
în datini şi credinţe (p. 66) (de ex., a lua apă de la moară). 


O contribuţie importantă la valorificarea lexicografică a bogăției lim- 
bii române revine lingvistului Al. Philippide: Dicţionarul limbii române 
(tezaur), căruia, în 1897, i-a revenit sarcina de a redacta dicționarul 
academic după Hasdeu şi care a ajuns până la prepoziţia de, autorul 
fiind nevoit să predea fișierul lexical Academiei, deoarece nu căzu- 
se de acord cu termenele și condiţiile impuse, ca dovadă că lucrurile 
mari se fac încet. Astfel, dicționarul de referință, cu sigla DA, semnat 
de lingvistul Sextil Pușcariu, continuând munca lui Al. Philippide, a 
fost elaborat doar pe jumătate vreme de 38 de ani (1906-1944), ajun- 
gând până la litera L (cuvântul lojniță). Puşcariu a urmărit să dea uni- 
tate generală articolelor, muncă extraordinar de dificilă şi laborioasă. 
Autoarea constată că, sub raportul numărului de frazeologisme, DA 
devine cea mai completă operă lexicografică (p. 68). Din 1959 până 
în 2010, cu sigla DLR (Serie nouă), dicţionarul academic acoperă li- 
terele M-Z, sub conducerea lingviștilor Iorgu Iordan, Al. Graur și Ion 
Coteanu (până în 1999), iar ulterior a lui Marius Sala și Gheorghe 
Mihăilă (2000-2010), înregistrând un vizibil progres sub raportul 
formulării definiţiilor şi acurateţei organizării semantice. Se analizea- 
ză prezentarea unor lexeme fundamentale ale câmpului alimentaţiei, 
cum ar fi (în DA): GURĂ (cu sensurile de „cavitate bucală la animale 

(cioc, bot, rât, plisc, clonţ... )” — ex.: a se duce ca pe gura lupului; „ca- 
vitate bucală la oameni” — ex.: a-și pune gura la cale; „antropomorfism 
cu sensul de deschizătură cu mai multe subsensuri”) (p. 69-71); şi (în 
DLR) MĂMĂLIGĂ cu sensurile de „pastă alimentară preparată din 
făină de mei, hrişcă, de orz, astăzi mai ales din porumb” — ex.: a prins 
mămăliga coajă; a o pune de mămăligă, a căuta nod în mămăligă etc. 


Cercetătoarea a mai apelat la două surse lexicografice importante — 
Rumâănisch-Deutsches Wörterbuch (1903-1924) al lui H. Tiktin (p. 
76-85) şi Dicţionarul universal al limbei române (1896) al lui Lazăr 
Şăineanu (p. 85-95). Din cel din urmă lexicon, autoarea se opreşte la 
frazeologismele lexemelor pupăză, pâine şi rost. Ne-a atras atenţia mai 
cu seamă lexemul rost, tratat cu o claritate care depăşeşte prezentarea 
din DLR (p. 92) şi asupra căruia s-a oprit şi Constantin Noica într-un 
cunoscut studiu filosofic (Noica 1987). Astfel, rost este tratat de 
Şăineanu cu 3 sensuri diferite: rost „gură; vorbă, vorbire”, rost „unghi 
format de firele urzelii, prin care se aruncă suveica; şi rost „mod de or- 
ganizare a unei activităţi; ordine (naturală şi logică), succesiune a fap- 
telor; rânduială, organizare (în întocmirea unui lucru, în desfășurarea 
unui proces); plan, grupare, aranjament” (p. 92-94). O asemănare în- 
tre vechiul rost şi mai noul, tehnologizat, link ni s-a părut foarte utilă 
pentru înțelegerea celor două concepte (Ungureanu 2012: 182-193). 


Nu în ultimul rând, o referință cu greutate, la care face apel autoa- 
rea, este valoroasa colecţie a lui Iuliu Zanne Proverbele românilor din 
România, Bucovina, Istria şi Macedonia. Proverbe, zicători, povățuiri, cu- 
vinte adevărate, asemănări, idiotisme şi cimilituri cu un glosar româno- 
francez, vol. I-X (1895-1912), care constituie cel mai extins corpus fra- 
zeologic românesc din câte s-au realizat până în prezent (p. 95-106), 
cuprinzând peste 23 000 de tipuri de proverbe și zicători clasificate 
tematic, din cca 300 de surse, reprezentând „o imagine a lumii . Se ac- 
centuează că acest corpus încă nu a beneficiat de o ediţie critică, aşa 
cum ar fi meritat (p. 100), autoarea oprindu-se, bineînţeles, la capitolul 
care se referă la mâncare și băutură, cu un total de 1437 de frazeologis- 
me, din care alege pentru exemplificare cuvântul-titlu turtă: Fiecare își 
trage spuza/cenușa/focul pe turta sa (p. 103). Revizitarea acestor opere 
lexicografice a fundamentat realizarea corpusului integrat de resurse 
etnolingvistice. 

Partea a III-a, Discurs gastronomic între şablon şi expresivitate (p. 107- 
144), este descrisă pe platforma eCultFood (http://ecultfood. 
ub.ro/), o bază de date complexă, care cuprinde rezultatele cercetării 
de teren, arhivă şi bibliotecă privind practicile şi tradițiile alimentare 
din jud. Bacău. La data recenziei noastre (11.01.2019), pe platformă 
se găseau 1227 de resurse în total, culese din 34 de localităţi, de la 90 
de informatori. Principala metodă în generarea de etnotexte privitoa- 
re la alimentaţie a fost ancheta de teren (timp de un an), așa cum re- 
marcă autoarea (p. 110), realizată pe baza experimentului etnologic, a 
interviului tematic şi a observaţiei participative. Pentru documentarea 
elementelor de patrimoniu, s-a recurs la tehnici video și foto (fig. 1), în 
care informatorii prezintă din memorie sau în timpul procesului pre- 
parării, un discurs referitor la rețete culinare tradiţionale şi/sau obice- 
iuri şi contexte care au legătură cu hrănirea (p. 112). 


Partea a IV-a a volumului, cu titlul Corpus integrat de resurse etnolingvis- 
tice privitoare la alimentaţie — CLIRA (p. 145-158), creat în ultimii 10 
ani, explică faptul că cercetările de teren realizate în cadrul proiectului 
eCultFood au determinat extinderea interesului către un alt proiect: 
e-FestMemoria. Valorificarea patrimoniului imaterial. Sărbătorile de iar- 
nă în jud. Bacău, finalizat cu editarea unei antologii (Savin 2017), care 
descrie fapte culturale ce acoperă o perioadă de 130 de ani şi modul în 
care se construiește discursul etnografic. Deoarece nu există niciun in- 
strument electronic care să reflecte funcționalitatea unui anumit câmp 
onomasiologic (p. 152), echipa de cercetători în frunte cu autoarea şi-a 
propus crearea unui corpus integrat, care să fie alcătuit din terminologie 
culinară, frazeologia alimentaţiei și o colecție audiovizuală de filme, poze 
şi texte cuprinzând discursuri referitoare la alimentaţie. Acest corpus este 
alcătuit din matrici de informaţie terminologică având următoarea struc- 
tură: date despre cuvântul-intrare, date despre structurile frazeologice, pre- 
cum și date despre discursurile audiovizuale, care vor servi ca reper pentru 
statistici și rapoarte automatizate, deosebit de relevante pentru studiul 
dinamicii limbii. Anume componenta tehnologică a acestor cercetări 
devine extrem de importantă în dezvoltarea societăţii informaționale, 
pentru conservarea pe termen lung a resurselor cultural-lingvistice, pre- 
cum şi punerea în valoare a vorbirii vs studiul limbii. Un astfel de web- 
corpus organizat sistemic potrivit unor markeri digitali este o primă și 
originală valorificare electronică a unui câmp onomasiologic de resurse 

etnolingvistice, care merită toată aprecierea, resursă cu acces deschis în 
contextul Științei deschise. Deschiderea pe care o oferă astfel de resurse 
electronice poate fi utilă şi în vederea extinderii cu trimiteri la surse cri- 
tice și literare, de exemplu (de exemplu, Krizsanovszki 2010), care pre- 
zintă fenomenele etnolingvistice analizate într-o formulă sintetizatoare, 
integrantă și integrală, ca parte componentă a culturii, inclusiv digitale. 


enogastronomică în literatura română, laşi, Editura Tipo 
Moldova, 2010. 


Noica 1987 = Constantin Noica, Cuvânt despre rostirea 


Referinte | Krizsanovszki 2010 = Izabella Krizsanovszki, Fascinaţia 
bibliografice 


românească, Bucureşti, Editura Eminescu, 1987. 


Rey 2008 = Alain Rey, De l'artisanat du dictionnaire à une 
science du mot, Paris, Armand Colin, 2008. 


Savin 2017 = Petronela Savin, Timoce-Mocanu Cosmina 
(coord.), Aceea era... Puterea colacilor. Sărbători trăite, săr- 
bători povestite în localități din jud. Bacău, Cluj, Editura 
Casei de Ştiinţă, 2017. 

Savin 2011 = Petronela Savin, De gustibus disputandum... 
Frazeologia românească privitoare la alimentaţie, Iaşi, 
Editura Universităţii „Al. I. Cuza”, 2011. 


Ungureanu 2014 = Elena Ungureanu, Dicţionar tematic 
ilustrat. Locuinţa. Alimentația. Vestimentaţia. Îngrijirea cor- 
pului, Chişinău, Arc, 2014. 

Ungureanu 2012 = Elena Ungureanu, Linkul şi rostul: 
două concepte înrudite, în „Analele Universităţii din 
Craiova. Seria Ştiinţe Filologice. Lingvistică”, vol. 1-2, 
Craiova, 2012. 

Petru BUTUC 
Leova 


Localități. Oameni. Tradiţii 


Leova. Localități. Oameni. Tradiţii (Chişinău-laşi, 2019) este titlul 
monografiei semnate de Anatol Eremia, doctor habilitat în filologie, 
profesor cercetător, coordonator ştiinţific la Institutul de Filologie Ro- 
mână „Bogdan Petriceicu Hasdeu” din Chișinău. Este o carte despre 
istoria localităţilor din raionul Leova, dar și un studiu de toponimie 
românească din Basarabia. Acestui volum i-au precedat altele două si- 
milare: Cahulul în timp și spațiu (Chişinău, 2007) şi Cantemir: istorie şi 
actualitate (Chişinău, 2016 ). 


Anatol Eremia este un reputat lingvist din Republica Moldova, speci- 
alist în onomastică, dar cu ample și profunde cunoştinţe în domenii 
ştiinţifice adiacente, ca istorie, geografie, etnologie etc., pe care le-a 
îmbrățișat pentru a trata diverse probleme de toponimie și antropo- 
nimie românească. Drept rezultate ale cercetărilor complexe, pe bază 
de fapte şi informaţii din diferite domenii, sunt cele 30 de cărți (mo- 
nografii, broșuri, dicționare, ghiduri normative și documentar-infor- 
mative) și peste 450 de articole științifice şi de popularizare a ştiinţei 
onomastice, publicate de autor în revistele de specialitate din ţară și de 
peste hotare. 


Problemele şi aspectele abordate în studiul recent se axează pe apariția 
şi dezvoltarea localităţilor, atestările documentare (iniţiale și ulterioa- 
re), patrimoniul lor economic, social şi cultural, originea denumirilor 
care le desemnează etc. Despre orașul Leova aflăm că este una dintre 
cele mai vechi localități basarabene. Apare menţionat pentru prima 
dată în hrisovul din 23 ianuarie 1496, prin care Ştefan cel Mare con- 
firmă slugii sale Leva și fraţilor acestuia ocina de cumpărătură de pe 
râul Sărata. Acest Leva, notat în documente şi Leua, este eponimul de- 
numirii orașului Leova. Numele de persoană Leva (Leua) reprezintă 

o variantă a prenumelui Leo, 
prescurtare a lui Leon, hipo- 
coristic al lui Leonte. Se pre- 
supune că actualul oraş Leo- 
va continuă prezenţa în timp 
a târgului Sărata de pe Prut, 
atestat în anul 1489. 


Anatol EREMIA 


Istoria orașului este pre- 
zentată precum urmează: 
târgul Sărata şi satul Leua, p E O AY Å 
precum şi multe alte sate 
şi moşii de pe râul Sărata, Localititi * Oameni * Tradici 
sunt frecvent menționate 
în documentele din sec. 
al XVI-lea şi al XVII-lea; 
un pod peste Prut, în dreptul 


târgului Leova, este amintit 
într-un document din anul 
1670; Leova este arătată ca 
localitate de hotar între Bugeac și ţinutul Lăpuşna-Orhei în anul 
1775; Condica funciară din 1803 localizează târgul Leova în ţinutul 
Codrului, moşia locală fiind stăpânită de logofătul Costache Ghica; 
în 1830 târgul Leova este trecut în categoria orașelor basarabene, de- 
venind centru administrativ de ţinut; în 1864, orășenii şi locuitorii 
din aşezările rurale din vecinătate sunt împroprietăriți cu pământ de 
vecie (răzeşii), la reforma agrară realizată de A. I. Cuza; Leova, oraş 
cu 4877 de locuitori, în 1879. 


După unirea Basarabiei cu România în 1918, constată autorul, orașul 
capătă noi perspective de dezvoltare: se deschid câteva şcoli de cultu- 
ră generală și o şcoală de meserii, s-a introdus iluminarea străzilor din 
oraș, pe Prut s-a intensificat navigația cu șlepuri și vaporete; s-au efec- 
tuat lucrări de amenajare a parcului din oraș. În anii de până la război, 
orașul dispunea de un spital, o sală de teatru, o tipografie, funcționau 3 
şcoli, 2 biblioteci, mici întreprinderi industriale şi de produse alimen- 
tare. În anul 1941 orașul avea 1200 de case și o populaţie de aproxima- 
tiv 4000 de locuitori. 

Nu lipsesc nici evenimentele de tristă amintire din anii postbelici: se- 
ceta și foametea organizată de autoritățile regimului totalitar stalinist, 
arestările şi condamnările la închisoare a oamenilor nevinovați, depor- 
tările în Siberia a celor mai buni gospodari de prin satele şi oraşele 
acestui raion. 


În lucrare pot fi găsite date informative importante şi micromonogra- 
fiile celorlalte localităţi, cele mai vechi fiind: Tigheci (1436), Covurlui 
(1445), Borogani (1765), Sărățica Veche (1774), Hănăseni (1793), 
Sărate-Răzeși (1779), Tochile-Răducani (1864), Filipeni (1878) ş.a. 
Documentele istorice probează existenţa în cuprinsul acestui areal a 
unor sate foarte vechi, unele dispărute deja: Măneștii (1436), Călineștii 
(1441), Leuştenii (1495), Mădoieştii (1502), Seliştea (1508), Răde- 
nii (1542), Stângăcenii (1533), Tomeştii (1529), Luceanii (1559), 
Uşereştii (1580), Vlădeştii (1604), Urecheştii (1617) ş.a. Sunt aduse 
și dovezi de ordin arheologic precum că pe teritoriul sud-vestic pruto- 
nistrean au existat numeroase așezări geto-dacice, ale căror urme au 
fost descoperite în preajma satelor de astăzi, precum Filipeni, Sărăteni, 
Tigheci, Cazangic, Borogani. Purtătoarea culturii materiale Cucuteni, 
identificată în zonă, a fost populaţia autohtonă din epoca preistorică a 
românilor. 


De mare valoare sunt notele informative din preambulul fiecărei mi- 
cromonografii a localităților, de genul: Filipeni, sat, reşedinţă de comu- 
nă, situat pe valea râului Sărata, afluent de stânga al Prutului. Atestat 
documentar în anul 1878. Distanțe: 8 km până la Leova, 118 km până 
la Chișinău. Coordonate geografice: 46*26'11” lat. N, 28*19'33” long. 
E. Altitudinea localităţii față de nivelul mării — 78 m. Suprafaţa satului 
- 2,9 km?. Suprafaţa totală a teritoriului comunei — 38 km?. Gospodării 
individuale: 933 (1989), 931 (2004), 954 (2014). Populaţia — 3312 
loc. (1989), 3271 loc. (2004), 3501 loc. (2014). Staţie de cale ferată 
la Iargara (32 km). Sărata-Răzeși, sat, reşedinţă de comună, situat pe 
malul stâng al Prutului, la vărsarea râului Lăpușna în Prut. Datat cu 
anul 1775. Distanțe: 20 km până la Leova, 90 km până la Chişinău. 
Coordonate geografice: 46*36'54" lat. N, 28*15'53” long. E. Altitudi- 
nea localităţii față de nivelul mării — 75 m. Suprafaţa satului — 1,18 km”. 
Suprafaţa teritoriului comunal — 21,1 km”. Gospodării individuale — 
461 (1994), 457 (2004), 375 (2014). Populaţia — 1410 loc. (1994), 

1369 loc. (2004), 1242 loc. (2017). Staţie de cale ferată la Iargara (49 


Pentru toate localităţile sunt indicate obiectivele economice edilitare, 
sociale și culturale: întreprinderile şi organizaţiile agrare și agroindus- 
triale, suprafaţa terenurilor agricole (arabil, cu vii şi livezi), centrele 
medicale, instituţiile de învățământ preuniversitar şi preşcolar (gimna- 
ziile, liceele, şcolile, grădinițele de copii), aşezămintele de cultură (ca- 
sele și căminele culturale, bibliotecile, muzeele), unitățile de prestări 
servicii, monumentele istorice, monumentele memoriale și de cult re- 
ligios (bisericile, casele de rugăciune) etc. 


La fel ca în toate ediţiile de tip enciclopedic, și în acest studiu sunt 
prezentate biografic personalităţile istorice din localitățile din raion, 
oamenii politici şi de stat, oamenii de știință şi cultură, fruntașii vieții 
publice, care au fost și care sunt: Valeriu Cupcea, Ion Teodorovici, Pe- 
tre Teodorovici, Valeriu Matei, Iurie Matei, Argentina Cupcea-Josu, 
Albina Dumbrăveanu, Ion Butmalai, Tudor Florenţa, Dorian Boguţă, 
Igor Cașu, Ion Macovei, Petru Oistric, Grigore Musteaţă, Victor Pei- 
cov, Irina Rusu, Ion Ștefăniță, Iulia 'Ţibulschi, Dumitru Băluţă, Vasile 
Gârneţ ş.a. 


N-au fost date uitării, bineînţeles, entitățile onomastice. Numele de 
localităţi şi principalele nume de locuri din hotarul satelor sunt expli- 
cate etimologic, structural-derivaţional, geografic-teritorial. Sunt înre- 
gistrate şi prezentate alfabetic numele de familie frecvente în localităţile 
cercetate. Prin acest compartiment, studiul de față face parte din seria 
monografiilor consacrate fondului onomastic naţional: Patrimoniul to- 
ponimic românesc. Arealul Cahul (2016), Patrimoniul toponimic romå- 
nesc. Arealul Cantemir (2016), Patrimoniul toponimic românesc. Arealul 
Leova (2018). 


Pentru realizarea acestor lucrări, autorul, timp de 35 de ani a efectu- 
at cercetări de teren în raioanele respective şi, de ce să n-o spunem, 
în toate raioanele din Republica Moldova, precum și în localităţile cu 
populaţie românească din regiunile limitrofe ale Ucrainei (Odessa, 
Vinita, Cernăuţi), teritoriile acestea totalizând un număr de circa două 
mii de sate şi oraşe. Un caz rarisim, în felul său, un record demn de 
atenţia instituţiei internaţionale Guinness. Pentru un studiu complet, 

autorul a cercetat colecţiile de documente istorice, materialele de arhi- 
vă, hărţile topografice, planurile de sate şi moșii din diferite perioade 
istorice. Aceste surse i-au servit drept bază în procesul de fondare a te- 
zaurelor de onomastică din cadrul Institutului de Filologie al A.Ș.M.: 
Fişierul toponimic general şi Cartoteca terminologiei entopice. 


Acum, pe masa de lucru a autorului, în stadiu de elaborare, se află o altă 
grandioasă monografie și anume un studiu lingvistic, istoric și geogra- 
fic consacrat arealului onomastic Câmpia Bălţilor. Să-i dorim cercetă- 
torului enciclopedist, lingvistului Anatol Eremia, mulți ani, sănătate, 
temeinice forțe de muncă și noi realizări ştiinţifice. 

